
Dedicatie 


LUI GRAHAM STAINES, 
care şi-a părăsit căminul din Australia pentru a sluji leprosilor din India 
timp de treizeci si patru de ani. 


LUI PHILIP STAINES (zece ani) si TIMOTHY STAINES (sase ani), care 
la o jumătate de oră după miezul nopţii de 23 ianuarie 1999, în timp ce tatăl 
lor îi tinea strâns îmbrățişați, au fost arşi de vii de o mulţime înfuriată în India; 
au fost ucişi pentru Cel pe Care-L cunoşteau şi pe Care-L slujeau. 


LUI GLADYS STAINES, 

care continuă să slujească leproşilor și care a spus Indiei întregi: „Nu sunt 
nici supărată şi nici plină de amărăciune. Am o dorință imensă: ca fiecare 
cetăţean al acestei țări să poată începe o relaţie personală cu Isus Cristos, 
care Și-a dat viața pentru păcatele lor.” 


LUI ESTHER STAINES de treisprezece ani, 
fiica lui Graham şi a lui Gladys care a spus: Ê slăvesc pe Domnul fiindcă 
l-a găsit pe tată] meu vrednic să moară pentru El. 


SUTELOR DE BĂRBAŢI, FEMEI SI COPII CARE MOR ÎN FIECARE 
ZI PENTRU CRISTOS, ignorati de o lume întreagă, dar văzuți de ochii 
cerului, oameni de care lumea nu este vrednică. 


Mulţumiri 


NU-I POT numi aici pe mulţi dintre aceia care mi-au fost de mare ajutor în 
munca de cercetare şi de scriere a acestei cărți. Pentru că, dacă aş face-o, le-aş 
pune în joc siguranța personală sau oportunitatea de a sluji în continuare. 

Mulţumiri speciale lui Sau-Wing Lam, CH, CCH, JM, MJ, PE, JG, şi 
SEP pentru sfatul profesional în privinţa culturii, geografiei şi limbii 
chineze. Procesul prin care am încercat standardizarea pronuntiei cuvintelor 
chineze în forma lor Pinyin a fost unul lung şi obositor. Aceasta a implicat 
diferite variante de pronunție a cuvintelor chineze: mandarine, cantoneze, 
Hong Kong-eze, taiwaneze şi americanizate. Cu siguranță, experiența mea 
personală a celor şapte zile petrecute în China nu a reprezentat începutul 
calificării mele în domeniu. 

Chiar şi experţii au avut păreri divergente în cazul anumitor pronuntii. 
În cele din urmă, a trebuit să decid pe baza celor mai bune informaţii de care 
am dispus la acea oră. Mulţumiri din inimă lui Sau-Wing (care mi-a trimis chiar 
înregistrări ca să pot pronunţa cât mai corect cuvintele cu pricina, cel putin 
în gând) şi lui MJ pentru răspunsurile lor prompte şi precise la întrebările 
mele adresate prin e-mail. Le acord tot meritul pentru reuşitele mele în acest 
domeniu şi îmi asum pe deplin responsabilitatea pentru posibilele erori. 

Mulţumiri lui Doreen Button pentru stilizarea unei prime variante a 
romanului. Pentru materialele relevante trimise şi pentru sfaturile tehnice 
oferite, mulțumiri lui Tom Dresner, Ted Walker, Barry Arnold, Bob 
Maddox, Diane Meyer, Jim şi Erin Seymour, Doug Gabbert şi Diane Vavra. 
Mulţumiri lui Bonnie Hiestand şi Penny Dorsey de la Eternal Perspective 
Ministries. Mulţumiri lui Kathy Norquist pentru recitirea fiecărui cuvânt din 
manuscrisul final şi pentru stilizarea optimă efectuată. Mulţumiri lui Janet 
Albers pentru excelenta corectură gramaticală şi ortografică. 

Mulţumiri soției mele, Nanci, cel mai bun prieten al meu, care îmi umple 
viața de bucurie nespusă şi care m-a sprijinit plină de răbdare pe tot parcursul 
acestui proiect. De asemenea, cele mai calde aprecieri fiicelor mele, Karina 
şi Angie, care îmi sunt de-un real ajutor în tot ceea ce fac. 

Le sunt recunoscător şi viitorilor noştri gineri, Dan Franklin şi Dan Stump, 
doi oameni evlavioși, cărora Dumnezeu le-a pregătit două femei evlavioase. 
Vă doresc să-L onorati pe Rege prin modul în care le veţi iubi şi veţi avea 
grijă de aceste nepretuite fete. De asemenea, aş vrea să-i mulţumesc Melissei 


Allen, care m-a rugat să-i folosesc numele în una din cărţile mele. 

Mulţumiri fie aduse prietenului meu, Ron DiCianni, pentru pictura sa 
intitulată Safely Home [În sfârşit acasă] şi lui Steve Green pentru cântecul 
cu acelaşi nume, ambele având ca temă un martir pe drumul său spre cer, 
spre casă. Într-un fel, această carte, În sfârşit acasă, este partea a treia dintr- 
o trilogie artistică. Apreciez din tot sufletul râvna cu care Ron DiCianni se 
dedică celor persecutați şi faptul că a fost atât de dornic să mi se alăture în 
donarea tuturor drepturilor de autor în scopul ajutorării acestora. În timp ce 
scriam acest roman, am ascultat adesea nu numai cântecul „Safely Home” 
al lui Steve Green, ci şi cântecul său „The Faithful” [Cel credincios], care 
cuprinde expresia obsedantă, dar triumfătoare, rostită de Tertullian în secolul 
al II-lea: „Sângele martirilor este sămânța bisericii.” 

Rămân îndatorat lucrării The Discovery of Genesis: How the Truths of 
Genesis Were Found Hidden în the Chinese Language [Descoperirea 
Genesei: Adevărurile cărții Genesa ascunse în limba chineză] scrisă de C. H. 
Kang şi Ethel Nelson. M-am documentat, de asemenea, din Understanding 
China [Să înțelegem China] şi din diferite alte cărți scrise de autori chinezi, 
incluzând Thirty Years in a Red House: A Memoir of Childhood and Youth 
in Communist China [Treizeci de ani într-o Casă Roşie: memoriile unei 
copilării şi ale unei tinereti în China comunistă], de Xiao Di Zhu. 

Am extras diferite date cu privire la evenimente reale înregistrate în 
By Their Blood [Prin sângele lor]; China: The Hidden Miracle [China: 
Miracolul ascuns]; The Coming Influence of China (Influenţa Chinei în 
viitor]; Their Blood Cries Out [Sângele lor vorbeşte] şi diferite biografii 
ale lui Hudson Taylor, precum şi din revista Christian History. Am folosit 
extrase din publicaţiile Voice of the Martyrs, The Bible League, Overseas 
Missionary Fellowship şi Intercessors for China, precum şi diferite articole 
recente din nenumărate ziare şi periodice, incluzând revista World Şi 
publicaţia BreakPoint a lui Chuck Colson. 

În timp ce desfăşuram munca de cercetare despre China, s-a „întâmplat” (in 
planul providential al lui Dumnezeu) să citesc spalturile* excelentului roman 
scris de prietenul meu, Davis Bunn, 7he Great Divide [Marea schismă], 
ceea ce m-a determinat să fac o cercetare mai amănunțită a fenomenului 
Laogai. Această cercetare m-a ajutat mult în încercarea de a prezenta cât mai 
obiectiv închisorile chineze. 

Ca să mă apropii de sfârşit, sunt nenumărate subiecte sensibile legate 
de religie şi de politică pe care le atinge această carte. Aduc pe această 
cale scuzele mele exprese oricărei persoane pe care am rănit-o fără voie, 


împreună cu rugămintea de a mi se acorda circumstanțe atenuante şi poate 
posibilitatea de a-mi exprima deschis un punct de vedere diferit. 

Mulţumiri, de asemenea, editurii Tyndale House pentru minunatul sprijin 
acordat în tipărirea acestei cărți. ÎI amintesc aici pe editorul meu, Curtis 
Lundgren, care s-a adâncit în parcurgerea manuscrisului şi mi-a oferit câteva 
sfaturi remarcabile. De asemenea, lui Jan Stob, Becky Nesbitt, Danielle 
Crilly, Mavis Sanders, Sue Lerdal, Mary Keeley, Travis Thrasher, Julie 
Huber, Dan Balow şi multor altora, care au contribuit într-un fel sau altul la 
apariţia aceastei cărți. Mulţumiri lui Ken Petersen, care a avut o intervenţie 
meritorie la consolidarea ideii romanului încă înainte de a începe să-l astern 
pe hârtie. í 

Cele mai calde mulțumiri le aduc lui Ron Beers, editor la Tyndale House. 
Entuziasmul pe care l-a avut pentru această carte, în fiecare etapă în parte, 
m-a încurajat şi m-a umplut de uimire totodată. Sunt din inimă recunoscător 
lui Ron şi editurii Tyndale pentru pasiunea pe care o au pentru Cristos, pentru 
viziunea lor cu privire la Împărăția Lui si pentru ravna lor de a finaliza 
În sfârşit acasă. 

Rămân îndatorat tuturor acelora care au luptat pentru mine prin rugăciunile 
lor pline de credinţă, întărindu-mă de-a lungul procesului de scriere şi 
revizuire a romanului În sfârşit acasă. Dacă vor exista vieți schimbate 
pentru eternitate prin această carte, acest lucru se datorează în mare parte 
rugăciunilor lor. 

În final, tin să aduc toate multumirile mele Celui Care m-a însoțit neîncetat 
în lungile şi uneori singuraticele ore de muncă la această carte. 

El este persecutat atunci când unul dintre cei care-L urmează e persecutat. 
El ia asupra Sa orice act de umilire, precum şi orice faptă bună făcută vreunuia 
dintre ucenicii Săi. Mulţumesc Tie, Rege Isuse, pentru loialitatea pe care o 
arăţi faţă de noi şi față de fiecare dintre fraţii şi surorile noastre aflate in 
suferință. Îți mulțumesc pentru că ne-ai promis o împărăție unde va domni 
dreptatea şi unde aerul pe care-l vom respira va fi bucurie. Vină Împărăția Ta 
cât mai curând — şi fie ca atunci când va veni să ne găseşti credincioşi. 


Nota autorului 


ORAȘUL pe care l-am numit Pushan este o localitate fictivă. Din câte 
ştiu, nu există niciun Pushan în zona descrisă de mine. Iar dacă există, eu 
nu am fost niciodată acolo şi nu am nicio cunoştinţă despre aceasta. Multe 
dintre evenimentele descrise în această carte s-au petrecut cu adevărat, într- 
un fel sau altul. Deşi povestea în sine este ficţiune, am încercat să păstrez 
naraţiunea pe cât posibil în zona veridicului, aproape de viața reală, păstrând 
cât mai multe detalii. Aproape toate personajele mele sunt imaginare. Unele 
sunt o îmbinare a mai multor persoane reale. Ori de câte ori m-am gândit 
la cineva anume, am schimbat numele şi particularitatile legate de viata 
acestuia, astfel încât să fie imposibilă identificarea sa. 


Nota editurii 


În fiecare om există dorința de a fi apreciat şi stimat de ceilalţi, însă 
Dumnezeu ne cheamă să-L pretuim cel mai mult pe El, fiindu-I credincioşi, 
chiar dacă aceasta înseamnă respingerea din partea lumii. Dumnezeu este 
mult mai interesat de formarea caracterului nostru decât de bunăstarea 
noastră. 

Și pentru că Dumnezeu este credincios, nu va îngădui mai mult decât 
putem purta, aşa că ne putem considera binecuvântaţi atunci când trecem 
prin încercări pentru că El ne-a găsit vrednici şi capabili să ieşim biruitori 
prin El. 

Dacă vrem să trăim, trebuie să murim. Trebuie să ne obisnuim cu ideea că 
Dumnezeu nu ne-a creat pentru lumea aceasta... 

Prin prezenta carte vrem să oferim un tablou realist asupra celor 
mai importante lucruri din viață — cele care au valoare din perspectiva 
veşniciei. . 


Nu este nesăbuit cel care renunţă la ceea ce nu poate păstra pentru a 


câştiga ceea ce nu are cum să piardă. 
-Jim Elliot- 


Editura Hypogrammos, Oradea 

În sfârşit acasă 


APITOLUL | 


T REI BĂRBAȚI urmăreau cu mare atenție evenimentele neobişnuite 
ce se succedau cu repeziciune la margini diferite ale pământului. 

— Ce se întâmplă? întrebă primul, cel înalt şi brunet. 

— Nu ştiu, răspunse bărbatul cu părul lung şi negru. Cert e că roțile s-au 
pus în mişcare, nu-i aşa? 

~ Lucrurile par să se sincronizeze, spuse cel de-al treilea, solid şi lat in 
umeri. Ceva începe să prindă contur. Un lucru măreț e pe punctul de a se 
petrece. Dar cineva stă la pândă din umbră, aşteptând momentul prielnic să 
sfâşie măreția, încă înainte ca aceasta să se nască. 

— Destinele a doi oameni se înlănţuie. Dar niciunul nu bănuiește încă. 

Bărbatul cel înalt arătă cu mâna spre un palat minunat din depărtare. 

— El caută să găsească omul potrivit la momentul potrivit. Să fie acum 
momentul? Să fie acesta omul? 

— Şi dacă e aşa, care dintre ei? Sau poate amândoi? Noi desluşim totul 
mult mai clar decât ei. Dar însăşi minţile noastre sunt prea limitate pentru a 
pricepe. : 

— Pământul a fost arat şi sămânța semănată deja de mai bine de douăzeci 
de ani, spuse cel lat în umeri. Nu. De cel puţin un secol. Însă abia acum vom 
vedea ce rod va da vita, sau dacă se va usca si va pieri. 

— Dar în balanţă nu stau doar doi oameni, spuse cel cu părul lung, ci două 
familii, două popoare chiar. 

— Într-adevăr, două lumi. 

— Pierderea ar putea fi imensă. Sau câştigul — incomensurabil. Vocea-i 
tremura. 

— Trebuie să privim îndeaproape feserea pânzei... sau destrămarea ei. 

— Trebuie să facem mai mult decât atât. Bărbatul cel înalt întinse o mână 
celorlalți doi, care o apucară ferm, cu muşchii incordati. Acum păreau a fi 
mai degrabă trei războinici. 

— Miza e mare. - 

— Mai mare decât îşi pot ei imagina. Mai mare chiar decât am fi putut noi 
visa pe vremea când eram parte a acelei lumi. 


— Cineva trebuie să dea şi telefoanele neplăcute, mormăi Ben Fielding. 
Și nu văd pe nimeni care să se ofere de bună voie. 
Înşfăcă receptorul telefonului aflat pe biroul imens de mahon din capătul 
- încăperii străjuite de geamuri de la etajul treizeci si nouă al clădirii U.S. 
Bancorp Tower. Era o dimineaţă strălucitoare de septembrie, iar Oregon 
era locul ideal în care să-ți petreci toamna. Însă el avea lucruri mult mai 
importante de făcut decât să-şi piardă vremea admirând peisajul. 

— Doug? Trebuie să stăm de vorbă. 

— Sigur, spuse Doug Roberts din biroul său din cadrul departamentului de 
vânzări. Despre ce este vorba? 

— Tocmai intru într-o şedinţă cu echipa de management. Probabil că va 
dura cam o oră. Te sun imediat ce termin. Te rog să nu-ți faci niciun alt 
program. Am fost invitat să iau parte la o conferință de presă înainte de masa 
de prânz, aşa că nu voi avea prea mult timp la dispoziție. 

— În regulă, Ben. Dar despre ce vrei să stăm de vorbă? 

— Te sun de îndată ce termin. 

La câteva secunde după ce încheiase convorbirea, Ben încă mai strângea 
receptorul in mână. În cele din urmă, îl agăţă în furcă. 

Doug era vărul său, fiul surorii mamei sale, Crescuseră împreună pe 
Coasta de Est, la depărtare de câteva sute de mile. Îşi petrecuseră majoritatea 
vacanţelor împreună, bătându-se cu zăpadă, explorând țărmul sau pur şi 
simplu jucând parcheesi' la gura focului. Ce vremuri mai fuseseră şi acelea... 
când viata era simplă, iar loialitatea atât de uşor de păstrat. 

Acum, amândoi lucrau în Portland, Oregon, pe cealaltă coastă a Statelor 
Unite, pentru Getz International, o corporație multinațională de înaltă 
ținută. Ca şef de departament, Ben îi oferise lui Doug o slujbă ca vânzător 
în urmă cu cincisprezece ani, iar acesta primise fără să stea pe gânduri. 
Pe-atunci erau amândoi tineri şi insetafi de aventură. 


! Joc cu jetoane si zaruri, originar din India, secolul I î.d. Hr. (n.tr.) 

Doug avea atâta potential. De ce fortase nota? Cândva fusese o adevărată 
comoară pentru Ben. Acum îi devenise o povară. 

Faptul că Doug era rudă cu el făcea ca întreaga situaţie să fie cât se poate 
de încâlcită. Mai mult ca sigur că Ben va trebui să renunţe la reuniunea de 
familie din acest an. Dar n-avea de ales. Şi asta ca mesajul transmis tuturor 
angajaților să fie clar şi fără echivoc — Ben Fielding nu tolerează nesupunerea 
şi nu practică favoritismul sub nicio formă. 

Martin e în sala de şedinţe. Vocea secretarei ce răsuna prin interfon îl 
readuse la realitate. 

— Sunteţi aşteptat. 

— Am plecat. 

Ben se opri in fata oglinzii din spatele uşii biroului său, îşi trecu pieptenele 
prin păr şi îşi îndreptă cravata din mătase de Shanghai. Păşi spre uşa sălii de 
şedinţe şi, trăgând adânc aer în piept, se pregăti să intre. O deschise cu un 
gest ferm, dar fără grabă. Rămase în picioare şi de la înălțimea-i impozantă 
zâmbi prietenos, dar nu exagerat, cu un zâmbet pe care-l exersase de 
nenumărate ori în fata oglinzii. Îmbrăcat într-un costum Armani negru, cu 
echilibru şi competență. În încăpere se aflau opt bărbaţi şi fiecare îşi avea 
privirea ațintită asupra lui. 

— Bună, Ben, rosti Martin, tocmai vorbeam despre visul acela pe care ni 
l-ai împărtăşit acum zece ani — să vindem câte un pic din toate unei țări cu 
1,2 miliarde de locuitori! Apoi zâmbetul larg al lui Martin păli brusc. 
Travis şi alți câțiva din echipă ne-au adus la cunoştinţă câteva nemulțumiri 
de-ale lor. 

Ben ridică din sprâncene şi îl privi drept în ochi pe Travis. 

— Situaţia nu e stabilă, zise acesta, cu ochii atintiti spre Palm Pilotul său, evitând 
privirea lui Ben. Nu am încredere în guvernul lor actual. 

— China nu se va lăsa intimidată de nimeni, replică Ben. Aceasta e problema 
principală în Hong Kong. Sau în Macao. Nu-i vor lăsa pe „demonii străini” să le 
controleze destinul. Ce-i al lor e al lor. 

— Şi ce nu-i încă al lor, va fi în cele din urmă, spuse Travis. Ben ridică din 
umeri. 

— Repet. Dacă există vreo națiune care va hotărî viitorul lumii, aceea nu este 
America, ci China. Cu cât ne vom obişnui mai repede cu această idee, cu atât vom 
înțelege mai bine care e poziția noastră. 

—Un lucruesigur, concluzionă Martin, nu existănicio altă companie producătoare 
de semiconductori sau microcipuri care să fi ajuns atât de departe în relaţiile cu 
Beijing şi Shanghai. Ben şi Jeffrey au pus bazele unei importante colaborări. 


2 Tip de computer portabil (n.tr.) 

Martin Getz, directorul executiv al firmei Getz International, îşi etală dinţii 
frumoşi şi albi într-un zâmbet atât de larg de parcă ar fi vrut să-i înghită pe 
toți. Tatăl său pusese pe picioare compania în 1979, chiar înainte ca revoluţia 
computerizată să schimbe lumea. 

— Bine, bine, oameni buni. Cum sună raportul de la fabrica din 
Shanghai? 

~ Toţi indicatorii sunt pozitivi, zise Jeffrey. Producția merge încă în profit. 
Ținând cont că socialismul şi-a mai pierdut puţin din rigiditate, iar muncitorii 
încep să fie plătiți mai bine pentru munca lor, putem spune că asistăm la 
conturarea unei noi etici profesionale în China. Fără măsurile noastre 
paranoice de securitate şi antipoluare, reuşesc să facă într-o săptămână ce 
facem noi într-o lună — ba chiar si punctajele obținute la controlul calităţii 
sunt mai bune, 

— Nu vreau să aud aşa ceva, spuse Johnny, astupându-și în glumă urechile 
şi lăsându-se pe spate, în timp ce reverele sacoului i se umflară. Sunt anumite 
lucruri pe care un avocat n-ar trebui să le ştie. 

— Nu le putem impune standardele americane, spuse Ben. Aceasta era 
mantra pe care o repeta întruna la multe dintre şedinţele echipei. Si chiar 
dacă am putea, nu avem dreptul s-o facem. Dar putem pretinde cele mai 
înalte standarde la produsele fabricate. Şi obţinem rezultate remarcabile. 
Aceşti oameni sunt inteligenți, deschişi, dornici de muncă, Nu ştiu nimic 
despre sindicate: sunt pur şi simplu recunoscători dacă-şi pot câştiga traiul 
cinstit şi dacă sunt în stare să-şi cumpere un frigider, un televizor, poate 
chiar un computer. 

Vocea plină de siguranţă a lui Ben atrase toată atenţia participanţilor. Avea 
prezenţă de spirit. Martin era şeful, însă Ben — adevăratul creier şi sursa 
reală de energie. Şi cu toţii erau conştienţi de asta. 

— Rămâne China în continuare piața de desfacere cu cea mai rapidă 
dezvoltare, întrebă Martin? 

— In câţiva ani chinezii vor reprezenta cel mai important cumpărător al 
nostru — şi asta spune tot, zise Ben. Economia Chinei înregistrează o creștere 
vertiginoasă, vorbim despre o țară cu sute de milioane de reședințe, fapt ce 
va atrage după sine necesitatea achiziţionării de computere şi de aparatură 
electronică în următorii zece ani. Dayton asamblează cardurile pentru rețea în 
Mexic. De acolo vor fi îmbarcate direct către partenerii noştri de legătură din 
țară şi vor trece de restricțiile comerciale vamale impuse de China. Asta va 
reduce costul final al produsului şi va face ca el să poată ajunge la mai mulți 
beneficiari. Getz:are de câştigat de pe urma afacerilor cu China; apoi tot noi 
câştigăm când produsele sunt transportate înapoi în America la un pret mult 
inferior pieţei şi vândute prin căi tradiționale de distribuție. Concurența va 
înnebuni. Peste câțiva ani nici praful din urma noastră nu-l vor mai vedea. 

— Nu ne vor ajunge niciodată, aprobă Martin, expunându-şi din nou toată 
dantura. 

— Mi-ar plăcea să-ți pot împărtăşi încrederea, replică Travis. Însă eu unul 
am impresia că păşim pe un teren minat. Economia lor e șubredă. Chestiuni 
legate de drepturile omului, suprapopularea din Shanghai... ca să nu mai 
vorbim de abilitatea Beijingului de a-nfunda pe oricine, din te miri ce 
motiv. 

— Capitaliştii şi comuniştii se mănâncă între ei, recunoscu Ben. Sigur, 
au problemele lor. Cu toţii ştiu prea bine că întreprinderile de stat sunt 
ineficiente, că băncile nu funcționează şi că poluarea este îngrozitoare. 

Au parte în continuare de multe încercări şi mai fac desigur şi greşeli, dar 
învaţă repede. Am spus asta încă de la prima mea vizită la Beijing — China 
este viitorul nostru, oameni buni. Ea ne oferă cel mai profitabil parteneriat 
de pe planetă. Şi-n plus, este piața de desfacere la care visează orice om de 
afaceri. 

— Tu asigură-te doar că mai au nevoie de noi, Ben, spuse Martin. Si tu 
la fel, Jeffrey. Nu dorim cu niciun chip să le vină ideea că ar putea să se 
descurce şi singuri. 

— Ah, ideile astea le au deja, spuse Ben. Se scaldă în tehnologii americane 
şi japoneze şi le pot imita mai bine ca oricine. Dă-le zece ani şi vei vedea 
progresele. În cele din urmă, vor deveni cea mai de temut concurenţă. 

Noi ne vom zbate să rămânem la înălțime, dar între timp ne vom fi atins 
limitele. Rusia nu a făcut faţă întreprinderilor private, dar aceşti oameni 
se descurcă. Etica lor profesională devine pe zi ce trece tot mai puternică, 
în timp ce a noastră slăbeşte văzând cu ochii. Încă şase-opt ani şi vor face 
America de ruşine. 

Martin nu-şi putea ascunde admiraţia cu care îl privea pe Ben. 

— Acum zece ani când ne-ai spus că ne-ai putea aduce milioane de dolari 
dacă ai studia cultura mandarinilor pe banii noştri, credeam că ai luat-o 
razna. Dar a funcţionat. Şi Doamne, cât de bine a funcţionat! Ei au încredere 
în noi — mai ales în tine şi în Jeffrey. Tu le vorbeşti limba, le cunoşti cultura. 
Acesta este punctul nostru forte. Martin se ridică, apoi continuă... şi aş vrea 
să ne consolidăm şi mai mult în această privință. Mă frământă un gând de 
când am participat acum câteva luni la Chicago la conferința despre modul 
de gândire al celor 500 de directori executivi de succes. 

Martin îşi roti privirea prin încăpere, aşa cum făcea de fiecare dată înainte 
de a-şi enunta vreuna din ideile sale de care era mândru in mod deosebit. 
Câţiva dintre bărbaţi, inclusiv Ben, îşi încrucişară braţele în aşteptare. Martin 
era întotdeauna atât de imprevizibil. 

— Mă gândesc să-l trimit pe Ben sau pe Jeffrey să petreacă vreo şase 
săptămâni printre cetăţeni chinezi obişnuiţi, de genul celor care ar putea să 
lucreze în fabricile noastre, sau eventual să ne cumpere produsele. 

Ben, parcă ai avut un coleg de facultate care trăieşte acum în China, nu? 

Un profesor, dacă tin bine minte? 

Ben încuviinţă. Fata tânără a lui Li Quan îi reveni în memorie, copleșindu-l de 

amintiri dulci-amărui. Era tipic pentru Martin să-i facă una ca asta de faţă cu toţi 
ceilalți. Pe măsură ce rumega totul în minte, ideea i se părea tot mai dezagreabilă. 
Trecuseră douăzeci de ani de atunci... 

— Ar fi de folos pentru strategiile noastre de vânzare să intrăm în mintea 
consumatorului de rând şi, în plus, ne-ar lărgi resursele pentru acele campanii 
de publicitate chineze despre care vorbeau cei de la marketing. Si unde mai pui 
că ar fi o şansă unică de a stabili relaţii excelente cu publicul de ambele părți ale 
oceanului. Noi am fi compania care-şi trimite vicepreşedintele vorbitor de limbă 
chineză să viețuiască alături de cetățeni chinezi veritabili, pentru a le cunoaşte 
felul de a fi şi pentru a le descoperi nevoile. Este acel slogan de tipul ‘nouă ne 
pasă de omul obişnuit”. Chinezii vor fi impresionați, conducerea noastră la fel, 
investitorii, nu mai vorbesc — într-un cuvânt, toți vor rămâne cu gurile căscate. 
O publicitate excelentă pentru imaginea firmei Getz. Potenţialul publicitar este 
enorm. Ben sau Jeffrey pot ajunge chiar să apară într-o reclamă transmisă la o 
oră de maximă audienţă cu vreun chinez rânjind alături de computerul său! 

Ceilalți membri ai echipei de management schimbară priviri între ei pentru a 
vedea în ce parte se înclină balanța. Apoi ochii tuturor se opriră asupra lui Ben. 
Dar el ezita. Aşa se întâmpla de fiecare dată când Martin venea cu câte o idee 
de-a sa de care era atât de încântat. Dar până la urmă nu-ți rămânea altceva de 
făcut decât să i te alături şi să dai dovadă de corectitudine şi loialitate. Cu toţii 
încuviințară din cap. 

— Oricum, mai revenim asupra acestei chestiuni, încheie Martin. Hai să vedem 
ce avem azi în agenda de lucru. Profiturile noastre par să bată orice record. Cand 
va ajunge asta pe Wall Street, lucrurile o vor lua razna. Tinefi-va bine, băieți. 
Partea voastră de profit ar putea creşte cu până la zece procente peste noapte. 

O oră mai târziu, Ben părăsi sala de şedinţe primind felicitările asociatilor săi 
şi simțind cum îi creşte adrenalina la gândul competiţiei. Când ieşi pe usa, îl zări 
pe Doug Roberts rezemat de un aparat de fotocopiat. Stomacul i se strânse. Îşi 
privi ceasul. 

Mai am doar şase minute până începe conferința. 

-— Doug, spuse el, discuția noastră va trebui să aştepte până luni dimineaţa. 
Ne vedem în biroul meu, la ora 7:30. 

— Sigur. Dar despre ce... 

— Luni la ora 7:30. În biroul meu. Acum trebuie să ajung la conferință. 

Ben se strecură pe lângă secretara lui, Jen, şi intră în birou. Închise uşa după 
sine şi se aruncă pe canapeaua de pluş destinată vizitatorilor. 

Doug îi fusese mai mult decât o simplă rudă — un prieten, dar asta înainte 
ca vieţile lor să o ia pe căi diferite. Ben ştia că nu-şi mai putea permite să se 
gândească astfel la Doug. Jar dacă Doug îl mai considera pe Ben prietenul său, 
ei bine... lucrurile trebuiau clarificate numaidecât. 

APITOLUL 9 


Oa ASTĂZI VOI MURI? 


Li Quan își puse iar obișnuita întrebare în timp ce se freca la ochi somnoros. 
De ce nu putea fi şi el curajos, la fel ca tatăl şi străbunicul său? 

Aprinse o lumânare şi o privi pe Chan Minghua dormind, zveltă şi 
vulnerabilă. Minghua însemna floare albă. Dar ea era mult mai mult decât 
atât pentru Li Quan. 

Ridicându-se de pe rogojina subţire pe care o folosea pe post de pat, Quan 
păși descult pe podeaua rece de ciment până la patutul aflat la câțiva pași 
mai încolo. Ingenunche alături de Li Shen, în vârstă de opt ani, şi-şi sprijini 
fruntea de căpşorul singurului său fiu. Căută mâinile grasute ale copilaşului, 
apoi îşi trecu degetul peste buzele lui uşor fuguiate. Cum era posibil ca un 
băiat aşa de plinut să se nască din Ming cea subţirică? 

Oare astăzi voi muri? 

Îşi punea această întrebare zi de zi, încă de pe vremea când avea vârsta de- 
acum a lui Shen. Şi-n fiecare zi răspunsul se dovedise a fi nu. Dar tatăl său 
îl învățase că, într-o zi, răspunsul va fi da şi că trebuia să fie pregătit pentru 
ziua aceea. 

Străbunicul său, Li Manchu, a fost decapitat într-o zi de duminică. Şi tot 
într-o zi de duminică tatăl său, Li Tong, murea în închisoare, într-o baltă de 
sânge, în urma bătăilor primite. Acum era din nou duminică şi zorile încă nu 
mijiseră în afara Pushanului. 

-E timpul? şopti Minghua, iar vocea-i părea un fulg ce mângâia mătasea. 
Cu flăcările lumânării dansându-i în ochi, arăta la fel ca şi atunci, cu zece 
ani în urmă, în ziua nunții lor în Shanghai. 

Quan îi sărută fruntea delicată, gândindu-se ruşinat că ea merita mai mult 
decât un om sărac şi de condiţie joasă cum era el. Chiar şi-n noaptea aceasta 
atât de scurtă visase din nou că îi tinea trupul rănit în braţe — iar viata lui 
Ming i se scurgea purpurie printre degete în ploaia întunecoasă. 

Se mişcau repejor, în tăcere, desfăşurându-şi ritualul obişnuit pentru cel 
de-al doilea ceas al nopții de duminică. Ming îl trezi pe Li Shen şi îi oferi 
un bol mic de orez lipicios, mângâindu-l pe creştet în timp ce acesta căsca 
întruna. 

Quan îşi aruncă o pelerină cenuşie pe după gât, apoi se strecură în parka? 
sa de un verde închis. Îndesându-și o sută patruzeci de yuani în buzunarul 
de la pantaloni, ieşi din casă şi aruncă o legătură pe portbagajul bicicletei 
lui, fixând-o de două ori cu frânghii şi apoi verificând de alte două ori dacă 
era bine prinsă. Ming şi Shen îl urmară somnoroşi, cu hainele umflate ca 
nişte perne. 

Quan îl aşeză pe Shen pe scaunul din fafa lui. Băiatul se agăţă cu mâinile 
de ghidon şi-şi închise ochii, dând uşor din cap. Ming pedala alături de ei, 
ca o umbră tăcută. Cu fata crispată, Quan privea cum luna aflată în primul 
pătrar îşi arunca umbrele peste culturile de orez adormite. Îşi dorea să nu 
fi fost lună — lumina ei făcea ca drumul să le fie mai uşor, dar şi mult mai 
periculos. Iar el prefera siguranța înaintea confortului. 

Drumul plin de noroi îngheţat serpuia la picioarele dealurilor golaşe. Chiar 
şi aici, la zece kilometri de Pushan, un praf nesănătos de argint plutea în aer, 
purtat de vânt. Simti nisipul pe limbă şi-l scuipă afară. Pentru o secundă 
aerul păru a fi eterul lui Dumnezeu, curat şi proaspăt, dar fu imediat asaltat 
de mirosul greu de deşeuri arse emise de fabrici. 

Quan sălta peste şanţuri întărite, strângându-se aproape de Li Shen. Observă 
nişte umbre în depărtare, în fata lor, şi începu instinctiv să recite. Fiul nostru 
este bolnav, rosti el în vânt. ÎI ducem la un prieten pentru tratament. 

Oare nu văzuse o scăpărare de lumină printre ramurile şi frunzele veştede? 
Un polițist cu o lanternă? Își tinu respirația şi strânse ochii de frig. 

Nu. Umbrele se dovediră a fi doar stâlpii unui gard. Li Quan îşi plecă 
capul, regretând că nu era un bărbat curajos care să nu fi şoptit neadevăruri 
în vânt. 

Cei trei nu schimbară nicio vorbă, de parcă tăcerea, odată ruptă, i-ar fi 
umplut de sânge, cum o mai făcuse de altfel. 


3 Hanorac cu glugă, adesea căptușit, cu lungimea până la genunchi (n.tr.) 

Parcurseră deja patru kilometri, când nori negri se îngrămădiră deasupra 
lor, ca şi când un artist ar fi schimbat dintr-o dată atmosfera dintr-un tablou. 
Luna se ascunse din calea furtunii ce ameninţa să se dezlantuie. La întoarcere 
vor trebui să străbată vijelia, îi trecu lui Quan prin gând. Dar poate că era 
mai bine aşa — furtuna tinea ochii indiscreti la casele lor. 

— Încet, îi spuse Quan soției sale, în timp ce înaintau orbiti, cu șanțurile 
scuturându-i strasnic, iar cerul era atat de aproape că parcă le atingea 
feţele. 

După şapte kilometri, descoperi niște dâre albe de fum ce se desprindeau 
dintr-un horn. Ce privelişte binevenită. Dar dacă el îl vedea, o puteau face și 
alții. Îşi înghiţi frica în golul acela tainic dinăuntrul său. 

Coborâră de pe biciclete şi păşiră grăbiţi în spatele casei lui Ho Lin, 
încercând să nu facă zgomot. Le sprijiniră de zidul de la cotetul găinilor 
care era ascuns în întuneric. Quan îşi trecu mâna peste celelalte biciclete 
numărându-le. Paisprezece. 

Porni spre usa din spate, conştient că trecuseră de punctul de la care nu 
mai exista întoarcere. Incepând din acest moment orice scuze pentru faptul 
că se găseau afară în noapte erau inutile. 

Uşa se deschise. 

— Ni hao, rosti Quan. Ce mai faceţi? 

— Ping an — pace tie, replică bătrânul Ling Ho, cu un zâmbet copilăresc 
care-i incretea pielea zbârcită în lumina lumânărilor. Arita spre cele două 
oale mari pline cu ceai din mâinile soţiei lui, Aunt Mei, căreia mama lui 
Quan îi spusese întotdeauna A cincea soră. Mei zâmbi cu drag, aducându-i 
aminte de mama lui, apoi îşi cobori privirea. Quan ar fi dorit ceai, dar de 
vreme ce el şi familia lui păreau a fi ultimii veniţi, îi zori pe Ming şi pe Shen 
înainte. 

Quan salută cu capul şi le zâmbi înapoi celorlalți douăzeci, în special 
celor trei din ultimele rânduri. Regretă că zâmbetele sale erau chinuite şi 
crispate. Familia Li şedea pe o bancă fără spătar, cu hainele groase pe ei, 
cuibărindu-se unul în altul ca să se încălzească. 

Lumina estompată învăluia într-o atmosferă lugubră casa de tip spartan, 
cu o cameră lipsită de alt mobilier în afara băncii, a câtorva scaune, a patului 
şi a unui bonsai în formă de inimă, un ienupăr pitic pe care Mei se străduia 
să-l mențină în viaţă. Înainte, când biserica avea doar zece membri, aceştia 
obişnuiau să se aşeze în cerc, dar acum formau patru rânduri înguste, ultimul 
constituindu-l marginea patului. 

Zhou Jin se ridică în picioare, cu pleoapele grele, dar cu ochii arzând. 
Dinţii superiori i se dezgoleau într-un zâmbet îngălbenit, distingându-l de 
cei mai multi bărbaţi din generaţia lui Mao, ale căror fete erau ingrijorate şi 
stafidite. Un vânt răscoli smocurile de păr ale lui Zhou Jin. O adiere străbătu 
întreaga încăpere, oprindu-se în cele din urmă pe buzele bătrânului. 

— Zhu, wo men gan xie ni feng fu de zhu fu. Doamne, 

Tie Îţi mulțumim pentru binecuvântarea Ta îmbelşugată. 

— Xiexie, mulțumim, murmură cineva. 

~ Xiexie, rosti şi Ming. Şoapte de mulțumire izbucniră din toate ungherele 
încăperii. 

Yin Chun, sofia lui Jin, îi înmână cu grijă o comoară învelită în pânză de 
in. Ea o dezveli cu gesturi tandre. Întoarse paginile, atingându-le uşor, apoi 
citi: ` 


Prin credință Avraam, când a fost chemat să plece într-un loc pe care avea să-l 
ia ca moştenire, a ascultat, şi a plecat fără să ştie unde se duce. Prin credință 
a venit şi s-a aşezat el în țara făgăduinţei, ca într-o fară care nu era a lui, şi 
a locuit în corturi, ca şi Isaac şi lacov, care erau împreună moștenitori cu el 
ai aceleiaşi făgăduințe. Căci el aştepta cetatea care are temelii tari, al cărei 
meşter şi ziditor este Dumnezeu. 


Acesta fusese unul dintre pasajele preferate ale tatălui lui Quan, Li Tong. 
Tinea minte şi acum fata bătrânului, dorul din ochii lui, atunci când rostea 
aceste versete. Dar Quan îşi mai amintea şi cât de ridicol se simţise să 
descopere că părinții lui erau atât de ignoranfi, de needucati şi de naivi. 

Se foi pe scaunul lui, bucuria cuvintelor pe care le auzea fiindu-i umbrită de 
amintirea strămoşilor săi. 


În credință au murit toți aceştia, fără să fi căpătat lucrurile făgăduite, ci 
doar le-au văzut şi le-au urat de bine de departe, mărturisind că sunt străini şi 
călători pe pământ. 

Cei ce vorbesc în felul acesta, arată desluşit că sunt în căutarea unei patrii. 
Dacă ar fi avut în vedere pe aceea din care ieşiseră, negreşit că ar fi avut vreme 
să se întoarcă în ea. Dar doreau o patrie mai bună, adică o patrie cerească. 
De aceea lui Dumnezeu nu-I este ruşine să Se numească Dumnezeul lor, căci 
le-a pregătit o cetate. 

Auzind cuvintele atât de vechi din Shengjing, inima lui Quan se umplu de 
o tristețe dulceagă. 

— Noi nu suntem acasă în această lume, sopti Zhou Jin turmei sale. 
Toţi cei de faţă se apropiară pentru a auzi mai bine, la fel cum se apleacă 
oamenii insetati pentru a-şi lipi buzele de un izvor de munte. Yesu spune: 
„În casa Tatălui Meu sunt multe locaşuri. Dacă n-ar fi aşa, v-aş fi spus. Eu 
Mă duc să vă pregătesc un loc. Şi după ce Mă voi duce şi vă voi pregăti un 
loc, Mă voi întoarce şi vă voi lua cu Mine, ca acolo unde sunt Eu, să fiţi şi 
voi.” 

Suspine născute din dorința arzătoare a sufletelor lor umplură încăperea. 

Când Jin termină de citit, îi înmână Biblia soției lui. Ea o inveli în pânză, 
ca şi când ar fi înfăşurat un trup într-un giulgiu sau ca pe o comoară, spre a 
o pune într-un loc sigur. 

Era o adevărată îndrăzneală să tina o Shengjing în casă, îi trecu lui Quan 
prin minte, şi încă şi mai îndrăzneţ era faptul că trei dintre cei prezenţi isi 
aduseseră Bibliile cu ei. Participase la adunări ale bisericii în alte case, 
unde oamenii copiau de mână porțiuni din Biblie pentru întâlnirile lor; 
apoi pastorul aduna copiile scrise de mână şi le lega laolaltă pentru a citi 
textul astfel format. În acest mod, dacă se întâmpla ca poliţia să le întrerupă 
întâlnirea, nu exista pericolul de a se pierde vreo Biblie. 

Pastorul Zhou Jin privi cu drag biserica, pe copiii lui. 

— Să ne amintim unde este adevăratul nostru cămin — aceasta ne va ajuta 
astăzi să vorbim despre lumină şi despre grijile şi întristările vremelnice, 
care lucrează pentru noi tot mai mult o greutate veşnică de slavă. 

Când pronunţă cuvântul slavă, un fulger despică cerul la răsărit. Câteva 
secunde mai târziu, glasul lui Dumnezeu făcu lumea să se cutremure din 
tatani; apoi lacrimile Lui grele începură să curgă din ceruri, scăldând 
pământul ca într-o îmbrățișare. 

Quan simți o mână pe umărul său, vrând să-i atragă atenția. Se întoarse 
şi-l văzu pe Wu Le, care li se alăturase de numai şase săptămâni. Quan nu-l 
cunoştea, li zâmbi agitat când degetele lui Le, paralizate şi acoperite de un 
păr subțire şi alb, îi înmânară o carte uzată de cântări, a cărei hârtie era atât 
de subțire, încât Quan putea vedea cuvintele tipărite pe alte două pagini din 
urmă. Biserica cânta — prea zgomotos, după părerea lui Quan — Doamne 
numeie-Ți inal... 

Oare astăzi este ziua? 

Străbunicul lui Quan fusese ucis ca tânăr pastor. Bunicul lui, Li Wen, 
pe-atunci în vârstă de opt ani — exact vârsta lui Shen de acum — a fost martor 
la execuţie. Imaginea vie a decapitării lui l-a urmărit pe Quan toată viata. 
Fiul lui Wen, Li Tong, tatăl lui Quan — de asemenea pastor, a fost condamnat 
la închisoare în timpul revoluției culturale. Într-o zi, după ce a fost bătut, 
nu s-a mai ridicat de jos. lar mama zâmbitoare a lui Quan a devenit văduva 
mereu înlăcrimată a pastorului, in timp ce Quan, sfios şi pedant, s-a 
transformat curând în ținta unor tachinări cumplite. 

Vocea pastorului îl readuse în prezent. 

— Sora Wu Xia are tuberculoză. Fratele Wang An se află în spital. Nu se 
ştie ce boală are. Zhou Jin este chinuit de felurite dureri, spuse despre sine. 
Eu însă ştiu de ce. Sunt un om bătrân! 

Râseră cu toții. 

— Dar sunt printre oamenii noștri unii care suferă de boli nu din cauza 
vârstei înaintate, continuă Zhou Jin, ci din cauza persecuției. Yesu a spus 
că El a fost prigonit pentru ceea ce a fost, la fel vom fi şi noi, slujitorii Lui. 
El ne-a spus: Dacă grăuntele de grâu, care a căzut pe pământ, nu moare, 
rămâne singur; dar dacă moare, aduce multă roadă. 

După treizeci de minute de rugăciune, Zhou Jin, a cărui față era brăzdată 
de riduri adânci, se așeză într-un scaun vechi de nuiele şi începu să recite 

versete cu glas scăzut, cu trupul aplecat uşor înainte. Năluci aduse la viață 
de lumânările care pâlpâiau i se jucau prin sprâncenele incaruntite, Pronunta 
fiecare cuvânt cu îndărătnicia unei îndelungate supuneri: Dacă Îmi slujeşte 
cineva, să Mă urmeze... Dacă Îmi slujeşte cineva, Tatăl Meu îl va cinsti. 

Quan nu-l putea privi pe Zhou Jin fără să se gândească la propriul său 
tată. Bătrânul îşi ridică braţele, descoperindu-şi încheieturile roşii şi pline 
de cicatrici. Imaginea aceasta îl străpunse pe Quan. Profesorii şi studenții 
din învățământul comunist îl ridiculizaseră pentru credința tatălui său, 
care făcuse din el un „duşman al poporului”. Quan fusese etichetat drept 
contrarevolutionar, în contrast cu eroii „revoluţionari”, care se conformau cu 
stricteţe ordinii sociale impuse de Preşedinte. În mintea lui Quan, amintirea 
afişelor lipite pe uşa de la intrarea casei lor era mai vie ca oricând. 

Pe unul puteai citi: ,,Tubitori de străini”, pe altul: „Reeducaţi-i pe-acesti şerpi 
veninoşi!” Le vedea desluşit cu ochiul minţii chiar şi culoarea şi înfloriturile 
adăugate literelor. 

Tânăr fiind, Quan a încercat să se dezică de Dumnezeu. Nu şi-a dorit 
niciodată să iasă în evidenţă, sau să fie remarcat. S-a străduit să îmbrățişeze 
idealurile Partidului. A tânjit să se piardă în fundalul verde închis al Chinei 
moderne. Şi nici până în ziua de azi n-ar fi purtat pentru nimic în lume haine 
roşii, galbene sau în alte culori tipatoare. S-a alăturat chiar Gărzilor Roşii 
studenţeşti pentru a face publică ruşinea pe care o resimțea faţă de refuzul 
încăpățânat al părinților săi de a se adapta la cerinţele noii Chine. Pe când 
toţi taţii celorlalți băieţi îşi duceau odraslele la pescuit, tatăl lui zăcea în 
închisoare. Tatăl său îi promisese de multe ori că într-o bună zi îl va duce 
la Marele Zid. Dar ziua aceea n-a mai venit. Moartea le-a dejucat planurile 
şi Li Quan n-a reuşit niciodată să treacă peste dezamăgirea produsă de 
promisiunea neîmplinită a tatălui său. 

Quan a încercat din răsputeri să nu fie creştin. Şi aproape că reuşise, când 
a ajuns la facultate în America. Într-o zi, colegul lui de cameră american, 
Ben Fielding, l-a invitat la o întâlnire a creștinilor în Campusul Universității 
Harvard. Toate îndoielile şi întrebările lui s-au prăbuşit în fata adevărului. 
Credinţa care fusese a mamei şi a tatălui său, a devenit, pentru întâia oară, 
credința lui, acolo, departe, într-o țară străină unde studiase pentru a deveni 
profesor universitar. Deşi nu se mai văzuseră de multă vreme, Quan se 
gândea adesea la Ben şi se ruga zilnic pentru el. 

— Zhu Yesu spune: Oricine pune mâna pe plug şi se uită înapoi, nu este 
destoinic pentru Împărăţia lui Dumnezeu. P 

Afară era în continuare beznă, ora 3:30 dimineața. Întrunirea avea loc cu 
draperiile trase. Quan îşi frecă lobul urechii şi cicatricea aspră, în formă 
de păianjen, de doisprezece centimetri de pe gât. Biserica trebuia să se 
sfârşească înainte de răsăritul primelor raze indiscrete ale soarelui. 

Bătrânul Zhou Jin dădu tonul pentru un imn pe care Quan îl auzise şi-l 
cântase adesea fără tragere de inimă încă de pe vremea când era copil: 

Într-o zi pentru Domnul voi muri 

Oare astăzi este ziua? 

În timp ce biserica cânta, Zhou Jin ridică din nou mâinile. Li Quan îşi 
reaminti fiecare cicatrice în parte de pe spatele şi de pe brațele tatălui său, 
cicatrici peste care obişnuia să-şi treacă degetele, înainte ca acesta să fie 
dus la închisoare pentru ultima oară. Ar fi trebuit să aibă pe-acum vârsta lui 
Zhou Jin. Doar dacă... 

~ Bie dong! 

Li Quan intepeni la ordinul tăios de a nu mişca. Vocea din spatele lui răcnea 
cu autoritatea conferită de Gong An Ju, Biroul de Securitate Publică. 

Quan îşi trecu brațul stâng pe după Shen, ţinându-l strâns între el şi 
Ming. 

Cu o singură privire piezișă, Quan îi avertiză: 

— Uitaţi-vă în jos. Fiți linistiti. 

Învăţase lecţia cu mult timp în urmă, încă de pe vremea când se ascundea 
sub fustele mamei lui, în biserica mică aflată într-o locuință din apropiere. 
Privind pe furiş într-o parte şi-n alta, printre genele aproape lipite, desluşi în 
stânga două uniforme verzi, iar în dreapta alte două. 

— Nu mişca, porunci o voce răguşită din spate. 

La dreapta, în față, un tânăr poliţist ținea atintit spre ei un pistol de calibru 
54. Quan mai văzuse un astfel de model de foarte aproape, când, cu o 
anumită ocazie, acesta îi fusese fluturat ostentativ înaintea ochilor, ca apoi 
să-l lovească drept în creştet. Guvernare prin ţeava puștii — vorba lui Mao. 

Deodată, Quan fu izbit în cotul drept cu patul unei arme de asalt de tip 
56, versiunea BSP* a vestitului AK-47 rusesc. Nu numai politica Chinei 
împotriva străinilor era de împrumut, ci până şi armele pe care le folosea. 
Însă poliţia făcea rar uz de arme, sau cel putin de arme de acest fel. 

Quan rămase cu capul plecat, trăgând cu coada ochiului la căpitanul ce 
se găsea la numai trei paşi în fafa lui. Talia îngustă şi umerii de vâslaş ai 
acestuia îl duceau cu gândul la o viespe uriaşă. Bărbatul îi privea pe cei 
douăzeci și patru de credincioşi cu ochii întredeschişi ai unui om gata să 
aplice litera legii. O cicatrice de şapte centimetri, mult mai proeminentă 
decât cea a lui Quan, îi atârna deasupra sprâncenei drepte, creând un contrast 
brutal cu pielea lui de culoarea pânzei de sac. Quan nu-l recunoștea — prea 
mulți poliţişti erau transferați dintr-o parte într-alta. În plus, nu îndrăznea să 
privească îndeaproape pe cineva de la BSP, de teamă că va fi luat el însuşi 
la ochi. 

Căpitanul era îmbrăcat ordonat în uniformă verde, cravată neagră, pantaloni 
călcați la dungă, cu casca aşezată impecabil. Singura imperfecţiune era înclinarea 
uşoară a epoletilor săi. Acest amănunt lipsit de importanță îl consolă pe Quan, 
arătându-i încă o dată că maşinăria guvernării nu era tocmai perfectă. 


1 Biroul de Securitate Publică 

Sprânceană-crestată îşi ridică mâna cu degetele strânse ca nişte gheare 
cenușii. ÎI înşfăcă pe Zhou Jin de umăr, apoi îl îmbrânci în Quan, postându-se 
în fruntea adunării îngrozite. Ochii săi ascunşi îndărătul lentilelor fumurii 
dominau încăperea. 

~ Aceasta este o jiaotang ilegală! 

Accentul lui îi amintea lui Quan de satele de dincolo de munţi. 

— Această întrunire nu este înregistrată la Biroul de A faceri Religioase, spuse 
omul de la BSP făcând ca acest lucru să pară o contraventie supremă. 

— Nu faceți parte din Mişcarea Patriotică Tripartita! 

Ochii i se îngustară, iar gura căpitanului se sluţi într-o expresie 
dezaprobatoare. 

— Vă întâlniți noaptea, ca nişte criminali ce sunteți. 

Incepu să străbată încăperea, cu siguranţa unui stăpân căruia nimic nu-i 
poate sta în cale. Privirea îi era arogantă şi plină de sine, iar fiecare mişcare 
calculată, cu intenţia de a intimida. Părea că păşeşte peste trupuri de oameni şi 
savura fiecare pas în parte, oferind un spectacol de o adevărată virtuozitate. 

— Aţi făcut ilegal propagandă străină, 

Cu o mişcare patetică, începu să fluture un obiect îngust, maroniu, pe care- 
l tinea strâns cu două dintre degetele sale cenușii. Deşi nu era inscripționat, 
Quan ştia prea bine despre ce e vorba — o carcasă conţinând un compact disc. 
Filmul despre Isus. El si Ming invitaseră luna trecută optsprezece vecini 
în căsuţa lor pentru a-l viziona. Yesu vorbeşte limba noastră! exclamaseră 
aceştia uimiţi. Trei dintre ei se aflau aici în dimineaţa asta. Quan îi zărise 
undeva în spate. Reuşise deja să-i bage în încurcătură. Ar fi vrut să poată 
întoarce capul pentru a-i vedea, dar nu îndrăznea s-o facă. 

— Sunteţi nişte sectanti vicleni şi imorali, cu nimic mai buni decât Falun 
Gong, strigă Sprânceană-crestată. Chiar vă imaginati că sunteţi mai presus 
de lege? Dacă ţineţi neapărat să vă inchinati dumnezeilor străini, să aveţi o 
biserică înregistrată! 

Cea mai apropiată biserică înregistrată se găsea la paisprezece kilometri 
distanță. Două aşezăminte pentru întâlniri legale într-un oraş cu o jumătate 
de milion de locuitori. Familia Li dispunea numai de biciclete. Şi chiar 
dacă ar fi reuşit să ajungă acolo, ar fi dat peste informatori infiltrati în 
biserică, oameni care-i urmăreau pe toți, raportând orice mişcare. Spionii 
şi informatorii erau din plin recompensaţi. Reuşiseră să pătrundă chiar şi în 
unele case de rugăciune. 

— Criminalilor! 

Quan îşi atinse în tăcere vârful pantofilor vechi de douăzeci de ani. 

Și gândurile îi alergară din nou la acela care i-i dăruise, cu ocazia ultimei 
lor întâlniri. Ben Fielding, colegul lui de cameră. Cândva, Ben îl auzise pe 
un alt chinez spunându-i -i Dabizi şi îi plăcu atât de mult acest nume, încât 
insistă ca şi Quan să-i spună astfel. Însă Quan era prea politicos pentru a-l 
lămuri asupra adevăratului sens al acelui cuvânt — Năsosu/, termen de jargon 

folosit pentru occidentali. Când află în cele din urmă, Ben râse cu poftă şi 
îi mărturisi lui Quan că i-ar plăcea să fie poreclit astfel. Aşa se făcu că Ben 
deveni Dabizi, în timp ce el îl numea întotdeauna pe Quan Profesore. 

Cu privirea aţintită în pământ, Quan inalfa din nou o rugăciune pentru 
prietenul lui. Îşi promiseseră să se roage unul pentru celălalt în fiecare zi. 
Spera din tot sufletul ca şi Ben să se roage pentru el chiar în acel moment. 

Sprânceană-crestată îşi flutură arma. 

— Trebuie să nimicim orice urmă de activitate care încalcă legea, pentru 
păstrarea stabilității sociale. 

Faţa plină a tui Shen se schimonosi. Căpitanul, ale cărui buze trădau 
cruzimea, îşi plecă privirea asupra băiatului. Acesta începu să tremure, apoi 
izbucni în plans. Quan îl privea, rugându-se pentru el în tăcere. 

N-ar fi trebuit să ne întoarcem cu niciun chip in China. Eram fruntaşul 
grupei. Mi s-a propus să rămân la Harvard. Am fi putut emigra. Ming ar fi 
putut deveni şi ea cetățean al Statelor Unite, ca şi mine. De ce m-am întors 
în mizeria asta? De ce am pus-o în joc pe Ming? lar acum... pe fiul meu. 
Ce fel de tată pune în pericol viata propriului său fiu? 

Quan fu asaltat de îndoieli, cum se întâmpla de altfel adesea. 

— Bisericile ilegale sunt inamicul statului. Trebuie să ucidem nesupunerea 
încă din faşă. Nu meritati să trăiţi! i 

Uriaşa viespe arătă spre Li Shen, care tremura sub privirea lui. 

Incet, Ming îşi scoase baticul de mătase, roşu ca sângele, şi-l apăsă blând 
peste buzele tremurânde ale lui Shen. Quan privi pătrunzător în ochii fiului 
său, implorându-l să se liniştească, făcându-i promisiuni tacite, pe care ştia 
că nu le va putea respecta. 

Ocroteste-mi fiul, Yesu. Te rog. 

— Este ilegală predarea religiei unor copii sub optsprezece ani! Cum vă 
permiteţi să sfidati legea? Îşi ridică mâna, la jumătate de metru de obrazul 
lui Li Quan. 

Tatăl îşi pregăti maxilarul pentru impact, recunoscător că el avea să fie cel 
care va primi lovitura și nu unicul său fiu. 

APITOLUL 3 


L UNI, 17 SEPTEMBRIE, Ben Fielding se afla în luxosul său apartament 
din West Hills, cu privirea pierdută spre râul Willamette, savurând splendida 
privelişte pe care i-o oferea Mount Hood la răsăritul soarelui. Uriașul astru 
tocmai se ridica de după piscul muntos, scăldându-l într-o lumină rozalie ce-l 
făcea să pară o uriaşă îngheţată de căpşune. Nu cu mult timp în urmă, admirase 
planeta Venus, luceafărul de dimineață, plecându-se în fata luminii supreme. 

Ben sorbi din cafeaua Siarbucks French Roast extra-tare, încercând să dea la 

o parte gândurile care-l purtaseră întregul weekend spre Li Quan. Chiar şi acum 
îi era foarte greu să se concentreze asupra altor lucruri. 
A Îşi cobori privirea asupra hârtiei pe care erau notate telurile lui profesionale. 
Îşi formase obiceiul ca în fiecare dimineaţă de luni să treacă o dată peste 
aceste obiective propuse, şi asta de când participase la un seminar de 
management în urmă cu şase ani în Seattle. S-a întâmplat la putin timp după 
ce a fost numit cel mai tânăr vicepreşedinte al firmei Getz International, 
compania producătoare de microcipuri şi semiconductori care luase cu asalt 
piaţa asiatică. Unul dintre cei care luaseră cuvântul la seminarul respectiv îi 
instruise să-şi lectureze cu voce tare telurile şi să le vizualizeze la începutul 
fiecărei săptămâni de lucru. lar Ben se conformase, făcând acest lucru în 
fiecare zi de luni, cu acelaşi devotament cu care cel mai credincios om 
mergea duminică de duminică la biserică. 

Începu să le citească deci cu voce tare: 

1. Să fac din firma Getz o prezenţă sine qua non în infrastructura economiei 
chineze, să mă străduiesc să închei parteneriate puternice care să propulseze 
compania cât mai sus în top. 


Până aici, toate bune. 


2. Să devin preşedintele companiei GI înainte de vârsta de patruzeci şi opt de 
ani. 


Şi mai erau doar trei ani până atunci, până la momentul pensionării lui Martin 
Getz. Se putea considera norocos că Martin nu avea copii şi niciun moştenitor 
legal care să preia conducerea afacerilor familiale. Nu era o taină pentru nimeni 
faptul că Ben se afla într-o cursă ameţitoare pentru postul de director executiv. 
Câtă vreme se menținea pe poziție, câtă vreme nu se isca nicio controversă şi nu 
lua nicio decizie care să declanşeze vreun dezastru şi să-l tragă în jos, putea să 
fie sigur de scaunul mult-dorit, pentru că totul mergea conform planului. 


3. Să strâng suficient de mult capital ca să pot pleca oriunde şi să pot face tot 
ce-mi pofteşte inima. 


Pe lângă salariu, bani investiţi în acțiuni şi fondul său propriu de pensii, Ben 
avea deja un capital total de câteva milioane. Le pierduse numărul. Simti o 
uşoară strângere de inimă. Măcar dacă ar fi avut timp să se şi bucure de tot ce 
agonisise! La ce i-ar folosi să câştige mai mult decât avea deju prea ştia. Dar 
avea de gând s-o afle. 

O față nu prea binevenită îi apăru înaintea ochilor. Paul Foley participase şi 
el la acelaşi seminar. Telurile lor erau de aceeaşi natură, chiar dacă ale lui Foley 
erau mult mai modeste. şi dorea să devină următorul vicepreşedinte al firmei 
„Getz”, cu alte cuvinte mâna dreaptă a lui Ben Fielding. Fuseseră parteneri de 
tenis, cea mai puternică echipă de dublu din cadrul clubului Mac. Invincibilii. 
Pe vremea aceea, Ben era foarte sigur că telurile lor, ale amândurora, aveau 
să devină realitate. Şi totuşi, cu numai trei ani în urmă, lui Paul îi căzuse tot 
părul şi ajunsese numai piele şi os — lovit de cancer, urmase câteva cure de 
chimioterapie. Părăsise prematur compania, ca doar două luni mai târziu să 
părăsească și lumea celor vii. 

Cu aceeaşi bucată de hârtie în mână, Ben intră în baie şi-şi luă tableta pentru 
colesterolul său ridicat şi cea pentru hipertensiune arterială. 

Telurile care dansau acum în fata ochilor săi fuseseră copiate cu mici retușări 
după original, în care spunea Să investim cu discernământ; să strângem suficient 
de mulți bani ca să putem pleca oriunde şi să putem face tot ce ne pofieşte 
inima. Noi însemna el şi Pam. Dar cu un an în urmă trebuise să înlocuiască acel 
noi cu eu şi să scoată o nouă copie a telurilor. 

Urmărirea acerbă a primelor două puncte au dus la necesitatea de a-l revizui 
puţin pe cel de-al treilea. Nu era vorba decât de schimbarea câtorva litere, 
revizuirea unui singur pronume, de la persoana întâi plural la singular. Nu era 
vorba decât de un simplu divorţ. 

Nici numele Melissei şi al lui Kim nu figurau pe lista cu țeluri. Obisnuita 
lui trecere în revistă nu le viza nici pe ele. Si fiindcă veni vorba, ce-ar fi 
trebuit să vizualizeze — pe propriile lui fiice îmbrățişându-l şi spunându-i 
Suntem mdndre de tine, tati! Hai să fim serioşi. Scene siropoase si 
sentimentalism ieftin! Viaţa nu e asa! Şi-n plus, era oricum prea târziu. 
N-a fost alături de ele niciodată, lucru pe care de altfel i l-a reproșat si Pam în 
repetate rânduri. Kimmy a fost întotdeauna o dulceaţă, dar era sigur că nu-l va 
putea ierta pentru că lipsise de la festivitatea ei de absolvire a clasei a opta pe 
motiv că trebuise să participe la un meci de golf cu clienții firmei, la Pebble 
Beach. Iar în ceea ce o privea pe Melissa... Îi făcuse toate poftele, chiar şi un 
Mustang clasic — cadou la împlinirea celor şaisprezece ani ai ei. Şi totuşi reuşise 
în cele din urmă s-o îndepărteze. Pam a încercat să-i explice, dar Ben n-a fost 
niciodată în stare să priceapă cu ce greşise. Şi nici măcar nu mai era sigur că 
încercase vreodată să priceapă ceva. 

Ben îşi cobori din nou privirea spre foaia de hârtie, apoi o lăsă să cadă pe 
măsuța la care obişnuia să-și servească dimineața cafeaua. Vărsă în chiuvetă 
cafeaua care se răcise între timp şi privi norii mari şi grei ce se strângeau deasupra 
lui Mount Hood. Își potrivi cravata şi cobori la Jaguarul său roşu, grăbit să se 
reîntoarcă la realitate — sau mai degrabă să fugă de ea. 


Ben se așeză la biroul său la ora 7:15, admirând panorama uimitoare a Marelui 
Zid Chinezesc desfăşurată pe peretele opus bibliotecii din lemn de sequoia ticsit 
cu cărți avocăţeşti. Rasfoi nişte acte, citi câteva e-mailuri, dar constată că nu se 
putea concentra la nimic. Puse Mozart şi începu să cutreiere încăperea în lung și- 
n lat. În cele din urmă, cedă iarăşi în fata gândurilor pe care cu atâta nesocotinta 
le răscolise Martin prin propunerea pe care i-o făcuse vineri. Amintiri despre 
fostul său coleg de cameră. 

Visul lui Quan era să predea la o universitate și să scrie cărţi. Fusese un student 
eminent şi un scriitor cu o remarcabilă prezenţă de spirit. 

Nu manifestase niciodată vreo îndoială cu privire la împlinirea visului său. 
Ben nu-l numea doar Profesor, ci şi Lăcustă mică, şi asta de la programul de 
televiziune cu Kung Fu, 

Când se întâlniseră, erau doi tineri care nu cunoşteau pe nimeni altcineva la 
Harvard. Totul începuse cu o combinaţie bizară: chinezul moale, politicos, care 
se retrăgea mereu în umbră și americanul zgomotos, dur şi încrezut. 

Ben lovea cu mingea de fotbal în geam, în timp ce Quan își îngrijea plantele 

de curând răsărite de pe pervaz. Ben era înnebunit după mâncăruri condimentate 
cu multă ceapă şi shake-uri cu lapte; Quan se hrănea cu muguri de bambus şi 
bea ceai verde. Nu păreau să aibă absolut nimic în comun. 

Abia dacă schimbaseră două vorbe în primul semestru, până într-o noapte din 
preajma Crăciunului. Quan era un singuratic. li împărtăşi lui Ben povestea sa. 
Tatăl lui murise; apoi la scurt timp îşi pierduse şi mama în urma unui cutremur 
care le-a distrus căminul aflat în apropiere de Shanghai. La locul tragediei au 
fost aduşi muncitori străini, cărora în alte circumstanţe nu le era permisă intrarea 
în China. Unul dintre aceştia a devenit interesat de soarta lui Quan. Când a 
aflat că cel mai fierbinte vis al băiatului este să meargă la studii în America, i-a 
promis că-l va ajuta să obţină o bursă în Statele Unite. Nu trecu multă vreme 
şi Quan fu instiintat că primise acceptul Uiversităţii Harvard. Nici măcar nu 
apucase să se intereseze. Lucrurile evoluaseră de la sine. În acea vreme, doar 
privilegiatilor le era rezervată posibilitatea de a părăsi China pentru a urma 
cursurile unei universităţi americane. Toți îi spuneau că îi va fi cu neputinţă să 
obțină un paşaport. Dar imposibilul s-a întâmplat. 

Având taxele şcolare, cazarea si masa asigurate printr-o minune, Quan câştiga 
banii necesari unui trai decent lucrând la Burger Magic ca bucătar cu jumătate 
de normă. Abia mai târziu a aflat că este ilegal să lucreze, dat fiind faptul că viza 
lui era una de studii. Dar avea nevoie de bani, şi mica ilegalitate i s-a trecut cu 
vederea. Lucra zi şi noapte, avea rezultate excelente la învățătură şi ajunsese să 
vorbească limba engleză la perfectie. Incepu să studieze spaniola împreună cu 
Ben, însă, ca întotdeauna, el fu cel care ajunse s-o stăpânească cel mai bine. Un 
zâmbet înflori pe buzele lui Ben când îşi aminti cât de ciudat suna expresia „No 
problema” din gura unui chinez. Sigur, era un fel de spaniolă americanizată, dar 
acea expresie deveni curând mottoul lui Quan. 

Ben continua să-şi spună că va reuşi într-un fel să-şi găsească un alt coleg 
de cameră, dar după acea conversaţie târzie în noapte încetă să mai caute pe 
altcineva. Când au absolvit — Quan cu rezultate notorii — erau deja cei mai 
buni prieteni. Mâncarea chinezească era greu de procurat în acea vreme, totuşi 
reuşiră să dea peste o dugheană The Double Dragon, unde Quan susținea că 
mâncarea era aproape autentică. Atunci se îndrăgostise Ben de această mâncare 
chinezească şi o mâncă de fiecare dată cu deosebită plăcere. Quan îl învățase pe 
Ben să pescuiască, iar Ben îl învățase pe Quan să joace tenis. Mergeau peste tot 
împreună cu bicicletele. 

Între timp Ben îşi luă MBA-ul, iar Quan rămase în cadrul universității ca 
preparator la catedra de istorie. Pe atunci locuiau într-un apartament din afara 
campusului studențesc. În momentul când Quan reuşi să-şi finalizeze lucrarea 
de doctorat, prorectorul îl invită să ia masa împreună cu el şi îi oferi un post 
de profesor la catedra de istorie. Dar între timp primise scrisori din Beijing 
şi Shanghai care-i promiteau posturi universitare de prestigiu. Quan se luptă 
îndelung până să ia o decizie şi se rugă pentru această chestiune mai bine de 
două luni. 

Ben era absolut sigur că, în cele din urmă, avea să se decidă pentru Statele Unite. 
Şi la urma urmei, de ce nu? f 
Dar după îndelungi frământări, Quan îi spuse într-o seară lui Ben: 

— Trebuie să mă întorc în China. 

— De ce? Intotdeauna ai spus că Dumnezeu te-a adus în America. Te-a scos 
nevătămat din mijlocul unui cutremur, a făcut un miracol pentru ca tu să fii 
acceptat la Harvard, nu-i aşa? Ti s-a făcut o ofertă inimaginabilă. 

Ai parte de un coleg de cameră unic, şi ai The Double Dragon în apropiere. De 
ce nu rămâi? 

— Dumnezeu m-a adus aici pentru o vreme, să-mi ofere echipamentul necesar, 
să-mi acorde scrisori puternice de recomandare. Mi-a încredinţat o comoară pe 
care s-o duc cu mine în patria mea, unde este mai multă nevoie de ea decât 
aici. 

~ Dar nu spuneai tu că acolo creştinii sunt marginalizati, că sunt priviţi ca nişte 
demoni străini? 

— Am crezut pentru întâia oară în Cristos pe pământ american, însă mă trag 
dintr-o veche familie de creştini chinezi. Dumnezeu va merge înaintea mea si- 
mi va deschide drumul spre casă. Am încredere în El. Va găsi El o cale prin care 
să-i pot învăţa şi pe alţii. Patria mea este China, nu America. 

Ben se simtise ofensat de declaraţiile lui Quan. Era convins că, dacă ar fi 
rămas, prietenia lor ar fi continuat la fel de strânsă. După întoarcerea lui Quan 
in China şi-au mai scris câțiva ani, până într-o zi, când Ben, pe-atunci tânăr 
om de afaceri, a încetat să mai răspundă scrisorilor prietenului său. În cele din 
urmă, s-a lăsat şi Quan pagubas. De fiecare dată când a vizitat China, de cel 
putin douăzeci de ori în ultimii doisprezece ani, Ben şi-a spus că ar fi frumos 
să-şi caute fostul coleg de cameră. Dar n-a făcut-o niciodată. Acum aveau 
să se împlinească douăzeci și doi de ani de când a văzut pentru ultima oară 
zâmbetul blajin de pe fata prietenului său, atunci când Quan l-a îndemnat să 
cânte împreună Fair Harvard, 

Ceea ce-l reținuse pe Ben să reia legătura cu Quan era de altfel şi motivul 
principal pentru care încetase să-i mai scrie. Viaţa lui luase o altă întorsătură. 
Credința şi sistemul de valori i se schimbaseră. 

— Dumnezeu va deschide o cale. China e casa mea — totul va merge bine. 

Asta era Quan. Simplist. Ben nu se îndoia de faptul că Quan reuşise să-şi 
îndeplinească visul de a preda la universitate, de a scrie cărți şi de a-şi întemeia 
o familie, şi că se bucura din plin de înfloritoarea economie chineză. Viaţa lui 
Ben o luase pe alte căi. Afacerile şi prosperitatea financiară deveniseră centrul 
existenței sale. Dar mai era şi altceva ... şi acel altceva le includea pe Pam, pe 
Melissa şi pe Kim. 

Cât despre faptul că Dumnezeu deschidea o cale, ei bine, să vedem, unde 
a fost Dumnezeu în ziua când a murit de cancer mama lui? Sau când fiul său, 
Jason...? 

Trebui să se oprească. Nu-și putea permite o asemenea rătăcire a gândurilor 
sale. Doar avea programată întâlnirea cu Doug în cinci minute. 

Măi frate! Este abia ora 7:25 luni dimineaţa şi mă şi bate gândul să mă 
cherchelesc puţin cu câteva pahare de mao-tai veritabil! 


$ Cocktail pe bază de alcool de proveniență orientală (n.tr.) 4 

APITOLUL 4 


PRÂNCEANĂ-CRESTATĂ RĂMASE cu mâna ridicată în aer, gata 
să-l lovească pe Li Quan, care tremura uşor. Dar apoi începu s-o coboare 
încet de tot. Ochii săi ca de oţel îl fixau pe Quan, de parcă ar fi încercat să 
pătrundă până în cele mai tainice unghere ale sufletului acestuia, căutând să 
vadă ce se ascunde sub învelișul de carne al omului. Sprânceană-crestată 
ingenunche în fata micutului Shen. 

Quan se ruga. Ținând cont de politica regimului cu privire la permisiunea 
unei familii de a avea un singur copil, Shen era tot ce aveau mai scump, era 
viitorul familiei lor. La naştere, Ming suferise o operaţie cezariană, iar în 
timpul acesteia medicul o sterilizase fără a-i cere consimțământul. Dar nu 
acesta era cel mai rău lucru care ti se putea întâmpla, ci ceea ce se întâmplase 
şi familiei Zhang — avortul silit al celui de-al doilea copil. 

— Spalati creierele unor copii! Sunteţi o ruşine — trădători ai Republicii. 

Arma xiuchi, a ruşinii, îi era familiară ca o pereche de pantofi uzati, şi la fel 
de dureroasă ca şi când ai purta nişte pantofi cu trei numere mai mici decât 
ai avea nevoie. Atunci când fusese arestat tatăl său, un profesor a construit 
un panou căruia i-a ataşat o panglică şi a agăţat-o pe după gâtul lui Quan, iar 
pe panou scriau următoarele cuvinte: Li Tong este un criminal. Plânsese cu 
sughituri, fără a se putea opri. Chiar şi în prezent mai simţea umilirea cruntă 
pe care o suferise. 

— China a fost construită pe spinarea cetățenilor muncitori, spuse 
Sprânceană-crestată, muncitori loiali sistemului socialist superior. 

Ca-ntotdeauna, propaganda era sămânţa pe care o semănau cu orice ocazie 
şi pe care o udau din plin cu umiliri. Rostite cu o seriozitate pasională, 
cuvintele se înşiruiau precum o formulă bine memorată. Quan le-ar fi putut 
recita şi-n somn. lar uneori chiar aşa şi făcea. 

Cu o aroganță rigidă, ofițerul făcu trei paşi la o parte, ca apoi să se întoarcă 
brusc, precum capul unei bufnite. 

— Sunteţi nişte oameni foarte răi! 

Quan se gândea că în America astfel de apelative ar fi sunat copilăreşti, 
prosteşti chiar. Însă în China era un lucru obişnuit să grupezi un popor după 
criterii imaginare. Metoda funcţiona, căci urechile lui Quan erau roşii de 
ruşine, chiar dacă ştia că n-ar fi trebuit. Poate că şi tatăl său se simtise astfel 
când i-au aşezat pe cap acel coif din hârtie de jumătate de metru pe care 
scriseseră „trădător, spion şi capitalist”. 

Shen aştepta, cu gura căscată în contrast cu fata lui micuță. Quan ar fi dat 
orice să-l poată proteja, nu numai de armele partidului, ci şi de cuvintele 
acestuia. 

— Cei ce-l urmează pe Yesu sunt trădători. Mi-e scârbă de voi. 

Sprânceană-crestată îi străfulgeră cu privirea pe toţi cei din jur. Lui Quan 
îi amintea de Tai Hong, șeful adjunct al poliţiei, la fel de solid şi cu aceiaşi 
ochi reci ca gheața, având în comun pasiunea imensă de a persecuta creştini. 
Quan se surprinse atingându-şi cicatricea neregulată de pe gât şi-şi retrase 
îndată mâna. 

"Tatăl său îl învățase să se retragă în sufletul său, acolo unde toți sunt liberi, 
neincatusati. Acolo putea face faţă în tăcere acuzațiilor care i se aduceau, şi 
se putea impotrivi eficient procesului de reeducare la care erau supuşi. 

Pe când avea paisprezece ani, Quan fusese dus de către un tovarăş 
comunist la închisoarea unde se găsea închis tatăl său şi silit să citească o 
declaraţie — aparent făcută de către familie, însă în realitate formulată de 
către comunişti — prin care se marturiseau infracțiunile comise de acesta. 
Această amintire îl apăsa pe Quan ca un pietroi enorm. Dorise adesea să-şi 
ceară iertare de la tatăl său pentru faptul că se ruşinase de el. Ştia că dacă 
era cineva căruia să-i fie ruşine de ceva, acela era tatăl lui — îndreptățit să se 
simtă ruşinat de propriul său fiu. 

Unul dintre tinerii ofițeri de poliţie, un locotenent proaspăt ras, cu fata 
trasă şi plin de pistrui roşietici, se apropie agitat de căpitan. Şuşotiră o 
vreme, părând că nu pot cădea de acord asupra unui lucru. Vocea gravă şi 
aspră a tânărului părea să ia apărarea băiatului. Quan se ruga pentru fiul său. 
Ateismul produsese un gol imens. Inimile oamenilor erau veştede, într-o 
disperată căutare după ceva măreț şi profund care să umple golul din ele. 
Yesu îl învățase pe Quan să se roage pentru duşmanii lui. 

Wu Le, unui dintre cei mai noi participanţi la întâlniri şi care acum se afla 
în spatele lui Quan, îi şopti ceva soției sale. 

— Linişte! racni Sprânceană-crestată, întâlnind un moment privirea lui Quan. 

Cântărind în gând ceea ce se afla în spatele pâclei din acei ochi, Quan o auzi 
pe soţia lui Wu plângând. 

Sprânceană-crestată îşi reluă discursul. 

— Timp de peste cinzeci de ani ne-am luptat cu imperialiştii occidentali. 
Ne-am ridicat împotriva duşmanilor noştri şi am transformat fata Chinei. 

Fata, da. Dar în spatele acestei transformări formale se ascundea cu totul 
altceva. Mao ucisese nenumărate milioane de oameni, mai multi chiar decât 
Hitler sau Stalin. Acestor acte îi căzuse victimă şi tatăl lui Quan, Li Tong, 
Dar nu Mao inventase suferința. Coşmarurile cu străbunicul său decapitat îi 
aminteau lui Quan că familia lor era permanent martirizată. 

Oare astăzi este ziua? 

Îşi aruncă privirea spre cartea aflată pe bancă, prefioasa încărcătură pe 
care o legase cu atâta grijă de bicicleta sa. Era manuscrisul mamei sale. 

Zi de zi, Quan citea cuvântul lui Dumnezeu scris de mâna mamei sale. 
În câteva rânduri scăpase ca prin urechile acului să nu fie confiscată. 
Oare astăzi o să fie ultima oară când o s-o mai văd? 

— Dat fiind faptul că v-aţi adunat aici ilegal sunteți pasibili de închisoare. 
Dar ce meritati voi e mult mai rău de-atât! 

în timp ce Sprânceană-crestată se afla în culmea furiei, Quan îşi aminti de 
vizitele pe care i le făcuse tatălui său în timpul ultimei sale detentii, când 
văzuse cât de distrus era. Fata care-l întâmpina întotdeauna cu atâta bucurie 
era acum diformă de pe urma bătăilor, plină de cruste şi de nenumărate răni 
puroinde. La începutul celui de-al nouălea an de detenţie, ajunsese îngroşată 
şi cenuşie, ca talpa unui bocanc de armată, pentru ca, în cele din urmă, să se 
asemene cu o mască din cretă albă. 

Însă ochii care priveau prin orificiile acestei măşti, deşi bagati în orbite 
şi icterici, erau aceeaşi ochi pe care-i ştia, ochii tatălui său. Într-un mod de 
neînțeles, erau tot hotărâți şi plini de bucurie, trăgându-şi seva dintr-un izvor 
ascuns și neştiut de nimeni. Quan îl ura atunci când stătea sub privirea lui 
şi-l auzea spunându-i „Va veni şi rândul tău.” Degeaba încerca mama lui să- 
i explice că tatăl său intenţiona să-l încurajeze cu acele vorbe. El nu putea 
înţelege unde se afla încurajarea. 

— Ucenicii lui Yesu trădează secretele de stat demonilor străini! 

Dar ce secrete vă imaginaţi voi că am cunoaşte? Și ce interes am avea să le 
încredințămn străinilor? 

Tatăl său îi numea pe poliţiştii care-i persecutau pe creştini „păduchii de pe 
chelie”. Căutau ceva ce nu exista. Până în această zi, ori de câte ori simţea o 
duhoare grea, umedă în aer, îşi amintea de vizitele lui la tatăl său în închisoare, 
înainte ca inima să i se fi împietrit. fi fusese dor să-şi îmbrățişeze tatăl... dar nu 
i s-a permis. Prizonierului nu-i este îngăduită nicio atingere! 

Nu avea nicio poză de-a tatălui său. Toate fuseseră distruse de incendiul 
care le mistuise casa, după spargerea lămpii în timpul cutremurului. Zadarnic 
încerca să-şi amintească fata tatălui său înainte să fie închis. Nu vedea nimic 

în afară de acea mască a torturii. fi fusese dor de el în toți acei ani de şcoală. 
Şi îşi dorise întotdeauna să fie un motiv de mândrie şi nu unul de ruşine pentru 
tatăl său. Nu încetase nici măcar o zi să aştepte din gura tatălui său cuvintele: 
Bine! Sunt mulțumit! 

— Şi-aia ce-i? urlă Sprânceană-crestată arătând spre Biblia lui Quan. Lucrul 
de care se temea cel mai tare era pe cale să se întâmple — devenise iarăşi 
centrul atenţiei, ieşise din nou în evidență. Pe capul lui urma oare să cadă 
sarcina de a explica de ce era Shengjing a sa lipsită de însemnul guvernului? 

— Ce-i asta? strigă exasperat căpitanul. 

— Este ... un mesaj de la Dumnezeu. 

Îşi auzi propria voce şi rămase uimit de siguranța şi dârzenia ei. Sprânceană- 
crestată scoase din propriul buzunar o cărțulie roşie. 

— Asta-i cartea Chinei. 

Fiind adeptul şcolii tradiționale, căpitanului părea să-i facă o deosebită 
plăcere să-l citeze pe Mao. Era un om al altor timpuri — în prezent cartea 
cea roşie se mai comercializa îndeosebi străinilor, ca un vestigiu al unei ere 
trecute. Dar nu erau atât de îndepărtate zilele când fiecare om cita cuvintele ei. 

— Nu Biblia voastră occidentală şi imperialistă! 

De câte ori i se spusese oare lui Quan că religia creştină este o religie 
a Occidentului? Oare chiar nu erau în stare să priceapă că Yesu nu a fost 
american? Ar fi trebuit să vadă şi Sprânceană-crestată filmul acela ca 
să priceapă că lumea lui Yesu era mai aproape de satul chinez decât de 
America. 

— Onorabilul nostru tată, Mao Tzedun, spunea: Partidul Comunist este 
esența poporului chinez. 

În şcoală, Quan memorase cuvintele preşedintelui Mao, Baihua qifang 
— „O sută de flori să-nflorească”. Biserica nu a fost niciodată considerată una 
din acele o sută de flori. Mao era „Marele Salvator”. Şi nu avea de gând să 
tolereze alți mântuitori în afară de sine. Quan se întreba câte mii de creştini 
se aflau concentrați, chiar şi-n prezent, în rețeaua de gulaguris din întreaga 
Chină. 

Existau multe lucruri bune în China. Iar Quan ştia aceasta foarte bine 
— frumusețe, istorie, nobleţe, decent&, putere de muncă şi progres economic. 
Insă lanţurile, atât ale prizonierilor, cât şi ale celor care se credeau liberi, 
slutisera faţa acestei minunate țări, reducând la tăcere oameni precum tatăl 
şi străbunicul său. Într-o bună zi, se gândea Quan, aceleaşi lanțuri aveau să-i 
închidă şi lui gura. 

Oare astăzi este ziua? 

— Onorabilul nostru preşedinte spunea: O revoluție nu este un dineu. 


* Prescurtare pentru „glavnoie upravlenie ispravitelno-trudovik lagerei” — 
administraţia centrală a lagărelor de muncă silnică, instituite de Stalin în Siberia 

Spunea şi că: „Dacă nu ataci, nu poți înfrânge. E ca şi curăţenia, unde nu 
ajungi cu mătura, praful nu dispare de la sine.” 

Se opri puţin, pentru a-şi îndrepta umerii, ochii arzându-i fanatic. 

— Astăzi deci a venit timpul să dăm cu mătura! 

Oamenii în uniformă îşi ridicară armele deasupra capului. Quan îl privi pe 
locotenentul cel pistruiat şi i se păru că acesta începuse să tremure. 

Ce se întâmplă? ÎL trase pe Shen lângă sine. 

— Trebuie să ucidem sămânţa încă din faşă. Nu meritati să rămâneți în 
viaţă! 

Quan mai fusese de-atâtea ori amenințat, legat fedeleş şi aruncat în temniță 
şi auzise adesea poezia despre „uciderea din faşă”, dar niciodată nu mai 
Simţise o teamă atât de intensă. Îşi simțea inima bătând asurzitor. Până acum 
crezuse că era vorba doar de un simplu avertisment. Că li se vor ataşa noi 
pagini la dosar, poate chiar vor ajunge din nou la închisoare şi vor încasa o 
portie de bătaie, el şi câțiva dintre ceilalți bărbaţi. De asta doar mai avusese 
parte şi în trecut. Dar soldaţii cu care aveau de-a face de această dată erau 
într-un anume fel diferiţi. Ceva de o altă natură se întâmpla aici. 

Ming tremura ca varga alături de el, şi o lacrimă dureroasă i se scurgea 
pe-un obraz în jos. Chiar şi Zhou Jin, care petrecuse mai bine de douăzeci 
de ani în spatele gratiilor, tremura acum. 

— Cu aceste mături vom îndepărta toată mizeria şi putreziciunea cu care 
amenințați să distrugeti China. 

Elocventa căpitanului îl înspăimântă pe Quan. Tiranul cu educaţie era cel 
mai de temut. Ceva teribil era pe cale să se înfăptuiască. Sprânceană-crestată 
fixă fiecare persoană în parte din încăpere, studiind-o una câte una. 

— Să imp&rtim camera asta în două. Cei loiali Partidului şi poporului său o 
vor declara prin faptul că vor păşi spre stânga şi vor ieşi drept afară pe uşă. 
Făcând astfel, îşi vor declara fatis necredinta în Yesu. Sunt liberi să plece 
şi nu vor suferi niciun fel de pedeapsă sau repercusiuni. Cei care-L aleg pe 
Yesu să treacă în dreapta. 

Quan o privi pe Ming şi văzu zbuciumul intens din ochii ei. Timp de 
cinci secunde interminabile nimeni nu se urni din loc. Apoi un om păşi la 
stânga, spre uşă. În secunda următoare păşi şi Zhou Jin, cu umerii plecați, 
spre dreapta. Quan încercă să-și controleze picioarele, dar şi le simţea moi 
şi nesigure, ca nişte jgheaburi pentru scurgerea apei de ploaie mâncate de 
rugină. 

— În trei minute, începu Sprânceană-crestată plin de sine, îi vom împuşca 
pe toți bărbaţii, femeile şi copiii care nu se declară loiali poporului, ci mai 
degrabă loiali gweilos, demonilor străini. 

Din toate ungherele se ridicară suspine sfâşietoare. Quan se întoarse încet 
când o auzi pe soția lui Wu Le astupandu-si gura cu mâna. Nu — nu putea fi 
adevărat. Nu mai auzise niciodată aşa ceva. Ucideri, sigur că da, dar razlet, 
una sau două odată, nu ce se pregăteau ei să facă aici! 

Căpitanul își privi ceasul, păşi într-o parte şi se sprijini comod de perete, 
urmărindu-i, de parcă făcea pronosticuri cu privire la cei pe care urma să-i 
execute. 

Ho Lin şi mătuşica Mei păşiră în fata şi se alăturară lui Zhou Jin în partea 
dreaptă a propriei lor case. 

— Oare chiar ne vor ucide? şopti Ming îngrozită. 

— Mi-e... teamă că da, îi răspunse Quan. 

Wu Le, cu ochii în pământ, păşi spre uşă, iar soția lui îl urmă la doi paşi 
îndărătul lui. Quan îl privi, simțind o undă de invidie în inimă, ca apoi să 
nu mai găsească în inima sa decât un ocean plin de dezamăgire şi părere de 
rău. 

— Două minute, spuse Sprânceană-crestată mecanic. Era evident că ştia 
prea bine ce face. Singura întrebare era ce vor face ceilalți? 

— Nu-l putem lăsa pe Shen să moară, şopti Ming. 

— El este darul pe care ni l-a făcut Yesu, spuse Quan. Nu, nu-i un dar, ci un 
împrumut. Dumnezeu este Tatăl lui. Dumnezeu se va îngriji de el. 

— Nu ne putem pierde singurul fiu. 

— Dumnezeu Și-a pierdut singurul Lui Fiu. L-a îngropat într-o ţară 
străină. 

— Eu sunt dispusă să mor, şopti Ming, şi glasul i se frânse, dar nu pot 
suporta ideea că Shen va fi ucis. Totuşi... poate este o dovadă a îndurării lui 
Dumnezeu faptul că ni se îngăduie să murim împreună. 

— Îmi imaginam întotdeauna că voi sfârşi la fel ca tata sau ca străbunicul 
... dar nu tu, nu Shen. 

Da, aşa era, se visase de sute de ori ţinând corpul însângerat al lui Ming în 
braţe, dar se rugase de fiecare dată să nu se întâmple asa ceva aievea. 

Quan îşi ascunse fata în mâini. Simti pe braţul său atingerea fermă a unei 
mâini. 

— Nu suntem şi noi de-ai lui Zhu Yesu? întrebă Ming. Nu suntem şi noi 
chemaţi şi aleşi? De ce n-am păși pe calea pe care a ales-o El pentru tine? 
De ce ai merita tu aşa ceva şi noi nu? 

Întotdeauna a fost aşa. Ori de câte ori i s-a clătinat ei piciorul, el i-a stat 
alături şi a întărit-o. Ori de câte ori s-a clătinat el, cea puternică a fost ea. 
Se aplecă asupra lui Shen și-și trecu braţul pe după Ming. Apoi Quan îşi 
cobori un genunchi în faţa singurului său fiu. 

— Shen, înţelegi ce spune căpitanul? Copilul încuviință încet din cap, cu 
ochii umflati de somn. 

— Vii cu noi să-L urmăm pe Domnul, pe Zhu Yesu? 

Cu obrajii umezi, Shen încuviință din nou cu capul. 

Quan dădu să-l ia în brațe, dar apoi se răzgândi și-l luă de mână, lăsându-l 
să meargă alături de ei, fiul alături de tatăl său, îndreptându-se spre ceea ce 
le era destinat. Tacuti, cei trei întoarseră spatele uşii si îşi luară locul alături 
de cei din dreapta. 

— Şase secunde, strigă Sprânceană-crestată. 

Alte trei familii, incluzând trei copii, se alăturară lui Quan şi celorlalți. 
Cinci oameni rămăseseră în mijlocul încăperii, nehotărâţi, ca si când s-ar 
fi aflat între fronturile inamice într-un război. Quan se ruga fierbinte pentru 
cei trei vecini ai săi care stăteau pe gânduri — Fu Gan, Chun, şi fiica lor 
adolescentă, Yun. l 

— Este ultima voastră şansă. Valea, sau veți muri şi voi! 

O femeie pe care n-o recunoscuse se îndreptă spre ușă, urmată de un 
bărbat. Dintr-o dată, cei trei porniră hotărâți, cu micuța Yun în frunte. Se 
lipiră de Quan şi de Ming. Quan tresălta de bucurie şi plângea de durere în 
același timp. Cine ar fi putut spune cu câteva săptămâni înainte, când cei trei 
se întorseseră la Yesu în casele lor, că puţin timp mai târziu urmau să moară 
toți împreună în biserică. 

Se apucă să numere. Mai rămăseseră optsprezece. Cinci ieşiseră afară. 
Unul singur mai stătea în uşă, privind înapoi, ca şi când ar fi fost în căutarea 
unei a treia alternative. Sprânceană-crestată îşi îndreptă arma spre bărbat, 
care se răsuci şi o zbughi pe usa în întunericul rece de-afară. 

Unul dintre poliţişti ieşi şi el, cu arma ridicată, scrutând împrejurimile, 
Când se întoarse, închise uşa şi o încuie. Quan, Ming şi Shen îşi dădură 
mâinile. Quan începu să răsufle mai repede şi-şi luă inima în dinţi. 

Cu siguranță că aceasta este ziua. 

APITOLUL 5 


B EN TRESĂRI când auzi ciocănitul în uşa biroului său, luni 
dimineaţa. Își trecu pieptenele prin păr, îşi aruncă o pastilă mentolată în 
gură, îşi aranjă costumul, îşi îndreptă cravata în fata oglinzii şi deschise 
uşa. 

— Bună, Ben, spuse Doug, abia aştept să aud ce avem de discutat. 

Ben îl îndemnă să ia loc pe scaunul îngust care se găsea chiar în fața 
biroului său, destinat exclusiv vizitatorilor, apoi înconjură biroul pentru a se 
așeza în fotoliul confortabil din spatele acestuia. In timp ce se aşeza, fata îi 
împrumută o parte din aura radiată de fotoliul său imens. Biroul era gol, cu 
excepția a două dosare, unul subțire jos, si-altul doldora deasupra. 

— Ce-i, Ben? Arati cam... sifonat. 

— Cred că ştii prea bine despre ce este vorba. De ce m-ai pus în postura 
asta? 

— În ce postură? 

— Una din care va trebui să ies cumva. 

— Despre ce vorbeşti? 

~ Haide, Doug. Tu ce crezi? 

Doug ridică din umeri. 

— Bun. O să-ţi fac jocul. Cred că-l am în faţa mea pe vărul meu, un 
vicepreşedinte investit cu o putere imensă care pare surmenat la maxim. 

Se află la mare distanță de Ogunquit, Maine, şi arată ca și când i-ar fi de 
mare folos acum o portie din budinca de homari pe care i-o făcea mămica. 

Văd versiunea adultă şi stilizată a puştiului pipernicit pentru care părăseam 
New Yorkul în fiecare vacanță pentru a-l vizita. Cred că-l văd pe acel 
adolescent stângaci cu care porneam în căutarea marii aventuri pe lac, cu 
labradorul său negru, Aragorn, bălăcindu-se prin stuf. 

Asta este ceea ce cred eu. i 

— Să ştii că n-am de gând să te las să faci iarăşi apel la relația noastră 
familială. 

— Cum adică să fac apel? Ce vrei să spui? 

Ben apucă dosarul aflat deasupra. 

— Am primit mai multe reclamaţii. Le am pe toate aici. 

— Există un dosar deschis pe numele meu? 

— Este necesar să ţinem un dosar ... în genul ăsta de situații. 

~ Ca şi-n cazurile penale? Haide, Ben, ce se-ntâmplă? 

— Am fost crescut într-o familie ale cărei valori erau identice cu ale tale, iti 
aminteşti? Mama ta şi a mea au fost in ... instituţia aceea religioasă. 

Bun, respect chestia asta. $i sincer să fiu, nu-mi pasă câtuşi de putin cât de 
îngust sau de intolerant te porți în viaţa ta personală. Dar de ce a trebuit să te 
porți aşa aici, la locul de muncă? Totul a fost zidit cu sudoare de-a lungul a 
multi ani. Dar acum ai întrecut orice limită. Am tot încercat să te previn. 
De data asta ai făcut-o lată. 

— Haide, Ben. Mă ştii de-o veşnicie. Pe vremuri eram realist — politica 
radicală a firmei. Apoi am devenit creştin, în urmă cu doisprezece ani, şi 
evident mi s-au schimbat radical toate punctele de vedere. Şi nu simt că ar 
trebui să-mi cer scuze pentru asta. Bun, poate că ţi-am fost la început un spin 
în coastă, recunosc. Dar în ultimii cinci ani m-ai mai văzut tu pe mine să îmi 
trambitez crezurile în toate părţile? 

~ Nu eu am facut reclamatiile astea! Ai mai fost avertizat, dar nu te-ai învăţat 
minte. Am programat diferite seminarii, la care mai întâi ai refuzat să iei parte. 
Apoi ai fost de acord, dar a trebuit să te apuci să spui tuturor cât de greşită este 
homosexualitatea. : 

— Am participat la seminar pentru că eu cred în egalitatea între rase şi sexe. 
Apreciez faptul că din partea companiei noastre există eforturi susţinute 
de a ne sensibiliza față de oamenii care sunt diferiţi de noi. Eu n-am făcut 
decât să-mi exprim speranța că nu se va pretinde din partea mea să susţin 
homosexualitatea ca pe un lucru bun, când în realitate nu e. Cred că Biblia o 
condamnă şi asta este şi părerea mea. Şi m-am grăbit desigur să adaug că sunt 
în aceeaşi măsură condamnabile şi relaţiile heterosexuale în afara căsătoriei. 

— Ei bine, da, cu asta chiar că te-ai întrecut pe tine însuți, spuse Ben. Am 
primit o plângere şi pe această temă. Ai idee câţi oameni din această companie 
intretin relații extraconjugale? Jumătate din echipa de marketing s-au culcat 
cel puţin odată cu un alt membru al echipei. Pe o rază de zece metri de la 
biroul tău se găsesc cinci sau şase oameni implicaţi într-o relație amoroasă. 

Numai Dumnezeu ştie câți alții sunt şi nu-i cunoaştem! 

— Dar Dumnezeu ştie cu siguranță, replică Doug. 

Ben îşi dădu ochii peste cap. Nu spusese nimic despre propria sa relaţie 
extraconjugală care contribuise la distrugerea căsniciei sale, dar era convins 
că Doug se gândea la asta şi se înfurie, 

~ Modul în care îşi trăieşte fiecare viata e problema lui şi numai a lui, 
Doug. Nu mă priveşte pe mine. Şi cu siguranță nici pe tine. 

— Eu cred în Cristos. Cred în Biblie. Chiar dacă nu e la modă, cred tot ce 
afirmă ea şi asta include moralitatea sexuală. 

— Crede-mă, nu-mi pasă ce crezi, Doug. Şi nimănui nu-i pasă. Tocmai 
asta este problema. Ascultă la mine, omule. Vorbeşti de parcă ai fi bunica pe 
vremea când preda la scoala duminicală in Ogunquit... sau Lake Woebegone. 
Am facut parte din comitetul de diversificare a afacerilor. Am aprobat 
ordonanța FULLM — Fără urd la locul de muncă — ei? Cum ar fi ca eu să 
închid ochii în timp ce tu-ţi faci de cap în birourile noastre? 

— Ură? Fii serios, Ben. Nu-i urăsc pe oamenii ăştia. Dar nu pot fi de acord 
cu ei, asta-i tot. Uite, şi eu obişnuiam să zbor din floare în floare. Dar asta 
nu-mi dă dreptul să numesc felul acesta de viață bun şi drept. 

— A vorbi cu ură conduce la crimă din ură. Spunând că homosexualitatea 
este greşită devii complicele oricărui om care-l ia la bătaie pe un homosexual. 
Cam aşa stau lucrurile. . 

— Chiar dacă nu sunt de acord cu bătaia homosexualilor? Şi dacă mă opun 
avorturilor înseamnă că sunt complicele acelui om care-l bate pe un altul 
pentru că a comis un avort? 

— Exact aşa cum spui. 

~ Bun, dacă tu mă acuzi că sunt un creștin bigot pentru că cred în Biblie 
şi apoi mă ia cineva la bătaie, devii astfel şi tu complice al aceluia care m-a 
bătut? Faptul că mă numeşti fanatic creştin înseamnă că mă urăşti? Sau se 
aplică numai în cazul unora? 

— Te rog să fii serios. Angajaţii noștri se plâng de faptul că atunci când 
plecaţi împreună în delegaţie eşti prea corect pentru gustul lor. Nu ieşi cu ei 
la bar şi te feresti de orice fel de distracţie. Dar asta se numeşte tovărăşie, 
camaraderie, Doug. Face parte din munca în echipă. Şi ce să mai vorbim de 
clienții tăi? Am auzit că nu-i poţi întâlni în orice loc. Şi cine trage ponoasele 
dacă din cauza ta pierdem un potenţial client? Firma Gezz. Colegii şi clienții 
tăi nu-şi doresc să li se predice şi să fie judecaţi. Pur şi simplu nu poți veni 
cu standarde de provincial într-o metropolă. Trăim alte vremuri. 

— Mai, Ben. Tu eşti cel care ai crescut în Maine. Eu sunt din Brooklyn, 
dacă chiar vrei să ne batem cu pumnul în piept! Am fost un befiv şi un curvar 
înainte să mă trezesc la realitate. Soră-mea este lesbiană şi ştii prea bine că 
o iubesc. A locuit cu noi în perioada în care avea tentative de suicid. Mi-aş 
scoate un ochi pentru ea. 

Nu le spun oamenilor că nu-şi pot trăi viaţa cum vor ei. Dar când ni se 
cere să participăm la un seminar despre diversitate, iar instructorul insistă 
că nu se poate vorbi despre corect sau greșit î în această privință, nu voi sta 
acolo ascultându-l, cu braţele î încrucişate gi ținându-mi gura. Îmi voi expune 
părerea cu tot respectul. Exact asta am și făcut. N-am omorât pe nimeni; am 
avut o divergență de opinie. Trăim în America, nu ştiai? 

Ben scoase o coală de hârtie din dosar. | 

— Ai agresat-o pe Barbara în sala de copiat acte pentru că este proavort. 

~ Am agresat-o? Asta-i bună! Barbara a intrat în sala de copiat acte purtând 
un ecuson pro-avort, Cu tot respectul cuvenit am întrebat-o dacă nu e de 
părere că şi copiii ar trebui să aibă un cuvânt de spus dacă să li se ia viata 
sau nu. Întreab-o pe Denise Edwards. Era şi ea de față. Îţi poate confirma că 
vorbeam pe-un ton civilizat. Purtam o simplă discuție în contradictoriu, asta 
până când s-a înfuriat Barbara. 

— Denise nici n-a spus că ai fi agresat-o pe Barbara, cel putin nu fizic. 

Dar numai in ultima luna am mai primit trei reclamatii cu privire la sloganul 
antiavort pe care ti l-ai arborat în biroul tău. 

— În ultima lună? Păi stă acolo de cel putin un an de zile. E evident că 
cineva a insistat să fie făcute şi celelalte două reclamaţii! Si este doar un 
poster micuţ pe care scrie Pro-femei, pro-copii, pro-viață. Poti să-mi spui şi 
mie ce-i aşa de jignitor în asta? 

— Fortezi intenţionat nota, Doug. Tu eşti cel care generezi o atmosferă 
încordată la locul de muncă. Şi asta distrage atenția angajaților. Nu este un 
lucru favorabil camaraderiei şi este total nepotrivit pentru afaceri. 

— Să luăm spre exemplu biroul meu, Ben. Avem ateişti, agnostici, un 

budist, trei adepţi ai New-Age-ului care au fost Shirley MacLaine într-o 
viata anterioară şi eu. Eu sunt reprezentatul creştinilor. La fel şi Sheila, cred. 
Nu-i nimic, nu mă plâng. Nu mă aştept ca oamenii să-şi păstreze părerile 
pentru ei înşişi, si nici ei nu ar trebui să pretindă aşa ceva din partea mea. 
I-ai cerut oare Barbarei să-şi dea jos ecusonul pro-avort? Sigur că nu. 
Pun pariu că nici nu ţi-a trecut vreodată prin cap s-o faci. Dar mie îmi ceri 
să-mi dau jos posterul acela care militează în favoarea vieții. Iar tie şi lui 
Johnny v-am răspuns că nu-l voi da jos pentru că legea spune că dacă alti 
oameni au dreptul să-şi exprime opiniile în perimetrul locului lor de muncă, 
acelaşi drept este valabil şi în cazul meu. Nu cred că, doar pentru faptul că 
sunt creştin ar trebui să-mi arunc la coșul de gunoi drepturile garantate de 
Primul Amendament, şi asta încă din secunda în care păşesc în acest birou. 

Ben arătă spre o altă foaie de hârtie. 

— Şi despre abtibildul de pe maşină ce ai de spus? 

— Şi asta ai pus-o la dosar? Să fim serioşi, Ben. Ce altceva ți-au mai soptit 
cei de la poliția firmei? Pe abtibild nu scrie decât Jsus este singura cale. 

— Bine, dar tu nu-ți dai seama cât de acuzator şi de critic sună cuvintele astea? 

Calea ta este singura cale? 

— Isus a spus: Eu sunt calea, adevărul şi viața. Nimeni nu poate veni la 
Tatăl decât prin Mine. Abtibildul meu nu face decât să spună exact acelaşi 
lucru. Nu-i o invenţie de-a mea. Ştii ceva, de ce nu te certi cu El, nu cu 
mine? Adu-ti aminte, Ben, Biblia susține că nu există niciun alt nume în cer 
sau pe pământ prin care să putem fi mântuiți gi ... 

— Mai termină cu vorbele astea, Doug. Tocmai cu asta îi înnebuneşti pe 
toţi! 

Doug trase adânc aer în piept. 

— Îmi parchez maşina în garaj. Nu intru cu ea în birou. Abtibildul meu nu 
priveşte pe nimeni. 

— „Getz International” deţine permisul tău pentru parcare. 

— Insă Getz nu-mi deține şi maşina, Şi nu mă deţine nici pe mine. 

Ben îl privea consternat pe Doug, ca şi când ecoul cuvintelor lui în aer l-ar 
fi putut determina pe acesta să simtă greutatea lor acuzatoare. 

— Uite ce e, Ben, anul trecut mi-ai spus că te deranjează să-mi vezi Biblia 
întotdeauna pe birou. Bun, am pus-o în sertar si mi-o scot doar când am o 
pauză, când nu sunt în timpul lucrului. Am trecut peste asta, deşi întâmplător 
sunt de părere că Getz şi-a depăşit atribuţiile. Adică, dacă Stephen King, şi 
Danielle Steel au voie să stea pe birourile colegilor mei, de ce nu este valabil 
şi pentru Dumnezeu? Şi-apoi să fim serioşi, abtibilduri? Ce mai urmează? 
O să-mi spui la Crăciun că nu-mi permiti să-mi construiesc obişnuita scenă 
cu ieslea şi cu păstorii pentru că sunt angajatul firmei Getz? Dar ce ai de spus 
despre abfibildul pro-homosexuali al lui Hansen? Știi la ce mă refer. fl văd 
zi de zi în parcare. Sau ce ai de spus despre etichetele cu femei goale ale lui 
Bradley pe care şi le-a lipit pe caroseria camionetei sale? Am soţie, şi două 
fete — şi tu ai două fete, ştii? 

Ben simţi cum se roşeşte până în vârful urechilor. 

— Ce vrei să spui? 

— Vreau să spun că acele etichete mă jignesc. Oamenii poartă tot felul de 
lucruri, cu diferite scopuri, dar când Sheila a purtat acel micuţ ecuson cu 
dreptul la viață, acel bebeluş, a primit o mustrare. 

— Nu a fost deloc o mustrare. Pur şi simplu am sfătuit-o să nu mai poarte 
aşa ceva. Două femei depuseseră reclamaţii pe această temă. 

— Da, sigur, mai ţii minte că şi Sheila s-a plâns? A reclamat faptul că 
Primul Amendament nu este respectat. Poate ai auzit despre asta. Ceva legat 
de libertatea de exprimare. 

— De ce trebuie să fii atât de îngust la minte, Doug? Atitudinea asta a 
ta de eu am dreptate şi voi toţi ceilalți veți merge în iad nu se potriveşte 
cu politica firmei noastre. Legea susține că o asemenea insinuare intră în 
categoria fanatismului, iar dacă noi stăm cu mâinile în sân şi-ţi permitem să 
îi intoxici pe angajații noştri cu fanatismul tău, tot firma va avea de suferit. 

— Dar toleranța nu se referă cumva la implicarea a două părți? 

Nouă ne pretinzi să participăm la seminarii panteiste, New Age, cu tot 
felul de şmecherii prostesti, ca să intrăm cu toţii în relaţie sincronă cu cine 
ştie ce energii cosmice, iar apoi vii şi-mi spui mie că amestec religia cu 
lucrul, doar pentru că am păreri diferite de ale unora? Îmi pare foarte rău, 
Ben, eu unul lucrez pentru voi, dar încă n-am ajuns să-mi vând şi sufletul la 
locui de muncă. 

Ben se holbă la Doug, clătinând din cap. 

— Am intervenit în favoarea ta de două ori, Doug, dar de-acum s-a terminat. 
Oamenii cred că te protejez fiindcă suntem rude. Se şi întreabă dacă nu 
cumva agreez şi eu ideile tale. 

— Şi le agreezi? 

— Sincer să fiu, deloc. Dar totul este doar o chestiune de percepţie. Mi-au 
ajuns la urechi nişte bârfe, cum că datorită faptului că, ştii şi tu... eu şi Pam 
şi copiii am frecventat biserica şi... 

— Pam şi Kim încă o fac, Ben. Frecventează biserica din care fac şi eu 
parte, iti aduci aminte? 

— Cert e că echipa de management s-a întrunit săptămâna trecută. Şi tu ai 
fost un punct pe ordinea de zi. Nu am dorit asta, însă... mi-ai forțat mâna, 
să ştii. 

— Ti-am forțat mâna să ce? 

— E vorba de ordonanța aceea despre fără-ură-la-locul-de-muncă. 

— Ce-i cu ea? 

— S-au depus reclamaţii formale pe numele tău sub această acuzaţie. 

— Cine le-a depus? 

— Este confidential. Pentru a preveni ura şi resentimentele, ordonanța 
impune confidentialitate totală celor care au depus acele plângeri. 

— Adică îmi spui că nu-mi pot cunoaşte acuzatorii? Scuză-mă, dar a încetat 
această țară să se mai numească Statele Unite ale Americii în timp ce eu 
dormeam astă” noapte? Cum să iau poziție în această privință dacă nu există 
nimeni cu care să pot vorbi? 

— Din nefericire, Doug, chiar ceea ce recunoşti tu singur că le-ai spus 
oamenilor este suficient pentru a fi găsit vinovat. Şi nu ai de gând să te 
schimbi, nu-i aşa? 

— Să-mi schimb credința? Nu. Să refuz să-L proclam pe Isus? Niciodată! 

— Vezi, nici nu-mi dai altă posibilitate. 

Ben îşi aşeză palmele pe tăblia netedă a biroului său şi se aplecă uşor 
înainte, cu cravata pendulându-i in fata gurii ca o trompă. 

— Eşti liber să pleci. 

— Dar... lucrez pentru Getz de optsprezece ani deja. Tu m-ai chemat aici 
din New York. Am muncit din greu. Nu mi-am luat niciodată zi liberă 
pentru c-am fost răcit, sau pentru vreo toană de-a mea şi nici nu am falsificat 

declaraţia pe venit, aşa cum fac mai mult de jumătate dintre colegii mei de 
birou. Mi-am făcut treaba bine. ar tu știi asta. Şi credința mea m-a ajutat s-o 
fac cu toată onestitatea. 

ÎI fixa pe Ben, incapabil să mai spună ceva. 

— Ben, vorbeşti serios? Chiar sunt concediat? 

— N-am avut de-ales. Johnny ţi-a prelucrat dosarul pentru desfacerea 
contractului de muncă. Ai toate actele aici. Ben îi înmână lui Doug dosarul 
cel subțire, apoi îl închise pe cel gros, îndesându-l bine în sertarul biroului 
său pe care-l incuie cu grijă. Doug îl privea nemiscat. 

Ben deschise interfonul şi spuse: 

— Jen? Sună-l pe Martin şi spune-i că-mi pare rău că am întârziat. Tocmai 
am terminat. Ajung la el în trei minute. 

APITOLUL G 


D ACA VIAȚA TI-E MAI IMPORTANTĂ decât loialitatea fata de 
acest dumnezeu străin, pleacă! Sprânceană-crestată îşi flutură arma spre 
uşă... Dacă rămâi în această încăpere, iti alegi condamnarea la moarte. 

Quan nu putea suporta ideea că Ming si Shen aveau să moară astfel. 

Nu aici, nu acum. 

Dumnezeule, Te rog! 

Se gândea trist la plecarea grăbită a lui Wu Le şi a soției sale. Aceştia 
veniseră în sat în urmă cu mai puţin de o jumătate de an şi după câteva luni 
deveniseră creştini. Sau cel puţin aşa credea. Şi totuşi, în timpul întâlnirilor 
nocturne pentru rugăciune şi studiu biblic la lumina lumânărilor, fuseseră 
foarte tăcuți. Poate erau de felul lor mai meditativi. Sau poate... se întrebă. 

Fără niciun ordin prealabil, fiecare din soldaţi îşi aleseră o ţintă. 
Sprânceană-crestată îl fixă pe Quan cu ochii săi metalici. Şi-şi ridică arma. 

Deci el va fi cel care mă va executa. 

Quan simți ţeava rece a puștii lui Sprânceană-crestată lipită de tâmpla sa. 
Se întreba dacă va simţi durerea în momentul în care arma se va descărca. 
Începu să se roage pentru Shen, pentru Ming, ca Dumnezeu să-i aibă în 
grijă. Pentru Ben Fielding. 

Sprânceană-crestată isi cobori arma. Se apropie de Zhou Jin şi îi puse o 
mână pe umăr, iar cealaltă o aşeză pe umărul lui Quan. Faţa i se schimbă 
dintr-o dată. Îşi aruncă arma cât colo. Puşca se izbi cu un zgomot sec de 
podea. 

— Iertaţi-ne, fraţilor. Eu sunt Fu Chi. 

Vocea i se frânse. Arătă spre locotenent. 

— Acesta este unicul meu fiu, Fu Liko. Venim din satul An Ning, de peste 
munţi. Suntem urmaşii lui Yesu, la fel ca şi voi. Dumnezeu face lucruri 
extraordinare printre noi. Avem atâtea să vă împărtăşim. Dar nu am îndrăznit 
să vă punem vieţile în joc... sau viețile fraţilor şi ale familiilor noastre de 
acasă. Două din casele unde ne strângeam la rugăciune au fost tridate de 
spioni. A trebuit cumva să-i alungăm pe cei care se infiltraseră printre voi. 
Acum cel putin ştiţi care sunt. Însă pe voi vă salutăm cu dragoste. Pentru că 
voi sunteți biruitorii — mai loiali Regelui decât propriilor voastre vieți. 

Quan rămase cu gura căscată când se trezi imbratisat de executorul său. 
Simti cum tremură pieptul acestui bărbat puternic. 

— Am acționat precum moaşele din Egipt şi la fel cum a făcut Rahay în 
Ierihon. Am mințit ca să salvez viețile altora. Dacă am greşit, vă rugăm să 
ne iertati. 

Sprânceană-crestată — Fu Chi — îngenunche şi-şi puse mâinile pe umerii 
micuti ai lui Shen, privindu-l drept în ochi. 

— lartă-nc, viteazule, sopti el. Nu am găsit altă cale. 

În rândurile celor optsprezece membri ai casei de rugăciune, confuzia se 
risipi şi pe feţele tuturor înfloriră primele zâmbete sfioase. La insistenţele lui 
Zhou Jin, tinerii îmbrăcaţi în uniforme li se alăturară, cu capetele plecate. 
Quan îngenunche lângă Shen, cu Ming alături. Îşi ascunse fata lângă feţele 
lor şi simţi cum li se împletesc lacrimile fierbinţi cu ale lui. 

Zhou Jin începu să cânte Zhu Yesu Jidu, Numele-Ți slăvim în veci. Glasul 
puternic, de bariton, al lui Fu Chi umplu atmosfera. Vocea aspră, de bas, a 
lui Fu Liko li se alătură, iar ceilalți îi acompaniară pe rând. 

Oare astăzi este ziua? 

Nu. Dar avea să vină. Quan ştia că avea să se întâmple, indiferent că va fi 
ucis de armă, la serviciu sau acasă în aşternutul său cald. Ziua lui va veni cu 
siguranță. Indiferent că avea să fie un glonţ sau lama unui cuţit, boala sau 
vârsta înaintată. Sau poate chiar revenirea Domnului său. 

Quan îl luă pe Shen în braţe. Privi în ochii lui căprui şi se văzu reflectat în 
ei, în acești ochi care îl priveau la rândul lor şi pe care ultima oară îi zărise 
ascunşi în spatele unei măşti hidoase. 

Simfi de parcă i-ar fi turnat cineva o ceaşcă cu ceai de Longjing fierbinte 
pe gat. Se gândea la tatăl său, pe care tânjise să-l îmbrățişeze, la fata din 
spatele măștii. 

Auzi o voce. Îşi întoarse capul pentru a-l privi în faţă pe cel care i se 
adresa. Dar nu-i văzu decât pe Ming, pe Shen şi pe ucenicii lui Zhu Yesu. 

Vocea îi şoptise: Bine, fiul meu. 

, Li Quan îi mulțumi lui Yesu că le-a dat puterea să-I rămână credincioşi. 
Însă recunoştinţa sa nu putu îndepărta cu totul teama şi îndoielile din 
sufletul său. Şi nici ruşinea. Ştia că nu era vrednic de nici unul din cei doi 

taţi ai săi: nici de Domnul lui din ceruri, şi nici de tăticul pe care-l avusese 
pe pământ. În adâncul sufletului, tânjea după pace, după siguranță, după 
recunoaşterea oferită de tatăl său. Reprimându-şi aceste sentimente aşa cum 
făcea de obicei, îşi puse mâna pe umărul lui Fu Chi, care încetase să mai fie 
Sprânceană-crestată pentru el. 

— Te iertăm, frate, spuse Quan. Acum, povesteste-ne şi nouă ce a făcut 
Dumnezeu de cealaltă parte a munţilor. Ne rugăm de multi ani pentru voi, 
cei de-acolo. Ce s-a întâmplat? 

Fu Chi îşi şterse lacrimile din ochi. 

— Lucruri care vă vor părea de necrezut. Luaţi loc, fraților. Luaţi loc, surori 
dragi. Pregătiţi-vă pentru lucrurile pe care le veți auzi, care sunt atât de 
minunate că vi se vor umplea inimile de bucurie de vor da pe deasupra. 


— Sunt foarte mândru de el, spuse Li Manchu cel înalt. 

— Da. Băiatul meu a dat dovadă de curaj, confirmă Li Tong, mai scund şi 
cu umerii largi. 

— De-acum este bărbat, are propriul său copil, rosti Li Wen, al cărui păr era 
lung, fiul bărbatului celui înalt şi tată al celui scund. 

— Dar va fi întotdeauna fiul meu — la fel cum eu voi rămâne întotdeauna 
fiul tău. i 

— N-a fost ziua lui de-această dată. 

— Dar va veni oare acea zi pentru el? Ziua martirajului? 

— Este doar Unul care ştie. Unul Singur. 


~ L-ai sunat pe fostul tău coleg de cameră din China? îl întrebă Martin 
pe Ben. 

— Nu. O să mă ocup de asta. 

— Perfect. Ben, iti garantez că strategia va da roade. Cum sună asta pentru 
campania de publicitate: Getz cunoaşte China — am locuit printre voi! 
Nu-i aşa ca-ti place? 

— Mda, Martin. E un slogan a-ntaia. . 

Ben se întoarse in sanctuarul propriului său birou. Îşi aminti de câte 
ori îl tachinase fără milă pe Quan pentru toate referirile obscure pe care 
le făcea la tot felul de mituri chineze. Unele dintre proverbele acelea 
spuneau ceva de genul: Cu cât curge mai multă sudoare pe timp de pace, 
cu atât mai puţin e sângele vărsat în război. Însă Quan vorbea şi despre a 
vâna soarele, a-i cere unei vulpi blana şi despre pescuitul lunii de pe cer în 
apa de izvor. Existau proverbe şi despre pălării de câini şi despre dragoni 
vopsiți aduşi la viață prin punerea de pupile în ochii lor. Quan obişnuia să 
citeze astfel de ciudatenii de parcă toţi cei de la Harvard ar fi trebuit să 
înțeleagă despre ce e vorba. 

„Domnul de pe raza de soare”, aşa îi spusese Quan odată lui Ben, de parcă 

acesta era unicul comentariu necesar pentru situaţia în care se găsea. 
Un iepure isteţ are trei vizuini, spunea el atât de des, încât Ben începuse 
chiar să-i spună iepure iste. Iar când a fost întrebat de cineva ce aveau de 
gând să facă în seara respectivă, Ben îi răspunse: Jepurele cel istet şi cu mine 
mergem să pescuim în izvor luna de pe cer. 

Amintirile îl copleşiră, dar dintr-o dată simţi un fior rece care-l înfurie 
cumplit. Cu cât s-a dedicat mai mult carierei sale profesionale, cu atât Ben 
s-a depărtat tot mai tare de credință şi Quan a devenit în tot mai mare măsură 
amintirea unui om căruia i-a întors spatele. Şi-au promis să se roage zilnic 
unul pentru celălalt. Dar Ben nu s-a rugat în viata lui pentru nimeni zilnic. 
Nici măcar pentru sine sau pentru familia lui. De fapt, adevărul era că 
existase o zi — acea zi din anul trecut când a avut acele dureri îngrozitoare în 
piept; dar în rest nici nu mai tinea minte de când nu se mai rugase. 

Ben contempla ciudatul mers al lucrurilor — destin curat, fără îndoială 
— care-l adusese în situația de a face afaceri cu China. Luase prânzul în cele 
mai elegante restaurante din Beijing, Shenyang şi Shanghai. Se întrebase 
adesea dacă nu cumva se afla şi profesorul Li Quan în acelaşi restaurant, 
dacă nu-l va zări cumva, undeva, pierdut în mulţime. Cum avea să-i explice 
fostului său coleg de cameră faptul că i-a învățat limba şi că a făcut atâtea 
călătorii în China fără să se sinchisească să-l caute? 

O parte din el îşi dorea cu disperare întâlnirea cu Quan. O altă parte însă 
îşi dorea cu aceeaşi disperare contrariul. leşi din biroul său şi se apropie de 
cel al secretarei lui. 

— Jen, te rog încearcă să dai de urma unui profesor universitar din China. 
Probabil din Beijing, deşi s-ar putea să se fi mutat între timp. Dacă a făcut-o, 
sunt sigur că trebuie să fie într-un oraş mare — poate Shanghai, Tianjin sau 
Shenyang. Il cheamă Li Quan. 

— Cum să dau de el? 

Ben râse cu poftă. 

— Tocmai îmi vine în minte expresia să cauţi acul în carul cu fân, dar carul 
ăsta are peste un miliard de paie. Totuşi ai putea începe de la această adresă. 
Îi înmână un plic vechi. L-am găsit într-o carte veche în urmă cu mai mulți 
ani. Dar cred că se afla într-o locuință temporară când mi-a scris-o. Urma să se 
mute; probabil că urma să predea la o altă facultate. Dar nu ţi-aş putea spune 
unde. 

Jen studie plicul, arătând spre numele lui Quan. 

— Dat fiind modul în care şi-a scris numele, n-aş fi spus că se pronunţă aşa 
cum o faceți dumneavoastră. y 

— Pinyin este forma standardizată a cuvintelor chineze. În Pinyin, Quan se 
pronunță cam ca și „Chuan”. 

— Şi ce înseamnă asta? 

— Depinde. Ar putea însemna „complet”, „primăvară”, „pumn”... sau „câine”, 

— Un singur cuvânt are atâtea înţelesuri? 

— Fiecare sunet poate avea cel putin patru intonatii diferite. Sensul 
cuvântului diferă de la o intonatie la alta. Modul în care îşi spunea Quan, 
avea înțelesul de primăvară. lar Li înseamnă prună. 

— Prună de primăvară. Ei bine, e mai bine decât câine. Sper să pot da de el. 

— Sincer să fiu, mă cam îndoiesc că vei reuşi. Asta numai dacă n-or fi 
început să publice si în China lista cărților pe care le editează. 

— E scriitor? 

— Chiar sunt convins că a scris deja o duzină de cărţi. Dar nu-l vei găsi 
pe site-ul amazon.com numai dacă n-or fi început să prezinte şi titlurile 
chineze. 

— Sper ca Li Quan să nu fie un nume prea comun. 

Ben începu să râdă. 

— China e plină de nume comune. Publicarea unei cărţi de telefon n-ar fi 
decât o glumă proastă. Într-un oraş mare ar exista pagini în şir cu aceleaşi 
nume. Vestea cea proastă este că Li e unul dintre cele mai uzuale nume de 
familie în China. Poate al doilea ca frecvenţă după Chen. 

Jen scutură din cap. 

— Vă mulțumesc pentru încurajare. ° 

— Poate asta-ţi va fi de folos. A existat o fată despre care îmi vorbea adesea 
şi cu care a corespondat. Nu m-aş mira să aflu că s-au căsătorit în cele din 
urmă. Prenumele ei era Minghua. 

I-I scrise lui Jen pe o hârtie. 

— Nu-ţi pot spune numele de familie. Femeile chineze îşi păstrează numele 
de familie şi după căsătorie. Iar numele de familie este cel care se spune 
primul — Li este deci numele de familie, Quan este prenumele — pe care noi 
în schimb l-am spune primul. 

Jen îşi dădu ochii peste cap. 

— Nu sunt chiar o ignorantă desăvârşită în ce priveşte China, Ben. Ce se 
întâmplă dacă autorul sau profesorul nostru nu mai lucrează? 

— Sună pe cineva dintre persoanele noastre de legătură din Beijing sau 
Shanghai, sau, dacă nici aşa nu reuşeşti, sună-l pe Won Chi. Uite, sunt doar 
1,2 miliarde de oameni. Cât de greu trebuie să fie să dai de unul dintre ei? 
Tocmai de aceea primeşti un salariu atât de gras. 

li zâmbi, convins că nu exista nicio posibilitate să dea de urma lui Quan. 
Ştia cât de greu era să găseşti pe cineva în China, chiar şi atunci când știai 
unde să cauţi. In orice caz, îl va putea asigura pe Martin că făcuse tot ce-i 
stătuse în putință şi vor fi nevoiţi să se gândească la o altă variantă. 

Din anumite motive n-ar fi recunoscut nici în ruptul capului faţă de Martin 
că nu-i convenea să reia legătura cu fostul său coleg de cameră. De fapt, nu-i 
era ușor să recunoască nici fafa de sine însuşi. 

Zâmbetul îi dispăru. Îşi studie programul. Era încărcat. Bun. Măcar nu 
trebuia să stea să răscolească trecutul şi să-şi aducă aminte de momentele pe 

care le trăise cândva alături de Li Quan, de Pam sau de Doug. Si câtă vreme 
era ocupat, nu trebuia să se gândească nici la cât de mult simțea nevoia să 
bea ceva. 


— Am dat peste ultima lui adresă cunoscută şi de-aici, pauză, spuse Jen 
vineri dimineaţă. Toţi cei cu care am vorbit mi-au spus că nu am nici cea 
mai mică şansă să dau de omul pe care-l căutaţi. O listă a profesorilor 
universitari? Mi s-a spus că nu ag avea acces la aga ceva nici dac-as lucra în 
cadrul universităţii! 

— Deci nu Lai găsit? Ben se strădui din răsputeri să pară cât mai 
dezamăgit. 

— Am petrecut trei zile căutând fără încetare, aşa că cel putin Lăsaţi-mă să 
vă povestesc tot. In orice caz, există tot atât de multi Li Quan in Beijing câte 
cărucioare de copii. În Shenyang, am dat peste cineva din cadrul universităţii 
care vorbea în limba engleză. Şi mi s-a spus că există într-adevăr un profesor 
pe nume Li Quan. 

— Nu mai spune! 

— Le-am cerut o descriere. Este un bătrânel — nu că n-ar fi putut fi vorba de 
fostul dumneavoastră coleg de cameră, însă acesta are în jur de șaptezeci de 
ani. Cât timp spuneati că a trecut de când ati absolvit facultatea? 

— Da, ce să spun, tare nostim! 

— Deci l-am sunat pe Won Chi. Când i-am spus că sunt în căutarea unui 
anume Li Quan pe care l-ați cunoscut acum douăzeci de ani, mi-a râs în 
nas. Dar mi-a spus că are un prieten care lucrează la o companie de Internet 
din Shanghai şi care se pricepe la chestii din astea destul de bine. Pornind 
de la numele femeii cu care probabil că s-a căsătorit, au încercat mai multe 
variante şi au căutat la propriu în carul cu fân. Nu au găsit nimic. 

~ Ai terminat, Jen? Pentru că mai am de dat nişte telefoane urgente pe 
Coasta de Est înainte de închiderea programului lor de lucru. 

Ea-i întinse o bucată de hârtie. Se uită şi descoperi următoarele: 
liquanminghua@ps.sh.cn 

— Îţi baţi joc de mine. 

~ Adresa îi aparține unui Li Quan, care are o soție pe nume Minghua, şi 
locuiesc la o sută şi cinzeci de mile distanţă de Shanghai. Won Chin spune 
că e foarte probabil să nu fie vorba despre omul nostru, dar dacă e profesor 
e foarte posibil să fie unul din acei profesori norocoşi care au reușit să-şi 
deschidă o căsuţă poştală electronică. În orice caz, ai şanse mai mari decât 
cu un bilet de fa loterie. 

— Mersi. A 

— Asta-i tot? A fost nevoie de zece ore de sudoare. Îmi sunteţi dator 
vândut! 

— Când mă întorc să nu uit să-ți aduc o eșarfă de mătase şi nişte plăcinte 
cu răvaşe. 

— Doriţi poate să-i trimit un e-mail şi să verific dacă este vorba despre el? 

— Nu, de-aici încolo mă descurc singur. 

Ben intră cu paşi rari în biroul său şi se aşeză în faţa calculatorului. Deschise 
Microsoft Outlook-ul şi activă icoana corespunzătoare creării unui nou 
mesaj, apoi introduse adresa de e-mail pe care tocmai o primise. Degetele 
îi ezitară îndelung pe tastatură, în timp ce aştepta să-i treacă emoţiile care-l 
chinuiau. Dar nimic nu se schimbă. Se lăsă să cadă pe spătarul scaunului său 
ergonomic. Apoi începu să scrie. 


Dragă Profesore Li Quan, 


Sper că mă adresez acelui Li Quan pe care-l caut. Dacă nu, îmi imaginez 
că nici nu cunoşti limba engleză, nu? 

Dacă tu esti Mica Lăcustă de la Harvard, salutări de la fostul tău coleg de 
cameră, Ai mai fost la pescuit la izvor după luna de pe cer? Sau între timp ai 
devenit un învățat serios? Deci, te-ai căsătorit cu Minghua? Aveţi şi copii? 
A trecut ceva vreme, prietene. Mi-e dor să mai aruncăm discul de Frisbee 
prin curțile de la Harvard! 

Știu că fi se pare că am picat de pe lună (dacă iti mai aminteşti expresia), 
dar aş vrea să vin în vizită în China. Mă întrebam dacă aş putea locui la 
voi, sau, dacă nu este potrivit, la un hotel din apropiere. (Dacă îmi amintesc 
bine, un iepure isteţ are trei vizuini — tu câte locuinţe ai?) 

Sper să pot cunoaşte lumea în care trăieşti, să te văd lucrând, să întâlnesc 
câțiva dintre prietenii şi vecinii tăi, să stau de vorbă cu localnicii, poate 
chiar să vă prezint câteva dintre produsele companiei pentru care lucrez, să 
văd dacă vă interesează aşa ceva. Un fel de vizită de serviciu pentru mine. 
Probabil că fi se pare o idee trăsnită, dar m-am gândit că nu strică să-ţi fac 
propunerea asta. Dacă voi veni, promit să-mi aduc şi racheta de tenis şi să 
te las să câştigi un meci. 


Dabizi, cunoscut şi ca Năsosul, Ben Fielding. 


Ben îşi reciti scrisoarea, corectă erorile intervenite la scris, apoi tastă 
comanda Send şi o văzu dispărând în Out Box. Se răzgândi şi redeschise 
mesajul, apoi atinse cu degetul tasta de ştergere. O activă, Mesajul se făcu 
nevăzut. După treizeci de secunde, puse cursorul pe icon-ul de anulare a 
ultimei acţiuni şi îşi readuse scrisoarea la viață. 

Poate că nici nu e el. 

Tastă din nou comanda Send. Înainte să-l mai poată opri, mesajul fu trimis, 
fără drept de apel. 

APITOLUL 7 


A DOUA ZI DE DIMINEAȚĂ -— era o zi de sâmbătă — în timp ce-şi 
sorbea cafeaua, bucurându-se de confortul pe care i-l oferea sufrageria sa, 
Ben îşi verifică pe laptop căsuţa de e-mail. Simți cum i se strânge inima când 
descoperi un mesaj de la un anume Li Quan. Dădu să-l deschidă, dar apoi se 
lăsă înapoi în scaun. Probabil că nu era acel Li Quan pe care-l căuta. Însă nu 
reușea să-și învingă emoţiile şi să deschidă mesajul. 

Ce avea acest Li Quan de reuşea să-l tulbure pe Ben Fielding în asemenea 
hal? 

Quan era un pianist înzestrat care reușea să aducă instrumentul la viață 

când începea să cânte piese de muzică clasică. Da şi ce era cu asta? 
Pe Ben nu-l preocupa câtuşi de putin muzica. Interesul lui se îndrepta mai 
degrabă înspre domeniul sportiv şi la asta chiar se pricepea. Ben trebuia 
să se controleze când se lupta pe podeaua dormitorului cu Quan. Reuşeau 
să ridice haltere de greutăţi egale, Quan fiind la fel de puternic ca şi Ben, 
desi era o diferenţă netă de greutate între cei doi: Ben cântărea o sută de kg 
comparativ cu cele şaizeci si cinci ale lui Quan. Acesta nu reușise să prindă 
gustul baschetului, motiv pentru care Ben adora să arunce la coş împreună 
cu el. Însă sportul în care se simțeau amândoi bine era tenisul. Ben era cel 
care învingea de regulă cu 6-4, 6-3. Însă Quan era un jucător tenace, care se 
lupta pentru fiecare punct în parte. Chiar dacă Ben era cel care învingea de 
obicei, părăsea terenul cu senzația că fusese dat afară — că fusese declasat 
într-un fel sau altul. 


61 


RANDY ALCORN 


Cel mai sensibil subiect însă îl constituia partea academică. Quan îl 
întrecea mult prin hărnicie şi performanțe. Odată luaseră parte la un curs 
comun, iar dacă Quan nu l-ar fi ajutat la studiu, Ben n-ar fi reuşit niciodată 
să ia nota maximă, De-atunci se hotărî să nu mai repete niciodată greşeala 
de a se înscrie la vreun curs comun cu Quan, cu excepția englezei, unde 
ştia că îi este superior. Dar deşi era pentru el o limbă străină, Quan reuşea 
să-l depăşească şi în această direcţie. Ben trebuia să recunoască că fusese 
învins într-un mod jalnic. Dar ştia şi faptul că, spre deosebire de el, Quan 
nu considera relaţia lor o competiţie. Iar asta nu făcea decât să înrăutățească 
lucrurile. 

Dar culmea avea să fie alta: când se întâlniseră, Ben era creştin, unul care 
frecventa biserica. El a fost cel care l-a invitat pe Quan la o evanghelizare 
organizată în campus. Aşa a devenit Quan creştin. La început, Ben s-a 
bucurat pentru el. Dar s-a întâmplat ceva. Quan citea conştiincios Biblia 
şi alte cărți creştine. li punea întrebări peste întrebări lui Ben. La sfârşitul 
primului semestru, Quan depăşise deja nivelul cunoştinţelor lui Ben şi 
începea să-i pună tot mai puţine întrebări. În schimb se ducea la Ray, liderul 
grupului, şi la Dan, pastorul studenţilor de la biserică. 

Quan îi era superior pe plan intelectual, era genul de om care avea succesul 
asigurat ca profesor şi scriitor. Dar ceea ce le întrecea pe toate era faptul că 
îl depășise şi pe plan spiritual. Cum ar fi putut să-i explice Ben falimentul 
căsniciei sale? Şi cum ar fi putut să-i spună despre ceea ce s-a întâmplat 
cu... nu, cu niciun chip nu-i putea vorbi despre asta. Dacă se va ajunge până 
acolo, era gata să mintă, dar ştia că va evita acest lucru pe cât posibil. 

Cu orice pret. ; 

Poate că mesajul de la Quan era ceva de genul: Îmi pare rău, dar nu 
am frecventat Universitatea Harvard; se pare că eşti în căutarea unui alt 
Li Quan”, sau „Îmi pare rău, Ben. Dar am de respectat un termen-limită 
presant de predare a unui manuscris la care tocmai lucrez, aşa că nu se va 
putea să locuiesti la noi. Ce zici de un prânz împreună? 

Ben mai sorbi o dată din cafea, se aplecă asupra mesei şi-şi deschise 
mesajul. 


Dragă Dabizi, 

Ce minunat este să primim din nou veşti de la vechiul meu prieten! Ming, 
eu şi fiul nostru Shen suntem foarte bucuroşi să te primim în casa noastră. 
(Am o singură vizuină — iepurii istefi le au pe celelalte două.) Vei ştii că ne- 
ai găsit când te vei afla în dreptul unui uriaş arbore de ginkgo, care are mai 
bine de două sute de ani. Desigur, există nenumărați alți copaci ginkgo, asa 
că iti voi trimite indicații mai specifice! 

Ai să închiriezi o maşină? Din Shanghai mai rămâne de parcurs un drum 
de trei ore cu maşina. Dacă plouă, chiar patru şi mai bine. Te rog, spune-ne, 
când vei sosi? Îţi vom pregăti un pat. Nu avem discuri de Frisbee, deşi sunt 

sigur că multe companii chineze le-au imitat şi le vând la prețuri foarte 
mici! 

Nu vine şi Pam cu tine? Sperăm că va veni. Ming abia aşteaptă să vă 
întâlnească pe amândoi. Avem poze cu voi din colegiu şi fotografia de la 
nunta voastră pe care ne-ai trimis-o într-una din ultimele tale scrisori. 
Acum douăzeci de ani! Aveţi copii? Shen este singurul nostru copil. 

Dacă nu-ţi cer prea mult, ai putea să-mi aduci şi o copie din cartea pe 
care obişnuiam s-o studiem împreună? Ag fi bucuros să-ți plătesc cum pot 
pentru ea. Versiunea în engleză este binevenită, dar dacă poţi cumva să ne 
faci rost de un exemplar în limba chineză din acea carte, ar fi cu mult mai 
bine. Mulţumim. 

Suntem nerăbdători să te avem printre noi. 


Fratele tău, 
Li Quan 


Ben reciti fiecare rand al e-mailului. Shanghai. 

Ei bine, partea asta-mi convine. Mă pot întâlni cu cei de la PTE şi pot 
vizita noua fabrică fără a mai face un zbor în plus. 

Dacă ploud, patru ore şi mai bine. 

Drumuri neasfaltate? 

Cartea pe care obişnuiam să o studiem împreună. 

Probabil că se referă la Biblie. Dar de ce nu i-o fi spunând pe nume? 

Fratele tău. _ 

Ben scutură din cap şi oftă adânc. În ce m-oi fi băgat? 


Nouă zile mai târziu, într-o zi de luni, întâi octombrie, Ben Fielding se afla 

într-un avion al cărui traseu era Seattle, Tokyo şi Shanghai. Frecventele sale 
călătorii îl epuizaseră, dar nu se sinchisea prea tare de acest lucru. 
Ştia că acesta era prețul pe care-l avea de plătit pentru a deveni director 
executiv al firmei „Getz Internaţional”. Şi-n plus, beneficia de luxul de a 
zbura la clasa întâi, iar cei din echipaj îl cunoşteau pe nume. Mai ştiau şi 
faptul că nimic nu-i făcea o plăcere mai mare decât câteva pahare cu mao-tai 
care-l bine-dispuneau pe dată. 

Se făcu comod în scaunul său spaţios şi-şi scoase ultimul bestseller al lui 
Dalai Lama apărut pe piaţă; fata zâmbitoare a acestuia împodobea coperta 
cărții. Citi vreme de patruzeci de minute, admirând înțelepciunea simplă şi 
filosofia ancestrală a scrierilor acestuia. i 

Ben începu să rumege în gând aventura ce-i stătea înainte. În niciuna din 
vizitele sale nu-i trecuse prin minte să petreacă vreo noapte în afara unui 

oraş mare din China. Dar, de această dată, Martin îl convinsese să stea şase 
săptămâni într-un asemenea loc, cu şedinţe săptămânale în Shanghai, cu 
vizite la noile fabrici, să stea la taclale cu oamenii de rând şi să stabilească 
noi contacte strategice pentru afacerile lor. Dacă era să fie realist, nu-și putea 
imagina să petreacă toate cele şase săptămâni în casa lui Quan. Cel mult 
vreo două, suficient pentru a putea spune că şi-a facut datoria, că a locuit in. 
mijlocul unei familii chineze şi că le-a studiat îndeaproape modul de viaţă. 
Că a învăţat lucruri noi care vor duce firma şi mai departe. Iar Martin avea 
într-adevăr dreptate — era un punct important pentru relațiile lor cu publicul. 
Pe vremea când Ben era familist, nu se aştepta nimeni de la el să fie atât de 
mult piecat. Dar în prezent, ce mai conta? Şi pe lângă asta, China devenise 
un al doilea cămin al său. 

Ben îşi scoase o binecunoscută coală de hârtie din servietă. Era luni 
dimineaţă. Telurile vieţii sale. Îşi închise ochii şi începu procesul de 
vizualizare. 

Își luă cu această ocazie obişnuita doză de adrenalină. Dar nu se putu 
arunca în Jaguarul său ca de obicei si să conducă cu o viteză nebună spre 
birou. De această dată se afla în confortul clasei întâi, întrebându-se dacă 
atingerea acelor obiective îi vor aduce fericirea. Este fericirea doar o iluzie? 
Poate că Dalai Lama deţinea răspunsul. Pentru că nimeni altul nu părea să-l 
dețină. A 

Dezgustat de propriul său sentimentalism, îl chemă pe steward şi ceru un 
pahar de mao-tai. Susurul blând al băuturii din pahar îl linişti şi se adânci în 
lectura ziarului Wall Street Journal. 

APITOLUL 9 


B EN SE STRECURĂ prin aeroportul Hongqiao din Shanghai, prin 
vacarmul făcut de chinezii care vociferau şi de străinii dezorientati. 

ÎI irita faptul că avionul aterizase pe acest aeroport vechi, dat fiind faptul că 
locurile tuturor celorlalte avioane care aterizau pe noul Pudong International 
fuseseră deja rezervate. 

Trupul obosit al lui Ben îi spunea că este luni seara, dar în întreaga Chină, 
care folosea un singur fus orar, era deja şaisprezece ore mai târziu, marti 
după-amiaza. Ben se folosea de o şmecherie a călătorilor cu experiență 
care constituia cea mai mare piedică înaintea decalajului de fus orar, Pur şi 
simplu refuza să se gândească la ora de acasă şi se lăsa în voia timpului local 
ca şi când ar fi fost cel mai firesc lucru. 

In timp ce se înghesuia în stânga şi-n dreapta pentru a scăpa de presa 
oamenilor de afaceri chinezi, îşi aminti acele zile când nu existase posibilitatea 
de a închiria o mașină la aeroport. Făcuse greşeala să ia autobuzul 505 spre 
Piaţa Renmin. Nu fusese deloc o plăcere în privința bagajelor, şi nicidecum 
în privinţa pasagerilor. Nu reuşise să coboare la stația dorită, aşa că fusese 
nevoit să parcurgă pe jos cei aproape doi kilometri, cu care depășise stația. 
De atunci, se obisnuise să ia taxiul. Trăgându-şi valiza pe roti în urma sa cu 
servieta legată în siguranță deasupra, porni hotărât spre primul taxi din şirul aflat 
în fafa aeroportului. Făcu un semn șoferului, care claxonă bucuros, privindu-l cu 
un zâmbet larg pe americanul de la care preconiza un bacșiş gras. 

În momentul în care porniră pe traseul de cincisprezece km care-i desp&rtea 
de estul Shanghaiului, Ben il întrebă pe şofer in chineză dacă vremea se 
anunța ploioasă. Bărbatul porni imediat aparatul de taxat, înțelegând că 
pasagerul cunoştea procedura standard şi că nu va reuşi să obțină de la el - 
niciun banut în plus. 

În ciuda oboselii sale, Ben privea nerăbdător prin geamul maşinii. Fusese 
fermecat de Shanghai încă de la prima sa vizită şi metropola-furnicar nu 
reuşise să-şi piardă fascinația în ochii săi. Cândva Parisul Estului, se numea 
acum „Perla Orientului”. Cu cele treisprezece milioane de locuitori ai săi şi 
caracterul său internațional, putea fi considerat New Yorkul Chinei. 

Dacă făceai abstracţie de cele câteva repere istorice care rămăseseră 
neschimbate, oraşul ar fi fost de nerecunoscut în comparaţie cu cel pe care-l 
vizitase cu numai un deceniu în urmă. Privi cu admirație multitudinea de 
parcuri, piețe, pagode, muzee, palate şi clădiri, care făcuseră din acest oraş 
o adevărată simfonie a artei. Magazinele se aflau pretutindeni. Economia 
experimenta o adevărată explozie. 

Pentru Ben, vulcanul zgomotos al Shanghaiului reuşise să personifice 
perseverenta şi grandoarea Chinei. Pornind de la arhitectura colonială a 
francezilor şi ajungând la rezalitele înalte, intens luminate de becuri cu neon, 
care dominau înălțimile oraşului, totul era un ciudat amestec de frumuseţe 
şi farmec. Shanghai se găsea situat in delta fluviului Yangtze, locul unde isi 
încheia călătoria de 5500 km spre Pacific cel mai lung şi mai important fluviu 
al Asiei. Shanghai se transformase în mod miraculos dintr-un simplu sat de 
pescari, cum era în 1850, în cel mai mare port al Chinei. Însă sărăcia lucie şi 
viciul colcăiau chiar și în mijlocul celui mai înfloritor progres comercial. 

Ben citise cel putin şase cărți despre acest oraş şi enumera în minte 
informaţiile pe care şi le mai putea aminti. Când britanicii au încadrat 
Shanghaiul în rândul porturilor deschise, acesta a devenit un centru de negot 
pentru britanici, francezi şi americani. Fiecare prezență colonială şi-a pus 
propria amprentă asupra arhitecturii, prejudecatilor şi a corupției. Multi 
chinezi au ales să locuiască în afara Vechiului Oraş împrejmuit de ziduri, 
integrându-se în amalgamul creat de străini. Astfel începu întrepătrunderea 
culturală care făcea din Shanghai, mai mult decât din oricare alt oraş chinez, 
o reflexie a influențelor lumii occidentale, după unii, iar după alții, un jalnic 
model de contaminare cu aceste influențe. 

Ben îşi aminti, ca şi când s-ar fi întâmplat ieri, articolul pe care-l citise în 
1991 în Wall Street Journal. Deng Xiaoping alesese Shanghaiul ca promotor 
al renaşterii comerțului chinez, promițând că într-o bună zi va face cu succes 
concurență Hong Kongului. În aceeaşi săptămână, Ben s-a dus drept la 
Martin şi i-a cerut fără ocolişuri permisiunea de a începe un studiu intensiv 
al limbii chineze. Unii dintre componenții echipei manageriale au crezut că 
a luat-o razna, dar capacitatea lui de a înțelege importanța Shanghaiului s-a 

dovedit a fi vizionară. Acest extraordinar oraş găzduia piața naţională de 
bunuri, deținea cel mai important complex industrial din China şi producea 
singur a şasea parte din produsul intern brut. 

Chiar în prima sa vizită, în 1991, Ben a stabilit raporturi între Getz şi 
de curând înființatul PTE, Pudong Technical Enterprises. A cultivat relații 
strategice cu aceştia, relații care au condus la stabilizarea prezenţei firmei 
Getz International în Shanghai, iar ulterior în Beijing. Pornind de la aceste 
două oraşe de bază, în parteneriat cu PTE, Getz a ajuns să deţină o poziţie 
strategică care îi permitea să facă afaceri cu a cincea parte din întreaga 
omenire, cu locuitorii Chinei. 

De la prima sa vizită, populația Shanghaiului s-a mutat din casele 
micute înşiruite de-a lungul aleilor aflate pe-atunci în centrul oraşului, 
în apartamentele noi construite din suburbii. Acum, în linia de orizont a 
Shanghaiului descoperea birourile firmelor AT&T, DuPont, Merrill Lynch şi 
Volkswagen. Ben privi plin de admirație noul centru comercial, noul mall, 
câte ceva nou din toate. Nu-şi putu ascunde un zâmbet când trecură pe lângă 
un Starbucks. Cu cincisprezece ani în urmă nu existau decât o sută cincizeci 
de clădiri etajate în oraş. Acum erau mai bine de o mie cinci sute de astfel de 
clădiri — şi săptămână de săptămână apăreau altele. Ben citise că Shanghaiul 
deținea o cincime din toate macaralele lumii. El însuşi descoperi chiar de 
pe fereastra taxiului o duzină de macarale şi schele de bambus răspândite 
pretutindeni. $ 

Conform previziunilor lui Ben, politica uşilor deschise practicată de 
Shanghai a atras o mulțime de investitori străini. Zeci de mii de expatriati 
inundară zona. Ralph Lauren și Christian Dior reușiseră să seducă oraşul, 
dezbrăcându-l de uniformele albastre şi terne ale lui Mao şi oferindu-i în 
schimb haine stilate, moderne, transformându-l într-un veritabil Milano al 
Estului. Aproape toate hainele purtate de trecători erau de factură occidentală 
— şi asta nu însemna doar costum sau cravată, ci de asemenea jachete, 
jeanşi şi adidaşi. Nu descoperi decât rămăşiţe ale vechiului regim, răzlețe 
în mijlocul mulțimii — un băiețaş cu un training portocaliu care purta plin 
de mândrie o beretă de militar şi un bătrânel îmbrăcat în clasicul albastru 
cenuşiu al lui Mao. 

Dintr-odată se opriră, la distanță de numai opt maşini de un accident rutier 
dintre un autovehicul şi o bicicletă. Citise că zilnic murea un biciclist în 
Shanghai, iar Ben spera că de această dată nu era vorba tocmai de biciclistul 
sortit să moară. Totuşi statisticile îl lăsau la fel de neputincios, privind inert 
trecerea a mii de biciclete printre maşini. 

Şoferul înjură, viră brusc la dreapta într-o curbă, apoi intră cu toată partea 
dreaptă a maşinii pe trotuar pentru a ieşi într-o stradă paralelă. Deodată, se 
treziră în mijlocul vestitului bulevard Nanjing Donglu. Şoferul îşi ridică 
enervat mâinile, realizând că erau nevoiţi să rămână în trafic. 

Acum erau pierduţi cu desăvârşire într-un furnicar de oameni. 

Ben urmărea totul cu atenţie, ca un băieţel care tocmai a primit permisiunea 
să vizioneze un meci al echipei Red Sox. Nanjing Donglu concentra un 
număr mai mare de oameni, autobuze, maşini şi biciclete decât oricare 
altă stradă din lume. Densitatea clară sfida orice capacitate de pricepere. 
Îi amintea lui Ben de un vechi episod din Star Trek pe care-l văzuse, copil 
fiind, şi în care prin geamul navetei spaţiale se vedea o mulțime atât de mare 
de oameni că nu se puteau mişca unii de alții. Aici, ce-i drept, se miscau şi 
încă surprinzător de repede. inghesuiti unul în altul precum feliile de şuncă 
în vid, reuşeau să se deplaseze mai repede decât occidentalii care aveau la 
dispoziție un spațiu de zece ori mai mare. 

Opriră în dreptul unui semafor, la doar câţiva kilometri de PTE. 

De ambele părți ale drumului, Ben văzu o mulţime de birouri ale bursei, cu 
o grămadă de oameni înghesuindu-se să intre pentru a lua parte la afacerile 
cu acţiunile scoase pe piață. Trotuarele erau incredibil de aglomerate. 

Nu cunoştea în toată America un loc cu care să poată asemui cât de cât ceea 
ce vedea aici. Trotuarele păreau mai degrabă a găzdui auditoriul unui uriaş 
concert rock din acelea care avea uneori loc în afara oraşului, un concert cu 
locuri nelimitate. Ben privi spre colțul străzii unde un grup de mai bine de o 
sută de persoane aşteptau să traverseze. Cei mai multi dintre ei erau bărbați 
îmbrăcați în costume şi la cravată. Jumătate dintre oameni aveau în mâini 
pagere şi telefoane celulare si nu erau puţini cei care le foloseau chiar în 
acel moment. 

Telefoanele şi pagerele erau practice, dar şi foarte stilate, la fel ca 
ochelarii de soare si echipamentul sportiv american de marcă. Elegantul 
Shanghai. Aceasta era oglinda estică a Americii — totul devenea o chestiune 
de imagine. Salarii mai mari, mai multe bunuri, şi de departe o viaţă de 
noapte mai palpitantă. 

Câtă ironie, se gândi Ben, când te gândeşti că Partidul Comunist a luat 

ființă în Shanghai. Acest oraș, mai mult decât oricare altul, era cosmopolit, 
internaţional, liber din punct de vedere economic, motivat în ceea ce priveşte 
comerțul — pe scurt, în absolută contradicție cu tot ce înseamnă comunismul. 
Moda oraşului, muzica şi romantismul — mână în mână cu poftele aprinse, 
culminând cu prostituția — toate acestea mocniseră în 1949 sub uniformitatea 
apăsătoare şi rigiditatea comunismului lui Mao. 
Ben ştia că, deşi se conformase în întregime în exterior, în interior n-o făcuse 
niciodată. Pe măsură ce comunismul a început să-şi uşureze strânsoarea, 
întreaga floare a Shanghaiului, independența şi energia sa comercială au 
explodat. Shanghai era oraşul care a înfrânt economia lui Mao. 

Lumina îşi schimbă nuanța și un potop de pietoni invadă străzile, printre 
maşini, sprijinindu-se de capote şi portbagaje. Numai în Bangkok mai 
văzuse ceva asemănător. Ben se întrebă dacă s-ar întâmpla să cadă cineva, 

ar fi reuşit să scape fără a fi călcat în picioare? 

Un om de afaceri îmbrăcat la costum şi cravată sări peste portbagajul 
taxiului. Ben simţi cum i se face pielea de găină intuind ametitorul spirit 
antreprenorial al Shanghaiului. Din cei şase milioane de oameni din oraş 
care făceau naveta pe biciclete, trei milioane păreau să se găsească în trafic 
chiar în acel moment. Deodată începu să plouă. Ca la comandă, fiecare 
bicicletă se opri şi un curcubeu de culori apăru parcă din senin. Umbrelele 
erau roşii, galbene, albastre, verzi şi purpurii. Totul părea a fi opera unui 
coreograf, ca nişte înotători cu mişcări sincrone, ca nişte acuarele într-un dans 
fascinant de nuanțe. Poncho-urile le acopereau până şi mânerele, lăsând la 
vedere doar nişte roți în mişcare, viu colorate. Unii biciclişti se aflau în afara 
mişcării sincrone, creând haos. Un milion de sonerii de bicicletă începură să 
sune exasperant. De parcă ar fi strigat: Cei care nu au văzut Shanghaiul nu 
au cunoscut lumea. 

În timp ce navigau prin trafic, în sens unic, în spatele unui Ferrari, Ben isi 
aruncă privirea spre est pe deasupra apelor fetide ale fluviului Huangpu. Iat-o 
— Noua Zonă Pudong, un adevărat centru financiar, economic şi comercial al 
secolului XXI. Ridicat pe terenul ce aparținuse cândva fermierilor şi culturilor 
de orez, se prezenta acum în fața ochilor săi Turnul TV Perla Orientului — un 
stâlp ostentativ, strălucitor, de parcă ar fi fost scos dintr-o navă spațială, cel 
mai înalt stâlp construit până la acea oră în Asia. Shanghaiul nu mai era de 
mult un oraş care să lupte pentru a călca pe urmele Hong Kongului. Era un 
oraş stăpân pe sine. Spiritul agresiv, inovator, fără de moarte al Shanghaiului 
era spiritul noii Chine. Iar Ben Fielding se afla în mijlocul acţiunii. 

Văzu un escroc care îi storcea de bani pe cei mai creduli. Se găseau într- 
o parte mai sărăcăcioasă a orașului, una pe care bunica sa, cu toanele ei 
de judecătoare fundamentalistă, ar fi denumit-o bdrlogul imoralității. 
Shanghaiul îşi ademenea depravaţii în hale de culoarea sepiei, în spelunci 
de opiu şi în vile franceze. Cei bogaţi luau cu asalt discotecile, bordelurile, 
restaurantele de lux, cluburile internaționale şi chiar un hipodrom pentru 
cursele străinilor. Ben simţi în același timp dorință, dar şi disconfort la 
amintirea propriilor sale experienţe, majoritatea cu persoane cunoscute din 
lumea afacerilor, în locuri mai înstărite şi mai rafinate al desfrâului, aflate în 
alte parti ale Shanghaiului. 

Un cârd de biciclete cu soneriile fiuind se strecurară abile printre 
automobilele paralizate. 

— Dacă te grăbeşti undeva, fa-ti rost de o bicicletă, mormăi Ben printre 
dinţi. 

Privi plin de satisfacţie către JC Mandarin, hotelul magnific de cinci stele 
cu treizeci de etaje — locuinţa sa din Shanghai. Urma să se întoarcă aici în 
doar câteva ore, înainte să pornească a doua zi la drum pentru a-i da de 
urmă lui Quan. Ben se aplecă înainte pentru a putea vedea mai bine Turnul 

Jin Jiang, hotelul preferat al preşedinţilor, al prim-ministrilor şi al regilor. 
Fusese cazat acolo de două ori, printre demnitarii ce-şi cultivau imaginea de 
oameni importanți, înconjurați de bodyguarzi şi de tot felul de alţi angajați. 

O parte din sine tânjea după luxul gi rafinamentul acelor locuri, lucruri 
pe care ştia că nu le va regăsi în casa unui profesor universitar chinez, Avea 
să ducă dorul hoinărelii pe chei, pe malul apei, printre clădirile construite 
în perioada colonială, la picioarele zgârie-norilor, care păreau să-şi ridice 
mâinile spre ceruri, ca o declaraţie mută a puterii omului. Aveau să-i lipsească 
momentele în care contempla mersul pretentios şi stilat al femeilor, turiştii 
muţi de admirație, vânzătorii negri din piaţă care învățau să vândă lucruri 
ce aparțineau curentului străin. Dar toate astea îi erau familiare. Călătoria în 
China semirurală, China lui Quan, avea să fie o experiență nouă. 

Maşina trase în fafa unui zgârie-nor care găzduia sediul firmei Pudong 
Technical Enterprises. Drumul îl costă în jur de optzeci de yuani, 
corespondentul a zece dolari. Şoferul sări din maşină şi îi scoase bagajele, 
exagerat de zelos. Ben îi dădu o sută de yuani, iar acesta îi zâmbi larg, parcă 
vrând să-i arate cât de mult îi pretuia el pe capitalişti. 

Ben își lăsă bagajul în spatele unei tejghele a departamentului de pază 
şi puse cinzeci de yuani în mâna unui gardian recunoscător pentru a-şi 
asigura securitatea propriilor bunuri. Lua liftul până la etajul douăzeci şi 
opt. Când intră în birou, secretara se ridică, îşi plecă fruntea şi-l salută, apoi 
ridică în grabă receptorul telefonului, dând în continuare din cap, Won Chi, 
vicepreşedintele PTE, ieşi năvalnic din biroul său. 

— Ni hao, Ben Fielding! 

— Ni hao, Won Chi! spuse Ben. Cum mai sunteţi? 

Asta era prima expresie pe care o învățase în limba chineză. Trecuse prin 
multe de-atunci. La fel şi Pudong Technical Enterprises. Chi îi înmână cheile 
maşinii companiei. 

— Nu sunt mulți americanii care dețin un permis de conducere valabil în 
China. Lui Won Chi îi plăcea să-şi exerseze cunoştinţele de limbă engleză. 

— Ben Fielding foarte norocos. 

~ Ben Fielding este foarte norocos să aibă un prieten precum Won Chi. 
Tu eşti cel care ai reuşit să treci peste formalităţi. Dacă n-ar fi fost aşa şi în 
ziua de azi aş fi fost legat de un șofer. Iar în această călătorie aşa ceva ar fi 
de neconceput! 

Chi încuviință politicos, zâmbind cu toată fata. 

— Nu uitaţi! Străinii nu pot locuiască într-o casă chinezească fără înregistrat 
locuit la BSP local şi obţinut permisiune de locuit. Am sunat BSP din Pushan 
şi explicat motivul la vizită dumneavoastră, dar şi voi trebuie să înregistrați. 
Sigur nu puteți luat cina cu mine? 

— Nu, mulțumesc. Mă voi duce la hotel, mă voi caza şi voi trage un pui 
sănătos de somn. Ne vedem mâine dimineaţă la şedinţa de la ora zece. 

Apoi pornesc în călătoria mea la ţară! 

Îşi dădură mâna cu căldură. Secretara îl însoți cu liftul la garajul subteran 
şi-l conduse la un Mitsubishi Pajero Mini argintiu, un superb autovehicul 
de ultimă generație. Modelul fusese ales special pentru Ben când cei de la 
companie îşi dădură seama cât de departe de oraş trebuia să ajungă. El dădu 
din cap mulțumit şi dispăru în traficul care-l înghiți pe dată. 

Se cază la luxuriantul JC Mandarin şi coborî în restaurantul hotelului 
său preferat la ora 6:30 seara. Deşi epuizat, nu-i permise trupului său să-l 
ţintuiască deja la pat. Avea să ia cina, să facă nişte exerciţii uşoare la sala de 
gimnastică şi abia după aceea să meargă la culcare, la ora obişnuită. 

Se mândrea cu faptul că nu permitea ca nimic să-l scoată din programul său 
desăvârşit şi cu siguranță că regula se aplica şi în cazul dereglării de fus 
orar. 


După un somn multumitor pentru o primă noapte petrecută departe de 
casă, Ben participă miercuri dimineaţă la şedinţa cu cei mai importanți 
componenți ai echipei de conducere de la PTE. Aceştia îi serviră un dejun 
imbelsugat, alcătuit preponderent din fructe de mare. În cele din urmă, după 
încă o tură de strângeri de mâini, se îndreptă spre mașină, simțind cum ii 
creşte adrenalina la gândul călătoriei în fata căreia se găsea plin de emoție, 
dar şi de teamă în același timp. 

Nici nu parcurse şaptezeci de kilometri de Shanghai, când realiză că 
depăşise deja limita pe care o atinsese vreodată în călătoriile sale anterioare. 
Şi mai avea încă două ore de mers. Îşi savură din plin libertatea. Să conduci 
de unul singur însemna să detii controlul absolut. Dar nu se putu abtine să nu 
se simtă putin ofensat de faptul că Quan nu se oferise să-l ia de la aeroportul 
din Shanghai. Chiar nu reuşise să renunțe la câteva dintre cursurile sale 
pentru a-i ieşi în întâmpinare fostului său coleg de cameră, după douăzeci şi 
doi de ani? Desigur, Ben ar fi insistat oricum să-şi închirieze o maşină, câtă 
vreme avea obligaţia de a participa la şedinţe şi îşi dorea să aibă libertatea 
de a se deplasa cum dorea între Pushan şi Shanghai. Dar nu despre asta era 
vorba. Quan n-avea de unde şti că Ben era unul dintre puţinii străini care 
beneficiau de permisul special de conducere. Cel puţin s-ar fi putut oferi să-l 
întâmpine. 

Dar de ce n-a făcut-o? 

APITOLUL 9 


D UPĂ TREI ORE ŞI JUMĂTATE de condus, Ben intră în partea 
de est a Pushanului, o localitate cu două sute cinzeci de mii de locuitori — un 
oraş mic după standardele chineze. La nouă km de centrul oraşului descoperi 
că rătăceşte pe stradute intortocheate, al căror secret era să păstrezi distanța 
de trotuare. Trecu pe lângă şiruri de case strâns lipite între ele, separate doar 
de nişte ziduri subţiri din cărămidă, care cu greu puteau oferi locatarilor 
sentimentul de proprietate şi de intimitate. 

Ben urmări cu privirea femei mărunte trăgând după ele cărucioare 
supraincarcate, țărani pe biciclete ruginite, câini jigăriți şi mai multe cotete 
de găini decât văzuse până atunci la un loc. Îi venea să-şi scoată aparatul 
de filmat, dar îi repugna ideea de a fi luat drept tarist. Nu că ar fi existat 
posibilitatea ca aceşti oameni să fi văzut în viaţa lor un turist. 

Probabil că Quan urăşte viaţa de oraş, dacă s-a retras în sălbăticia asta. 

In cele din urmă, Ben reuși să dea de una din puţinele străzi marcate, 
Guangxi, pe care o regăsea în îndrumările primite de la Quan. Încetini, apoi 
începu să numere spaţiile neregulate dintre case până ajunse la cea de-a 
şaptea. Nu avea niciun număr care s-o identifice. Dar exista într-adevăr un 
arbore bătrân de ginkgo, cu scoarța maroniu-cenușie şi cu ramurile gălbui 
răsfirate în toate direcțiile. La zece-doisprezece metri în spatele său se găsea 
o casă scundă. 

Nu poate fi aceasta. 

Casa era o dărâmătură. Construită din cărămidă, avea acoperişul acoperit 

la întâmplare cu bețe de bambus şi mortar. Era imposibil ca un profesor 
universitar să locuiască într-o cocioabă ca asta. Ben ieşi nesigur din maşină, 
inspirând mirosul de pământ încins de soare şi alte izuri mai puţin plăcute. 

De ce n-oi fi insistat să locuiesc la hotel? 

Deodată usa de la intrare se deschise şi ieşi un bărbat de vârstă mijlocie, al 
cărui păr grizonat abia reuşea să-i acopere o parte din fruntea proeminentă. 
Părul îi era oarecum neîngrijit, mărturia faptului că nu mai fusese aranjat 
de o bună bucată de vreme de un frizer. Purta haine simple, fără amprenta 
vreunui croitor, aparent făcute de mână. 

— Bună, Dabizi! spuse bărbatul în engleză, zâmbind cu toată fata. 

Alergă spre Ben şi îl îmbrăţişă. Strânsoarea era fermă, dar politicoasă, nu 
o îmbrăţişare fără vlagă aşa ca şi cele practicate de europeni. Ben ştia că, 
pentru un chinez, acesta era semnul unei afecţiuni sincere. De fapt, în toate 
călătoriile pe care le întreprinsese în China, era întâia oară când un chinez 
îl întâmpina cu o îmbrăţişare în locul unei formale strângeri de mână. Quan 
nu uitase chiar cu totul obiceiurile din America. 

~ Tot Năsosul îmi spui? întrebă Ben în engleză. Se străduia să nu se 
holbeze la urechea stângă a lui Li Quan, care arăta de parcă ar fi aparținut 
unui luptător, ca o foaie de varză, lobul nefiindu-i doar deformat, ci lipsindu-i 
cu desăvârşire. Iar dedesubtul urechii, pe partea stângă a gâtului, se vedea o 
cicatrice de doisprezece centimetri, vindecată, ce-i drept, dar foarte roșie şi 
proeminentă. Ca şi când nu ar fi beneficiat de o sutură adecvată. 

— Bine ai venit, prietenul meu, 

— Arăţi bine, Li Quan, minţi Ben în chineză. 

Quan îşi indrepia spatele şi se uită mirat la fostul său coleg de cameră, care 
în urmă cu douăzeci de ani nu fusese în stare să spună un singur cuvintel în 
chineză, nici măcar unul scris pe un meniu de bucate. 

— Eşti surprins? Am urmat nişte cursuri. Si am exersat limba în călătoriile 
pe care le-am făcut în China. 

— Ben Fielding a mai fost în China? 

— Da, dar nu aici. Nici măcar prin apropiere. 

— Chineza ta este... impresionantă! 

~ Nici pe departe atât de bună ca engleza ta. Şi nu va fi niciodată. 

— Bine ai venit in Zhongguo, Ben Fielding. 

— Regatul de mijloc. : 

— Mă pregătisem să-ți explic denumirile noastre chineze, dar se pare că le 
ştii deja, şi încă mult mai mult de-atât. 

Un băieţel grasut țâşni pe uşă afară sărind peste treapta de lemn de la 
intrare. Chiar în spatele lui apăru o femeie firavă, îmbrăcată cu pantaloni 
ţărăneşti şi o jachetă chinezească verde, simplă şi subțire. Părul îi era adunat 
la spate şi împletit strâns. In spatele pleoapelor înguste se ascundeau doi 
ochi mari, luminoşi. Ben o privi înmărmurit. Însă femeia-şi fixă privirea în 
pământ. 

Quan îl conduse la ea. Simplă şi plină de viață, frumuseţea ei era firească 
şi complet naturală. Cu cât se apropia mai mult de ea, cu atât i se părea mai 
fermecătoare. Își spuse că era cea mai atrăgătoare femeie pe care o văzuse 
în toată viata sa. 

— Acesta este fiul meu, Shen. Iar ea e Ming, pe care am onoarea s-o prezint 
ca soția mea. 

Ea-şi împreună mâinile şi-şi aplecă uşor capul, amintindu-i lui Ben de 
saluturile obişnuite în Cambodgia pe care le văzuse când călătorise în 
Phnom Penh. 

Ben o salută zâmbind. 

— Ni hao, 

Ea privi în jos umilă: şi îi răspunse în engleză: 

— Noi bucuroşi să întâlnim la tine. Foarte-rău pare că Pam şi copii nu putut 
să vină. Li Quan nu spus că Ben Fielding vorbit chineză. 

— Pentru că Li Quan nu știa! spuse Quan, zâmbind. Dacă colegul meu de 
cameră Ben Fielding a început să vorbească chineza cursiv, mă întreb dacă 
nu cumva au început să vândă şi cei de la Burger Magic bai cai! 

— Bok choy? Mă-ndoiesc. Şi nu sunt nici pe departe atât de bun la chineză, 
dar cel putin nu mai există nimic în meniuri care să-mi fie de neînțeles. 

Că veni vorba, aş vrea să ieşim cu toţii la cel mai bun restaurant din 
Pushan. 

~ Restaurant? spuse Shen, cu o voce piţigăiată. Toţi începură să râdă, iar 
fata sa rotundă se roşi imediat. 

— Da, Li Shen, spuse Ben, aplecându-se să-i strângă mâna plinuţă. 

Vom mânca ouă de prepeliță daca-ti plac. Şi care este desertul tău preferat? 
~ Bing xi lin, spuse el cu ochii mari. 

— Bun, când ajungem la restaurant poți mânca câtă îngheţată doreşti! 

Îi privi pe Quan. Care este locul vostru preferat? 

— Noi nu prea mergem la restaurant. 

— Nu? Ei bine, găsim noi un loc unde să putem mânca — fac eu cinste. 

— Trebuie să fii obosit, spuse Quan. Dă-mi voie să te ajut la bagaje. Ming 
a pregătit ceva pentru tine. 

— Nu e cine ştie ce, spuse ea. Ling cai — huangua, xi hongshi. 

— Mâncarea rece este excelentă — roşiile şi castravetii sunt în regulă, spuse 
Ben. Simfind un miros neplăcut în aer, încercă să privească în spatele casei 
şi descoperi un mic atelier şi o împrejmuire cu un gărduleţ de sârmă. 

— Cotet de găini, spuse Ming, chicotind ca o domnişoară. Quan arătat la 
mine cum se fac ouăle în America. 

Ben îşi aplecă capul şi intră în casă. Totul mirosea vechi şi umed, de parcă 
aerul şi apa şi-ar fi croit împreună drumul în casă şi-acum îşi vedeau liniştite 
de treabă. Îşi spusese că era cu neputinţă să fie atât de mică casa cu pricina, 
că mai exista cu siguranţă o extindere în spate care nu putea fi văzută din 
drum. Dar se înşelase. Era mică, mai mică chiar decât propriul său birou. 

Existau puține obiecte decorative. Exceptia notorie o constituia un leu din 
bronz, cu capul lăsat pe spate, care se găsea chiar în timpul unui răget şi 
trona în mijlocul mesei. Laba dreaptă a acestuia se sprijinea pe o sferă. 
Ben mai văzuse lei expuşi în fata unor clădiri şi lei a căror postură aducea 
mai degrabă cu a unor câini supuşi — la templele budiste — însă acesta era 
oarecum diferit. 

O mică sobă cu cărbuni se găsea într-un colt, iar în celălalt un rezervor din 
argint. Ben cunoştea aceste bombe de gaz, cum le spuneau străinii. Era un 
cilindru care conţinea un gaz asemănător propanului, celebru prin faptul că 
exploda fără niciun avertisment. 

„Se pare că el şi Jeffrey supraestimaseră net salariul unui profesor. 

Isi imaginaseră ei că locuința lui Quan, locuind atât de departe de oraș, nu 
putea fi la fel de dichisită ca cele ale asociatilor lor de afaceri de la PTE, 
singurele pe care le vizitase Ben, dar nu fusese deloc pregătit pentru locul 
acesta atât de mic şi de sărăcăcios. O singură încăpere. Două paturi. Nu, trei 
paturi, toate mici, si având atât de putin spaţiu de deplasare între ele. 

— Ştiu că nu e prea spațioasă casa mea, după standardele americane, spuse 
Quan. Dar avem electricitate. De cele mai multe ori funcționează. Avem 
două lămpi. Şi avem telefon şi ... un computer nou! 

Arătă spre un computer în formă de cutie, asamblat lângă patul care era 
atât de mic, încât Ben presupunea că e al lui Shen. 

— Am economisit bani pentru asta timp de doi ani de zile. Am reușit să 
obţinem conexiune pentru e-mail chiar cu câteva zile înainte să ne contactezi. 
Altfel, probabil că nu ai fi dat niciodată de Li Quan pe care-l căutai. Cred că 
Dumnezeu a dorit să ajungi aici! 

Ben descoperi câteva cărți pe un birou. Recunoscu una dintre ele de la 
cursul lor de engleză din colegiu — Paradis pierdut, de Milton. Erau cam o 
duzină de cărţi, jumătate dintre ele manuale din colegiu, vechi de cel putin 
douăzeci şi cinci de ani. 

— Celelalte cărți ale tale sunt la birou? Şi câte cărți a reușit să scrie bătrânul 
meu prieten până acum? Sper să-mi poţi da şi mie una cu autograf. Nu ai 
niciuna aici acasă? Hai, nu fii modest, profesore! Spune-mi, Ming, câte cărţi 
a scris soţul tău? 

Ming privi sfioasă în jos. îi 

— Avem tot timpul să povestim despre asta, spuse Quan. Îți aminteşti cartea 
noastră de nuvele de la cursul de literatură engleză? 

O scoase din rândul celor de pe birou. 

— Degeaba am încercat să uit. Întotdeauna ai fost pasionat de cărţi. Cum 
spuneai? Aveai tu un proverb legat de cărţi. 

— O carte face cât o casă cu aur. 

— Da, asta era. Aveai câte un proverb pentru toate. 

— Sunt chinez. Noi gândim mai mult în ilustrații. Şi pentru asta am inventat 
proverbe. Dar toate astea le ştii deja de vreme ce ai studiat limba noastră. 


78 


a 


In sfârşit acasă 


Quan arătă spre unul dintre paturile care semănau cu cele de campanie. 

— Acesta este patul tău. 

Era exact mărimea potrivită... pentru un om cu cincisprezece centimetri 
mai scund decât Ben. Se întrebă de la cine l-or fi împrumutat, cine o fi 
dormit ultima oară în acest pat. Dacă fusese al unui copil, Ben se rugă în 
sinea lui să nu fi fost unul care obişnuia să ude noaptea aşternuturile. 

~ Cearşafurile sunt curate, spuse Ming. 

Chiar în secunda aceea apăru ceva târându-se din capătul celălalt al 
patului, ca şi când tocmai escaladase un obstacol gigantic şi era gata să-şi 
înfigă steguletul cuceritor. Ben simți cum i se strânge stomacul. Gândacul 
părea să-l fixeze insistent, ca si când şi-ar fi măsurat noul coleg de pat. 

Ben se simți ruşinat pentru gazdele sale, dar niciuna dintre acestea nu 
observă nimic, sau poate că gângania era considerată ca făcând parte din 
peisajul obişnuit. 

~ Nu aş vrea să vă deranjați atât, spuse Ben. 

— No problema, spuse Quan, rânjind. . 

— Cred că mai bine îmi voi lua o cameră la hotel, ca să nu vă incurc pe-aici. 

— Dar nu ne incurci cu nimic, spuse Quan. Abia am aşteptat să te avem aici 
la noi. Se opri putin. Dar înțelegem dacă tu crezi că hotelul este mai potrivit 
pentru tine. Dacă vrei, există un hotel cam la opt kilometri de-aici. 

— O, nu, imi place aici. Mă gândeam la voi. Sincer, apreciez ospitalitatea 
voastră. i 

— Xiexie, spuse Ming, zâmbind. 

— Buyong xie, spuse Ben. 

Privi în jur prin cameră. 

— Nu aveţi pian? Îţi amintesti cât de mult timp ne petreceam în Warlin 
Hall? Ifi plăcea să cânți Bach şi Beethoven şi uneori reuşeam să te convingem 
să cânți şi câte ceva din repertoriul rock. 

— Nu avem loc pentru pian, spuse Quan. 

Şi cu atât mai mult nu vi-l puteţi permite, se gândi Ben, mustrându-se 
pentru că îndrăznise să le pună o astfel de întrebare. 

Ben privi la ulciorul pe care-l pusese Ming pe masă şi se întrebă cum să 
facă să ajungă la una din sticlele cu apă îmbuteliată aflate în valiza sa. 

— Te rog ia loc, spuse Quan, cu mâna întinsă. 

Existau cinci scaune, două parţial defecte, care fură luate în primire în 
grabă de către Quan și Ming. Shen luă un al treilea. Rămaseră două scaune 
la alegerea sa — unul din lemn de mahon, spațios şi lucrat cu multă măiestrie, 
acoperit cu o pernă din catifea brodată, având spătar şi două brațe. Avea un 
aspect aproape împărătesc, complet deplasat în această casă atât de modestă. 
Presupunând că este scaunul de onoare destinat musafirilor, Ben dădu să se 
aşeze. Quan se ridică grăbit şi-i oferi celălalt scaun rămas, de calitate vădit 
inferioară primului. 

— Te rog ia un loc, prietenul meu. 

Ben se aşeză deci alături de Quan, față în față cu cel de-al cincilea scaun 
rămas neocupat. 

Oare cine mai trebuie să vină? 

— Aceasta este xigua, nu-i aşa? întrebă Ben. 

— Pepene verde. Da! zâmbi Quan bucuros. Haideţi să ne dăm mâna unii 
altora. 

Ben înghiţi cu greu şi simți mâna lui Quan şi a lui Shen în mâinile sale. 
Le apucă uşor dar simți cum ceilalți doi îl ţineau cu fermitate. Mânuţa lui 
Shen aducea cu un cârnăcior bine îndesat. 

— Iti mulțumim, Zhu Yesu, se rugă Quan pătimaș, că l-ai adus pe prietenul 
meu Ben Fielding în casa noastră. Ne rugăm ca el să se bucure din plin în 
această vizită pe care ne-o face. Şi Te rugăm să o binecuvântezi pe soția 
lui, Pam, şi pe copiii lor şi să-i mângâi câtă vreme el se află departe de ei. 
Amin. 

Ming se rugă şi ea, apoi Shen, ambii în chineză. Ben începu să se foiască, 
dar păstră tăcerea. Nu reuşea să înţeleagă unele cuvinte din acest limbaj 
spiritual aparte. În cele din urmă Quan se rugă din nou. După aminul său şi 
altele două care i se alăturară, Quan turnă apă în paharul lui Ben. 

— Nu trebuie să te temi — am fiert apa, spuse el. Nici urmă de bacterii 
chinezeşti. 

Ben ridică din umeri ca şi când nici prin cap nu-i trecuse aşa ceva. Ming 
se ridică gi se duse la sobă, la doi paşi în spatele scaunului ei, apoi aduse 
un platou mare, metalic, în formă de peşte, având mânerele în formă de cap 
respectiv coadă de peşte. Pe ea se găseau patru peşti micuti de apă dulce pe 
care Ben nu reuşi să-i denumească. 7 

— Acest platou a aparținut bunicii mele, spuse Quan. li servim întotdeauna 
cu peşte pe noii noştri musafiri. 

— Tu i-ai prins? întrebă Ben. Tot mai pescuiesti? 

— Shen şi cu mine i-am prins împreună. Shen zâmbi fericit, la fel de 
mândru ca şi tatăl său. 

Ming își plecă capul încurcată. 

— Îmi pare rău că nu avem... privi înspre Quan pentru a găsi cuvintele 
potrivite. 

— Furculiţe şi linguri, spuse Quan. 

Kuaizi Sunt în regulă, spuse Ben, luându-și betisoarele în mână şi le mânui 
cu atâta ușurință, încât primi încă o incuviintare admirativa din partea lui 
Quan. 

Ben privi cu suspiciune spre leul de bronz care se găsea în continuare în 
centrul mesei. Ori de câte ori îl privea, avea senzaţia că şi leul îl studiază. 

Îşi reaminti că se cădea să zâmbească în timp ce mânca, deşi gustul era 
mult mai fad dacă era să-l compare cu mâncărurile cu care fusese obişnuit 
în restaurantele elegante. 

— Excelent, Ming! Xiexie, spuse Ben la sfârşitul mesei. 

Ea-i zâmbi şi-şi aplecă creştetul, apoi se ridică, îi luă farfuria şi se îndepărtă. 
După ce strânse masa, Quan şi Ming se aşezară pe patul lor. Shen se cățără 
în mijlocul patului său, şezând ca un amerindian la powwow’. 

Ben se aşeză pe marginea celui de-al treilea pat, la doi paşi de patul lui Shen, 
lipit de peretele de cărămidă. Trase cu ochiul discret încercând să dea de 
urma gândacului. 

— Tatăl lui Minghua a fost chinez, dar mama ei a fost din Cambodgia, 
spuse Quan. 

Ming începu să-și istorisească povestea, cum se întâlniseră părinții ei şi 
despre ţinutul unde crescuse ea. Se folosi de o engleză precară, deşi Ben o 
asigurase că o putea urmări şi în chineză. Toți patru erau dornici să vorbească 
în cea de-a doua limbă pe care o învățaseră. 

— Acum, te rog, spuse Ming, spune-ne despre familia lui Ben Fielding. 

— Tamen hen hao. Cu toţii sunt bine. 

— Pamela ta este în regulă? întrebă Quan. 

— Săptămâna trecută am vorbit cu ea. Vă salută pe amândoi. Realitatea 
era însă că nu mai vorbise cu Pam la telefon de cel putin trei săptămâni, 
şi cu siguranță trecuseră mai bine de şase săptămâni de când nu se mai 
întâlniseră. Nici măcar nu-i spusese că pleacă în China, deşi îi spusese 
aceasta lui Kimmy, deci probabil ştia şi Pam. Urmă o linişte apăsătoare. 

— Nu mă mai întâlnesc cu Pam. 

Quan şi Ming se priviră nedumeriti unul pe celălalt, apoi îşi întoarseră din 
nou privirile spre el. 

— Am divorțat acum câţiva ani. 

Nici nu trecuse încă o oră de când ajunsese aici şi deja reuşise să ajungă la 
partea neplăcută a vieţii sale. Quan îl privi deschis pe Ben. 

— Imi pare rau. 

Ochii lui Ming se umplură de lacrimi de parcă tocmai ar fi primit o veste 
despre moartea cuiva foarte drag. Ben se simţi prost, chinuindu-se să nu 
mintă. 

— V-am adus la toţi câte ceva, spuse el aplecându-se si deschizând cea mai 
mare dintre genţi. | 

Scoase o haină de piele şi i-o întinse lui Quan. 

— N-am mai văzut aşa ceva, nici măcar la piaţă. 

— Este de la o nouă firmă, Marpas. E realizată în Argentina. Pielea pe care 
o folosesc ei are nuanţa asta maronie aparte, foarte distinctivă. 

Quan o îmbrăcă în timp ce Ming îl urmărea chicotind, cu ochii mari, apoi 
îşi împreună mâinile, plină de o bucurie copilărească. 


7 [pau-uau] — sfatul bătrânilor într-un trib de indieni americani (ntr.) 

— Îţi mulțumesc, Ben Fielding, spuse Quan. 

— Cu toată plăcerea, Lăcustă mică. 

Ming rămase gură-cască. 

— Lăcustă mica? Şi-ncepu iarăşi să chicoteasca. 

Shen i se alătură. Quan se făcu roşu ca racul. 

— Porecla asta este foarte greu de explicat. Vine de la un program tare 
ciudat de televiziune de la americani. 

Ben scoase o noua jachetă de piele şi o tinu un moment în mâini. I-o oferi 
lui Ming, care înmărmuri. Jacheta pe care o cumpărase el s-ar fi potrivit 
unei fetiţe de clasa a șaptea, dar când şi-o puse, se dovedi a fi tot prea mare 
pentru ea. 

— Îmi pare rău, n-am prea nimerit mărimea. Poate aş putea... 

— Bu — nu, mărimea este foarte bună, spuse ea. Îşi trecu palma peste pielea 
hainei, apoi îşi întinse braţele şi rămase aşa. Ben privi în jur prin cameră, 
căutând o oglindă, dar nu zări nici una. Apoi, deodată pricepu — nu exista 
nicio oglindă. De fapt, acum că realiza acest lucru, observă că nici baie nu 
aveau! i 

Ben îl privi pe Shen, care între timp ajunsese pe pat între părinții săi şi se 
uita la el cu ochi mari. 

— Şi iată aici ceva pentru Li Shen. 

Ben scoase o cutie. Shen alunecă uşor jos de pe pat şi păşi spre el pe 
vârfuri. Tinu câteva secunde cutia în mâini, privind-o cu ochii parcă şi mai 
mari, până îndrăzni s-o deschidă. Aruncă pe furiş o privire în cutie, apoi 
zâmbi cu gura până la urechi, scoțând o pereche nou-nouţă de bascheti. 

~ Nike! exclamă el, de parcă ar fi dat peste o mină de aur. 

Ming îşi duse mâinile la gură. Quan râdea. 

— Cum îi spui domnului Fielding, Shen? 

— Xiexie. Vă mulţumesc frumos, adăugă el în engleză. 

— Vorbeşti bine engleza. Tatăl tău este un bun profesor. Iar tu, un elev 
exemplar. N 

Quan îl ajută să-şi lege şireturile. Shen fugi afară. Îl urmăriră cu toții din 
pragul uşii, râzând cu poftă de felul în care alerga, ca un mânz sălbatic. 
Atinse trunchiul copacului de ginkgo, apoi o luă la fugă prin curte, sărind şi 
dansând încoace şi-ncolo. 

— Probabil că seamănă cu tată-său, spuse Ming. Lăcustă mică? 

Quan roşi din nou. Ming nu se mai putea opri din râs. 

— Poate că sunt puţin prea mari, spuse Ben. 

— Ei, nu-i nimic, creşte el, spuse Quan. Vechiul meu prieten este mai mult 
decât generos cu noi. 

— Era să uit. 

Ben se întoarse la geanta sa şi scoase un disc albastru din plastic pe care-l 
aruncă prin încăpere spre Quan, lăsând-o din nou pe Ming cu gura căscată. 
Quan îl prinse. 

— Frisbee! 

ÎL aruncă uşor spre Ming. Discul o atinse pe umăr. Ea începu să râdă cu poftă, 

Shen apăru în uşa de la intrare tocmai când Ben se apleca să ridice discul de 
Frisbee de pe jos. I-] aruncă. Băiatul încă nu-şi revenise de pe urma pantofilor, 
iar la vederea discului de Frisbee simţi că îl lasă toate puterile. Ben observă 
cât de tare tremura. leşiră afară şi următoarele douăzeci de minute se jucară 
cu toții aruncând cu discul. Când începu să se întunece, odată cu apropierea 
serii, se retraseră în casă, aşezându-se din nou pe marginile paturilor. Câtă 
vreme engleza lui Quan, deşi uitase puţin din ea, tot era mai bună decât 
chineza lui Ben, şi câtă vreme Quan îşi dorea atât de mult să le ofere lui 
Ming si lui Shen şansa de a auzi mai multă engleză vorbită, Quan insistă ca 
aceasta să fie limba pe care s-o vorbească cât vor fi împreună. ` 

— Trebuie să ştiu, Ben, spuse Quan. Ai copii? 

— Da. Două fete, Melissa are douăzeci de ani, şi Kim șaptesprezece. 

Vru să mai adauge ceva, dar se răzgândi repede. 

Ben ar fi vrut să doarmă în voie, să depăşească decalajul de fus orar de 
pe urma căruia se resimțea totuşi şi se întreba cum va fi posibil, câtă vreme 
patul lui se afla in camera de zi — adică în singura cameră existentă. Observă 
că Quan îl privea întrebător, ca și când aştepta ca el să mai spună ceva. 

Dar ce? 

— Ei bine, ce-ar fi să-mi despachetez lucrurile? Ben descoperi un singur 
dulăpior care probabil adăpostea puţinele lucruri pe care le deţineau cei trei. 
De fapt cred că prefer totuşi să-mi las lucrurile în valiză. Sigur, aşa fac de 
obicei. Scotocind printre haine, dădu peste o cutie neagră. 7 

— O, am uitat, exclamă el. Cred că aşa ceva mi-ai cerut. fi înmână cutia 
lui Quan. 

— Shengjing? întrebă acesta, cu reverență. 

Ming țâşni la geamul din fafa şi trase în grabă draperiile uzate, apoi se 
duse la geamul din dos, procedând la fel. La sfârşit încuie usa de la intrare. 

Quan se așeză pe pat, cu picioarele încrucişate, iar Ming alături de el. 

Îşi aşeză cu grijă cutia în poală şi luă încet capacul, de parcă ar fi avut de-a face 
cu ocutie plină cu explozibil. Scoase cartea cea neagră cu mâinile tremurânde. 
O adulmecă, apoi o deschise și atinse plin de reverență marginile-i aurite şi 
cuvintele aşternute pe pagină. 

Ming atinse şi ea cartea. Apoi, în timp ce Quan o studia cu atenție, la fel 
cum își examinează un bijutier un diamant proaspăt intrat în posesia sa, ea 
luă cutia. Îşi trecu atentă degetele peste cartonul acesteia. Apoi se ridică 
şi o ascunse sub o pătură din colțul camerei, de parcă ar fi fost un câine 
care-şi ascunde un os. 

— Au luat-o în inventar? întrebă Quan. 

— Ce? 

— La aeroport, au notat undeva că ai adus Shengjing cu tine? 

— Nu, a fost în bagajele mele. Nici măcar nu le-au deschis la vamă. 

— Iartă-mă, prietene, spuse Quan. Trebuie să fii obosit. Vom face linişte 
acum. Vom merge devreme la culcare să te poţi odihni. Mâine nu lucrez. 

Iti voi prezenta Pushanul. Si... da, aici este o lanternă. Arătă spre un obiect 
din plastic de pe birou. Este deja întuneric. Acolo — şi indică un loc afară pe 
fereastră — lângă cotetul găinilor, poţi vedea toaleta. 

Ben pricepu deodată că ceea ce el crezuse a fi atelierul nu era nici pe 
departe aşa ceva. 

— Până de curând împărțeam toaleta cu încă cinci vecini, era ceva 
asemănător cu baia de pe palier la colegiu, doar că nu chiar la fel de curată ca 
aceea. Quan zâmbi. Dar am avut mult de lucru. Acum o avem pe a noastră! 
Poate că doreşti să o foloseşti? 

Păi, şi da şi nu, se gândi Ben. Se aşeză pe marginea patului, încercând să- 
şi imagineze ce va urma în continuare. Îşi dorea să-şi fi adus o pijama. Ar fi 
trebuit să-şi cumpere una, de vreme ce nu mai folosise aşa ceva din ciasa a 
doua, dar... 

Quan se aşeză în genunchi în colțul camerei, cu Biblia în mâini, iar Ming 
îngenunche alături de el. Dat fiind faptul că nu-l mai privea nimeni, Ben se 
ridică şi porni spre birou, de unde luă lanterna, încercând să pară cât mai 
natural. Deschise usa şi ieşi afară. 

Reuşind să-şi ţină respiraţia mai mult decât se crezuse în stare până atunci, 
Ben ţâşni afară din toaletă şi trecu drept prin coteţul găinilor. Negăsind niciun 
petic de iarbă pentru a-şi şterge tălpile, se duse până la arborele de ginkgo 
şi se folosi de trunchiul acestuia. Indreptand lanterna pe copac, descoperi că 
cineva încrustase cândva în scoarța lui o inimă, iar în interiorul ei gravase 
„L.Q. + C.M”. Li Quan plus Chan Minghua? Ben zâmbi. Descoperirea îl 
încălzi pentru moment, ca în clipa imediat următoare să simtă cum îl trec 
fiorii. Cândva gravase şi el numele unei fete pe trunchiul unui copac. Ea-i 
născuse doi copii. Ba nu, trei. 

Se întoarse în casă, inspirând aerul care i se părea dintr-o dată incredibil de 
proaspăt. Quan şi Ming îşi ridicară privirile din patul lor, iar Shen din al lui, 
privindu-l pe Ben de sub pături. Încăperea era plină de umbre tremurătoare, 
groteşti, trădând o prezență nevăzută. Leul de pe masă părea să se uite din 
nou fix ia Ben. Biblia se făcuse nevăzută. Ben se strecură în patul care-i 
fusese destinat şi stinse ultima lumânare. 

APITOLUL 10 


P ARCARĂ ÎN PUSHAN, urcându-se pe jumătate de trotuar. Ben 
simţi iarăşi moleşeala produsă de decalajul de fus orar, însă cele cinci ore de 
somn de care beneficiase nu fuseseră chiar atât de neodihnitoare, asta de-ndată 
ce încetase să se mai războiască cu pătura prea scurtă. 

Ben și Quan se asigurară din ambele parti înainte să traverseze o stradă care 
l-ar fi îngrozit pe orice locuitor al New Yorkului. Alergară de parcă ar fi fost in 
joc însăşi viata lor, ceea ce nu era departe de adevăr. Şoferii păreau să nici nu-i 
observe, cu excepția unora care reacționară prompt, accelerând. Se opriră în 
mijlocul străzii, cu maşinile trecând la câţiva centimetri de ei în ambele parti 
şi, de-ndată ce prinseră ocazia, se năpustiră ca nebunii înainte. Quan reuşi să 
evite instinctiv o bicicletă, prevenind o ambuscadă sigură. Biciclistul claxonă 
agresiv. 

Ben se opri pe trotuar, trăgându-şi sufletul. Izbucni în râs. 

— E ca şi când am participa la o cursă cu obstacole ... doar că miza e de 
această dată mult mai mare. 

Intrara într-un parculet, unde descoperiră cel putin două zeci de bătrâni ai 
satului executând exerciţii de tai ji quan pe sub copaci. Mişcările lor erau 
încete şi măsurate, ca ale unor pisici ce umblă pe acoperiş. Câteva colivii 
atârnau agatate de crengi, în ele aflându-se păsările cântătoare ale celor care 
exersau, 

Trecură pe lângă magazine minuscule pline de haine, tabac şi mărunţişuri. 


87 


RANDY ALCORN 


Era încă dimineaţa, dar mirosuri grele de carne de porc, peşte, orez fiert si 
legume se revărsau din plin de pe standurile negustorilor ambulanți. 

Ben cumpără câteva acadele de la unul dintre aceştia. Imediat fu luat cu asalt 
de un altul care avea un coş plin cu prăjituri, acadele Şi băuturi răcoritoare. 
Ben îi dădu o monedă și primi două prăjituri în schimb. Îi dădu una lui Quan şi 
muşcă cu poftă din cealaltă. Dacă era s-o încadreze în clasamentul prăjiturilor, 
ar fi clasat-o undeva între prăjitura obişnuită şi vata de zahăr. 

Un cap de leu uriaş şi portocaliu se înălța semet din mijlocul pietonilor. 
Pe măsură ce mulțimea se despărţi în două, trecură doi oameni — cărora li se 
vedeau de fapt doar picioarele — unul fiind ascuns sub capul leului, iar celălalt 
purtându-i restul trupului. În spatele lor apăru capul imens al unui dragon 
verde, purtat de patru oameni. 

— Doar nu-i Anul Nou la chinezi, spuse Ben. Ce se întâmplă? 

— Poate că e o aniversare. Punându-şi costume, le este mai uşor să se 
strecoare prin mulțime fără să se piardă unul de altul. Când văd un leu si un 
dragon, oamenii sunt mai dispuşi să se dea la o parte din drum. 

Ben se opri pentru a-i privi pe trei doctori aflaţi ia marginea drumului. Unul 
dintre ei examina guşa unei femei vârstnice; al doilea vindea remedii naturiste, 
ierburi şi uleiuri eterice. Alături de cei doi se afla un dentist ambulant, ale cărui 
instrumente atâmau înşiruite pe o sfoară prinsă în perete, în timp ce freza 
activată manual se găsea alături. Într-un scaun de bambus aflat în fata sa stătea 
un bătrânel îngrozit. Dentistul se pregătea evident să facă o extracție. 

O femeie fără dinţi aştepta la rând, 

— Dânsa pentru ce-i aici? il întrebă Ben pe Quan. 

— Probabil să-i ia măsura pentru o nouă dantură, presupuse Quan. 

Ben grăbi pasul, nedorind să audă ovațiile pacientului la adresa talentului 
dentistului de a extrage măsele. 

Quan lăsă o monedă pe un stand ambulant în schimbul unui şampon de 
păduchi. Ben simţi cum i se face rău realizând posibilele implicaţii ale acelui 
gest. 

La doar câteva dughene mai departe, Ben observă o gâscă flasca, jumulită, 
al cărei gât pendula prin aer, încoace şi-ncolo, în bătaia vântului. În imediata 
ei apropiere atârna un peşte imens, iar alături, o bucată de carne ce părea a fi 
de porc, pe care se desfătau zeci de muște. 

Deodată, un miros de peşte crud invadă aerul. Le atrase atenția un zornăit 
putemic produs de doi bărbaţi care împingeau un butoi ce tocmai sosise din 
port. Unul dintre ei puse piedica butoiului — un jupuitor de tipari care avea în 
jur de cinzeci de ani si ale cărui antebrate puternice erau dezvelite de mânecile 
scurte, fiind aparent el însuşi o importantă sursă a duhorii de peşte. Celălalt 
bărbat îndepărtă capacul, cobori în butoi o găleată pe care o înmână apoi 
jupuitorului. Era plină ochi cu fipari negri şi lucioşi. 

Cu mâna dreaptă scoase un cuțit pentru dezosat, apoi cu stânga înșfăcă unul 
dintre specimenele alunecoase. Agăţă tiparul cu repeziciune de un cui fixat 


88 


În sfârşit acasă 


într-o scândură, întinse peştele, apoi cu o precizie de chirurg îi îndepărtă pielea 
şi oasele. Repetă operaţiunea în câteva rânduri, cu cinci tipari la rând, stropind 
cu sânge în jurul său; se mişcă atât de repede, încât, pe când sfârşea de pregătit 
cel de-al cincilea fipar, Ben încă nu se dezmeticise bine din contemplarea 
primului. Bratele dezvelite ale omului şi pantalonii săi uzati erau plini de 
sânge şi de resturi de tipar. 

— Doriţi să cumpăraţi? îl întrebă acesta pe Ben. 

— Bu yao, spuse Quan repede, intervenind între ei şi dând grăbit din cap. 
Xiexie. 

Când începură să se depărteze, o corcitură de maidanez plin de purici începu 
să-l fixeze suspicios cu privirea pe Ben. Câinele tocmai îşi termina masa 
alcătuită din tot felul de resturi lipicioase. Ben îşi îndreptă din nou atenția spre 
spectacolul mult mai fascinant al jupuirii de tipari. 

— Câinii chinezi au toate motivele să fie suspicioşi în apropierea unui cuțit, 
explică Quan. 

— Am auzit eu ceva în privința asta, replică Ben. Trecură prin dreptul unui 
magazin de încălțăminte si îmbrăcăminte, iar Ben arătă, râzând cu poftă, 
spre etichetele expuse în vitrină — pe una dintre ele scria „Nixe” iar pe alta 
„Adidos”. Intrară într-un magazin de aparatură electronică, de mărimea unei 
tutungerii. Ben se opri în dreptul unei cutii decolorate pe care scria Microsoft 
Office. Cutia era învelită într-o hârtie fotocopiată. Ben zâmbi. 

— Zece yuani? Să vedem; asta înseamnă ceva mai mult de-un dolar? 

Se pare că Microsoft are prețuri extrem de mici pentru asamblatorii din 
China. 

— In China, spuse Quan, copyright înseamnă mai degrabă right to copy. 

— Presupun că trebuie să ne considerăm norocoşi că nu e la fel de simplă 
reproducerea semiconductorilor şi a microcipurilor de calculator. 

— Deocamdată, răspunse Quan. 

Era mai răcoare decât se aşteptase, asa că Ben se uită la o jachetă North 
Face cu capse metalice, al cărei pret era de patru sute de yuani. El îi oferi 
vânzătorului două sute, iar în momentul când îşi arătă dolarii săi americani, 
reuşi s-o negocieze la două sute patruzeci, adică treizeci de dolari americani. 
Nu era chiar cea mai mare afacere a vieții lui, dar jacheta era de bună calitate 
şi confortabilă. Fermoarul se găsea pe partea stângă, dar cumpărase suficiente 
haine din China ca să se obişnuiască între timp. Reuşise negocieri şi mai 
spectaculoase în această tara, dar de data aceasta nu voise să se târguiască prea 
mult, De ce să nu-i dea vânzătorului satisfacția de a povesti tuturor vânzarea 
pe care o făcuse unui american bogat? 


? Dreptul de a copia (joc de cuvinte; n.tr.) 


89 


RANDY ALCORN 


Pe lângă asta, oraşul Pushan era categoric în afara oricărei rute turistice. 

Trecu pe lângă o femeie care tocmai aranja un teanc de eşarfe de mătase. 
Nu ştia dacă i se va mai ivi ocazia, aşa că hotărî să cumpere vreo zece, câteva 
pentru Jen şi fiicele lui, iar restul ca să le împartă altor angajate de la Getz. 
Întotdeauna ştia cum să deconteze incredibil de mulți bani pe lucruri ca 
acestea, a căror valoare nu depăşea şase dolari. 

După câteva ore, intrară într-un restaurant. Ben insistă să mănânce pe banii 
firmei. Zâmbi când citi descrierile colorate din meniu, unele ca Magnific 

Fluture în întâmpinarea musafirului. 

Ben comandă fasole cu iaurt şi ouă pasteurizate de rață. Apoi insistă să 
mănânce împreună crabi de apă dulce în vin. Punctul culminant al desertului 
era „Opt preţioase feluri de orez”. Ben comandă şi din acest fei — orez fiert, 
lipicios, cu pastă din boabe de fasole roşie şi opt feluri diferite de fructe 
uscate. 

Ben mâncă cu poftă din supa-cremă cu făină şi ou. Când fu adus castronul 
cel mare, îşi turnă din sosul de soia, mestecă zgomotos boabele de fasole 
înzăpezite şi sorbi din ceaiul de iasomie. Locul în care se găseau era suficient 
de sudic pentru a fi siguri că beneficiază de cel mai de calitate orez lipicios. 
Adauga şi țelină, boabe de fasole încolţită, alune şi ceapă. Puternicele arome 
contrastante îl făcură să saliveze. Ouăle de rață şi crabii i se părură delicioşi. 
Singura părere de rău pe care-o avea era că unele dintre fructele uscate aveau 
gust de..., mă rog, un gust pe care nu-şi dorea să-l mai simtă vreodată, 

— De când mi-ai făcut cunoştinţă cu mâncarea chinezească pe vremea când 
eram la Cambridge, nu am mai încetat s-o mănânc, spuse Ben. 

— Când vin americanii în vizită în China şi întreabă ospătarul ce carne este 
cea pe care tocmai o mănâncă, acesta le va răspunde că este vorba fie de porc, 
de vită sau de pui. Proverbul lui Li Quan pentru americani este — asigură-te 
că ştii ce comanzi într-un restaurant chinezesc. Să dai cu presupusul nu este 
lucrul cel mai indicat. Ben Fielding ştie prea bine ce face! 

~ Ti-e dor de vreo mâncare americană? 

— Hamburgeri şi cartofii prajiti de la Burger Magic, spuse Quan. McDonalds 
de aici din China nu are produse prea bune. Și oricum n-am fost acolo decât o 
singură dată, când am fost în Shanghai. 

— Mai ţii minte, la început nu-ți plăcea mâncarea americană? 

— Când mi-au pus prima dată o bucată uriaşă de carne şi cartofi fierti in faţă 
am crezut că am să mor de foame. Cum puteau mânca asemenea lucruri? 
Dar m-am adaptat, la fel ca tine. 

După masă, întorși în mijlocul ritmului trepidant al străzii, Ben insistă să 
cumpere câte ceva pentru familia Li, inclusiv o furculiță şi o lingură suvenir. 

— Eu n-am nevoie de ele — dar poate că-l poţi învăţa pe Shen să le folosească, 
în caz că ajunge să viziteze cândva America. 

— Nu prea cred că se va întâmpla asa ceva, spuse Quan. Dar la o adică, nici 
eu nu credeam să ajung vreodată in America. 

Şi totuşi am trăit acolo şapte ani. 

După o bucată de mers, ajunseră în dreptul unui zid din piatră, scund și 
părăginii, şi găsiră un loc să stea jos. Băură apă din sticle. 

— Iti aminteşti cum obişnuiam să te iau peste picior pentru proverbele tale 
chinezeşti? 

— Încă prea bine, răspunse Quan. 

— Unul din preferatele mele era: Să nu foloseşti securea pentru a omori 
musca de pe fruntea prietenului tău. 

— Acesta este întotdeauna un sfat bun, spuse Quan. Tare deştepţi chinezii 
ăştia. Şi când îmi spuneai că nu am nici cea mai mică şansă să obţin nota 
maximă la engleză, de vreme ce e o limbă străină pentru mine, iti răspundeam 
întotdeauna că cei care afirmă că ceva nu poate fi făcut n-ar trebui să-i tot 
întrerupă din muncă pe cei care tocmai se luptă să facă acel lucru. 

— Acesta este într-adevăr un bun principiu în afaceri, comentă Ben. 

— Chinezii fac afaceri de cinci mii de ani încoace. Americanii în schimb... de 
trei sau patru sute? E ceva diferență. Dar şi americanii au vorbele lor de duh. 
Tu spuneai: Să nu muşti mâna care te hrăneşte Noi spunem: Să nu-ți mănânci 
câinele de vânătoare. 

— Şi totuşi ai reuşit să obţii calificativul maxim la engleză. Ai reuşit să obţii 
de fiecare dată tot ce ţi-ai propus. 

— Poate că nu chiar de fiecare dată. 

Fiecare amintire îi purta cu gândul la alta şi, deși vorbeau în special în limba 
engleză, treceau din când în când şi la cea chineză. 

— Li Quan e uluit de schimbările produse în fostul său coleg de cameră, 

— Ce vrei să spui? 

— Când te-am dus întâia oară la „Double Dragon”, în facultate, habar nu 
aveai ce să faci cu betisoarele. Aşa că atunci când am aflat că urmează să vii în 
China, m-am dus în vecini şi la cei din... la nişte oameni pe care-i cunosc... şi 
i-am întrebat dacă nu au cumva o furculiță de împrumut. Dar nimeni nu avea 
aşa ceva. Acum eşti aici şi te văd atât de îndemânatic cu betisoarele. Ascult cu 
atâta plăcere chineza excelentă pe care o vorbeşti şi mă întreb dacă nu cumva 
te-ai transformat într-un ou de când te-am văzut ultima oară — alb pe dinafară, 
dar galben pe dinăuntru. Un fei de chinez uriaş şi năsos. i 

— Vrei să spui mare în zona burtii? Ultima dată când te-am văzut, eu unul 
aveam o talie de optzeci de centimetri, care acum a deveni aproape o sută. 

— $i tot pe-atunci, eu unul aveam sute de fire de păr pe cap. Acum să tot fie 
vreo treizeci şi şapte. 

Pomira din nou la drum. Cu cât povesteau mai mult, cu atât mai mult se 
dojenea Ben că lăsase să treacă atâţia ani fără să dea niciun semn de viaţă. 
Ben arătă spre nişte schele de bambus, unde câțiva muncitori turnau beton, 
o maşinărie greoaie făcea un zgomot infernal şi un aparat de sudură zvârlea 
scântei în toate direcţiile. 

— Uită-te aici, vezi? Toţi construiesc de zor. 

Sigur, totul se întâmplă la o scară mult mai mare in Shanghai. 

— Tu eşti mai impresionat de Shanghai decât unii dintre localnici, spuse 
Quan. 

— Nu prea esti îndrăgostit de Parisul Estului, nu-i aşa? 

— Unii îi spun altfel. 

— Târfa Orientului? Mda, am auzit-o şi pe asta. Oraşul averilor câștigate 
peste noapte, oraşul posesiunilor bolnave şi al moştenirilor pierdute la jocurile 
de noroc. Domeniul escrocilor, al drogaţilor, al gangsterilor si al peştilor din 
magherniţe. 

Quan incuviinta din cap. 

— Unii spun că singurul lucru bun pe care l-ar fi făcut Mao este că a curăţat 

Shanghaiul. Din nefericire, a făcut-o folosindu-se de arme si bastoane. 
A înlocuit imoralitatea indisciplinată a trupului cu o disciplină mai întunecată 
a sufietului. Shanghai a ajuns gol şi cenuşiu, spunea tata, un oraş trist şi 
împietrit. Dar când lumea l-a lăsat în urmă pe Mao, acest oraș a renăscut rapid 
din propria-i cenuşă. Din păcate, s-a întors la fostele sale practici imorale. 
Mândru şi arogant. Cei sărmani au redevenit sclavii celor bogaţi. Ştiai că banii 
risipiţi de un om de afaceri într-un bar din Shanghai depăşeşte cu uşurinţă 
salariul pe o lună al unui țăran chinez? 

~ Voi fi nevoit să fac câteva drumuri la Shanghai, pentru nişte şedinţe la care 
trebuie să particip cât timp voi fi aici. Voi face tot ce-mi stă în putință să le 
spun ce gândeşti despre ei. 

— Oameni cu gurile spurcate, ale căror minți se bălăcesc în lux, idei sofisticate 
şi afaceri... oameni conduși de pofta banilor, nu de principii, spuse Quan. insisi 
locuitorii Shanghaiului sunt de acord cu stereotipiile noastre, deşi ne consideră 
prea proşti pentru a tine cont de ele. Îşi imaginează că în afara Shanghai-ului 
nu există nimic altceva decât ignoranță. Şi-şi imaginează că pot atinge toate 
telurile, făcându-se deschizători de drumuri pentru întreaga China. 

— Nu pari convins de asta. 

— Uită-te mai atent, Ben. Corupţia colcăie peste tot. Mita e în floare. 

În Beijing, părinți înstăriți au oferit daruri cum ar fi frigidere şi computere 
profesorilor obişnuiţi pentru ca odraslele lor să primească nota care trebuie. 
O sută de milioane de ţărani au părăsit satele pentru a se îmbogăţi peste 
noapte în oraşe. Şi schimbă locurile de muncă cum apucă. Alimentează din 
plin profiturile realizate de vânzătorii de droguri şi comit multe infracțiuni. În 
zilele noastre oamenii nu se mai gândesc la altceva decât la bani. După unele 
standarde acesta este progresul. Dar nu după standardele mele. 

— Care este alternativa? Preferi sărăcia? 

— Nu sunt amatorul sărăciei. Dar sărăcia există pretutindeni — bărbaţi din 
familii de vază încep să vândă droguri; fetele îşi vând trupul. Bărbaţi disperaţi 
să aducă mâncare familiei lor ajung să fie intermediari în afacerile cu droguri. 
Am văzut aşa ceva. Anul trecut, chiar in zona noastră şapte dintre cunoscutii 
mei s-au sinucis, patru dintre ei vârstnici, ale căror fire albe ar fi trebuit să fie 

încununate cu cinste şi respect. Cunosti sensul cuvântului jiangxi? 

— Nu. 

— Disperarea celui vârstnic. Mulţi se sinucid. Cu toate schimbările care au 
loc, bătrânii nu-şi mai găsesc locul. Inutili. Neajutorati. Fără să ştie care este 
lucrul după care tanjeste inima lor. Există multe cazuri de depresie în China, 
mulţi care şi-au pierdut orice speranță. Uneori cei sărmani îşi imaginează că 
bogăția le va aduce fericirea. Se sinucid pentru că nu sunt înstăriți. Uneori cei 
bogaţi pierd totul la bursă. Apoi se sinucid. Iar alteori continuă pur şi simplu 
să strângă si mai multi bani. Şi tot se sinucid. 

— N-am prea auzit despre sinucideri. 

— Informaţiile pe care le auzi sunt trecute printr-un filtru de selecţie. Suicidul 
nu constituie o bună imagine în fata lumii întregi care ne priveşte. Ziarele sunt 
cenzurate de Partid. Se vorbeşte numai despre lucrurile rele care au loc în 
celelalte parti ale lumii, dar nu şi în China. Ştiai că patruzeci de mii de chinezi 
şi-au dedicat viețile pentru a studia şi a-i învăţa şi pe alţii despre OZN-uri? 

— Poftim? 

— Oamenii caută, cercetează. Sunt dornici să caute. Doar că nu caută unde 
trebuie. 

— Presupun că eu ajung să văd altfel de lucruri în călătoriile mele de afaceri. 
Întâlnesc oameni dornici să muncească, fericiţi de oportunităţile care li se 
oferă. 

— Nu vezi decât suprafața. Nu confunda aparenţa cu realitatea. Da, multi 
oameni au o viață mult mai confortabilă. Telul suprem este în continuare 

_ să câştige cât mai multi bani, să dețină tot mai multe posesiuni. Găseşti 
pretutindeni postere reprezentându-l pe dumnezeul banilor — în vitrine, la 
locurile de muncă, în casele oamenilor. Să fii bogat a devenit tema principală 
Chiar şi în discuțiile de la televizor. Şi sunt bucuros că nu avem aşa ceva în 
casă. Dumnezeul banilor apare pe ecran. Nu numai că avem încă idolii noştri 
din vechime, demoni care au pustiit China, ci acum îi avem şi pe-ai voştri. 

— Ai mei? P 

— Ai Americii. Materialismul. Plăcerea. Distracţia. Inchinarea in fata 
celebrităților. Obsesia pentru sex. Mâncare. Faimă. Toţi sunt idoli, dumnezei 
falşi. Un pastor înțelept spunea că problema Chinei este Maoismul, dar acum 
este Mie-şi-al-meu-ismul. Problemele de suprafaţă sunt întotdeauna mai uşor 
de abordat decât cele din interior. 

— Punctul tău de vedere este foarte pesimist. 

— Îi vezi pe tinerii aceia? Arata spre doi adolescenți, unul purtând un tricou pe 
care era ilustrat un film american de succes, iar celălalt — un tricou cu o vestită 
formaţie englezească de muzică rock. Sunt infestati cu filmele occidentale, 
cu muzica, sportul şi cultura voastră. Au fost învățați să creadă că nu există 
Dumnezeu. Nu ştiu nimic despre ce este corect sau greşit şi nu pot discerne ce 
este bun și ce e rău. Au în ei dorința de a merge pe un drum, dar nu este cine să 
le arate care e acesta. O vezi pe bătrânica ce se îndreaptă spre noi? 

Ben privi fata ei încruntată şi plină de riduri. 

— Chiar nu vezi golul din privirea ei? A auzit o mulţime de promisiuni, o 
viaţă întreagă. $i toate au fost călcate în picioare, una câte una. Și-a pierdut 
speranţa. Priveşte în jur, Ben. Din o sută de alte fete, cel putin nouăzeci şi cinci 
vor arăta la fel ca a ei. 

O ploaie rece începu să cadă, înghițind praful din aer, așa că Ben nu mai 
era nevoit să-l simtă permanent între dinți. Quan scoase din buzunar două 
ponchouri. 

— Albastru sau verde? 

Ben îl alese pe cel verde, iar o secundă mai târziu se şi cuibăreau sub hainele 
largi din mușama prevăzute cu glugă. Ben avu senzaţia unei intimităţi pe care 
o mai avuse doar în faţa unui şemineu. 

— Quan? 

— Da? 

— M-ai întrebat aseară dacă a fost luată Biblia în evidenţă la aeroport. 

Ce-ai vrut să spui? 

Quan ezită înainte să vorbească. 

— Ai voie să-ţi aduci o Biblie pentru tine. Dar la ieşirea din țară vor verifica 
fiecare Biblie pe care au luat-o în evidenţă. 

— Serios? Chiar fac asta? i 

— Nu chiar aşa des cum o făceau înainte. Tatăl meu avea o Shengjing 
asamblată din altele patru pe care le cususe la un loc. 

— Cum adică? 

— Un creştin englez care venise în vizită adusese patru Biblii. Au fost luate 
în evidenţă, aşa că a trebuit să scoată tot patru din tara. Mamei i-a venit o 
idee. A scos cu grijă câte un sfert din fiecare Biblie, apoi le-a cusut la un loc. 
Bărbatul a scos într-adevăr patru Biblii, toate mai subțiri decât originalele, 
deşi păreau a fi neatinse. Mama a cusut la un loc cele patru parti şi astfel 
ca şi tata au reuşit să facă rost de propria lor Shengjing. Prima. Nu voi uita 
niciodată fata luminoasă a mamei. Avea gropite mari în obraji. Mi-a arătat cel 
mai larg zâmbet pe care l-am văzut vreodată. 

— Tatăl tău era pastor şi nu avea nici măcar o Biblie? 

— E un lucru obişnuit. O lipsă uriaşă a Cuvântului lui Dumnezeu. Chiar şi 
acum, cei mai mulți creştini nu au propria lor Biblie. Predicatorii au parcurs 
mii de kilometri cu bicicletele pentru a putea participa la întruniri, cerând 
Biblii pe care să le poată duce cu ei în bisericile lor, în districte în care sute de 
credincioşi abia dacă au una sau două şi asta în cel mai bun caz. 

— De asta ai ascuns Biblia pe care ţi-am adus-o? 

— Nu are pecetea cerută de guvern pentru a arăta că provine dintr-o biserică 
înregistrată. Din momentul în care mi-ai dat-o a devenit o Shengjing ilegală. 
În China, fiecare om sincer va recunoaşte că are ascunzători. Eu mai am şi 
acum Biblia mea în engleză din colegiu. Arată ca o carte obişnuită, mai mare, 
iar cei mai multi ofiţeri ai BSP nu ştiu engleză. 

A supravieţuit din incredibil de multe razii. 

— Razii? 

— Vizite neaşteptate din partea poliţiei. 

— De ce era Ming atât de fascinată de cutia în care v-am adus Biblia? 

— E o poveste lungă. 

— Intotdeauna e o poveste lungă. 

— Dar de data asta nu avem timp. Quan îşi ridică capul şi privi în sus, 
ca şi când ar fi vrut să vadă cum se schimbă vremea. Dar ochii lui scrutau 
orizontul. 

— Hainele din piele pe care ni le-ai dăruit sunt superbe. Pantofii pentru Shen 
sunt deosebiți. Deodată îşi cobor vocea, şoptindu-i: Dar cel mai mare cadou 
pe care ni l-ai adus este Cuvântul lui Dumnezeu, la fel de mare ca însăşi 
prietenia ta. 

— Cred că nu mi-am dat seama... 

Quan îşi apropie buzele de urechea lui Ben, neplăcut de aproape. 

— Când l-au închis pe tata, i-au confiscat şi Biblia cea cusută şi i-au 
distrus-o. În afară de a lui, mai exista doar o singură Shengjing în biserică. 
Posesorul, Lin Chang, a desfăcut-o în cele şaizeci şi şase de cărți componente 
şi a încredinţat fiecare carte câte unui membru al bisericii. Apoi obişnuia să le 
ceară unuia sau altuia să-şi aducă cu ei cărțile de care avea nevoie, pentru a nu 
periclita întreaga Shengjing. Dar o dată pe an le cerea tuturor să-şi aducă partea 
ce le fusese încredințată. Mamei mele îi fusese dată Epistola către Romani. 
Într-un weekend a fost foarte bolnavă. Atunci mi-a spus: Trebuie să ajung la 
biserică. Dacă nu mă duc, va lipsi o parte din Cuvântul lui Dumnezeu. 

Dar era atât de bolnavă, încât în cele din urmă mi-a înmânat mie Epistola către 
Romani. Mi-a spus: Ja-o; păzeşte-o — nimic nu e mai preţios decât ea. 

— Şi-ai dus-o tu la biserică? 

— Da. Am simțit o teamă plină de respect pentru faptul că tocmai mie mi se 
incredin{ase ceva atât de important. Însă la şcoală fusesem învățat că nu există 
Dumnezeu, că creștinii nu sunt decât nişte naivi. Pe măsură ce treceau anii, 
deveneam tot mai sceptic. Adolescent fiind, am devenit membru în Gărzile 
Roşii ale tineretului comunist. M-am lepădat de credința părinților mei. Inghiti 
cu greu. Acum Shengjing este la fel de prețioasă în ochii mei cum a fost şi 
pentru ei, 

— Trebuie să te întreb ceva, Quan. Bun, ştiu că au fost vremuri în care a 
existat multă persecuție. Înţeleg că nu poți avea încredere în guvern. 

Dar nu crezi că... trăieşti încă în trecut? Într-una din călătoriile pe care le-am 
întreprins în China am trecut pe la Biroul Afacerilor Religioase. 

Biroul s-a oferit să ne ducă la o slujbă religioasă în Shanghai. Şi m-am dus. 
Am fost prezentaţi pastorului. Acesta ne-a vorbit foarte liber. Se închină în 
mod public. I-am auzit cântând. Aveau Biblii. Chiar le vindeau în incinta 
bisericii! 

— Se supun unor restricții cu care cei mai mulți dintre noi nu pot fi de 
acord. 

— Dar am auzit de regiuni în care nici chiar bisericile neînregistrate nu sunt 
hărțuite prea mult. 

— Şi eu ştiu de oraşe şi sate unde nu există niciun creştin închis. Dar în alte 
locuri, zeci de creştini se află în închisoare. Dacă-ţi spune cineva că Aşa arată 
libertatea religioasă din China, să nu-l crezi. E ca şi când ai spune: Uite, aşa 
e vremea în America — este întotdeauna soare sau ninge permanent. Depinde 
în ce parte a țării te găseşti şi în ce anotimp. În China există permanent un loc 
unde tocmai străluceşte soarele. În altă parte, cu siguranță ninge. Dar guvernul 
este în stare să facă minuni — te poate duce în locuri unde ninge de obicei si 
să-ți arate o rază de soare ca să te poți duce acasă si să spui că nu există nici 
urmă de zăpadă în China. Iti poţi scrie articolul sau poți declama chiar de la 
amvon că n-ai văzut nicio urmă de persecuție, doar libertate. Şi probabil spui 
adevărul — dar un adevăr care îi duce pe alţii în rătăcire. 

—Adevărul e că ne-au arătat chiar şi Biblii tipărite cu permisiunea guvernului. 
Le-am văzut cu ochii mei. 

— Da, aşa e. Poţi cumpăra Biblii în astfel de biserici. Dar optzeci la sută 
dintre creştinii chinezi se întâlnesc în case de rugăciune, în diferite locuinţe. 
Nu sunt suficiente nici pentru cei care frecventează bisericile înregistrate, fără 
să mai vorbim de cei din casele de rugăciune. 

— Am auzit în repetate rânduri că se exagerează când se vorbeşte despre 
persecuție în China. Oare nu-i adevărat că lucrurile se îmbunătăţesc pe zi ce 
trece? 

— Ben Fielding, eşti un om cu o credință mare. 

— Ce vrei să spui? 

— Aş vrea să crezi la fel de repede adevărul lui Yesu pe cât de repede înghiți 
propaganda făcută de Partid. 

— Nu sunt chiar atât de credul pe cât crezi — şi nu-mi place că ai părerea asta 
despre mine. Adu-ti aminte, am fost deja de câteva ori aici la voi. 

— Eşti om de afaceri, Ben. Afacerile sunt extrem de importante pentru noua 
Chină. Sub conducerea lui Deng ne-am îndepărtat de socialismul lui Mao, 
dar asta numai pentru că nu a funcționat. Conducătorii noştri depun eforturi 
susținute să lase impresia că în China nu se încalcă drepturile omului pentru 
a câştiga încrederea vesticilor pe plan comercial. Dar, între timp, ziarele 
guvernului cer un control mai strict în privinţa chestiunilor religioase, ca şi 
când aceasta ar fi vocea poporului, nu a Partidului. Multi creştini sunt arestaţi, 
Şi sigur că nu-şi doresc ca lumea să cunoască aceste lucruri. Aşa că iau oameni 
de afaceri ca tine şi lideri politici şi chiar religioşi şi îi poartă în tot felul de 
tururi de prezentare pentru a le demonstra că suntem un popor liber. Apoi voi 
mergeţi acasă şi întăriți această concepție în țara voastră. 

— Vrei să spui că se folosesc de noi? 

Quan îl privi cu neîncredere pe Ben, ceea ce acestuia nu-i plăcu deloc. 

— Sigur că se folosesc de voi. Se folosesc de oricine este nevoie pentru a-şi 
atinge scopul. China îşi doreşte să facă afaceri cu voi, Tot ce au ei de făcut 

este să prezinte o față cât mai atractivă a Chinei. Iar treaba voastră este să 
inghififi cuminţi mâncarea pe care ei v-o toarnă în farfurii, să nu aveţi niciun 
motiv să incepefi să puneţi întrebări. Doar asa vă veți putea comercializa 
semiconductori şi microcipurile pentru computere. Ei sunt fericiţi. La fel şi 
voi. Ei se imbogatesc. La fel si voi. Şi fiecare crede ce vrea. 

— Hai, că n-ai de ce să fii atât de cinic, Quan. Ce vreau să spun este că... 

Ben se opri când descoperi privirea agitată a lui Quan. Deşi se făcea că 
priveşte în altă parte, Quan îl fixă în câteva rânduri pe bărbatul care stătea în 
faţa unui magazin studiind interesat veioze miniaturale afişate pe un display. 

—E timpul să o luăm din loc, spuse Quan, luând-o înaintea lui Ben. 

Apoi vru să dea impresia că aruncă o simplă privire de-a lungul străzii, dar 
acesta îl surprinse din nou trăgând cu ochiul înapoi. Ben îşi întoarse şi el capul. 
Bărbatul părea să se fi decis în cele din urmă că nu avea nevoie de nicio veioză 
şi pornise încet pe urmele lor, fără a-i privi însă, nici măcar pentru o secundă. 

Pe drum, pierdute printre maşini şi taxiuri, niște motociclete făceau o gălăgie 
asurzitoare. O ricşă trecu prin dreptul lor, incredibil de înaltă. Ben îl privi uluit 
pe omuletul care trăgea ricşa după sine. În cele din urmă se opriră într-un 
parculet, unde se găseau mai mulţi bărbaţi aşezaţi pe jos, jucând şah. 

— Este aproape xiuxi. Magazinele vor fi închise pentru două sau trei ore. 
Desigur, uit mereu. Prietenul meu Ben ştie probabil despre pauza noastră de 
masă. Avem voie să ne aşezăm pe iarbă. 

Iarba era subțire și răzleață. Quan privi femeile cu copii din jurul lor. 

— Doar pentru faptul că oamenii nu se mai adresează unii altora cu tonghzi, 
„tovarăşe”, nu înseamnă că Partidul este mort. Nici că şi-ar fi schimbat 
inima. 

Privi înapoia lui Ben. 

— Nu te uita prea insistent, dar îi vezi pe oamenii aceia? 

Ben se întoarse cât se poate de firesc şi descoperi trei bărbaţi care şedeau pe 
o bancă şi conversau. 

— Da, 

— Nu-și vorbesc unii altora. Stau de fapt de vorbă cu Dumnezeu. 

— Poftim? 

— Nu ai voie să-ţi închizi ochii sau să priveşti în jos cât timp te găseşti în 
public. Chiar dacă i-ai auzi vorbind, n-ai înțelege o iotă pentru că folosesc 
cuvinte codate. 

— Cuvinte codate? 

-E timpul să ne întoarcem la maşină. Trebuie să mergem la hotel. 

— Ce hotel? 

Quan se mişca deja atât de rapid, încât Ben trebui s-o ia la fugă pentru a-l 
prinde din urmă. . 

APITOLUL 1] 


P ĂŞIRĂ PRIN UŞA DE LA INTRAREA celui care, conform 
tăbliței aurite învechite, era Huaquia Binguan, Hotelul chinezesc de peste 
Ocean. După câțiva paşi pe care-i făcură pe covorul subțire şi uzat, Ben trase 
concluzia că acest jalnic stabiliment arătase bine la vremea lui. Însă vremea 
aceea trecuse de mult. 

Quan căra o pungă de plastic pe care o scosese din maşină. Ben privi spre 

tejgheaua de la recepție. Usierul era ocupat cu câţiva vizitatori. Urcă treptele 
în urma lui Quan, călcând pe urmele uzate ale covorului ros până la lemn pe 
alocuri. Când trecură de etajul al doilea, Ben se opri un moment pentru a-şi 
trage sufletul şi își văzu imaginea reflectată într-o oglindă de pe coridor. 
Işi descoperi ochii încercănaţi şi simţi din nou cu toată ființa decalajul de fus 
orar, dar respinse pe loc senzațiile care îl copleşeau — asta făcea parte din 
exercițiul său mintal de a rămâne permanent stăpân pe situaţie. Se grăbi să-l 
ajungă din urmă pe Quan. Acum că ajunseseră la etajul al treilea, se văzu 
într-o altă oglindă identică, dar de data asta îşi descoperi si broboanele mari 
de sudoare de pe fata. 

— La ce etaj mergem? 

— Al patrulea. 

— Şi de ce nu am luat liftul? 

~ Nu prea ştii mare lucru despre lifturile noastre. Sau poate că le cunoşti 
doar pe cele din hotelurile luxoase. Ei bine, acesta nu intră în categoria 
aceea. Pe lângă asta, Li Quan s-a gândit că puţină mişcare nu-ţi strică. 

— Bine, bine. Mi-am ieşit putin din formă. Dar încă te pot învinge pe 
terenul de tenis. i 

— Îmi pare rău, dar nu avem terenuri de tenis în zona noastră. 

Parcurseră coridorul, apoi Quan încetini pasul. Părea că se va opri în dreptul 
camerei 419. O femeie de serviciu se ivi de după colțul aflat în celălalt capăt 
al culoarului. Quan continuă să meargă, trecând pe lângă femeie, ca apoi să 
se oprească în fata camerei 427. Când aceasta se făcu nevăzută, se întoarse, 
revenind în dreptul camerei 419, si bătu la uşă. 

— Cine e? întrebă o voce în engleză. 

— Familie, răspunse Quan. 

Deschise un bărbat, care îl privi iritat pe Ben, apoi îi salută şi le făcu semn 
să intre şi încuie uşa în urma lor. 

Se îndreptă spre televizorul din cameră şi dădu volumul la maxim, apoi îi 
întoarse spatele, ignorându-l cu desăvârşire. Se întoarse la Quan şi Ben care . 
stăteau în continuare în picioare. 

— Acesta este prietenul meu din America, Ben Fielding. Iar acesta este 
domnul James. 

— Incântat de cunoştinţă, spuse domnul James. Engleza lui trăda un uşor 
accent francez. Ben ghici că era vorba de un canadian. 

— lată pâinea şi carnea, spuse Quan, înmânându-i punga. 

Pâine şi carne? gândi Ben. Quan nu cumpărase nimic de felul acesta pe 
drum. Dacă o luase de acasă, nu era oare probabil să se fi alterat carnea în 
maşină? 

— lată muzica ta, spuse domnul James, înmânându-i lui Quan un pachetel 
mic învelit în ziar si legat cu grijă. Muzică clasică. Preferata ta. 

— CD-uri? întrebă Ben. 

Quan şi domnul James dădură din cap afirmativ. 

— Nu pot rămâne, spuse Quan. Eu şi prietenul meu avem multe de facut. 

— Poţi veni joi seara? 

— Da, cred că da. Dar va fi destul de târziu. 

— Bun. S-ar putea să-ţi mai fac rost de muzică. 

Quan îşi luă la revedere de la misteriosul domn James, care-l îmbrățişă, 
lucru ce-l făcu pe Ben să se simtă foarte nelalocul lui. Quan preluă din 
nou conducerea pe culoarul întunecos, apoi pe scări în jos. Ben îl urmă, cu 
acelaşi sentiment neplăcut pe care-l avusese când jucase pentru prima dată 
un joc nou şi complicat. Nu-i făcea deloc plăcere să nu ştie ce urmează să se 
întâmple, dar nu-i era la îndemână să tot pună întrebări. 

Coborâră scările în tăcere, fără să schimbe nicio vorbă, trecând prin dreptul 
a două doamne în vârstă, care purtau aceleaşi jachete largi şi decolorate 
din perioada lui Mao. Când ieşiră din hotel, Ben observă doi bărbaţi care 
stăteau pe cealaltă parte a străzii, unul foarte bine îmbrăcat, având postura 
unui militar, dar fără a purta uniformă. Deşi se afla la o distanță de cel putin 
cincisprezece metri de ei, Ben îl surprinse fixându-i cu nişte ochi negri şi 

reci ca oţelul. ÎI trecură toți fiorii. 

Quan fie că într-adevăr nu-i observase, fie se prefăcea. Zâmbi şi se-ntoarse 
spre Ben. 

— Ce-ar dori fostul meu coleg de cameră să facem acum? 


Luară cina devreme, carne de vită cu portocale şi o mâncare de broccoli 
vested, tot ce putură găsi mai bun pe piața Pushanului, o ofertă incomparabilă 
totuşi cu cea a Shanghaiului. Cei patru şedeau în jurul mesei. Cel de-al 
cincilea scaun, în dreptul căruia se găsea o farfurie, îi dădea din nou bătăi 
de cap lui Ben. Dacă era vorba de vreun obicei chinez obscur, acesta făcea 
parte dintre cele de care nu mai auzise niciodată până atunci. 

După cină, Ben îi urmări prin fereastra din dosul casei pe Quan si pe 
Ming dând de mâncare la pui. leşi afară şi-l descoperi pe Li Shen cu fata 
spre arborele de ginkgo. Se furişă prin spatele lui, cu intenţia să-l ia prin 
surprindere şi să-l gâdile. Se opri însă când îl văzu scriind ceva cu un betisor 
în praful de pe jos. 

— Ce scrii? îl întrebă Ben. 

Shen trase grăbit cu piciorul prin praf, ştergând totul, apoi rămase în 
picioare în fata bărbatului, cu ochii măriți de spaimă. 

— N-am vrut să te sperii. Voiam să te întreb dacă nu cumva ai vrea să ne 
jucăm Frisbee. 

Shen dădu din cap, încă tremurând. Ben îi azvârli discul si se jucară astfel 
vreo douăzeci de minute. Ben încercă să-şi amintească cât timp trecuse de 
când nu se mai jucase astfel cu fetele lui. Dar nu reuşi. 


— Am nişte povestioare picante de istorisit despre Li Quan colegilor lui, 
spuse Ben, aşezat la gura sobei, alături de Quan. s 

— Colegii mei nu vor dori să audă povestioarele astea, îl asigură Quan, 
îmbrăcându-şi pantofii uzati de casă. 

- Îţi mai aminteşti de prima noapte petrecută împreună, în camera noastră? 
spuse Ben. Te-am întrebat ce şcoală ai absolvit în China. Mai ştii ce mi-ai 
răspuns? 

— O scoala a Partidului. Quan zâmbi. Atunci ai spus: Nu credeam să fie 
şcoli de partid in China. Iar eu ţi-am răspuns: Ba da, avem o grămadă. 

Ben râse. Apoi ţi-am spus că America este plină de şcoli de partid. Chiar şi 
Harvard este o astfel de şcoală. N-am să uit niciodată ce față ai făcut. 

M-ai întrebat: Asta este o şcoală comunistă? 

Quan se aplecă înainte, tremurând, cu ochii inlacrimati, fără a mai putea 
respira. Ben râse și mai tare, aducându-și aminte cu câtă poftă râdea vechiul 
său prieten până se îneca de râs. 

— Nu intelegeam că americanii se referă la cu totul altceva când spun şcoli 
de partid. Hohoti în continuare. Sigur, unii dintre profesorii nostri îşi spun 
comunişti. Partidul ar fi foarte mulțumit dacă ar auzi ce predau ei. Inutil să 
mai adăugăm faptul că niciodată nu au trăit cu adevărat sub vreun regim 
comunist! 

Câteva minute mai târziu, când Quan isi luă Biblia şi începu să le citească 
lui Shen şi lui Ming, Ben se scuză şi se retrase la o parte, verificându-şi 
e-mailurile. Conexiunea obținută prin linia telefonică a lui Quan se întrerupse 
de trei ori până să reuşească să-şi descarce mesajele primite. Parcurse în 
mare conţinutul lor, ca apoi să se oprească asupra unuia primit de la Martin 
Getz. 


Ben, am primit un telefon incomod de la Won Chi cu privire la prietenul 
tău Li Quan. Se pare că acesta este pus sub urmărire. Am mari îndoieli in 
privința şederii tale acolo. Fii cu ochii în patru. Dacă se întâmplă lucruri 
care fi se par nelalocul lor, nu te amesteca. Te tin la curent de îndată ce aflu 
ceva. Îmi cer scuze că te-am pus într-o situație jenantă. Poate că ar trebui 
să-ți găseşti o scuză şi să-ți muţi reşedinţa în altă parte. Oricum, ţinem 
legătura. 


Chi? Dar Chi e în Shanghai. Ce ştie el despre Quan? 

Ben deconectă legătura, îşi închise laptopul şi-l privi tăcut pe Li Quan. 
Când terminară cu cititul şi cu rugăciunea, Shen o luă de mână pe mama lui 
şi o trase afară din casă, ca s-o învețe cum să-şi perfecționeze deprinderile 
în jocul cu Frisbee-ul. În timp ce Ming şi cu Shen se distrau de minune în 
curte, Ben şi Quan se aşezară pe paturile lor. 

Ben arătă spre combina de pe birou care conținea un casetofon şi un CD-player. 

— De ce n-am asculta muzica pe care ţi-a dat-o domnul James? 

— Mi-am luat doar pentru ziua de azi liber. Mâine trebuie să merg la 
serviciu. 

— Bun, vin cu tine. Abia aştept să-mi văd fostul coleg de cameră ţinând în 
frâu o clasă întreagă de studenţi studioşi. 

— Esti binevenit dacă vrei să mă însoțești. Quan îl privi pe Ben, ca şi când 
i-ar fi cântărit îndelung vorbele. Pari să cunoşti multe lucruri despre China. 

— Când eram în colegiu, nu ştiam absolut nimic. Eram un ignorant în ce 
priveşte culturile altor ţări. Probabil că te-am ofensat adesea cu comentariile 
mele deplasate. Imi băteam joc de tot, pornind de la papucii tăi de casă şi 
sfârşind cu nesfârşitele tale proverbe şi cu vlăstarele pe care le îngrijeai pe 
pervaz. 

— Mă aflam în tara ta. Nu mă aşteptam să înţelegi modul nostru de gândire. 


102 


În sfârşit acasă 


Dar acum mă simt foarte onorat şi uimit totodată de interesul pe care îl 
acorzi Chinei. 

Ben ridică din umeri. 

— Totul s-a schimbat când am intrat în lumea afacerilor de aici. Am avut 
revelația că cei care vor să facă afaceri de succes trebuie să înțeleagă mai 
întâi cultura celor cu care fac afaceri. Şi limba lor. Asta este ceea ce m-a 
motivat să mă apuc să studiez. Apropo, când mergem mâine la universitate, 
le poți spune studenților tăi că nu eşti singurul profesor de la oră. În ultimii 
doi ani am predat despre China câte o săptămână într-o grupă de ştiinţe 
economice avansate din cadrul Universităţii statului Portland. 

~ Profesor Ben Fielding? Quan îşi plecă creştetul. Toată stima — un expert 
în ce priveşte China. 

— Nu. Doar că nu mai sunt la fel de ignorant ca majoritatea americanilor. 
Şi nici pe departe atât de ignorant cum eram pe vremea când studiam la 
Harvard. 

— Spune-mi, te rog, ce le spui altora despre fara mea? 

~ De ce? 

— Vechiul tău prieten doreşte să ştie. 

— Ei bine, mai întâi le predau puțină istorie — cum a fost China denumită 
Regatul de Mijloc, un imperiu egocentric şi xenofob. 

— Xenofob? Nu cunosc cuvântul acesta. îi 

— Nici eu nu cunosc corespondentul său în chineză. Înseamnă să-ţi fie 
teamă de intruși, să te simți ameninţat de străini. 

— Da, atunci cu siguranță asta suntem — xenofobi. 

— Le spun apoi că timp de milenii, trecută prin dinastii si revoluţii diverse, 
China a fost în mare parte indiferentă la lumea de afară. Străinii s-au străduit 
să pătrundă în ea, dar nu au fost niciodată bineveniti. Mao a reprezentat 
tot ce poate fi mai concludent în această privinţă, de aceea a însemnat atât 
de mult gestul lui de a-l invita pe preşedintele Nixon să viziteze Beijingul. 
Obişnuiesc să le pun studenților imagini filmate din timpul acelei vizite. 

Quan incuviinta din cap. 

— Apoi le spun despre schimbarea produsă sub Deng, când comuniştii din 
Beijing şi-au azvârlit cât colo zelul marxist şi au adus fara pe drumul spre 
capitalism. ÎI privi pe Quan. Cum fi se pare? 

Quan ridică din umeri. 

— Bun, spuse Ben, e rândul meu să-ţi pun o întrebare. Acum câţiva ani 
am vizitat monumentul comemorativ al lui Mao, i-am văzut trupul depus în 
Tienanmen. De atunci mă tot întreb ce le trece prin minte miilor de oameni 
care stau la cozi interminabile pentru a-l vedea. Deci, spune-mi — la ce te 
gândeşti când îți amintesti de Mao? 

— Nu am fost niciodată la monumentul lui, spuse Quan. Şi nici nu mă voi 
duce niciodată. 

Ben începu să se foiască. Quan oftă adânc. 

— Lui Mao obişnuiam să-i spunem „Marele Salvator”, iar mai apoi 
»Venerabilul Om în vârstă”. Dar când m-am întors în China după Harvard, 
zilele lui erau pe sfârşite. Îmi aduc aminte cât de prăbuşită-i era fata cu tot 
machiajul care-i fusese aplicat, cât de greu respira din cauza centurii greoaie 
cu care încerca să-și mențină stomacul la locul lui. S-a îngrăşat peste măsură 
din cauza celor opt mese prelungite pe care le lua şi a paharelor fără număr 
de mao-tai. Trăia în lux. Oamenii începuseră să înțeleagă că nu era zeu, ci 
un simplu muritor. Dar la ora aceea răul era deja înfăptuit. 

— La ce rău te referi? 

— Pornind de la specializarea mea în istorie, mă întreb adesea un lucru, 
Ben Fielding. Nu ţi s-a părut niciodată ciudat să-i vezi pe aliații celui de-al 
Doilea Război Mondial — Roosvelt şi Churchill — şezând cot la cot cu Stalin? 
Nu ți se pare ciudat când ştii că Stalin a ucis de cinci ori mai multi oameni 
decât Hitler şi că jumătate din Europa i-a fost dăruită unui dictator totalitar 
în schimbul ajutorului său oferit în înfrângerea altui dictator asemeni lui? 
Asta este ceea ce gândesc eu când văd poza lui Nixon şi a lui Kissinger 
râzând alături de preşedintele Mao şi a acolitilor săi. 

Vocea blândă a lui Quan deveni neobişnuit de stridentă. 

— Ceea ce mi s-a predat mie la Harvard despre Mao, începu Quan, a fost 
complet diferit de ceea ce ştiam eu despre el din tara mea. 

— Cum? 

— A fost un om care şi-a încălcat promisiunile, Ne spunea mereu că 
lucrurile merg spre mai bine. Că nu mai există lipsuri. Cu toate astea au fost 
multe zilele când tot ceea ce aveam de mâncare erau câteva felii de nap. 
Mama stătea si câte trei-patru ore la coadă în iarna geroasă pentru a cumpăra 
o bucată infimă de came. O aducea acasă şi o pregătea de parcă am fi avut 
parte de un adevărat festin. Ne spunea că nu-i era foame, iar mie şi surorii 
mele ne împărțea portia ei. Atunci nu am înțeles. Dar acum înțeleg. A existat 
mult mai multă suferință decât a fost capabil guvernul să recunoască. 

Ben încuviință din cap. K 

— Onorabila noastră mamă ne-a învățat să dăm. Întotdeauna cu zâmbetul 
ei fermecător pe buze, ne spunea că înainte de toate trebuie să-I dăm lui 
Dumnezeu a zecea parte, apoi să cumpărăm mâncarea de bază, apoi să dăm 
cu toată dărnicia din ceea ce ne-a mai rămas. Am fost norocoşi că familia 
noastră a avut ce mânca. Dar am răbdat uneori de foame. Mama spunea 
adesea: „Dacă [i dai lui Dumnezeu tot ceea ce ai, El iti va da toate lucrurile 
de care ai nevoie.” Visul lui Mao a fost să fie dumnezeu pentru popor. Multi 
l-au şi considerat astfel. Imi amintesc prea bine ziua când milioanelor de 
adolescenți chinezi li s-au prins pe brat banderole roşii pe care se găseau 
imprimate cuvintele Hong Wei Bing. 

— Gărzile Roşii? 

— Odată cu acele banderole au primit şi autoritate. Au fost autorizați să fie 
judecători, jurati şi executori. Am văzut asta în propria mea casă. 

I-am văzut cum l-au luat pe tatăl meu pe sus... Ochii lui Quan se umplură de 
lacrimi; pumnii-i erau încleştați. Şi n-am făcut nimic să-i opresc. 

— Dar ce-ai fi putut face? Nu erai decât un copil. 

— Ce poate face un om? Asta spuneau toți. Dar păcatul meu nu a fost doar 
laşitatea şi pasivitatea. Nu a fost doar faptul că nu am încercat să-mi salvez 
tatăl — ci mai degrabă faptul că nu am vrut să-l salvez. 

— De ce? 

— Înainte să-l ia prizonier pe tata, au ţinut un discurs. Au spus că „creştinii 
sunt trădători, şi paraziți. Trebuie să fie eliminați, la fel ca puricii de pe 
spatele unui câine”. Nu am vrut să ies în evidență. Pentru un chinez nu există 
nimic mai rău decât să fii observat pentru un lucru neplăcut. Niciunuia dintre 
noi nu-i place să fie măgarul din mijlocul cârdului de pui. 

— Ce-ai gândit când ai auzit lucrurile pe care le spuseseră ei despre tatăl 
tău? 

— Mi-a fost ruşine de faptul că părinții mei erau creştini. Se opri. Acum 
mi-e ruşine de faptul că m-am ruşinat atunci. 

— Trebuie să fi avut totuşi motive întemeiate că l-au luat pe sus pe tatăl 
tău. Care au fost celelalte acuzaţii pe care i le-au adus, în afară de faptul 
că era creştin? Când eram în colegiu nu ai intrat în amănunte. Întotdeauna 
schimbai vorba. 

— Chiar aşa? Quan se uită afară. Aproape că s-a întunecat. I-am promis lui 
Shen că mă voi juca şi eu cu el Frisbee. Ben îi mai văzu doar spatele în timp 
ce se îndrepta spre ieşire. 


Ben se ridică deodată în mijlocul patului, crezând că a fost trezit de 
propriul său sforăit. Lumina palidă a lunii pătrundea nestingherită prin 
fereastră. Se ridică precaut, apoi văzu o umbră întunecată, la vreo douăzeci 
de metri depărtare, îndreptându-se spre casă. Se încordă. Nu, iată, omul îşi 
schimbă deodată direcţia. Dar... oare nu visa? Arătarea părea să meargă cu 
spatele înainte. Da și avea ceva în braţe. Era cumva ireal, atât de oniric, încât 
Ben continuă să caute dovezi ale faptului că era treaz. Ben făcu câţiva paşi 
spre patul lui Quan şi al lui Ming, încercând să se obişnuiască cu întunericul. 
Descoperi un braţ subțire, alb, ca de pasăre, întins pe deasupra păturii. Ming. 
Dar nici urmă de Quan. 


Vineri dimineața, Ben conduse câteva sute de metri înainte să intre 
pe drumul spre Pushan. Reuşise cu greu să păstreze distanța faţă de un 

caleidoscop de biciclişti acoperiți cu ponchouri care se îndreptau spre 
locurile lor de muncă, un drum nu la fel de aglomerat ca cele din Shanghai, 
dar surprinzător de intens circulat pentru ceea ce păruse a fi un simplu drum 
de țară. Ben conducea cu mare atenție, enervându-l pe şoferul care se afla 
înapoia lui, care în cele din urmă îl depăşi şi reuşi să evite la milimetru un 
biciclist. 

— Care e drumul spre universitate? 

— Acela. Quan arătă spre drumul care ducea la Shanghai. Dar înainte 
de asta, vreau să-ţi arăt ceva. Se găseşte la doar şase kilometri în afara 
Pushanului. Eu voi merge pe bicicletă până acolo. 

— Arată-mi numai drumul. Ascultă, Quan, va trebui să fac un zbor urgent 
până la Beijing marţi. Ai putea să mă însoţeşti? Am o sumă frumuşică 
economisită din diurne, aşa că-ți pot oferi cu uşurinţă un loc gratuit în avion. 
Am putea porni dis-de-dimineaţă şi să ne-ntoarcem seara, aşa că nu vei lipsi 
decât cel mult o zi de la cursuri. 

~ Mai vedem. 

Pe când se apropiau de Pushan, văzură un număr tot mai mare de 
întreprinzători care îşi deschiseseră standurile cu mărfuri oriunde reuşiseră 
să dea de un loc liber. Deodată, chioşcurile şi barăcile îi inghitira cu totul. 

— Parchează te rog aici, în noroi. 

Traversară strada spre o clădire cenuşie şi murdară, cu trei uşi. Una dintre 
ele, lăsată deschisă, conducea spre un magazin micut, cu fructe si legume 
expuse afară. Lângă el era un magazin de biciclete vechi. În dreapta se găsea 
o uşă închisă al cărei geam era acoperit cu carton. Cuvintele care fuseseră 
scrise cândva pe acesta erau decolorate şi neinteligibile. 

Quan se îndreptă spre acea uşă şi o deschise. Ben îl urmă. 

— Ni hao, strigă Quan. 

Un bătrâne! îşi întoarse privirea spre ei. 

— Ni hao. 

— Acesta este prietenul meu, Ben Fielding, spuse Quan în chineză. Acela 
despre care v-am povestit. Din America. 

Bătrânelul îşi înclină capul. 

— Zhou Jin. 

Bărbatul îi întinse mâna sa dreaptă. Ben observă îndată cicatricele roşii de 
pe încheieturile mâinii acestuia. 

Quan intră în spatele tejghelei, se uită la șirul de chei neprelucrate de pe 
perete și luă câteva dintre ele, aranjându-le într-un şir la vedere. O alese pe 
una, apoi o puse pe strungul unei maşini de matritat. 

Un magazin de chei cu autoservire? Mă rog... 

Quan fixă cheia în nişa special destinată ei, apoi conduse bara de copiere pe 
lângă cheia originală. Confecţionă cu îndemânare modelul, fără să-şi desprindă 
privirea de la strung. Îndepărtă uşor cu mâna aschiile subțiri de metal si puse 
cheia cea nouă alături de original, căutând o eventuală defectiune. 

În cele din urmă zâmbi satisfăcut. 

_ Ben se aştepta ca Quan să plătească pentru cheie şi să pornească din loc. 
In schimb, Quan puse noua cheie şi originalul într-un plic si scrise ceva pe 
ea, apoi se postă în spatele tejghelei. 

— Ia loc, Ben. Quan arătă spre un scaun urât din plastic care părea să fi 
scăpat cu greu din cine ştie ce catastrofă. 

— Prefer să rămân în picioare. 

Câţiva clienți intrară pe uşă şi începură să sporovăiască cu Zhou Jin şi 
cu Quan de parcă ar fi fost cunoştinţe vechi. Quan făcu alte două chei şi le 
înmână unui bătrân îmbrăcat în haine de lucru uzate. 

Ben se uită la ceas, întrebându-se la ce oră urmau să înceapă cursurile lui 
Quan. 

— Câte chei mai ai de gând să faci? 

— Nu ştiu. Depinde de câți clienţi avem. 

Ben îl privi cu gura căscată. 

— Quan, îmi scapă mie ceva? 

— Voi confectiona atâtea chei câte comenzi voi primi. 

— Adică vrei să spui că lucrezi aici? 

— Da. 

— Dar la universitate când predai? 

Quan privi mai întâi spre pantofii lui Ben, apoi spre cureaua sa, apoi la 
guler, şi în cele din urmă îl privi în ochi. 

— Nu predau la universitate. $i nici n-am predat vreodată. 

APITOLU L l 6) 


a 


E VORBE-S ASTEA, Quan? Mi-ai spus că predai la 
universitate! 

— Nu. Eu n-am spus niciodată asa ceva. Nici acum douăzeci de ani şi nici 
când ţi-am scris acel e-mail. Asta ai presupus tu. Ori de câte ori aduceai 
vorba despre asta voiam să te corectez. Dar n-am găsit nicicum momentul 
potrivit pentru asta. Şi poate... mi-a fost şi ruşine. 

— Ce s-a întâmplat? Cum ţi-ai pierdut slujba? 

— Mai întâi trebuie să ai o slujbă ca să ai mai apoi ce pierde. 

Un client intră chiar în acel moment, un bărbat scund cu o cârjă parcă prea 
lungă. Îi puse lui Quan o întrebare pe care Ben n-o pricepu. Quan arătă spre 
o cutie în care se găsea o încuietoare inoxidabilă cu nituri. 

— Acest mecanism are doar cinci arcuri pentru a angrena mecanismul, îi 
explică el clientului. Are un arc de siguranţă automat şi un butuc retractor 
într-o bucată. Sistemul de blocare este reversibil. 

Quan îi traduse repede lui Ben, ca şi când acestea nu ar fi fost cuvinte din 
categoria celor studiate la cursul de limbă chineză. Era evident că Quan isi 
însuşise de undeva terminologia engleză din domeniul lăcătuşeriei. 

— Cilindrul yalei poate fi retras în întregime printr-o rotaţie de levier de 
numai treizeci şi cinci de grade, îi spuse Quan în continuare clientului. Zhou 
Jin îl sustinu printr-un mormăit de apreciere, de parcă piesa cu pricina ar fi 
fost un veritabil Michael Jordan al încuietorilor. 

Prin aceasta i se asigură o durabilitate apreciabilă. 

Quan luă apoi la rând cilindrii, bolturile, capetele yalei şi canelurile 
sistemelor de blocare. În cele din urmă, Ben îi sugera să înceteze cu 
traducerea, de vreme ce nu înțelegea mai bine de jumătate din termenii englezi 
folosiți de Quan. Ben se aşeză deoparte, străduindu-se să se obisnuiasca cu 
confesiunea pe care i-o făcuse prietenul său. 

— Calitate superioară, spuse Quan. Cea mai fină lucrătură. Mult mai bună 
decât tot ce se asamblează în Shanghai. Clientul râse ca un cunoscător. Lăsă 
câteva bancnote de hârtie şi o monedă pe tejgheaua de furnir, înţesată cu 
nenumărate crestături, apoi se îndreptă spre uşă, zâmbind, de parcă tocmai 
ar fi câştigat la loterie. 

— Quan, ce se întâmplă aici? Spune-mi. 

Un alt client intră pe uşă, dar Ben se întinse pe deasupra tejghelei şi-l 
înşfăcă pe Quan de brat. Zhou Jin ieşi în față pentru a-l întâmpina pe client, 
iar cei doi se antrenară într-o discuţie aprinsă, oferindu-le şansa lui Ben şi 
lui Quan să se retragă în dosul prăvăliei. 

— Când ai plecat de la Harvard, aveai un post care te aştepta în Beijing, nu- 
i aşa? Ai fi putut preda în oricare universitate din China, nu aşa mi-ai spus? 
Ce s-a întâmplat? 

Quan oftă. 

— Înainte să vin în America, am devenit membru în Partidul Comunist. 
Părea să fie singura cale de a reuşi să intru la colegiu. Mă refer la un colegiu 
chinez. Dar am visat să merg în America pentru a deveni un învățat de vază. 
Şi ştii doar că Dumnezeu m-a adus printr-o minune la Harvard şi la prietenul 
meu Ben Fielding. Când m-am întors în China, am ştiut imediat că faptul că 
devenisem creştin avea să-mi scadă foarte mult şansele de a putea promova 
ca profesor. Ştiam că nu mi se va permite niciodată să conduc un departament 
sau să ajung preşedintele unui colegiu sau a unei facultăți. Dar m-am gândit 
că vor fi atât de impresionați de recomandările mele, încât vor închide ochii 
în privinţa credinței mele şi-mi vor permite să predau măcar. 

— Şi ce s-a întâmplat când te-ai dus să dai interviul pentru postul acela? 

— S-au arătat foarte încântați să mă angajeze ca profesor de istorie. Interviul 
era o simplă formalitate — sau cel putin aşa mi-au spus mie. Apoi au început 
să-mi frunzărească hârtiile. Aveam un dosar consistent, nu glumă. Scria 
acolo faptul că părinții mei fuseseră creştini, că tata fusese chiar pastor, cu 
un cazier stufos. Dar mai scria şi faptul că eu mă lepădasem de credința 
părinților mei. M-au asigurat că nu voi suporta nicio consecință pentru 
opiniile părinților mei. M-au întrebat dacă eram în continuare ateist convins. 
Le-am spus că nu, că devenisem creștin. Au schimbat priviri între ei. Exact 
în momentul acela am ştiut că totul se terminase. Că nu-mi va fi îngăduit 
niciodată să profesez. 

— Doar pentru faptul că eşti creştin? 

— Pentru ei, e suficient. 

„Minţile tinerilor nu au voie să fie otrăvite cu credinţe străine.” Asta este 
ceea ce cred ei. Asta au fost învăţaţi să creadă, 

— Ei bine, înțeleg de ce doresc să-şi conserve cultura şi să nu fie 
occidentalizată prin creştinism, însă... 

— Occidentalizată prin creştinism? Ben Fielding, dar vorbeşti exact ca ei! 
Tu ar trebui să ştii mai bine. Creştinismul nu este occidental. Comunismul 
este mult mai străin Chinei decât creştinismul! 

— Cum adică? 

— Nu cunoşti istoria Chinei? Biserica din China îşi are începuturile cel 
putin cu o mie trei sute de ani în urmă. Am avut mânăstiri ridicate de creştini 
datând din secolul al VIII-lea. Beijingul avea episcop acum opt sute de ani. 
Biserica este una din cele mai vechi instituții din întreaga China. Adevărata 
„influenţă străină” o reprezintă Partidul Comunist. În urmă cu numai o 
sută de ani se strecura în China, precum un lup îmbrăcat în blană de oaie, 
filosofia marxist-leninistă. Quan își ridică mâinile exasperat. Străbunicul 
meu, Li Manchu, şi străbunica mea, şi ea la rândul ei martiră pentru Yesu, 
au fost creştini înainte să existe vreun comunist în China! Cu toate astea 
ei răspândesc minciuna asta diabolică cum că comunismul este propriu 
chinezilor, iar creştinismul nu. Şi reuşesc să-i convingă pe cei ca tine că 
minciuna lor este adevăr! 

— Quan, uite ce e, n-am vrut să te jignesc. 

— Iti explic doar de ce nu mi-au permis să predau. 

— Ce s-a mai întâmplat după aceea? 

— La început am crezut că-mi sunt interzise doar universitățile cele mai 
bune. M-am dus la altă universitate, apoi la alta. Era evident că tuturor li se 
atrăsese atenţia. Nicăieri nu au vrut să mă angajeze. Unii nici măcar nu au 
vrut să stea de vorbă cu mine. Am luat legătura cu două universități mai mici 
din Shanghai. În cele din urmă, cineva mi-a spus să încetez să le mai irosesc 
tuturor timpul cu cererile mele de angajare. 

— Nu te ştiam să fii un om care se lasă păgubaş cu una-cu două. Sunt 
convins că ai continuat să cauţi, în ciuda avertismentelor lor. 

— Aşa e. Chiar am economisit nişte bani si am călătorit în Tibet, gândindu-mă 
că voi reuşi să mă angajez la o universitate de acolo, în schimbul unui salariu de 
nimic, departe de ochii supraveghetori ai Partidului. Dar m-am înşelat. 

— Ce-ai făcut atunci? 

— Ceea ce a trebuit să fac. Să găsesc o slujbă ca s-o pot întreține pe Ming. 
Am lucrat câţiva ani într-un magazin de unelte. Angajatorul meu a deschis 
un dosar pe numele meu. Într-o zi am văzut un om plângând pentru că fiul 
lui era pe moarte. Mi-am pus mâna pe umărul lui şi i-am spus despre Yesu. 
Omul a devenit creştin. S-a întors a doua zi ca să-mi mulțumească. Şeful 
meu l-a auzit. S-a înfuriat rău de tot şi a scris totul în dosar. Iar dosarul meu 
se îngroşa văzând cu ochii. 

— Dosarul era pentru BSP? 

— Se întâmplă uneori ca poliţia să ceară angajatorilor astfel de dosare. 
Unii îşi şantajează angajații, spunându-le că-i vor turna la poliție dacă nu 
se învoiesc să lucreze pentru salarii mai mici. Spun că dacă ajungi să te 
raportez, nu vei mai fi angajat nicăieri altundeva. Dacă aud că vreunul 
dintre angajaţi se plânge de cei care sunt creştini notează totul în dosar. 
Pot fi concediaţi. Exact asta mi s-a întâmplat mie, chiar dacă eram harnic si 
muncitor. Prin faptul că vii din America, sunt sigur că nu-ți poți imagina că 
un angajator poate deschide un dosar pe numele unui angajat doar pentru a 
nota toate cuvintele şi faptele acestuia care decurg din credința lui de creştin. 
Dar într-o ţară comunistă se întâmplă astfel de lucruri. Iti poți imagina aşa 
ceva, Ben Fielding? 

— Păi... spuse Ben. Mda, presupun că e destul de greu de crezut. Totuşi... 

— Când m-am hotărât să plec de la Harvard, ţi-am spus că în China eram 
acasă, nu în America. Spuneam adevărul doar pe jumătate. Aveam dreptate 
cu faptul că America nu era casa mea, dar greşeam când credeam că este 
China. 

— Ce vrei să spui? 

— China este locul unde slujesc. Este câmpul de luptă unde a fost trimis 
Li Quan ca ostaş al lui Yesu. Dar aici nu sunt acasă. Cerul este casa mea, 
adevărata mea țară. Acum ştiu asta. Dar aceasta a fost o lecţie greu de învățat 
pentru mine. 

— N-ai fi reuşit să obţii totuşi o slujbă în învățământ dacă ai fi fost măcar 
ceva mai... discret cu privire la credința ta? 

— Discret? Adică vrei să spui să mă fi lepădat? Ştii, este un vechi proverb 
care spune: Cel care-şi sacrifică conştiinţa pe altarul ambițiilor, în realitate 
arde opera de artă şi se mulţumeşte cu cenuşa. 

În timp ce Zhou Jin își continua discuţia aprinsă despre chei şi încuietori 
cu clientul său, Quan se strecură în spatele tejghelei şi trase un sertar. Scoase 
o bucată de hârtie şi i-o dădu lui Ben. 

— lată un memoriu pe care l-am primit de curând aici la lăcătuşerie. 

Ben se luptă cu tradusul, 

— „Cei care... frecventează biserici neînregistrate sunt infractori. Nu le este 
permis să lucreze in... afaceri aflate sub controlul guvernului.” Ce înseamnă 
asta? Care afaceri sunt controlate de guvern? 

— Într-un fel sau altul, toate. 

— Dar angajatorul tău nu te-a pârât? 

— Nu. Zhou Jin n-ar face asta niciodată. 

— De ce nu? i 

— Îți aduci aminte de cursul de istorie la care am luat amândoi parte? 

— Vag. Cum îl chema pe prof’? 

— Dr. Franklin. Două săptămâni încheiate am studiat despre Martin Luther 
King Jr. şi despre mişcarea pentru drepturile omului. 

— Sigur. I] admirai pe King. Ai pus poza lui în camera noastră. 

Parcă ai făcut şi un eseu despre el, nu? Ai primit un 10 cu felicitări, fără 
îndoială. 

O nimica toată pentru Profesor... o, scuză-mă. 

-- Nu face nimic, îmi poţi spune în continuare profesor. Nu mă deranjează. 
Şi încă am acel eseu. Am şi un citat din acea lucrare, chiar aici. 

ÎI luă pe Ben şi-l duse în spatele unui banc de lucru care părea să servească 
şi ca masă pentru prânzit. Arătă spre o bucată de hârtie îngălbenită, prinsă 
de perete. Ben fu surprins să descopere cuvintele scrise în engleză. Citi cu 
voce tare: 

—Dr. Martin Luther King spunea: „Dacă un om este chemat să fie măturător 
de străzi, ar trebui să măture străzile la fel cum a pictat Michelangelo 
sau cum şi-a compus Beethoven muzica, sau cum şi-a scris Shakespeare 
poemele. Ar trebui să măture străzile atât de bine, încât toți locuitorii cerului 
şi ai pământului să se oprească pentru a exclama: Jatd, aici a trăit un mare 
măturător de străzi, care şi-a făcut slujba cu prisosință. 

Privirile li se întâlniră. 

— Visul meu a fost să fiu profesor universitar şi să scriu cărți. Yesu, Cel Care 
l-a creat pe om şi Dumnezeul providentei, a avut alte planuri pentru mine. 
Li Quan este asistent într-o lăcătuşerie. După moartea lui Zhou Jin, dacă voi 
mai fi în viață, am să preiau eu conducerea, iar Shen va deveni asistentul 
meu. Într-o bună zi, poate, fiul meu va ajunge lăcătuş-şef în Pushan. L-am 
pus să memoreze cuvintele lui Dr. King. Este un adevăr sfânt. Un sfânt pe 
care am fost nevoit să-l învăţ în mijlocul unui râu de lacrimi. Ming mi-a fost 
de mare ajutor. Ea îmi spunea mereu că e mândră de mine, că banii nu au 
nicio importanță. Mi-a spus că pe ea n-o deranjează dacă nu voi scrie nicio 
carte şi că ceea ce contează cu adevărat pentru ea este să-l facem bucurie 
Tatălui. 

Ochii lui Quan se umplură de lacrimi, 

— Ai regretat vreodată că te-ai întors în China? 

Quan încuviință din cap. 

— La început, când mi-am dat seama că nu pot deveni profesor şi scriitor. 
Atunci şi mai târziu, când au silit-o pe Ming să... când i-au făcut ceva ca 
să nu mai poată avea alt copil. Quan privi în altă parte. Cu toate astea, am 
continuat să cred că Tatăl meu m-a chemat să fiu şi altceva pe lângă ajutor 
de lăcătuş. Mi-am dorit să devin un mare învăţat. Am visat să predau la 
universitate. Am visat să scriu cărți. Am visat să-i construiesc lui Ming o 
casă mare şi frumoasă, cum sunt la voi în America. E foarte greu să renunti 
la vise. _ 

Ben privea uluit blandetea care se aşternuse pe faţa prietenului său. Isi 
aminti de gelozia pe care o avusese față de acesta şi i se făcu ruşine de ceea 
ce simțise. Probabil că şi Li Quan fusese încercat de nenumărate ori de acest 
sentiment... ruşinea. 

~ Mulţi ani de zile am crezut că Dumnezeu mă pedepseşte pentru că mi-a 

fost atunci ruşine de tata, pentru că sunt nevrednic de moştenirea mea. 
Dar Ming mi-a spus că nu-i aşa. 

— Mi-ai povestit că tatăl tău a fost pastor şi că a murit în închisoare. Asta 
este tot ce am aflat de la tine până acum. 

— Da, a fost pastor. Dar nu a fost plătit ca pastor. Îşi câştiga existența 
făcând altceva. Ceva despre care nu ţi-am vorbit niciodată în colegiu, pentru 
că n-aş fi vrut niciodată să afli. 

— Ce? 

— A fost măturător de străzi, spuse Quan. Cea mai bună slujbă pe care a 
putut-o găsi ca pastor. Zâmbi cu toată fața, arătând cu capul spre cuvintele 
de pe perete. Vorbea atât de tare că Zhou Jin şi clientul îşi întoarseră capul 
spre ei. 

— Tatăl lui Li Quan, Li Tong, şi-a făcut slujba cu prisosință. A fost cel mai 
extraordinar măturător de străzi din câţi au existat vreodată. 


Împăratul încuviință din cap, apoi zâmbi către bărbatul cel scund şi lat în 
umeri de lângă el. 
— Da, Li Tong. Într-adevăr, ţi-ai făcut slujba foarte bine. 

APITOLUL 13 


M. TEAMĂ că o să mă determini să fac asta, spuse Ben. 


— Trebuie s-o facem. 
Drumul de la lăcătuşerie spre casă decurse în tăcere. Dar poveştile de la 
cină îi purtară pe amândoi în trecut, pe vremea facultăţii. Acum, în timp 
ce Ming îi privea, cei doi bărbați stăteau față în față, ca pe vremuri. Quan 
începu să cânte, făcând să răsune vechiul lor cântec din școală Fair Harvard. 
Ben, sigur pe sine, se straduia din răsputeri să-i tind isonul. 


Drum bun! Croiţi-vă singuri destin 
Pe-urmasi învățându-i din tainele vieţii, 
Liberi în cuget, răbdând orice chin, 
Luptati neobositi pe altarul dreptăţii. 
Minciuna cea veche nicicând vă-nvenine 
În lumea purtată pe valuri deşarte 
Mesageri ai luminii şi-ai iubirii divine 
Fiți voi, puritani, pân’ la moarte.’ 


* Farewell! be thy destinies onward and bright!/ To thy children the lessons still 
give,/ With freedom to think, and with patience to bear,/ And for right ever bravely 
to live./ Let not moss-covered error move thee at its side,/ As the world on truth 5 
current glides by./ Be the herald of light, and the bearer of love,/ Till the stock of 
the Puritans die. 

Ming râse cu poftă şi îi aplaudă. 

— Ce înseamnă? 

— Să-l lăsăm pe domnul profesor de istorie să ne spună, spuse Ben. 

— Nu cred că mai înseamnă ce însemna cândva. 

— Probabil că nu. Trăim alte vremuri. 

~ Dar oare adevărul se schimbă şi el? Mă întreb ce ar spune acei puritani 
despre universitatea noastră acum? Sau chiar de cea de pe vremea noastră? 

Ben se lăsă pe spate şi sorbi din ceaiul său verde. Shen apăru în uşă, aplecat 
de spate, cărând un sac mizerabil de cărbuni. 

— Li Shen să fie oare cel ce se ascunde sub cărbuni? întrebă Ben, sperând 
încă o dată să poată schimba subiectul discuţiei. 

Shen zâmbi, îşi lăsă la pământ încărcătura, apoi începu să arunce plin de 
mândrie cărbunii în sobă, al cărei aspect negru cândva era acum de un gri 
cenuşiu. 

— N-ai vrea să cureti nişte fasole până îi repar eu pantoful lui Ming? 
îl întrebă Quan pe Ben. - 

— Sigur. 

Se aşezară pe podea, cu mâinile ocupate și cu gândurile hai-hui. O rogojină 
subțire era întinsă pe cimentul rece, dar pentru Ben era tot neconfortabil. 

— Am o întrebare, începu Li Quan. Discuti cu studenții tăi despre Şase 
Patru? 

— Despre ce? 

— Despre masacru... 

— Te referi la Piaţa Tienanmen? 

— Studenţii noştri numesc evenimentul respectiv Şase Patru. 

— De ce? 

— Luna a şasea, ziua a patra, 1989. 

— Sigur că vorbim despre asta. Este în continuare un subiect destul de 
serios pentru unii chinezi, nu-i aşa? 

Quan îşi lăsă ciocanul jos şi-l privi uluit pe Ben. 

— Ziua aceea e atât de măreață că defineşte întreaga istorie modernă. 
Urmară treizeci de secunde de tăcere ca gheaţa... Şi când le vorbeşti despre 
Şase Patru, le spui că a participat şi fostul tău coleg de cameră? 

— Tu îți baţi joc de mine. 

— Eram în vizită la Beijing, una din cele două vizite pe care le-am făcut 
acolo în ultimii douăzeci de ani. Iti poți imagina că una dintre ele a fost 
tocmai pe 4 iunie, 1989? Milioane de cetăţeni i-au văzut pe demonstrantii 
pentru democraţie. Nepotul meu, Li Yue, a fost unul dintre protestatari. 
Nepoata lui Ming, Chan Bi, a fost ucisă. Sigur, n-am văzut-o în mulţimea 
aceea. Era declarată dispărută de trei săptămâni până să aflăm adevărul de la 
un alt protestatar. Guvernul nu a recunoscut niciodată că a murit acolo. 

— Îmi pare rău. 

Ben o privi plin de compasiune pe Ming. Ea-şi plecă crestetul. 

— Mai întâi Partidul a afirmat că nu a fost nimeni ucis, apoi a recunoscut că 
au murit câțiva, ca în final să vorbească de câteva zeci de persoane. 

Nu mai ştiu ce spun în prezent. Dar ceea ce ştim este că acolo au fost ucişi 
sute, poate chiar mii de oameni. 

— A fost îngrozitor, desigur. Dar... oare n-a fost vorba doar de o bombă cu 
efect întârziat? 

— O bombă...? 

~ Scuză-mă — vreau să spun... o simplă întâmplare neobişnuită. O reacție 
întârziată a vechii forme de opresiune, dar un act atipic pentru noua formă 
de guvernare. 

— E tare greu să consolezi o mamă care şi-a pierdut copilul spunându-i că 
criminalii au comis un act atipic. 

—Să nu crezi că iau lucrurile prea uşor, Quan. Spun doar că a fost o aberaţie, 
o fază neplăcută de adaptare. Trebuie să recunoşti că acest eveniment nu 
caracterizează noua Chină. 

— Sau poate că, dimpotrivă, tocmai asta o caracterizează, doar că zi de zi 
astfel de lucruri se petrec în viata personală a fiecăruia, la scară redusă, nu în 
public, unde pot fi văzuţi de o lume întreagă. Ce spui de asta? 

— Ce cinic esti. 

— Nu, nu sunt cinic. Pur şi simplu îţi fac cunoscut un adevăr de care suntem 
conştienţi mulți dintre noi. Dar iartă-mă. S-a făcut târziu. N-ar trebui să 
vorbesc despre politică cu un prieten vechi ca tine. Parcă spuneai că trebuie 
să dai o fugă până în Shanghai mâine? 

— Doar la o şedinţă. Nu-i cine ştie ce. Mă întorc duminică după-amiază. 
Găsesc eu un hotel. 

Deşi pentru Ben minciuna de necesitate devenise un mod de viaţă, de data 
asta se simţi mai vinovat ca niciodată. Nu avea loc nicio şedinţă în Shanghai. 
Planul lui era să se întoarcă la Pushan, să găsească cel mai bun hotel, să facă 
un duş fierbinte, să beneficieze de un pat confortabil şi să se poată bucura 
de o conexiune telefonică serioasă. Dar motivul principal era simplu — voia 
să evite orice invitaţie din partea lui Quan de a merge la biserică. Sau poate 
că acesta nici nu avea suficientă încredere în el ca să-l invite. Poate că Ben 
îi făcea chiar o favoare lipsind din casa lui pentru o noapte. Evita astfel să 
fie martor la stângăcia cu care familia avea să rătăcească pe străzi duminică 
dimineaţa, îndreptându-se spre o adunare aflată în ilegalitate. Mda, se putea 
spune chiar că-i făcea o favoare lui Quan. 

— Quan, trebuie să te întreb — oare e într-adevăr prea târziu pentru tine? 

— La ce te referi? . 

— Ţi-ai luat doctoratul la Harvard. Încă n-ai cinzeci de ani. Ai mai putea 
preda vreo douăzeci şi cinci. Te-ai gândit să încerci din nou să te angajezi 
într-o universitate, acum, că şi China s-a mai deschis puţin? 

— S-a mai deschis? Quan se holbă la el. Cei de afară par într-adevăr să ştie 
mai multe decât noi, cei de aici. Cei mai mulţi cetățeni nu se mai tem la fel 


119 


RANDY ALCORN 


de tare ca înainte, dar asta câtă vreme convingerile lor politice şi religioase 
nu devin un cui în coasta Partidului. Dar Şase Patru i-a trezit pe idealisti. 
I-a lăsat complet șocați şi neîncrezători pe conducătorii Chinei. Şi-au dat 
seama că progresul pe plan economic nu înseamnă nici pe departe libertate. 
Progresul capitalismului nu este echivalent cu progresul libertăţii. 

— Dar e pe-aproape, insistă Ben. Vorbesc serios. Am studiat ştiinţele 
economice, Quan. Libertatea e ca un fel de haină netivită. Dacă oamenii 
ajung să aibă anumite lucruri, le vor folosi în moduri care nu vor conveni 
întotdeauna guvernului. Dacă li se dă libertatea de a avea şi de a folosi un 
computer, vor începe să scrie lucruri cu care conducătorii lor nu vor fi de 
acord. Dacă pot închiria şi pot vinde clădiri, vor apărea grupuri de interese 
care se vor afla în conflict cu guvernul. Asociaţii libere. Este inevitabil. 
Întreprinderea liberă duce la libertate politică şi religioasă. 

— Poate că e aşa cum zici tu. Dar „asocierea liberă” este selectivă în China. 
Dacă te opui, eşti pedepsit. Există locuri secrete, întunecate şi adânci, locuri 
cărora majoritatea oamenilor le neagă existența sau încearcă pur şi simplu 
s-o ignore, Doar că după Şase Patru este mai greu să te prefaci că nu ştii. 

— Oamenii de afaceri chinezi aflaţi la conducerea diverselor companii mi- 
au spus că, dacă guvernul n-ar fi acționat cu fermitate pentru a opri rebeliunea 
din Piaţa Tienanmen, China s-ar fi prăbuşit. Mult mai multi sunt aceia care 
ar fi avut de suferit. A fost necesar ca ei să ia poziţie pentru a nu lăsa națiunea 
să se dezintegreze în anarhie. Oamenii ar fi murit de foame; străzile ar fi tost 
pline de violenţă; casele şi afacerile ar fi fost jefuite. i 

— Aşadar, preabunul guvern a salvat oamenii răi din fata lor înşişi, şi tu 
crezi asta, Ben Fielding? 

— Îmi răstălmăceşti cuvintele. Ben simți cum îi tasneste sângele în obraji. 

— Păi, tălmăceşte-mi-le tu atunci, spuse Quan. Ming se ridică în tăcere şi 
se îndepărtă de cei doi bărbaţi, aşezându-se alături de Shen, care-şi făcea 
temele în cel mai îndepărtat colt al camerei. 

— M-ai întrebat de ce nu mai încerc să predau într-o universitate. Răspunsul 
e simplu — Partidul nu mi-ar permite s-o fac, din acelaşi motiv pentru care 
nu m-au lăsat nici data trecută. Probabil că ar fi chiar mai puţin dispuși decât 
atunci pentru că acum sunt cunoscut ca urmaș al lui Yesu, şi un apărător al 
caselor de rugăciune. Şi am dosar la poliţie. 

— De ce eşti considerat aşa o ameninţare pentru ei? 

Vocea lui Ben mai coborâse în tonalitate, dar era la fel de insistentă. Quan 
ezită înainte să-i răspundă. 

— Creştinismul a avut un rol important în scânteia care a condus la 
eliberarea Europei de Est. Mama m-a învăţat că „cel care călăreşte un tigru 
se teme să descalece”. Atât am eu de spus. Şase Patru a fost un lucru bun în 
anumite privinţe. Mulţi studenți au sperat că vor putea schimba societatea şi 
că vor putea da un sens vieții lor fără Dumnezeu. Dar în ziua aceea, speranța 
lor a fost făcută tandari — şi, indiferent cât de dureros este, întotdeauna e mai 


120 


În sfârşit acasă 


bine când speranţele zadarnice sunt frânte. De atunci, mulți au învăţat să nu 
se mai încreadă în om, ci în Dumnezeu. În seara aceea, în timp ce nepotul 
meu Li Yue plângea hohotind în braţele mele, l-am condus la Yesu. Avea 
doar optsprezece ani. Sper să-l întâlneşti. Când oamenii au înțeles că nu-şi 
pot pune nădejdea într-o țară, într-o doctrină politică, sau în ei înşişi, devin 
liberi să-și pună toate nădejdile în Dumnezeu. 

Quan îşi ridică ciocanul de pe jos, apucă pantoful lui Ming şi continuă: 

— Am vorbit prea mult si am lucrat prea putin. O să-i pun vechiului meu 
coleg de cameră o întrebare, după care îi voi da undă verde să spună ce are 
de spus. Te rog, mai povesteşte-mi ce le predai tu studenţilor cu privire la 
China în cadrul cursului tău. 

— Ei bine, înainte de a se fi încheiat primele relații comerciale durabile, 
obisnuiam să discutăm statutul ei de naţiunea-cea-mai- favorizată. Am susţinut 
că, cu cât China este mai putin izolată, cu atât devine mai transparentă pentru 
observatorii externi şi cu atât mai uşoară va fi monitorizarea drepturilor 
omului. Expunerea în fafa lumii îi tine pe tirani în şah. 

— Şi despre Deng Xiaoping ce ai de spus? 

— Le spun că înainte să moară, Deng a glumit spunând că „se duce să-l 
întâlnească pe Marx”. Ben zâmbi, apoi descoperi stupefiat durerea de pe fata 
lui Quan. Le-am spus că Deng a fost realist. Le-am arătat poza lui din timpul 
unui barbecue în Texas, când purta o pălărie de cowboy. Era prietenos, 
spiritual, un om cu care puteai sta de vorbă — fără să-ți dea fiori ca Mao. 

~ Spune-mi prin ce se deosebesc. 

— Ştii prea bine. Cele patru domenii în care a adus modernizarea au salvat 
economia. El şi-a luat angajamentul că, în timpul mandatului său, China va 
prelua conducerea pe piața mondială. Şi aproape că a reuşit. 

— Ben Fielding, ştii ce ne-a spus Deng nouă? ÎI citez: „Dacă Partidul 
Comunist vă dă prosperitate economică, trebuie să renunfati la libertatea 
socială.” Acesta este târgul pe care l-a încheiat cu poporul chinez. Sigur, 
nimeni nu ne-a întrebat dacă suntem de acord cu târgul ăsta. Şase Patru s-a 
întâmplat sub conducerea lui Deng — poate că n-a fost chiar atât de diferit de 
Mao precum se crede. 

— Tot ce ştiu eu este că oamenii cu care am stat de vorbă până în prezent 
spun că lucrurile sunt mult mai bune acum comparativ cu ce era înainte, 
mai ales de când Jiang Zemin a preluat conducerea de la Deng. Pare să 
fie destul de rezonabil, nu crezi? L-am văzut în interviul pe care i l-a luat 
Mike Wallace în emisiunea 60 de Minute. Omul ăsta a memorat întreaga 
Declaraţie de Independenţă, până la ultima virgulă — toți oamenii sunt egali 
între ei. L-a citat pe Jefferson, pe Lincoln... dar ştii toate astea mai bine ca 
mine. 

— Nu a fost ăsta interviul în care a negat cu tărie că ar exista vreo formă de 
persecuție in China? ` 

— Păi... să fiu sincer, nu prea-mi amintesc ce a spus în privinţa asta. 

Am fost mai interesat de... ştii, de partea economică... Ben regretă vorbele 
sale, chiar în momentul în care le rosti. 

— Se pare că o bună parte din informațiile despre China le ai de la televizor. 
Însă pălăriile de cowboy, zâmbetele prietenoase şi citatele nu reprezintă 
întotdeauna ceea ce crezi tu. 

— Hei, am stat de vorbă personal cu mai multi oameni de afaceri chinezi 
şi cu câțiva demnitari din cadrul guvernului. Când i-am auzit numele, mi-am 
dat seama că l-am întâlnit chiar şi pe primarul Pushanului, la o cină a VIP-urilor 
în Shanghai. 

— VIP? Da, probabil că eşti o persoană foarte importantă de vreme ce ai 
ajuns să iei cina cu primarii noştri. Dar de ce crezi că vor ei să ia cina cu 
tine? Nu cumva pentru că este mai uşor să închei afaceri cu China dacă iti 
imaginezi că e o fara liberă? 

— Ba da. Sigur, însă.. 

— Şi nu crezi că şi ei sunt conştienţi de asta? îl întrebă Quan. Sau poate iti 
imaginezi că ai de-a face cu nişte proşti? 

— Nu poţi nega faptul că nivelul de trai a crescut. Chiar pe avion citeam 
povestea unui om care acum douăzeci de ani a fost bucătar într-un restaurant 
din Shanghai. Astăzi este un magnat în domeniul afacerilor. Poartă un ceas 
Rolex încrustat cu diamante şi deţine două automobile Mercedes-Benz si un 
Ferrari roşu. Visele mai devin şi realitate. 

— Poate că nu toţi avem asemenea vise. 

— Aş accepta în orice clipă banii în locul sărăciei, spuse Ben. 

— Ben Fielding, ți-au adus banii fericirea? 

— Cu siguranță în mai mare măsură decât mi-ar fi putut-o aduce sărăcia. 

— Deng ăsta al tău spunea: Nu contează dacă pisica este albă sau neagră, 
câtă vreme prinde şoareci. 

— Nu este Deng al meu, îl contrazise Ben. Şi ce-i chestia asta cu pisica? 

— Se referea la economia de piață în contrast cu cea controlată de stat. 
Dar pentru mine înseamnă că, dacă o formă de dictatură nu funcţionează, vor 
încerca o altă formă mai subtilă, deghizată în libertate. Câtă vreme Partidul 
este cel care controlează oamenii — adică prinde şoarecii — nimic altceva nu 
mai contează. 


După ce reuşi in cele din urmă să se cazeze, deşi la o oră destul de 
neobişnuită pentru aşa ceva — 10:30 dimineața, Ben se așeză confortabil în 
camera sa din hotelul Zuanshi din Pushan. Nu era chiar unul de cinci stele, 
dar cel putin cu două stele mai mult decât Huaquia Binguan, unde făcuse 
Quan schimbul acela cu canadianul cel misterios. Doar anumitor hoteluri 
le era permis să cazeze străini. După un tur de recunoaştere, hotărî că acesta 

era cel mai potrivit pentru el. I se aduse o găleată cu gheaţă, în care se afla 
o sticlă de mao-tai, calitate 150%. Îşi turnă primul pahar, fapt ce reduse 
rapid senzaţia de disconfort pe care o simţea ca rezultat al primelor trei zile 
petrecute cu Quan. Ridică receptorul. 

~ Martin? Aici Ben. Salut. La tine e vineri şi e ora 7:00, nu-i aşa? Ei bine, 
noaptea de vineri este îngrozitoare. Crede-mă, ai de-a face cu un om care 
ştie ce vorbeşte. Dac-aş fi în locul tău, ag sta acasă si m-aş uita la noua serie 
Star Trek: The Next Generation. 

— Ce mai e nou pe la tine? întrebă Martin. Nu mi-ai primit e-mailul? Won 
Chi m-a sunat din nou. Spune că prietenul tău se află sub supraveghere. 

E cunoscut pentru participarea la activități ilegale. 

— Ce fel de activități? 

~ Spunea ceva de droguri si violență antiguvernamentală şi nesupunere. 
Dar n-a vrut să îmi dea mai multe detalii. 

— Droguri? Violenţă? Quan? 

— Uite ce e, Ben, Chi mi-a recomandat câteva familii respectabile cu care 
te-ai putea întâlni pentru a le lua interviu. La care ai putea chiar locui la 
nevoie. Chi şi-a pus propria casă la dispoziţie. Cred că trebuie să stai la 
distanță de fostul tău coleg de cameră. 

— Dar iniţial tu mi l-ai sugerat pe el, Martin. Aminteste-ti, de aceea mă şi 
aflu aici. 

— De unde era să ştiu eu că e vorba de un infractor? 

— Chiar aşa au spus, că este un infractor? 

— Uite ce e, Ben, dacă ai cunoştinţă de vreo activitate ilegală cu care se 
ocupă prietenul ăsta al tău, eşti obligat să-l raportezi. 

- Obligat de către cine? Să-l raportez cui? 

— Ei bine, dacă nu poliţiei, presupun că i-ai putea spune lui Chi şi se ocupă 
el de toată problema. 

— Se ocupă el...? 

— Nu ne permitem să compromitem numele firmei „Getz International”, 
Ne aflăm acolo pentru a face afaceri cu permisiunea autorităţilor. Nu vrem 
să facem tărăboi, nu? 

— Nimeni nu face tărăboi. 

— Când te duci la Beijing? 

— Marţi. 

— Promite-mi că vei ține minte că, înainte de toate, eşti chemat să fii loial 
companiei. Promite-mi că nu vei face nimic necugetat care să pericliteze 
legăturile noastre cu Shanghaiul sau cu Beijingul — bine? 

Ben oftă. 

— Pe onoarea mea de cerceta. Promit. 

Ben se întoarse la casa lui Li duminică după-amiază. 

— Probabil că eşti foarte obosit după lungul drum pe care l-ai făcut din 
Shanghai, spuse Ming. 

— Putin, minţi Ben. Traficul n-a fost prea aglomerat. Partea cu traficul era 
adevărată, dar adevărul era că nu avusese de parcurs decât distanța de la 
hotelul din Pushan. 

— Cum a decurs şedinţa? întrebă Quan. 

— Bine. Dar tot trebuie să mă întorc acolo marti. 

— Atât de repede? 

— In principal pentru zborul la Beijing, iti aduci aminte? Dacă tot sunt în 
țară, s-au gândit că de ce n-ar profita? Jar eu unul nu am nimic împotrivă. 
Presupun că m-am obișnuit să fiu tot pe drumuri. Te-ai mai gândit la 
propunerea pe care ţi-am făcut-o de a mă însoţi? Cum spuneam, este pe 
gratis. M-am săturat până peste cap de atâtea zboruri şi unde mai pui că 
avem şi înțelegerea asta cu Air China. Poţi lipsi două zile de la lucru? Am fi 
plecaţi doar o singură noapte. Ce spui? 

— Am vorbit cu şeful meu despre asta. Mi-a spus că oricum nu prea-mi iau 
zile libere şi că ar trebui să merg cu tine. Am stat si cu Ming de vorbă şi a 
fost şi ea de acord. Pot veni cu tine. No problema. 

~ Excelent. 

— Am putea să ne oprim din nou la hotelul Huaquia Binguan din Pushan? 
Trebuie să duc un pachet acolo, spuse Quan. 

— Sigur. Ce pachet? De fapt, oricum trebuie să plecăm cu câteva ore mai 
devreme. După ce lăsăm maşina in Shanghai, trebuie să intru într-o şedinţă 
fulger înainte să prindem avionul. 

Ben era hotărât să-l țină pe Quan sub observaţie. Spera numai să nu fie 
prea evidentă intenția lui. Insistă să-l ducă la lucru luni dimineață, să-l 
scutească de un drum cu bicicleta. În timp ce se afla la lăcătușerie, Ben 
ascultă cu atenție conversațiile. Nu-i scăpară decât câteva telefoane. Ascultă 
răspunsurile vagi şi sesiză tendința lui Quan de a se retrage şi de a discuta în 
particular cu anumiţi vizitatori. Se simțea ca un spion veritabil. 

Ben avea impresia că Li Quan nu are încredere deplină în el și la rândul 
lui nu era prea sigur dacă are încredere în Quan. Dar el măcar avea toate 
motivele. Trebuia să descopere ce se întâmplă. Poate că mâine or să iasă mai 
multe la iveală, când vor trebui să meargă împreună la Shanghai, iar apoi să 
ia avionul spre Beijing. 


Înainte de răsăritul soarelui, marti, 9 octombrie, Ben vira spre hotelul 
Huaquia Binguan. 
— Te rog, nu parca în fafa, insistă Quan. 

Parchează aici, lateral, şi rămâi în maşină. Nu durează mult. 

— Am înțeles, să trăiţi! făcu Ben. _ 

Quan pasi pe trotuar, cu o sacoşă de molton în mână. În timp ce el dispăru 
după colţ, Ben observă un om îmbrăcat la patru ace, într-o maşină parcată 
peste drum. Omul il fixă pe Quan cu privirea, apoi coborî din maşină, fără a 
scăpa vreo secundă din ochi intrarea principală a hotelului. Ben recunoscu 
postura militară. În momentul când privirea bărbatului se întoarse spre Ben, 
acesta se uită în jos. Chiar şi de la distanţa la care se afla, în afara câmpului 
său vizual, Ben simţea din nou ochii aceia negri şi reci de oţel. Bărbatul 
traversă strada spre hotel. 

Ce face Quan? Şi de ce este urmărit? 

APITOLUL 14 


P ARCURSERĂ LUNGUL DRUM spre Shanghai prin ploaie. 
Domnea tăcerea, iar Ben simţea o tensiune inexplicabilă între ei. În cele din 
urmă spuse: 

— Trebuie să recunosc, sunt surprins să constat că nu esti la fel de 
entuziasmat de noua China cum sunt eu. 

— Poate pentru că îmi doresc atât de mult ca Evanghelia lui Yesu să fie 
văzută mai degrabă ca o soluţie şi nu ca o problemă. 

— Chiar atât de rău stau lucrurile? 

— Guvernul nostru invinuieste creştinii pentru problemele economice din 
Rusia şi din Europa de Est. Creştinismul a hrănit setea de libertate, iar cei 
care se tem de Dumnezeu nu se tem de guvern aşa cum ar dori ei. Este greu 
pentru un istoric să trăiască într-o țară unde istoria şi fiecare curent sunt 
desfigurate. Însă în China, numărul creştinilor este cu mult mai mare decât 
cel al membrilor activi în Partidul Comunist, poate chiar dublu. 

Nu eo surpriză prea mare că Partidul depune eforturi susținute să împiedice 
răspândirea creştinismului. 

— Ce rol ai vrea să joace Biserica în viitorul Chinei? 

Quan îl privi ca si când n-ar fi înțeles întrebarea. 

— Biserica ar trebui să răspândească mesajul lui Yesu. El este Cel Care 
schimbă inimile. Inimile înnoite vor fi cele care vor schimba fata țării. 

Ben, eu nu cred că tu înţelegi cu adevărat deteriorarea familiei chineze, 
disperarea concetatenilor mei. Nu e vorba doar de suicid. Sunt zeci de mii 
de copii ai străzii, mulți fiind vânduți de propriii lor părinți în diferite bande 
pentru numai treizeci de dolari. O societate devine coruptă în măsura în care 
ÎI respinge pe Dumnezeu. America este un bun exemplu, nu? 

— Preferi comunismul în locul capitalismului? 

— Bu, răspunse Quan. Nu prefer muşcătura unui leu muşcăturii unui câine 
turbat. Cel putin, în cazul câinelui mai ai o şansă să supravietuiesti. 

— Deci, capitalismul este câinele turbat? 

— Nu spune Shengjing că iubirea de bani este rădăcina tuturor relelor? 
Iubirea de bani — şi putere — s-a aflat în spatele comunismului. Tata mi-a 
explicat cum stau lucrurile: „Capitalismul spune să-mi speli mâna ca s-o 
spăl şi eu pe a ta. Comunismul spune să-mi speli mâna, că de nu, ţi-o rup pe- 
ata.” Acum, ce prefer, să-mi fie mâna spălată sau să-mi fie ruptă? Răspunsul 
e evident. Dar faptul că-mi va fi spălată mâna tot nu umple golul din inima 
mea. Și poate tu nu ştii asta, dar în inimile noastre încă mai există un gol 
imens — şi multe mâini continuă să fie rupte în China. 


Ajunşi la biroul PTE din Shanghai, Ben îşi văzu de treburile lui, lăsându- 
| pe Li Quan să aştepte la recepție. La vreo douăzeci de metri mai încolo, 
în spatele uşilor închise, într-o imensă sală de conferinţe, Ben şi Won Chi 
îşi încheiau după o oră şedinţa, având ca principal punct pe ordinea de zi 
operaţiunile din cadrul noii fabrici. Se felicitară reciproc pentru modul 
înfloritor în care erau conduse afacerile. 

— Ei bine, ar fi cazul să o cam iau din loc, dacă vreau să mai prind avionul 
de Beijing. Abia aştept să văd fabrica, spuse Ben. Sună-mă de-ndată ce 
sunteţi pregătiți să mă ducefi într-un tur de prezentare. 

— Vrem totul fie pus la punct înainte domnul Ben Fielding vizitează la 
noi. Nu dureze mai mult de o săptămână. Vă sun. Won Chi ezită. Sunteţi 
mulțumit de Mitsubishi? 

— Da. E excelent. 

— Cam cât timp mai aveţi nevoie la ea? 

— Ei bine, era vorba de vreo şase săptămâni, plus sau minus. De ce? 

Aţi avea nevoie de maşină? 

— Nu, mai avem şi altele. Doar curios să ştim cât mai stati la casa prieten 
dumneavoastră. 

— ÎI cunoaşteţi pe Li Quan? E chiar aici, mă aşteaptă afară. Îmi cer scuze. 
Ar fi trebuit să-l aduc cu mine aici, înăuntru. 

Chi ridică mâna. 

— N-am nevoie să întâlnesc, mulțumesc. 

— E vreo problemă? 

— Nu, niciuna problemă. Doar telefon de la oficialitate din guvern. Întreba 
ce faceţi dumneavoastră în casa la acest individ lângă Pushan. 

— Şi dumneata ce i-ai spus? 

— Spus că asta idee la domnul Getz. Să cunoaşteţi chinezi. El întrebat dacă 
eu cunosc coleg dumneavoastră fost de cameră. Eu spus că n-am întâlnit 
niciodată — mai bine să stea la ale lui. 

— De unde ştia dânsul că Li Quan mi-a fost coleg de cameră? 

— Nu întrebat. 

— Care a fost scopul telefonului? 

— Securitate de rutină, poate, dar... 

— Dar...? 

— Prietenul dumneavoastră avut probleme cu BSP înainte. Este sub 
supraveghere. 

— Pentru ce? 

— Poate... droguri?! 

— Quan? Ben râse cu poftă. Uite cum stă treaba: Martin m-a pus în temă cu 

asta, Chi. Şi l-am asigurat că tot ce spuneți este complet nefondat. 
Quan n-a fumat nici măcar o singură ţigară cu marijuana la Harvard, în 
vreme ce noi toţi ăştialalți... înţelegi ce vreau să spun... în sfârşit. Quan este 
un om admirabil. Da, e adevărat, el şi soția şi fiul lor sunt creștini, dar nu 
încurcă pe nimeni cu asta. 

— Nu spus dumneavoastră că e computer la el acasă? 

— Da, aşa e. Chiar d-ta m-ai ajutat să dau de adresa lui de e-mail, mai 
ştii? 

— De unde-l are? Cum poate permite computer un ajutor de lăcătuș? 

— Ei bine, habar nu am, dar să nu crezi că ar trăi în condiţii prea luxoase. 

Chi se hoibă la el. 

— Vreau să spun că nu este deloc bogat, nici cât negru sub unghie. 

Bun, probabil că te aştepţi ca un ajutor de lăcătuş să fie chiar mai sărac de atât, 
dar totuşi... Sunt absolut sigur că aceste acuzații sunt complet nefondate. 

— Se vorbeşte că el se opune la participare în Mişcarea Patriotică 
Tripartită. 

— Spune-mi, ce-i cu treaba asta Tripartită? 

— Nu sunt expert, dar o să încerc. La bisericile în China cerut aderatul la 

trei principii: să conducă singure la sine, să întreţină singure la sine şi să 
susțină singure la sine. Asta nu înseamnă că a fost gândit tot ca să provoace 
credință la creştini, dar să se facă asigurare că nu sunt sub control la forțe 
străine. Mulţi chinezi foarte bine şi fără creştinism, ştiţi? 

— Sigur că ştiu asta, Chi. Am avut întotdeauna păreri foarte bune despre 
voi, ca de altfel lumea întreagă. 

Chi îşi plecă uşor fruntea. 

— Şi nu cred că Li Quan n-ar fi de acord cu toate astea, spuse Ben, nefiind 
nici pe departe atât de sigur de sine pe cât încerca să pară. 

— Poate dacă vezi vreo problemă cu prietenul tău puteţi să anunțați la 
mine? spuse Chi. 

— De ce? 

— Chi spus la BSP că tin ochii în patru. Ei ajută la noi. Şi noi încercăm 
să ajutăm cu ce putem. Face bine la afaceri. 

— Quan e prietenul meu. Sub nicio formă n-aş putea... 

Chi îşi ridică mâna pentru a-l opri. 

— Înţeleg. Dar pentru binele la prieten, domnul Ben Fielding ar putea să 
încurajeze la el să nu se bage în probleme. 

— Sigur. Sunt convins că aşa va face. 


Se aflau într-un aparat de zbor al companiei Air China, în drum spre 
Beijing. Quan se comporta ca un om care n-a mai zburat de ani de zile. 
Tânărul pilot cu fata netedă părea că tocmai ieşise de pe băncile Air Force- 
lui. 

— Ar trebui să mă auzi cum ridic în slăvi China în birourile de acasă, 
spuse Ben. Le-am spus că în douăzeci de ani ar putea lua pe sus întreaga 
producţie naţională a Statelor Unite. 

— Chinezii vorbesc de doisprezece ani, spuse Quan. 

— Poate că au dreptate. Acum doi ani am participat la un tur oferit de 
compania Shanghai Forever Bycicle. Ai fost vreodată acolo? Ar trebui să 
le facem o vizită. Ştiai că produc patru milioane de biciclete anual? 

Au peste şapte mii de muncitori angajaţi. Exportă biciclete în lumea 
întreagă. Sigur, în America sunt cunoscuţi sub alt nume de firmă. 

— Multe lucruri sunt cunoscute sub alte denumiri în America. 

Ben privi afară pe geam. De data asta n-am să pic în plasă. 

Li Quan ştia cum să pună capăt unei conversații. 


130 


În sfârşit acasă 


Quan se afla din nou în aşteptare, de data aceasta în fata birourilor luxoase 
aflate la etajul douăzeci dintr-un zgârie-nori al Beijingului. Din când în când 
se ridica pentru a arunca o privire pe geam în Piaţa Tienanmen. 

La ora 4:00 după-amiază, Ben ieşi din şedinţă. După ce luară o cină 
copioasă, cei doi încercară să se cazeze la un hotel internațional din Beijing, 
Dar, ajunşi la recepție, aflară că accesul cetățenilor chinezi era interzis. 
Porniră spre un alt hotel, unde lucrurile stăteau exact invers, accesul străinilor 
fiind interzis. În cele din urmă, Ben se duse la un alt hotel internaţional şi-l 
rugă pe Quan să-l aştepte afară. Închirie o cameră cu două paturi, spunându- 
le că prietenul său urmează să ajungă mai târziu. Nu i se puse nicio întrebare 
cu privire la acesta, iar el nu dădu amănunte. După ce-și primi cheia, îl aduse 
şi pe Quan înăuntru. 

— Vom vorbi doar în engleză şi totul va fi în regulă, spuse Ben, în timp ce 
treceau prin dreptul clădirilor elegante. Quan se minuna necontenit de tot ce 
vedea în jurul său, chiar şi de sala de sport, repetând întruna că în viaţa lui 
nu mai văzuse aşa ceva. 

Întorși în cameră, se privi îndelung în oglinzile uriaşe şi admiră cada 
separată de cabina de duș, toate poleite cu garnituri aurite. 

— Nici măcar in America nu am văzut atâta lux, murmură Quan. 

— Se prea poate, dar ce alte locuinţe ai văzut tu în afară de căminul 
studențesc? 

Se duseră la culcare, fiecare într-un pat de dimensiuni regeşti — cel putin 
de două ori mai mare decât cele aflate în casa lui Quan. Acesta se întinse şi 
începu să râdă. 

— Ming ar fi încântată, spuse el. 


Miercuri dimineața, Ben împrumută o maşină a companiei şi conduse timp de o 
ora pana la locul său preferat de lângă Marele Zid. Urcară lungul drum pietonal, de 
unde puteau admira în voie îmbinarea extraordinară a zidului cu peisajul natural 
al Chinei. Ben rămase extaziat în fața acestui monument al zelului antic, construit 
pentru a păstra China neîntinată de lumea din afară. 

— Cred că e o ironie, spuse el, trăgând cu nesaţ aer în piept, că mă aflu aici, în 
apropierea unui zid care a fost construit pentru a tine la distanță oameni ca mine. 

Pe măsură ce urcusul devenea mai abrupt, Ben încetă cu sporovăiala. 

În cele din urmă reuşiră să ajungă la cel mai înalt punct şi se întoarseră spre 
a privi coamele verzi ale dealurilor aflate sub ei. 

— Ce spectacol! exclamă Ben. Uită-te la el cum domină întreg peisajul, cum 
se strecoară printre dealuri şi văi. Mă gândeam că n-ar fi o idee rea să găsim 
un loc pe-aici, prin preajmă, pe care să-l poată cumpăra Getz International. 
Să facem un centru de recreere, departe de lumea agitată a afacerilor. 

Quan nu rosti nimic. Ben se dădu şi el bătut. 

După zece minute de scrutare tăcută a depărtărilor, Quan întrebă: 

— Ce vede Ben Fielding? 

— Am o vedere panoramică a Marelui Zid în biroul meu, luată chiar din 
punctul ăsta, unde ne aflăm noi acum. Le spun tuturor că aceasta e cea 
mai bună dovadă a ceea ce sunt în stare să realizeze chinezii. Trebuie să-ți 
vizualizezi felurile pentru a le putea atinge. Zidul acesta reprezintă 2500 de 
kilometri de muncă asiduă şi ambiţie. Este o realizare memorabilă, un tribut 
adus viziunii, ingenuităţii, puterii de decizie. Nimic altceva nu se compară 
cu el — poate numai Piramidele. Chiar şi într-o zi înnorată e incredibil de 
frumos, dar într-o zi ca asta rămâi cu o imagine demnă de eternitate. Este o 
perspectivă absolut inimaginabilă. 

— Era odată o broască într-o fântână, începu Quan. Într-o zi, o pasăre s- 
a oprit acolo să bea apă. Şi-au început să se certe despre cum arată cerul. 
Broasca credea că este foarte îngust. Pasărea în schimb credea că este foarte 
întins. 

— A... şaaa, 

— Pasărea putea să vadă cerul aşa cum este el în realitate. Broasca nu zărea 
decât o părticică din el. Noi nu vedem întotdeauna atât de clar pe cât credem. 
Te-ai uitat la sărbătoarea aniversării a cincizeci de ani de la întemeierea 
Beijingului? 

— Sigur că da. A fost fascinant. 

— Ştii că au existat oameni în Beijing care au fost incuiati în casă în timpul 
ceremonialului? Vărul meu s-a aflat printre aceştia. Familiei lui nu i s-a 
permis să-şi părăsească casa timp de trei zile. Guvernul s-a temut că ar putea 
protesta într-un fel sau altul. Cei aflati pe străzi au primit invitaţie specială 
la eveniment. 

— Adică totul a fost regizat? 

— Imaginea este totul. Cum zice un proverb american, nu-i aşa? Cea mai 
mare parte a lumii a văzut ceea ce vede broasca, nu ceea ce vede pasărea. 
În timp ce lumea aplauda noua Chină, în spatele camerelor de filmat se 
petrecea cu totul altceva. 

La fel s-a întâmplat şi atunci când preşedintele ne-a vizitat străzile. 
Televiziunile au primit permisiunea să filmeze doar în anumite locuri. Şi 
acolo totul era minunat. Frumos. Sărăcia, dărăpănăturile, cerşetorii — toate 
au fost ascunse la trei străzi mai încolo, şi nu li s-a permis să iasă la iveală 
până nu au dispărut mai întâi camerele de luat vederi. 

— În concluzie... eu sunt broasca sau pasărea? Înainte ca Li Quan să-i poată 
răspunde, Ben continuă: Tu ce vezi când priveşti Zidul? 

Quan scrută orizontul, fără să-şi dea seama că-şi mângâie lobul mutilat al 
urechii. 

— Văd piatra funerară de 2500 de kilometri care marchează mormântul a 
zeci de mii de ţărani chinezi morţi prin muncă silnică. 

Ben simți iarăşi cum îi ţâşneşte sângele în obraji. 

— Au fost smulşi din sânul familiilor lor. Transformati în sclavi, exploataţi 
până au murit de suprasolicitare, epuizare, foame, frig şi boală. Au fost 
acoperiți cu pământ şi pietre chiar în locul unde se prăbuşeau. Nu există 
nume, n-au avut loc ceremonii şi nici pietre funerare care să marcheze locul 
mormintelor. Nu s-a trimis nicio înştiinţare familiilor. Munca trebuia să 
continue. Zeci, poate sute de mii, au murit în timp ce construiau acest zid. 
Fără niciun motiv. Vorbeai de Piramide? Păi, e acelaşi lucru. 

— Am vizitat Piramidele. Sunt uimitoare. 

— Ben, nu pot să nu te întreb — tu te gândeşti vreodată şi la altcineva în 
afară de propria ta persoană? 

Ben îşi muşcă buza. 

— Te gândeşti la familiile acelor oameni? La cei ale căror persoane dragi 
au murit condamnaţi la muncă silnică, construind acest zid sau Piramidele, 
ca tu să poți veni să le admiri, şi eventual să atârni o imagine drăguță a lor 
pe peretele biroului tău? Şi toate astea la ce bun? Pentru a ilustra viziunea 
orgolioasă a omului corupt. N-ai citit despre faraon şi ce a făcut el poporului 
ales al lui Dumnezeu, cum i-a făcut robi şi i-a pus să-i construiască oraşe 
întregi? Cu toate astea, mâna lui Yesu a fost peste ei şi i-a înmulţit chiar şi 
atunci când erau oprimati. Te rog să mă ierti că nu reuşesc să mă bucur de 
ceea ce construiesc guvernele şi oamenii de afaceri, indiferent că e vorba 
de oraşe, de piramide sau ziduri. E suficient să priveşti în curțile minuscule 
răspândite în toată China şi ce vezi? Ziduri. Ziduri care izolează oamenii 
unii de alții, ziduri care îi închid în propriile lor locuinţe. Li Quan nu se 
poate bucura de ziduri. 

— Dar trebuie să recunosti că după cele mai pretentioase standarde — Ben 
cuprinse cu o mişcare a mâinii întreaga panoramă — aceasta este o realizare 
măreață. 

— Mulţi chinezi gândesc la fel ca tine. Dar poate că nu e la fel de 
măreață pentru o țărancă care şi-a jertfit soțul si fiii pe altarul pietrelor şi al 
mortarului. Avem proverbe şi despre aşa ceva: Începutul înțelepciunii este 
să spui lucrurilor pe nume. De aceea eu nu-l mai numesc Marele Zid, ci 
Zidul Suferintei. 

Quan se întoarse şi o luă hotărât la vale, în timp ce Ben pomi cu paşi 
repezi după el. Reuşi să-l ajungă din urmă şi-i puse o mână pe umăr. 

— Iarăşi am reuşit să te supăr. Se întâmplă cam des în ultimul timp. 

— Acesta este un loc dificil pentru Li Quan. E a doua oară în viaţă când văd 
Marele Zid. Când eram mic, tata mi-a promis că o să mă aducă aici. Dar n-a 
făcut-o niciodată. 

— De ce? 

— A fost arestat. Iar după eliberarea lui, câteva luni mai târziu, nu i s-a mai 
permis să părăsească oraşul. A fost pus sub supraveghere. Dar m-a asigurat 
că într-o bună zi tot îşi va tine promisiunea. În tot acest timp a continuat 
să ia parte la întrunirile bisericii aflată în ilegalitate. Aşa că l-au arestat din 
nou. Iar de data asta n-a mai ieşit de-acolo. Mulţi ani de zile nu l-am putut 
ierta pentru că nu şi-a ținut promisiunea. Locul ăsta nu este numai Zidul 
Suferinţei, dar şi Zidul Promisiunii Nerespectate şi al Viselor Frânte. 

Ben îl asculta pe Quan, neștiind ce să spună, 

— Am venit aici imediat după întoarcerea mea de la Harvard. Eram deja 
creştin pe-atunci. M-am trezit vorbind de unul singur, rugându-l pe tata să 
mă ierte. Dar tata nu mă mai putea auzi. Fusese îngropat sub alt zid de 
opresiune. L-am pierdut. 


— Nu m-ai pierdut, Li Quan. Doar că eram, așa cum sunt în continuare, 
invizibil privirilor tale, spuse Li Tong. Te-am auzit vorbind de unul singur 
acum douăzeci de ani. Te aud şi acum, fiul meu. Nu trebuie să înţelegi — 
unele promisiuni făcute într-o lume nu pot fi ţinute decât abia într-o lume 
viitoare. 

'APITOLUL 13 


D UPA UN ZBOR TĂCUT din Beijing, Ben si Quan ajunseră din 
nou în Shanghai şi luară Mitsubishi-ul din garajul PTE-ului. Schimbară 
câteva vorbe cu managerii companiei, apoi, văzând că se făcuse deja destul 
de târziu, Ben propuse să se oprească la JC Mandarin, asigurandu-] pe Quan 
că acesta făcea să pălească orice hotel din Beijing. Dar Quan era dornic să 
ajungă acasă. 

— Scuză-mă că nu m-am gândit până acum la asta, dar ce-ar fi să conduci 
tu de data asta? îl întrebă Ben. E o maşină a-ntaia. 

— No problema. Quan îşi ridică mâna. Mi-ar plăcea să o fac, atât doar că nu 
am permis de conducere. Nici nu am nevoie, de vreme ce nu avem maşină. 
Ultima oară când am condus... eram cu tine, Ben Fielding, şi ne îndreptam 
către aeroportul Logan din Boston, în ziua când m-am întors în China! 

— Acea vechitură de Chevy Impala a ta — da, îmi aduc aminte acum, apoi 
am condus eu până acasă, am vândut-o si ţi-am trimis banii luaţi pe ea. 
Uitasem. Atunci ai condus ultima oară? 

Quan încuviință din cap, în timp ce parcurgeau străzile ascunse în umbră 
şi întunecoase ale Shanghaiului. 

~ Şi acesta nu a fost un motiv în plus să regreti decizia ta de a te întoarce 
în China? 

— Maşinile nu prea contează. Dar se întâmplă uneori lucruri care mă fac 
să mă îndoiesc de decizia mea. Chiar de puţină vreme, înainte să vii, într-o 

dimineaţă de duminică, a avut loc un incident care m-a făcut să mă îngrijorez 
teribil pentru Ming şi Shen. 

— Ce s-a întâmplat? 

— Mi-a trecut prin minte că poate am luat o decizie greșită, întorcându-mă şi 
expunându-i astfel şi pe ei pericolelor şi provocărilor vieţii de aici, Aş fi putut 
trăi o viață mai uşoară în America. Dar nu asta avea Yesu în plan pentru 
mine. Calea Lui nu este întotdeauna cea mai ușoară. Dar e întotdeauna cea 
mai bună. i 

— Spuneai că s-a întâmplat ceva... Ceva la biserică? 

— Înainte de asta, aş avea eu o întrebare pentru vechiul meu prieten. 

Cu tine ce s-a întâmplat? 

— La ce te referi? 

— Ce s-a întâmplat de ţi-ai pierdut dragostea pentru Yesu? 

Ben se simţi strâns cu usa. 

— Dar pe tine cine te-a numit judecătorul meu? 

— Dacă Li Quan greşeşte, corectează-l. 

Ben îşi încleştă palmele pe volan şi rămase tăcut timp îndelungat, cu 
privirea aţintită spre şosea. În cele din urmă, răbufni. 

— La sfârşitul facultății s-a îmbolnăvit mama. De cancer. A murit după o 
grea suferință. În ultimul timp avusese dureri cumplite. 

— Da. Îmi amintesc. Mi-ai scris despre asta. Mi-a părut foarte rău. Şi-mi 
pare şi acum. Mama ta a fost foarte drăguță cu mine în vara aceea, cât am 
stat în casa voastră. 

— Uitasem că păstram încă legătura cu tine când a murit. În orice caz, asta 
m-a făcut să mă îndoiesc de Dumnezeu. Dacă m-ar fi iubit cu adevărat, dacă 
ar fi iubit-o pe mama, n-ar fi îngăduit să se întâmple una ca asta. 

— Şi mamele altor oameni suferă în fiecare zi, spuse Quan. E tare ciudat 
că nu L-ai învinuit pe Dumnezeu de nimic până nu a venit vorba de propria 
ta mamă. 

— Scuză-mă, domnule Perfectiune, dar era singura mamă pe care am avut- 
o vreodată! 

— N-am vrut să spun asta... 

— Dar pe cine ar trebui să învinuiesc? Dacă ag fi eu atotputernic, n-aş 
permite ca oamenii să sufere în halul ăsta. 

— Tu nu vezi sfârşitul procesului, ci doar începutul. Nu înţelegi abilitatea 
lui Dumnezeu de a se folosi de suferință în scopuri mai înalte. 

— Tot ce ştiu este că m-am încrezut în Dumnezeu, iar El m-a lăsat baltă. 
Şi mai sunt multe lucruri pe care tu nu le ştii! 

Quan aşteptă în tăcere. În cele din urmă rosti: 

— Şi nu vrei să-mi împărtăşeşti din acele lucruri? 

— De ce-aş face-o? 

— E un lucru care se obişnuieşte între prieteni. Iar noi suntem prieteni 
vechi. 

Ben oftă. 

— Am mai avut un copil, un fiu. Jason, mezinul nostru. În momentul când 
îi pronunță numele, îşi dădu seama că nu mai exista cale de întoarcere. Într-o 
zi îl supravegheam lângă bazin. A sunat telefonul... cineva de la birou. 

Am intrat pentru câteva secunde doar. Când m-am uitat înapoi, era deja sub 
apă. Am încercat să-l readuc la viaţă, dar... 

— Îmi pare foarte rău, Ben Fielding. 

Ben trase brusc pe dreapta în afara carosabilului, pe-o fâşie de noroi 
înghețat. Se întoarse spre Quan si strigă: 

— Ce fel de Dumnezeu se uită în cealaltă parte când se îneacă un copil? 

Întrebarea rămase atâmând greu în aer mai bine de treizeci de secunde, 
tăcerea părând a fi singurul ei răspuns. 

— Ce te face să crezi că Dumnezeu a privit în altă parte? îl întrebă Quan 
cu blandete. 

— Tu nu auzi ce-ţi spun? Fiul meu a murit! Şi Dumnezeul asta al tău a 
permis să se întâmple una ca asta. 

— Da, așa e. Dar El îl iubeşte pe fiul tău. Aşa cum te iubeşte şi pe tine. 

— Nu fi se pare că vorbeşti prostii? Şi mai eşti şi naiv pe deasupra! 

— Ştiu şi eu câte ceva despre suferință, Ben Fielding. Viaţa m-a învățat 
că Dumnezeu nu este servitorul meu. Sau poate ţi-ai imaginat că El este 
un personaj în genul duhului din lampa lui Aladin? Că iti stă mereu la 
dispoziţie? Că e o putere pe care o poți îmblânzi şi stăpâni, care se găseşte 
mereu la îndemâna ta, aşteptându-ți doar porunca, gata să te distreze oricând 
ai tu poftă? Poate că acesta este modul de gândire al americanilor. Dar nu 
este propriu pentru Shengjing. Nu poți să lustruieşti pur şi simplu lampa 
fermecată şi să-l poruncesti lui Dumnezeu să-ți îndeplinească dorința. 

Ai primit binecuvântări din mâna Lui şi primeşti în continuare — şi cu toate 
astea Îl respingi din cauza nenorocirilor care au dat peste tine? 

— Era singurul meu fiu. 

— Da. Şi bunicul meu şi-a pierdut unicul fiu. Li Quan şi-a pierdut unicul 
tată în închisoare. Şi unica mamă într-un cutremur... şi două verişoare, si 
câţiva prieteni. Sunt nopți în care tânjesc să-mi întâlnesc părinţii. Dar nu pot 
vedea ochii tatălui şi zâmbetul mamei mele decât în vis. Da, fostul tău coleg 
de cameră ştie câte ceva despre suferință, deşi mult mai putin decât mulți 
alții. Nu suntem noi lutul, iar Dumnezeu olarul? Suntem indreptatiti oare să- 
L tragem la răspundere, când El refuză să se conformeze dorințelor noastre? 
Dacă eşti în căutarea unei religii care să fie centrată pe tine însuți, trebuie să 

recunosc că creştinismul este de departe cea mai greşită alegere. 

— N-avea niciun drept! 

— El are dreptul să ne prefacă şi în stane de piatră, dacă vrea. De ce te agati 
cu dinții de nişte drepturi pe care nu le ai? Când ţi-a promis El că nu vei 
avea parte de suferință? Ti-as putea cita multe pasaje din Biblie unde scrie 
că vei suferi. Oare pe Dumnezeu L-ai respins? Sau i-ai întors spatele unui 
dumnezeu fals creat după propria ta imagine? 

— Ai câte un răspuns la toate, nu-i aşa? Ei bine, eu unul am să-ţi spun 
părerea mea: arogant mai esti să-ți imaginezi că poţi vorbi în numele lui 
Dumnezeu. 

— Nu vorbesc în numele Lui. Doar repet ce a spus El. Este o diferență. 
Şi crede-mă, sunt multe lucruri pe care nu reuşesc să le înțeleg. Dar cred 
în Dumnezeu, care este plin de bunătate, iubitor şi atotputernic. Este un 
Dumnezeu al minunilor, care face ca toate să lucreze împreună pentru un 
Scop veşnic. 

— Eu unul nu văd providenta Lui. 

— Păi atunci poate că ar trebui să-ți deschizi ochii. Eu văd providenta Lui 
în faptul că am fost pus în aceeaşi cameră cu tine, Ben Fielding, acum mai 
bine de douăzeci de ani. Și în faptul că l-a readus pe fostul meu coleg de 
cameră la mine, după tot acest timp. 

— Eu cred că anumite lucruri au loc prin muncă asiduă sau prin accidente, 
că unele sunt pure întâmplări, noroc sau ghinion. 

— Vorbeai de aroganță. Oare adevărata aroganță nu este aceea să nu dai 
crezare Scripturilor, încrezându-te in tine însuți? 

— Refuz să cred într-un Dumnezeu care mă trimite în iad. 

— Şi crezi că refuzul tău de a crede ÎI va face pe Dumnezeu să-Şi schimbe 
felul de a fi? El este Cel Căruia nu trebuie să-l pese de ceea ce gândeşti tu. În 
ciuda a tot ceea ce gândesc şi cred americanii, universul nu este guvernat de 
democrație. Adevărul nu este alegerea unei majorităţi. Cât despre iad, dacă 
ai fi la fel de drept si sfânt ca Dumnezeu, ai înțelege că toți oamenii merită să 
ajungă în iad. Nu e o taină faptul că locul nostru, al tuturor, este în iad. 

Dar ceea ce este o taină e faptul că unii ajung cu toate astea în rai. 

— L-a ucis pe singurul meu fiu! 

— Şi-a ucis singurul Lui Fiu ca tu şi familia ta să aveți viață. Ca fiul tău şi cu 
tine să nu ajungeţi în iadul pe care de altfel îl meritati, ci în raiul nemeritat. 
În loc să fii ranchiunos pe Dumnezeu că nu-ți urmează instrucţiunile, mai 
bine ar fi să cazi în genunchi în fata Lui şi să-L lauzi pentru barul pe care ţi-l 
arată. Regret nespus suferinţa ta, Ben Fielding. Deplâng pierderea pe care ai 
suferit-o. Ben descoperi abia acum fata udă de lacrimi a lui Quan. Dar nu-L 
învinui pe Acela Care iti dăruieşte fiecare gură de aer pe care o respiri, care 

iti oferă harul Său nespus de mare, har ce depăşeşte capacitatea noastră de 
pricepere. E! este Creatorul; noi — sărmane făpturi create. Noi suntem datori 
să-l dăm Lui socoteală, nu El nouă. 

Ben se simți dintr-o dată copleşit de mânie, împotrivire şi vinovăţie în 
acelaşi timp. 

— Eu nu sunt teolog ca tine, Profesore. Nu ştiu nimic despre toate lucrurile 
astea. 

— Dar ştii că un copil are nevoie de tatăl lui? 

— Fiul meu mort nu mai are nevoie de tată. 

— Fiicele tale nu au nicio vină pentru faptul că fiul tău a murit. Ele au 
nevoie în continuare de tatăl lor. 

— E putin cam târziu pentru asta. 

— Dacă esti în viata, şi la fel sunt şi ele, atunci nu este deloc prea târziu. 


După miezul nopţii, în casa lui Quan, un țipăt sfâşietor aproape că îl făcu 
pe Ben să sară din aşternutul său. Instinctiv, luă poziția de apărare, cu pumnii 
inclestati ridicaţi în fata pieptului, ca şi când ar fi vrut să se protejeze de un 
posibil atacator. 

— E-n regulă, o auzi pe Ming soptindu-i lui Quan. Ai visat din nou. 

Shen mormăi somnoros, cățărându-se în patul mic al părinţilor lui. Deşi 
era întuneric beznă, Ben avu impresia că o desluseste pe Ming, cu brațele 
petrecute pe după umerii soțului şi fiului ei. 

fl auzi pe Quan scâncind uşor, apoi începând să plângă în întuneric. 
Ming îl asigură din nou că totul e în regulă. Imbatabilul Li Quan părea de 
această dată un băiețel care se teme de întuneric, căutând disperat protecție 
şi siguranță. 

Culcat în patul său, Ben încerca un sentiment de vinovăţie că asistase la un 
moment atât de intim. Spera ca Li Quan să fi uitat de prezenţa sa. 


În următoarele trei zile, Ben îşi petrecu cea mai mare parte la Pushan, 
stând de vorbă cu administratorii de magazine şi cu oamenii de pe stradă. 
Se folosea de aparate de înregistrat digitale, de ultimă oră, pentru a surprinde 
cât mai fidel răspunsurile care puteau ajuta departamentul de marketing şi 
echipa de vânzări a firmei Getz să dea lovitura. 

Sâmbătă plecă la o altă „Şedinţă în Shanghai” care-i convenea de minune 
pentru că putea astfel petrece din nou câteva ore singur în Pushan. Nu voia 
să fie de faţă când Li Quan se va pregăti să meargă la întâlnirile lor ilegale. 
Dorea să fie sincer cu Martin, cu Won Chi şi cu oricine altcineva când le va 
spune că nu l-a văzut niciodată pe Quan făcând ceva rău. 

Era deja 14 octombrie. Ben se întoarse în acea noapte la casa lui Quan, 
simțindu-se vinovat pentru minciuna cu care încercase să-şi justifice plecarea 
la Shanghai. Pe când se afla întins în patul său, mustrându-se singur că 
mintise, auzi nişte voci de bărbați şuşotind în noapte. Îşi aprinse lumina de 
la ceasul său de mână și se uită. 2:20, Să fie hoţii? Dar nu... ÎI zări pe Quan 
lângă uşă, cu o lumânare în mână. Apoi descoperi o umbră diformă alături 
de el. Aceasta tocmai îi înmâna lui Quan ceea ce părea a fi un sac de iută. 
Quan se întoarse şi aruncă o privire înspre Ben, care îşi închise iute ochii, 
apoi îşi întoarse încet capul şi gemu uşor, prefăcându-se că doarme. 

Bărbaţii mai şuşotiră câteva minute, în timp ce Ben îşi ascutea urechile, 
încercând să prindă cât mai mult din conversaţia lor. Quan părea că încearcă 
să-l convingă pe om să rămână acolo peste noapte, dar acesta își arunca 
mereu privirea spre Ben, care, la rândul lui, îl studia printre pleoapele 
întredeschise. Arătă de câteva ori spre el şi puse întrebări pe care Ben nu 
reuși să le descifreze. Dialectul necunoscutului nu semăna deloc cu chineza 
pe care o învățase. 

Quan luă sacul, traversă încăperea şi se aşeză în genunchi, scotocind cu 
mâinile pe sub patul său. Ming şi Shen fie dormeau adânc, fie se prefăceau 
şi ei. Ben îl văzu introducând sacul sub pat, în timp ce străinul îşi plimba 
necontenit privirea de la Quan la Ben şi invers. După alte câteva sunete 
înăbuşite, Quan se ridică în picioare. Ben mormăi ceva şi se întinse din nou, 
întrebându-se dacă nu cumva exagerează, expunându-se astfel. 

Quan se îndreptă spre ușă şi-l sili şi pe străin să-l urmeze. Amândoi păşeau 
uşor. Uşa se închise. Ben auzi vocile lor şoptite îndepărtându-se în noapte. 

Se ridică încet din pat şi privi afară pe geam. Luna palidă îşi arunca 
umbrele pe sub arborele de ginkgo. Înăuntru, lumânarea ardea în continuare, 
la numai doi pași de capul lui Ming. 

Cine este bărbatul ăsta? Şi ce să fie în sac? De ce l-o fi ascuns Quan? 
Droguri? Arme? Bani falși? Nu, Quan nu e în stare de aşa ceva. 

Dar nu spusese chiar el că bărbaţi onorabili ajungeau să vândă droguri, 
pentru a le distribui apoi noaptea? Nu spusese el că în China corupția e în 
floare? Ar fi avut un venit decent dacă nu i s-ar fi interzis să predea. Câştiga 
atât de puţini bani pentru a-şi întreține familia. Era oare de condamnat dacă 
făcea ceva ilegal pentru a obține un câştig în plus? Îşi aminti de ochii aceia 
reci ca oţelul pe care-i văzuse peste drum de hotel. Se gândi la computerul 

pe care un simplu ajutor de lăcătuş nu şi-l putea permite, 

Ben se întinse din nou în pat şi-şi închise ochii, cu adevărat de data aceasta, 
făcând eforturi să adoarmă. Dar gândul la sacul misterios şi la conţinutul 
acestuia îl țineau treaz. Se mai luptă încă vreo două minute cu acest gând, 
apoi se ridică şi sări în picioare. Privi spre umbrele care se întindeau până 
sub arborele de ginkgo şi isi întoarse privirea spre fata palidă a lui Ming. 
Deja îşi şi construise o scuză plauzibilă. Tocmai mergeam la toaletă. Nu am 
găsit lanterna, aşa că am luat lumânarea. 

Lua lumânarea gi se strecură prin cameră. Pentru prima oară se bucura 
că podeaua era acoperită cu ciment, ştiind că nu ar fi reuşit niciodată să 
păşească fără zgomot pe o podea de lemn. Lumina căzu pe leul din mijlocul 
mesei, care şi de-această dată părea să se uite fix la el. Cu colţul ochiului 
zări ceva mişcându-se. Îngheță. Se întoarse brusc şi văzu forma întunecată 
întorcându-se odată cu el. 

Propria umbră. 

Jenat, se lăsă în genunchi, sperând că Ming nu-i va observa prezenţa. 

Puse lumânarea jos, la fel cum făcuse şi Quan când vârâse sacul în 
ascunzătoarea lui. Se aplecă şi-şi întinse mâna sub pat, bâjbâind. Degetele 
sale trecură peste cimentul rece până se loviră de ceva de altă consistenţă. 
Părea a fi din lemn. Îşi strecură degetele pe sub marginea obstacolului. 

Era o scândură slăbită. Trase de ea, reuşind s-o scoată, apoi o apucă strâns, 
în tăcere. 

Deodată simţi cum ceva îi atinge mâna. ase il auzi. I se urca pe brat, 

trecând la doar câţiva centimetri de ochi, părând imens în lumina tremurătoare 
a lumânării. Ben îngheţă. Gângania i se strecură pe sub bărbie, care era de 
altfel lipită de pământ. Se apropiase atât de mult de privirea sa că acum nu 
mai putea zări decât o pată imensă. Simti cum ceva îi atinge bărbia. Antene? 
Îşi tinu respiraţia îngrozit, sperând că gângania își va lua tălpăşița. 
Dar aceasta se opri, de parcă ar fi stat pe gânduri încotro s-o apuce. În 
cele din urmă începu să i se urce pe buze. Ben scoase un strigăt înfundat, 
ridicându-şi capul, care se izbi cu putere de scândurile ce susțineau salteaua 
de deasupra lui. 

Gemu, apoi o auzi pe Ming tipand speriată deasupra lui. 

Mâna dreaptă i se agăță într-un cui. Îşi scoase capul de sub pat, în timp ce 
gândacul dispăru, furişându-se într-o gaură. Cu stânga lovi lumânarea, care 
se răsturnă şi se stinse. 

O auzi pe Ming rostind repede câteva cuvinte răguşite, într-un dialect 
străin, o înşiruire de vorbe fără sens sau poate cambodgiană, pe care o știa 
din copilărie. 

— Ming, sunt eu, Ben. Totul e în ordine. Am venit încoace după lumânare, 

ca să ies până la toaletă. Tineam ceva în mână şi mi-a scăpat, s-a rostogolit 
sub pat. k 

Şi ce-ar fi putut să fie acel ceva? Îşi derulă rapid prin minte povestea lui 
şubredă, în timp ce Ming continua să bolborosească vorbe neinteligibile. 
Il auzi pe Shen începând să plângă încetişor. 

— Ben? Tu eşti? rosti Ming în chineză. Dar unde este Li Quan? întrebă 
ea. 

Ca la comandă, uşa de la intrare zbură într-o parte. Întunericul mai dură 
doar o secundă, după care se auzi un chibrit aprinzându-se şi o lumină 
nebănuit de vie învălui încăperea. 

— Lumânarea-i aici, pe jos, Quan. Mi-a scăpat din mână. S-a rostogolit 
sub pat. 

Ben încerca din răsputeri să pară cât mai nevinovat şi mai săritor posibil, 
dar încheietura dreaptă îl durea de parcă ar fi fost prinsă într-o menghină. 

Quan aprinse lumânarea. O văzu pe Ming în genunchi în vârful patului, cu 
braţele încrucişate si cu palmele așezate de-o parte şi de alta a gâtului. Shen 
se strecurase între timp alături de ea în pat, cu ochii mari şi umezi. 

— Mă sculasem să mă duc la toaletă, îi explică Ben lui Quan. Mi-a scăpat 
lumânarea din mână, s-a rostogolit sub pat, şi acolo am dat de... un gândac, 
care s-a suit pe mine. Aşa am trezit-o pe Ming. Îmi pare rău. Eu... 

Stătea ca un copil vinovat, care tocmai a scomit o minciună pentru a-şi 
acoperi boroboaţa. ÎI auzi pe străin rostind cuvinte pe care nu le înțelegea 
cu totul. Apoi îl văzu arătând spre încheietura lui dreaptă care-l durea 
sfâşietor. 

Ben îşi cobori şi el privirea spre mâna sa şi descoperi ce-l strânsese asa de 
tare — o scândură de mai bine de patruzeci de centimetri 

APITOLUL IG 


A 


I. PARE RĂU, QUAN, spuse Ben, dar am văzut că ai ascuns ceva 
şi m-am temut să nu ai probleme. Părea totul foarte suspicios, de parcă ar fi 
fost... ilegal. Arătă cu mâna sub pat, încercând să distragă atenția tuturor de la 
sine. Nu sunt droguri, nu? 

— Droguri? făcu Quan. Chiar iti imaginezi că aş încălca legea pentru 
droguri? 

Ben simţi durerea care se ascundea în cuvintele prietenului său. 

— Nu. Dar chiar tu însuţi ai spus că vremurile sunt dificile. Că oamenii ajung 
să facă lucruri pe care în mod normal nu le-ar face. Nu e cazul tău, Quan. 
Ştiu asta. Acum mă simt ca un prost. 

— Cel care pune o întrebare este un prost numai pentru cinci minute, dar cel 
care nu întreabă rămâne un prost pentru totdeauna. Dacă ai îndoieli în privinţa 
fostului tău coleg de cameră, întreabă-l pe el. 

Quan aprinse lumina, se lăsă în genunchi şi se aplecă sub pat. 

— Bu, exclamă speriat bărbatul necunoscut, scuturând vehement din cap. 
Expresia de pe fata lui Ming, în timp ce se deplasa spre marginea patului, 
spunea acelaşi nu. 

—E timpul, îi linişti Quan. 

— Eşti sigur? întrebă femeia. 

Quan își continuă căutarea, iar Ben auzi sunetele deja familiare. Fără cea 
mai mică ezitare, Quan trase afară sacul de iută de sub pat. Se ridică şi i-l dădu 
lui Ben. 

— Quan, nu trebuie să-mi arăţi nimic. Nu e treaba mea. Adică... 

Ben descoperi fata contrariată a străinului. Era evident că nu înțelegea nicio 
iotă în engleză. 

— Deschide-l, Ben. 

Ben deschise sacul, care era plin şi mult mai greu decât îşi imaginase iniţial. 
Vari neliniştit mâna înăuntru, sperând din tot sufletul să nu mai dea peste 
vreun alt gândac. Simti cu degetele ceva solid şi-l trase afară. Era o carte cu 
copertă neagră de vinil, compactă, dar groasă de aproape cinci centimetri, cu 
simbolul unui peşte gravat pe coperta din față. 

— O Biblie? întrebă Ben. 

Quan dădu din cap afirmativ. 

Ben goli conținutul sacului pe pat. Şase Biblii. Străinul, care evident nu era 
de acord cu cele care tocmai se petrecuseră, se aşeză pe jos. Quan se aşeză 
alături de el, în timp ce Ben îşi trase un scaun, iar Ming îşi reluă locul pe 
marginea patului. Shen, care se afla în braţele ei, aproape adormise din nou. 

— Această Biblie de studiu este o comoară, spuse Quan, Cei mai multi lideri 
ai caselor de rugăciune nu au pregătire teologică. Nu au acces la niciun fel de 
cărți creştine. Aceste cărți se numesc „seminarul de buzunar”. Este Cuvântul 
lui Dumnezeu, cu instrucțiuni despre cum trebuie să studiezi, ba chiar despre 
cum să predici şi cum să îi înveţi pe alţii din Shengjing. 

Quan deschise cartea, iar vocea lui deveni pătimaşă, în timp ce răsfoia filele 
acesteia. 

— Are cuprins, schițe de predici, hărți şi tabele. Ben Fielding, nu înţelegi ce 
valoare inestimabilă au toate astea? Nici măcar pastorii nu dețin toți o Biblie. 
Iar cei care au, nu știu cum să o folosească. Această Biblie este un dar de la 
Yesu pentru noi. 

— Ce semnificație are peştele? 

— Cuvântul grec pentru peşte este ichtus, explică Li Quan. Primii creştini 
l-au folosit ca un acrostih — în engleză ar veni cam aşa: Isus Cristos, Fiul 
lui Dumnezeu, Mântuitorul. Fiecare literă grecească reprezintă inițiala unuia 
dintre aceste cuvinte. Pe vremea când credinţa lor era ilegală, la Roma, desenau 
acest semn cu un befisor pe jos pentru a se identifica între ei. Când alti creştini 
descopereau acest simbol, îl desenau fa rândul lor. Astfel afiau că sunt frați 
şi surori. Unii dintre noi mai folosesc încă acest semn. El ne aminteşte şi de 
peştii pe care Yesu i-a înmulțit pentru a hrăni mulțimea şi de peştele pe care 
l-a prăjit şi l-a mâncat înainte de înălțarea Sa la ceruri. 

Ben dădu din cap, nefiind prea sigur că înțelege cu adevărat. 

— De aceea te-am servit cu peşte pe platoul bunicii mele în prima seară pe 
care ai petrecut-o cu noi. Platoul şi peştele ne amintesc de Yesu, care s-a dat pe 
Sine Însuşi pe cruce, ca trei zile mai târziu să le servească peşte ucenicilor Săi. 
La rândul nostru, şi noi dorim să-L oferim pe Yesu familiei şi vecinilor noştri. 
De asemenea, simbolul acesta ne duce cu gândul la frații şi surorile noastre 
care au fost persecutați acum două mii de ani. Dar cel mai important lucru nu 
este simbolul, ci însăşi Shengjing. 

— Ce veţi face cu aceste Biblii? 

— Le voi duce la un anumit loc de întâlnire. 

— La hotelul Huaquia Binguan, la canadianul de la etajul patru, domnul 
Rogers, nu-i aşa? 

— Domnul James. 

— Bărbatul care dă televizorul mai tare când sosesc musafirii. 

— Multe camere de hotel au insecte, spuse Quan. 

— Poftim? 

— Nu-i ăsta cuvântul corect din engleză? Gândaci? Da. Asta e — multe camere 
au gândaci. Trebuie să dăm televizorul mai tare pentru a ne acoperi conversaţia. 
Mulţi oameni ajung la închisoare când le sunt ascultate conversațiile uzuale. 

— Parcă i-ai dat domnului James pâine şi carne, nu-i aşa? 

— Da. Pâinea şi carnea pe care le-a adus bunul meu prieten din America. 
Shengjing. 

— l-ai dat Biblia pe care ţi-am adus-o? 

— Da. 

— Şi el ce ţi-a dat în schimb? Muzică clasică? 

— Compact discuri cu imagini şi cuvinte care sunt muzică pentru suflet. 
Lucruri pe care guvernul nostru nu doreşte să le avem. 

— De ce nu mi-ai spus înainte toate astea? 

— Sunt multe lucruri în joc. 

— Nu ai încredere în mine? 

Quan ezită să-i răspundă. 

— Spune-mi, de ce mergeai cu spatele când te depărtai de casă? 

— Ai privirea ageră. Chiar nimic nu-ți scapă? Este vorba de o şmecherie pe 
care am invatat-o de la tata. Urmele paşilor pot fi examinate. Uneori s-ar putea 
să preferi să se creadă că alţii au venit la tine, nu că tu eşti cel care a părăsit 
casa. 

— Dar de ce? 

— Nu-ţi pot spune. Dar a existat un motiv. 

— Imi spui să-ţi pun întrebări, dar nu ai atâta încredere în mine, încât să-mi 
răspunzi la ele... Bun... Spune-mi atunci cine este acest om care te vizitează la 
miez de noapte? şi Ben arătă spre străin. 

— Nu-ţi voi dezvălui numele lui, nici chiar tie. Nu l-aş dezvălui nimănui, 
decât celor care trebuie să-l cunoască neapărat. Quan îşi privi palmele. Dar ai 
dreptate. Nu prea am fost sigur că pot avea încredere în tine, Ben. 

Cuvintele lui îl lovira pe Ben mai tare decât s-ar fi aşteptat. 

— Deci, de vreme ce ţi-am spus că poţi să-mi pui orice întrebare, o să te întreb 
şi eu ceva. Loialitatea ta fata de companie este mai mare decât loialitatea faţă 
de Dumnezeul tău? Afacerea ta implică într-un fel sau altul guvernul chinez? 
Îi eşti îndatorat în vreun fel Partidului? Habar n-am. Acolo unde este comoara 
unui om, acolo este şi inima lui. Unde e comoara ta, Ben Fielding? 

- Poate că nu sunt de acord cu ceea ce faci. Dar nu te-aş trăda niciodată. 

— Mă gândeam eu că n-ai face-o. Dar ştii, există un proverb chinez care 
spune: Să ghicesti este un lucru care nu te costă prea mult. Dar să faci o 

presupunere greşită te poate costa totul. Dacă m-aş fi înşelat cu presupunerile 
mele despre fostul meu coleg de cameră, aş fi pus viața multora în joc. Şi asta 
nu-mi permiteam să fac. Dar acum... cred că pot avea încredere în tine. 

— Cine erau bărbaţii de peste drum de la hotel? 

~ Cel mai şters era agent al BSP. Personajul principal era Tai Hong. 

Ming se cutremură şi-l apucă pe Quan de brat. 

— Tai Hong? făcu Ben nedumerit. 

— Şeful adjunct al poliţiei. Îi urăşte de moarte pe credincioşi. 

— L-am văzut iarăși la hotel, în timp ce ne îndreptam spre Shanghai pentru 
a lua avionul spre Beijing, atunci când ai trecut pe-acolo să laşi sacoşa de 
molton. 

— Tai Hong era acolo? 

— Te urmărea. De unde provin Bibliile astea? întrebă Ben, arătând spre 
cele şase cărți negre răsfirate pe pat, dintre care una se odihnea în mâinile lui 
Shen. 

Quan privi spre bărbatul necunoscut şi încuviinţă din cap. Acesta rosti într-o 
chineză stricată: 

— Eu sunt măgăruşul lui Yesu. 

Pentru o secundă, Ben crezu că n-a auzit bine. 

— Cel care duce o prețioasă încărcătură. Fac asta deja de treizeci de ani. 
Aceasta este chemarea mea. Îşi înclină capul. 

— De unde eşti? întrebă Ben. 

Ming se ridică grăbită şi traversă camera pe vârful degetelor, trase draperiile 
de la geamul din fata casei, apoi se duse la geamul din spate şi făcu acelaşi 
lucru. Îşi luă haina de piele pe care o primise de la Ben. Acesta băgă de seamă 
că tremura ca varga. 

— Să cazi într-o groapă te face mai înțelept, spuse bărbatul. Am căzut în 
suficient de multe gropi ca să ştiu că e mai bine pentru mine să nu-ţi răspund 
la această întrebare. Sunt etnic chinez, dintr-o altă tara. Cunosc măgărușii lui 
Yesu din şapte țări, între care se numără şi țara ta. Uneori oamenii aduc Biblii 
din afară. Eu sunt cel care le răspândesc în interiorul țării. Ridic mai puţine 
suspiciuni ținând cont că sunt de provenienţă chineză şi par a fi un cetățean 
oropsit. Am călătorit până în cele mai ascunse cătune din ţară, cele mai slab 
evanghelizate parti ale Chinei — până în enclavele musulmane din Nord-vest 
şi până în Tibet în sud-vest. 

— De ce faci toate astea? întrebă Ben. 

— lartă-mă, spuse străinul. Li Quan îmi spune că pot avea încredere în 
dumneata, dar dacă vii şi pui astfel de întrebări înseamnă că nu cunoşti căile 
lui Yesu. 7 

— Poate că nu. Învaţă-mă tu! 

Bărbatul ridică o Biblie. O duse la nas şi o mirosi cu nesat. 

— Aceasta este Cartea lui Dumnezeu. Nimic nu este mai de pret decât ea. 
Săptămâna trecută am dus douăsprezece astfel de cărți într-o biserică cu o 
mie de membri. Până să ajung eu la ei, aveau doar cinci în toată biserica. 

Oamenii se oferă să-mi plătească salariul lor pe o lună întreagă doar pentru o 
singură Biblie. Dar eu le distribui gratuit. Tot ce accept în schimb este un pat 
Şi mâncare. 

— Ceea ce faci dumneata este legal? 

— Am fost de nenumărate ori închis, spuse musafirul. Dar pentru că sunt 
cetățean străin şi am paşaport, am fost eliberat de fiecare dată. Mi se interzice 
să mă mai reintorc în China. Aşa că trebuie să-mi schimb mereu numele. 

Li Quan din Hangzhou cunoaşte unul dintre vechile mele nume. Dar nici chiar 
el nu-l cunoaşte pe cel actual. ` 

— Nu ai familie? îl întrebă Ben pe măgăruş. 

— Locuiesc împreună cu sofia şi copiii mei doar patru luni pe an. Chiar si 
măgărușii mai trebuie să ia câte o pauză din când în când. Cea mai mare 
parte a anului transport o prețioasă încărcătură. Yesu a intrat pe un măgăruș în 
Terusalim. Prin Cuvântul Lui El intră în inimile oamenilor. Sunt măgăruşul pe 
care Yesu a intrat în peste o sută de oraşe şi sate diferite. Asta este chemarea 
mea. Îşi înclină din nou capul. 

Quan puse mâna pe o Biblie, o duse la nas şi inspiră adânc. 

— Ador mirosul cărților. Dar nu există niciuna atât de parfumată ca 
Shengjing. : 

Strânse cărțile înapoi. în sac, apoi le vari din nou sub pat, punând la loc 
scândura-capcană. 

— A trebuit să sparg cimentul ca să-mi fac ascunzătoarea asta. Cei de la 
BSP se pot uita în voie sub pat şi nu vor descoperi nimic. Ținând cont că este 
ciment pe jos, sper că nu se vor obosi să tragă patul la o parte doar ca să se 
uite dedesupt. 

— Am tot respectul pentru menirea pe care şi-a ales-o acest om, începu Ben. 
Dar asa cum spunea si el, va ajunge să fie deportat. Şi atunci nu vă va mai fi 
de niciun folos. 

— Oamenii noştri sunt înfometați după Cuvântul lui Dumnezeu, spuse Quan. 
Ce fel de om aş fi eu daca nu le-aş da de mâncare celor flămânzi? 

— Dar există posibilitatea să-ţi pierzi libertatea. Sau chiar mai rău de atât. 

— Un om supus este liber chiar şi în închisoare. Dar cel care nu se supune, 
este legat chiar și atunci când este în libertate. Lui Ben îi displăcu modul în 
care îl privi Quan. Ă 

— Dorinţa cea mai fierbinte a unui ucenic este să-şi slăvească Stăpânul, 
adăugă măgăruşul. Există lucruri mai importante decât să rămâi în viata. Cei 
ce-L urmează pe Yesu trebuie să-L iubească mai mult decât propria lor viata. 

Ben îi întoarse privirea lui Quan. Neștiind ce altceva să facă, încuviinţă. 

APILOLUL 17 


= 

L TONG SEDEA PE IARBĂ, privind la cele două făpturi care-l 
fascinaseră încă de prima oară când ajunsese aici — Privitorii. Arătau aproape 
identic, doar că unul stătea în picioare, rostind cuvinte, iar celălalt stătea jos 
şi le nota. Din câte-şi amintea Li Tong, nu încetaseră să facă asta niciun 
moment. Le auzise numele, însă nu le putea pronunța. Asa că-l numi pe unul 
Cititorul, iar pe celălalt Scriitorul. 

Privitorii se uitau printr-un portal imens, studiind continentele pământului 
cu ochi atenți de santinelă. Dar ceea ce vedeau ei prin acel portal special — şi 
ce puteau vedea și alții ca Li Tong când priveau prin el — era un singur lucru. 
Portalul nu se focaliza niciodată pe grupuri mari de oameni, ci întotdeauna 
pe indivizi, familii şi biserici. 

In acest moment, vedeau un bărbat zăcând în mizerie într-o temniţă 
întunecată. O fetiță care era bătută de cel care o capturase. O femeie care lua 
parte la funeraliile fiului ei. Un băiat care-o strângea în brațe pe mama lui 
fara suflare. Ceva mai târziu văzură fata unui călău, a unui temnicer, a unui 
executor. Feţele tuturor celor care produceau atâta suferință se vedeau la fel 
de desluşit ca şi feţele celor chinuiti de ei. 

Scriitorul nota aprig totul în carte cu o peniță imensă, din care cerneala 
părea să nu se termine niciodată. Scria cu o caligrafie desăvârşită, într-o limbă 
pe care Tong nu o putea citi încă, desi mai văzuse şi alti mesageri scriind în 
aceeaşi limbă. Cineva îl învățase semnificaţia câtorva dintre caractere. 

Într-un fel se asemăna cu chineza, pentru că semnele ei întruchipau oameni, 
animale şi evenimente. Dar avea mult mai multe caractere și simboluri. 

Era o limbă arhaică, aşa i se spusese, o limbă care avusese initial doar câteva 
zeci de caractere, dar care se dezvoltase tot mai mult, pe măsură ce drama 
pământului luase proporții, peste milenii. 

Cealaltă făptură, Cititorul, stătea în picioare, uneori citea, alteori recita 
cuvintele maretei Shengjing, scrisă în aceeaşi limbă arhaică. Si el privea la 
rândul său evenimentele ce se desfăşurau pe întunecata planetă. Dar, în timp 
ce Scriitorul nota totul cu meticulozitate, Cititorul întorcea filele din Shengjing 
într-o parte şi-n alta, citind mereu, cuprins de o pasiune nemărginită. Tong 
asculta cuvintele pe care le rostea acesta, observând că Cititorul privea doar 
în trei direcţii — uneori în Carte, alteori la oamenii care sufereau pe planeta 
neagră, iar alteori spre Regele care şedea pe tron: 


Cei ce seamănă cu lacrimi, vor secera cu cântări de veselie. Ferice 
de cei ce plâng, căci ei vor fi mângâiați. Domnul este scăparea celui 
asuprit, scăpare la vreme de necaz. Cei ce cunosc Numele Tău, se 
încred în Tine, căci Tu nu părăseşti pe cei ce Te caută, Doamne! 


Acum Cititorul se uită într-o a patra direcţie, de această dată la feţele celor 
care îi chinuiau pe cei suferinzi şi apoi înapoi spre Rege: 


Vai de cei ce rostesc hotărâri nelegiuite şi de cei ce scriu porunci 
nedrepte, ca să nu facă dreptate săracilor şi să răpească dreptul 
nenorociților poporului Meu, ca să facă pe văduve prada lor. şi să 
jefuiască pe orfani! „Ce veţi face voi în ziua pedepsei şi a pieirii, 
care va veni din depărtare peste voi? La cine veţi fugi după ajutor şi 
unde vă vefi lăsa bogăţia?” 


Voi face din neprihănire o lege si din dreptate o cumpănă; şi grindina 
va surpa locul de scăpare al neadevărului şi apele vor îneca adăpostul 
minciunii. Aşa că legământul vostru cu moartea va fi nimicit şi învoiala 
voastră cu Locuinţa Morților nu va dăinui. 


Tong privi spre tron și spre Cel Care şedea pe el. Buzele Acestuia se miscara, 
părând să spună aceleaşi vorbe ca si Cititorul, dar rostindu-le ca si când ar fi 
fost propriile Sale cuvinte. 


Era târziu, într-o joi după-amiază de 18 octombrie, la cincisprezece zile după 
sosirea lui Ben în China. Acesta îşi petrecuse cea mai mare parte a săptămânii 

studiind piața, stând de vorbă cu oamenii de pe străzi şi din piețe. 

— Aveţi un computer? îi întreba, 

— Nu, răspundeau majoritatea dintre ei. 

— Dar dacă v-aţi permite un calculator, ati dori să achiziţionaţi unul? 

— Da, răspundeau ei, zâmbind şi dând încântați din cap. 

Simfindu-se în continuare jenat de discuţia de la miezul nopţii, Ben hotărâse 
să ia un cadou special, pe care să i-l dăruiască lui Quan. Ducând în brațe un 
pachet imens, ieşi dintr-un magazin de muzică din Pushan. Trecu pe lângă 
jupuitorul de fipari si pe lângă dentistul ambulant. Observă o femeie într-o 
rochie verde, care intra în vorbă cu tot felul de oameni, care treceau pe stradă 
dezinteresati. Nu părea a fi cerşetoare şi nici vânzătoare. Deodată, se întoarse 
spre Ben şi-l fixă cu privirea. 

— Tu crezi? îl întrebă ea în chineză. 

— Să cred... ce anume? 

— Crezi Evanghelie? 

Ezită, uitându-se la oamenii din jurul său, care păreau să nu observe nimic. 
Femeia ridică un deget şi-l postă la numai câţiva centimetri de nasul lui. 

— Tu născut de două ori? 

El încuviinţă, dar numai pentru a scăpa de ea. 

— Tu scăldat în sângele lui Yesu, Cel Sfânt? 

El încuviinţă din nou, străduindu-se să pară cât de cât sincer, 

— Da, răspunse în cele din urmă, cu o voce care exprima o siguranță pe care 
nu o simţea în mintea sa. 

— Bine. Foarte bine, spuse ea. Tu al lui Yesu? Atunci compoartă ca atare! 

li făcu un semn cu degetul arătător, ceva care părea a fi în parte încurajare, 
în parte mustrare şi pori în jos pe stradă în căutarea următoarei victime. 
Urmărită de privirea lui Ben, femeia intră în vorbă, gesticuland, cu un biciclist, 
apoi se făcu nevăzută în mulțime. Ben avu senzația că tocmai a scăpat dintr-o 
încăierare de cartier cu împuşcături. 

Moleşit, intră într-un alt magazin pe care-l mai vizitase de două ori până 
atunci şi își cumpără o nouă sticlă de mao-tai. O ascunse în rucsacul său 
din mâna stângă, apoi se întoarse încet şi porni la drum, manevrând cu grijă 
pachetul imens din mâna dreaptă. 


Shen alergă la maşină în întâmpinarea lui. Ben ascunse grăbit rucsacul cu 
sticla sub locul din dreapta, apoi îl rugă pe băiat să-l ajute, nu că ar fi avut 
nevoie, să care cutia lungă pe care-o împachetase negustorul. 

~ Alt cadou? se minună Shen. Mama e plecată într-o vizită. 

— E pentru tatăl tau. 


155 


RANDY ALCORN 


— Baba? Urmărit de privirea atentă a lui Shen, Ben duse pachetul în casă 
şi-l depuse la picioarele lui Quan. 

— Deschide-l, spuse. 

Quan, emoţionat, se aplecă asupra hârtiei maronii de ambalat. Dar de-ndată 
ce descoperi ce se găsea înăuntru, protestă: 

— Nu, Ben Fielding, eşti prea darnic cu noi. Nu-ţi putem accepta 
cadourile 

— Ştii cât de nepoliticos este să refuzi un dar. Haide, încearcă-l, bine? 

Ben îl conectă la priza de pe perete. Quan îşi trecu degetele peste 
claviatură, Lăsă să răsune primele note, pentru a evalua sunetul pe care-l 
oferea instrumentul. incuviinta din cap. Începu cu câteva acorduri din Bach, 
apoi trecu la Beethoven. Apoi la Mozart. La început, degetele părură că nu 
vor să-l asculte, dar pe parcurs dovediră că nu-şi pierduse cu desăvârșire 
îndemânarea, Amintirile i se derulau în minte cu repeziciune. Shen asculta, 
privind cu ochii mari. Ben se întreba dacă l-o fi auzit vreodată pe tatăl său 
cântând până atunci. 

— Ştiai că Gărzile Roşii au distrus aproape orice urmă de pian în timpul 
revoluţiei? întrebă Quan. Am fost norocos că am reușit totuşi să învăţ acest 
instrument. Şi, cu un zâmbet ştrengăresc, începu să cânte „Fair Harvard”, 
insistând ca Ben să-l acompanieze. 

— Asta ca să mi-o plăteşti, nu-i aşa? mormăi Ben. 

O oră mai târziu, Quan continua să cânte. Se ridică doar pentru a trage mai 
aproape scaunul cel gol, cu spătar înalt, pe care îl puse apoi chiar în fata sa. 
Incepu din nou să cânte. De această dată melodiile pe care le intona îi erau 
total necunoscute pentru Ben, dar linia melodică îl ducea cu gândul la ceva 
sacru. 

Ming năvăli pe uşă. Privi uluită spre orga electronică, apoi se uită la Ben 
de parcă ar fi fost înfăptuitorul unor mari miracole. Trase draperiile, lucru la 
vederea căruia Quan amuti, revenit la realitate. 

— Ştii că am putea fi arestați numai pentru faptul că am cântat aceste 
cântări? întrebă Quan. 

— Fugi de-aci, făcu Ben, neîncrezător. 

— Păi, suntem patru persoane. Am cântat o cântare creștină, ceea ce face 
din noi o adunare religioasă. Casa noastră nu constituie un loc de adunare 
înregistrat. Shen este minor. Deci cel puţin din două motive suntem în afara 
legii. Ce zici, Ben, ai vrea să mă supun acestei legi sau să o încalc? 

Veselia care umpluse încăperea pentru mai bine de o oră se topi într-o 
clipită. Ben nu ştia ce să răspundă, aşa că schimbă subiectul. 

— „Măgăruşul” spunea că te-ai trage din Hangzhou. 

— Da. 

— Şi eu care credeam că te-ai născut în Shanghai. 

— Acolo m-am născut, 

— Atunci înseamnă că ai crescut în Hangzhou? 

— Nu. 

— Dar când te-ai mutat acolo? 

— N-am trăit niciodată în Hangzhou. Nici măcar n-am fost vreodată pe-acolo. 

— Dar... spuneai că eşti de acolo. 

— Sunt. 

— Quan, ce tot spui...? 

Quan îşi ridică mana. 

— Trebuie să-ți mărturisesc ceva. Mă bucur că putem vorbi despre 
Shengjing. Mă bucur că l-ai întâlnit pe „măgăruş”. 

— Mă bucur că în sfârşit ai destulă încredere în mine ca să-mi spui şi mie 
ce se petrece aici. 

~ Poate c4-ti par exagerat de precaut, nu-i aşa? 

Ben ridică din umeri. : 

— Atât de mulţi sunt cei din casele de rugăciune care au fost tradati. 

Am văzut infiltrati nenumărați informatori, colaboratori. E uşor să parezi 
lancea care te loveşte din faţă, dar mult mai greu e să te fereşti de săgeata 
pe care o primeşti din spate. Guvernul răsplăteşte trădarea. Ştii povestea 
domnului Nan Guo? 

— Nu. Dar sunt sigur că mi-o vei spune tu. 

Ming începu să chicotească, 

— Da, şi pentru că pretuiesti înțelepciunea mai presus de ignoranță, sunt 
sigur că vei asculta cu toată atenția. Quan zâmbi. În perioada statelor 
beligerânte, cuprinsă între secolul al V-lea şi al III-lea înainte de Yesu, a 
existat un stat numit Qi. Regelui de-acolo îi plăcea foarte mult să asculte 
muzică, mai ales cea cântată la instrumentul numit Yu, un instrument de 
suflat. Aşa că a angajat o orchestră formată din trei sute de instrumentiști. 
Zi de zi, la ora servirii ceaiului, orchestra era chemată să cânte la Yu pentru 
Maiestatea Sa. Acum, unul dintre instrumentişti, domnul Nan Guo, era pe 
dinafară în privința acestui instrument, Dar pentru că se făcea că interpretează 
şi el piesele la Yu, toată lumea credea că face parte din orchestră. Nimeni nu 
ştia adevărul. 

— Deocamdată, cel puţin, spuse Ben. 

— Ştii, noi avem o vorbă pentru copiii nostri, să nu te bagi niciodată până 
nu termin eu ce am de spus. 

— Scuze. 

— În cele din urmă, regele a murit, iar prințul a devenit rege. Dar noului 
rege nu-i plăcea să asculte orchestra. Lui îi plăcea să asculte solişti. Aşa că 
a luat fiecare instrumentist la rând şi l-a pus să-i cânte. De această dată, Nan 
Guo nu s-a mai putut ascunde. S-a văzut cine era. 

— Şi morala...? 

~ Morala este ceea ce spunea Yesu într-o altă povestire. Neghina si grâul 
cresc împreună. Sunt oameni care par să ştie a cânta la Yu, care par a fi 
creştini. Dar abia când sunt testati, se arată ceea ce sunt ei cu adevărat. 

Quan îl privi. Ai cunoscut astfel de creştini în America? Ai cunoscut genul 
de oameni care par să fie creştini, dar în realitate nu sunt? 

— Probabil că da. 

— Sunt oameni care-şi spun credincioși, dar care merg la pas cu lumea 
aceasta şi-l întorc spatele Domnului şi fraților lor? Ai cunoscut vreun astfel 
de om, Ben Fielding? 

Ben înghiţi cu greu. 

— Poate că da. 

— Tocmai de aceea trebuie să fim atenţi. Suntem gata să mergem la 
închisoare, chiar să ne dăm viata, dar numai dacă este absolut necesar. 

Nu vom înceta să vorbim despre Yesu. Dar nici nu vom pune inutil vieţile 
altora în pericol. De aceea nu pot avea încredere deplină decât în aceia pe 
care îi cunosc. 

— Tot mai încerci să vezi dacă merit încrederea ta? întrebă Ben. 

— Trebuie să fim atenţi în relaţiile pe care le avem cu orice occidental. 

Ei sunt întotdeauna suspectaţi de a fi creştini. Oricum... privi în jos — tu eşti 
considerat inofensiv. 

— Cum adică? 

— Trebuie să-ţi explic că, la fel cum guvernul are spionii săi, necredincioşi 
strecurati prin biserici, la fel avem şi noi spionii noştri, creştini din cadrul 
Partidului şi din BSP. Ni s-a spus de către unul de-al nostru că nimeni nu te 
bănuieşte pe tine de a fi creştin. 

— De ce nu? 

— Pentru că ai fost însoțit de surse de încredere. Aceștia ştiu ce ai afirmat 
şi ce ai făcut în nenumăratele tale vizite în Shanghai. Preocuparea lor este 
să cunoască unde merg şi ce fac străinii. Au stat de vorbă cu prieteni de-ai 
tăi, oameni de afaceri chinezi, care jură pe tot ce-au mai sfânt că sub nicio 
formă nu poţi fi creştin. 

. — Chiar aşa? făcu Ben, înghițind în sec. 

— Vezi, ce ironie, continuă Quan. Eşti inofensiv pentru noi tocmai pentru 
că ei sunt convinşi că nu eşti unul de-al nostru. Cât despre încrederea pe care 
o am în tine, desi există, are limitele ei. Jarta-ma, bunul meu prieten. Pentru 
mine e uşor să iubesc un om care nu se încrede în Yesu. Dar nu mi-e la fel 
de uşor să am şi încredere într-un astfel de om. 

— De ce? 

— Pentru că fiecare om are încredere în ceva. Dacă nu se încrede în Yesu, 
se încrede în alți oameni sau în sine însuşi. Dar nimic din toate astea nu sunt 
demne de încredere. Cel puţin nu în China. Dar nici în America. Quan se 
ridică în picioare şi-şi puse mâna pe spătarul scaunului neocupat. Spune-mi, 
Ben Fielding. De ce nu mai ai încredere în Yesu? 

— Am mai vorbit despre asta. Nu ai putea să te gândești la altceva? 

— Nu cred că motivele tale sunt doar moartea mamei şi a fiului tău. 

— Ei, poate că Profesorul-Stie-Tot mai şi greseste; 

ţi-a trecut una ca asta prin minte? Sau poate credința mea era prea simplă 
pentru universul meu, care a devenit cu timpul unul foarte complicat. Cu 
cât m-am implicat mai adânc în afaceri, cu atât am observat mai mult cât 
de învechită era biserica în comparație cu lumea mea. Predicile păreau... 
simpliste, naive chiar. Timpul meu era mai câştigat dacă mi-l petreceam 
citind cuvintele unor oameni care înțelegeau lumea mea. 

— Lumea ta? Quan părea să cântărească expresia aceasta. Dar lumea este 
a lui Dumnezeu, nu? Să fie altul care o înţelege mai bine decât Acela Care a 
creat-o, Care o conduce şi Care a murit pentru ea? 

— E vorba de mai mult de-atât. Eu unul trăiesc într-o lume a capitalului, a 
investițiilor, a proiectelor de câştig, datorii, construcții, leasing, taxe. 

Nu este o lume a fermierilor şi a țăranilor plini de superstiții. 

— Oare chiar n-ai citit cuvintele lui Yesu? El ne vorbea de mari bogății. 
De investiţii în pietre preţioase şi comori, pentru a ilustra nevoia pe care o 
avem de a investi în lucrurile durabile. Vorbea despre datoriile noastre şi 
despre modul în care le-a plătit El. S-a referit la lanuri de grâu și la seceratori. 
A vorbit despre fermieri care au luat în arendă pământ, despre modul în 
care au fost trataţi de stăpâni. A vorbit despre capital, despre bănci, despre 
interese, despre cămătari, despre unii care şi-au construit grânare pentru a-şi 
depozita recolta bogată. A vorbit despre socoteala pe care şi-o face orice 
negustor înainte de a porni o afacere — despre împărțirea de pământuri, 
despre cheltuirea nesăbuită a banilor, despre management deficitar pe plan 
financiar şi despre escrocherii comerciale. 

— Cum de-ti poţi aminti toate astea? 

— Dumnezeu m-a binecuvântat cu o minte organizată. Quan zâmbi. Yesu a 
vorbit despre finanţe, afaceri şi proprietăţi pentru a ne învăţa marile adevăruri 
ilustrate de ele. Poate că Ben Fielding trebuie să se concentreze mai mult 
asupra acestor mari adevăruri. 

— Mi se pare că religia necesită multă credință oarbă. 

— Așa spun şi comuniştii. 

— Şi nu înseamnă că, dacă sunt comunişti, nu pot avea dreptate. 

— Nu. Dar nu se poate spune despre comunişti că şi-ar fi dorit să existe 
Dumnezeu şi că ar fi reuşit să dovedească contrariul. Ce vreau să spun este că 
ei se tem că ar putea exista Dumnezeu cu adevărat, de aceea resping cu atâta 
înverşunare orice dovadă cu privire la acest fapt. Credincioşii se încurajează 
unul pe altul în mijlocul suferințelor prin adevărul că există Dumnezeu. 
Comuniştii în schimb, se susţin reciproc, în mijlocul prosperității lor, tocmai 
cu ideea că El nu există. De aceea cred că ateismul e cel care necesită cu 
adevărat multă credinţă, 

— Nu sunt sigur că pot crede aşa ceva. 

— Unui credincios adevărat i se poate întâmpla să-şi petreacă o noapte 
întreagă îndoindu-se de existența lui Dumnezeu. Dar ceea ce-i dă insomnii 
unui comunist este tocmai teama că s-ar putea să existe un Dumnezeu. 

Credinţa lui este că Dumnezeu nu există. Pentru că, dacă nu este Dumnezeu, 
nu există niciun Judecător, şi implicit, nici judecată pentru ticdlosiile lor. 
Dar dacă El există, comunistul nostru ştie că nu va scăpa basma curată din 
fata Lui. Sau că Dumnezeu va pretinde de la el lucruri pe care el nu are de 
gând să le îndeplinească. Poate de asta te temi şi tu? 

— Dar cine spune că mi-e teamă de ceva? Sunt multe lucruri pe care 
tu nu le cunoşti, spuse Ben. Vieţile noastre au luat-o în direcţii diferite 
Eu mi-am petrecut ultimii douăzeci de ani citind tot felul de rapoarte 
financiare articole despre investiţii şi cărți scrise de experţi în domeniul 
succesului. Pe când tu... ei bine, tu ai citit cu totul altceva. Nu sunt de 
acord cu tine, Quan. Dar recunosc că te admir. Eu unul cred că aş fi fost 
distrus să fi trebuit să renunţ la toate visele mele, aşa cum a fost cazul tău. 

~ Li Quan a renunțat la visele pe care cu siguranță nu şi le-ar fi putut 
îndeplini. În schimb, a îmbrățișat visele veşnice despre Yesu cel înviat. 

A fost un schimb foarte rentabil. Vezi tu, Ben, fostul tău coleg de cameră nu 
şi-a pierdut visele. Doar că şi le-a înlocuit pe cele vechi cu altele mai înalte 
şi mai bune. 


Ben îşi petrecu seara de vineri la o cină de afaceri cu un director executiv 
al unei firme din Pushan. Se întoarse la casa lui Quan mult mai târziu decât 
de obicei şi încercă clanta. Era încuiată, 

— Cine e-acolo? întrebă o voce dinăuntru. 

— Ben. 

— Singur? 

— Nu — cu şeful statului major din China! 

Quan deschise uşa. 

— Ce se întâmplă? întrebă Ben. 

— Avem musafiri. 

Ben intră şi văzu câteva persoane, vreo două-trei familii. Un bărbat, o 
femeie şi un adolescent se aflau pe patul lui Quan. Un alt bărbat cu o femeie 
şi o adolescentă şedeau pe patul lui Ben. Ming stătea la birou, iar Shen la 
picioarele ei, pe jos. Toţi stăteau strânşi în jurul a două cărți deschise, cu câte 
un pix în mână. 

— Ce faceţi aici? 

— Copii după Shengjing. Bibliile cele tipărite vor fi curând luate de 
„măgăruşi” şi distribuite în altă parte. Dar câtă vreme se găsesc aici, le 
putem folosi, nu-i aşa? Shen şi cu mine copiem din Biblia mamei mele. 

Cu un zâmbet larg, Shen ridică Biblia bunicii lui pentru a i-o arăta lui Ben. 
Apoi luă propria sa copie scrisă de mână, înmânându-i-o lui Ben spre a fi 
inspectată. 

— Shen este un bun scrib, remarcă Ben. 

— Tata îmi verifică lucrul, spuse el, încântat. 

— Pe măsură ce copiem, spuse Quan, cuvintele lui Yesu ni se imprimă în 
inimă. ` 

O fi legal? se întrebă Ben. Îşi aminti de toate asigurările pe care le primise 
în privința libertății religioase de-a lungul anilor. Dar, văzându-i pe aceşti 
oameni ascunși aici, era evident că erau absolut convinşi că ceea ce făceau 
era considerat a fi ilegal. Dar nu avea de gând să asculte aceste vorbe, 

Dacă se întâmpla ceva, voia să îşi mențină negatiile fata de Martin şi față de 
bordul de conducere al firmei Getz. 

Tocmai se pregătea să iasă la o plimbare, orice numai să nu mai fie nevoit 
să stea acolo, când îşi plecă privirea atent asupra Bibliei ce aparținuse mamei 
lui Quan. 

— E frumoasă. Caracterele sunt atât de mici, dar atât de clare. 

— Mama le-a copiat cu mare atenție. Împrumuta o Biblie de fiecare dată 
când i se ivea ocazia. Lucra ore în şir la lumina lumânării, recitând versetele 
cu voce tare pe măsură ce le scria. Imi doresc să fi ascultat cu mai mare atenţie 
vorbele ei de atunci. Adesea o vedeam odihnindu-si capul pe Shengjing. 
Uneori chicotea încântată. A lucrat la ea cu multă dragoste. Luni de zile, 
chiar un an întreg se întâmpla să treacă şi să nu găsească nicio Biblie din 
care să poată copia mai departe. I-au luat opt ani de zile să termine de scris 
întreaga Biblie. Cu şase luni înainte de a muri, mama a terminat de copiat 
ultima carte din Shengjing. Un om din biserică care lucra la o legătorie i-a 
legat-o în piele. 

— Şi ai păstrat-o în toţi acești ani? 

— Nu. I-o împrumutase altei femei care a început s-o copieze la vremea 
aceea. După ce m-am întors de la Harvard, au auzit că am devenit creştin. 
Atunci biserica mi-a oferit-o mie. 

Ben răsfoi câteva pagini. 

— A stat afară în ploaie. 

— Nu. Întotdeauna era acoperită cu grijă. Mama o împacheta cu mare 
atenţie înainte să iasă afară. La fel facem si noi. 

— Dar cuvintele par şterse pe alocuri, observă Ben. 

~ Da, însă nu stropii de ploaie au şters cuvintele. 

APITOLU L || 9 


E RA SÂMBĂTĂ DUPĂ-MASA, cea de-a treia sâmbătă a lui Ben 
în China $i prima pe care nu o petrecea într-o cameră de hotel din Pushan, 
sorbind dintr-un pahar cu mao-tai, făcând un dus fierbinte şi urmărind ştirile 
de pe CNN sau meciuri de fotbal. Împreună cu Li Quan, şedeau pe un petic 
de iarbă de pe malul unui râu mic şi murdar, râul Wenrong, cu câte o undita 
în mână. Ben igi aduse aminte de momentele când pescuiau la locul lor 
preferat, aflat la cinzeci de minute depărtare de Harvard şi visau la viitorul 
lor, 

Lui Quan îi plăcea enorm să pescuiască şi, pe vremea aceea, îi plăcea şi lui 

Ben. Atunci savura momentele pe care le avea pentru visare şi meditaţie. 
În ultimii ani, şansele de a mai visa sau a medita la ceva fuseseră întotdeauna 
date la o parte de țelurile sale profesionale. $i, adesea, acest timp pierdut 
inutil sfârșea cu o depresie, fapt care-l făcea să mai golească o sticlă sau să 
se arunce din nou în vâltoarea serviciului, sperând ca ziua aceea sau măcar 
următoarea să-i aducă ceea ce nu reuşise ziua de ieri. 

Era o vreme excelentă. Cu soarele pe obraji, florile galbene se unduiau ușor 
în adierea vântului, fluturii zburau de jur împrejur, păsările cântau şi sunetul 
liniştitor al valurilor se lovea de pietre. Era un tablou măreț. Toată această 
atmosferă reuşise să trezească în el dorințe tainice, un dor pe care Ben îl 
ignora de multă vreme, peste care trecuse nepăsător sau chiar încercase să-l 
umple cu lucruri care nu au reuşit să-l satisfacă niciodată cu adevărat. 

Shen explora malul apei ceva mai la vale, încercând să se supună 
îndemnurilor pe care i le făcea tatăl său din când în când de a rămâne sub 
ochii lui. 

— Li Quan are o întrebare importantă pentru vechiul său partener de 
pescuit, Ben Fielding. Dar mai întâi trebuie să te rog să-mi spui cum vezi tu 
Biserica chineză. 

— Ei bine, cum am mai zis şi cu altă ocazie, mi s-a spus că bisericile 
înregistrate sunt libere şi absolut în legalitate, cum era aceea la care ne-au 
dus, aceea unde se vindeau Biblii. Am văzut capele şi biserici pretutindeni 
în oraşe. Ce să spun? 

— De ce crezi că fac turlele bisericilor atât de înalte? Ca vizitatorii să le 
poată vedea cu uşurinţă. Ca să poată spune: „Vezi, există libertate religioasă 
în China” şi să meargă acasă să spună tuturor ceea ce au văzut. Însă multe 
din bisericile înregistrate nu sunt decât nişte simple marionete în mâna 
guvernului. Da, unele biserici înregistrate rămân fidele Cuvântului lui 
Dumnezeu. Şi sunt recunoscător pentru asta. Dar pastorii lor trebuie să 
încalce ordinele guvernului şi să predice despre învierea şi revenirea lui 
Yesu. Nu pot predica despre doctrina conform căreia guvernele nefaste vor 
fi îndepărtate de către Dumnezeu. Partidul nu va tolera sub nicio formă ca 
bisericile înregistrate să predice împotriva politicii conform căreia fiecare 
familie trebuie să aibă un singur copil sau împotriva avortului. Şi atunci, 
cine o fi dumnezeul acestor biserici? Yesu sau guvernul? 

— Iar părerea ta este că locurile voastre ilegale de întrunire, casele voastre 
de rugăciune sunt singura alternativă? 

— Cel de-al Treilea Val sau bisericile independente, încearcă să reprezinte 
o cale de mijloc între mişcarea Tripartită şi casele de rugăciune. Dar odată 
ce sunt înregistrate, fie Mişcarea Patriotică Tripartită, fie Conciliul Creştin 
Chinez trebuie să aprobe activitatea fiecărui pastor în parte. Ambele instituții 
sunt sub tutela guvernului şi pot controla orice congregatie prin faptul că 
aduc sau îndepărtează pastori după bunul lor plac. Casele de rugăciune însă 
consideră că guvernul nu are dreptul de a controla ceea ce se învaţă acolo 
sau modul în care se desfăşoară închinarea. 

— E o ruşine ca oamenii să nu simtă că pot primi ceea ce doresc de la 
bisericile legale. 

— Şi chiar dacă o biserică înregistrată rămâne devotată lui Yesu, în Pushan 
nu există decât o singură astfel de biserică, la celălalt capăt al oraşului. Cam - 
la o distanță de treizeci de kilometri de aici. Aproape niciunul dintre noi 
nu avem mașină, aşa că asta ar însemna ca întreaga adunare să parcurgă 
toată distanța aceea pe jos sau cu bicicletele. Este o singură biserică pentru 
un oraş de un sfert de milion de locuitori. Adunarea în propriile noastre 
case pare singura opțiune realistă pentru cei mai multi dintre noi. Ai fost în 
Shenyang, Ben Fielding? 

— Sigur, de cinci ori chiar. 

— Înseamnă că ştii că este un oraş cu Şapte milioane de locuitori, aproape 
de dimensiunile New Yorkului. Știi câte biserici înregistrate există în tot 
Shenyangul? 

— Vreo zece? 

— Din câte ştiu eu, una singură. Peste şapte milioane de locuitori şi o singură 
biserică legală! Iti poți imagina o singură biserică pentru întreg New Yorkul? 
Bisericilor nu li se permite să se ocupe de copii, pentru că e ilegal să transmiti 
minorilor mesajul creştin. Soții şi soțiile iau parte la servicii diferite, pentru 
ca unui să poată rămâne acasă cu copilul lor. Şi unde mai pui la socoteală că 
mesajele sunt cenzurate. Guvernul le permite să propovăduiască doar faptul 
că Yesu a fost un om bun şi un învăţător înțelept, la fel ca toţi marii filosofi 
chinezi. Însă pastorii nu pot predica în mod liber despre El ca Mântuitor. 

— De ce? Ce-i aşa mare scofală în asta? 

— Partidul susţine că el este singurul care poate salva omenirea. Atunci 
când un pastor vorbeşte prea mult despre Yesu, riscă să fie concediat sau 
trimis în locuri unde serviciul lui devine complet ineficient. Astfel, chiar 
dacă oraşele ar avea sute de biserici legale, multi credincioşi ar considera că 
este nepotrivit să frecventeze astfel de biserici. 

— Dar nu se întâmplă prea des să vină careva şi să aplice legea în privința 
caselor voastre de rugăciune, nu-i aşa? Nu preferă de obicei să privească în 
altă parte? 

— Uneori, în anumite locuri. Cei din casele de rugăciune îi consideră pe 
cei din bisericile înregistrate nişte oameni ai compromisului, pe când ei ne 
consideră nişte instigatori, nişte copii încăpăţânați şi năbădăioşi. De obicei 
se iau măsuri împotriva caselor de rugăciune doar când bisericile înregistrate 
depun oficial plângere la autorităţi cu privire la închinarea subterană. În timp 
ce lumea privea glorioasa aniversare de cinzeci de ani de la Beijing, nepotul 
meu, Li Yue, şi pastorul bisericii pe care o frecventez, Zhou Jin, zăceau în 
închisoare. Apoi, după ce am devenit națiunea cea mai favorizată pe plan 
comercial, persecuțiile au luat din nou amploare. 

— Nu ştiam asta. 

-Tu ştii doar ce vor alţii să ştii. Studiile biblice sunt ilegale. Nu ne este permis 
să avem imagini cu versete, cruci sau orice altceva ar putea dovedi faptul 
că suntem creştini. Adesea suntem supravegheați; camerele de luat vederi se 
găsesc pur şi simplu pretutindeni. Creştinii pierd locuri excelente de muncă, 
iar posibilităţile lor de educaţie şi călătorie sunt mult reduse. Unii dintre noi 
îşi pierd locuințele. Proprietatea bisericii poate cădea victimă vandalismului. 
Fiecare piesă de mobilier din casa lui Ho Lin a fost sfărâmată, după ce o 
persoană infiltrată a povestit celor de la BSP despre casa de rugăciune din 
locuința lui. Nu de puţine ori suntem arestaţi sub acuzaţii false şi obligaţi să 
plătim amenzi uriaşe. Mulţi dintre noi au fost bătuți sau chiar ucişi. 

— Dar de ce? 

— Suntem persecutați nu pentru că nu ne-am iubi tara, ci pentru că cei 

care ne conduc ÎI urăsc pe Yesu. Când Yesu devine totul pentru tine, este cu 
neputinţă să nu vorbeşti despre El. Noi spunem: „E greu să ascunzi Soarele 
într-un sertar.” 

— Doar că eu nu înțeleg o iotă din toate astea. 

— Poate pentru că tu nu cauţi decât explicaţii omeneşti. Există forte ale 
întunericului care ÎI urăsc pe Yesu și care încearcă să-I facă rău şi de aceea 
o lovesc pe mireasa Lui. Acum câţiva ani, Li Quan a vizitat o biserică 
înregistrată din Shanghai. M-am dus acolo să cumpăr o Biblie. Am găsit 
câţiva credincioşi veritabili. În dimineaţa aceea, aveau un grup de americani 
veniți în vizită, care au cântat cântări în limba engleză. Cei mai multi chinezi 
nu înțelegeau nimic, nu era însă şi cazul meu. Americanii cântau despre „a 
fi în siguranţă și păzit de toate alarmele false”. Eu unul nu ştiu mare lucru 
despre cântarea asta. Mare parte din ea suna bine. Dar cred că nu au înţeles 
faptul că cei mai multi dintre creştinii chinezi nu sunt nici în siguranță şi nici 
paziti de toate alarmele. 

— Bun. Înţeleg oarecum ce vrei să spui, Quan. Dar mai vreau să ştiu ceva. 
Cum e să faci parte dintr-o comunitate care se întruneşte într-o casă de 
rugăciune? 

Quan îl privi îndelung, în tăcere, pe Ben. 

— Asta mă aduce la întrebarea mea. Nu vrei să ne însoţeşti mâine la o astfel 
de adunare? Asa îţi vei face singur o părere. 

— Eu? Mâine? Stai puţin. Dar tocmai îmi spuneai că nu eşti în siguranţă în 
astfel de adunări, nu? Eu sunt reprezentantul firmei Getz International, 

De ce-ag pune în joc reputaţia mea şi totodată pe cea a companiei mele? 
Tu-ntelegi poziţia în care m-ar putea pune chestia asta? 

— Da. Pot spune însă că riscul pe care şi-l asumă familiile şi copiii nostri 

săptămână de săptămână este mult mai mare. Nu am fost niciodată într-o 
casă de rugăciune la care să fi participat un străin. Dar la urma urmei, n-am 
mai avut niciun alt străin care să locuiască sub acoperişul casei mele. 
Nu cred că ţi-ai putea forma o părere despre casele de rugăciune dacă nu 
vezi cu ochii tăi o astfel de întrunire. Nu-ţi pot promite că nu va exista niciun 
incident neplăcut. Dar suntem precauti. Pastorul i-a întrebat pe oameni dacă 
sunt gata să-și asume riscul de a te avea în mijlocul lor. Iar ei au fost de 
acord. 

— Au fost de acord? 

— Da. Poate că nu poţi înțelege una ca asta, Ben, dar cel mai mare dar pe 
care ţi-l putem oferi este să te putem invita alături de noi în sfânta închinare 
pe care I-o aducem lui Yesu. 


Duminică se treziră atât de devreme, încât aveai impresia că sâmbăta nici 
nu se încheiase cu adevărat. 
Quan îşi puse haine mai elegante decât îl văzuse Ben purtând vreodată. 

Erau vechi, dar îngrijite. Pantofii săi negri erau lustruifi cu grijă. 

— Iti mai aminteşti de pantofii ăştia pe care mi i-ai dat? 

— Cred că glumeşti. Nu poate fi vorba de aceiaşi pantofi. 

— Ba da, sunt chiar ei. I-am purtat în fiecare săptămână de douăzeci de ani 
încoace, dar numai la biserică. Mă rog pentru tine ori de câte ori îi privesc. 
Adeseori m-am gândit că poate te rugai şi tu pentru mine tocmai în acelaşi 
moment. 

Ben îmbrăcă o haină zdrențăroasă de-a lui Quan — cea mai largă pe care o 
avea acesta, dar care tot îi era prea mică — şi o mască fumurie care-i ascundea 
fata. Se oferise să meargă cu maşina, aşa că-şi permiseseră să doarmă până 
la ora 2:30 dimineaţa. Și câtă vreme oricum nu aveau decât două biciclete, 
nu există niciun comentariu. Însă Quan insistă ca Ben să parcheze la un 
kilometru depărtare de destinaţia finală. Găsiră un grup întunecat de copaci 
şi traseră pe dreapta, părăsind carosabilul, în spatele unor tufişuri dese. 

Ben trebui să frâneze brusc pentru a evita ciocnirea cu un scuter, aflat şi el 
în zonă. Vreun alt vizitator al bisericii, poate? 

Pe măsură ce înaintau, depărtându-se de drumul principal, Ben auzea 
sunetul neplăcut făcut de paşii săi, dar ai nimănui altcuiva, nici măcar ai lui 
Shen. 

Cred că am fost nebun când l-am lăsat pe Quan să mă aducă până aici! 

Înainte le apăru zidul din spate al unei case izolate, prin ale cărei geamuri, 

mai precis pe lângă marginea draperiilor, se vedea licăritul slab al mai multor 
lumânări. Păşiră printre un grup de biciclete. Quan bătu la ușă. 
Un bărbat tăcut le ieşi în întâmpinare, lăsându-i înăuntru. Încăperea era plină 
ochi cu oameni, înghesuiți ca gâştele la târg. Ben studie cele treizeci de 
fete — bărbaţi, femei şi copii, aşezaţi umăr la umăr, unii pe scaune, alţii pe 
o bancă de lemn, alţii pe jos, pe saltele de paie. Patru stăteau pe pat, trei pe 
masă, doi sub masă. Niciunul dintre ei nu părea surprins să-l vadă pe Ben în 
mijlocul lor. Dar nici nu-şi puteau lua ochii de la el. 

Quan îi prezentă pe toţi lui Ben, unul după altul. Când ajunse în dreptul 
lui Fu Gan, al lui Chun şi al fiicei lor, Yun, aceştia din urmă începură să 
chicotească si să dea încântate din cap, în momentul când Ben începu să le 
vorbească în chineză. 

Quan şi familia Li se aşezară pe rândul din faţă, pe locuri care evident 
le fuseseră rezervate lor şi musafirului lor. După câteva şuşoteli înăbuşite, 
grupul începu să cânte. Ben văzu o femeie care se afla în partea din fata, în 
stânga încăperii, aşezată pe podea. Haina ei neagră şi decolorată îi era prea 
mare, la fel şi pantalonii largi şi cenușii. Ochii şi-i tinea închişi în cea mai 
mare parte a timpului, iar faţa îi era perfect încadrată de părul negru, tuns 
drept, prin care rătăceau răzlețe, ici şi colo, fire argintii. Fata ei părea că 
radiază. Ben se trezi căutând în jur o sursă tainică de lumină. Dar îşi spuse 
imediat că totul nu putea fi decât rodul imaginaţiei lui. Şi asta îl enervă. 
Deodată, femeia îşi deschise ochii. 

Erau ca două flăcări, ca două pete de untdelemn lucind la suprafața apei. 

Timp de o oră intonară cântări pe care Ben nu le mai auzise niciodată până 
atunci, cu o pasiune atât de intensă că se putea simți prin aer. Quan se ridică 
şi spuse o rugăciune, după care anunţă: 

~ Pastorul nostru ne va învăţa astăzi din cartea Apocalipsei. 

Un bătrân cu o față ce-i părea cunoscută psi în față. Părul său alb, bogat, 
îi amintea lui Ben de un morman de vată de zahăr răsfirată uniform peste tot 
capul său. Pletele i se unduiau aproape imperceptibil când îşi întorcea capul, 
ca şi când o boare invizibilă de vânt s-ar fi jucat prin ele. 

Lăcătuşul! 

— Şeful tău este pastor? îi şopti Ben lui Quan. 

— Da. 

— Acum înțeleg de ce nu te-a dat de gol şi n-a spus nimănui că eşti un 
creştin care participă la întrunirile unei case de rugăciuni! 

În dreapta lui Ben, un băiat se ridică de sub masă pentru a se aşeza alături 
de unul din cei aflaţi la masa respectivă. Ben văzu că omul avea o Biblie 
scrisă de mână. Realiză dintr-o dată că în spatele lui se mai aflau doi oameni, 
care se străduiau să se uite peste umărul lui. Dar când îşi deschise Biblia 
în limba engleză pe care i-o împrumutase Quan, îl auzi pe unul dintre ei 
oftând, iar pe celălalt izbucnind în râs. Cei doi se postară din nou în spatele 
lui Quan. Când privi în jur, Ben realiză că, din toată încăperea, doar el şi 
pastorul aveau câte o Biblie pe care nu o împărțeau cu nimeni. 

— Această carte ne vorbeşte despre planul lui Yesu de a distruge orice altă 
împărăție de pe fata pământului şi de a instaura Împărăția Lui, începu Zhou Jin. 
De aceea ne spune guvernul că nu avem voie să studiem Apocalipsa. 

În orice caz, de vreme ce nu ştiu că ne întâlnim aici, nu îi va deranja prea tare nici 
dacă ne vom ocupa astăzi cu studiul ei. : 

Se auziră câteva chicote nervoase, 

Incepu să citească: „Apoi am văzut un cer nou şi un pământ nou; pentru că cerul 
dintâi şi pământul dintâi pieriseră...” 

Patru persoane care nu aveau Biblii se înghesuiră mai aproape de picioarele lui 
Zhou Jin, sorbindu-i cuvintele ca nişte oameni insetati care n-au băut apă de mai 
bine de o săptămână. 

Şi eu am văzut coborându-se din cer de la Dumnezeu, cetatea Sfântă, noul 
Ierusalim, gătită ca o mireasă împodobită pentru bărbatul ei. 

Jin îşi ridică privirea, . 

— Noi suntem Biserica Lui. Noi suntem mireasa Lui! Noi suntem îmbrăcați cu 
neprihănire de către Yesu. Noi purtăm rochia lipsită de orice pată a sfințeniei Lui. 

Mai mulți dintre ei murmurară ceva, unindu-şi parcă şoaptele într-un 
singur glas. 

Şi am auzit un glas tare, care ieşea din scaunul de domnie, şi zicea: lată 
cortul lui Dumnezeu cu oamenii! El va locui cu ei, şi ei vor fi poporul Lui, şi 
Dumnezeu Însuşi va fi cu ei. El va fi Dumnezeul lor. 

— La fel cum primul om şi femeia lui au locuit cu El în grădină, şi noi 
la rândul nostru, vom locui împreună cu El în noua grădină, în orașul cel 
nou; pe pământul cel nou. Ne vom găsi în prezența Sa. Îl vom vedea pe Cel 
i ls fata în fata! 

— Ahh... 

—Da. 

— Amin. 

— Xiexie. 

— Mulţumesc. 

Răspunsurile se înălțau precum fumul dintr-un foc. Ben simțea aievea 
căldura acelui foc. 

— Următorul verset ne spune: El va şterge orice lacrimă din ochii lor. Tatăl 
nostru, cu mâna Lui, va şterge fiecare lacrimă din ochii noştri. Lacrimile 
bătrânului care și-a pierdut soția preaiubită. Lacrimile femeii care a fost silită 
să se sterilizeze. Lacrimile copilului al cărui tată a fost dus în închisoare, 
unde a şi murit. 

Ben văzu cum Zhou Jin îl priveşte pe Quan, care se afla în primul rând. 

— Lacrimile aceluia a cărui slujbă i-a fost luată de cel plin de răutate, doar 
pentru că a stat ferm şi l-a proclamat pe Yesu. 

Ben începu să se foiască pe scaunul său. Înaintea ochilor minţii îi apăru o 
faţă neaşteptată — Doug Roberts. 

Zhou Jin îşi plecă din nou privirea în carte, întorcând cu grijă pagina, ca şi 
când ar fi mângâiat creştetul cuiva drag. 

Si moartea nu va mai fi. Nu va mai fi nici tânguire, nici țipăt, nici durere, 
pentru că lucrurile dintâi au trecut. 

Exclamări mirate se ridicară din toate părţile. Ben îi auzi pe unii plângând, 
iar pe alţii suspinând. Dar în acelaşi timp auzi şi sunete de încântare şi un 
val de caldă bucurie. Toate aceste sunete păreau să se contopească în aer, 
ca şi când ceva nevăzut le strângea într-o deplină armonie, făcând din ele o 
expresie a diversităţii şi a unităţii în acelaşi timp, a paradoxului şi a lipsei de 
orice contradicție, 

— Este scris: Lucrurile dintâi au trecut. Cel Care a fost aşezat pe locul de 
domnie, Regele Isus, a spus: Eu fac toate lucrurile noi! 

Zhou Jin îi înmână cartea soției sale, apoi îşi ridică mâinile şi-şi împreună 
palmele, de parcă ar fi ţinut între ele o comoară nevăzută. 

— Ştiţi voi ce înseamnă asta, copilaşilor? Înseamnă că noi nu suntem acasă 
în această lume. Noi nu am fost creați pentru această lume. Mirele nostru s-a 
dus să ne pregătească un loc. Ne-a promis că se va întoarce să ne ia cu El şi 
să ne ducă într-o casă nouă, într-o lume nouă! Adevărata Chină. Adevărata 
noastră patrie. Acolo vom fi cu adevărat acasă. 

Se auziră aplauze înfundate, copleşite de murmure şi încuviințări şoptite. 

Zhou Jin vorbea cu ochii închiși, dar cuvintele nu păreau să-i aparțină: 

S-a isprăvit! Eu Sunt Alfa şi Omega, Începutul şi Sfârşitul. 

Strigăte de laudă izbucniră. Ben simțea cum se clădeşte ceva măreț sub 
ochii lui. 

Celui ce îi e sete, îi voi da să bea fără plată din izvorul apei vieții. 

Ben simţi acel dor, acel jind din adâncul sufletului său. Îşi dădu seama că 
avusese aceeaşi senzaţie şi cu o zi în urmă, la pescuit. Era ca o sete adâncă, 
şi totuşi ca o părere, care creştea dintr-o dată atât de puternică, încât îl făcea 
să audă şi să vadă înaintea ochilor clipocitul plin de viață al izvorului rece 
şi proaspăt. Acum i se părea că întreaga lui viaţă n-a fost altceva decât o 
îndelungă căutare, după ce — nici el nu ştia prea bine, că în tot acest răstimp 
n-a făcut decât să caute împlinirea unei promisiuni încă valabile. Băiat 
fiind, simţise acelaşi lucru cutreierând pădurile, senzaţia că, după următorul 
trunchi de copac, avea să descopere ceva minunat, obiectul dorințelor 
lui celor mai tainice. Fusese urmărit de o Frumuseţe necunoscută, care îl 
chemase în ceasul nopții, nelăsându-l să se mulțumească cu meschinării, ci 
îndemnându-l să fie în permanentă căutare după ceva măreț. Ceva care îl 
atrăgea cu fire nevăzute spre înălțimi, tot mai sus. 

lar acum, în această cameră, la distanţă de mai bine de opt mii de mile de 
casă — ba nu, la milioane de ani lumină de casă — îşi revăzu înaintea ochilor 
întreaga viață, cu o claritate uimitoare. Din când în când avusese sentimentul 
că e pe punctul să-şi sature acea sete a sufletului. Dar de fiecare dată apa care 
i se păruse limpede precum cleştarul se dovedea a nu fi nimic mai mult decât 
apă sărată, care nu reusea să-i astâmpere setea, ci mai degrabă i-o intetea. 
Ceva din această încăpere, din această adunare, ceva la aceşti oameni îl 
făcea să se simtă mai aproape de Apă decât fusese vreodată. Şi totuşi această 
apropiere îi producea o durere imensă în suflet, iar setea îi era mai mare ca 
oricând. 

Cel ce va birui, va moşteni aceste lucruri. Eu voi fi Dumnezeul lui şi el va 
fi fiul Meu. 

Ben auzi un geamăt moale lângă el. Descoperi o lacrimă prelingându-se 
pe obrazul lui Quan. În toți acei ani pe care-i petrecuseră în aceeaşi cameră 
de cămin, nu-şi amintea să-l mai fi văzut vreodată pe Quan plângând. 

— Duminica viitoare, începu Zhou Jin, vom discuta despre martirii care 
stau înaintea tronului lui Dumnezeu. Vom citi acum versetele din care aflăm 
aceste lucruri, dar vom vorbi despre ele abia săptămâna viitoare. 

Sofia lui dezveli din nou Cartea Sfântă şi i-o oferi plină de reverență. 

El o deschise şi începu să citească: 


Ei strigau cu glas tare, şi ziceau: Până când, Stăpâne, Tu, care eşti Sfânt şi 
adevarat, zăboveşti să judeci şi să răzbuni sângele nostru asupra locuitorilor 
pământului? 

Fiecăruia din ei i s-a dat o haină albă, şi li s-a spus să se mai odihnească 
puțină vreme, până se va împlini numărul tovarășilor lor de slujbă şi al fraţilor 
lor, care aveau să fie omorâți ca şi ei. 

O femeie se ridică şi-şi întinse mâinile către el. Iar Zhou Jin îi înmână 
repede Biblia. Ea citi un pasaj mai mare cu voce tare, apoi spuse: 

— Fiul meu este tot la închisoare. Deja au trecut zece luni de când se găseşte 
acolo. Nu mi-a fost îngăduit să-l vizitez decât de trei ori până acum. 
A fost... torturat. Vă rog, rugaţi-vă pentru el, ca să-i rămână credinţa neclintită. 

Zhou Jin ridică mâinile şi începu să mijlocească pentru mamă și pentru 
fiul ei. Apoi femeia cu fafa cea albă îşi înălță vocea în rugăciune. Ben asculta 
suspinele femeii al cărei fiu se găsea în închisoare. Iar ecoul plânsului ei îi 
răsună îndelung în urechi. 


Cititorul se întoarse spre tron şi rosti: 


Până când voi striga către Tine, Doamne, fără s-asculfi? Până 
când mă voi tângui Tie, fără să dai ajutor? Pentru ce mă laşi să 
văd nelegiuirea, şi Te uiţi la nedreptate? Asuprirea şi silnicia se 
fac sub ochii mei, se nasc certuri, şi se stârneşte gâlceavă. De 
aceea legea este fără putere, şi dreptatea nu se vede, căci cel rău 
biruieste pe cel neprihdnit, de aceea se fac judecăţi nedrepte. Până 
când, Doamne, mă vei uita neîncetat? Până când [ii vei ascunde 
Faţa de mine? Până când voi avea sufletul plin de griji, şi inima 
plină de necazuri în fiecare zi? Până când se va ridica vrăjmaşul 
meu Împotriva mea? 


Regele se ridică şi începu să vorbească. Şi deşi nu vorbea tare, vocea lui 
putea fi auzită în fiecare ungher al Charisului, imensa Lui Împărăție care 
atingea marginile Universului. 

— Văd mizeria în care se află poporul meu. Le aud plânsul. Nu sunteţi 
singurii care suferă. Veţi plânge şi veți boci in timp ce lumea tresaltă de 
bucurie. Vă veţi plânge morţii, dar lacrimile voastre se vor preface în 
strigăte de bucurie. O femeie care naşte are dureri pentru că i-a sosit ceasul; 
dar după ce copilul ei s-a născut, ea uită toate chinurile din cauza bucuriei 
fără margini. Acum este ceasul în care trebuie să vărsaţi lacrimi, dar vă voi 
vedea din nou şi veți fi plini de bucurie, şi nimeni nu vă va mai putea răpi 
acea bucurie. În lume veţi avea griji şi necazuri. Dar indrazniti! Eu am biruit 
lumea. 

Unele rugăciuni erau scurte, altele lungi, mai mult sau mai putin personale, 
dar toate, fără excepție, erau pătrunse de o pasiune cum Ben nu mai simfise 
niciodată până atunci. Cu mulți ani în urmă obişnuia să adoarmă în timpul 
rugăciunilor de la slujbă. Dar aici era cu neputinţă să poată adormi cineva. 
Nu se rostea niciun nume. Şi nici rugăciunile nu păreau a fi fost scrise 
şi recitate de undeva anume. Mai mult chiar, Ben avea sentimentul de 
netăgăduit că aceste rugăciuni nu se opreau la nivelul tavanului. Ci treceau 
prin el, devenind ceva mare, tot mai mare, o forță cumulativă cu atâta 
potenţial exploziv, încât părea că ameninţă să arunce în aer acoperişul casei 
dărăpănate. 

Alţi câţiva se ridicară pentru a citi sau recita din memorie versete din 
Shengjing. Cuvintele adiau ca o boare uşoară prin încăpere, de parcă ar fi 
purtat cu sine viaţa şi respiraţia unei prezențe nevăzute. În cameră era cald 
şi umed, totul pulsa, ca un copil cuibărit în pântecul mamei sale. 

Ben auzi o şoaptă care-i spunea că toți aceşti oameni erau nişte naivi, 
superstitiosi, creduli, gata să atribuie unor forte supranaturale ceea ce se 
datora pur şi simplu fenomenelor naturii. Apoi o altă voce îi sopti că problema 
nu erau aceşti oameni, ci el însuşi. Că ar trebui să înceteze să mai respingă 
anumite realități doar pentru faptul că nu le putea vedea sau măsura. 

Incepura să cânte, adorându-L pe Dumnezeu. Un Dumnezeu în care crezuse 
şi Ben cândva. $i el citise Biblia şi cântase cântări la adunările religioase. 
Dar niciodată nu simtise prezenţa lui Dumnezeu în mijlocul acelei adunări ca 
acum. De ce? Niciodată nu fusese cuprins de adorare. De ce? „Viața creştină” 
nu fusese cu nimic diferită de celelalte bucăţi care alcătuiau mozaicul vieții 
lui. Totul se rotise întotdeauna în jurul aceluiaşi Ben Fielding. 

Dar ceea ce-l captiva mai mult decât orice altceva erau fețele acestor 
oameni. Fete radiind de bucurie, fete care zâmbeau, fete înlăcrimate, fete 
îndurerate, fețe care exprimau un dor aprins, fete cu expresii de copil. 

Si, în special acea femeie din faţă, fete radiind lumină. 

— Uită-te la mine, tati, şi-o aminti el pe Melissa spunându-i în ziua când 
reuşise să se dea singură cu bicicleta. Iti plac coditele mele, tati? îl întreba 
Kimmy. Da, feţele lor arătau pe atunci exact ca acestea, fete de copil care se 
delectează în prezența tatălui lor, tânjind după aprecierile lui. 

Si eu eram cândva la fel ca ei, dar m-am trezit. M-am maturizat. 

Valul de cinism îl lovi cu toată puterea, ca şi când toate aceste gânduri nu 
ar fi luat naştere în mintea lui, ci undeva în afară. 

N-ai fost niciodată ca oamenii ăştia, auzi o altă voce spunându-i, fără 
cuvinte. Niciodată. 

Dacă aceşti oameni greşesc, gândi Ben, atunci ei nu sunt altceva decât 
nişte proşti rătăciți care suferă pentru o credinţă lipsită de sens. Dar dacă 
au dreptate — un dacă uriaş — atunci întreaga fui viață nu era decât curată 
risipă şi se făcea vinovat de a-şi fi lepădat credinţa de bună voie şi plin de 
înfumurare. 

Unii se găseau pe podea, în genunchi, aplecati înainte, cu fruntile atingând 
pământul, Alții îşi atintisera privirile in sus. Bărbatul şi femeia din fata lui 
priveau spre tavan. Îşi ridică la rândul lui privirea într-acolo, căutând ceva 
ce i-ar fi putut cădea în cap. La ce s-or fi uitând şi de ce i se părea că e cât 
pe-aci să zărească şi el acel lucru? 

Adierea pe care-o simfise ceva mai devreme continua să străbată încăperea, 
iar el realiză că este în joc siguranța castelului de nisip pe care singur şi-l 
clădise. Ben Fielding simţi ceva ce-l provoca, ceva care-l chema să se ridice 
şi să urmeze acea chemare până la marginile pământului. Spera cu o putere 
care aproape îl secătuia ca sentimentul pe care tocmai îl încerca să nu-l mai 
părăsească niciodată. Dar, în acelaşi timp, spera cu disperare ca adierea să 
nu se transforme în uragan. 

APITOLUL 19 


\ EZI, Abuk Akec Dhel, spuse Li Tong, femeia aceea care a fost 
înrobită in Sudan? Soţul ei a fost măcelărit, iar copiii ei trimişi în robie, 
A fost bătută şi mutilată. Au încercat s-o oblige să se convertească la islamism. 
Scriitorul înregistrează fiecare amănunt. Priveşte cum luptătorul trimis pentru 
ea îi stă alături, chiar dacă ea nu-l poate vedea. 

— Ai trecut deja prin marea Sală a Răsplătirilor? îl întrebă Li Manchu pe Li 
Tong. L-ai văzut pe Scriitorul de acolo, cel care tine evidența nu a suferințelor 
sfinţilor, ci a fiecărei fapte bune, a fiecărui pahar de apă rece, a fiecărui dar 
financiar, a fiecărei rugăciuni care le-a fost oferită vreodată celor ce sunt în 
suferință? 

— Am auzit despre asta, sigur că da, dar nu am ajuns încă acolo. Sunt atât de 
mulţi cei cu care trebuie să stau de vorbă, atât de multe locurile unde trebuie 
să ajung, atât de multe lucruri de văzut! M-am gândit că poate Li Quan și cu 
mine ne vom duce să vedem împreună toate acele locuri. 

Li Manchu încuviință din cap. 

— Sunt mulţi alți Scriitori, sigur, iar Regele citește fiecare raport întocmit 
de aceştia. Dar eu unul cred că celui din fața noastră îi acordă cea mai mare 
atenţie. Zi de zi, în fiecare secundă, el examinează consemnările cu privire la 
toți copiii Săi care suferă. 

— Dar el vede toate aceste lucruri şi nu le va uita niciodată. De ce mai trebuie 
să le aibă consemnate în cărți? 

— Poate pentru ca noi, ale căror minţi sunt limitate, să nu uităm niciodată. 

Ben se simți uşurat când reuşiră să ajungă înapoi la casa lui Li fără să fi dat 
peste niciun reprezentat al autorității. Ming puse la fiert nişte ceai verde, iar 
răceala camerei îl făcu să savureze şi mai mult căldura acestuia. 

— Ce impresie ţi-a facut casa noastră de rugăciune, Ben Fielding? îl întrebă 
Quan în timp ce-ndesă o scândură mai groasă de lemn in sobă și riscoli putin 
printre cărbunii încinşi. 

— Pareau... convinşi că Dumnezeu s-a aflat cu adevărat în acea încăpere. 

—E de înţeles, spuse Quan, zâmbind, de vreme ce aşa a si fost. 

— Erau atât de pasionați, atât de bucuroşi că se găsesc acolo. Niciodată nu am 
mai simțit ceva asemănător în vreo biserică de-a noastră — sau chiar dacă am 
simțit-o, trebuie să fi fost cu mult timp în urmă. Chiar şi în perioada facultăţii, 
sau pe vremea când eram copil şi mergeam la biserică, nu cred să fi avut mulţi 
dintre noi așa o pasiune, sau măcar ceva asemănător. Chiar mă face să mă 
întreb cât de veritabilă era credința mea. 

— Ăsta este un lucru bun la care să te gândeşti, spuse Quan. Îndoielile cu 
privire la mântuire pot reprezenta atacul inamicului împotriva unui credincios 
adevărat. Totuşi chiar Cartea Sfântă ne sfătuieşte să ne cercetăm noi înşine 
pentru a vedea dacă avem credință sau nu. Trebuie să ne asigurăm mai întâi 
dacă suntem ucenicii Lui înainte de a căuta siguranța. Duşmanul caută să 
ne acuze că nu suntem ceea ce suntem. Dar la fel de sigur e şi faptul că se 
străduieşte să ne convingă de faptul că am fi ceea ce nu suntem. 

— Nu-mi pot imagina cum îşi asumă ei toate aceste riscuri doar pentru a se 
întâlni. Bisericile din America ar fi mult mai goale dacă credincioşii de acolo 
ar avea un asemenea pret de plătit. 

— Poate la început. Poate ar fi doar mult mai spatioase. Sau poate s-ar 
întâmpla la fe! ca în China, mult mai multe biserici mici, care ar însuma mai 
multi credincioşi la un loc. Omul isi asumă riscuri doar pentru lucrurile în 
care crede din toată inima. Dacă cineva frecventează biserica fără a-şi asuma 
niciun fel de riscuri, îi dispare şi orice urmă de pasiune, 

— Am vorbit adesea la seminarii despre raportul dintre cost şi beneficiu. 
Cred că până acum nu-i vedeam utilitatea decât în domeniul afacerilor. 

— Yesu a vorbit despre o comoară ascunsă pe un ogor, începu Quan. Spunea 
că, de atâta bucurie, omul a vândut tot ce avea pentru a achiziționa acea 
comoară. L-a costat toată averea lui — dar nu i-a păsat, pentru că asta i-a adus 
tot ceea ce conta cu adevărat. 

— Feţele le erau atât de pline de viață. Când i-am văzut pe câţiva dintre ei 

îngenunchind, aproape că mi-a venit şi mie să mă pun în genunchi. 

~ Aproape? Să te apropii de o ţintă nu înseamnă că ai si atins-o. 

— Nu spun că nu m-am rugat niciodată. Doar că nu am fost niciodată genul 
de om care stă în genunchi. 

— Atunci Li Quan se va ruga ca Ben Fielding să devină un astfel de om. 

Timp de câteva secunde domni liniştea. 

~ Tu ce vrei de la viaţă, Ben? Părea o întrebare ciudată, dar îl atinse atât de 
direct în punctul lui sensibil, încât se hotărî să răspundă. 

— Cu câţiva ani în urmă mi-am fixat felurile pentru viata mea. În fiecare zi de 
luni le revăd. Sunt obiective de afaceri, cel puţin majoritatea. Vreau să ajung 
director executiv la Getz International. Vreau să lărgesc compania. 

Să consolidez prezenţa noastră în China. Şi să trăiesc cât mai confortabil. 

— Asta este tot ce-ţi dorești? 

— Cei mai mulţi oameni ar considera că e destul de mult, mulțumesc. 

— Sunt puţini cei care-şi ating telurile în viaţă, spuse Quan. Dar dacă tu ai 
reuşi să ti le atingi pe toate, esti convins că ti-ar aduce bucurie? 

— Bucurie? Probabil că m-aș mulțumi şi cu un strop de fericire. 

— Atunci cred că te-ai mulțumi cu prea putin. 

— Adică? 

— Şi eu am avut țeluri asemănătoare cu ale tale. Mai întâi, să fiu un student 
eminent. Poate că am atins acest tel. Dar telurile mele cele mai înalte au fost 
să devin un mare profesor gi să scriu cărți. Apoi am fost nevoit să-mi fixez 
altele, unele mai bune. Îşi întinse mâna si o puse pe umărul lui Ben. Nu cred 
că felurile tale sunt prea înalte, Ben Fielding. Cred că sunt prea mici. 

Ben simţi o tentaţie puternică de a se apăra. ÎI privi însă tăcut pe Quan, 
întrebându-se cum îşi permitea un simplu ajutor de lăcătuş să spună astfel de 
vorbe viitorului director executiv al firmei „Getz International”. 

— Până aici m-am descurcat binigor. Am reuşit întotdeauna să obţin ce mi- 
am propus. . 

—Atunci înseamnă că ţi-ai dorit prea putin. Quan ridică din umeri. Telurile 
tale cu siguranță nu-ţi vor aduce fericirea. Sau chiar dacă ar face-o, cât crezi 
că ar dura fericirea asta? O zi? Un an? Sau poate zece? Douăzeci? Iar apoi 
ce? Viaţa ta va fi scurtă — viata fiecărui om e scurtă. Ce va dăinui mai departe 
de această viață? Poate că asta ar trebui să te preocupe cu adevărat. Eşti un 
investitor? Foarte bine — de ce ai investi în ceva ce ar putea deveni nerentabil 
peste zece ani, când poți investi în ceva ce-ţi va aduce profit şi peste zece 
milioane de ani? 

Ben izbucni în râs, dar realiză curând că prietenul lui era mai serios ca 
oricând. 

~ Genul ăsta de planificare, cu bătaie atât de lungă, nu mă prea interesează. 

— Cele mai adânci dorinţe ale tale izvorăsc din ceea ce tatăl meu numea 
străfundul inimii. Ben Fielding, la ce-i foloseşte unui om să câştige toată 
lumea dacă-şi pierde sufletul? Sau chiar dacă sufletul omului este mântuit, la 
ce-i foloseşte să câştige lumea întreagă, dar să-şi piardă răsplata veşnică? 


Membrii casei de rugăciune şi vecini cu ei, Fu Gan, Chun, şi fiica acestora, 
Yun, sosiră pentru a lua cina împreună duminică seara. Ben stătea pe cel de- 
al patrulea scaun, în timp ce al cincilea era tot neocupat. Quan, Ming şi Shen 
se aşezaseră pe podeaua rece si tare. Familiile vorbeau despre diverşi vecini 
pe care doreau să-i evanghelizeze. După cină, Quan cântă la orgă câteva 
piese consacrate de muzică clasică, apoi un imn. Ceilalţi îl acompaniau cu 
vocile înăbuşite. Ming ţinea în mâini Biblia lui Quan, gata să citească. 

Ben se scuză şi se depărtă câţiva paşi pentru a se aşeza pe patul său, cu 
laptopul conectat la linia telefonică. 

Deodată, se auzi un ciocănit vehement la uşa de la intrare. Cu mare 
uşurinţă Ming se strecură sub pat de parcă ar fi făcut-o de sute de ori înainte, 
şi reapăru o secundă mai târziu fără Shengjing. 

Quan se duse la uşă şi o descuie. Făcu imediat un pas înapoi în momentul 
când realiză identitatea celor din fata lui. 

Trei persoane îşi croiră drum în casă, unul dintre ei cu o puşcă în mâini. 

Dat fiind faptul că-l mai văzuse deja de două ori de la distanță, Ben avu 
pentru prima oară ocazia să studieze îndeaproape fața colturoasa a lui Tai 
Hong, roşie, încruntată şi plină de încrâncenare. Arăta de parcă şi-ar fi 
petrecut toată tinereţea pe mare, sfidând apele nesfârşite ale oceanelor. 
Pe bărbie avea un neg mare, umflat şi decolorat, ca şi cel al lui Mao. Ben îl 
privi drept în ochii negri şi de oţel, însă de această dată de la o distanță de 
numai cinci paşi. Tai Hong se foi, simțindu-se stingherit pentru că nu era 
obişnuit să fie privit în ochi mai mult de o secundă. Ben simţi neliniştea 
acestuia şi-i înftuntă în continuare privirea, refuzând să privească în altă 
parte, iar Hong fu cel care cedă. 

Quan vorbi primul. 

— Ce vânt îl aduce pe onorabilul şef al BSP în umila noastră locuință? 

— Eram prin preajmă. Asa că ne-am gândit să-ți facem o vizită. Buzele abia 
i se mişcau în timp ce vorbea. Deşi vocea îi era aspră precum şmirghelul, 
şi-o stăpânea foarte bine. Ben desluşi accentul de Shanghai, cu acel ton de 
superioritate. În ciuda curajului pe care-l arbora, simți cum îl trec toți fiorii 
pe şira spinării. 

— Ce se petrece aici? întrebă Hong, sfredelindu-i pe rând cu privirea pe 
toţi cei şapte. 

— Eu cântam la orga mea electronică, un cadou de la prietenul meu Ben 
Fielding. 

Hong își întoarse fatis privirea spre Ben, apoi înapoi la Quan. 

— Şi de ce v-aţi adunat aici? 

— Am luat cina. Discutam despre recoltă, apoi am cântat câteva piese de 
muzică clasică. Cum îi place preşedintelui Jiang Zemin. 

Hong rânji răutăcios: 

— Aha, despre recoltă? Asta faceati? 

Îi privi pe cei trei membri ai familiei Fu, care fixau stânjeniți podeaua. 

— Da, răspunse Quan repede. Anticipăm o recoltă bogată. 

— Dar voi nu sunteţi fermieri. 

— Recolta este un subiect de interes pentru toți. Trebuie să ne hrănim pentru 
a trai şi trebuie să muncim pentru a produce mâncare. Tai Hong are şi el nevoie 
de hrană pentru a trăi, nu-i aşa? 

— Am destulă mâncare — n-am nevoie de mâncarea voastră, spuse Tai Hong, 
pasind spre uşă şi făcându-le oamenilor săi semn să părăsească încăperea. 
Mai trec eu pe-aici, Li Quan. Poate după ce pleacă prietenul vostru, americanul. 
Sau înainte să plece. Dar poate că data viitoare ne vedem la mine. Rânji 
ameninfator. 

În timp ce ieşea pe uşă, Hong îi mai aruncă o ultimă privire lui Ben, care 
simţi că lucrurile ar fi luat o cu totul altă întorsătură dacă el n-ar fi fost un 
cunoscut om de afaceri, cu paşaport de America şi cu un trecut solid în China. 
Usa se trânti cu putere fa locul ei, iar Ming îşi trecu braţele pe după Shen. 

— Ce întâlnire socială interesantă, începu Ben. 

— Mda, făcu Li Quan. A trecut vulpea să salute găinile. 

Asta să fi fost oare modul în care Tai Hong mi-a transmis că ştie despre 
vizita pe care am făcut-o casei de rugăciune şi că aş face bine să fiu cu ochii-n 
patru? 

Ben îşi păstră temerile pentru sine, la fel cum făcea de altfel de-o viaţă. 

APITOLUL 20 


A 


I. TIMP CE MING ÎL AJUTA pe Shen să se pregătească de culcare 
duminică seara, Quan si Ben stăteau fiecare pe patul său. 

— Câţi dintre cei din casele de rugăciune au Biblii? întrebă Ben. 

— De cele mai multe ori există câteva, dar de obicei nu prea multe. Unii 
afirmă că în China, numărul creştinilor creşte cu cinci până la zece mii pe 
zi. Există de departe mult mai multi proaspăt convertiți decât noi Biblii. 
Indiferent câte Biblii ar intra în tara, ele nu sunt niciodată suficiente. 

— Cred că eu am vreo trei în biblioteca mea de acasă, zise Ben. Dar omise 
să spună şi că nu-şi mai amintea când citise ultima oară din ele. 

— Un proverb chinez spune: „Apa de departe nu te-ajută să stingi focul de 
lângă tine.” Cunosc oameni care ar prefera să stea nemâncaţi săptămâni în 
şir în schimbul hranei spirituale din biblioteca ta. Într-o ţară cu mai bine de 
un miliard de locuitori, chiar şi zece milioane de Biblii ar fi doar o picătură 
de apă într-un ocean. 

- Ar fi nevoie de o grămadă de bani pentru a aduce atâtea Biblii. 

— Hudson Taylor spunea: „Lucrarea lui Dumnezeu făcută după planul Lui 
nu duce niciodată lipsă de fonduri din partea Lui.” 

— Da’ cine-i Hudson Taylor? 

— N-ai auzit niciodată de Hudson Taylor? Quan îl privi consternat. 

— A fost vreunul dintre soţii lui Elizabeth Taylor? 

~ Da’ Elizabeth Taylor cine-i? 

— N-ai auzit niciodată de Elizabeth Taylor? 

— Hudson Taylor a fost fondatorul organizaţiei „China Inland Mission”, 
EI l-a condus pe bunicul meu la Yesu pe vremea când acesta era doar un 
copil. Hudson Taylor l-a operat la ochi. Ştii că în unele zile făcea până la 
două sute de operaţii la ochi? Presupun că nu știi, de vreme ce nici nu ai 
auzit de el! Dar se pare că nici eu nu sunt mai puţin ignorant — nu ştiu nimic 
de această Elizabeth Taylor. A fost şi ea o mare misionară? 

- Păi, nu chiar. 

— Li Manchu a trăit în Hangzhou, una dintre primele locaţii ale organizaţiei 
„China Inland Mission”. 

~ Hangzhou? De asta spuneai tu că esti din Hangzhou, chiar dacă nu ai 
călcat niciodată pe acolo? 

— Noi provenim de acolo de unde provin strămoşii noştri. Viaţa lui Li 
Quan nu a început cu Li Quan. 

— Dar n-a început nici cu străbunicul tău. 

— Alegem un strămoş din istoria familiei noastre care stabileşte o direcție 
pentru urmași. Li Manchu a fost primul Li care L-a urmat pe Yesu. De aceea 
mă trag din Hangzhou si la fel este şi cazul lui Li Shen. 

— Care nici el n-a fost niciodată acolo, nu-i aşa? 

— Nu. De ce este asta atât de important? 

Ben izbucni în râs. 

— Nu ştiu, sună ciudat. 

— Pentru mine, America este ciudată. Fiecare persoană se poartă de parcă 
viata ei începe şi se sfârşeşte cu sine însăşi. : 

— Eu unul nu fi-as putea spune unde a trăit străbunicul meu, spuse Ben, sau 
cum a trăit, nici măcar care i-a fost numele. 

Ben simți cum i se strânge stomacul când văzu mila din ochii lui Quan. 

— După ce am devenit creştin, spuse Quan, am căutat prin arhivele 
universității Harvard martirii Boxerilor. Am găsit numele tuturor celor două 
sute treizeci de misionari uciși. Însă cărțile de istorie înregistrează foarte 
puține dintre numele celor treizeci şi cinci de mii de creştini chinezi Han 
care au fost, de asemenea, ucişi de Boxeri. Numele străbunicului meu sau al 
străbunicii mele nu sunt trecute acolo. 

Ben îl privi pe prietenul său în ochi. Şi nu văzu decât două lacuri adânci 
şi întunecate de tristeţe. 


Li Tong, alături de Li Wen si de Li Manchu, arătă spre numele scrise pe 
Zidul Martirilor. Un cititor pronunţa cu voce tare, pe rând, fiecare nume 
dintre sutele de mii înşirate pe zid. Le citea fără-ncetare. 

— Când termină, îi explică Li Manchu proaspătului sosit, o ia din nou de la 
capăt, începând cu Ştefan. Şi ori de câte ori sosesc noi martiri, cum de altfel 
se întâmplă în fiecare zi, se opreşte pentru a le spune numele. 

Noul sosit se apropie de zid şi-şi lipi palma de el, trecându-şi uşor degetele 
peste unul dintre nume. 

— Haideţi să rămânem puţin, să auzim numele următorului martir, spuse 
Li Wen. 

— Într-o bună zi, spuse Li Manchu, următorul va fi şi ultimul, 

Bărbaţii familiei Li încuviințară din cap, tremurând de nerăbdare, apoi îşi 
uniră din nou mâinile, 


— Povesteste-mi despre detentia tatălui tău, spuse Ben. Dacă nu te 
deranjeaza. 

— Sunt onorat că mă întrebi, răspunse Quan. Tata a fost închis pentru 
prima oară în perioada de început a Republicii Poporului. A fost întemnițat 
apoi în anii ’60, în timpul revoluţiei culturale. Aveam opt ani când a mers 
pentru ultima oară la închisoare. Mi s-a îngăduit să-l vizitez doar de câteva 
ori într-un an, dar nici chiar atunci nu aveam voie să-l ating. Pe când am 
împlinit doisprezece ani, inima mea se îndepărtase cu totul de el. Eram de- 
acum un mic comunist îngâmfat şi am refuzat să-l mai vizitez pe tatăl meu, 
care atrăgea ruşinea peste familia noastră. Quan se înfioră când îşi aminti 
de toate acestea, Apoi la vârsta de cincisprezece ani, mama m-a silit să-l 
vizitez în închisoare. i 

— Şi cum a fost? 

— Bărbatul pe care l-am întâlnit acolo nici măcar nu semăna cu tata. Fafa îi 
era o mască palidă, inexpresivă. Dar i-am recunoscut ochii. Ultimele cuvinte 
pe care mi le-a spus în ziua aceea au fost: „Zhen jin bu ba huo lian.” . 

— Aurul curat nu se teme de foc, traduse Ben. 

Quan încuviinţă. À 

— Şi a mai spus: „Într-o zi vei muri şi tu. Trebuie să-ţi trăieşti în aşa fel 
viata, încât să fii pregătit pentru acea zi.” Şi adesea mi-am pus întrebarea: 
„Oare astăzi este ziua?” 

— Ce a făcut mama ta după moartea lui? 

— Preluase deja slujba tatălui meu. Lui tata i se spunea „pastorul zâmbitor”. 
Mama a fost la rândul ei un bun predicator. Mie mi-a predicat de atâtea 
ori! Îmi pare rău doar că nu am ascultat-o. Nici măcar în noaptea când am 
venit acasă şi am găsit-o bătută. I-au rupt doi dinți. Quan tremura din toate 
mădularele. Chiar şi în durerea ei care trebuie să fi fost imensă, ea tot mai ` 
zâmbea, dar mă durea să-i văd acei doi dinți lipsă. 

~ Cine a bătut-o? 

— BSP-ul. 

— De ce? 

— Pentru că era creştină. Ba mai rău de-atât, predica. Pentru inamicii lui 

Dumnezeu e destul. 

— Câţi ani aveai când a murit? 

— Optsprezece. Iesisem cu prietenii în ziua aceea, când s-a întâmplat 
cutremurul. Am alergat prin tot haosul până acasă și am văzut fumul care 
se înălța. Casa se prăbuşise şi acum ardea mocnit. Acolo am găsit trupul 
neînsuflețit al mamei. Făcuse totul pentru mine. Niciun alt fiu n-a avut 
vreodată o mamă atât de bună, atât de plină de pasiune pentru Yesu. 

Dar n-am apreciat-o pe cât ar fi trebuit pe când trăia. Da, am plâns după ea, 
dar mai mult am plâns pentru mine, pentru că nu mai aveam casă. 

— Si unde te-ai dus? 

— La părinții mamei mele, care erau şi ei creştini. Ei n-au ştiut cum să 
facă fata tuturor argumentelor mele împotriva creştinismului pe care le 
învățasem la școală. Chiar m-am mâniat când nu mi s-a permis să sed în 
scaunul minunat făcut de mâinile bunicului. Când aveam musafiri, trebuia 
adesea să stau pe pământul rece, în timp ce scaunul era tot neocupat. Arătă 
spre scaunul încăpător din lemn de mahon de lângă masă. Nu vedeam rostul 
de a avea un asemenea scaun, dacă tot nu îi era permis nimănui să se aşeze 
în el. 

— Şi care era ideea? 

— Nu ştii? 

— Nu sunt sigur. 

— Atunci poate că e mai bine să intelegi singur. 


— Nu merit să-mi fie scris numele pe acest zid, alături de voi si de ceilalți 
martiri. 

— $i totuşi aici este scris numele lui Li Wen, tâmplarul, spuse Li Manchu. 

— Oare Făuritorul zidului, care inscripționează numele, nu ştie care dintre 
ele se cuvin a fi scrise aici? 

— Eu n-am murit pentru Domnul meu ca voi doi. 

— Există diferite moduri de a muri, spuse Li Manchu. Tu ai murit faţă de 
un mod normal de viață. Ai murit în fiecare zi în slujba lui Yesu. Ai fost 
martorul morții tatălui şi a mamei tale. Ce putea fi mai greu de atât? 

~ Şi mulţi ani mai târziu, când a murit fiul tău, spuse Li Tong, le-ai purtat 
de grijă soției şi copiilor lui. Când lucrarea mea a ajuns la capăt, a ta a 
continuat. Martiri nu sunt doar aceia care mor, ci toți martorii credincioşi 
care suferă pentru Nume. 

— A fost mai uşor pentru tine să-ţi vezi mama, tatăl şi fiul murind decât să 
mori tu însuţi? întrebă Li Manchu. Nu. A fost mult mai greu. Zhu Yesu ştie 
că uneori familiile martirilor merită aceeaşi răsplată ca martirii înşişi. 

De aceea numele soțiilor şi soţilor, şi tatilor, şi mamelor, şi fiilor, şi fiicelor, 

şi surorilor, şi fraților martirilor sunt adesea scrise şi ele pe zid. 

— Pe lângă mama, pe tata îl respect mai mult decât pe oricare om pe care 
l-am cunoscut, îi spuse Li Tong lui Li Wen, punându-și mâna pe umărul 
tatălui său. 

— Iar eu l-am respectat pe fiul meu mai mult decât pe oricine altcineva. 
Li Manchu își puse mâna pe celălalt umăr al fiului său, Li Wen. 

— Pe lângă asta, Li Wen, continuă el, tu ai fost cel care ai construit 
scaunul. 

— Mă întreb, îi spuse Li Wen lui Li Tong, dacă linia martirilor din familia 
noastră se sfârşeşte la tine sau dacă Li Quan va fi următorul. 

— Iar dacă nu Li Quan, poate că Li Shen? 

— Vom vedea. 

— Poate unul dintre ei, şopti Li Manchu, va fi cel din urmă martir. 

Bărbaţii schimbară priviri, neîndrăznind să mai vorbească de o atât de 
mare onoare. 


Marţi, Ben accesă un e-mail de la Martin. 


Ben, 

Am fost îngrijorat cu privire la tine de la ultima noastră convorbire 
încoace. Won Chi m-a sunat azi dimineaţă şi i-a spus lui Jeffrey că ai fost 
văzut participând la un schimb suspicios într-un hotel numit Huaquia 
Binguan. A fost informat şi de nişte invitaţi la cină în casa lui Li Quan şi 
despre o vizită pe care i-a făcut-o şeful poliției, un oarecare Tai Hong. 

Chi spune că nu există acuzaţii clare împotriva ta, dar tocmai se lucrează 
la întocmirea unui nou dosar împotriva prietenului tău şi nici în tine nu au 
încredere. 

Ben, dacă m-ai ascultat vreodată, fă-o şi-acum — nu pot sublinia 
îndeajuns căt e de important ca ceea ce faci să nu depăşească limitele legii. 
Nici măcar nu poți fi părtaş la ceva comis în ilegalitate. Mă înţelegi? Contez 
pe tine. Un singur incident poate ruina toate planurile companiei. Să nu laşi 
să se ajungă până acolo. 


Mesajul îl tulbură pe Ben, dar îl linişti într-o anumită privință. Nu se ştie 
nimic despre vizita mea la casa de rugăciune! 

A doua zi de dimineaţă, îl conduse pe Quan la serviciu. Apoi se plimbă 
prin oraş, continuând să ia interviuri. Majoritatea oamenilor erau deosebit 
de prietenoși şi dornici să vorbească. Ben rămase uluit să constate cât de 
multe avea de învățat despre gândurile şi visurile oamenilor de rând. Realiză 
că nu cunoştea China chiar atât de bine pe cât isi imaginase. 

Iar a cunoaşte oamenii era cheia pentru a le putea vinde orice. Materialul 
cules de el avea să le ia piuitul celor de la companie. 

La ora prânzului, se întoarse la atelierul de lăcătuşerie. Când intră, Quan 
îi înmână o bucată de hârtie. 

— Ce-i asta? 

— O circulară de la Partid prin care ni se interzice folosirea unei expresii. 

Au adus personal câteva exemplare în atelierul nostru. Este o declaraţie 
oficială a unui comentariu făcut de cei din Partid referitor la cuvântul 
qianxinian „fericirea de o mie de ani”. Spun că este o expresie creştină si 
antiguvernamentală, de vreme ce e folosită în contextul în care Cristos va 
domni peste tot pământul, anulând orice formă de guvernare umană. 
Ei pretind că un astfel de cuvânt nu are ce căuta în China. Și, ştiind prea bine 
că Zhou Jin şi Li Quan sunt creştini, au făcut totul să se asigure că circulara 
va ajunge şi aici. Totuşi — zâmbi el — sunt nevoiţi să facă afaceri cu noi 
pentru că prestăm servicii de cea mai bună calitate. 

— Se vor supune bisericile acestei cerinţe? : 

— Majoritatea bisericilor înregistrate o vor face, dar nu toate. Însă niciuna 
din casele de rugăciune nu se pot conforma. Imaginează-ţi, Ben, ce-ar fi 
să le spui creştinilor americani că le este interzisă pronunţarea anumitor 
cuvinte in public. Poţi concepe o societate în care creştinilor să li se pună în 
vedere că, dacă vor spune anumite lucruri la locul de muncă, anumite lucruri 
neplăcute din punct de vedere politic, şi-ar putea pierde inclusiv slujba? 
Ştiu, pentru tine aşa ceva este de neimaginat. Dar iată că aici se întâmplă. 

Ben oftă, neavând puterea să-i spună lui Quan că, de fapt, nu era chiar cu 
totul de neimaginat. 

— Ce ştii despre liderul Biroului nostru de Chestiuni Religioase? întrebă 
Quan. 

— Nu prea multe. 

— Ştiai că este ateu? 

— Ce? 

— Tata, Li Tong, obişnuia să spună: „Liderii Bisericii care nu cred în 
Dumnezeu sunt ca nişte vânzători de pantofi care umblă cu picioarele 
goale.” Noi îl numim pe şeful biroului nostru Caiafa al Chinei. 

— Adică? 

— Îţi aminteşti de Caiafa din Biblie? 

— Nu. 

' — Ţi-a furat cineva Biblia? 

— Nu. E-n bibliotecă. Am vreo trei, ai uitat? 

— Poate că Ben Fielding ar trebui să renunțe la două dintre ele şi să se 
apuce s-o citească pe a treia. 

— Îmi pare rău că te dezamagesc. 

— Caiafa a fost un mare preot care l-a trimis pe Yesu pe cruce. Uneori 
cei care ocupă poziții semnificative în conducerea religioasă sunt cei mai 

mari duşmani ai lui Cristos si ai Bisericii. Cum altfel îți explici că cel mai 
proeminent lider religios din China este ateu? 

— La întâlnirea pe care am avut-o la Shanghai, am vorbit cu prietenul meu 
Won Chi despre Biserica Tripartită. 

— De ce? 

— Discutam doar, atâta tot. 

— I-ai spus că ai discutat şi cu mine? I-ai menţionat numele meu? 

— Poate. De ce? 

Ochii lui Li Quan începură să se rotească prin încăpere, 

— Uite ce e, Quan, n-am spus nimic rău despre tine. Chi m-a asigurat 
„că a mai auzit de sute de ori cele spuse de mine. Există loc pentru oricine 
în bisericile înregistrate. Pur şi simplu n-au nevoie de toată chestia asta 
subversiva. Au avut o grămadă de probleme cu cultele. 

Quan îi flutură bucata de hârtie pe dinaintea ochilor ca un avocat care-şi 
prezintă dovada. 

— Circulare precum aceasta se distribuie oamenilor pentru a le reaminti 
ceea ce nu au voie să spună. Partidul se teme de creştinism, pentru că acesta 
reprezintă o revoluţie a inimii. Iar aşa ceva nu poate fi controlat de ei. 

— Hai să fim serioşi, Quan. Am fost în biserica ta si îi respect pe oamenii 
aceia. Sincer. Dar tu trebuie să înţelegi că fiecare guvern are regulile lui. 
Nu au de ales. Nici în Statele Unite nu poţi avea toată libertatea care ti-ar 
plăcea. In Portland aveam o biserică care a strâns toți cerşetorii la slujbă si 
a început să le ofere mese calde celor necăjiţi. Toate bune şi frumoase, dar 
asta crea o grămadă de probleme cu parcarea din zonă şi deranja un întreg 
cartier de seamă. Aşa că oficialii oraşului au limitat timpul când se puteau 
întâlni şi numărul celor care puteau participa la asemenea întruniri. 

— Iar biserica a fost de acord? 

— Ei bine, nu prea le-a plăcut. Dar totul este o chestiune de administrație 
locală. Unele dintre bisericile astea își imaginează că pot strânge oricâţi 
oameni, cât mai multi dacă se poate, şi se pot întruni oriunde şi oricând 
au ei chef. Dar ce să faci cu vecinii care trebuie să facă fata traficului si 
galagiet? 

Quan îl privea uluit. 

— Uite, în fostul nostru cartier, se adunau peste douăzeci de maşini în 
fiecare joi seara. Uşile se tranteau într-una, adolescenţi veneau şi plecau din 
casa de peste drum. Era un oarecare grup de studiu biblic. Ei bine, ne-am 
adunat mai multi dintre noi şi am încercat să stăm de vorbă cu ei. Au fost 
politicosi, dar nimic nu s-a schimbat. În cele din urmă am chemat poliţia. 
Ni s-a spus să-i dăm în judecată. Aşa că am obținut un ordin care i-a 
împiedicat să se mai întâlnească în acel loc. Punct. Dacă le trebuie întruniri 
de proporţii, au la dispoziţie clădirea bisericii, nu? 

— Doar că ei limitează şi numărul de persoane care se pot întruni într-o 
clădire a bisericii, parcă aşa spuneai. 

— Ei bine... nu-i o regulă, 

— Foloseau droguri tinerii aceştia? 

— Nu. 

— Vă distrugeau proprietatea în vreun fel? 

— Nu, dar ocupau tot spaţiul de parcare. 

— Furau ceva de la voi? 

— Quan, unde vrei să ajungi? 

— Mă întreb de ce vă opuneti ca tinerii să studieze Biblia şi astfel să devină 
oameni mai buni. Dacă nu se pot întâlni să studieze din Shengjing, poate se 
vor întâlni să spargă vreo locuinţă, să se îmbete sau să vândă droguri, să se 
bată sau să facă tot felul de vandalii. Oare nu e prea mare prețul pe care-l 
plătiți când limitați libertatea bisericii de a se întruni? 

— Tu chiar nu pricepi, Quan? N-ai cum să înţelegi cum stau lucrurile în 
America. Nimic nu e ca în China. 

Pe fata lui Quan se putea citi confuzia. 

— Oare? 


— Ne rugăm pentru sora Wu Xia, care suferă de tuberculoză. 

Era 28 octombrie, a doua duminică pe care Ben o petrecea în casa de 
rugăciune. Aceeaşi femeie cu fata luminoasă se ruga pentru diferite persoane, 
una după alta. Lumina electrică pâlpâi de vreo trei ori, apoi se stinse de tot, 
dar oricum nu fusese aprins decât un singur bec. 

Li Quan se ridică. Ming scoase Biblia mamei lui dintr-o legăturică și i-o 
oferi. El se apropie de o lumânare care pâlpâia, deschise cartea la pagina 
la care-şi pusese semnul de carte şi începu să citească. Ben se străduia din 
răsputeri să înțeleagă ceva, dar vocabularul creştin chinez nu-i era familiar, 
la fel cum se întâmpla probabil în cazul majorităţii dintre chinezi, de vreme 
ce fusese ascuns atâta vreme de viața publică, 


În ea voi vă bucurati mult, măcar că acum, dacă trebuie, sinteti 
intristati pentru puţină vreme, prin felurite încercări, pentruca 
încercarea credinței voastre, cu mult mai scumpă decît aurul care 
piere şi care totuş este cercat prin foc, să aibă ca urmare lauda, 
slava şi cinstea, la arătarea lui Isus Hristos, pe care voi Îl iubiți 
fără să-L fi văzut, credeţi în El fără să-L vedeți, şi vă bucurati cu o 
bucurie negrăită şi strălucită. 


Quan întoarse pagina şi îşi odihni privirea asupra câtorva versete 
însemnate. 

În adevăr, ce fală este să suferiti cu răbdare să fiți palmuiti, când 
ați făcut rău? Dar dacă suferiti cu răbdare, când afi făcut ce este 
bine, lucrul acesta este plăcut lui Dumnezeu. Şi la aceasta aţi fost 
chemaţi; fiindcă si Hristos a suferit pentru voi, şi v-a lăsat o pildă, 
ca să călcaţi pe urmele Lui. 


Sunetul unei sonerii îl făcu pe Ben să tresară. Zhou Jin scoase un telefon 
celular din buzunar. Îl deschise şi ascultă cu atenție. 

Un pastor care răspunde la telefon în timpul slujbei? 

Zhou Jin sări în picioare. 

— Trebuie să plecaţi cu toții, le spuse celor strânşi, pe un ton care trăda 
iminența situației. Dumnezeu să fie cu voi! Rugaţi-vă pe drum! Voi trimite 
vorbă despre viitoarea noastră întâlnire. 

Jin îi dădu celularul lui Quan. 

— Du-te! Voi încerca să-i retin. 

~ Nu vă pot părăsi. 

~ Dar trebuie. Am mai discutat despre asta. Este decizia mea — eu sunt 
pastor. Tu să ai grijă de ei. Adu-ti aminte de calul care a fugit. 

Quan îl imbratis4 pe bătrân, apoi îi strânse grăbit pe ai săi, zorindu-i 
spre uşa din dos. Toate bicicletele se făcură nevăzute, iar oamenii alergau 
care-ncotro. Quan conducea grupul format din familia sa şi Ben prin 
pădure. . 

— N-ar trebui să mergem la maşină? întrebă Ben. 

— Ba da. Dar nu putem fi văzuți în apropierea drumului. 

Reuşiră să parcurgă cel mult cinzeci de metri, înaintând cu greu printre 
copaci, când auziră în urma lor mai multe uşi de mașină trântite şi câteva 
voci. 

Quan se opri şi îi luă pe Ming şi pe Shen de mână. Shen îl apucă pe Ben. 

— Yesu, fii cu Zhou Jin. 

Alergară prin pădurea tot mai rară, călcând greu printre frunzele uscate. 
Piciorusele lui Shen se miscau şi ele cât puteau de repede. Începu să plângă, 
aşa că tatăl său îl luă în braţe. După vreo cinci sute de metri, îl luă Ben şi-l 
ridică sus pe umerii săi. Ben îl apucă de picioarele grasute şi pline de noroi. 
In cele din urmă ajunseră pe un drum lăturalnic şi apoi la Mitsubishi-ul lui 
Ben. Se suiră în maşină, iar Ben apucă pe drumul spre casa lui Quan. Toţi 
respirau cu greu. Ben coborî geamurile masini. 

— Ce se întâmplă? întrebă el. 

— O perchezitie, spuse Quan. 

— Vrei să spui BSP-ul? 

— Dacă nu au fost patrule de poliţie prin zonă, e probabil să fi scăpat toți. 
Zhou Jin a ales să rămână, pentru ca să nu se apuce să-i vâneze pe ceilalți 
prin pădure şi să pună mâna pe ei. În furia lor, uneori îi rănesc pe oameni. 
Zhou Jin preferă să fie arestat decât să-şi vadă oile rănite. 

— Deci acum este arestat? 

— De obicei aşa se întâmplă. 

— Cât de des s-a întâmplat asta până acum? 

Quan ridică din umeri. 

— Ce-i cu telefonul celular? 

— Putem folosi tehnologia şi în scopuri înalte. Avem un prieten care 
lucrează în cadrul poliţiei. El e unul din puținii oameni care cunosc acest 
număr special de telefon. A sunat ca să ne prevină de perchezitie. 

— Dar e revoltător, exclamă Ben, în timp ce conducea spre casa lui Quan. 

— Asta-i viaţa, replică acesta. 

— Ce voia să zică Zhou Jin cu calul care a fugit? 

— E o veche istorisire pe care o cunosc toţi chinezii. Cu multă vreme in 
urmă, trăia un bătrân lângă graniță. Într-o bună zi i-a plecat calul de acasă. 
I s-a dat vestea. Vecinii au venit să-l mângâie pentru pierderea pe care o 
suferise, dar bătrânul nu părea să fie prea supărat. A spus: „Poate că nu e 
chiar atât de rău. Poate că e mai bine aşa.” Într-o noapte bătrânul a fost trezit 
de un tărăboi cumplit în curtea sa, aşa că s-a sculat din pat şi s-a dus să vadă 
ce se întâmplă. Spre surprinderea lui, acolo nu și-a descoperit doar calul său, 
ci încă unul, mult mai frumos decât primul. Calul se întorsese acasă cu un 
tovarăş. Toţi vecinii au venit să-l felicite. 

— Şi morala...? 

— Zhou Jin voia să spună că ceea ce pare a fi o pierdere s-ar putea dovedi 
în cele din urmă un câştig, atunci când reuşim să înțelegem toate implicaţiile 
unui lucru. Înţelepciunea chineză ne învaţă asta, şi, de cele mai multe ori, 
aşa şi este. Cuvântul lui Dumnezeu ne spune acelaşi lucru şi acesta are 
întotdeauna dreptate. După ce a fost vândut ca rob şi a petrecut ani de zile în 
închisoare, Iosif a stat înaintea fraților săi şi le-a spus: „Voi mi-ati vrut răul, 
dar Dumnezeu mi-a arătat îndurarea Sa.” 

— Nu se poate cu niciun chip să se întoarcă în bine ceea ce s-a întâmplat 
în seara asta. 

— Poate că nu din punctul nostru de vedere. Nu acum şi aici. Dar poate 
mai există şi un alt punct de vedere, nu crezi? Şi-apoi, întâmplările la care 
tocmai ai fost martor sunt doar aplicarea acelor legi pe care nu de mult 
le numeai rezonabile. Oare începi să-ţi schimbi în sfârşit părerea despre 
această minunată libertate religioasă din China? 

Ben trecu cu vederea întrebarea. 

— De ce ţi-a dat Zhou Jin tocmai tie telefonul celular? 

— Pentru că, spuse Quan, eu sunt pastor acum. 

APITOLUL 9] 


I OT NU-MI VINE SA CRED, spuse Ben, plimbandu-se de-a lungul 
şi de-a latul prin cameră. - 


— Dar de ce fac ei toate astea? 

— Mogui urăşte Biserica. Casa lui din ceruri i-a fost luată şi a fost dată 
Bisericii. 

— Cine e Mogui? Nu-mi amintesc cuvântul ăsta. 

— Satana. 

— Diavolul? 

— Unul dintre fraţii noştri din Canada spune că Biserica din China 
înregistrează cea mai rapidă creştere din lume. El afirmă că aici se găsesc 
mai mulți creştini decât în America şi în Europa la un loc. Mogui este 
balaurul. Vreau să spun, în înțeles biblic. Balaurul este un element pozitiv 
în istoria chineză, dar are o semnificaţie negativă în Apocalipsa. Mogui este 
balaurul cel rău care doreşte să devoreze Biserica. Deodată ochii lui Quan se 
luminară, iar mâna in care ţinea cârpa se opri din lucru. Dar Yesu este Leul 
cel Mare, plin de putere şi înţelepciune, care îl înfrânge pe balaur. Balaurul 

a şi fost învins. El va fi nimicit sub picioarele noastre. Cel Care se află acum 
în noi este mai mare decât el. Dar cu cât i se scurtează timpul, Mogui se 
zvârcoleşte tot mai tare în agonie, plin de disperare, aruncând asupra noastră 
tot felul de pedepse, care de care mai crunte. 

Nu era chiar explicaţia pe care o așteptase Ben. 

— Sunt chiar în încăperea asta, să ştii, spuse Quan. 

— Cine? 

— Luptătorii drepți şi cei necurati. Toţi sunt prinşi într-o luptă pe viata şi 
pe moarte. 

— Tu chiar crezi aşa ceva? 

— Sigur. Dumnezeu nu minte. Tu chiar nu vezi toate dovezile din jurul 
tău? 

Ben se uită în jur. 

— Să fiu sincer... nu. 

— N-ai simţit acele puteri astăzi, când ne-am strâns şi am fost risipiţi care- 
ncotro? Eşti chiar atât de orb, că nu realizezi că pământul este câmpul de 
luptă a două împărăţii care duc un război sălbatic pentru câştigarea sufletelor 
oamenilor? 

Ben simți cum se revoltă totul în mintea lui faţă de aceste lucruri, dar 
renunță la revoltă şi se hotărî să se gândească putin la ce auzise. În cele din 
urmă întrebă: 

— Vrei să spui... că ai văzut un înger cu ochii tăi? 

— Nu sunt prea sigur, dar aşa cred. 

— Când? 

— Sunt lucruri pe care le ştii — ti le-am povestit pe vremea când eram la 
Harvard. Dar sunt altele pe care nu fi le-am împărtăşit, pentru că ştiam cât 
de ciudate ti s-ar fi părut. După cutremur, când a murit mama, eram singur 
de tot. Eram ateu. Întorsesem spatele credinței părinţilor mei. Mă lepădasem 
de tata si-L respinsesem pe Yesu. Lăsă capul în pământ. Dar m-am rugat — 
pentru ceva foarte egoist. M-am rugat să ajung la colegiu în America. Ştiam 
că era un lucru imposibil. Pe vremea aceea, în China, doar câteva sute de 
studenţi din familii privilegiate îşi permiteau să meargă în America. Aveam 
note bune, dar visul meu tot imposibil rămânea, Stăteam în mijlocul ruinelor 
casei mele, mâniat pe Dumnezeu, când cineva m-a bătut pe umăr. 

~ Cine era? 

— Un om care mi-a spus că'se află acolo pentru a ajuta victimele afectate 
de cutremur. Erau mai mulți europeni dintr-o organizaţie de întrajutorare şi 
era şi un american printre ei. Însă el nu purta uniforma lor. Omul ăsta m-a 
întrebat dacă mă poate ajuta. I-am spus că speram să merg la colegiu în 
America, dar că ştiam că nu am nicio şansă. Mi-a promis că mă va ajuta. I- 
am dat adresa bunicilor mei şi mi-a spus că voi primi în curând veşti de la el. 
Deşi ceilalți lucrători au mai rămas încă două săptămâni, pe el nu l-am mai 
văzut niciodată, deşi l-am căutat. O lună mai târziu am primit o invitaţie de 

la Harvard, prin care mă instiintau că beneficiez de o bursă întreagă. 

Tot ce aveam de făcut era să completez formularele de aplicare şi să le trimit 
înapoi. De asemenea, părea imposibil să fac rost de paşaport, dar nu ştiu cum 
m-am trezit cu paşaportul în buzunar. Am primit de la cineva exact suma de 
care aveam nevoie pentru a zbura cu avionul până în Massachusetts. N-am 
luat pe drum decât hainele de pe mine. De aceea am fost nevoit să port 
tricourile tale largi până am reuşit să-mi câştig primii bani la Burger Magic. 
Chiar şi asta a fost o minune, să pot lucra, când eu beneficiam doar de o viză 
de studii. Adesea nu suntem în stare să recunoaștem o minune atunci când 
ea are loc — la ora aceea mă simţeam doar foarte norocos. Acum ştiu însă că 
toate astea le datorez doar intervenţiei lui Dumnezeu. 

— Şi ce mai ştii de omul acela? Bărbatul care te-a ajutat. 

— Nu l-am mai văzut niciodată. Dar nu prea cred că era om. 

— Crezi poate că era un înger? 

— Cred că Yesu mi-a rămas credincios, chiar şi atunci când am fost furios 
pe El şi L-am respins. În marea Lui îndurare, din dragoste pentru strămoşii 
mei credincioși, pentru mama şi tata, Dumnezeu a trimis un înger pentru a 
deschide un drum înaintea mea, ca să pot ajunge la Universitatea Harvard şi 
acolo, în acea țară străină, să pot deveni un ucenic al lui Yesu Jidu. Aşa l-am 
întâlnit şi pe Ben Fielding. 


Duminică după-amiază Li Quan se rugă pentru Zhou Jin. Încă nu primiseră 
nicio veste în legătură cu el. Îşi deschise Biblia şi îi citi din ea lui Shen, 
în timp ce Ming asculta, ocupându-se de ce mai avea de cârpit prin casă. 
Cutremurat de cele întâmplate, Ben îşi deschise servieta, în speranța că va 
descoperi ceva de citit pentru a-şi potoli febra gândurilor. Îşi puse pe pat 
două cărți şi o revistă Fortune. 

Quan aruncă o privire la lucrurile de pe patul lui Ben şi se ridică, cu 
fata-ngrozita. 

— Scoate asta din casa mea! strigă el, arătând cu degetul. 

— Nu-ţi place revista Fortune? 

— La cartea aceea mă refer. Si arătă spre cartea pe a cărei copertă se afla 
imaginea lui Dalai Lama. 

— Ce s-a întâmplat? Bine, ştiu că nu-i creştin, dar e un om cumsecade, 
foarte religios, şi plin de compasiune. Înţelept. Mai plin de calități decât 
majoritatea creştinilor, asta-i sigur. Şi are un mesaj foarte pozitiv. 

— Poate pentru tine aceasta e doar o simplă carte. Vocea lui Quan tremura. 
Tu n-ai văzut încă întunericul din lumea lui Mogui. 

— Despre ce vorbeşti? Dalai Lama? Este un om bun, generos şi foarte 
respectat — ca să nu mai vorbim de faptul că a fost pe lista celor mai vândute 
cărți din New York Times! 

— Eu nu-l cunosc pe Dalai Lama, dar îi cunosc religia. Locuiesc aici şi am 
fost în Tibet. Ti-as putea istorisi lucruri greu de crezut. 

— Tocmai asta vreau să spun, Quan. Eşti atât de încuiat că nici nu se poate 
vorbi cu tine. Probabil că nu există alt om mai plin de bunăvoință şi mai 
înţelept decât el. Ai văzut Șapte ani în Tibet, cu Brad Pitt? 

Quan îl privi descumpănit. 

— E un film. Nu contează, Dalai Lama era acolo un copil simpatic, foarte 
talentat, care a fost crescut pentru a deveni un important lider religios. Acolo 
se poate vedea cum a fost cucerit Tibetul de către chinezi şi... 

— Mai sunt două ore până la cină? o întrebă brusc Quan pe Ming, într-o 
chineză aspră. Apoi isi întoarse privirea spre Ben si spuse: 

— Mai întâi să mă schimb de hainele astea. Apoi ne ducem cu maşina ta 
până-n Pushan. 

— Unde mergem? 

— Vei vedea. Dar te rog... Quan arătă spre cartea de pe pat. Scoate cartea 
asta din casa familiei Li. 


Într-un moment când Quan nu era atent, Ben ascunse cartea în maşină, 
sub scaunul şoferului. Zece minute mai târziu ieşiră pe drumul principal. 

— Serios, Quan, cred că exagerezi. 

— Ai fost în Tibet? 

— Nu. Mi-am dorit-o de mult, dar nu am ajuns încă până acolo. 

— Deci ai citit o carte şi ai văzut un film? Asta te face un mare expert în 
budism lamaistic? 

— Nu am pretins niciodată că aş fi expert. Când ai fost în Tibet? 

— Când mi s-a interzis să predau, îţi aminteşti? Am economisit nişte bani 
şi m-am dus să caut un loc de muncă la o universitate. M-am trezit în fata 
Templului Jokhang, unul din cele mai sfinte locașuri ale budismului lamaistic. 
China se face foarte vinovată de a-i fi lipsit pe tibetani de libertate politică. 
Dar nu îngădui simpatiei tale pentru aceşti oameni oprimati să se transforme 
în simpatie pentru religia lor, care îi asupreşte în aceeaşi măsură. 

— Unde mergem? 

— Intră pe strada principală în Pushan. ffi spun eu unde trebuie să virezi. 
Mai sunt vreo zece minute. 

— Quan, n-o să-ți placă ce-ţi voi spune, dar trebuie s-o fac. Am avut 
beneficii reale de pe urma filosofiei budiste. Sunt multe lucruri bune în ea. 
Are o seninătate, un mod de a descoperi esenţa lucrurilor care este fascinant. 
Acum se foloseşte în contextul afacerilor — de la seminariile pe tema 
succesului şi până la îmbunătăţirea sănătății mentale a angajaților. Îi ajută 
pe oameni să se împace cu sine. 

— Cine te învaţă aşa ceva, Ben Fielding? 

— Diverse articole. Televiziunea. Cărţile. Chiar şi unele din experienţele - 
mele proprii. 

— Atunci toate aceste lucruri sunt vocea lui Mogui. Yesu a spus că diavolul 
este tată] minciunii. Dacă tu crezi că poți găsi pacea în religiile întunericului, 
care-L resping pe Yesu, atunci şi pe tine te-a înşelat Mogui. 

— N-am putea fi ceva mai toleranti, ceva mai deschişi la minte, dacă te rog? 
Unde-ajungi dacă-mi spui că am fost înşelat? Trebuie să te înveţe cineva să 
încetezi cu toate astea. . i 

— Li Quan nu a vrut să te jignească. Il cunosc bine pe Mogui. I-am slujit 
cândva. Ca să ai o şansă să ieşi biruitor din război, trebuie să-ți cunoşti bine 
duşmanul. Eu unul cred că tu nu înţelegi strategiile Satanei. Este cel mai 
mare maestru al deghizărilor. 

— Tu chiar sustii că toate sutele de milioane de budisti din lume sunt 
rataciti? 

— Yesu a spus: „Nimeni nu vine la Tatăl decât prin Mine.” Nu eu am 
inventat cuvintele astea. Eu doar cred în ele cu toată puterea. 

— Nu-i cam arogantă şi exclusivistă afirmația asta? 

— Dumnezeu are dreptul să judece — El este Judecătorul. Crezi că este 
exclusivist? Eu nu cred că va începe să tremure în fata părerii tale. Şi nici nu 
se va supune judecății tale. Tu vei fi însă cel care va sta înaintea Lui. 

— Eu cred că există mult adevăr în fiecare religie, inclusiv în budism. 

— Cred că nu ştii despre ce vorbeşti. 

— Sigur că da. Numai Profesorul Li Quan este atotştiutor. 

— Budismul cheamă omul să se încreadă în inima sa, în resursele sale 
interioare. Shengjing însă spune că inima este înşelătoare şi nespus de rea. 
Spune că anumite căi pot părea drepte omului, dar la urmă duc la moarte. 
Oamenii nu pot găsi adevărul cu mintea lor, ci doar prin revelaţia lui Dumnezeu. 
Shengjing este acea revelaţie. Religiile nu revelează adevărul lui Dumnezeu; 
ba dimpotrivă — îl ascund. Arata în față. Ne apropiem de bârlogul lui Lama. 

— Există tibetani şi în Pushan? 

~ Da. Majoritatea au rămas în Tibet, dar sunt unii care s-au mutat în China. 
Au comunităţi mici în multe oraşe. Uite, parchează acolo, lângă clădirea 
aceea. 

— Asta-i un templu? 

— Nu le este permis să construiască temple adevărate. Dar această clădire 
este numită templu şi este folosită de ei pentru a se închina. Peste zi e 
deschisă vizitatorilor, 

Coborâră din maşină şi trecură strada, apropiindu-se de intrare. Quan se 
întoarse şi-l privi pe Ben drept în ochi. 

— Urmează-mă, dar nu rosti niciun cuvânt. Nu ştiu ce se va întâmpla. 

Dar cred că trebuie să vezi totul cu ochii tăi. 
Ai grijă. 

Quan își plecă creştetul şi începu să murmure cuvinte pe care Ben nu le 
putea auzi. 

Pasira spre clădire. Ajunşi în pragul uşii, pe jumătate intrați, văzură doi 
oameni cu capetele rase, purtând robe lungi de şofran, de-un portocaliu 
asemănător cu cel al unui bostan răscopt. 

În timp ce Ben se apropie, unul dintre ei îl privi mirat, iar celălalt cu o 
ostilitate fățişă. Cel care era mai neprietenos îl privi apoi pe Quan. 

Ben descifră două lucruri pe fata călugărului — ură şi teamă. Nu atât le vedea 
cât le mirosea, le simţea gustul. Era ceva în aer, simțea asta, dar nu putea 
explica. . 

Ciudat. Dalai Lama era întotdeauna atât de prietenos în interviurile lui. 
De ce... 

Quan se adresă preoților cu voce hotărâtă, chiar dacă puţin tremurată. 

— Singurul şi adevăratul Dumnezeu a spus în Cartea Sa sfântă: „Nu este 
alt Dumnezeu decât Mine, Eu sunt singurul Dumnezeu drept şi Mântuitor, 
alt Dumnezeu în afară de Mine nu există.” 

Se părea că e nevoie de câteva secunde ca acele cuvinte să fie înțelese de 
călugărul cu ochii goi. 

— Afară! urlă o voce ce părea să vină din altă lume, sfârâind precum untul 
pe plita încinsă. 

Vocea era atât de groasă, mai groasă chiar decât cea a lui Darth Vader, 
mai groasă decât orice altă voce auzită vreodată de Ben. Auzind acel sunet, 
lui Ben i se făcu rău şi crezu că vomită. Deodată vocea începu să rostească 
cuvinte într-un dialect sinistru, cu totul străin urechilor lui Ben. Făcu câţiva 
paşi înapoi, abia reuşind să respire, de parcă o forţă misterioasă reuşise să 
absoarbă dintr-o dată tot oxigenul din aer. 

Quan vorbi din nou: 

— Yesu a spus: „Eu sunt calea, adevărul şi viața. Nimeni nu vine la Tatăl 
decât prin Mine.” Budha nu este calea. Lama nu este calea. Yesu este singura 
cale. Cartea sfântă spune: „În nimeni altul nu este mântuire: căci nu este sub 
cer niciun alt Nume dat oamenilor, în care trebuie să fim mântuiţi.” Yesu 
este singurul Nume, singurul Mântuitor. 

Primul preot se făcu nevăzut în întuneric, dar ochii celui de-al doilea se 
întunecară, fata i se schimonosi, iar vocea oribilă vorbi din nou. 

— Pleacă! Pleacă sau te vom ucide! 

Contorsionările feţei îl făceau să arate ca o mască din cauciuc sub care se 
zvârcolea o creatură pulsatilă. 

— Locul ăsta ne aparține, şuieră vocea. 

— Acest loc este al lui Yesu, spuse Quan. Toate locurile sunt ale lui Yesu! 

—Nu mai pronunța acest nume, urlă călugărul cu o asemenea furie explozivă, 
încât Ben fu sigur că glasul lui se făcuse auzit la câteva străzi depărtare. 

Preotul se apropie de Quan, dar se opri, părând să nu mai poată face niciun 
pas în plus. 

Apoi păşi pe neaşteptate spre Ben, îşi ridică braţul şi-l atinse pe piept. Ben 
se trezi aruncat pe spate la pământ. Zăcea în mijlocul străzii, la mai bine de 
doi metri de locul unde fusese doar o secundă mai devreme. 

Quan ridică vocea. 

— Voi spune numele lui Yesu. Nu mă poţi opri. Este numele mai presus de 
orice nume, numele în fata căruia într-o bună zi te vei închina. El este Cel 
Care Şi-a vărsat sângele pentru a ne deschide drumul spre cer! 

Preotul scoase un urlet care-ţi făcea părul măciucă, ducându-te cu gândul 
la vreun animal înjunghiat, apoi se retrase în întunericui dindărătul intrării. 

Quan se aplecă și-i întinse mâna lui Ben. 

— Esti teafăr? 

—N... nu ştiu, murmură el. Nu am aer. 

Quan îl conduse înapoi la maşină. Şezură pe scaunele lor câteva minute, 
incapabili să facă vreo mişcare, Ben îşi întoarse privirea spre uşa prin care 
zburase şi avu impresia că vede nişte ochi afintiti asupra lui. 

Respirând cu greu, întrebă: 

— Quan — ce-a fost asta? 

leşiră din Pushan într-o tăcere mormântală. Ben tremura ca varga. În cele 
din urmă, trase lângă o pădure de mangotieri, cu copacii golaşi și își şterse 
fata cu mâneca de la cămașă. Era umedă şi lipicioasă. 

— Imi pare rău, Ben. Am acţionat prosteste. Ar fi trebuit să te previn. Nu ar 
fi trebuit să te duc acolo. Am fost plin de mânie... nu ştiam că lucrurile vor 
lua o astfel de întorsătură. Ultima oară nu a fost așa. 

— Vocea bărbatului aceluia era... nepământeană. 

— Da. Cel care locuieşte în preot este din altă lume. 

— Adică vrei să spui că.. era vocea Satanei? 

— Nu. 

— Nu? Ben se simţi ușurat, dar totodată dezorientat. 

— Era vocea unuia dintre luptătorii lui Satana. Un demon. 

— În ce limbă vorbea? Adică, sigur că am auzit câteva cuvinte în chineză. 
Presupun că cealaltă limbă trebuie să fi fost tibetană, dar nu prea semăna cu 
nicio limbă pe care s-o fi auzit vreodată. 

— Poate că era o limbă vorbită într-o lume în care tu nu ai fost niciodată. 

— Asta a fost modul tău de a-mi prezenta budismul lamaistic? 

—A fost chiar mult mai demonic decât ultima oară. Însă de câteva ori am 
văzut lucruri apăsătoare. Întotdeauna simt întunericul. Oamenii din Tibet 
sunt înrobiţi de călugării budişti. Acum câţiva ani, patruzeci la sută din 
bărbaţii care locuiesc în Tibet au devenit călugări. Populaţia trebuia să-i 
hrănească şi-n plus să se îngrijească de toate femeile care astfel au rămas 
nemăritate. In timp ce clerul deținea controlul, oamenii de rând trăiau în 
sărăcie şi ignoranță. Oamenii trăiesc şi astăzi cu frică faţă de zeii lor. Robia 
lor spirituală este îngreunată de incantatii, ritualuri şi sacrificii. Posedarea 
demonică este o componentă acceptată a vieţii lor. 

~ Habar nu aveam. Dar de ce nu se spun toate astea în cărți şi în filme? 

— Pentru că ar constitui o strategie destul de lamentabila in America, nu-i 
aşa? Mogui este plin de răutate, dar nu e prost. Cât despre Tibet, nu are nevoie 
doar de eliberare pe plan politic. Este una din cele mai serioase posesiuni ale 
lui Mogui. Să tot fie vreo cincizeci de creştini în toată tara. Biserica noastră 
se roagă adesea ca Dalai Lama să fie mântuit şi să îşi conducă ucenicii la 
Yesu, eliberându-i. Dar chiar dacă rămâne slujitorul lui Mogui, ne rugăm ca 
prizonierii lui Lama să fie eliberaţi şi să devină copiii lui Dumnezeu. 

~ Abia dacă m-a atins, dar am simţit de parcă m-ar fi lovit cu o bâtă de 
baseball. i 

— Nu mă aşteptam la aşa ceva. Este o lecție grea, mult mai periculoasă 
decât am crezut. lartă-mă. Eram mânios, însă tot ce-am reuşit să fac a fost 
să-i înfurii şi pe ei. Dar poate că așa iti vei aminti să nu te mai laşi înşelat de 
o faţă zâmbitoare şi de nişte cuvinte înțelepte. Roagă-te pentru bărbatul de 
pe coperta cărții tale. Să plângi pentru oamenii pe care-i conduce, 

Dar nu-i imbrdfisa mesajul. Pentru că vocea lui, la fel ca multe alte voci care 
par înțelepte, prietenoase şi generoase, sunt instrumentul altuia, a unuia care- 
şi propovăduieşte întunericul său, ascuns în persoana unui înger luminos. 

— Era atât de puternic, 

— Comparativ cu Yesu, e slab. Cel rău nu este decât un gou, un câine legat 
în lanţ. 

— N... n-am mai auzit până acum vocea unui demon. 

— Greşeşti. 

— Ce vrei să spui? 

— Nu-i adevărat că nu ai mai auzit vocile demonilor, poate doar nu ai ştiut 
că le auzi. Quan îşi puse mâna pe brațul nesigur al lui Ben. În America, 
vocile demonilor sună mult mai plăcut urechilor. 

APITOLUL 29 


D UMINICĂ SEARA, după cină, trei ore mai târziu după vizita 
făcută la templu, Ben stătea tot ca pe ace. Când sună telefonul, sări în sus ca 
ars. Quan preluă apelul fără a rosti niciun cuvânt, apoi îi explică lui Ming, lui 
Ben şi lui Shen ce se întâmplase. Atât Zhou Jin cât şi Ho Lin, în a căror casă 
se întrunea biserica, fuseseră arestaţi şi aruncaţi în închisoare. 

Quan și familia lui se adunară Ja rugăciune, invitându-l și pe Ben. 

Dar acesta se hotărî să facă o plimbare, cu sentimentul că are ceva mai bun de 
făcut decât să se roage. 


Luni dimineaţă, 29 octombrie, Ben îl lăsă pe Quan la atelierul de lăcătuşerie 
şi-şi petrecu ziua în Pushan, stând de vorbă cu câteva dintre persoanele 
strategice de contact cu care făcuse cunoştinţă. Le prezentă planurile de afaceri 
ale Firmei Getz International, întrebându-i ce produse ar dori să aibă în China 
şi ce pret erau dispuşi să plătească pentru a le obţine. De asemenea, în câteva 
dintre conversații, aminti şi de Zhou Jin si Ho Lin, arătând cât de suspiciosi 
deveniseră americanii în privinţa încălcării drepturilor omului. Când îl luă pe 
Quan la sfârşitul zilei, îi povesti tot ceea ce făcuse. 

~ Mai exact, cu cine a stat Ben Fielding de vorbă? 

— Am făcut schimb de idei cu câțiva oameni de afaceri importanți. 

La sfârşit l-am întâlnit pe unul dintre consilierii primarului. 

— Ai fost la biroul primarului? 

— Mda, m-am întâlnit cu un tip săptămâna trecută, Ştii, i-am prezentat 
rezultatele sondajului pe care-l conduc, pentru a obține informaţiile de care 
am nevoie pentru raportul meu. Fiul primarului este bolnav, aşa că nu era 
disponibil, dar am insistat să-l întâlnesc. Consilierul lui crede că mă va putea 
primi în curând în audiență. 

— Le-ai spus oamenilor acelora ceva despre întrunirile noastre? întrebă 
Quan, pronunțţând fiecare silabă în parte cu fata foarte aproape de a lui Ben. 
Ai spus vreun nume? 

— Nu... nu cred. Ben făcu un pas în spate. Mi-am exprimat doar speranța 
că aceşti oameni nu vor rămâne prea multă vreme în închisoare. Ştii, când 
se simt observați de un vicepreşedinte al unei companii americane, sunt siliți 
să dovedească că totul funcționează cum trebuie. De fapt, am găsit multă 
înțelegere la biroul primarului. 

— Ştiai că biroul primarului a fost cel care a ordonat BSP-ului să intre în 
biserică şi să-l aresteze pe Zhou Jin? 

— Nu! Cine ţi-a spus asta? . 

— E mai bine să tac. Nu ţi-e de niciun folos să mai afli alte nume. 

— Ce? Incercam doar să vă ajut. Tu crezi că am vrut să-i trădez pe oamenii 
voştri? 

— Eu, Ben Fielding, cred că ai făcut doar ce ai crezut tu că este mai bine. 

— Le-am spus părerea mea: că aceste case de rugăciune nu fac rău nimănui. 
N-am pronunțat niciodată numele tău sau al altcuiva. 

— Ei cunosc totul despre fiecare străin în parte. Te porţi de parcă ţi-ai imagina 
că nu au aflat unde locuiesti. Chiar crezi că Tai Hong a făcut un secret din 
acest mic amănunt? Şi dacă ştiu că ai fost în vreo casă de rugăciune, nu le e 
greu să-şi dea seama că eu sunt cel care te-am dus acolo. Doar sunt deja pe 
lista lor. Am fost arestat in case de rugăciune. E destul de ușor să faci legătura. 
Le-ai spus ceva despre Biblii? 

— Nu, categoric! 

— Ai făcut vreo referire oricât de mică la Shengjing? 

— Doar ca să mă conving şi eu dacă este adevărat că unele Biblii sunt legale, 
iar altele nu. Sigur că n-am menţionat nici măcar o dată numele tău, iar ei 
păreau că înţeleg totul, dar... presupun că însuși faptul că am întrebat despre 
Biblii i-a făcut să devină suspicioşi cu privire la tine. Îmi pare rău. La asta nu 
m-am gândit. 

— Nu-i nimic, Ben Fielding. E greu pentru oamenii liberi să gândească ca și 
cei lipsiţi de libertate. 


În următoarele trei zile, Ben nu-l văzu prea des pe Quan. Îşi continuă 
interviurile cu oameni de pe stradă, din magazine şi din birouri. 

Culese informaţii fascinante pentru el şi făcu zeci de poze. Îi trecu prin cap 
să scrie o carte despre viața din China, văzută prin prisma unui american. O 
carte plină de imagini. 

Între timp, Quan trebuia să lucreze peste program, pentru că şeful său era 
închis. Ben era convins că amândoi aveau nevoie să stea o vreme la distanță 
unul de celălalt. Fără vreun motiv anume, miercuri BSP-ul dădu ordin ca 
atelierul de lăcătuşerie să fie închis. ` 

— Dar nu fi-au spus de ce? întrebă Ben. 

— Nu. Şi adevărul e că nu sunt obligaţi să-mi spună nimic. 

— In America niciun patron n-ar accepta ca firma lui să fie închisă astfel. 

— Nu, în America nu. Dar în China n-au de ales. 


Joi seara, după cină, la o lună de la sosirea lui Ben, Quan îşi anunță planul 
pentru seara respectivă. Ming şi Shen acceptară numaidecât. 

— Stati putin, să înțeleg și eu, spuse Ben. Biserica se întruneşte în casa 
unei femei suferinde de tuberculoză? Nu ştiţi că este vorba de o boală 
contagioasă? 

~ Ba da, tocmai de aceea casa lui Wu Xia este sigură. ` 

— Dar bacilul tuberculos nu rămâne în aer ceasuri întregi? În general, în 
America încercăm să stăm cât mai departe de cei care tuşesc sau strănută, 
dacă boala lor este gravă şi foarte contagioasă. 

— Informatorii şi poliția nu vor intra în casa unei femei bolnave de 
tuberculoză, spuse Quan. Nu-şi vor risca sănătatea. Dar cei care-L urmează 
de bună voie pe Yesu se vor expune cu bucurie unor riscuri pe care duşmanii 
lor nu și le-ar asuma cu niciun chip. Ei cred în noroc şi în şansă. Noi credem 
într-un Dumnezeu care face minuni. Acesta este avantajul nostru — credem 
că Dumnezeu ne va ocroti. lar dacă El ne dă tuberculoză, ÎI vom sluji cu 
tuberculoză cu tot. 

Ming îl privi pe Ben. 

— Vii cu noi, Ben Fielding? 

— Pai... nu, mulțumesc. Trebuie să mai dau nişte telefoane în seara asta si 
să-mi verific mesajele de pe e-mail. Şi mai am de făcut unele modificări la 
raportul meu. Stiti şi voi cum e... 


Sâmbătă dimineața, Ben si Quan se apucaseră să repare cotetul de găini. 
Era incredibil de cald, când te gândeşti că luna noiembrie bătea la uşă. 
Ben nu era prea îndemânatic, dar se arătă încântat să mai înveţe câte ceva nou, 
care să nu pretindă cheltuieli prea mari, proiecte de administrare a bugetului 
sau strategii pe termen lung. Cei doi povesteau despre colegii de facultate, 

despre colegii din internat şi despre aventurile de prin campusul studenţesc, 
readucând la viață un torent de amintiri ce păreau de mult apuse. 

Ming le aduse apă şi o tavă cu fursecuri. Asezati sub arborele de ginkgo, cei 
doi povestiră şi râseră cu poftă vreo jumătate de oră. 

— Li Quan nu este profesor. Dar doresc să-l învăţ ceva pe Ben Fielding. 

— Sigur. Să auzim despre ce e vorba. 

— Studii lingvistice, îl lămuri Quan. Sări în picioare, alese un betisor mai 
lung și tare şi desenă un caracter în țărână. Ben rămase uimit de viteza cu care 
se mişca mâna lui Quan şi de precizia liniilor trasate de aceasta. Caracterul 
consta din opt linii diferite, şi lui Ben i-ar fi luat probabil de cinci ori mai mult 
ca să-l deseneze. 

— Cunoşti cuvântul — înseamnă „a crea, a începe, a ieşi din”. Partea de aici 
înseamnă „pământ, țărână”. Aceasta este „suflarea gurii”. Apoi e urmată de 
radicalul p ‘ieh, care înseamnă „viață”. Aceste două caractere din urmă sunt 
gura şi mersul. Și înseamnă „din țărână, prin gură a fost suflată viata, si 
a-nceput să umble”. 

Quan îl privi pe Ben, aşteptându-se să vadă o lumină aprinzându-se pe fata 
lui, dar nimic nu se întâmplă. 

— Ştii ce spune Geneza 2:7? 

— Nu-mi vine acum în minte. . 

— Spune: „Domnul Dumnezeu l-a facut pe om din țărâna pământului, i-a 
suflat în nări suflare de viață şi omul s-a făcut astfel un suflet viu.” 

Continuă să deseneze în tarana. 

— Uite un alt caracter. 

Quan era plin de viaţă, de parcă tocmai ar fi prins aripi. 

— Vezi asta? 

— Da. Înseamnă, duh. 

— Foarte bine. Uită-te la cele şase componente ale sale: cer, a acoperi, apă, 
ploaie, trei persoane şi făcător-de-minuni. Geneza 1 ne vorbeşte despre Duhul 
lui Dumnezeu, a treia persoană a Trinității, care plutea pe deasupra apelor în 
timp ce se săvârşea miracolul creaţiei. 

— Doar nu crezi cu adevărat că... 

— lată caracterul pentru dorinţă, poftă. 

Desenă din nou cu repeziciune. 

~ Ce reprezintă acesta? 

— O femeie cu doi copaci. 

— Bun. Meriţi un zece. 

Ben zâmbi. 

— Deci... 

— Geneza 3:6 spune că femeia a văzut că pomul era bun de mâncat şi l-a 
poftit pentru a deveni înțeleaptă. Uită-te la ăsta. 

Desenă din nou. 

— Caracterul pentru ispititor este parte a cuvântului diavol. 

Vezi cei doi pomi şi grădina? Literal înseamnă că, „în taină, bărbatul 
ascuns în grădină, la umbra celor doi copaci, a fost ispitit de diavol”. Recunosti 
partea asta? 

— Nu sunt cu totul afon în ce priveşte Biblia. 

Quan desenă un nou caracter lângă ultimul. 

— Acum, cuvântul chuan înseamnă „vas” sau „vapor”. Radicalul „gură” 
poate fi tradus cu „popor” sau ,,dependenti”, ceva de genul „guri de hrănit”. 
Traducerea liberă a caracterului este următoarea: „opt guri de hrănit, adică opt 
oameni, erau pe vas”. Ce înseamnă asta? 

— Nu ştiu. 

— Ben Fielding, pune-ti capul la contribuție. 

— Nu pricep. i 

— Geneza spune că Noe şi sofia lui, împreună cu cei trei fii ai săi şi soțiile 
acestora au intrat în arcă. Opt suflete. 

— Vrei să spui că acest caracter chinez vorbeşte despre Noe și arca lui? 

— Aşa cred cei mai mulţi dintre noi. Şi, după părerea noastră, nu e o 
simplă coincidență. China reprezintă cea mai veche civilizație. Oamenii de 
la începuturi ştiau despre Potop şi despre arcă, iar familiile istoriseau cele 
petrecute în trecutul lor, transmițând mersul evenimentelor peste veacuri. 
Fiecare cultură primitiva îşi are propria ei istorisire despre Potop. Când s- 
a dezvoltat limba chineză, nu era oare de aşteptat ca poveştile noastre să 
se reflecte în caracterele şi în cuvintele noastre? Mai înseamnă şi faptul că 
strămoşii noştri L-au slujit cândva pe Dumnezeul cel adevărat. În limba 
chineză, istoria lui Dumnezeu s-a păstrat pentru a putea fi văzută şi înţeleasă 
de toţi. De toţi cei care au ochi să vadă. 

Quan desenă mai departe cu îndemânare prin nisip, apoi arătă spre ceea ce 
făcuse. 

— Ce înseamnă asta? întrebă el. 

— Ură. 

— Şi ce e simbolul acesta care face parte din caracter? 

— Nu înseamnă „frate mai mare”? 

— Ba da. Fratele mai mare este cel plin de ură, cel care-şi ucide fratele mai 
mic. Sună cunoscut? 

— Cain şi Abel? 

— Sunt mult mai multe exemple, dar nu-ţi mai dau decât unul singur, de altfel 
cel mai important. Desenă frenetic cu batul. „Neprihănire.” Acest caracter este 
o combinaţie de două semne mai mici: „eu” sau „mine” şi „miel”. Compară 
cu Geneza 4 — Abel a adus ca jertfă un miel. Dumnezeu a spus că, dacă va 
aduce ca jertfă rodul cel mai bun al turmei lui, îl va ierta şi-l va considera 
neprihănit. Reţine faptul că mielul este poziționat deasupra pronumelui. 
»Mielul” peste „mine” înseamnă neprihănire. Quan vorbea repede, plin de 
fervoare. Nu înţelegi? 


— Păi... nu sunt sigur. 

. —Lasă-ţi mintea să vadă, Ben Fielding! Caracterul pentru neprihănire prezintă 
istoria unui miel de sus care schimbă viata oamenilor de jos. Neprihănirea 
vine numai odată cu jertfa mielului peste mine. E vorba de mai mult decât 
jertfa lui Abel. Este moartea lui Yesu! Este Evanghelia! 

Ea se află chiar aici, în caracterele limbii noastre. 

— Crezi? 

— Da, Dabizi, da! Dacă aş fi fost profesor de istorie la universitate, despre 
asta as fi predat studenților mei. Le-aş fi spus și despre leu şi balaur, care 
sunt printre cele mai vechi simboluri ale noastre. Cartea cea interzisă a 
Apocalipsei îl numeşte pe Yesu „Leul lui Iuda”, iar lui Mogui i se spune 
„balaur”. Confucius scria în ShuJing despre împăratul care aducea jertfe lui 
Shang Di, dar semnificaţia şi importanța acelui act s-a pierdut, Se folosea 
un cuptor imens pentru a jertfi vite şi oi. Aceasta oglindește jertfele iudaice. 
La chinezi aceste jertfe se aduceau de prin anul 3000 î.C., înainte chiar de 
începutul multor alte națiuni. Atât Noe şi fiii săi, cât şi descendenţii lor au 
migrat pe celelalte continente. La fel ca majoritatea limbilor vechi, chineza ne 
aduce mai aproape de Geneza decât orice altceva. 

— Prietenul meu, Quan, este un profesor talentat. 

— Nu te gândi la cum predau, Ben. Mai bine gandeste-te la ce predau! 
Tragedia este că omul primitiv nu i-a rămas credincios lui Dumnezeu. Celalte 
religii au luat amploare. Budismul, hinduismul — toate. Naţiunile au început 
să uite că odinioară îi aduceau jertfe lui Dumnezeu. Cu toate astea, Dumnezeu 
le-a fost credincios chinezilor prin faptul că a permis ca adevărul Lui să 
rămână păstrat în peste o sută douăzeci şi cinci de caractere, milenii întregi. 
De aceea, când chinezii se întorc la Dumnezeu, noi spunem că s-au întors spre 
Dumnezeul adevărat pe care-l cunoşteau cândva strămoşii noştri. 

— N-am mai auzit aşa ceva până acum. Despre asta nu ni s-a spus nimic la 
ora de chineză. 

— Şi cu siguranță nici în şcoala mea, spuse Quan râzând. Nu mă mir. Cum 
ne-am putea aştepta ca cei orbi să vadă? Dar poate că Biserica din China 
creşte cu atât de mare repeziciune pentru că Dumnezeu a pregătit terenul 
prin miturile şi proverbele noastre. Cele mai mari adevăruri sunt ascunse în 
mituri şi poate că mitologia chineză nu este chiar atât de străină de adevărul 
lui Dumnezeu. Apoi, când îl vedem pe Yesu şi marele Său adevăr, celelalte 
adevăruri pe care le cunosteam înainte încep să graviteze de la sine în jurul 
Lui. Golul ateismului din perioada comunistă a pregătit şi mai mult terenul 
pentru aceasta. Tânjim după soare şi ploaie — le căutăm chiar şi în spatele 
cuvintelor pe care le utilizăm zi de zi — tânjim ca ele să vină şi să se reverse 
asupra noastră pentru a avea viață. 

— Tu chiar crezi că în spatele tuturor acestor lucruri se găseşte Dumnezeu? 

— Doar un orb nu vede asta. Poate că într-adevăr China este națiunea cea mai 
favorizată pentru America sau Europa. Dar ceea ce contează cu adevărat este 
locul pe care îl ocupă ea înaintea lui Dumnezeu. 

Quan îi propuse lui Ben să-şi continue treaba la repararea cotetului. 

~ Să terminăm lucrul de care ne-am apucat, iar eu o să termin lecţia pe care 
am început-o. Ai fost la Tian Tang, nu-i aşa? 

— Templul cerurilor? Desigur. E fascinant, Cred că l-am vizitat deja de trei 
ori în călătoriile pe care le-am făcut la Beijing. Acoperă mult mai mult teren 
decât tot Oraşul Interzis la un loc. 

~ Ti s-a explicat de ce nu există niciun idol acolo? 

— Nu. Dar cred că nici n-am observat că nu sunt idoli. 

— E uimitor că nu există idoli într-un asemenea loc. Unii dintre noi credem 
că lipsa idolilor se datorează faptului că împăratul a devenit creştin şi s-a 
închinat numai Dumnezeului adevărat. Se spune că templul este un loc de 
închinare ceresc. Dar noi credem că a fost un templu unde s-a practicat 
închinarea la Dumnezeul care a creat cerurile. Nu o putem dovedi. Însă 
ştim că în China creştinismul exista deja. Şi mai stim si că templul nu are 
nici măcar un singur idol, deşi majoritatea populaţiei se închina la idoli în 
acea vreme şi toate celelalte temple sunt ticsite cu ei. Credem că Tian Tang 
poate fi considerat simbolul național al moştenirii creştine în China, simbolul 
singurului Dumnezeu adevărat, Zhou Yesu Jidu. 

— Ce afirmaţie uimitoare! Incredibil! 

— Am discutat adesea acest lucru cu nepotul meu, Li Yue, cu care sper să 
te întâlneşti în curând. Aud că mulți creştini din întreaga China visează şi se 
roagă ca într-o bună zi Tian Tang să devină cel mai mare loc de întrunire al 
Miresei lui Cristos. 

— O clădire a Bisericii? : 

— O clădire legală a Bisericii care să simbolizeze transformarea Chinei de 
către Yesu. 

Quan era mai aprins decât îşi amintea fostul lui coleg de cameră să-l mai fi 
văzut vreodată. 

— N-ar fi un lucru măreț, Ben Fielding? 


În seara aceea de sâmbătă, după ce luară cina devreme, Ben îl scoase pe 
Shen la plimbare, cum mai făcuse în câteva rânduri în săptămâna aceea, 
oferindu-le lui Quan şi lui Ming prilejul unui timp de intimitate pe care 
nu-l ceruseră, dar pe care ştia că-l apreciază. Ben se bucura de aceste plimbări, 
dar îi era ruşine că nu-și putea aminti să se fi plimbat vreodată astfel cu niciunul 
dintre propriii săi copii. Spera că era vorba de o simplă amnezie cauzată de 
vârstă. 

După ce se întoarseră, Quan mai statu la birou vreo trei ore, pregătindu-și 
mesajul pentru duminică dimineaţă. Mai întâi Shen, apoi Ming, și, în cele din 
urmă, Ben lăsară lectura la o parte și stinseră lampa, respectiv lumânarea din 
dreptul patului lor. 

Deodată, o sonerie mecanică întrerupse tăcerea. Ming sări din pat. Ben se 
ridică şi el în capul oaselor. 

Quan deschise celularul. 

— Sunt pe drum, spuse o voce. 

Înainte să apuce să întrebe cine e la celălalt capăt al firului, lovituri puternice 
de pumni se auziră în uşă. Quan închise imediat telefonul. Ming trase cu 
ochiul pe geam. 

— Sunt cei de la BSP, spuse ea fără vlagă. 

Se duse la patul lui Shen, îşi trecu braţele în jurul lui, trase pătura la o parte 
şi îi conduse în cel mai îndepărtat colț al camerei, unde se lăsară amândoi la 
pământ. 

În timp ce Ben îşi trăgea pantalonii, Quan deschise usa. Un ofițer tânăr intră - 
în cameră, cercetând în jur cu privirea. 

— Șeful poliției doreşte să-ţi vorbească, spuse el hotărât. 

Ben păşi în fata lui Quan. 

— Aveţi vreun mandat de arestare? Cum vă numiţi, domnule ofiţer? 

Quan isi ridică mâna, încercând să-l facă pe Ben să tacă. 

— Nu sunteți aici din ordinul şefului adjunct, Tai Hong? 

— Nu. Șeful Lin Shan şi-a exprimat această dorinţă. 

— Şeful poliţiei nu îşi exprimă dorinţe, el dă ordine. Ce vreţi să spuneți când 
afirmati că şi-a exprimat dorinţa să vorbească cu mine? 

— El însuşi m-a trimis. Este unchiul meu. Mi-a spus să vă rog, dar să nu vă 
oblig. Decizia vă aparține. - 

~ Ce vrea? întrebă Ben. 

— Voi veni la el, spuse Quan. Acum? 

— Aceasta este dorința lui. 

— Atunci vin şi eu, se oferi Ben. 

— Nu, interveni ofițerul. 

— Dorinţa mea este ca prietenul meu să ne însoțească, zise Quan. Ofiţerul îşi 
plimbă privirea de la Ben la Quan şi invers, apoi încuviință din cap, se răsuci 
pe călcâie şi ieşi grăbit pe uşă. 

— Aşteptaţi un moment, îl rugă Quan. Ming tinea în mâini o sacoşă, în care 
băgase câteva haine şi nişte fructe. Quan trase cu ochiul afară, la ofițerul care 
se afla lângă maşina sa, apoi se aplecă repede sub pat, scoase câteva lucruri şi 
le îndesă în sacoşă. 

Quan îl sărută pe Shen la plecare şi îi şopti ceva la ureche. Apoi o sărută şi 
o îmbrăţişă pe Ming, care se lipi strâns de el. In cele din urmă, ieşi pe uşă şi 
se îndreptă spre maşina BSP-ului, urmat îndeaproape de Ben. Se înghesuiră 
pe locurile din spate. Quan se întoarse şi-i văzu pe Ming şi pe Shen stând în 
ușă, urmărind cu privirea maşina care se îndepărta. Ştia care era întrebarea 
ce îi chinuia în acele clipe, pentru că şi el şi-o pusese de atâtea ori în situații 
asemănătoare: Oare il vom mai revedea vreodată? 

APITOLUL 29 


D UPĂ CE CONDUSE VREO ŞASE KILOMETRI, ofițerul viră la 
stânga, depărtându-se de Pushan. 

— De ce nu mergem la poliţie? 

Niciun răspuns. 

— Ţi-a pus o întrebare, spuse Ben. Am pretenţia să răspunzi. 

Quan își puse mâna pe braţul prietenului său, strângându-l uşor şi scuturând 
din cap. 

— Unde se găseşte unchiul tău? întrebă apoi. 

— Acasă la el. 

Quan tăcu, plecându-şi capul. Ben şi-l plecă şi el, simțindu-se penibil că 
nu se ruga, dar la fel de penibil la gândul că ar putea s-o facă. 

Intrară într-un cartier select, trecând printr-o poartă de securitate. Opriră 
în fața unei case cu două etaje, simplă şi totuşi imensă după standardele 
chineze. R 

O santinelă era postată în fața casei. Îi făcu un semn cu capul ofițerului 
care-l conducea pe Quan, apoi privirea i se opri asupra lui Ben, studiindu-l 
de parcă n-ar mai fi văzut în viata lui un străin pe aceste meleaguri. Lucru ce 
nici n-ar fi fost de mirare. 

Crezi că pun în pericol siguranța voastră? Ei bine, nu eşti prea deparie 
de adevăr! 

Ben îşi lua notițe în gând, văzându-se deja în situația de a depune mărturie 
la tribunal cu privire la cele petrecute. Şi, în timp ce continua să se întrebe 

ce va urma, încercă să pară cât mai sigur pe sine şi calm, când în realitate 
simțea cu totul altceva. 3 

O slujnică le ieşi în întâmpinare şi îi conduse până la nişte trepte, de 
unde le arătă drumul. Ben îşi plimbă privirea peste nenumăratele poze de 
familie şi operele de artă atârnate pretutindeni pe pereți. Bucătăria, pe care 
o zări undeva la dreapta, era mică şi de-a dreptul primitivă după standardele 
americane, dar holurile şi obiectele atârnate pe pereți erau impresionante, 
la fel cum era de altfel şi masa din lemn masiv de stejar din sufragerie şi 
scaunele prelucrate manual. Sufrageria era aranjată cu meticulozitate. 

Ben se întreba deja dacă reşedinţa era atât de frumoasă pe cât părea, sau de 
vină era numai contrastul puternic cu locuinţa familiei Li. 

Slujnica îi conduse până în dreptul unei încăperi de la etaj. Chiar şi 
de-acolo, de pe hol, se putea simți aerul închis și cald de dincolo de acea ușă. 
Quan intră, urmat îndeaproape de Ben. Văzu un bărbat cam la vreo cinzeci 
de ani, cu fata strâmbă, parcă prăbuşită într-o parte, care arăta de parcă n-ar 
mai fi închis un ochi de zile-n șir. O femeie cu ochii umezi, probabil soția 
lui, şedea tăcută alături de el. Totul în ființa ei părea încremenit, numai ochii 
se mişcau, studiind fețele celor aflaţi în uşă. ÎI privi pe Quan, ca si când l-ar 
mai fi văzut înainte şi acum părea surprinsă să-l revadă. 

In pat, acoperită cu mai multe pături moi, se afla o fetiță ce părea să nu 
aibă mai mult de zece ani. Dar Ben se gândi că expresia feței ei trăda mai 
mult — poate paisprezece. 

Escorta îl privi din nou pe bărbatul cu obrazul căzut. 

— A insistat ca americanul să-l însoțească. 

Bărbatul făcu un semn cu capul. 

— Lasă-ne acum. 

Şetul Poliţiei, Lin Shan, se ridică şi se apropie de noii veniţi. Trecu de ei 
şi închise uşa, apoi se întoarse tăcut la scaunul său. Ben auzi cum îi pocneau 
încheieturile în timp ce păşea. 

— Ea fiica mea, Lin Bo. 

Spre surprinderea lui Ben, şeful li se adresă în engleză: 

— Este foarte bolnavă. În spital două luni. Mai rău şi mai rău. Am rugat să 
lase la ea să vină acasă. Multi doctori vizitat. Spun că moare. Spun că... nicio 
speranţă. 

Capul femeii se prăbuşi, iar fata i se lovi cu atâta putere de palme, încât Ben 
tresări la sunetul strident. Femeia suspina şi respira greu. 

Ochii fetei erau întredeschişi. Nu părea să fie în comă, însă Ben nu era prea 
sigur dacă e conștientă sau nu. Dacă exista vreo stare intermediară între viaţă si 
moarte, Lin Bo părea să fie cel mai bun exemplu. 

— Îmi pare nespus de rău pentru dumneavoastră, spuse Quan. Dar de ce ati 
dorit să fiu adus aici? A 

Șeful se uită pe geam afară, apoi la uşa încuiată. Îşi drese glasul, 

— Ani de zile, oamenii mei au arestat creştini care frecventau case de rugăciune. 

Mi-au fost date informaţii de către înalți membri de Partid, iar eu, la rândul 
meu, am dat ordine oamenilor aflați în subordinea mea. Ai fost arestat de 
BSP-ul meu, aşa mi s-a spus. De trei ori, e adevărat? 

~ De cinci, spuse Quan. Am fost bătut în trei dintre închisorile voastre şi 
torturat în altele două. Nu o spunea pe un ton acuzator, ci pur informativ. 

— Cred că noi doi ne putem înţelege, spuse Lin Shan. Poate suntem 
duşmani. Dar amândoi facem ceea ce credem că e necesar. Mai tii minte 
când am vizitat celula ta şi te-am văzut acolo? 

~ Da. Îmi amintesc. Au trecut doi ani de atunci. 

— Te-am întrebat cum se face că tu, un bărbat educai, poţi crede în tot 
nonsensul acesta, în toate balivernele astea despre un Dumnezeu străin. 

Quan dădu doar din cap. 

- Mi-ai spus că crezi într-un Cristos Care a venit din ceruri, Care a murit şi 
a înviat din morţi. Ai spus că El a învins moartea. Ai mai spus că El a înviat 
oameni morți şi a vindecat bolnavi. Apoi mi-ai spus ceva ce nu am putut 
uita. Mi-ai spus că ai văzut cu ochii tăi minuni. Ai văzut oameni care erau pe 
moarte si care au fost vindecati. iti amintesti când mi-ai spus toate astea? 

— Da. Îmi amintesc. 

— Sunt om bătrân, mai bătrân decât anii pe care-i am. N-am crezut în nimic 
în afară de Partid și Republică. Iar în prezent nu sunt sigur că mai cred nici 
măcar in asa ceva. În exterior mă comport ca şi când le-aş da tot creditul. 
Dar înăuntrul meu, credința mea e moartă. Te-am rugat să vii aici pentru că 
nu mai există nicio speranţă pentru acest tată care-o iubeşte pe micuța lui 
Bo. Nu mai are putere nici măcar să-şi ridice capul de pe pernă. 

Obrajii lui cărnoşi tremurau. Vocea îi era sfârşită. 

— Nu mai poate nici mânca. Nu mai avem nicio nădejde. Dacă cunoşti 
vreun Dumnezeu care vindecă, te rog, te implor, spune-I să o vindece. 

Se prăbuşi pe spate, după acel discurs despre care Ben ştia că fusese 
probabil cel mai greu de rostit din viaţa sa. 

Quan îl privi pe Lin Shen, apoi îşi plecă ochii în pământ. Când şi-i ridică 
din nou, spuse: 

— Eu nu-l spun Dumnezeului meu ce să facă. El este Cel Care porunceste. 

El e Stăpânul; eu sunt doar umilul Lui slujitor. Li Quan nu poate vindeca. 
Eu nu sunt pastor decât în situaţia în care pastorul nostru este... absent. 
Nu am absolvit niciun seminar teologic. Sunt un simplu ajutor de lăcătuș. 
Dar atâta ştiu — că Dumnezeul meu, Yesu Jidu, are puterea de a vindeca şi 
dacă acest lucru este în voia Lui, o poate face. Eu nu-l cunosc voia. Dar ÎI 
voi ruga să o vindece pe Lin Bo. 

Bărbatul incuviinta, plecându-și capul alături de soția sa. La cuvintele lui 
Quan, privirea ei lipsită de vlagă se insufleti uşor, de parcă s-ar fi aprins în 
ochii ei o ultimă licărire a unui foc aproape stins. 

Ben se încordă. Totul îi mirosea a cursă. Quan fusese chemat să facă 
imposibilul. Dacă dădea greş, dacă fata murea, el urma să fie cel învinuit. 

Cu siguranţă că un şef de poliţie mâniat n-avea nevoie de alt motiv pentru 
a-l arunca la închisoare. Vru să intervină, să spună ceva pentru a pune 
capăt acestui teatru. Dar când privi în ochii fetei și ai mamei ei, nu reuşi să 
articuleze niciun cuvânt. 

Quan se ridică şi-şi puse mâinile peste capul copilei. Ben se agită uşor, în 
timp ce Quan începu să se roage: 

— Yesu, eu nu sunt decât umitul Tău slujitor, un simplu ajutor de lăcătuș; 
străbunicul meu a fost fermier şi săpător la canale. Suntem nimic în ochii 
lumii acesteia. Eu nu sunt decât mesagerul Tău, nimic mai mult. Şi nimic 
mai putin de atât. 

Ben făcu un pas înapoi, făcând loc... nici el nu ştia pentru ce. 

— Tu eşti Cel Care ai creat-o pe Li Bo, pe mama gi pe tatăl ei. Ştiu că 
o iubeşti, aşa cum îi iubeşti şi pe ei. Ştiu că înainte de toate au nevoie de 
mântuire din păcatul în care trăiesc. Că Tu poți face ca ei să vadă puterea 
şi harul Tău şi să le dai șansa să cunoască astăzi că Yesu este Singurul 
Dumnezeu adevărat — Te rog să Te atingi de ea acum, ridic-o, vindec-o. 

Fă aceste lucruri înainte de toate pentru slava Ta, dar şi pentru binele lor. 
Te rog în Numele lui Yesu. Amin. 

— Amin, îi auzi Ben pe părinți răspunzându-i cu voce tare. 

Se întreba dacă mai pronunțaseră vreodată acel cuvânt până atunci. 
Aproape că se trezi şi el rostindu-l. Ben o privi pe Bo şi pentru o secundă i 
se paru că vede o lumină în ochii ei. Că umerii i se ridicară uşor şi gâtul i se 
mişcă puţin într-o parte. Dar nu. Era tot inertă. 

— Mai mult de atât nu stă în puterea mea să fac, spuse Li Quan. Dar vă 
rog să-i spuneți fiicei voastre despre Yesu, chiar dacă nu sunteți siguri că vă 
aude. V-am adus şi un cadou. Îşi vârt mâna în sacoşă şi scoase o carte mică, 
cu copertă neagră. Ă 

Inima lui Ben bătea cu putere, gata să-i sară din piept. Își întinse mâna, 
încercând să-l oprească. 

— Nu, zise acesta încet, dar ferm. Este Shengjing, Cuvântul celui 
Atotputernic. El este Cel Care a venit şi a umblat printre noi, devenind unul 
dintre noi. El este Cel Care a murit pentru ca noi să putem avea viața veşnică 
împreună cu El. 

Lin Shan se aplecă şi luă Biblia cu mâna tremurândă. 

Quan mai scotoci prin sacoşă şi scoase un compact disc cu un film 
înregistrat pe el, pe care i-l înmână soţiei lui Lin Shan. 

— Aceasta este povestea lui Yesu. Se vorbeşte în chineză. Arătă spre player 
şi spre televizorul de la capătul patului. Poate că îl puteţi viziona. Si fiica 
voastră ar putea auzi cuvintele spuse acolo. 

Amândoi se uitau uluiti la darurile primite. Ben îl văzu pe Shan cercetând 
cotorul Bibliei, apoi interiorul copertii. Ştia prea bine ce căuta. Nu exista 
nici un sigiliu roşu — era o Shengjing ilegală. Pentru un moment Ben se 
întrebă dacă, avându-și fiica tot nevindecată, şeful nu avea să-şi cheme 

nepotul înăuntru pentru a-l aresta pe Quan. 

— Xiexie, murmură mama. 

~ Xiexie, spuse şi şeful încetişor, 

— Biserica noastră se va ruga pentru fiica voastră, spuse Quan. Se întoarse 
spre fată. 

— Ne vom ruga pentru tine, Lin Bo. 

Îşi puse din nou mâna pe fruntea ei, apoi Quan şi Ben părăsiră încăperea, 
escortati de slujnică şi de ofiţer. Nepotul lui Lin Shan îi duse cu maşina 
înapoi acasă la Quan. 

— Crezi că a fost inteligent ce-ai făcut? întrebă Ben în şoaptă. Să vorbeşti 
despre casa voastră de rugăciune? Să-i dai o Biblie ilegală taman şefului 
poliţiei? 

— Ştie despre casa noastră de rugăciune. Au nevoie de Biblie. Şi de 
povestea lui Yesu. 

— Dar... prin asta n-ai făcut decât s-o cauţi cu lumânarea, nu? 

— Oricum sunt băgat până-n gât în toată treaba. Si asta de mai mulţi ani 
încoace. Aveam necazuri înainte de venirea ta şi ştiu că voi avea şi după ce 
vei pleca. Dacă aş alege calea cea mai uşoară, nu aş fi un urmaş demn de 
Yesu. L-am întrebat pe El dacă ar trebui să le dau o Shengjing. Şi cred că 
m-a îndemnat să o fac. El ştie cum e mai bine. 

— Dar dacă moare fata? 

— Viaţa şi moartea nu stau în puterea noastră. 

— Bine, dar nu se poate ca şeful poliţiei să te învinuiască pe tine de moartea 
fiicei lui? 

~ Ba da, se poate, 

APITOLUL 24 


S PUNE-MI, Al COMPLETAT cumva vreun buletin de vot de 
absenţă? îl întrebă Martin Getz pe Ben. 

— Ce? 

— Poimâine sunt alegerile. 

— Se pare că am uitat. 

~ Mare pramatie mai eşti, Ben. Hai să fim serioşi. Tu nu uiţi aşa ceva. 
Te afli doar în vizită în China, mai tii minte? Tot american ai rămas. Si ai o 
slujbă bună care te aşteaptă aici, în Portland, Oregon. 

— Ştiu. Nu mi-am făcut decât treaba. Interviurile decurg excelent. O să-ţi 
placă la nebunie ce-o să-ți aduc. Doar că... am avut tare multe pe cap. 

— Uite ce e, Ben, spuse Martin, nu mai vreau să aud nimic de-un nou raport 
din ăsta de la Won Chi. Nu conteneşte să-mi spună că prietenul tău face 
vâlvă şi că tu nu te dezlipeşti nicicum de el. . 

— Chi e-n Shanghai, la o depărtare de patru ore de-aici. De unde să aibă el 
habar ce facem eu şi Quan prin Pushan? 

— Mi-a spus că ati fost chemaţi la şeful poliţiei! 

— Cum putea şti el de una ca asta? 

— E-adevărat? 

— Hm, da, dar ţi-a spus şi de ce am fost chemaţi acolo? 

— Nu. Probabil o vizită de curtoazie, nu? Sau poate v-a chemat la o partidă 
de bridge? 

~ Nici una, nici alta. L-a rugat pe Quan să-i facă o favoare. Ne-a trimis 
un şofer care ne-a escortat până la locuinţa sa privată. Iar Quan nu s-a vârât 
deloc în bucluc! 

— Ce fel de favoare îi poate face un ajutor de lăcătuş şefului poliției? 

— Păi... e cam greu de explicat. 

— Hai, că doar nu-s idiot. Spune-o rar, în puține cuvinte. 

— L-a rugat pe Quan... să-i vindece fata. 

— Poftim? 

— Adică, să se roage pentru ea ca să se vindece. 

— Ben, tu eşti în toate mințile? 

— Da, sigur. 

— Stai să ţi-o repet — „Getz International” are interese serioase acolo în 
China. N-aş vrea ca prietenul ăsta al tău să ne încurce planurile. Ne-am 
înțeles? 

— Da, să trăiţi. 


Ben şi Quan se înfofoliră bine şi ieşiră în răcoarea acelui noiembrie 
timpuriu, plimbându-se pe drumul întunecat, deasupra căruia se legănau 
ramurile copacilor în vântul uşor al serii. Quan îl invitase pe Ben la o 
plimbare mai lungă pe drumul de țară. 

— Quan, tot ce vreau eu să subliniez e că nu ar trebui să spui tot timpul 
lucrurilor pe nume. Ti-ar prinde bine să fii ceva mai discret, atâta tot. 

— Se spune că aproape zece la sută dintre membrii Partidului frecventează 
în taină bisericile. Alţii însă afirmă că ar fi vorba chiar de câteva milioane 
de membri de Partid intelectuali, şi oameni cu pregătire, care-şi tin credința 
in secret şi arareori frecventează adunările, dacă o fac vreodată. Ei practică 
ceea ce numeşte Ben Fielding ,,discretie”. Iosif din Arimateea a fost pentru o 
vreme un ucenic ascuns al lui Yesu. Dar noi nu credem că adevărații ucenici 
ai lui Yesu pot rămâne prea multă vreme ascunşi. Un om care-L urmează 
în inima lui ar trebui s-o facă şi în public. La vremea potrivită, familia lui 
şi colegii de la locul de muncă — cel putin cei care ar putea fi deschişi faţă 
de adevăr — trebuie să afle că el aparţine lui Yesu. Zhou Jin a fost eliberat 
din închisoare ieri, iar astăzi a venit la lucru şi a spus fiecărui client despre 
Yesu. 

— Ai devenit... foarte îndrăzneţ, Quan. 

Quan râse. 

— Tremuram de frică atunci când stăteam faţă in față cu şeful poliţiei. 

Nu voi fi niciodată îndrăzneţ. Dar mă strădui să fiu ascultător. 

— Erai atât de tăcut în facultate, spuse Ben. 

Abia dacă ai scos un cuvânt în primul semestru. 

— Am sosit la Harvard plin de teamă că oamenii ar putea să afle adevărul 
despre tata. Taţii tuturor colegilor mei păreau oameni importanți si 
respectabili. Mie îmi era ruşine că tata a fost măturător de străzi şi pastorul 
unei biserici a Micii Turme. 

— Mica Turmă? 

— Bisericile lui Ni Tuosheng. 

— N-am auzit de el. 

— Ştii numele atâtor celebrități, dar nu şi pe cel al unui om atât de îndrăgit 
de noi? Numele său occidental a fost Watchman Nee. Ni Tuosheng a murit 
la 1 iunie 1972, într-o tabără de muncă silnică din provincia Anhui. A fost 
închis timp de douăzeci de ani. Ne amintim de el în fiecare an la 1 iunie. Tata 
i-a admirat predicile şi scrierile. 

Ochii lui Quan rămaseră pierduţi undeva la orizont, ca şi când drumul pe 
care păşeau l-ar fi ademenit mai departe de punctul pe care-l puteau atinge 
vreodată paşii lor. ` 

— Imnul favorit al lui Baba era „În cer e casa mea”. Obişnuia să-l cânte iar 
şi iar. Când am crescut mai mare, am ajuns să-mi astup urechile pentru că 
nu mai puteam suferi să-l aud. 

Quan începu să cânte încetişor în chineză: 


În cer e casa mea. 
Lumea e trist pustiu. 
În cer e casa mea. 
Pericole şi griji 
În juru-mi stau noian 
Patria mea e-n ceruri. 
Acolo-i casa mea. 


În cer e casa mea. 
Pământu-i trist pustiu. 
In cer e casa mea. 
Primejdii si suspin 
Mereu asupră-mi vin 
În cer mi-e patria 
Acolo-i casa mea. 


— Ce frumos, spuse Ben. 
— Dar fiul nebun al tatălui meu nu avea niciun gând pe-atunci să cânte 
împreună cu el. Iar acum e prea târziu. 

O altă voce, într-o altă lume, spuse: 
— Chiar acum cânt cu tine, fiul meu. Si vine ceasul când vom cânta din nou 
împreună. Mogui îți pune o minciună în gând. Nu este prea târziu. 


— Cât timp a stat tatăl tău în închisoare? întrebă Ben. 

— Nouă ani la „reeducare”. Un nume bun dat unui loc cumplit. 

— Cum a fost arestat? 

— Într-o zi, BSP-ul a năvălit în casa noastră fără niciun avertisment. 

Au confiscat toate pozele mamei şi toate cărţile tatei. Avea vreo douăsprezece 
— o adevărată bibliotecă. Au scos toate lucrurile confiscate în curte şi le-au 
aşezat într-o stivă. Au luat cămaşa tatei. O fetiţă, să fi avut vreo cincisprezece 
ani, s-a apropiat de tata şi, fără nicio vorbă, i-a tras o palmă peste obraz. 
Mama i-a sărit în apărare. Eu însă n-am ridicat un deget. Un bărbat tânăr a 
îmbrâncit-o pe mama de-o parte. Tar eu tot nimic. A-nceput să plângă când a 
văzut că un firişor de sânge se prelinge de la colțul gurii tatălui meu. 

Eu n-am vărsat o lacrimă. Eram foarte supărat pe el. 

— Ce s-a întâmplat după aceea? 

— Nu-mi mai amintesc ce am văzut, poate pentru că ochii mei erau pironiti 
în pământ. Ce îmi amintesc însă este mirosul celor câtorva poze de familie 
care ardeau, și sunetul pe care-l făceau bocancii grei si bastoanele cu care 
loveau în carnea tatei. Îmi amintesc că răcneau şi înjurau cât îi ținea gura. 
Îmi amintesc liniştea care a urmat când tata şi-a pierdut cunoştinţa şi mamei 
îi era atât de frică, încât tremura ca varga. Dar cea mai intensă amintire 
pe care o am este tocmai faptul că eu nu am mişcat un deget. Nu am făcut 
nimic. 

— Erai doar un copil. Trebuie să fi fost o lovitură grea pentru tine. 

— Da, asta mă străduiam şi eu să-mi spun de fiecare dată. Dar niciodată 
nu m-am gândit cât de greu trebuie să le fi fost lui baba şi lui mami. Doar 
mie — cât de greu mi-a fost mie. Am fost un fiu foarte egoist. Cineva din 
Partid ne-a spus că erau gata să-l elibereze pe tata din închisoare şi să ofere 
hrană familiei sale dacă ar fi acceptat să rostească doar câteva cuvinte: 
„Preşedintele este mai presus de Cristos.” Asta era tot ce trebuia să spună. 
Eram atât de furios pe el că nu vrea să îndeplinească ordinul. Nouă ne-au 
spus că numai un om care îşi urăşte familia poate refuza să facă un lucru 
atât de neînsemnat de dragul nostru. Ne-au spus că e o crimă din partea lui 
să pună în pericol vieţile noastre, ale tuturor. lar eu i-am crezut. 

Quan îl privi pe Ben. 

— Iar acum Li Quan riscă viata propriului său fiu. Dar nu există altă cale. 
Nu-mi pot renega Domnul, care a murit pentru mine. 

Nu o voi face cu niciun pret. Nu-i voi lăsa lui Li Shen moştenirea unui om 
care I-a întors spatele lui Yesu. Adesea i-am cerut iertare tatei. 

Quan se opri şi se aşeză la marginea drumului. Ben îl privi neputincios 
cum îşi ascunse ochii umflați şi uzi de lacrimi în palme. 

— Cât îmi doresc să mă fi putut auzi acum! 


— Te-am auzit, fiul meu, spuse un tată. 

— Şi eu te-am auzit, zise celălalt. 

Sunetul vocilor lor se lăsară purtate pe coama blândă a vântului de seară, 
însă Li Quan şi Ben Fielding nu auziră nimic. 


Două ore mai târziu, după ce se întunecă, în timp ce Ben răspundea unui 
mesaj primit prin e-mail, iar Quan şi Ming fi istoriseau lui Shen povestiri 
din Biblie, prin ochiul geamului se strecurară în casă luminile unor faruri, 

— Vine cineva, şopti Ming, cu voce tremurătoare. Îşi ascunse cartea şi se 
întoarse cu 360 de grade, scanând casa cu meticulozitate pentru a descoperi 
orice lucru, oricât de mic, care i-ar fi putut incrimina. 

Ben se uită şi el afară, la umbra lungă şi neagră a automobilului care 
tocmai oprea în dreptul Mitsubishi-ului. Shen, care ieşise până la toaletă, 
intră fugind în casă şi trânti uşa după sine, în timp ce farurile de afară erau 
în continuare aprinse. 

— Cine e? întrebă Ming. 

— Un şofer tocmai le deschide uşa unui bărbat şi unei femei, spuse Shen 
gafaind. 

— Cine sunt? 

— Nişte domni foarte bogați. 

Quan se duse la uşă. Nu aveau niciun felinar în curte, iar lumina slabă 
a lumânării dinăuntru nu reușea să străpungă întunericul de afară. Printre 
umbrele întunecate din curte nu reuşi să desluşească cine erau noii veniţi. 

— Li Quan, rosti o voce, am venit după tine. 

Ben recunoscu vocea, dar nu-şi putu aminti în ce împrejurări o mai auzise. 
Abia când bărbatul intră în raza lor de lumină, reuşi să-i vadă fata. Era Lin 
Shan, şeful poliţiei. 

Ascuns în spatele lui Quan, Ben începu să facă tot felul de presupuneri. 
Fiica lui Lin murise probabil, iar el venise acum să-l acuze pe Quan. 

Era desigur însoțit şi de ofiţerii de rigoare. 

— De ce? întrebă Quan. 

Lin Shan nu-i răspunse. Alături se afla soția lui, care se desprinse pe lângă 
el şi se apropie de uşa de la intrare. Privi înăuntru si o văzu pe Ming, căreia 
îi făcu un semn cu capul. 

Dar cum se face că şeful poliţiei îşi aduce nevasta când are de gând să 
aresteze pe cineva? 

Si, în timp ce Ben se chinuia în continuare să priceapă ce se întâmplă, Lin 
Shan intră în casă. Apoi, observă că în spatele său mai venea cineva. 

Ben descoperi ochii strălucitori ai unei fete tinere şi deosebit de frumoase. 
Aceasta îi zâmbi larg lui Quan. 

— Vă salut, spuse ea. Şi vă mulțumesc. 

Era o voce pe care Ben nu o mai auzise niciodată până atunci. 

— Bine-ai venit, Lin Bo, o salută Li Quan. 

Numele fetei îl lovi pe Ben ca un trăsnet. 

— Lin Bo? Trăieşti? bâigui el uluit. 

Toţi ochii din încăpere se întoarseră în direcția lui. Lin Bo izbucni în râs. 
Toţi ceilalți i se alăturară. Femeia o privi pe Ming şi îi întinse mâna. 

— Eu sunt Chaoxing. 

— Minghua, spuse ea, plecându-şi capul. 

Se aşezară şi începură să povestească. Câteva ore după plecarea lui Quan 
şi Ben, după ce părinţii lui Lin Bo îşi pierduseră deja orice speranţă şi se 
întorseseră în dormitorul lor, fetița s-a trezit dintr-o dată, s-a ridicat din pat, 
a deschis larg geamurile şi a coborât scările, cerând de mâncare. 

— Slujnica a intrat în dormitorul nostru îngrozită, spuse Chaoxing. După 
ce povestiră, râseră şi plânseră împreună mai bine de o jumătate de oră, 
Ming cântă un cântec de laudă şi-i învăţă şi pe ei versurile. Quan îşi scoase 
orga să-i acompanieze şi cântară toţi împreună. Ben nu putea să-şi desprindă 
privirea de la Bo. 

— Nu este şi şoferul cu dumneavoastră? întrebă Ming, uitându-se pe geam. 
Chemaţi-l în casă, trebuie să-i fie frig acolo afară. 

— Nu, spuse şeful. Are pături acolo în maşină. E bine de el acolo unde 
este. 

Quan citi din Shengjing. 

„Lăudaţi pe Domnul! Laudati pe Dumnezeu în Locaşul Lui cel Sfânt, 
laudati-L în întinderea cerului, unde se arată puterea Lui! Laudati-L pentru 
isprăvile Lui cele mari, lăudaţi-L, după mărimea Lui nemărginită!” 

Apoi citi din Epistola către Romani: „Toţi au păcătuit şi sunt lipsiţi de slava 
lui Dumnezeu”, după care alese alt pasaj: „Plata păcatului este moartea, dar 
darul fără plată al lui Dumnezeu este viata veşnică în Isus Hristos, Domnul 
nostru.” 

Deschise în altă parte şi citi cuvintele scrise de mâna mamei sale: „Dacă 
- mărturiseşti deci cu gura ta pe Isus ca Domn, şi dacă crezi în inima ta că 

Dumnezeu L-a înviat din morţi, vei fi mântuit.” 

Chaoxing rosti: 

— Mărturisesc că Yesu este Zhu. 

Ming se rugă împreună cu ea, apoi cu Lin Bo, care îşi declară şi ea din 
toată inima loialitatea față de Yesu. 


— Şi eu doresc să-L urmez pe Yesu. 

Quan îl conduse într-o rugăciune de mărturisire a păcatelor, apoi se rugă 
astfel: 

— Yesu, Făcătorule de minuni, înfăptuieşte pentru aceşti oameni cel mai 
mare miracol posibil — desăvârşeşte în inimile lor minunea harului Tău. 

S-au bucurat printre lacrimi, zâmbete si îmbrăţişări şi au continuat să-şi 
împărtăşească întâmplări unii altora pentru încă o oră. Ming insistă să-i ducă 
nişte ceai şi pâine şoferului care rămăsese afară. 

— Trebuie să vă mărturisim ceva, zise Lin Shan. Poate că ar fi trebuit să vă 
spun toate astea încă de când aţi fost la mine acasă. Înainte să vă chem, soția 
mea a avut un vis. Se făcea că a văzut un om care-şi punea mâinile peste 
fata noastră și se ruga pentru ca. Eu te văzusem cu ceva vreme în urmă în 
închisoare, dar ea nu te cunoștea. Când ai intrat în încăperea lui Bo, mi-a 
şoptit: „El este omul din visul meu.” 

Chaoxing dădu din cap. 

— Chiar în momentul când ai intrat, am ştiut că tu eşti acela. Americanul nu era 
în visul meu, dar tu erai. Cum te-am văzut, am ştiut că fiica mea va fi vindecată. 
Tu erai mesagerul Dumnezeului pe Care nu-L cunoşteam. 

Dar acum Îl cunosc. $i-L voi sluji bucuroasă pe Dumnezeul Care mi-a dăruit-o 
înapoi pe fiica mea. i 

— Calea pe care o alegeți nu este deloc uşoară, zise Quan. Shengjing spune că 
cei care trăiesc o viață de evlavie în Jidu Yesu vor fi persecutați. Şi multe alte 
lucruri se vor schimba. Spre exemplu, un adevărat creştin nu-şi va lăsa niciodată 
şoferul să stea afară în frig. i 
„_— Bine, exclamă Lin Shan, sărind în picioare. ÎI voi invita chiar eu în casă. 

li voi împărtăşi faptul că am devenit ucenicul lui Yesu. Si el va face la fel. 

— Asta trebuie să hotărască el singur, spuse Quan. 

Un minut mai târziu, şoferul îl urmă pe Lin Shan în casă, cuprins de neliniste. 
Quan insistă să ia loc pe propriul său scaun şi bărbatul ascultă în tăcere istorisirea 
şefului poliţiei despre cum devenise creştin. Servindu-se din când în când din 
pâinea şi ceaiul care-i fuseseră oferite, era numai ochi şi urechi. 

— Şi verişorul meu este ucenic al lui Yesu, spuse el cu voce slabă. Mi-a 
spus că a avut odată o Shengjing în casa lui pentru aproape o săptămână. 

— Îmi pare rău că trebuie să spun asta, se adresă Lin Shan lui Quan, dar noi 
nu mai avem cartea pe care ne-ai dat-o, 

— De ce? 

— A dispărut pur şi simplu. Poate că a fost unul dintre servitori, sau poate 
un musafir. Nu ştiu. Dar în niciun caz şoferul meu, sunt sigur. Bărbatul dădu 
din cap. 

— Se mai întâmplă, făcu Li Quan, zâmbind. Dar nu ne supărăm prea tare 
când se fură o Biblie. Pentru că asta înseamnă că oamenii sunt înfometați 
după Dumnezeu. Când se fură o pâine de către un om flămând, nu se miră 
şi nu se supără nimeni. 

— Dar şi noi avem nevoie de această pâine, spuse Chaoxing. 

Grijuliu şi plin de reverență, Quan îi oferi Biblia care aparținuse mamei 
sale, 

— Îți vom face rost de alta. Dar până atunci, te rog păstreaz-o pe aceasta. 
A fost copiată cu mâna de către mama mea, Lu Lan. 

Mama lui Bo îşi întinse tremurând mâinile şi suspină uşor. 

— Acum îţi voi povesti un alt vis pe care l-am avut de multe ori, încă de pe 
vremea când eram copilă, crescută în casa unui vicepreşedinte al Partidului 
Comunist. Am visat o ţărancă cu un zâmbet larg, care şedea la lumina 
lumânării cu un scaun liber alături de ea. Copia cuvintele dintr-o carte mare 
şi neagră. Am visat că mi-a dat mie acea carte şi că în ea descopeream mari 
taine, chiar şi taina zâmbetului ei minunat. M-am întrebat adesea dacă acea 
carte nu era cumva Shengjing. 

— Mama mea avea un astfel de zâmbet, spuse Quan. Cel mai frumos 
zâmbet din câte am văzut vreodată. 

— Suntem onorati, Li Quan, spuse şeful poliţiei. Şi vom lua în această 
seară cartea mamei tale. Dar mi-a venit o idee. Am putea face rost de o 
Shengjing — poate chiar de mai multe. 

— Cum? 

— Ori de câte ori un creştin e arestat, toate obiectele care îi aparțin sunt 
depozitate într-o magazie a închisorii. Niciodată nu le returmăm cărțile 
înapoi. Le strângem într-o altă încăpere pentru a fi distruse. Dar cu câtva 
timp în urmă am hotărât să le punem sub cheie şi să le păstrăm într-o magazie 
separată. Nu ştiu de ce. Într-o zi, pe când Lin Bo era foarte bolnavă, am fost 
foarte furios şi m-am decis să dau foc tuturor acelor Biblii. Am dat ordin 
unui ofiţer să treacă la treabă. Dar el s-a întors și mi-a spus că s-a rupt cheia 
în lacăt. Nimeni nu a putut intra în ziua aceea în magazie. Nici măcar să 
deschidă uşa n-au putut. Se rupsese lama. De atunci cărţile zac tot acolo. 
Sunt zeci de astfel de cărţi, cred. Sigur, acum nu le voi mai distruge. Vi le 
voi da vouă... poate că Li Quan le poate înapoia chiar posesorilor acestora. 

lar dacă aceştia nu vor fi găsiți, poate că vom putea păstra noi una, iar restul 
să le oferi altora? 

— Da. 

— Dar mai întâi trebuie să le scot cumva din magazie. 

— Asta nu va fi nicio problemă, replică Li Quan. 

— De ce spui asta? 

— Pentru că, îndrăzni Ben să intre în vorbă, prietenul meu este cel mai bun 
lăcătuş din câţi există în China. 

— Ai putea veni mâine să descui magazia? întrebă Lin Shan. Te-ar lăsa 
şeful tău să vii? 

— Da, zise el. Cât despre şeful meu, sunt sigur că mă va lăsa să lipsesc de 
la lucru atât cât va fi nevoie. 

— Ne vom ruga pentru tine, fii sigur de asta. Da, BSP-ul îl va plăti pe 
lăcătuş să deschidă beciul. Voi lua toate măsurile ca să nu mai fie nimeni cu 
noi în încăpere. Vei putea lua toate Bibliile cu tine. Eu te voi plăti să le duci 
de-acolo şi să faci cu ele ce vei dori. Dar vei avea nevoie de ceva în care să 
le transporti. Poti să faci rost? 

— Mă descurc eu, spuse Quan. Scoase sacoşa cea verde şi decolorată din 
molton de sub pat şi i-o arătă. Poate sacoşa asta. 

— Da, e foarte bine. E perfect. 

Se ridicară să plece. Ming o îmbrăţişă pe Bo, care îl salută apoi pe Quan 
şi-i strânse mâna. În cele din urmă îl privi pe Ben. Acesta îi întinse şi el 
mâna, simțind căldura plăcută în palma sa. Strânsoarea ei delicată, dar 
hotărâtă, îi confirma realitatea unor întâmplări despre care nu contenea să- 
şi spună că nu fuseseră decât un vis. 

— Mâine seară, spuse Chaoxing, sper să am şi eu prima mea Shengjing. 

Se opri şi privi cu ochii mari scaunul cu spătarul înalt care era în continuare 
neocupat. Îşi plimbă degetele peste tâmplăria fină, de parcă ar fi mângâiat 
ceva drag. 

Quan rămase acolo, strângând cu putere spătarul marelui scaun. După ce 
plecară musafirii, Ming închise uşa şi se întoarse la fiul ei. 

— Ştii ce s-a întâmplat aici Shen, zise ea? Şeful poliţiei, împreună cu soția 
şi fiica lor sunt parte a familiei noastre de-acum. Astă seară, în casa lui Li 
Quan din Hangzhou, ei au devenit ucenicii lui Yesu. 


Marea petrecere era un festin al bucuriei, al cânturilor şi al veseliei. 
Sărbătoarea era imensă. 

Li Manchu ridică paharul. 

— Alți trei păcătoşi s-au pocăit. Familia Lin din Pushan a devenit parte a 

familiei regale în casa lăcătuşului Li Quan din Hangzhou! 

Osanale izbucniră din toate părțile, urmate de aplauze puternice şi o 
încântare generală fără margini. Chiar şi îngerii, care nu erau atât de grabnici 
la a se veseli ca şi fiii lui Adam, fură contaminati de duhul bucuriei ce-i 
anima pe toți. 

Dar nu era nimeni care s-o întreacă în zâmbet pe femeia cea micuță, cu 
gropite mari în obraji, a cărei față nu trăda decât o nesfârşită sfială si o 
bucurie fără margini. Stătea retrasă, la marginea petrecerii, privind îi în jos spre 
familia celor trei care fuseseră mântuiţi din întuneric. Se minună să audă că 
apăruse în visele unei femei care-L căuta pe El. Îşi aminti de ceasurile lungi 
când transcria cu greu cuvintele din Shengjing, citindu-le, plângând asupra 
lor, cuprinsă de-o mâhnire adâncă, dar şi de o încântare nespusă. Văzându-şi 
munca de opt ani de zile în mâinile fiului ei, Li Quan, iar acum în mâinile 
familiei Lin Shan, îşi simţi inima plină de bucurie. 

Lu Lan îşi trecu brațele pe după Cel Ce şedea alături de ea şi-şi îngropă 
fata umilă în calda Lui îmbrățişare. Era ca si cum s-ar fi cuibărit lângă coama 
unui leu falnic. El Îşi trecu degetele prin părul ei şi o sărută plin de dragoste. 
Lu Lan îşi ridică ochii spre El şi-l duse mâna la buzele ei. Îi sărută cicatricea 
mare din palmă şi privi îndrăgostită în ochii Celui Care cuprindea în Sine 
toată taina zâmbetului ei fascinant. 

D UPA CE BEN sc răsuci şi se foi în pat mai bine de o oră, pe la 2 
noaptea, Quan se ridică din aşternutul lui şi veni lângă el. 

- Nici eu nu pot să dorm, sopti el. Îmi pare rău că nu avem paturi ca şi cele 
de la Harvard. Se vari sub pătură alături de Ben, care-i făcu loc, irăgându-se 
periculos de aproape de marginea patului. Trecură câteva minute până Ben 
se obişnui cu prezenţa lui, alungând sentimentul neplăcut de a sta lângă un 
alt bărbat într-un pat atât de îngust. 

— Presupun că nu am crezut niciodată în vindecări, şopti el din întuneric. 

— Nu se poate să crezi în Dumnezeu şi să nu crezi în vindecări, veni 
replica lui Quan. 

— Cred că cele mai multe minuni sunt baliverne curate. Sau cel putin 
exagerări. 

— Faptul că există bani falsi te face să nu mai ai încredere în nicio 
bancnotă? 

— N-am mai văzut nicio minune până acum. 

— Dar oare ţi-ai dorit să vezi vreuna? Ai cerut vreuna? Sau ţi-ai imaginat 
că, dacă unele miracole sunt rodul imaginaţiei, toate se încadrează în aceeaşi 
categorie? 

— Există întotdeauna o explicaţie ştiinţifică. 

— Da, şi dacă te străduieşti suficient, ai putea găsi o explicaţie si pentru 
faptul că Lin Bo se simte dintr-o dată mai bine. Ce miracol e mai mare decât 
însăşi creația? Totuși omul a reuşit să-şi găsească o explicație ştiinţifică pe 

care s-o poată crede. De ce? Pentru că asta a vrut. Ateii sunt naturalişti. 
Creştinii sunt supranaturalişti. Cine nu crede în minuni nu se poate numi 
creştin. 

— Dar... aşa ceva nu se întâmplă în America. Adică, nu minuni veritabile 
ca asta. 

— Tu de unde ştii? Eşti de fiecare dată prezent peste tot? Cum crezi că 
ai dreptul să afirmi aşa ceva? Dacă ai trăi într-o văgăună şi nu ai vedea 
niciodată soarele răsărind, ar însemna oare că el nu răsare? 

~ Bine, hai s-o luăm altfel, când erai ia Harvard, tu ai văzut vreo 
minune? 

— Nu minuni ca şi cele pe care le-am văzut în China. Dar nici demoni ca 
şi cei pe care i-am văzut aici. Deşi ştiu că erau şi pe-acolo. Nu le vedeam 
picioarele, dar peste tot unde-mi intorceam privirea, se puteau deslusi urmele 
paşilor lor. Cu toate astea, greşesc dacă spun că nu am văzut minuni în 
America — pentru că cel mai mare miracol al vieţii mele acolo s-a întâmplat. 
M-am născut din nou. 

— Vorbesc despre minuni fizice. Genul de miracole pe care le poţi detecta 
cu ajutorul celor cinci simțuri. Ai văzut astfel de minuni? 

— Anul trecut am împrumutat un televizor şi ne-am uitat la un film despre 
Yesu chiar în camera asta. La un moment dat un orb a strigat către Domnul: 
„Vreau să văd din nou.” La doar doi paşi de patul tău se afla o femeie, Sun 
Fen. O femeie care era cu desăvârşire oarbă de la un accident pe care-l 
suferise în copilărie. Ochii i se atrofiaseră cu totul. În secunda când orbul 
a fost vindecat, a suspinat şi ea în duhul ei: „Și eu aş vrea să pot vedea din 
nou.” Şi Yesu a vindecat-o. 

— Aga, pur şi simplu? 

~ l-am văzut ochii, curafi şi senini. A atins-o pe Ming pe faţă şi i-a spus: 
„Cât de frumoasă eşti.” Atunci am știut cu toată certitudinea că vede cu 
adevărat. Auziră un chicotit. 

— Minghua se preface desigur că doarme, spuse Quan. Dar trage cu 
neruşinare cu urechea la taclalele unor vechi colegi de cameră! 

Chicotitul se făcu din nou auzit, 

— Colegi vechi de cameră, acum oameni foarte mari să mai doarmă 
împreună într-un pat foarte mic! Izbucniră cu toții în râs, mai ales Ming. 

~ Spune-mi şi restul istoriei, insistă Ben, fără a mai vorbi în şoaptă, de 
vreme ce Shen oricum dormea ca o valiză. 

— A trebuit să oprim derularea filmului şi să așteptăm încă o oră până să 
putem viziona restul. Era şi sora lui Sun Fen de față. Pur şi simplu nu-şi 
putea stăpâni bucuria. Eram cu toții uluiti, pentru că astfel de lucruri nu se 
întâmplă la tot pasul. Am sărbătorit. Dar am hotărât ca ei să vizioneze mai 
departe tot filmul. Apoi Yesu, Cel Ce îi vindecă pe orbi, a fost crucificat şi 
toți au plâns, dar nimeni atât de tare ca Sun Fen. Ea împreună cu familia 
ei, până la ultimul membru, şi majoritatea celorlalți treizeci de oameni care 

veniseră să vadă filmul au devenit ucenicii lui Yesu în seara aceea. 

— Au încăput treizeci de oameni în cămăruța asta? 

— Da. 

— Şi o cunoşteai îndeajuns de bine pe femeia asta ca să poți spune cu 
certitudine că nu a fost vorba de o falsă vindecare? 

— Sigur că da. O cunoșteam pe Sun Fen cea oarbă de multi ani. Toţi o 
ştiau. Este membră a bisericii noastre. Nu se poate să nu o fi remarcat. 

După câteva secunde de tăcere, Quan spuse: 

— Ne crezi nişte naivi, Ben Fielding? Nişte sărmani țărani superstitiosi, 
gata să creadă orice? Mulţi americani gândesc aşa despre noi. Dar noi 
suntem nişte oameni care am fost învăţaţi să fim atei, ai uitat? Americanii 
sunt cei creduli, nu noi. 

— Cum adică? 

— Îmi aduc aminte de ziarele din supermarketuri. Oamenii din ţara voastră 
cred prostii cărora niciun chinez nu le-ar da crezare. Că preşedintele Kennedy 
se află în viață pe nu-ştiu-ce insulă? Că Elvis a fost văzut nu-stiu-unde? 
Că s-au născut bebeluşi cu două capete care cântăreau douăzeci şi cinci de 
kilograme? 

~ Majoritatea dintre noi nu cred poveştile astea, spuse Ben. 

— Sau hai să luăm ştiinţa voastră... Nu sunt oamenii voştri de ştiinţă cei 
care afirmă că la început nu exista nimic şi că apoi nimicul ăsta a explodat şi 
s-a transformat în toi ce ne înconjoară? Nu-mi spune mie că oamenii nu cred 
povestea asta — doar asta m-au învăţat la Harvard. Aşa că să nu-i numeşti pe 
chinezi creduli şi proşti până nu te uiţi tu singur în oglindă. 

— Scuze. 

— Prin urmare, să nu crezi că nu ştiu când o femeie oarbă isi recapătă 
vederea. Nu suntem proști. Quan trase adânc aer în piept şi se linişti. Şi mai 
ştiu şi când a fost scos un duh necurat dintr-un om. 

— Ai văzut aşa ceva? 

— Poate că de la vizita făcută la bârlogul lui Lama nu mai eşti chiar aşa de 
sceptic, nu? 

— De ce nu mi-ai spus aceste lucruri înainte? 

— Pentru că nu m-ai întrebat. Şi dacă ti-as fi spus, oare m-ai fi crezut? 

— Probabil că nu. Dar vrei să-mi explici şi mie ceva? Dumnezeu a salvat-o 
pe fata lui Lin Shan, un bărbat care a persecutat creştini, doar pentru simplul 
fapt că omul ăsta a cerut o minune, dar când mi-am găsit eu fiul în apă şi L-am 
rugat pe Dumnezeu să-l salveze, El nu mi-a dat niciun răspuns. 

N-a făcut nimic ca să-l salveze pe Jason. Unde era minunea atunci când 
aveam şi eu nevoie de ea? 

— Eu nu pot vorbi în numele lui Dumnezeu. Şi nici nu cred că El aşteaptă 
aşa ceva din partea mea. Minunile n-ar mai fi minuni dacă s-ar întâmpla 
mereu. O fată care se află pe patul morţii este deodată vindecată. Asta este 
un miracol. Am văzut miracole de eliberare din închisoare. Am mai văzut 

şi oameni care sufereau cumplit. Am văzut copii vindecati şi apoi văzut în 
braţele mamelor lor. Probabil că bunicul meu, Li Wen, s-a rugat să aibă loc 
un miracol atunci când Boxerii erau pe cale să-i decapiteze pe proprii săi 
părinți. Cu toate astea, decapitarea a avut loc — deşi Dumnezeu răspunsese 
rugăciunilor părinţilor lui de a-l salva pe fiul lor. Niciodată să nu dai crezare 
aceluia care spune că Dumnezeu nu mai face minuni în zilele noastre, Ben. 
Dar nici pe acela să nu-l crezi care-ţi va spune că Dumnezeu trebuie să facă 
o minune la porunca unui om. Dumnezeu este si rămâne Dumnezeu. 

— Nu-L voi ierta niciodată pentru faptul că mi l-a luat pe Jason. 

— Dumnezeu nu are nevoie de iertarea ta. Tu eşti cel care ai nevoie de 
iertarea Lui. 

— Sunt furios şi acum pe El. 

— Nu ai niciun motiv de furie, dar El are suficiente motive să fie furios pe tine. 

Ben rezistă cu greu tentatiei de a-i zvarli pe Quan din pat. 

— Tu încă îl ai pe Shen. Eu nu-l mai am pe Jason. 


— Dar cine spune că fac asta? 

— O cărare există ca urmare a paşilor care umblă pe ea. Tatăl meu a mers 
pe cărare înaintea mea, iar tatăl tatălui meu înaintea lui si aşa mai departe. 
Mă rog ca fiul meu să păşească în urina mea pe calea pe care umblu eu. 
Aşa că îi voi pune o întrebare fostului meu coleg de cameră: care este calea 
pe care mergi tu şi pe care iti doreşti să o urmeze şi copiii tăi? 

— Kimmy e o scumpete, deşteaptă foc. Melissa este şefă de promoţie. Cred 
că a moştenit de la mine interesul pentru lumea afacerilor. 

— A moştenit de la tine şi interesul pentru Dumnezeu? 

— Le-am asigurat o casă frumoasă copiilor, haine stilate, le-am cumpărat 
la fiecare câte o maşină. Le dau toţi banii de care au nevoie pentru a-şi 
termina studiile. lar într-o bună zi sper să le poi lăsa o moştenire grasă. 

— În China avem cuvinte diferite pentru succesiunea de proprietăți şi 
pentru moştenire. Chiar şi un tată rău îţi poate lăsa ceva prin succesiune. 
Dar numai un tată bun iti poate lăsa o adevărată moştenire. 

~ In viata mea nu am loc pentru un Dumnezeu care lasă copiii să moară. 

— Hangiul nu mai avea nicio cameră liberă, dar asta nu a răsturnat planurile 
lui Dumnezeu. Cine este Ben Fielding să nu aibă loc pentru Dumnezeu? 
Oare poate câinele să hotărască dacă este loc în casă pentru Stăpân? 

Sau îi este permis unui greiere să decidă dacă este destul loc în pădure 
pentru Leu? 

— Asta nu justifică cu nimic suferinţa. 

~ Fostul meu coleg de cameră îşi imaginează că Yesu e străin de suferință? 
El a plâns pentru surorile lui Lazăr. A transpirat broboane mari de sânge în 
grădină. Pe acel deal a luat asupra Sa toată durerea oamenilor. Respins de 

Două ore mai târziu, în timp ce Ming şi Shen dormeau, sforăind uşor, 
Quan se aşeză pe pat lângă Ben şi se acoperi cu pătura. 

— Doresc să ştiu ceva înainte să plec, îi spuse Ben. Probabil că este ultima 
ocazie în care te pot întreba asta. 

— Spune. 

— Aş vrea să ştiu mai multe despre cele ce s-au petrecut cu tatăl, cu bunicul 
şi cu străbunicul tău. Dacă crezi că-mi poți spune. 

— Sunt onorat că mă întrebi asta. Quan îşi adună gândurile. Poate ţi-am 
mai povestit că tata m-a învățat să mă întreb mereu: „Oare azi voi muri?” 
Avea obiceiul să spună un verset: „Oamenilor le este rânduit să moară o 
singură dată, iar după aceea vine judecata.” 

— Cred că e un mesaj destul de înfricoşător pentru a-l transmite copilului 
tău. 

~ Oare un tată iubitor nu îi spune copilului său adevărul? De asemenea, 
tot el m-a învăţat şi următorul verset: „Doamne, spune-mi care este sfârşitul 
vieţii mele, care este măsura zilelor mele, ca să ştiu cât de trecător sunt. Iată 
că zilele mele sunt cât un lat de mână, şi viaţa mea este ca o nimica înaintea 
Ta. Da, orice om este doar o suflare.” M-a învăţat că viața „trece iute şi noi 
zburăm”. 

— Sună morbid. 

— Nu, pentru că viata noastră nu se sfârşeşte aici. Noi nu încetăm să existăm 
odată cu moartea; suntem doar transpusi într-un alt loc. Cum să ne putem 
pregăti pentru moarte dacă negăm că ea va interveni oricum? Unul dintre 
proverbele preferate ale lui Baba era că: „Aurul veritabil nu se teme de foc.” 
Le-am spus lui Minghua şi lui Shen că trebuie să trecem printr-o perioadă de 
verificare, dar focul încercărilor va arăta din ce suntem făcuți. 

— Focul pare un pret destul de mare pentru a fi plătit. 

~ Puritatea merită orice pret, nu-i aşa? Dumnezeu este cu noi în mijlocul 
flăcărilor. Shengjing ne spune că faptele pe care le facem aici, pe pământ, 
pot fi lemne, paie sau fân, care vor arde în focul sfinteniei lui Dumnezeu. 
Sau pot fi fapte de aur, argint şi nestemate, pe care focul nu le va putea 
distruge — doar le va curafi. Alegerea ne aparține. Dacă suntem credincioşi, 
vom deveni mai curati decât eram când am intrat în foc. Tocmai de aceea 
aurul veritabil nu se teme de foc. 

— Dar poate un tată care-şi iubeşte copilul să-l arunce în mijlocul unui 
astfel de foc? E 

— Suferința nu era un lucru nou pentru tata. Iti spuneam despre tatăl lui 
— bunicul meu — care avea doar opt ani când Boxerii i-au omorât părinţii. 

— Şi bunica ta a fost ucisă? . 

— Da. 

— Cine au fost Boxerii? 

— Ai grijă — ai pus o întrebare încuietoare pentru un istoric. Bine. Războiul 
Opiului a lăsat în urma sa o China umilită și neajutorată în fata imperialistilor 
occidentali. Conducătorii noştri au vrut să curețe China de orice urmă a 
străinilor. Împărăteasa văduvă a susținut că duhurile sunt mâniate din 
cauza religiei străine — creştinismul — şi de lipsa de loialitate a creştinilor 
chinezi care nu-şi plăteau taxele la templu si nu se închinau înaintea zeilor 
strămoşeşti. Au existat mistici care şi-au întors privirile înspre era de aur 
a Chinei şi au crezut cu putere că artele marţiale — boxul chinez — ar putea 
face față cu succes gloantelor occidentale. Sub influența drogurilor şi a 
blestemului lui Mogui, tineri din rândul țăranilor au fost trimişi să curețe 
China de creştini. Ce s-a întâmplat în continuare a fost cel mai mare martiraj 
cunoscut în istorie. Mai bine de treizeci şi două de mii de chinezi şi două 
sute de misionari au fost ucişi. 

— Sună îngrozitor. 

— Intotdeauna mi-am dorit să scriu o carte despre martirii Boxerilor 
şi s-o dedic străbunicilor mei. Dar mi-e teamă că una ca asta nu se va 
întâmpla niciodată. Nu regret însă nicio clipă studiile de cercetare pe care 
le-am întreprins. Ştiai că familii întregi au fost decapitate? Unui tânăr de 
şaptesprezece ani i-au sfârtecat trupul în bucăţi pe care le-au bătut în cuie 
pe un zid din Tangshan. Un misionar din provincia Shanxi a fost bătut cu 
pietre, dezbrăcat şi peste trupul lui au trecut de atâtea ori cu o căruță până 
i-au rupt şira spinării. Un învățător de la şcoala de fete Zunhua din provincia 
Hebei a fost împuşcat, înjunghiat, făcut bucăţi şi în cele din urmă ars pe rug. 
Peste trei sute de creştini au fost decapitati în provinciile nord-estice. Alţii 
au fost spânzurați, arşi, traşi în țeapă şi bătuţi cu bestialitate, apoi lăsaţi să 
moară. Un student de la universitatea din Beijing a refuzat să se lepede de 
credința sa în Cristos si să aducă jertfe idolilor. l-au tăiat buzele, braţele şi 
picioarele. Altuia i-au scos inima din piept şi au aşezat-o pe o piatră din 
Yongping. 

Ben simţi cum i se strânge stomacul. 

— Dar ce s-a întâmplat cu străbunicii tăi? 

— Bunicul meu, Li Wen, mi-a povestit despre asta când eram foarte mic, 
iar tata mi-a repovestit toată istoria în nenumărate rânduri. Străbunicul meu, 
pe când avea vârsta lui Shen, a văzut cu propriii săi ochi cum un călău i-a 
tăiat capul tatălui său. I-a văzut capul căzând la pământ. Străbunica mea a 
încercat să opună rezistenţă în fața Boxerilor, dar au lovit-o şi au bătut-o. 
Zăcea la pământ, la doar câţiva paşi depărtare de capul retezat al soţului 
ei, dar nu înceta să le spună ucigaşilor lucruri pe care ei nu suportau să le 
audă. În cele din urmă, aşa cum zăcea acolo la pământ, i-au tăiat şi ei capul. 
Mătuşa bunicului îl tinea în braţe in timp ce se întâmplau toate grozăviile 
astea. Numai un miracol i-a ajutat să scape. Boxerii obişnuiau să ucidă şi 
copiii în rând cu oamenii adulți. 

— De ce i-au lăsat în viață pe bunicul tău şi pe mătuşa lui? 

— In primul rând pentru că Dumnezeu nu Îşi terminase încă lucrarea în 
familia Li. Avea motivele Lui să ne permită nouă să venim pe lume. A avut 
motivele Lui pentru care a trebuit să se nască mai întâi Li Wen, apoi Li 
Tong şi pentru ca Li Quan să poată vorbi astăzi, aici, cu Ben Fielding. Avea 
în vedere, aşa sper cel putin, un plan măreț cu viata lui Li Shen. Dar un alt 
motiv mi-a fost relatat de bunicul meu, pe când era foarte înaintat în vârstă. 
Mătuşa lui i-a spus că au scăpat şi datorită faptului că mama lui reuşise să-i 
sperie. 

— Cum adică? : 

— In timp ce zăcea astfel in țărână, ea cita versete din Shengjing. Versete 
copiate chiar de mâna mătuşii tatei şi lăsate lor drept moştenire. Tata a aflat 
de la tatăl său cuvintele pe care le-a rostit ea atunci şi, la rândul lui, m-a 
învățat pe mine. 

— Ce spunea? Ben se aplecă înainte. 

— A arătat spre copiii ei şi i-a spus călăului: „Dacă va face cineva să 
păcătuiască pe unul din aceşti micuţi, care cred în Mine, ar fi mai bine 
pentru el să i se lege de gât o piatră mare de moară şi să fie aruncat în mare.” 
Bărbatul a început să tremure în momentul când a ridicat sabia. Așa că a 
ucis-o pe ea. 

— Şi pe urmă? 

— Doi bărbaţi au venit spre bunicul meu, care pe-atunci avea opt ani şi spre 
mătuşa lui, pentru a-i decapita şi pe ei. Dar liderul lor, cel care-i omorâse pe 
străbunicii mei, le-a poruncit să se oprească. ,,Lasati-i pe copii în pace”, le-a 
spus el. Ceilalţi s-au apucat să strige la el, şi curând au început să se certe în 
toată regula. Cel care-i omorâse pe străbunicii mei le apăra acum copilul. 
Din momentul acela, bărbaţii au început să se omoare între ei. Au căzut 
secerati la pământ şi au murit în fata mătuşii mele. Ucigaşul străbunicii şi-a 
ridicat ochii spre cer şi a bolborosit câteva cuvinte. Mătuşa bunicului nu a ştiut 
ce să creadă la acea oră, dar mai târziu s-a gândit că ar fi putut fi o rugăciune. 

— O rugăciune? 

— Da. I s-a părut că l-a auzit pe luptătorul Boxer rostind numele lui Zhu 
Yesu. Ea s-a întrebat dacă nu putea fi şi el ca tâlharul de pe cruce — care s-a 
pocăit înainte să moară. 


— Lucrurile s-au petrecut aproape aşa cum le-a prezentat Li Quan, nu? 

— Doar că străbunicul lui nu a fost chiar atât de curajos pe cât spunea el. 
Dar Quan a avut dreptate cu privire la străbunica lui. Nan Hu a fost cea mai 
vitează femeie din câte am cunoscut. 

— Mulţumesc, îi spuse Nan Hu lui Li Manchu. Privi prin portal spre pământ 

şi vorbi către cineva care nu-i putea auzi cuvintele. 

— Era o rugăciune, Li Quan, o rugăciune de pocăință. De curând am luat 
din nou masa cu Song Ding, luptătorul Boxer care a devenit copilul lui 
Elion în acea zi. Ne-am rugat pentru tine! Ar fi trebuit să-l auzi. Este plin de 
pasiune pentru Rege. Vei fi încântat să-l cunoşti. 

— Un adevărat slujitor al lui Yesu, îi spuse Li Manchu lui Quan. Am intrat 
în Charis la câteva minute distanţă. Sigur, el n-a primit nicio altă răsplată în 
afara faptului că salvase viata lui Li Wen — dar Regele pretuieste mult acel 
unic act de ascultare pentru care şi-a dat si viata. Acum Song Ding a crescut 
mult în cunoaştere şi în pricepere. Celui care i s-a iertat mult iubeşte mult. 
Îi zâmbi lui Nan Hu. N-am fi putut fi ucişi de un om mai deosebit ca el. 


Quan isi luă haina de piele şi se pregăti să iasă afară să admire stelele. 
Dar când făcu primul pas spre uşă, aceasta sări într-o parte şi trei ofițeri de 
la BSP năvăliră în casă, unul dintre ei strângând cu putere o puşcă în mâini. 
Ben sări din pat, în timp ce laptopul îi căzu din braţe pe pământ. Bărbatul îşi 
îndreptă arma spre el, făcându-l să ridice neputincios mâinile sus. 

Bărbatul înarmat îi păzea pe Quan şi pe Ben, în timp ce Ming se chirci 
într-un colț cu Shen în braţe. Unul dintre poliţişti deschise larg uşile 
şifonierului şi aruncă conţinutul acestuia pe jos, scotocind grăbit printre 
lucruri. Celălalt răscoli toate paturile, nereuşind să găsească nimic sub 
paturile lui Ben si al lui Shen, dar sub patul lui Quan şi al lui Ming descoperi 
nişte scânduri vopsite în cenuşiu, aşezate la nivelul solului. Ridică una dintre 
ele, îşi vari mâna în gaura de dedesubt şi scoase la lumină un sac de iută, pe 
care îl întoarse cu gura în jos. Trei Biblii căzură la picioarele lui. Căută în 
fiecare dintre ele sigiliul cel roşu. Dar niciuna nu avea așa ceva. 

— Li Quan este arestat, răcni ofițerul. 

— Care sunt acuzațiile? întrebă Ben. 

Bărbatul scoase o bucată de hârtie din buzunarul cămăşii şi citi: 

— „Posesie de literatură ilegală. Distribuire de material de propagandă 
ilegal. Participare la întâlniri religioase ilegale. Conducerea de întâlniri 
religioase ilegale. Instruirea religioasă ilegală a unui minor. Asociere 
necorespunzătoare cu influențe străine.” Tai Hong spune că mai sunt multe 
altele. Se auzi soneria celularului. Ming se întinse după el, dar ofițerul i-l 
smulse din mână şi-l deschise. 

— Ce vrei? 

Telefonul zăcea mut in mâinile sale. Asa că-l zvârli de perete şi acesta se 
făcu tandari. 

— Tai Hong îi transmite lui Li Quan că e nerăbdător să-l întâlnească la 
secție. Mi-a ordonat să vă transmit salutări. Scoase de la cingătoare un 

baston de aproape o jumătate de metru şi-l lovi peste genunchi pe Li Quan. 
Având încă sunetul sec al loviturii în urechi, acesta se prăbuşi gemând la 
pământ. Ming scoase un țipăt, iar Shen începu să scâncească. Bărbatul îl tari 
pe Quan după sine spre uşă. 

— Nu! Nu! ţipă Ming. Yesu, ajută-l! 

Unul dintre soldaţi se întoarse şi se repezi spre scaunul mare din lemn de 
mahon. Înjură, lovind cu putere în el, dar urlă imediat pentru că se lovise rău 
la piciorul cu care lovise. Scaunul nici măcar nu se urni din loc. 

Ming înşfăcă o sacoșă pe care o pregătise dinainte şi încercă să i-o dea 
lui Quan. Ofițerul însă o apucă şi începu să scotocească prin ea, după care 
o aruncă pe podea. Pantaloni cafenii, o cămașă albastră cu mâneci lungi, 
lenjerie de corp, o haină veche şi o pătură. Îi făcu semn celuilalt. Unul dintre 
ei îl îmbrânci pe arestat spre ieşire. 

— Plec împăcat, spuse Quan. 

Bărbatul care se lovise la picior încercând să răstoarne scaunul şi care 
acum şchiopăta, îl îmbrânci cu fata în țărână. ` 

— Scoală-te! 

Ceilalți doi ofiţeri îl târâră până la maşina poliţiei, în timp ce Ming 
înghesuia hainele la loc în sacoşă şi alerga în urma lor. Plângând, de această 
dată ingenuncheata în noroiul din curte, începu să-i implore: 

— Vă rog, luaţi lucruşoarele astea pentru Li Quan. Bărbatul îi smulse 
sacoşa din mâini şi o aruncă cât colo. Ben dădu să pornească grăbit spre ea, 
dar îl văzu pe ofițer ridicând bastonul asupra lui Ming şi ingheta locului. 

— Dacă marele american mai face un singur pas, o să vadă că paşaportul 
nu-i foloseşte la nimic. 

Íl împinseră pe Quan în maşină. Acesta mai apucă să-i facă lui Ming un 
semn discret cu capul şi să-i arunce o ultimă privire lui Shen, care se afla în 
uşă, bine conturat de lumina din casă, privind neputincios afară. Quan avu 
impresia că distinge o pată mai mare pe pantalonii fiului său. Îşi aminti că 
fusese şi el martor cândva la arestarea tatălui său, şi că, la rândul lui, făcuse 
pe el. Spera ca Ming şi Ben să nu-i facă nicio observaţie lui Shen. 

— Te rog, Yesu, şopti Quan, nu-l lăsa să-i fie ruşine. 


Maşina porni din loc, împroşcându-i pe Ben şi pe Ming cu noroi din cap 
până-n picioare. Ben se apropie de femeia care zăcea în continuare în genunchi 
în noroi, lângă sacoşa ei. O ajută să se ridice în picioare şi o cuprinse cu brațul 
pe după umeri. Ea-şi ascunse fata la pieptul lui, tremurând. 

După câteva minute porniră încet spre casă. Shen îşi schimbase hainele şi 
făcea ordine prin cameră. Examină scaunul cu spătar înalt care era veşnic 
neocupat pentru a vedea dacă nu fusese în vreun fel distrus de cel care-l lovise. 

Dar nu reuși să descopere nimic. 

Când o văzu pe mama lui intrând în casă cu Ben, bărbia lui Shen tremura, 
iar fruntea începu să i se incrunte. Ming lăsă sacoşa să-i cadă din mână şi îşi 
luă fiul în braţe, plângând amândoi sfâşietor. 

Apoi Ming sugeră că ar trebui să-l sune pe Zhou Jin. Ben se uită la 
celularul dezmembrat de pe jos şi i-l dădu pe al său. În timp ce femeia 
vorbea la telefon, Ben îl ajută pe Shen să aranjeze şifonierul. Începu să pună 
puţinele haine înapoi prin sertare, fără să ştie prea bine unde le era locul. 
Dădu peste o cămașă veche care i se păru că ascunde ceva. O desfăcu şi 
scoase vreo zece poze. 

Cine era acesta? Se descoperi pe sine în prima dintre poze, ţinând într-o 
mână un disc de Frisbee. Clădirile din fundal arătau că fusese făcută în 
curtea de la Harvard. Într-altă poză se găsea alături de Quan, ambii zâmbind 
din toată inima. Unde era asta? Sigur, în sala Barstow, unde se întrunea 
grupul de creştini din campus. Două poze pe terenul de tenis, patru în 
camera lor comună. Tot ce se găsea în camera lor de la cămin, hainele de 
pe ei, lungimea părului, totul făcu să-i năvălească un torent de amintiri în 
minte. Mai ales ultima dintre ele — o fotografie de-a lui cu Pam aruncând cu 
felii din tortul miresei înspre fețele zâmbitoare ale celor prezenți. Probabil 
că i-o trimisese cândva lui Quan. Rămase mult timp cu privirea aţintită spre 
acea poză, până când Ming îşi termină convorbirea. 

— De ce ascundea pozele astea? o întrebă el. 

— Uneori nu bine avut poze de americani. Arătă spre poza cu grupul de 
creştini. Aici tu şi Quan aveţi Biblii în mâini. Poză foarte periculos. 

Privi şi el Bibliile pe care într-adevăr le ţineau în mâini în acea poză. 

Nici măcar nu mai era foarte sigur că mai deţinea acea Biblie. 

Ming luă fotografiile. Apoi se îndreptă spre o pernă de pe podea şi scoase 
cutia Bibliei adusă de el în ziua venirii. Aşeză poza lui Ben şi Pam alături de 
celelalte de acolo, apoi le vari cu grijă la loc. 

Ben se aşeză pe jos. 

— Merită toate astea? întrebă el. 

— Minghua nu înțeles întrebare. 

— Vreau să spun durerea pe care o aveți în familie. Merită? 

— Familia foarte importantă. Yesu şi mai important. Quan trebuie pună 
Yesu înainte de Ming si Shen. Ming trebuie să pună Yesu înainte de Quan. 
Trebuie să pună pe Yesu chiar înainte de unicul nostru fiu. 

Buzele i se strânseră în timp ce-l trăgea pe Li Shen la pieptul ei. 

APITOLUL 2G 


L IMANCHU, Li Wen şi Li Tong îşi împreunaseră mâinile, iar acum 
priveau şi se rugau. Apoi se întoarseră spre Cititor si ascultară cuvintele 
acestuia: 


Seara vine plânsul, iar dimineaţa veselia. Fă-mă să mă veselesc şi să mă bucur 
de îndurarea Ta, căci vezi ticăloşia mea, ştii neliniştea sufletului meu, şi nu mă 
vei da în mâinile vrăjmaşului, ci îmi vei pune picioarele la loc larg. Aruncati 
asupra Lui toate îngrijorările voastre, căci El însuşi îngrijeşte de voi; El nu va 
lăsa niciodată să se clatine cel neprihănit. Domnul nu lasă pe poporul Său, si 
nu-Si părăseşte moştenirea. 


— Poate că acum va începe, spuse Li Tong. 

~ Firele încep să se țeasă laolaltă, zise Li Manchu. Pânza începe să prindă 
formă. Dar cu toate astea, nu putem încă știi cum va arăta produsul final al 
Țesătorului. 

— Cel putin noi putem vedea acum partea de sus a țesăturii, spuse Li Wen. 
Ei n-o pot vedea decât pe cea de dedesubt. 

Ben o privi pe Ming. 

— Nu pot să cred că s-a întâmplat una ca asta. 

Ea-şi şterse lacrimile de pe-obraji. 

— S-a mai întâmplat şi-n alte dati. 

— I-a spus şefului poliției că a fost închis de încă cinci ori. 

— Asta în Pushan. Dar au mai fost două dati. Sau trei. Zhu Jin fost în 
închisoare de mult mai multe ori. El îi spune „seminar”. Odată fost acolo 
doisprezece ani. 

— Cât îl vor reţine? 

— Nu ştiu. Puţine zile, uneori săptămâni. Cei mai mult timp pentru Quan 
fost opt luni. 

— Quan a stat la închisoare opt luni? Dar de ce nu mi-a spus nimic? 

— Nu uşor să vorbească despre asta. Nu vrut... să atragă atenţia la el. 

— Poate că ăsta o fi obiceiul aici în China, dar eu sunt din America. O să-mi 
anulez zborul. Nu plec până nu-l văd pe Quan eliberat. 

Ming păru surprinsă, încercă să protesteze, apoi dădu încet din cap. 

— Poate că ar trebui să mă mut de aici, cât timp lipseşte Quan. Adică în caz 
că este mai cuviincios astfel, ştii ce vreau să spun. 

Ea îl privi nedumerită. 

— Sau pot rămâne să vă ajut. Bineînţeles, doar e şi Shen aici. Aş putea să 
vă ajut la cărbuni, să mai fac câteva reparaţii. Poate că-i pot fi de folos şi lui 
Shen. Dar înainte de orice pot să fac ceva vâlvă, să vorbesc cu cine trebuie, 
să-l scot pe Quan cât mai repede posibil de acolo. 

Ming zâmbi uşor, apoi spuse: 

— Xiexie, Ben Fielding. Chan Minghua este adânc recunoscătoare. 


— Johnny, ce-i cu tine? Parc-ai fi mahmur! 

— Ben? E 4:07 dimineața. Ce s-a întâmplat? 

— Scuze. Cred că am calculat greşit diferența de fus orar. 

— Unde eşti? 

— Ín China. 

— Păi nu era vorba să pleci ieri? Ă 

— Prietenul meu, Li Quan, a fost arestat. Cei de la BSP au năvălit în casa 
lui, l-au agresat şi l-au luat pe sus. Noul şef al poliției îl cam hartuieste. 

— Care sunt acuzaţiile? 

— Mai multe, dar toate se referă la activități religioase ilegale. 

— Sunt adevărate? 

— În mare, da, cel putin unele. 

—{ncalci legea chineză şi poate că ai face mai bine să te pregăteşti să suporţi 
consecinţele. Şi să ştii că în închisorile lor nu-ţi pune nimeni ESPN". 

— Uite ce e, Johnny, nu a avut loc niciun fel de audiere. Am dat telefoane 
peste tot. Nu au de gând să spună nici măcar familiei lui unde se află. 

Am nevoie de asistență juridică. Trebuie să-l scot pe Quan de acolo. Am dat 
deja nişte telefoane şi la cei de la Liao. Îi cunoşti? 

— Desigur, spuse Johnny. Sunt cea mai bună firmă de avocatură din 
Shanghai. Getz a apelat la ei de cei puţin şase ori. 

— Am pomenit de Getz şi am fost pus imediat în legătură cu un partener 
mai vechi. l-am spus că avem nevoie de ajutor în cazul cuiva acuzat de o 
infracţiune şi că, atât cât ne putem pronunţa, a fost reţinut fără niciun fel de 
proces şi fără posibilitatea de cauțiune, sau ceva în genul ăsta. Am sunat ieri, 
dar nici până acum nu mi s-a dat niciun răspuns. 

— Nu mă miră. 

— De ce? 

— Uite ce e, Ben, trebuie să stăm de vorbă. Vii acasă mâine? 

— Nici vorbă. I-am spus lui Martin că este o situație de criză. Oamenii ăştia 
mi-au purtat de grijă şase săptămâni încheiate. Nu pot să-i las baltă până nu 
văd că toate lucrurile intră pe făgaşul lor normal. 

— Bun. Anunţă-mă când afli ce are de spus Liao. Între timp, o să mă 
interesez şi eu pe-aici, să văd ce aflu. Cunosc şi eu câteva legi economice 
ale chinezilor, dar legile din domeniul infracțional mă depăşesc. Trebuie 
mai întâi să aflu care sunt capetele reale de acuzare, statutul prizonierului, 
drepturile lui şi lucruri de genul ăsta. 

— Mersi, Johnny. 

— N-ai de ce. Dar data viitoare, n-ai putea să fii drăguţ să mai aştepţi 
câteva ore în plus în loc să suni la o asemenea oră? 


Joi seara îşi luară cina tacuti, aşezaţi toţi trei în jurul mesei, cu două scaune 
libere şi două farfurii goale alături. Apoi Ben se mai jucă puţin cu Shen până 
începu să se întunece. 

— E timpul, spuse Ming. 

Urcară în maşină şi merseră vreo patru kilometri, apoi parcară în spatele 
câtorva copaci groși şi parcurseră pe jos restul drumului. 

Ben luase loc undeva în partea din faţă a camerei din casa lui Wu Xia, 
femeia bolnavă de tuberculoză. Spre surprinderea lui, Ming se ridică în 


1° ESPN — un canal de televiziune din Statele Unite cu emisiuni sportive (n.tr.) 

picioare. Shen, care şedea în faţa ei, dezveli Biblia bunicii sale, apoi se 
ridică şi el şi i-o oferi mamei, care o deschise şi începu să citească. 


Aduceţi-vă aminte de zilele de la început, când, după ce ati fost luminaţi, ati 
dus o mare luptă de suferinţe: pe de o parte, erati puşi ca privelişte în mijlocul 
ocărilor şi necazurilor, şi pe de alta, v-aţi făcut părtaşi cu aceia care aveau 
aceeași soartă ca voi. În adevăr, afi avut milă de cei din temniţă şi aţi primit cu 
bucurie răpirea averilor voastre, ca unii care știți că aveți în ceruri o avutie mai 
bună, care dăinuieşte. 

Să nu vă părăsiți deci încrederea voastră pe care o aşteaptă o mare răsplătire! 

Căci aveţi nevoie de răbdare, ca, după ce afi împlinit voia lui Dumnezeu, să 
puteţi căpăta ce v-a fost făgăduit. 

Încă puţină, foarte puțină vreme şi Cel Ce vine va veni, şi nu va zăbovi. Şi cel 
neprihănit va trăi prin credință. 


Vineri, 15 noiembrie, Ben îi sună din nou pe cei de la relaţii cu publicul 
din cadrul firmei de avocatură Liao. Recepţionera îl puse în legătură cu 
partenerul cu care vorbise şi mai înainte. ` 

-- Aici Ben Fielding, vicepreşedinte la firma Getz International. V-am 
sunat acum trei zile. 

— Da. Imi amintesc. 

— Ei bine, intenţionaţi cumva să mă sunati? Mi s-a spus că firma 
Liao este cea mai bună de acest fel din Shanghai. Am spus multor oameni 
acest lucru. Compania mea a mai făcut afaceri cu dumneavoastră şi înainte. 
Sperăm să facem şi în continuare. Dar înainte de asta, am nevoie de ajutorul 
dumneavoastră în chestiunea acestui deţinut, Li Quan. Am fost la închisoarea 
din Pushan, la Corpul Șase, nici n-au vrut să stea de vorbă cu mine. Nu au 
vrut nici măcar să-mi confirme dacă Quan se află in detentia lor. Familia 
lui trebuie să-l găsească. Trebuie să-l vedem. Avem nevoie de consiliere 
juridică. 

~ Da, domnule Fielding. Am stat de vorbă cu câţiva din asociații mei după 
ce m-ati sunat. 

— Şi? 

— Regretăm nespus... dar nu vă putem ajuta. 

— De ce nu? 

— Este o situaţie dificilă. 

— Da. Păi de asta ne-am și adresat unei firme de cea mai înaltă clasă din 
Shanghai. Imi spuneți că e prea dificil pentru dumneavoastră? 

— Nu suntem potriviţi pentru un astfel de caz. 

— Şi ce fel de caz ar fi acesta? 

— Liao este specializată în chestiuni de legislaţie economică. 

— Da, dar firma dumneavoastră prestează un pachet complet de servicii, 
nu? Vreti să-mi spuneţi că nu aveţi niciodată de-a face cu infracțiuni? 

— Domnule Fielding, doar pentru faptul că avem o relaţie amiabilă de 
afaceri cu firma dumneavoastră îmi permit să vă spun asta — că Liao nu se 
ocupă de chestiunile Partidului şi ale BSP-ului. 

— De ce nu? 

— Pentru că ne-am dat seama că este neprofitabil. E un caz care intră în 
competenţa guvernului. 

— Tocmai asta şi este problema. 

— Regretăm că nu vă putem fi de folos. 

— Şi eu la fel. Avocaţi care se tem să tragă la răspundere poliţia şi guvernul? 
N-am mai auzit niciodată aşa ceva acolo de unde vin eu. 

— Aici nu suntem în America, domnule Fielding. 

— Mie-mi spui? şi trânti furios receptorul în furcă. 

Se aşeză la computerul lui Quan de pe birou, deschise programul pentru 
trimis mesaje prin e-mail, apoi introduse o adresă. 


Salut, Johnny. Ben îți scrie. Probabil că acolo la tine e trecut de miezul 
nopții. Era cât pe-aci să te sun, dar am fost indurdtor şi m-am hotărât să-ţi 
trimit un e-mail pe care să-l poți citi mâine dimineaţă, în timp ce-ţi savurezi 
cafeaua de la micul dejun. Am ceva probleme cu laptopul meu, un virus 
cred, de aceea folosesc computerul lui Quan. Eşti norocos că a reuşit să 
facă rost de programul necesar ca tu să pofi citi toate acestea în engleză şi 
nu în chineză. ` 

Uite cum stau lucrurile: Liao se teme de conducere. Știai asta, nu-i aşa? 
Se numesc firmă de avocatură, dar nu au de gând să ridice nici măcar un 
deget ca să ne ajute să găsim un om absolut nevinovat, ce să mai vorbim 
să-l scoatem din închisoare. Acasă aş fi sunat urgent la un ziar, aş fi trimis 
un reporter să investigheze chestiunea la fafa locului şi a doua zi am fi 
fost stăpâni pe situaţie. Dar mass-media de aici se află sub un control mai 
drastic decât firma asta nenorocită de avocaţi. 

Ei bine, le-am trimis nişte e-mailuri asociaților noştri din Hong Kong, 
Taiwan şi Singapore ca să văd dacă nu pot trezi interesul cuiva. Orice ajutor 
mi-ar prinde bine şi l-aş aprecia. Dacă nu reuşeşti să dai de mine la telefon, 
scrie-mi pe adresa asta. Voi verifica regulat e-mailul lui Li Quan. 


Shen şedea într-un colț, citind din Biblia tatălui său, scrisă de mâna bunicii 
lui zâmbitoare, pe care nu o cunoscuse niciodată. Şeful poliției apucase să le 
returneze Biblia cu o zi înainte să dispară. 

Quan le reamintise că era cât pe-aci s-o piardă şi, din nou, printr-un miracol 
parcă, ea reuşise să se întoarcă în mijlocul familiei lor. Shen se întreba dacă 
şi tatăl lui avea să fie redat familiei sale. 

— Quan mi-a spus ceva când eram în avion, în drum spre Beijing, i se 
adresă Ben lui Minghua, în timp ce şedeau lângă sobă şi încercau să se 
încălzească putin. Că şcolari de aici, de prin preajmă, au fost pedepsiţi 
pentru că participaseră la şcoala duminicală a unei biserici neînregistrate. 
Spunea că elevii au fost palmuiti şi amenințați. Că au fost avertizați să nu 
mai calce pe la biserică. 

Ming dădu din cap. 

— Drumul spre Cruce este cunoscut de copiii noştri devreme. Chiar acum 
Shen citește Biblia tatălui său şi se întreabă ce se întâmplă cu acesta. 

Ben dădu şi el din cap, văzând durerea din ochii ei. 

— Mai e ceva ce am vrut să te întreb, În prima zi când am ajuns aici, i-am 
dat lui Quan Biblia pe care mi-o ceruse. Dar, în timp ce el o studia cu atenţie, 
tu n-ai scăpat nicio clipă din ochi cutia ei. Apoi ai ascuns-o. Acum văd că o 
păstrezi în perna ta. De ce? 

— Mama lui Minghua a avut şi ea o astfel de cutie. Nu a avut niciodată 

o Shengjing. Dar odată la pastor din biserica ei au fost oferit patru Biblii 
învelite în cutii speciale. El a dus Biblii în biserică la el unde fost trei sute 
de credincioşi, şi au tras la sorți. Bibliile au fost date la câştigători. Ei au luat 
Biblii cu ei acasă, ştiut că dacă fost descoperite aveau să închidă la ei, dar 
nimic nu putea răpi bucuria la ei. Cand pastor dat şi ultima Biblie din patru, 
Mama văzut că cineva a luat Biblie, dar lăsat cutie la ea în urmă. 
Aşa a rugat pe pastor să dea la ea cutie. El a spus: „Pare rău, nu mai sunt 
Biblii.” Ea a spus atunci: „Ştiu — vă rog să daţi cutie aceea, cutie este sfântă 
— cândva păstrat în ea Cuvânt la Dumnezeu.” Tinut avere cea mai prețioasă 
în cutie, pozele de familie. Ming făcut la fel. 


— Nu numai laptopul meu are probleme, acum nu mă mai pot folosi nici de 
căsuţa poştală electronică a lui Quan, îi spuse Ben lui Johnny. Azi dimineață 
am găsit un mesaj prin care cei de la server îl înştiințau pe Li Quan că 
privilegiile de care beneficia în privinţa e-mailului au fost revocate. Fără 
nicio explicaţie. Ce înseamnă asta? 

— Înseamnă că există cineva căruia nu-i plac e-mailurile trimise de el, 
răspunse Johnny. 

— Dar nu a trimis niciun e-mail — doar e la închisoare! 

— În schimb te-ai folosit tu de contul lui, nu-i aşa? E-mailul pe care mi l-ai 
trimis mie a fost probabil suficient. Parcă spuneai că ai trimis nişte e-mailuri 

de prin Hong Kong sau Singapore, nu-i aşa? Asta o fi modul lor subtil de a-ți 
transmite: „Mai las-o baltă.” 

— Adică vrei să spui că mi-au citit e-mailurile? Sper că glumesti. 

— Trezeşte-te, Ben, şi inspiră adânc mirosul de ceai verde. Chiar şi noi 
mai facem de-astea, sau cel putin am putea s-o facem. FBI-ul are aparatură 
prin care poate scana orice e-mail care intră sau iese dintr-un server, 
căutând cuvinte codate sau anumite nume. Dacă ISP îi permite FBI-ului să 
pătrundă oriunde doresc, dacă pot deschide orice mesaj electronic pentru 
identificarea activităţilor infractionale, automat este posibilă si înregistrarea 
acelor mesaje pentru a putea fi ulterior folosite ca bază legală. Se identifică 
aproape instantaneu orice mesaj, se poate afla cine vizitează un anumit site 
pe internet, nu trebuie decât să spui ce site te interesează. Dacă FBI-ul poate 
face așa ceva, crezi că Beijingul nu poate? 

— Dar... n-ar trebui să li se permită! 

— Niciun ziar serios n-o să se amestece în aşa ceva — pentru că ei dețin 
aceste ziare. Nu va exista nicio reacţie din partea opiniei publice, cum poate 
ai reuşi să obţii în Statele Unite. Şi ce-ar putea spune BSP-ul celor din guvern 
—„De astăzi nu mai aveţi acces la informaţiile noastre”? Da, sigur. Când o 
face plopul pere. Se află în posesia unui aparat uriaş de înregistrat e-mailuri. 
Oricine poate fi supravegheat. Şi dacă ceva nu le place, pot aresta pe oricine 
sau să le retragă drepturile de folosire a e-mailului. Pe prietenul tău l-au şi 
arestat deja. Acum i-au revocat şi privilegiile de transmitere a unor mesaje 
electronice, pentru că nu le place deloc ce faci tu pe-acolo. 

— Big Brother în acțiune. 

— Beijingul este supremul Big Brother. Înalt de vreo doi metri te şi 
gras de mai bine de 250 de kilograme. 

APITOLUL 97 


A, TRAS CÂTEVA SFORI cu o companie de aprovizionări care 
nu doreşte să piardă afacerea cu noi, spuse Johnny. Sigur, nici noi n-am vrea 
să renunțăm la serviciile lor, aşa că am cam întins coarda de data asta. Mai 
mult decât i-ar face plăcere lui Martin să ştie. Oricum, au reușit să scoată 
nişte informaţii de la BSP. 

— Cum? 

— Nu i-am întrebat, dar pun pariu că i-a costat câteva mii de yuani. Nu-ţi 
fă tu griji, ne trimit ei într-un fel sau altul nota de plată. Cred că va trebui s-o 
trecem la capitolul „Mită” în bugetul anual. 

— Ce ti-au spus? 

— Şeful poliţiei, Tai Hong, a fost înștiințat că prietenul tău deţine nişte 
Biblii în locuință. Aşa că a trimis nişte ofiţeri într-o vizită de noapte. Apoi 
s-a ivit şi problema unui american care locuia acolo de şase săptămâni 
încheiate deja. 

— Mulțumită arestării, s-au făcut şapte între timp, replică Ben. 

— Li Quan avea deja dosar întocmit în trecut. Este asociatul unui recidivist 
de înaltă clasă, pe care îl cheamă... am scris aici. Zhou Jin. 

Ben izbucni în râs. 

— Ce găsești de ras în asta? 

— Este un bătrânel care conduce un atelier de lăcătuşerie. Şi e pastor. 

— Al unei biserici neînregistrate? 


251 


RANDY ALCORN 


— Da, dar... 

— După cum spuneam, este infractor. Oricum, după ce au primit toate 
informaţiile, au început să-l urmărească pe Quan. Acesta apare pe o casetă 
video înregistrată într-un hotel. Se pare că instalaseră camere video în spatele 
oglinzilor de la fiecare etaj. O dată prietenul tău a fost văzut introducând 
ceva în hotel, iar la câtva timp a ieşit afară fără acel obiect. Altă dată, a fost 
observat intrând fără nimic în mână, dar a plecat cărând o sacoşă grea din 
moiton. 

— Am nevoie de numele şi adresa închisorii unde l-au reținut pe Quan. 

— Nu le am. E în Pushan, dar acolo au mai multe clădiri. Sper că n-ai de 
gând să le iei la rând pe toate. 

— O să încep cu închisoarea la care am fost data trecută, Corpul Şase. Dacă 
va fi necesar, voi încerca şi la celelalte. 

— Ai grijă, Ben. Nu vrem să se întâmple niciun incident. 

— Incidentul s-a şi întâmplat. 


— Mai întâi mi-ai spus că nu-i aici, îi zise Ben femeii de la intrarea in 
Corpul Șase. Iar acum îmi spui că nu mai e aici? 

— Poate că a fost eliberat. 

— Nu, nu a fost. Aş fi aflat. Doar locuiesc în casa lui. 

— Atunci cu siguranță că l-au transferat în altă clădire. 

— Bun. Spune-mi unde. 

Angajata schimbă câteva cuvinte de neînțeles cu supervizorul ei, apoi se 
întoarse. 

— Nu deţinem această informatie. 

— Adică refuzi să-mi spui. 

— Este împotriva politicii noastre. Trebuie să încercaţi pe calea legală. 

— Am încercat. Nicio firmă de avocatură nu vrea să ia poziţie împotriva 
BSP-ului. i 

— Îmi pare rău, domnule Fielding. 

— Nu, nu-ți pare. Dar o să-ți pară, fii fără grijă. 


— Ce se întâmplă, Johnny? Au trecut deja şase zile de la arestarea lui Quan. 

—E ca şi când am bâjbâi în întuneric. Ai impresia că ai şi ajuns, apoi te trezesti 
că eşti în acelaşi loc de unde-ai pornit. Nu am nicio noutate pentru tine. 

— Chi a organizat pentru mâine un tur de prezentare la o fabrică PTE din 

afara Shanghaiului. Probabil că-mi va lua toată ziua. Încerc să dau de tine 
vineri. Trebuie să-l găsim. Parcă ar fi intrat în pământ. Nu mai ştiu ce să fac, 
Johnny, Ar fi trebuit să fiu de mult acasă. 

— Da, Martin aduce de trei ori pe zi vorba despre asta. 

— Dar nu-l pot lăsa pe Quan şi familia lui, şopti Ben. Nu poate să înțeleagă 
asta? i 

— Ce înțelege el e că încercăm să conducem o corporație multinațională şi 
omul cheie al companiei este legat de mâini şi de picioare la celălalt capăt al 
pământului în nu-stiu-ce sat uitat de Dumnezeu, de care n-a auzit nimeni, doar 
pentru simplul fapt că fostul său coleg, din facultate s-a dovedit a fi membru 
al unui cult ilegal. 

— Trebuie să-l găsesc, spuse Ben. Încep să mă întreb dacă nu cumva o fi... 

— Mort? 

— Mulţumesc, esti tare drăguţ. O să tin minte. 

Ben aşeză receptorul în furcă, apoi încercă să se gândească la alte 
soluții, întrebându-se pe cine ar mai putea să sune, ce roti ar mai putea fi 
puse în mişcare, dar nu-i venea în minte nimic ce să nu fi încercat deja, 
Neajutorarea sa era accentuată de un sentiment de goliciune lăuntrică 
ce-l rodea fără-ncetare. leşi până la mașină şi îşi tumă câteva pahare de 
mao-tai în cana de ceai, apoi se întoarse în casă. Se aşeză într-un colt, fixând 
cu privirea scaunul cel neocupat. Aşezată pe jos în fata sa, Ming se uita la 
pozele din cutia în care se aflase cândva Biblia. Ben o descoperi pe ea într-o 
fotografie, alături de Li Quan şi Shen. Apoi văzu poza de la propria sa nuntă 
cu Pam. 

Ming îşi ridică privirea spre el. 

— Nu ajutat prea mult, nu? 

— Ce anume? 

— Mao-tai? 

Ben o privea uluit. 

Sunt momente când e greu să fii treaz. 


Era 18 noiembrie şi Ben se afla în drum spre Shanghai. Era o zi de luni, 
dar nu reusea să înceapă obişnuitul său ritual de vizualizare a telurilor 
profesionale. Dacă era ceva ce merita vizualizat, acesta era modul în care ar 
fi putut să dea de Li Quan şi să-l elibereze. 

Won Chi îi dăduse instrucţiuni precise despre cum să ajungă la fabrica 
PTE, aflată la douăzeci de minute de mers cu mașina la vest de Shanghai. 
Cât ar fi putut să se schimbe de la ultima lui vizită? Dar cel putin îi putea 
raporta lui Martin că o făcuse şi pe asta, dovedindu-i astfel că decizia de 

a-şi prelungi şederea in China nu fusese una cu totul iresponsabilă. Porni 
năvalnic spre biroul managerului pentru a-l întâlni pe Chi, salutând în 
dreapta şi în stânga, pe fiecare muncitor care-i ieşi în cale. 

Ben trecea pe deasupra fabricii pe un pod din funii, alături de manager şi 
de Won Chi, la mai bine de şase metri peste capetele muncitorilor. Vederea 
acelor oameni asa, de sus, îl făcea să se simtă oarecum ciudat. Muncitorii 
păreau indiferenți la privirile celor trei. Ben avea impresia că la picioarele 
lui se află o întreagă lume. Era o perspectivă cu totul nouă pentru el. 

Toţi muncitorii din hala principală păreau a fi bărbaţi. Exista şi o secție 
mai mică pentru femei, dar aparent nu era nicio posibilitate de comunicare 
între cele două secții. Muncitorii erau foarte concentrați să facă o muncă 
eficientă. Dar sărăcia lor era izbitoare. Deşi purtau cu toţii uniformele 
fabricii, acestea erau jerpelite, la fel ca şi fețele lor. Ca de altfel majoritatea 
chinezilor, se aruncau fără cel mai mic comentariu într-o muncă obositoare 
de zeci de ore, recunoscători că au cel puţin un loc de muncă asigurat. 

Chi îl conduse pe Ben spre un alt spaţiu separat, unde descoperi câţiva 
zeci de muncitori lucrând la nişte semiconductori. Ben le admiră munca 
în echipă. În timp ce Chi şi managerul schimbară câteva cuvinte cu un 
supervizor, Ben îşi opri atenţia asupra unui bărbat care tocmai asambla o 
piesă. Mâinile i se mişcau cu repeziciune, ca şi cele ale unui chirurg. Ben 
îi văzu pielea capului prin părul rărit. Se întrebă despre familia acestui om, 
cine era el, cum o fi arătând căminul său, viata lui de zi cu zi. Îşi dorea să-i 
poată lua un interviu. China avea 1,2 miliarde de locuitori, dar fiecare om în 
parte era o persoană, cu propria ei poveste. Ben se întreba care era povestea 
acestui om. 

— Veniti, vă rog, până aici, îl chemă Won Chi. 

Tocmai se pregătea să-l urmeze, când bărbatul de jos îşi întoarse putin 
capul pentru a privi mai îndeaproape piesa pe care o asambla. Urechea lui 
părea a fi puţin deformată. Chiar şi de la o depărtare de aproape zece metri, 
Ben putu observa lobul ferfenita şi cicatricea roşie de dedesubt... 

— Li Quan? strigă el. 

Muncitorul îşi ridică privirea, tresărind cu putere la auzul vocii de deasupra 
sa. Răspunse cu o voce uluită: 

— Ben Fielding? 

APITOLUL 29 


B UN, spuse Johnny. l-am spus odată că ai depus o mărturie 
favorabilă despre prietenul tău din fabrică; sursa mea era pe calea cea bună. 
A aflat că Li Quan fusese transferat cu o săptămână în urmă din Pushan într- 
o închisoare aflată la vreo treizeci de kilometri de Shanghai. 

— Chiar lângă fabrică. i 

~ Probabil că-i duc acolo în fiecare dimineaţă, apoi seara se întorc la 
închisoare. Sursa mea s-a încăpățânat şi n-a vrut să-mi spună câți alti deținuți 
mai lucrează în fabrică. Părea destul de nervos. Nu vrea să-şi piardă locul 
de muncă, i 
„_— Nimeni nu-şi doreşte asa ceva. Chi susține că habar n-avea de asta. 
Il cred, pentru că altfel nu m-ar fi dus nici în ruptul capului într-o astfel 
de vizită — şi mai ales nu în locul unde lucra Quan. El şi managerul m- 
au însoțit într-un birou, iar următorul lucru pe care-l cunoşti a fost să mă 
conducă politicos afară din fabrică. Am insistat să mi se permită să mă întorc 
în locul unde l-am descoperit pe Quan, dar el dispăruse între timp fără urmă. 
Era cât pe-aci să le sparg capul unora de pe-acolo. Ce-i cu povestea asta, 
Johnny? De ce lucrează Quan într-o fabrică şi cu atât mai mult într-una 
de-a noastră? Ceva e putred aici în Shanghai. 

— Ben, uite ce e... nu cred că asta e cea mai bună cale de a discuta. 

— Nu înţeleg. 

~ Cred că ar trebui să vorbim față în faţă. Mai stau vreo două zile în 
Singapore şi joi pornesc spre Hong Kong. 

Sâmbătă iau avionul spre Shanghai. Îţi voi trimite detaliile într-un e-mail 
— ba nu, stai. O să le trimit prin fax la numărul pe care mi l-ai dat, la atelierul 
de lăcătuşerie. Ce zici? Poti să mă aştepţi la aeroport. Sau mai bine să iau 
un taxi? 

— Niciun taxi de pe lume nu te poate aduce unde mă aflu eu. Ne întâlnim 
la aeroport. Chiar nu-mi poți da o idee despre ce e vorba ? 

— Păi... nu prea cred că ar fi cel mai indicat. 


Ben şi Johnny stăteau la masă într-un restaurant elegant din Shanghai, 
într-un colț retras, izolați, la cererea expresă a lui Johnny, de cei care tocmai 
serveau cina. Studiară meniul, se hotărâră în grabă asupra mâncării, iar 
acum aşteptau să dea comanda. 

— Am timp până marţi, spuse Johnny. Trebuie să ajung acasă de Ziua 
Recunostintei. i 

— Ziua Recunoștinței? 

— Da. Ştii, sărbătoarea aceea americană. Pelerini. Indieni. Curcan. Familie. 
Poate ai auzit si tu de ea. Dar probabil că nu te gândeşti să te întorci pentru 
atâta lucru, nu? 

Ben ridică din umeri. 

— Chiar dacă m-aş întoarce, nu ştiu unde aş putea să merg. După ce l-am 
concediat pe Doug nu cred că aş mai fi prea bine văzut la o reuniune de 
familie. 

— De ce nu cu Pam şi cu fetele? 

— Să sărbătoresc cu fosta mea soție? Ne înțelegem noi bine, dar... eu unul 
nu pot scăpa de sentimentul ăsta de regret şi de stânjeneală î în prezenţa ei. 
Poate că mi-e mai bine dacă rămân aici. 

— Nu pot să cred că vorbeşti serios. 

Chelnerul apăru şi ei dădură comanda, dar gândurile lui Ben nu erau nici 
pe departe la mâncare. De-ndată ce chelnerul se depărtă spre bucătărie, 
începu: 

— Aşa, Johnny, dă-i drumul. Despre ce nu puteam vorbi la telefon? 

— E vorba despre Laogai, şopti Johnny. 

— Ce? 

— Laogai. O parte a economiei chineze. Un fel de secret murdar. 

— Sigur, am auzit despre asta, dar mi s-a spus de fiecare dată că nu e decât 
o legendă de la oraş. Vrei să spui că aşa ceva există în realitate? 

— Da. Muncă silnică. Dizidentii politici şi religioşi sunt arestați. Unii ajung 
la judecată, alții nu. Guvernul gândeşte în felul următor: de ce să plătească 
pentru găzduirea şi mâncarea deținuților, când ar putea foarte bine să se 
folosească eficient de productivitatea lor? Poate că nici nu e o idee chiar aşa 
de proastă dacă este vorba de infractori serioşi si dacă sunt trataţi decent. 

— Cine ţi-a spus toate astea? 

— Poţi fi sigur că nimeni de la Pudong Technical Enterprises. Ei sunt nişte 

ignoranti în această privință, sau cel puțin aşa trebuie noi să credem. 
Hai să spunem că sursa mea principală sunt trei tipi dintr-o prestigioasă 
firmă de avocatură din Singapore, dintre care unul a lucrat în Hong Kong 
până la asimilare. Toți ştiu foarte clar ce se petrece in China. Mi-au dat 
mormane de documente ca dovadă. Mi-a luat o zi întreagă să le răsfoiesc. 

Johnny se întinse după servieta sa de piele şi scoase un dosar gros intitulat 
Vacanţă. 

— Vacanţă? 

— Da. Tipii ăştia mi-au spus că sunt acte foarte periculos de introdus in 
țară. Aşa că am ales un termen care pe cât posibil să nu dea de bănuit. 

— Te porţi de parcă ai fi cine ştie de agent secret, Johnny. 

~ Mie-mi spui? Unuia dintre oamenii noştri din Singapore i-a fost 
confiscată servieta de către cei de la securitatea din Beijing. L-au reţinut o 
jumătate de zi pentru interogatoriu. A pierdut avionul spre Shenyang. Și nici 
măcar nu avea nimic de gravitatea oricăruia dintre actele din dosarul ăsta. 

Li înmână dosarul lui Ben, exact pe deasupra sosului de soia. 

— Apreciez că ai făcut un asemenea sacrificiu pentru mine. 

Johnny ridică din umeri, 

— Hei, tu eşti vicele. Se spune că în curând vei fi peştele cel mare, că tu 
vei conduce toată treaba. Dacă o fi aşa, să-mi ridici şi mie putintel salariul. 
Nicio maşină nouă n-ar strica şi să spunem că vom fi chit. 

— Ce-i asta? | 

— O pagină dintr-o carte publicată de căile ferate chineze. Se numeşte 
Economia Laogai. Tu probabil că poți citi în chineză, dar eu nu am fost în 
stare, aşa că pe pagina următoare ai traducerea. 

Ben citi cu voce tare. 

~ Producţia Laogai serveşte ca mijloc pentru reformarea deţinuţilor si 
deţine obligaţia politică de a pedepsi şi reeduca deţinuţii. Serveşte ca unitate 
economică care produce bunuri pentru societate. Aceste două obligații 
şi țeluri (reformarea deţinuţilor şi producerea de bunuri) trebuie să fie 
promovate şi practicate în întregul proces al producției Laogai. 

Ben se uită uluit la bucata de hârtie din fata sa, apoi la Johnny, care 
continuă: 

— Şi e doar pagina 31 dintr-o carte întreagă. Până prin anii °90 au existat 
o grămadă de cărți pe tema asta, dar, odată cu presiunea exercitată de 
lumea internaţională asupra Chinei de a se ralia la respectarea drepturilor 
omului, astfel de publicaţii au fost dintr-odată interzise. Au fost utilizate 
în continuare pe plan intern, însă hai să spunem că era de dorit ca ele să 
nu treacă de Marele Zid. Ceea ce noi doi tocmai avem în fata ochilor este 
considerat „secret de stat”, şopti el. Văzându-l pe chelner că se apropie, 
acoperi actul cu coperta dosarului. 

Chelnerul turnă apă în pahare şi cafea în căni. După ce plecă, Ben descoperi 

hârtia si răsfoi câteva pagini, in timp ce Johnny îşi aranja in aşa fel scaunul 
ca să poată privi peste umărul lui. 

— Acela este un extras din Manualul de reformă a detinutului, îl lămuri 
el. Uită-te la pagina din faţă — este o publicaţie oficială de stat, scoasă de 
Biroul Laogai al Ministerului de Justiţie. Ceea ce tocmai lecturezi tu nu sunt 
afirmaţiile vreunui dizident cu privire la Laogai. Este un veritabil document 
al guvernului. 

Ben citi cu voce tare, totuşi fără a depăşi cu mult intensitatea unei 
şoapte. 

„felul fundamental al închisorilor noastre Laogai este pedepsirea şi 
reformarea infractorilor. Pentru a defini concret funcţiile acestora, ele îşi 
ating scopurile pe următoarele trei căi: (1) pedepsirea infractorilor şi punerea 
acestora sub supraveghere; (2) reformarea şi reeducarea infractorilor; G) 
organizarea infractorilor în cadrul muncii şi al activității de producție, prin 
aceasta ei contribuind la îmbogățirea societății. Unitățile noastre Laogai sunt 
în acelaşi timp instrumente ale dictaturii şi întreprinderi de tip special. p 

— Cam aşa sună asta cu propriile lor cuvinte, spuse Johnny. Îți vine să 
crezi? 

— Despre câți deținuți este vorba? întrebă Ben. 

— Nimeni nu ştie cu exactitate. Sunt cel puțin câteva zeci de mii. Dar poate 
că sunt milioane. Am aflat din surse sigure că o treime din ceaiul chinezesc 
este produs în astfel de tabere Laogai. 

Johnny studie câteva notițe scrise de mână. 

— Şaizeci la sută din produsele chimice utilizate în vulcanizarea 
cauciucurilor sunt produse într-o singură tabără de tip Laogai din Shenyang. 
Una dintre cele mai mari întreprinderi producătoare de ţevi din oțel se află in 
cadrul unei tabere de tip Laogai. Şi lista poate continua la nesfârșit. pee 
silnică este mijlocul; reforma minţii este scopul.” Asta este un citat din 
propriile lor materiale. Laogai nu e un simplu sistem practicat în închisori; 
e o sursă uriaşă de muncă gratuită. 

— Un motiv în plus ca să faci oamenii să dispară, spuse Ben. Mai întâi, 
pentru a anula pe cât posibil orice rezistență în fata Partidului. Apoi, pentru 
a-i pune la lucru pentru acelaşi guvern care i-a închis. 

— Un fel de amalgam pervers între comunism şi capitalism, observă 
Johnny. 

— Şi ce au toate astea a face cu PTE? 

— Se pare că şi ei au făcut ceva înţelegeri cu guvernul ca să angajeze 
deţinuţi. Atâta doar că nu-i plătesc. Cineva ia bani pe toată afacerea asta 
— întotdeauna există cineva care ia banii. Dar de data asta cei plătiți nu sunt 
nici pe departe muncitorii. Poate guvernatorii închisorii, poate gărzile sau 
Partidul, nu ştiu, 

— Vrei să spui că Li Quan se găseşte într-o închisoare care transportă zilnic 
muncitori la fabrica PTE pentru muncă silnică în slujba celui mai apropiat 
partener al nostru din China? 

— Muncitorii aceia în tricouri verzi pe care i-ai văzut la parterul fabricii, 
izolați într-un spațiu separat, erau probabil cu toții deținuți. Politici sau 
religioşi. Avocatul din Singapore numeşte treaba asta gulagul chinezesc. 

A spus că nimeni nu vorbeşte despre aşa ceva — se fac cu toţii că nu văd. 

— Iar Getz International este partenerul unei asemenea lucrături? 

— Da, dar se află în cea mai deplină ignoranță. Cu alte cuvinte, prietenul 
tău Li Quan lucrează pentru noi. Nostim, nu? 

~Nostim nu e chiar cel mai bun cuvânt care-mi trece prin minte. Dar acum 
nu ne mai putem numi ignoranti, nu? Quan lucrează pentru guvernul chinez 
şi pentru noi, dar nimeni nu-l plăteşte. Nu tu salariu, nu tu program de pensii, 
nu tu beneficii pentru familie. Pentru Ming şi pentru Shen asta înseamnă că 
şi-au pierdut soțul şi tatăl si micul lor venit lunar. Dar pentru Getz înseamnă 
că stă la masă cu nişte tirani. Suntem părtaşi la muncă sclavagistă, Johnny. 
Nici nu-mi vine să cred că toate astea se întâmplă în realitate. 

— Băieţii din Singapore mi-au spus că există o lege chineză prin care poți 
fi condamnat la până la trei ani de închisoare fără niciun fel de audiere, 
formală cel putin. Iar unităţile Laogai operează sub numele a tot felul de 
întreprinderi care interacționează pe piața comercială, evitând astfel să fie 
detectati de către diverşii observatori internaționali. Se ascund în spatele 
unor nume ca... se opri, căutând prin notițele sale — Ocnele Hedra sau 
Intreprinderea metalurgică Nampo. 

— Sau unitatea de producție Pudong Technical Enterprises. 

— Dar bine, Ben, interveni Johnny, la urma urmei, toate astea sunt afacerile 
interne ale Chinei. O lume întreagă nu ştie despre ele, celor care știu nu le 
pasă, iar cei cărora le pasă nu pot face nimic pentru a schimba ceva. Doar tie 
iti place să repeti mereu că pe chinezi nu-i poți prosti. Încercăm să-i venim 
în ajutor prietenului tău, dar nu putem schimba tot sistemul ăsta corupt. 

— Chiar aşa? făcu Ben. Stai să vezi. Şi strânse în pumn telefonul celular cu 
atâta putere, încât simţi că-i pleznesc oasele. 


— Până când, Doamne, până când vor mai sălta cei răi de bucurie? 
În îngâmfarea lor aruncă cuvinte pline de neruşinare, Îi nimicesc pe cei 
care sunt din poporul Tău; distrug moştenirea Ta. Asupresc pe văduvă şi pe 
străin; ucid orfanii. Ei zic: „Domnul nu vede; Dumnezeu nu ia aminte.” 

Întreaga adunare a martirilor, incluzându-i pe Li Manchu şi pe Li Tong, 
strigau într-un glas: 

~ Până când, Stăpâne, Tu, care eşti Sfânt şi adevărat, zăboveşti să judeci 
şi să răzbuni sângele nostru asupra locuitorilor pământului? 

Regele îşi ridică privirea de pe tronul său şi rosti spre adunare: 

— Dreptatea Mea este aproape. Dar mai trebuie să aveți puţină răbdare... 
până când ultimul dintre fraţii voştri va fi ucis pentru credința sa. 

— Bună, aici familia Fielding, Kim la telefon. Mami şi cu mine nu suntem 
momentan prin preajmă, dar vă rog să lăsaţi un mesaj şi luăm noi cumva 
legătura cu dumneavoastră. Mulţumim. 

— Aaa, bună, Kimmy, aici tăticul. Sper că ai primit e-mailul pe care ti l-am 
trimis acum câteva săptămâni. Ar fi trebuit să ajung acasă între timp, dar au 
intervenit câteva probleme. Eu sunt bine, dar sunt nevoit să mai zibovesc 
putin pe-aici. Aş fi vrut să vă fac o scurtă vizită de Ziua Recunoștinței, dar de 
vreme ce sunt în China, se pare că nu voi reuşi să ajung la voi. Am vrut doar 
să-ți spun că te iubesc. Şi încă ceva, nu cred că am noul număr al Melissei, 
aşa că te rog transmite-i şi ei salutările mele, bine? Cu toată situaţia de aici 
cu telefoanele şi cu diferenţa de fus orar, probabil că e mai bine să nu mă 
suni, dar îmi poți scrie un e-mail dacă ai nevoie de ceva, iar eu voi încerca 
să te sun. Şi, Pam, dacă asculti şi tu acest mesaj, sper că eşti bine şi tu. 

Vă doresc o sărbătoare frumoasă. Salutări de la familia Li din Pushan. 
Vă rog, salutati-i pe toţi cunoscutii la reuniunea de... 

Înainte să mai poată pronunţa cuvântul „familie”, legătura se întrerupse, 
lăsându-i în minte un singur cuvânt, ca un ecou: familie. 

Se lăsă pe spate, rezemându-se de rama înaltă de la căpătâiul patului din 
camera hotelului Zuanshi, unde venise pentru a face un duş fierbinte şi a 
trage un pui de somn sănătos. Nu-şi amintea să se mai fi simţit vreodată atât 
de singur. 


— Am citit toate chestiile astea pe care mi le-ai dat despre Laogai, îi spuse 
Ben lui Johnny, care se afla în Shanghai, gata să ia avionul spre casă a doua 
zi de dimineaţă. Am găsit o referire la Harry Wu şi la Fundaţia de Cercetare 
Laogai. Este un fost deținut politic. Am intrat pe internet şi am găsit câteva 
informaţii cu referire la site-ul lui Wu, chiar şi de adresa lui am făcut rost, 
dar nu reuşesc nicicum să intru pe site-ul propriu-zis. Aşa că l-am sunat 
pe Han în Singapore, iar el mi-a spus că regimul reglementează conţinutul 
tuturor site-urilor web din China, chiar şi site-urile externe la care ai putea 
avea acces. 

— Nu mă miră. 

— Han mai spune că guvernul pretinde ca fiecare companie care foloseşte 

tehnologie de criptare să se înregistreze, ca să poată fi monitorizată. 
Nu numai că pot citi e-mailuri, dar mai pot si cenzura informaţia de pe 
internet! Din fericire, Partidul a descoperit că internetul nu poate fi controlat 
chiar atât de îndeaproape ca ziarele şi televiziunea. Internetul nu are limite; 
e în afara oricăror bariere. Oricum, revenind la Harry Wu — de vreme ce 
nu am putut accesa site-ul lui, Han a listat vreo cinzeci de pagini si mi le-a 
trimis prin fax. 

— Şi ce spun? 

— Harry Wu şi-a petrecut nouăsprezece ani în Laogai. Susţine că Coaliția 
de Afaceri americano-chineză ascunde cu multă pricepere adevărul despre 
Laogai. Am verificat şi eu şi mi-e teamă că are dreptate. Au cheltuit 
douăsprezece milioane de dolari în jonglerii prin care să se garanteze Chinei 
statutul de comerț permanent. Vorbesc despre grupuri internaţionale cărora 
li s-a permis vizitarea închisorilor chineze, dar cărora nu li s-a spus nimic 
despre ceea ce spune raportul departamentului de stat — şi, citez tocmai din 
acest raport: „În toate cazurile de muncă silnică identificate de clienții din 
Statele Unite, ministrul de justiţie chinez a refuzat cererea de inspecţie, 
a ignorat-o sau pur şi simplu a negat orice acuzaţie fără a mai da alte 
explicaţii.” l 

— Uite ce e, Ben. Trebuie să-ți spun ceva... 

— Stai că mai sunt şi altele, Johnny. Singapore mi-a recomandat alte cinci 
adrese de site-uri web cu privire la violarea drepturilor civile ale chinezilor. 
Am fost într-un hotel şi am reuşit să obțin conexiunea la internet, dar nu am 
reuşit să intru pe niciunul din aceste site-uri. Toate sunt blocate si asta nu 
doar pentru Quan, ci pentru orice om care se găsește pe teritoriul Chinei, 
asta-i tot ce ştiu. Îţi poţi imagina una ca asta? Cenzurează site-urile care 
îi acuză de cenzură. lar Han susține că, dacă sursa de pe care se deschide 
site-ul respectiv se află în China, conducerea nu numai că are dreptul să îl 
blocheze pe operatorul de sistem. Îl poate şi aresta! 

— Ai dovezi pentru ceea ce spui? 

— Cine ştie? Oricum, Fundaţia de cercetare a fenomenului Laogai are 
documente cu privire la o sută de tabere de muncă silnică, care produc opt 
sute de milioane de dolari numai din vânzări. Toate figurează sub diferite 
pseudonime în directoarele pentru afaceri internaţionale. Şi se pare că mai 
sunt alte peste o mie de astfel de lagăre despre care Fundaţia se luptă să 
obțină documentaţia necesară. E incredibil, Johnny. Nu tu proces, nu tu 
compensație pentru munca depusă, condiții îngrozitoare, pedepse fizice la 
ordinea zilei. Parc-am fi într-un film de groază. Iar Quan e băgat până în gât 
în povestea asta! 

— Ben, ascultă, chiar trebuie să... 

— Atât îți spun, Getz lansează următorul mesaj guvernului chinez: Daţi-i 
bătaie şi faceţi ce poftiti cu toți oamenii ăştia, câtă vreme scoateţi vreun profit. 
Compromis. Ipocrizie. Am boicotat America de Sud pentru mult mai putin de- 
atât. Băgăm bani cu duiumul în China, în timp ce ne facem că restul nu-l vedem. 
Să faci comerţ liber e una. Dar parteneriatele? Trebuie să le transmitem mesajul 
nostru — dacă aveţi nevoie de banii şi tehnologiile noastre, de parteneriatul cu 
noi, nu mai puteți continua să faceţi astfel de lucruri. 

— Ben, te rog să te opreşti. Am mai avut odată conversaţia asta, acum 
câţiva ani. Ştiam în ce ne băgăm. Am participat la o şedinţă cu echipa 
managerială şi am călcat în picioare acea declarație semnată de cinci sute de 
oameni de afaceri din întreaga lume care numeau China ca cea mai coruptă 

țară asiatică. Mai ţii minte? Situaţia nu se poate schimba aşa, peste noapte. 
Cel mai bun lucru pe care-l putem face pentru drepturile omului este exact 
ceea ce facem acum. Prosperitatea va aduce cu ea reforma socială; de câte 
ori ne-ai predicat sloganul ăsta? Prin faptul că facem afaceri cu ei, atragem 
China în comunitatea mondială, iar acest lucru va promova implementarea 
drepturilor omului. 

— Şi dacă e totul numai vorbărie goală, Johnny? Promovăm drepturile 
omului prin faptul că ne aliem în parteneriate comerciale cu deţinuţi politici 
şi religioși care nu sunt plătiți pentru munca pe care o prestează? Drepturile 
omului sunt promovate prin violarea acestor drepturi? Ne imaginăm oare că- 
i putem mitui pe dictatori să fie mai prietenoși sau mai civilizati cu propriul 
lor popor? 

— Uite ce-i, Ben. Destul. 

— Nu, nu-i destul. Raportul ăsta spune că acelaşi fenomen se petrece în 
Iran, Irak, Mianmar, Sudan. Companiile americane stau la aceeaşi masă cu 
guverne care persecută oameni! Iar Getz se află exact în această situaţie! 

— Ben! Potoleşte-te, te rog. Am tot încercat să-ți spun, dar nu te poţi 
opri nici măcar să-ţi tragi puţin sufletul. M-am întâlnit azi dimineaţă cu un 
consilier juridic. 

— $i? 

— Toţi sunt de partea prietenului tău. 

— Dar...? | 

— Dar nu putem să răsturnăm aşa, pur şi simplu, un sistem întreg. 

Ceea ce ai încercat să faci tu nu a funcționat, iar noi deja ne-am pus în joc 
parteneriatul cu PTE. Won Chi este foarte supărat. Am avut o întrunire cu 
comitetul executiv şi s-a supus la vot. Îți ordonăm să te opresti aici. Toţi au 
fost de acord, inclusiv Martin. 

Urmară cinci secunde de tăcere mormântală. 

— Ben, mai eşti aici? Ai auzit ceva din ce-am spus? 

— Da. Şi-mi doresc să nu fi auzit. 

— Haide, totul se reduce la... 

— Da, totul se reduce la faptul că ne pasă mai mult de nişte amarati de bani 
decât de drepturile omului. 

CAPITOLUL 29 


A 


I, TIMP CE BUNICUL, tatăl şi fiul stăteau umăr lângă umăr, Cititorul 
din dreptul portalului ce dădea spre pământ citi străvechile cuvinte: 


Pentru ce se întărâtă neamurile, şi pentru ce cugetă popoarele lucruri deşarte? 
Împărații pământului se răscoală, şi domnitorii se sfătuiesc împreună împotriva 
Domnului și împotriva Unsului Său, zicând: „Să le rupem legăturile şi să scăpăm 
de lanţurile lor!” 

Cel Ce şade în ceruri râde, Domnul Își bate joc de ei. Apoi, în mânia Lui, le 
vorbeşte, şi-i ingrozeste cu urgia Sa, zicând: „Totuşi Eu am uns pe Împăratul 
Meu pe Sion, muntele Meu cel Sfânt.” Eu voi vesti hotărârea Lui — zice Unsul 
— „Domnul Mi-a zis: „Tu eşti Fiul Meu! Astăzi Te-am născut. Cere-Mi, si-Ti voi 
da neamurile de moştenire, şi marginile pământului în stăpânire! Tu le vei zdrobi 
cu un toiag din fier, şi le vei sfărâma ca pe vasul unui olar.” 


Observatorul îşi cobori privirea la cele câteva sute de fete răspândite pe 
toată fata pământului. Erau majoritatea bărbaţi care locuiau în palate şi vile 
luxoase, în case albe si resedinte regale, trăiau în huzur, cu iluzia unei puteri 
nelimitate. Îşi înălță vocea: 


Acum dar, împărați, purtaţi-vă cu înţelepciune! Luaţi învăţătură, judecătorii 
pământului! Slujiti Domnului cu frică, si bucurati-va, tremurând. 

Lui este gata să se aprindă! Ferice de toți câţi se incred în El! 


— Cred că nu ştiai nimic de toate astea, Chi, spuse Ben. Dar acest om 
este în închisoare. Iar azi se împlinesc exact două săptămâni de când a fost 
arestat. Getz este coproprietar al acestei fabrici — şi nu putem fi de acord cu 
munca silnică prestată de deţinuţi politici sau religioși. 

— Suntem fabrică chineză. 

— Da, dar suntem în parteneriat. Am investit o sumă imensă în asta, 

— În contract scris că este proprietate chineză. 

— Nu contest acest lucru. Ceea ce vreau să spun însă... e un subiect foarte 
delicat. 

— Aşa spune conducere de la Getz sau aşa gândeşte Ben Fielding? 

— Ei bine, am vorbit cu Martin şi el şi-a exprimat, de asemenea, 
îngrijorarea. 

— Domnul Getz sunat ieri ca să asigure pe noi de la PTE că nu vrea să se 
întâmple nimic care ar putea tulbura parteneriat al nostru. 

— Tocmai de aceea sper să faci tot ce-ţi stă în putință să te asiguri că 
prietenul meu va fi eliberat. 

— Eu nu sunt guvernator la nicio închisoare. Om de afaceri sunt. 

— Uite cum stau treburile, poate tu nu eşti de acord cu creştinii ăştia, dar să 
ştii că sunt nişte oameni decenti. Sunt cetăţeni foarte buni. 

— Poate un bun cetățean încălcat legea? 

— Păi, de obicei nu, dar... 

— Aici, un cetăţean exemplar nu încălcat niciodată legea. Eu auzit că Biblia 
spus să te supui la conducători. Atunci prietenul dumneavoastră de ce nu 
supus la porunci din Bibliei? 

— Ei bine, eu... 

— Poate că domnul Ben Fielding să nu mai încerce să convingă la partenerii 
lui de afaceri pentru făcut reformă în societate chinezesc, şi mai bine ar ruga 
la bun prieten al lui şi cetăţean să supună la lucruri care susține că crede. 


— Termină, Ben, izbucni Martin. 

— Am fost păcăliți să ne aliem la munca de tip sclavagist. Cum să termin? 

— Muncă sclavagistă este un termen destul de extrem, nu crezi? La fel şi 
să ne aliem. Niciodată nu am fost de acord cu așa ceva. 

Niciodată nu am ştiut că se întâmplă una ca asta. 

— Ei bine, acum ştim. 

— Bun. lar ei ne-au asigurat că aşa ceva nu se va mai repeta, nu-i aşa? 
Chi a spus că s-a ocupat de toate detaliile. Martin oftă greu. Şi pe lângă asta, 
cultura lor este alta, 

— Aşa ceva este greşit în orice cultură, 

— Detinutii din America lucrează şi ei, nu-i aşa? 

— Da, dar este alegerea lor. Şi sunt recompensati, chiar dacă nu cu acelaşi 
salariu ca şi cei aflaţi în libertate. Cel puţin au dreptul la o judecată corectă şi 
pot lua poziţie în fata acuzațiilor care li se aduc, înainte de a fi condamnați. 
lar condiţiile din închisorile noastre sunt decente. Nu se compară cu cele de 
acolo. 

— Ai gândi la fel dacă nu ar fi vorba de prietenul tău? 

— Sigur că da. 

— Eşti sigur? Când am început să facem afaceri cu China, nu erai chiar 
tu Domnul Sensibilitate Culturală, cel care nu conteneai să ne spui despre 
Uriaşul în continuă creştere şi despre cum am putea face să obținem acest 
parteneriat de beneficii mutuale? Simbioză, parcă aşa-i spuneai, mai ţii 
minte? Am râs cu toţii de Johnny pentru că nu ştia ce înseamnă asta. Probabil 
că şi-a picat examenul de la ştiinţele naturii. Şi n-au venit Jack şi Doug şi alți 
câțiva tipi de la departamentul de vânzări cu toată istorisirea aceea despre 
dizidentii închişi din China, despre violarea drepturilor omului, mita — şi tot 
tacâmul? Mai ştii la ce-i sfătuiai să se gândească când îi apucă mustrările de 
conştiinţă? 

Una din cele mai penibile lucruri la Martin era memoria lui ucigătoare. 

— Le-am spus că da, sunt câteva chestiuni legate de drepturile omului, dar 
se exagerează totul, că unii dintre aceşti oameni chiar au încălcat legea, de 
aceea se află în închisoare şi nu putem lua drept adevăr chiar tot ce spun 
grupurile care militează pentru amnistie. Dar de data asta e vorba de altceva, 
Martin. Stim care este adevărul. Quan nu e un infractor. 

— În concepția ta nu. Dar la urma urmei, nu este ţara ta, nu? 

— Ştiam că acestor oameni nu li se plăteşte cine ştie ce. Dar că nu sunt 
plătiți deloc? Muncă silnică? 

— Sunt infractori. De ce să nu fie puși să facă ceva util? 

— Vrei să spui că toată povestea asta nu-ți atinge în niciun fel conștiința? 

— Uite ce e, Ben, îmi pare rău pentru prietenul ăsta al tău şi pentru familia 
lui. Dar dacă încercăm să le impunem chestiile astea cu drepturile omului, 
Anglia, Franța, Germania — ca să nu mai vorbim de cele câteva zeci de 
companii americane — sunt gata să sară în afacere în locul nostru. Spuneai 
că schimbul de produse este un drept al omului şi că oamenii vor suferi dacă 
încearcă să-şi pedepsească propriul guvern. „Afacerile înaintea politicii.” 
Sunt cuvintele tale. Iti amintesti? 

— Gândesc şi acum la fel în anumite chestiuni. Dar poate că în unele 
privinţe... am greşit. 

Urmă o pauză lungă, în care cei doi cântăriră cuvintele pe care Ben le 
pronuntase pentru prima oară în viata lui. 

— Ei bine, reluă Martin conversaţia, cu o voce pe care și-o stăpânea cu 
greu, nu crezi că e putin cam târziu să ai mustrări de conştiinţă? Mai întâi te 
zbati să ne convingi pe toți că nu există niciun motiv moral de a nu intra în 
afaceri cu China şi că, de fapt, chiar le-am veni în ajutor maselor de oameni 
care îşi câştigă cu greu puţină libertate de mişcare. Ai reuşit să aduci Getz 
într-un asemenea grad de dependenţă faţă de afacerile cu China, încât, dacă 
eşuăm în Shanghai sau Beijing, stocul acțiunilor noastre se va prăbuşi ca o 
rață doborâtă de un vânător abil. Tu ce aştepţi de la mine să fac? Să merg 
in faţa bordului de conducere şi să le spun că Getz International se retrage 
din afacerile cu China din cauza colegului de cameră din facultate al lui Ben 
Fielding, care a fost arestat pentru încălcarea legilor chineze? 

— Nu trebuie să iesim din afaceri. Dar nu putem sta deoparte şi să-i lăsăm 
să-l persecute pe Quan doar pentru simplul fapt că este creştin. 

— Poate că prietenul tău este adevărata problemă; te-ai gândit la asta? 

— Ce vrei să spui? 

— Păi, nu tu eşti cel care l-ai concediat pe Doug Roberts tocmai pentru că 
religia îl făcuse atât de obtuz şi că oamenii nu voiau să mai lucreze alături 
de el? 

— Nu-i acelaşi lucru. Quan a fost închis, şi face muncă silnică. 

—Eo diferenţă de gen sau de intensitate? Bun, stim cu toții că Beijingul cam 
exagerează, dar la fel cum noi trebuie să rămânem în fruntea personalului 
nostru, la fel trebuie şi ei să rămână în fruntea cetăţenilor lor. Iar dacă părerea 
cuiva ajunge să interfereze cu funcționarea eficientă a afacerii — sau în cazul 
lor, a societăţii — oamenii de la conducere trebuie să treacă la fapte. Dintre 
toți, cred că tu ar trebui să respecţi cel mai mult acest mod de a gândi. 

— Nu pot să cred că purtăm discuţia asta. 

— lar eu nu pot să cred că eşti în stare să sacrifici compania mea. 

— Dar nu despre asta e vorba. 

Martin oftă din nou. 

— Eu unul am de condus o afacere în absenţa celui mai preţios vicepreşedinte 
al companiei mele. Tu ce doreşti de la mine, Ben? 

— Won Chi nu pare dispus să coopereze deloc. Se eschivează. Dă-mi 
undă verde să pot merge cu problema mea la Dexing sau la altcineva din 
managementul superior al PTE. Oricine altcineva în afară de Chi. Ajută-mă 
să ajung la managerul coordonator al fabricii PTE. Trimite-mă în numele 
companiei Getz la şeful BSP, la guvernatorul închisorii din Pushan, la 
primar, la viceprimar, la hingheri, la oricine, la toți. 

— Nu te apropia de biroul primarului! N-am nevoie de circ. 

Martin oftă din nou. Bine, du-te la Dexing. Îi voi trimite un e-mail prin care 
să-l anunţ că vrei să clarifici câteva lucruri, că încerci să-l ajuţi pe prietenul 
tău, dar că avem toată încrederea în operaţiunile întreprinse de PTE. Ştim 
că n-a fost decât o greşeală omenească. Bine? Discută şi tu pe un ton mai 
cordial cu ei. Poate că e vorba de o simplă neînțelegere. Poate că sunt doar 
câțiva deţinuţi care au fost aduși în fabrică, poate nu e cine ştie ce. Dar 
ascultă la mine, Ben, şi deschide-ti bine urechile. Nu vreau să faci absolut 
nimic ce ar putea pune în pericol afacerile companiei Getz. M-ai înţeles? 

— Am înțeles. 

— Nu vreau să fiu nevoit să te dau la o parte şi să-i incredintez lui Jeffrey 
sarcina parteneriatului cu PTE. Nu vreau să văd că-ţi pierzi interesul 
pentru scaunul meu şi nici că nu mai tânjeşti după ziua când voi ieşi la 
pensie. Dar să nu faci vreo greșeală — dacă te foloseşti de poziția pe care 
o ai pentru a-i exploata pe partenerii noştri în favoarea intereselor tale 
personale, credibilitatea se va duce pe apa sâmbetei, iar reputația companiei 
Getz International va pluti la vale odată cu ea. Nu am de gând să permit să 
se întâmple una ca asta, Ben. Fii sigur de asta. Doar prietenia noastră ţi-a 
îngăduit să mergi atât de departe. Dar, crede-mă, esti pe punctul să depăşești 
orice limită a acestei prietenii. 


Ben reuşi să doboare un copac putred cu mişcări largi, bucurându-se că 
avea ocazia să se descarce, lovind cu toată puterea în ceva. Reîmprospătase 
provizia de cărbune şi pielea îi era acum îmbâcsită de praful negru şi 
înecăcios. Încercă să se şteargă cât putu mai bine, apoi se duse la lighean şi se 
spălă să îndepărteze cât de cât murdăria. Ii lipseau refugiile lui săptămânale 
la hotel — iar duşurile mai mult decât orice. Mai erau încă patru zile până în 
decembrie şi trecuseră deja două luni de când plecase de acasă. Amintirile îl 
purtară la Pam, la Melissa şi la Kim, care în acel moment se aflau probabil 
la mama lui Pam, de Ziua Recunostintei. Se întrebă dacă vreuna dintre ele 
se gândea la el. 

Ming se aşeză pe jos şi se uită din nou la pozele de familie. O văzu atingând 
cu degetul o fotografie care-l infatiga pe Quan la atelierul de lăcătușerie. 

Ben își turnă un pahar de apă şi se aşeză alături de ea. 

— Tu şi Quan păreți foarte îndrăgostiţi unul de celălalt. 

— Da, spuse ea cu o voce de fetiță. Foarte. 

— Şi Pam şi cu mine am fost îndrăgostiți cândva. Parcă s-ar fi întâmplat cu 
secole în urmă. 

Regretă imediat că rostise acele cuvinte. Ming îl privi. Văzu compătimirea 
din ochii ei si se simți stingherit. 

— Quan cunoscut pe voi amândoi în facultate, spuse Ming atentă. El nu 
înțelege de ce voi divorțat. 

Ben ridică din umeri. 

— Lucruri de genul ăsta se întâmplă. Oamenii se schimbă, Pur şi simplu nu 
ne-am mai iubit. 

— Ce înseamnă asta? 

— Am început fiecare să ne trăim viaţa pe cont propriu. Eu aveam cariera, 
golful, tenisul. Ea scria, mergea la aerobic, avea copiii. Ştii şi tu cum e. 

Ming îl privea nedumerită, cu ochii mari. Era evident că nu ştia cum e. 

— Copiii voştri nu apropiat mai mult pe voi? 

— Pentru o vreme, cred că da. 

— Şi nu afi lipit unul de altul ca să făcut faţă la probleme, la ostilitate din 
lume, la persecuție — nici asta nu a făcut să stati uniți? 

— Am trecut prin perioade dificile. Foarte dificile. Dar ostilitate, persecuție? 
Nu. Aşa ceva nu există în America. 

Ming dădu din cap. 

— Poate că aici fost problemă. 

— Nu m-am gândit niciodată la lipsa ostilitafii şi a persecuției ca la o 
problemă. 

— Sofie şi sot trebuie să fie mai mult decât iubiţi. Trebuie tovarăşi, soldați 
„ care luptă unul lângă celălalt pentru aceeaşi cauză mare. Mama lui Ming 
spus: ,,Sotie şi soț nu trebuie numai să stea culcat faţă în fata, ci să se ridice, 
umăr lângă umăr.” Trebuie să facă faţă împreună la cel mai rău lucru pe 
care Mogui pregăteşte la ei. Iar când ei iau putere de la Yesu, El îi leagă 
împreună. 

— Asta s-a întâmplat cu tine şi Quan? 

— Depindem unul de altul, avem nevoie unul de celălalt. Quan spus la 
mine că cuplurile în America vorbesc foarte deschis despre dragoste. 

Dar şi că ei pierd dragoste si se plimbă de la o persoană la alta. Asta nu 
înțeleg. Ming este dor de Quan ca iubit, spuse ea cu vocea tremurând. 
Dar mai ales ca prieten şi tovarăş. 

Ben se gândi la bietul său coleg de cameră urmărit de ghinion, al cărui vis 
profesional fusese frânt, care câştigase a suta parte din venitul total al lui 
Ben, iar acum zăcea în cine ştie ce închisoare uitată de Dumnezeu. 

Şi ceea ce-l soca era sentimentul deosebit pe care-l avea faţă de Quan în acel 
moment. Invidie. 


— Am veşti bune, îl anunţă Johnny. Sursa mea m-a informat că, drept 
urmare a faptului că am făcut lumină asupra acestei chestiuni, Li Quan a 
fost transferat înapoi la Corpul Şase. 

— Transferat? Nu l-au eliberat? 

— E un pas în direcția bună, nu? 

— Şeful poliţiei din Pushan l-a luat în ochi răi. Nu ştiu cât de mare e 

„influenţa lui în închisoare, dar... 

— Dacă te trezeşti acum să-mi spui că era mai bine să rămână să lucreze în 
fabrică, să ştii c-ai întârziat puţin! 

— Scuză-mă, Johnny, Apreciez cu adevărat tot ce-ai făcut. Getz s-a spălat 
pe mâini. Cel puțin în privința lui Quan. Cine ştie câți alți deținuți mai 
lucrează acolo. 

— Nici nu cred că vreau să ştiu, răspunse Johnny. 

— Acum, că s-a întors în Pushan, o să mă prezint chiar mâine la Corpul 
Şase. Trebuie să mă lase să-l vizitez. 

~ Nu prea cred că trebuie nimic. Dar de vreme ce tot te-ai apucat să baţi 
pe la toate uşile, o să văd şi eu ce mai pot rezolva cu sursa mea. Sper numai 
să te putem ajuta să intri la prietenul tău. Johnny îşi drese vocea. Mai e ceva, 
Ben. Nu ştiu cum ar fi mai bine să ţi-o spun. 

— Ce anume? 

— Sursa mea a făcut o fotocopie a acuzațiilor care i se aduc lui Li Quan. 
A trebuit să mi le traducă cineva. Nimic nou, cu excepția unui amănunt. 
Potrivit acestui raport, o persoană a furnizat informaţia conform căreia Li 
Quan îl îndoctrinează ilegal cu creştinism pe fiul său minor. Asta este de 
altfel cea mai serioasă acuzaţie împotriva lui. E o infracțiune majoră. 

— Cine a furnizat informaţia asta? ‘ 

— Păi, raportul a fost întocmit de unul dintre partenerii tăi de la PTE, Won 
Chi. Dar el spune că sursa informației sale este... Ben Fielding. 

'APITOLUI L 20 


D UPĂ O ORĂ petrecută în fata biroului de la Corpul Şase, timp 
în care enumeră iar si iar în minte recomandările din domeniul afacerilor 
şi îşi demonstră cursivitatea cu care vorbea limba chineză, Ben fu escortat 
de un gardian înarmat până la marginea unui gard prin ale cărui ochiuri 
era împletit un fir de sârmă ghimpată. Gardianul îi spuse câteva cuvinte 
sentinelei dinăuntru, care se făcu nevăzut în spatele unei uși umbrite ce 
dădea înspre celule. 

Ben ştia că biletul de voie care îi va garanta în cele din urmă intrarea 
la Quan era statutul lui de cetăţean american de seamă, angajat într-un 
parteneriat ce aducea profit Chinei. Fără poziţia pe care o ocupa în cadrul 
companiei Getz, nu ar fi reușit niciodată să ajungă atât de departe. Trebuia 
să facă tot posibilul să joace cât mai bine cărţile pe care le avea în mână şi să 
le dea toate motivele să-i permită să-l viziteze pe Quan până când va reuşi 
într-un fel sau altul să-l scoată afară. 

Chiar și aici, la o distanță de 12 metri de cea mai apropiată clădire, celulele 
miroseau ca saltelele mucegăite ale unor vagabonzi. După zece minute, 
gardianul reapăru însoțit de un om palid cu umerii aduşi înainte. Li Quan! În 
secunda în care-l revăzu, Ben se simți în acelaşi timp uşurat şi şocat. Colegul 
lui de cameră atât de pedant, care era un adept înfocat al obiceiurilor chineze 
şi care se îmbăia cu regularitate în facultate, purta de-această dată aceleaşi 
haine pe care le purtase în ziua când fusese arestat, cu două săptămâni şi 

jumătate în urmă. Doar că acum erau mizerabile şi pline de noroi întărit. 
În afara uniformei pe care o purtase în fabrică, Ben se întreba dacă mai avea 
vreun schimb de haine în afara celor de pe el. 

Quan îşi vari degetul arătător printre orificiile gardului. 

Ben îl apucă de deget. 

— Cum eşti? 

Quan zâmbi şi dădu uşor din cap. 

— Zhu Yesu este credincios. 

— Ti-am adus nişte haine de la Ming. 

Ben ridică sacoşa, o deschise şi scoase la iveală o cămaşă albastră cu 
mânecile lungi, o pereche de pantaloni cafenii, şosete şi o pereche de 
pantofi obişnuiţi din piele. Lui Quan îi luciră ochii când descoperi pătura 
din sacoşă. 

— Sper numai să-mi permită să le păstrez. E frig aici. 

— Te ajut eu cumva, rosti Ben. Ai şi o sticlă mare cu apă. 

— Apa proaspătă este binevenită. Colegii mei de celulă ar fi recunoscători. 
ÎI privi pe Ben în ochi. De ce mai esti în China? 

— Credeai că o să te las în închisoare fără să fac nimic pentru a te scoate 
de-aici? 

— Ben Fielding este mai puternic decât aş fi crezut dacă mă poate scoate 
dintr-o închisoare chineză. 

Ben îl privi pe gardian, care stătea în picioare la doar trei metri în spatele 
lui Quan. Așa că începu să vorbească în engleză. 

— Tu cum eşti? 

Quan ridică din umeri. 

— Nu prea ni se dă mâncare. Şi este chiar mai puţină de când am încetat să 
lucrăm în fabrică. 

— Cred că din vina mea nu te mai găseşti acolo. 

— Aici, nu fac decât să stau toată ziua închis. Nu ne trebuie multă mâncare. 
Dar ieri ni s-a dat fiecăruia câte un ou. Colegii de celulă m-au învăţat să 
păstrez coaja, s-o zdrobesc şi să beau pulberea cu apă, pentru calciul din 
ea. 

Ben simţi cum i se pune un nod în gât. 

— Trebuie să fie greu să nu aveți... posibilitatea de a vă spăla. Quan pe care- 
| ştiam obişnuia să se spele pe mâini şi după ce mângâia un câine. 

— Poate că nu mai sunt Quan cel pe care-l stiai. 

— Ming avea sacoşa pregătită în noaptea în care ai fost arestat. Spunea că 
ştiai că urmau să vină. 

— Unul dintre... prietenii noştri de la BSP mi-a văzut numele pe o listă de 
persoane ce urmau a fi arestate. Și mi-a trimis vorbă. 

— Nu te-ai gândit să fugi? 

— Mi-a trecut prin minte. Dar nu voiam să-i hărțuiască pe Shen şi pe Ming. 

Oricum îi va fi destul de greu lui Shen la şcoală. Ştiu asta. 

— De ce te-au arestat? | 

— Când te duci de prea multe ori pe munte, e cu neputinţă să nu dai ochii 
într-o bună zi cu tigrul. Era doar o chestiune de timp până aveau să mă 
prindă. Dar nu-i prima oară că sunt arestat. De fiecare dată m-au eliberat în 
cele din urmă. 

— Ming spunea că ultima oară te-au ținut opt luni. 

— Sper că de data asta va fi totuşi mai puţin. Cum îi merge familiei mele? 

— Bine. Le e dor de tine. 

— Spune-le, te rog, că şi mie îmi este dor de ei. Şi mai spune-le... că nu e 
rău deloc aici. Suntem multi creştini. Pot propovădui Evanghelia şi am fraţi 
cu care să mă închin. Unii gardieni sunt foarte brutali. Dar unii nu sunt chiar 
atât de răi. Ne rugăm pentru ei. 

— Cred că e îngrozitor. 

— Nu, nu e îngrozitor. E greu. Dar pentru mine nu e chiar atât de rău. 
Un gardian i-a povestit unuia dintre frați despre un pastor care a fost închis 
într-un bloc cu celule subteran şi stă acolo de unul singur, izolat în întuneric. 
Nu a mai văzut lumina soarelui de șase luni. 

— Şase luni? 

— Am auzit multe istorisiri de la noii mei prieteni. Sunt sate în care 
creştinilor nu li se întâmplă nimic. În altele în schimb, sunt bătuţi şi le sunt 
distruse casele. Într-un sat, un frate a fost crucificat. În alt sat, pe-o soră au 
stropit-o cu benzină şi i-au dat foc. Unul mi-a povestit despre creştini care 
au fost îngropați de vii. Sunt lucruri mult mai rele decât tot ce-am apucat să 
văd cu propriii mei ochi. Închisoarea de-aici nu e chiar atât de restrictivă. 
Comparativ cu iarna persecuției pe care a trait-o tata, ar putea fi considerată 
o adevărată primăvară. 

— Tot nu-mi vine să cred că îi obligă pe deținuți să presteze muncă silnică, 
spuse Ben. 

— Am aflat despre fabricile de tip Laogai prima dată când m-au dus într-un 
astfel de loc. Dar am mai lucrat în închisoare şi înainte. Acum doi ani am fost 
închis într-o închisoare afiliată unei livezi. Eu şi ceilalți deţinuţi trebuia să 
confecţionăm ladite pentru fructe. Fiecare dintre noi trebuia să facă două 
sute de astfel de ladite, în caz contrar luam bătaie. Acum cinci ani am fost în 
altă închisoare. Acolo asamblam în fiecare zi ghirlande cu beculete pentru 
Crăciun. 

— Instalații de lumini pentru Crăciun? 

— Norma mea zilnică era să instalez trei mii de beculete. Când mi-am 
depăşit-o două zile la rând, mi-au mărit-o la patru mii. Aveam probleme, 
nu mai reuşeam să disting clar obiectele pe care le tineam mână, aşa că n-am 
mai reuşit să-mi termin norma. M-au bătut. A doua zi am început lucrul odată 
cu răsăritul soarelui şi am lucrat la lumina lumânării până seara la ora 11. 

Cam atât îmi trebuia ca să-mi îndeplinesc norma. Am făcut asta zi de zi, câte 
şaptesprezece ore. 

— Cred că acum e perioada când încep să se aprindă instalaţiile luminoase 
de Crăciun. Dar nu ştiam că şi chinezii folosesc aşa ceva — poate sunt pentru 
alt scop decât sărbătorirea Crăciunului? 

— Mi s-a spus că urmau să fie trimise în America, pentru a fi vândute acoio. 
Ben, tu ai folosit instalaţii cu lumini? 

— N-am mai sărbătorit Crăciunul în ultimii ani. Dar pe vremea când eram 
încă împreună cu Pam şi cu copiii, da. Obişnuiam să folosim instalații 
luminoase. 

— Atunci poate că ai folosit instalații asamblate de fostul tău coleg de 
cameră. 

Ben îl privi, cântărindu-i cuvintele. 

— S-a întâmplat să se ardă vreun beculet? întrebă Quan. 

— Da. În fiecare an am avut câteva incidente de acest fel. 

— Atunci acelea nu au fost dintre cele asamblate de mine, spuse el, zâmbind 
cu toată fata. Pentru că Li Quan a fost cel mai priceput asamblor de beculete 
de Crăciun din toată China. 

— Sunt convins, spuse Ben. 

Gardianul îl înşfăcă pe Quan de umăr şi-l îmbrânci în spate, apoi îl 
înghionti spre intrarea din clădirea de cărămidă. 

— Te scot eu cumva de aici, îi strigă Ben din urmă. Promit. 

Quan dispăru în bezna din spatele uşii. Ben se apropie de gardianul de afară 
care se afla la câţiva metri de el şi îl întrebă dacă nu ar putea să ducă sacoşa 
în celula lui Li Quan. Bărbatul clătină din cap. Ben scoase din buzunarul său 
trei bancnote de douăzeci de dolari americani şi-i întinse gardianului, care 
încuviință din cap şi luă îndată sacoşa. i 


Ben stătea rezemat de arborele de ginkgo, în timp ce un grup de femei se 
rugau împreună cu Ming în casă, iar Shen era la şcoală. 

in cele din urmă femeile ieşiră afară ca un roi de albine gălăgioase; trei 
dintre ele se urcară pe biciclete, în timp ce alte patru coborâră pe jos spre 
drumul ce ducea la şoseaua principală. Ben intră în casă. 

— Mă bucur că sunt atâtea femei cu care te poți ruga. Dar eu simt că trebuie 
să fac mai mult de-atât. 

— Ce ai putea face mai mult decât să te rogi? îl întrebă Ming. 

— Trebuie să încerc să tulbur nişte ape. 

Ea-şi înclină uşor capul la auzul cuvintelor lui fără noimă. 

— Nu-i aşa rece astăzi. N-ar vrea Ben Fielding bem ceai la ginkgo? 

Minghua pregăti ceaiul verde, îl turnă în ceşti, pe care le aşeză apoi pe o 
tavă micuță şi le aduse afară, sub copac. Şedeau exact sub inima încrustată 
în scoarța copacului care conţinea inițialele lui Ming şi ale lui Quan. Ming 
părea mulțumită de tăcerea care se aşternuse între ei. Dar Ben nu. 

— Cum e să fii femeie aici? întrebă el. Este adevărat ce se spune? 

— Ce se spune? 

— Când a avut loc conferința internaţională a femeilor de la Beijing, au 
fost prezentate o serie de subiecte controversate. Unii delegați din occident 
au susţinut că femeile de aici sunt exploatate. Sunt sigur că ai auzit de toate 
protestele care au avut loc cu ocazia conferinţei. 

— Nu auzit nimic despre niciun conferinţă. 

— Nimic? 

— Multe întâmplă în China şi chinezi nu ştiut nimic! Şi multe care ştim noi, 
poate, nici nu întâmplat. Izbucni în râs. Dar te rog, spune lui Minghua mai 
mult de conferinţa asta. : 

— Păi, să fiu sincer — şi sper să nu te simţi ofensată — una din principalele 
teme abordate a fost tocmai religia, modul în care mai ales creştinismul le 
limitează pe femei. 

— Nu înțeles. 

— Prezentatorii susțineau că în religia creştină, bărbatul este considerat 
superior, iar femeia inferioară. 

Ming îl privi uluită, nevenindu-i să-şi creadă urechilor, iar Ben ştiu că 
dacă nu ar fi fost atât de amabilă, l-ar fi făcut pe dată cel mai mare idiot. 

— Poate vorbit de confucianism? Vechi proverb spune când fiu se naşte îi 
dai bucată de jad să joace cu ea. Dar când fiică se naşte, ei dai numai cioburi 
de la oală vechi şi spart. Budism şi confucianism privit la fel pe femeie. Mao 
Jzedun spus: „Femeile susțin jumătate de cer.” Dar astea sunt vorbe goale 
— toți ştie — bărbaţi consideraţi mult mai important. 

— Probabil că e greu să fii crescută într-o lume în care există acest mod de 
a privi femeia. . 

Ea-si înălță capul. ` 

— Nu crescut cu acest mod de văzut femeia. 

— Dar ai crescut în China, nu? 

— Crescut în familie de creştini. Crescut în biserică. Zâmbi larg. Tata si 
mama lui Minghua au dat la ea jad în mâini. Râse. Sigur, nu ne-am permis 
piatră de jad. Dar fratele meu şi eu fost egali. Niciodată nu simțit că părinţi 
au iubit mai putin la mine. Ben Fielding nu ştiut că de ani de zile în China 
se dau teste la femei gravide? Testele ilegal acum, dar făcut cu mită şi azi. 
Când test arată că bebe fetiță, părinţii ucid la ea pentru că doresc băieţel. 
Credincioşi în Yesu nu ucid fetițe. Asta nu spus acolo la conferinţă? 

— Nu, nu cred. 

— Dar vorbit despre cum învaţă misionari la chinezi respect la femeie? 

— Păi, adevărul e că la acea conferință misionarii au fost catalogati drept... 
cei care poartă cea mai mare parte a vinei. 

Ea clătină cu putere din cap. 

— Quan putut spune mai bine, pentru că străbunici ai lui venit la Yesu 
prin misionari. Dar odată cu Evanghelie venit şi prima învățătură că bărbat 
şi femeie egal în ochi la Dumnezeu. Misionarii insistat pentru acord la fel 
de mare de ajutor medical la femeie ca la bărbat. Au făcut să fie siguri că 
fetite educate la şcoală la fel ca băieţi. Misionarii deschis primul şcoală de 
fete. Mai târziu, început universitate de fete. Mătuşa lui Quan a fost în aşa 
universitate înainte să închidă comunişti. 

— Dar eu credeam că guvernul chinez a construit primele şcoli pentru 
fete. 

— O, nu. Ei făcut şcoli numai după misionari. 

— Spune-mi ce e cu politica asta a singurului copil. 

— Foarte greu. Foarte crud. Ea-si plecă privirea. După ce născut pe Shen, 
ei sterilizat pe Chan Minghua. 

— Îmi pare rău. 

— Sora lui Minghua este Yaomei. Singur copil al ei — o fetiţă — murit, dar 
şi ea fost sterilizat. Nu mai poate avea altul. 

— Trebuie să-i fie foarte greu. 

— Ben şi Pam Fielding avut trei copii? 

— Doi încă în viata. 

— Mare binecuvântare. Asa spune Shengjing. 

— Am auzit despre avorturi silite la al doilea sau al treilea copil. 

E adevărat? 

— În satele din Caidian, în provincie centrală Hubei, al patrulea bebe au 
aruncat oameni de la planificare familială în câmp noroios departe de casă, în 
faţă la părinți. Au aşteptat la ei acasă când întors părinţi de la spital. Oamenii 
supăraţi, așa că oficiali au fost pedepsiţi. Dar dacă ar fi făcut în linişte, nimic 
nu ar fi spus. Da, multe avorturi silite. În unele sate, înființat detaşament de 
poliţie pentru ridicat femeie gravidă în camion şi dus la spital să ucidă copil 
din pântec. Foarte oribil. 

Ben îşi aminti câteva ocazii când luase apărarea politicii de a avea un singur 
copil practicată de China. Era bucuros că Ming nu putuse auzi cuvintele pe 
care le rostise atunci. 

— Nu uşor de crescut un copil. Nu vrut să fie un „Mic Împărat” rasfatat, ca 
multi alți baietei. Minghua îngrijorat că Shen nu o să aibă soție. 

— De ce? 

— Avorturi selective pe sex. Mult mai multi băieţi decât fete, milioane de 
băieţi mai multi. Foarte trist. Dumnezeu foarte tare mânios. Zhou Jin spus 
că China trebuie să fie judecat. Shengjing spus că Dumnezeu judecă toate 
popoare care ucid copiii lor. Spus asta la conferința de la Beijing? 

— Sunt aproape sigur că nu. 

— Vorbit despre legat la picioare? Îmi amintesc despre picioare legate la 
bunica mea. Am văzut când spăla picioare la ea. Foarte mici şi urâte. Toate 
degete îndoite la o parte. La fete legat picioare când avut numai ani puţini. 
Crezut că picior mai mic la femeie, mai frumos. Cine nu vrut legat la picioare 
avea greu să găsească sot. Foarte crud. Dar misionari învăţat pe oameni să 
nu mai lege picioare. 

— Ciudat. Eu n-am auzit despre misionari decât că nu au respectat cultura 
chinezilor. 

— Nu respectat legatul la picioare. Nu respectat învățătură că femei 
inferioare şi că nu trebuie educat la ele. Nu respectat copii mirese şi 
prostituție. Misionarii au fost cei mai multi femei, să ştii. 

— Nu ştiam. Cred că sunt multe lucruri pe care nu le ştiu despre China 
— mai ales despre creştini. 

— Pentru că misionari învățat pe femei la fel ca bărbați, când cei mai 
multi bărbaţi aruncaţi la închisoare şi lagăre de muncă, femeile luat locul. 
Guvernul gândit că dacă arestat bărbaţii, Biserica murit. Foarte greşit. Dorim 
să avem mai mulți pastori bărbaţi. Dar când bărbaţi în închisoare, femei 
trebuie păşească în faţă. Cei mai multi creştini în China femei. Biserica este 
singurul loc unde femei şi bărbați cu adevărat egali. Ming zâmbi larg. 

În China, guvern dat la femei oale sparte. Yesu dat la noi piatră de jad. 

APITOLUL 2] 


UAN, ARATI ÎNGROZITOR. 


— Mii de mulțumiri lui Ben Fielding pentru părerea lui incurajatoare despre 
infatisarea fostului său coleg de cameră. 

— Nu glumesc. Povestea asta te distruge și pe tine şi pe-ai tăi. Acum e 
decembrie — şi se face tot mai frig. 

— Da, am observat şi eu. 

— Nu pot să nu te întreb — chiar merită? 

— Merită întotdeauna să faci ce este drept. Poate că nu pentru ziua de azi. 
Dar întotdeauna pentru ziua de mâine. Ben Fielding nu crede că merită? 

Ben simţi gravitatea întrebării şi refuză să răspundă. 

— Pastorul Zhou Jin mi-a spus că nu mi se va permite cu niciun chip să te 
văd din nou. 

~ Şi eu sunt surprins. Chiar şi familiilor li se permite destul de rar să ne 
viziteze. Dar unui străin? Aşa ceva eu unul n-am mai pomenit. Cineva de 
la conducerea Corpului Şase trebuie să fie de părere că acest lucru este în 
avantajul lor. Sau poate că e pur şi simplu o minune. 

— Ei bine, câtă vreme îmi vor permite, voi mai veni în vizită la tine. 

Ben se simți vinovat să nu sufle o vorbă despre mita pe care o dădea în 
stânga și-n dreapta, dar ştia că Li Quan nu ar fi fost de acord cu aşa ceva. 

— Quan, pot să te întreb ceva? 

— După cum bine vezi, sunt un om foarte ocupat, cu o agendă foarte încărcată. 

Quan zâmbi. Dar da, întreabă-mă. 

— Este drept să nu te supui guvernării? Ben îl privi pe prietenul său în ochi 
printre ochiurile de sârmă ghimpată. 

— Mă răzvrătesc față de guvernare ori de câte ori mă rog cu familia mea 
înainte de mâncare. 

— Dar nu spune şi Biblia că trebuie să fim supuşi conducerii? 

— Fostul meu coleg de cameră își aminteşte atât de puţine lucruri din 
Biblie, dar această poruncă şi-o aminteşte? Sau poate că i-a amintit-o 
cineva? Ceea ce nu-ți aminteşti sunt nenumăratele situații când bărbați şi 
femei evlavioase au încălcat legea. Cei trei prieteni ai lui Daniel nu s-au 
închinat înaintea împăratului, ci au rămas credincioşi lui Dumnezeu. 
Moaşele evreilor, părinţii lui Moise, Rahav, viteazul Obadia, care i-a salvat 
pe profeti din mâinile Izabelei, Estera, care a intrat la curtea regelui pentru 
a-i salva pe evrei, magii, care au încălcat porunca regelui Irod pentru a-l 
proteja pe Isus cel nou-născut, am studiat toate aceste pasaje biblice şi 
le-am învăţat pe când eram în livadă. 

— Nu sunt prea familiarizat cu toate astea. Dar nesupunerea pe plan civil 
mi se pare destul de gravă. Ca să nu mai menţionăm cât te costă pe tine şi 
pe familia ta. 

— Ceea ce este legal nu este întotdeauna şi drept, spuse Quan. Ce este ilegal 
nu e întotdeauna greşit. Ne supunem conducătorilor noştri pentru că, după 
cum spuneau Pavel şi Petru, aceştia sunt instrumente ale lui Dumnezeu. 
Dar atunci când ei încalcă legea lui Dumnezeu, lucrurile se schimbă. 
Apostolul a spus: „Trebuie să ne supunem mai mult lui Dumnezeu decât 
oamenilor!” Isus, Petru şi Pavel au trecut cu toții prin închisoare. Au fost cu 
toții executaţi ca nişte tâlhari, ca nişte infractori care au încălcat legea. Când 
legile sunt nedrepte, oamenii drepți şi integri le vor încălca. Iar atunci când 
sunt prinşi, înfundă închisoarea. Quan îl privea fără ocolişuri. Ben Fielding 
mi-a pus o întrebare. Acum îi voi adresa eu una. 

— Bine. 

~ Ce-i pasă bunului meu prieten ce spune Biblia despre nesupunerea față 
de conducători, de vreme ce-i pasă atât de puţin despre ce afirmă ea cu 
privire la alte lucruri? 

— Ce vrei să spui? 

— Căsătorie. Biserică. Ascultarea de Yesu. Lucrurile astea şi multe altele. 

Ben se dădu cu un pas înapoi de la gardul de sârmă. 

— Cine te-a numit pe tine judecătorul meu? 

— Dumnezeu este Judecătorul tău, eu iti sunt prieten. Prietenii se avertizează 
unul pe celălalt când unul dintre ei începe să umble pe căi greşite. 

Un țipăt sfâşietor îi făcu pe cei doi să se întoarcă spre poarta principală. 
O tânără femeie gesticula agitată în fata unui gardian, vorbind atât de repede, 


x ox 4 


încât lui Ben îi fu cu neputinţă să înțeleagă ceva. 

— Ce se-ntâmplă? întrebă el. 

— Soţul ei, Wen Zhiyuan, nu s-a mai întors acasă. Iar ea ţipă acum: „Unde 
este? Unde este?” 

Gardienii încercară s-o facă să tacă, dar nu reușiră s-o potolească. 

— ÎL ştiu pe soțul ei, Zhiyuan, spuse Quan. A stat în celula de vizavi. 
Săptămâna trecută l-au dus la spital pentru control — şi nu s-a mai întors. 
Speram să-l fi eliberat. 

— Ce probleme avea? 

— N-avea nicio problemă anume. Era obosit şi fusese bătut. Ca majoritatea 
dintre noi. Poate că era puţin subnutrit. Dar de altfel, părea sănătos. Oricum, 
ei nu au obiceiul să ne ducă la spital pentru îngrijiri de specialitate — nimic 
de felul ăsta. 

— Dar de ce...? 

— Nu ştiu, Ben. Circulă tot felul de vorbe. 

— Ce fel de vorbe? 

— Nu ştiu dacă este adevărat. 

— Spune-mi ce-ai auzit. 

— Intr-o zi i-au ales pe şase dintre noi şi ne-au dus la cabinetul medical al 
închisorii. Ne-au făcut nişte analize de sânge. 

— De ce? 

— Şi eu, la rândul meu i-am întrebat de ce ne-au ales tocmai pe noi dintre 
toţi deținuții. 

— Şi ce-au răspuns? 

— Singurul lucru la care m-am putut gândi a fost că dintre toți deţinuţii noi 
arătam a fi dintre cei mai sănătoşi. 

— Nu-nţeleg o iota. 

— Se poate. 

— Quan, spune-mi la ce te gândeşti! 

— Există dovezi cum că autorităţile vând organele deţinuţilor executaţi 
pentru a veni în întâmpinarea cererii de transplanturi. 

— Doar nu plănuiesc să te execute! 

— Nu. Dar este un fapt cunoscut că unii deținuți mor subit şi-n condiții 
misterioase. 

Chiar în acel moment interveni gardianul, care îl apucă pe Quan şi, în timp 
ce Ben privea neputincios, se îndepărtă, trăgându-l după sine. 


Regele privi în jos prin podeaua translucidă a sălii tronului Său, cu ochii 
atintiti asupra Orientului Îndepărtat. 
— Voi numi „popor al Meu” pe cel ce nu era poporul Meu şi „preaiubită” 

pe cea care nu era preaiubită. Şi acolo unde li se zicea: „Voi nu sunteţi 
poporul Meu” vor fi numiţi „fii ai Dumnezeului celui Viu.” Intoarceti-va 
la Mine, popor al unei mari semintii din vechime. Aduceţi-vă aminte 
lucrurile pe care le stiati în trecut. Ascultati-i pe aceia pe care vi i-am trimis 
cu Cuvântul Meu. Intraţi prin această ușă deschisă înainte s-o închid pe 
vecie. 


În timp ce Minghua se afla împreună cu Shen la şcoală, la o serbare, Ben 
profită de ocazie pentru a-şi formula concluziile cu privire la ultimele sale 
interviuri, hotărât ca la următoarea oprire la hotel să încerce să le trimită 
prin e-mail lui Martin și bordului de conducere. Cu toate că vacanţa lui se 
prelungea nepermis de mult, făcea tot ce-i stătea în putință ca să se poată 
justifica in fața companiei Getz pentru faptul că se găsea încă in China. Îşi 
spunea necontenit că îi erau datori, de vreme ce nu-și mai luase concediu de 
ani de zile. 

De câteva ore stătea cu uşa larg deschisă, încercând să aerisească cât mai 
bine locuința. Din când în când îşi arunca privirea spre arborele de ginkgo, a 
cărui coroană stufoasă se unduia uşor în adierea vântului, făcându-i parcă tot 
felul de semne, ce încercau parcă să-i atragă atenţia la ceva. Dar la ce oare? 
Îşi ridică din nou privirea. În cadrul uşii stătea un bărbat. 

Ben sări în picioare şi se holbă la musafirul său. Cu doar o secundă mai 
devreme, nu fusese nimeni acolo. Părul bogat al micutului bătrâne! era alb ca 
zăpada şi răvăşit într-o parte. Faţa brăzdată de riduri adânci arăta că avusese 
o viaţă grea. Dar ochii parcă erau ai unui copil. 

— ÎI caut pe Li Quan, spuse cu o voce uşoară, străvezie parcă. . 

' — Li Quan nu este aici. Eu sunt prietenul lui, Ben Fielding. 

— Eu sunt Wang Shaoming. 

Umerii plecaţi şi genunchii indoiti păreau să transmită un mesaj foarte 
clar, dar acesta era pe deplin contrazis de ochii lui plini de viaţă. Cu pielea 
aproape transparentă, cu venele proeminente, arăta de parcă era pe punctul 
să-şi dea duhul. Wang Shaoming îi întinse mâna şi Ben i-o simţi ca pe-o 
mănuşă din piele groasă, aspră si plină de bătături. În comparație cu mâna 
bătrânului, mâna lui era fină ca a unei domnişoare. 

Trupul de fosilă al lui Shaoming nu reuşi să se deplaseze prin încăpere fără 
o secvenţă întreagă de porniri şi opriri consecutive. În cele din urmă reuşi 
să se aşeze, liniştindu-l mai mult pe Ben decât pe sine. Dar şi aşa, că stătea 
jos, Ben nu contenea să-i audă articulațiile pocnind. Îi aduse un pahar de 
apă. Părul lui Shaoming se mişcă aproape imperceptibil, în timp ce Ben îşi 
întoarse privirea, de parcă o boare insesizabilă i-ar fi mângâiat creștetul. 

Îi amintea de Pastorul Zhou Jin. 

— Cred că mi-a povestit Quan despre dumneavoastră, spuse Ben. Sunteţi 
evanghelistul din satele de munte? 

Il privi pe Ben, apoi zâmbi sfios, dând la iveală doi dinți rătăciți pe o 
gingie golaşă. 

— Transport Nou Testamente şi alte cărți, dar majoritatea celor de la munte 
nu ştiu să citească. Aşa că le citesc eu din Shengjing, sau le recit versete din 
memorie. ÎI privi în ochi pe Ben. Te întrebi poate cum reuşeşte pachetul ăsta 
de oase ce stă să se dărâme să parcurgă sute de kilometri pe an fără a avea 
vreo maşină sau măcar o bicicletă? 

— Munţii sunt destul de stâncoşi, nu? 

— Munţii nu sunt prea stâncoşi dacă Tatăl iti croieşte cărare înaintea 
piciorului, dacă Fiul păşeşte alături de tine şi dacă Duhul te umple de putere 
să aşezi un picior înaintea. celuilalt. 

— De ce faci toate astea? 

— Pentru că sunt în viață. Atunci când Yesu nu va mai dori să duc mesajul 
Lui altora, nu o voi mai face. Când voi muri, va fi semn că aşteaptă de la 
mine ceva nou. Zâmbi, dar zâmbetul îi trecu neobservat, pentru că stătea cu 
capul plecat, E foarte probabil că voi muri în munţi. Dar cu siguranță Yesu a 
şi pregătit alti munţi pentru mine pe care să-i escaladez. Ben apucă să vadă 
strălucirea din ochii lui Shaoming. 

— De ce nu trimiţi pe cineva mai tânăr? 

Îşi ridică încet capul, părând că se luptă cu însăşi forța gravitaţiei, pe care 
o învinse în cele din urmă cu mare greutate. 

— Epistola către Romani ne spune că persecuția şi greutăţile nu ne pot 
despărți de dragostea lui Yesu. Dar Apocalipsa ne avertizează că bogăţia şi 
confortul ne pot aduce până într-acolo, încât să ne pierdem dragostea pentru 
El. Nu reuşesc să-i conving, pe cei mai tineri să meargă cu mine. Ei vor să 
călătorească cu autobuzul sau cu trenul. Chiar şi treizeci de kilometri li se 
pare prea mult de parcurs pe jos. Sunt comozi. Majoritatea nu au petrecut 
mai mult de câteva săptămâni în închisoare. Nu ştiu nimic despre suferință. 

— Dar dumneavoastră trebuie neapărat să umblati pe jos? 

— Autobuzele şi trenurile nu ajung până acolo. Nu sunt nici drumuri. Este 
prea abrupt şi stâncos pentru a merge cu bicicleta. Mesagerii trebuie să 
meargă pe jos. Liderii tineri din biserici îşi doresc putere, faimă şi bogăţie. 
Vor să se întâlnească cu străini bogaţi, să fie invitaţi pe celălalt continent, 
să-și trimită copiii la universităţile voastre. 

— Mai merge cineva prin munţi? 

— Din Pushan, doar Wang Shaoming. Mai sunt patru din alte oraşe. Femei şi 
bărbaţi în vârstă, la fel ca şi mine. Ne întâlnim uneori. Luăm ceaiul împreună 
şi ne povestim unul altuia marile lucrări pe care le săvârşeşte Dumnezeu. 
Zâmbi din nou, iar spaţiile goale din dantura lui accentuau parcă şi mai mult 
expresia bucuriei de pe fața lui. 

Arăta ca un copil încântat că poate să intre în Disneyland. Îmi doresc să văd 
că mai sunt şi alții care mă urmează. Pentru că multe sunt momentele în care 
L-am văzut pe Dumnezeu la lucru. 

— Ce vreţi să spuneţi? 

Închise ochii, de parcă ar fi încercat să aleagă din noianul de poveşti una 
pe care s-o istorisească. Pleoapele i se deschiseră. 

— Este un sat, An Ning, de cealaltă parte a munţilor. Pastorul de acolo 
este Fu Chi, cel cu cicatricea cea mare, Pastorul Fu a venit la Yesu când 
i-am vizitat acum doi ani. Ştia să citească, I-am lăsat o Biblie. Când m-am 
întors acum două luni să le propovăduiesc Evanghelia celor care trăiau în 
întuneric, nu am putut. 

— De ce? 

— Pentru că nu mai era nimeni în întuneric. Toţi veniseră la lumină. Zâmbi. 
În situaţia asta este greu să evanghelizezi pe cineva. Acum ei sunt cei care îşi 
părăsesc satul pentru a le duce şi altora Vestea cea Bună. Pastorul Fu Chi a 
plecat să caute un loc unde să poată învăţa mai multe despre Biblie. 

— Cât de mare este satul? 

— Nu are mai mult de două mii de locuitori. 

— Două mii de oameni? $i toți au devenit creştini? 

— Singur Dumnezeu cunoaşte inima omului. Dar toți pretind că-L urmează 
acum pe Yesu. 

— De câţi ani cutreierati muntii? 

— Guan Mei şi cu mine ne-am căsătorit acum cinzeci şi cinci de ani. După 
nuntă, ni s-a dat o săptămână de concediu de la fabrică. Atunci am întreprins 
prima noastră călătorie în munţi, ducând în bagaje multe broşuri cu Vestea 
cea Bună. Puţini erau cei care puteau citi, dar toți puteau asculta. Am găsit 
căi prin care să comunicăm şi cu cei surzi. Majoritatea satelor sunt micute. 
Înainte de a pleca ne asiguram că fiecare a auzit despre Yesu. Apoi plecam 
mai departe. N-am reuşit să ajungem decât în patru sate şi am fost nevoiţi să 
ne întoarcem la fabrică. Am mers la lucru fără ca măcar să ne fi putut odihni, 
dar cu toate că ne-am grăbit cât am putut, am ajuns cu o oră prea târziu 
în tura noastră. Aşa că ne-au tăiat leafa pe toată ziua. Dar nu avea nicio 
importanță. Ochii lui Shaoming străluceau. În munţi doisprezece oameni au 
ales să-L urmeze pe Yesu. 

— Şi asta a fost luna voastră de miere? 

— A fost fenomenal, spuse el. Ne-am încălzit unul pe celălalt sub privirea 
lui Dumnezeu. Jar acum am ocazia să stau de vorbă cu copiii şi nepoții 
acelora la care am mers întâia oară cu Guan Mei a mea. 

De această dată îşi plecă creştetul. 

— De câte ori ati făcut călătorii din acestea? 

— Când eram tineri era greu să pleci de la serviciu pentru mai mult de 
câteva zile la un loc şi astfel nu puteam ajunge decât la satele de la poale. 

Sigur, pe-atunci puteam merge mai repede ca acum. Uneori alergam 
Chiar, pentru a parcurge o distanță cât mai mare înainte să trebuiască să 
ne-ntoarcem la fabrică. Râdeam în timp ce alergam şi Guan Mei se străduia 
să mă întreacă, iar eu mă prefăceam că nu pot alerga mai repede ca ea. Dar... 
şi trebui să se lupte ca să ia o gură de aer... nu mă prefăceam chiar de fiecare 
dată. Ochii i se umplură de lacrimi în timp ce râdea pe înfundate. Ben i se 
alătură. 

— Guan Mei a ieşit înaintea mea din închisoare. A călătorit de una singură 
în munți, mânca ceea ce se îndurau oamenii să-i dea. 

— Cât ai stat în închisoare? 

— Eu şaisprezece ani. Guan Mei doar nouă. Sora ei ne-a crescut copiii. 

Ei aveau voie s-o viziteze pe Guan Mei de câteva ori pe an. Dar pe mine 
nu. S-au rugat pentru noi. Și ei au devenit soldați destoinici ai lui Yesu. Fiul 
nostru este acasă acum. Fiica noastră e evanghelistă în provincia Hunan. 

O evanghelistă mult mai bună decât Wang Shaoming. Mult mai dedicată. 
Şi-n plus, merge mult mai repede! Sunt foarte mândru să fiu tatăl ei. 

— Li Quan este la închisoare, Sperăm să se întoarcă curând acasă. 

Bătrânul oftă, apoi îşi ridică privirea şi se rugă: 

~ Zhu Yesu, îl aducem înaintea Ta pe fratele Li Quan. Dă-i o lucrare de 
facut. Dă-i o adunare de condus. Făcu o pauză, Ben se agită, sperând că nu i 
se va pretinde să se roage şi el. 

— M-am gândit mult la Quan de când este în închisoare. Cum a fost pentru 
tine? 

~ Un loc unde am avut foarte multe de învățat. Unul dintre deținuți avea o 
Shengjing din care ne învăţa. Nu ştiu cum, dar a reuşit s-o ascundă de gardieni. 
Am învăţat pe dinafară porțiuni întregi. Am memorat Noul Testament. 

— Tot? 

Shaoming zâmbi. 

— Am avut şaisprezece ani lungi la dispoziţie. Ziua, când săpam canale şi 
încărcam pietroaie, recitam atât de des cuvintele ei că până la urmă am reuşit 
s-o învăţ toată. 

~ Trebuie să fi fost tare grea munca din închisoare, 

Shaoming ridică din umeri, părând că se gândeşte îndelung la cuvintele 
lui Ben. 

— Nu obişnuiesc să vorbesc prea mult despre asta. Ne-am bucurat mult că 
am fost socotiți vrednici să suferim de dragul lui Yesu. Când Shaoming a 
fost eliberat, copiii lui erau mari deja. M-am întors cu Guan Mei în munți. 
In cei şapte ani pe care i-a petrecut în afara închisorii până să ies si eu, trei 
sute de oameni din munți s-au întors la Yesu. Pentru că învăţasem Cuvântul 
lui Dumnezeu în închisoare, am putut fi de folos multor biserici din munți, 
i-am putut ajuta să înveţe pe de rost Cartea. Dumnezeu în harul Său nespus 
de mare m-a învăţat pentru ca şi eu, la rândul meu, să-i pot învăţa pe cei pe 

care-i evanghelizase Guan Mei. 

— V-aţi întors să lucraţi în fabrică? 

— Nu. Ne-au sprijinit oamenii din munţi şi cei din biserică. Nu ne trebuia 
decât mâncare, pantofi şi hainele de pe noi. Ne-am pierdut casa când am fost 
arestați. Aceasta ne-a dat libertatea de a călători. 

— Unde locuiti? 

— Când sunt aici, locuiesc cu familiile din casele de rugăciune. În munți, 
stau oriunde se iveşte posibilitatea. Când sunt pe drum, între două sate, 
locuiesc în casele credincioşilor. Sau dorm pe marginea drumului. 

— Pe marginea drumului? 

— E mult mai confortabil decât la închisoare... şi pot vedea stelele, fata lui 
Dumnezeu. Dacă e prea frig să pot dormi, îmi petrec noaptea închinându-mă. 

Ben nu mai văzuse în viaţa lui o asemenea discrepanţă între trupul şi 
sufletul cuiva. Bătrânul Wang Shaoming îl uluia prin faptul că se dovedea 
a fi un mare războinic aflat sub acoperire, deghizat în trupul unui bărbat 
împovărat de ani. Se simţea atras de acest om într-un mod neaşteptat pe care 
nu-l putea explica în cuvinte. 

— Unde se află soţia dumneavoastră? 

Ochii i se aprinseră. 

— Este acasă cu fiul nostru. 

— Şi unde este casa voastră? 

— Foarte departe de aici. Foarte departe. Deşi uneori e atât de aproape. 

— Cât timp vă ia să ajungeţi acasă? 

— Păi, nu mai mult de-o clipită. 

— Nu înţeleg. 

— Casa lui Wang Shaoming este într-un loc unde piciorul lui nu a călcat 
încă. Este foarte departe de aici, dar când va veni vremea, el va merge acolo 
şi ÎL va întâlni pe Stăpânul său şi o va revedea pe preaiubita sa Guan Mei. 

— Vorbiti despre... rai? 

Râse. 

— Despre ce alt loc ar putea fi vorba? E singura casă pe care o am. Soţia 
mea se află deja acolo. Fiul meu la fel. Fiica mea va fi şi ea acolo într-o bună 
zi. 

— Fiul dumneavoastră e mort? 

— A murit în închisoare. N-au reuşit să-l facă să tacă. Era exact ca mama 
lui. Wang Shaoming nu e vrednic de ei — şi nici de fiica sa, cea mai mare 
evanghelistă. Este onorat să poarte acelaşi nume cu ei. 

Ben îşi trecu degetele peste obraz. 

— Unde veţi sta la noapte? 

— Yesu se va îngriji de asta. 

— Aţi fi de acord să petreceti noaptea aici? întrebă Ben. Patul meu este 
destul de confortabil. Eu pot dormi pe jos. 

Ştiu că Ming nu va avea nimic împotrivă. 

— Wang Shaoming poate dormi oriunde. Pe jos este foarte bine. Zâmbi. 
Poate că voi dormi chiar mai bine dacă-mi aduc şi câteva pietre pe care să- 
mi aştern capul. 

— Vă rog, folositi-va de patul meu. f 

Bătrânul dădu din cap şi-l privi pe Ben drept în ochi. 

— Eşti foarte binevoitor, slujitor al lui Yesu. 

Ben se simți prost. 

— Sunteţi binevenit să rămâneți atât cât vă va face plăcere. 

— O singură noapte e de ajuns. Mâine mă voi întoarce la cei din munţi, 
să-i învăţ din Shengjing. Ben Fielding vorbeşte excelent chineza. Poate că 
doreşte să-l însoţească pe Wang Shaoming şi să vadă cu ochii săi ce face 
Yesu. Mi-ar prinde nespus de bine un tovarăș puternic. Ai putea fi fiul meu, 
iar eu ti-as fi părinte. Da, da, cred că Yesu doreşte ca Ben Fielding să mă 
însoțească. , 

— Nu se poate. Sunt ocupat cu... alte lucruri. Dar am maşină. V-aş putea 
duce undeva mâine dimineaţă? 

— M-ai putea duce până unde se sfârşeşte drumul, şi de acolo voi continua 
eu pe jos. M-ai scuti de două zile lungi de mers. ‘Asta înseamnă că voi putea 
să încep să-i învăţ pe oameni cu două zile mai repede din Cuvântul lui Yesu. 
Dacă ai face acest lucru, Wang Shaoming ți-ar rămâne profund îndatorat. 
Zhu Yesu îţi va răsplăti. El plăteşte toate datoriile slujitorilor Săi. 

APITOLUL 29 


D EŞI ERA FRIG AFARĂ, celula lui Quan se găsea în apropierea 
boilerului. Când acesta era în funcțiune, temperatura din celulă urca 
vertiginos. Broboane mari de sudoare picurau de pe fruntea lui, intrându-i 
în ochi. 

O tuse zgomotoasă la câteva celule depărtare îl trezi din somn. Omul părea 
să aibă tuberculoză. O boală care se putea dovedi o adevărată binecuvântare 
pentru un deținut, Quan ştia asta. Gardienii nu erau deloc dornici să 
interogheze sau să ia la bătaie un deţinut purtător al unei boli contagioase. 
Se ruga pentru Eli, nume pe care i-l atribui celui ce tuşea. 

Quan auzi vocea lui Tai Hong şi simţi cum se crispează. Vocea lui avea 
ceva ce te molesea, un ton cumplit, strident, cu o rezonanţă rece ca gheaţa, 
ce părea să vină dintr-o altă lume. În momentul următor, Quan auzi un urlet, 
urmat de gemete înfundate. Ca-ntotdeauna, acestea constituiau semnalul 
declanşator pentru rugăciunile sale. La început fipetele şi gemetele fuseseră 
greu de distins, dar după o vreme începu să recunoască vocile şi chiar 
gemetele. Obişnuia să le dea nume glasurilor, făcea tot felul de presupuneri 
cu privire la distanţa la care se găsea celula unde zăceau cei chinuiti. Se ruga 
pentru ei, folosind numele pe care i le atribuise chiar el. 

Această voce era una nouă, dar care totuşi... suna oarecum familiar. Era un 
glas cald de bariton, cu un răguşit distinctiv. Oare unde mai auzise această 
voce a lui Sila? 

Auzi sunetul sec al cărnii lovite cu putere de bastonul de cauciuc, urmat de 
gemetele infundate ale lui Sila. Quan se ruga pentru el. Dar nu putea suporta 
gândul că omul ar fi putut să moară fără să fi auzit despre Yesu. Deodată, 
Quan se apropie de deschizătura din uşa celulei sale şi strigă: 

— Crede în Zhu Yesu Jidu şi vei fi mântuit. 

Nu se opri aici. Strigă verset după verset până ragusi. 

ÎI auzi pe gardian deplasându-se de-a lungul coridorului urât mirositor. 
Se aşeză. Cineva începu să umble la ușă, înjurându-l. Quan începu să 
tuşească cu putere, scuipând pe jos chiar în momentul în care omul îşi făcu 
loc să intre. Se trezi privindu-l drept în ochi pe Tai Hong. Quan simţi cum 
oasele i se înmoaie de tot. 

— Nu mă prosteşti tu pe mine cu tusea asta, Li Quan. N-ai tu nicio boală... 
cu excepția religiei tale bolnave! 

Tai Hong își scoasetacticos Rolexul strălucitor de la mână — un cadou scump 
prin care cineva isi cumpărase libertatea sau poate doar scăpase de tortură 
— Quan n-ar fi putut spune care din aceste două variante era mai plauzibilă. 
Apoi îşi introduse atent mâna în buzunarul din faţă al pantalonilor. 

Îşi apropie fata la doar câţiva milimetri de fata lui Quan şi începu să urle, 
cu buzele aproape nemişcate. Quan nu putea să creadă că această voce îi 
aparţinea lui Hong. Părea a fi mai degrabă vocea preotului lamaistic care-l 
aruncase pe Ben la pământ, doar că avea o tonalitate mai înaltă. Hong ridică 
un baston gros din lemn de stejar, îl roti uşor prin aer, după care îl lovi pe 
Quan în stomac cu atâta putere că-l lăsă cu respirația tăiată. În timp ce Quan 
încă se lupta să îşi umple plămânii cu aer, Tai Hong îl lovi în pântece, 

Apoi îi trase jos pantalonii şi începu să-l lovească în pântece, iar şi iar. 

Fața lui Tai Hong era inexpresivă, lipsită de orice cută — fata desăvârşită, 
implacabilă a răului. 

Când îşi ridică privirea spre acea faţă, Quan nu văzu decât haul mare şi 
negru care se căsca în fafa lui, precum gura unui tunel de tren dispărând în 
întuneric. Li Quan se temea de moarte şi-i era ruşine de teama pe care-o 
descoperea în sine. Urletul pe care-l auzi de-această dată era al său. 

Doar câteva zeci de oameni de pe pământ îi auziră urletul. Cinci dintre 
ei se rugau pentru el, inclusiv cel cu vocea de bariton, uşor răguşită, căruia 
nimeni nu-i ştia numele. fl cunoşteau doar ca pe ,,cel care cântă” — numit 
Sila de către Quan — în capătul cel mai îndepărtat al corpului de celule. 

— Ei nu-l cunosc pe cel pentru care se roagă, spuse Li Tong. 

— Dar ÎI cunosc pe Cel Căruia I se roagă. Şi asta este tot ce contează, 
răspunse Li Manchu. 

— Acest şef BSP s-a înfuriat din cauza Cuvântului Regelui El Elion, adăugă 
şi Li Wen. 

— Da. Pentru că acest Cuvânt are puterea de a elibera oameni, chiar acolo, 
în mijlocul celulei în care se află. Cei care trăiesc prin propriile eforturi nu 
pot depăşi momentul când devin lipsiţi de putere. 

— Curând toată puterea lor va fi doar o umbră. Şi toată suferinţa familiei 
lui Elion se va sfârşi pentru totdeauna. El a promis că va șterge orice lacrimă 
din ochii lor. 

— Şi El isi tine întotdeauna promisiunile. 

Li Tong îşi întoarse privirea spre Tâmplar, aflat la câțiva zeci de metri de 
ei, cu mâinile străpunse întinse spre portal, cu lacrimile şiroindu-l pe față.. 

— Dar Lui cine-l va şterge lacrimile? 

— Când lacrimile copiilor Săi vor dispărea, vor dispărea şi lacrimile Lui. 

Li Manchu murmură în soapta,: 

— Până când, Doamne? Până când? 

— Cu cât se prelungeşte noaptea mai mult, spuse Li Wen, cu atât sunt mai 
mulți cei care aşteaptă cu nerăbdare răsăritul. 

— Zhen jin bu ba huo lian, spuse Li Tong. Aurul veritabil nu se teme de foc. ` 
Fiul meu este aurul cel mai autentic. 

Căzură cu toţii în genunchi, cu fata spre Omul Suferintei — Regele lor. 
Începură să mijlocească înaintea Lui pentru slujitorul Său, Li Quan. 


Tai Hong se aplecă deasupra trupului frânt al lui Li Quan. 

— Ce-ţi imaginezi, că mi-e frică de Dumnezeul tău? Dacă nu încetezi să 
vorbeşti despre religia ta, voi face tot ce-mi stă în putință să te văd mutat 
în celulele de la subsol, în deplină izolare, şi acolo n-ai decât să vorbeşti de 
unul singur până nu mai poți! 

Hong îşi puse la loc ceasul Rolex. Înainte să plece, isi luă avânt şi mai lovi 
o dată, pentru ultima oară, cu bocancul greu în coastele lui Li Quan. 

O singură întrebare continua să răsune obsesiv în mintea acestuia: Oare 
astazi voi muri? 

Scoală-Te, Doamne, cu mânia Ta! Scoală-Te împotriva urgiei 
potrivnicilor mei, trezeste-Te ca să-mi ajuţi, şi rânduieşte o 
judecată! Să Te înconjoare adunarea popoarelor şi şezi mai sus 
decât ea, la înălțime! Domnul judecă popoarele: fă-mi dreptate, 
Doamne, după neprihănirea şi nevinovăția mea! Ah! Pune odată 
capăt răutății celor răi, şi întăreşte pe cel neprihănit, Tu, care 
cercetezi inimile şi rărunchii, Dumnezeule drepte! Cel rău, în 
mândria lui, urmăreşte pe cei nenorocifi, şi ei cad jertfă curselor 

` urzite de el. Căci cel rău se făleşte cu pofta lui, iar răpitorul 
batjocoreste şi nesocoteste pe Domnul. Cel rău zice cu trufie: „Nu 
pedepseşte Domnul! Nu este Dumnezeu!” Iată toate gândurile lui. 
Treburile îi merg bine în orice vreme; judecdfile Tale sunt prea 
înalte pentru el, ca să le poată vedea, şi suflă cu dispret împotriva 
tuturor potrivnicilor lui. El zice în inima lui: „Nu mă clatin, in 
veci sunt scutit de nenorocire!” Gura îi este plină de blesteme, de 
înşelătorii şi de viclesuguri; şi sub limbă are răutate şi fărădelege. 
Stă la pândă lângă sate, şi ucide pe cel nevinovat în locuri dosnice: 
ochii lui pândesc pe cel nenorocit. Stă la pândă în ascunzătoarea 
lui, ca leul în vizuină: stă la pândă să prindă pe cel nenorocit. Îl 
prinde, şi-l trage in laful lui: se îndoaie, se pleacă, şi-i cad săracii 
în gheare! El zice în inima lui: „Dumnezeu uită! Îşi ascunde Fata 
şi în veac nu va vedea!” Scoală-Te, Doamne! Dumnezeule, ridică 
måna! Nu uita pe cei nenorocifi! Pentru ce să hulească cel rău pe 
Dumnezeu? Pentru ce să zică în inima lui că Tu nu pedepsesti? 
Dar Tu vezi; căci Tu priveşti necazul şi suferința, ca să iei în mână 
pricina lor. În nădejdea Ta se lasă cel nenorocit, şi Tu vii în ajutor 
orfanului. 


Li Tong îl privi pe Li Manchu. 

— Zi şi noapte strigă martorii către Regele nostru, dar El încă nu Şi-a ridicat 
mâna. 

— A ridicat-o în fiecare secundă din zi şi în cele mai întunecate ceasuri ale 
nopții, spuse Li Manchu. Dar nu aşa cum o dorim noi adesea, nu în moduri 
care să poată fi văzute întotdeauna de noi — şi cu atât mai puţin de ei. 

— Dar acesta este un tron al dreptăţii. Cum se poate ca judecata să fie 
amânată atât de mult? 

— Tronul acesta este în acelaşi timp unul al harului. Harul nu este dat doar 
celor persecutați, ci şi persecutorilor. Dacă amânarea judecății cu o singură 
zi măreşte prin har numărul celor care poartă Chipul — indiferent că sunt 
persecutați sau persecutori — aşa să fie. 

~ Desigur, ai dreptate. Nici chiar aici aşteptarea nu este uşoară. 

Dar ea e cu mult mai grea pentru cei ce încă sunt prizonieri în Lumea 
Umbrelor. 

— Da. Dar alături de Rege, o mie de ani sunt ca o zi. Întreabă-i peste un 
milion de ani pe cei care acum trăiesc pe pământ dacă suferința lor de o clipă 
a fost un pret prea mare pentru slava cea veşnică. 

Li Tong incuviinfa. 

— Ca cetăţeni al adevăratului stat, pentru noi este un privilegiu să cunoaştem 
deja răspunsul la această întrebare. 


— Bine, Won Chi. Dacă este chiar atât de important, îţi voi returna maşina 
până sâmbătă. Presupun că nu mai aveți altă maşină pe care aş putea-o 
folosi, nu? 

— PTE are nevoie de toate celelalte maşini. 

— Nu demult erau o grămadă nefolosite, iar acum aveți dintr-odată nevoie 
de toate? Interesant, nu? 

Niciun răspuns. 

— Uite, Chi, nu ştiu ce-ţi spun oamenii ăştia tie, dar prietenul meu trebuie 
să fie eliberat din închisoare. Nu am de gând să mă retrag din povestea asta, 
să ştii. Am fost la biroul primarului şi am dat alte câteva zeci de telefoane. 
Dacă va fi necesar, îi voi suna si pe gunoieri. Aşa că, da, iti vei primi maşina 
înapoi. Îmi voi închiria singur o maşină. Dar n-ai decât să le spui tuturor 
celor cu care stai de vorbă că nu am de gând să-l las baltă pe Li Quan. 

Am un nou set de țeluri în viață — numărul unu este să-l scot pe prietenul meu 
din închisoare. Nu mai este o problemă a companiei Getz. Este o chestiune 
personală. 

APITOLUL 29 


D UPĂ DOUĂ ZILE de nenumărate telefoane şi vizite făcute în 
diverse birouri guvernamentale din Pushan, Ben luă din nou drumul spre 
Corpul Şase. Era vineri dimineaţă, ziua de 7 decembrie. Încercă să-şi revadă 
telurile profesionale, dar din nou se trezi că nu se poate concentra. Si cum să 
se gândească că în trei ani dorea să devină directorul executiv al companiei 
Getz, când nici nu era sigur că va reuși până atunci să-l scoată pe Quan din 
închisoare? Deşi cuvintele pe care le rostise în fata lui Won Chi fuseseră 
spuse la mânie, ele nu erau decât adevărul curat. Acum, țelul său esențial 
— lucrul care îi alimenta toate gândurile şi acţiunile şi-i umplea întreaga viață 
— era libertatea lui Li Quan. 

Ben viră spre un spaţiu dosit, aşa cum îl instruise la telefon un funcționar de 
la închisoare. Reusi să localizeze trei cărămizi dislocate, aflate în apropierea 
unei porți de sârmă, le ridică şi aşeză sub ele un plic plin cu bani. Apoi intră 
pe poartă și trecu prin dreptul a doi gardieni care dădură ușor din cap ca şi 
când ar fi spus: „Am fost anunţaţi că veniți.” Făcu ocolul curții până ajunse in 
dreptul aceluiaşi gard în dreptul căruia se întâlnise deja de două ori cu Quan. 
Ben văzu un deţinut care strângea gunoiul cu un băț de pe terenul interior al 
închisorii. Bărbatul se apropie de gard, il privi pe Ben, apoi se folosi de bat 
pentru a desena ceva în țărâna nisipoasă. Era simbolul unui peste. 

Ben se uită în jur şi descoperi şi el o creangă subțire, ruptă, pe care o ridică 
şi desenă şi la rândul lui un peşte, dar nu la fel de distinct ca şi cel desenat de 
deţinut. Bărbatul îi zâmbi aprobator. În spatele său apăru un gardian înalt şi 


299 


RANDY ALCORN 


uscativ, care se uita peste umărul detinutului la desenul lui de pe pământ. 
Ben încercă să-l atenţioneze pe bărbat, sperând ca acesta să apuce să-și şteargă 
propriul semn cu piciorul. Dar bărbatul nu schiță niciun gest. Gardianul luă 
băţul din mâna deținutului şi-l studie. Se uită în toate părțile, apoi puse vârful 
batului în țărână şi desenă la rândul său simbolul unui peşte. 

Gardianul păşi spre clădirea blocului celular, îşi plecă creştetul şi se făcu 
nevăzut. După numai cinci minute, apăru şi Quan, de această dată cu cătuşe 
la mâini. 

— De ce ţi-au pus chestiile astea? 

— Din porunca lui Tai Hong, care vrea să-mi producă un disconfort cât mai 
mare şi să mă umilească. Dar mi le dau jos seara când mă culc. 

— Ai cheia? 

— Nu. Dar am găsit o sârmă destul de tare. Li Quan este foarte priceput în 
ce priveşte încuietorile. Zâmbi. 

— Dar este încă închis într-o celulă. 

— Zhu Yesu mă va elibera la timpul Lui. 

Quan şi Ben îl priviră amândoi pe gardianul înalt şi uscățiv care patrula în 
apropiere la câţiva paşi. 

— Gardianul acela este creştin? întrebă Ben. 

~ Da. Dar de unde ştii? 

— A desenat un peşte în nisip. 

— Foarte bine. 

— Cum se poate justifica faptul că este gardian într-un astfel de loc? 

— Ne slujeşte din interior. Mi-a adus un bol suplimentar de orez aseară. În 
plus, a devenit creştin abia de curând. 

— Cât de curând? 

— Şi-a plecat genunchiul în fata lui Yesu într-o celulă... acum şapte zile. 
Sau poate şase... sau opt. E foarte greu să tii numărătoarea exactă. N-am mai 
ieşit afară de la ultima ta vizită. Şapte zile au trecut de când ai fost aici? 

— Patru. Am fost aici luni. Acum e vineri. Spuneai că a devenit creștin 
într-o celulă? 

— Da. 

— În ce celulă? 

— În celula lui Li Quan, ajutorul de lăcătuș. 


Gardianul cel gras îl împinse pe Quan pe scările întunecoase, îmbrâncindu-i 
trupul vlăguit într-o celulă din cele aflate în subterană. Înăuntru nu pătrundea 
niciun fir de lumină. Podeaua era foarte umedă, iar mirosul dezgustător. 
Quan vomită în bezna ce-l înconjura, fără să vadă nimic, conştient doar de 
duhoare şi de sunete. Auzi ceva mişunând pe jos. Probabil un şobolan mai 
mic sau un gândac imens, se gândi el. Pe măsură ce ochii i se obişnuiră cu 

întunericul, începu să studieze locul unde se afla. Nu exista nici pat şi nici 
toaletă. Dacă vroia să doarmă, era nevoit să se întindă sau să se aşeze în 
fecalele celor care trecuseră înainte pe acolo. Simti ceva cald prelingându- 
i-se pe ceafă şi pe spate. Pipăi cu mâna şi realiză că sângera şi acum după 
bătaia primită de la Tai Hong. 

Timpanele îi tiuiau şi avea impresia că-i vor plesni dintr-un moment în 
altul. 

Te rog, Yesu, dă-mi linişte. 

Dintr-o dată se făcu tăcere. În întuneric, nu mai auzi decât bătăile propriei 
inimi. Îşi simți sângele pulsând în obraji şi fafa î începu să i se umfle. Tăcut, 
se aşeză în aşa fel, încât o porţiune cât mai mică din corpul său să atingă 
podeaua infectă. Începu s să vorbească. 

— Zhu Yesu, ganxie ni. Îţi mulţumesc pentru îndurările Tale. Mă rog pentru 
Biserică. Mă rog pentru colegii mei de închisoare, pe care s-ar putea să nu-i 
mai văd niciodată. Te rog să-i ajuţi. Pentru glasul acela care gemea în cel 
mai îndepărtat colt al blocului celular de sus... mângâie-l Tu pe acel om. Îi 
aduc înaintea Ta pe Minghua și pe Shen. Te rog să le fii Tu sot şi tată în lipsa 
mea. Ocroteşte-i şi îngrijeşte-i Tu. Ajută-i să nu simtă amărăciune. Ajută-i 
să nu... le fie ruşine de mine. 

Incepu să plângă în întunericul ce-i ascundea fata. 

~ Tu ne înveți: „Iubiți-vă duşmanii si rugati-va pentru cei care vă 
prigonesc. > Deci, mă rog pentru gardieni. Mă rog pentru Tai Hong. Poate 
că îl vei face un adevărat apostol Pavel pentru China. Mă rog pentru Ben 
Fielding. Pune-Ti mâna peste prietenul meu. Fa-l un luptător pentru Împărăţia 
Ta. Foloseşte-l pentru ceva mai măreț decât m-ai folosit pe mine, Ajută-l să 
renunțe la țelurile lui mărunte în schimbul felurilor Tale marete. Învaţă-l că 
toate dorurile tainice ce le poartă în suflet le poate potoli doar lângă Tine. 

Doruri — simpla pronunțare a acestui cuvânt îl făcu să uite de realitatea 
dureroasă în care se găsea. Era mai mult decât un balsam pentru uşurarea 
durerilor pe care le avea. Era dorul de a-i fi umplute cătunele cele mai tainice 
ale inimii, stingerea setei celei mai fierbinţi. Totuşi descoperea o dulceaţă 
ciudată în însăși setea ce-o simțea. Era conştiinţa faptului că fusese creat 
pentru mult mai mult de-atât, că destinul lui nu era doar suferirea unor dureri 
inimaginabile în întunericul unei celule mizere de închisoare. Destinul său 
îl ducea spre ceva mult mai mare — un loc al eliberării de teamă si ruşine, o 
intrare în pacea şi bucuria desăvârşită din care gustase puțin în copilărie şi 
atunci când îşi predase viata în mâna lui Yesu. 

La îi început crezu că nu va vedea niciodată nimic în bezna ce-l înconjura, 
dar ochii i se adaptară curând. Desluşi cu greu ceva scris pe perete. Vedea cu 
intermitenta cateva caractere insesizabile. Cuvintele pareau a fi fost scrise 
cu săpun. Se întindeau pe tot peretele. Pentru a le putea citi, trebuia să se 
apropie cât putea de mult de fiecare caracter în parte. Începu să citească cu 
voce tare în chineză: 4 

— Asteapta-L pe Domnul. Sufletul meu II aşteaptă, iar in aceste cuvinte 

îmi pun toată nădejdea. Sufletul meu însetează după Domnul mai mult decât 
aşteaptă străjerul dimineaţa. 
Dedesubt, descoperi alte câteva propoziţii: 


Ferice de omul care nu se duce la sfatul celor răi, nu se opreşte pe 
calea celor păcătoşi, şi nu se aşază pe scaunul celor batjocoritori! 
Ci îşi găseşte plăcerea în Legea Domnului, şi zi şi noapte cugetă 
la Legea Lui! El este ca un pom sădit lângă un izvor de apă, care 
îşi dă rodul la vremea lui, şi ale cărui frunze nu se veştejesc: tot ce 
începe, duce la bun sfârşit. 


— Yesu, ajută-mă să-mi duc şi eu lucrarea de aici la bun sfârşit. 

Li Quan începu să recite Cuvântul lui Dumnezeu. Se simţea de parcă ar 
fi umflat înăuntrul său nişte baloane imense care îl ridicau deasupra apei. 
Celula sa nu era prevăzută cu ferestre. Nu ştia dacă era zi sau noapte. 

Dar li mulțumea lui Yesu că, după numai câteva ore, stomacul său nu se mai 
revolta faţă de mirosul din jur. li mulțumea că nu se mai temea de sunetele 
scoase de creaturile invizibile din celula sa. i 

„. Mai presus de toate, Ii mulțumea că nu se mai simţea deloc singur si izolat. 
li auzea pe ceilalți deținuți undeva în depărtare, Si chiar mai important decât 
asta era faptul că simțea o prezenţă străină în încăpere. Şi nu doar una singură. 
Simţea o prezență puternică înăuntrul său şi o alta mai slabă în afară. 

Nu înțelegea ce se întâmplă, dar ştia că nu mai e singur în mijlocul 
întunericului, că mai era cineva care împărțea celula cu el. Se simți transpus 
în chip tainic într-un alt loc, departe de tot ce se afla aici. Se simți în siguranță 
de orice atingere a lui Tai Hong, duşmanul trupului său, şi prințul căzut, 
cu multe nume, potrivnicul sufletului său. Dorul cel mai fierbinte al lui Li 
Quan era după o țară mai bună, după o moştenire pe care s-o dețină pentru 
veşnicie. Nu acum, dar curând. 

În cel mai îndepărtat colt al celulei sale, acolo unde se temea cel mai tare 
să se ducă, Li Quan descoperi două găleți vechi: una pe post de latrină, iar 
cealaltă, dacă era să se ia după mirosul de săpun, pentru spălat, deşi nu exista 
nici apă şi nici săpun pe care să le folosească în acest scop. Întoarse găleata 
pentru spălat cu gura în jos şi o puse la câţiva paşi de sine. O întoarse şi 
pe cealaltă, folosind-o pe post de scaun, apoi se aşeză, privind spre prima 
găleată, pe care abia dacă o zarea. 

Deşi zidurile erau mai groase și era mult mai greu să auzi ceva, recunoscu 
totuşi în întuneric vocea baritonală, uşor răguşită. Se pare că şi Sila fusese 
mutat în celulele subterane. 

Li Quan începu să vorbească încetişor cu prietenul său care şedea pe 
căldarea goală, apoi începu să-i cânte. Glasul lui se ridica din ce în ce mai 
tare, şi nu trecu mult până auzi şi alte glasuri alăturându-i-se, nesigure şi 
temătore la început, dar prinzând puteri pe măsură ce cântarea continua. 
Erau acum deja vreo șase voci care cântau, exprimând în cuvinte dorurile lor 

cele mai fierbinţi ce încă nu erau pe deplin împlinite, înălțându-şi sufletele 
mai presus de întunericul şi murdăria din Lumea Umbrelor, 


Chiar în momentul când Zhou Jin termină de citit pasajul din Apocalipsa, 
începu să sune telefonul celular. Ben simţi tensiunea ce se insială instantaneu 
în cămăruţă, în timp ce pastorul răspunse, iar ochii tuturor celor prezenți se 
opriră asupra sa. Ascultă în tăcere. 

— Rămâneţi pe loc, spuse Zhou Jin, ridicându-și mâinile. Nu vine nimeni. 

— Dar ce este? întrebă soția sa. 

— Ei susţin că Li Quan ar fi recunoscut lipsa sa de loialitate. Că ar fi semnat 
o declaraţie. 

Ben o privi cu ochi mari pe Ming. 

— Să ne rugăm pentru el, spuse Zhou Jin. 

— Yesu, dă-i putere lui Li Quan, şopti Mătuşa Mei. 

— Indură-Te de cei care îi vor face rău, se rugă şi Ho Lin. Şi de cei care au 
inventat raportul acesta fals. 

— Protejează-l pe Li Quan de minciunile lui Mogui care încearcă să-l 
înfrângă, spuse Zhou Jin. 

__După ce se rugară alți trei bărbaţi, Ben începu să se simtă nelalocul său. 
Incepea să se întrebe dacă nu cumva era singurul din toată camera care 
credea că e posibil ca Li Quan să fi semnat acea declaraţie. 


— Nu mi-a fost deloc uşor să-l conving pe primar să se întâlnească cu 
dumneavoastră. Fiul său zace grav bolnav în spital, şi dânsul este deosebit 
de ocupat. Nu vă poate acorda mai mult de cinci minute. 

Asistentul primarului îl conduse pe Ben în birou. Amândoi se aşezară pe 
scaunele destinate musafirilor, în timp ce primarul stătea pe un scaun masiv 
în spatele biroului său impunător. 

— Vă mulțumesc că ati fost dispus să mă primiţi în audiență, domnule 
primar, începu Ben. Aşa cum i-am împărtăşit şi asistentului dumneavoastră, 
ne-am întâlnit acum un an la o recepţie de afaceri în Shanghai. 

— Iau parte la nenumărate recepții. F 

—Am auzit că fiul dumneavoastră se află la spital. Imi pare nespus de rău. 
Sper că se va face bine. 

Primarul nu schiță niciun gest. 

— După cum spuneam şi când v-am sunat, sunt aici pentru a pune nişte 
întrebări cu privire la prietenul meu Li Quan, ajutorul de lăcătuş care este 
reținut în cadrul Corpului Şase. 

— Ce-i cu el? întrebă primarul, răsfoind nişte hârtii dintr-un dosar aflat în 
faţa sa. 

— Aş vrea să vă rog să-l eliberați. 

Fixându-l pe Ben cu o privire ce exprima o putere de netăgăduit, primarul 
apucă dosarul, îl înălţă deasupra biroului şi îl lăsă să cadă cu zgomot. 

— Dacă aş veni eu într-un oraş din America şi l-aş ruga pe primarul vostru 
să-l elibereze pe prietenul meu din închisoare, ce credeți mi-ar răspunde? 

— Dar nici măcar nu a fost programată vreo audiere, sau greşesc? 

— Doar nu aveți pretenţia să schimbăm sistemul nostru numai pentru a fi 
compatibil cu cel din America? 

— Nu. Dar Li Quan este nevinovat. 

— Nevinovat? Şi-a recunoscut infracțiunile. 

— Perfect. Şi dacă a recunoscut, de ce nu-l eliberaţi? 

-~- Dacă în America un om recunoaşte că a făcut o crimă, îl eliberați? 

— Dar aici nu este vorba de vreo crimă. 

— Este vorba de o încălcare a legii. 

— Când va avea loc procesul? 

— Nu ştiu. Sunt primar, nu judecător. Nu pot fixa data nici unui proces. 

— Am aflat că legea permite ca anumiţi acuzaţi să fie reţinuţi până la trei 
ani fără vreo judecare oficială a faptelor comise. Poate că o fi legal, dar nu 
e drept. 

Primarul îi aruncă lui Ben o privire glacială, care nu exprima nici furie, 
nici tulburare, ci doar multă indiferenţă şi plictiseală. Privirea unui om căruia 
pur şi simplu nu-i păsa. 

— Domnule primar, dacă i-aţi da acestui om drumul, acest act ar constitui 
o dovadă de bunăvoință a țării dumneavoastră faţă de tara mea. Ştia că, dacă 
Martin ar fi auzit cuvintele pe care era pe cale să le spună, ar fi sărit cât 
colo de mânie, dar îndrăzni totuşi să le rostească. Şi ar mări probabilitatea 
ca Getz International să facă afaceri direct cu Pushanul. Am fi dispuşi să 
construim o fabrică chiar în oraş — fapt ce ar duce la o serie de locuri noi de 
muncă, o catapultă pentru economia dumneavoastră. 

Primarul se ridică, înclină capul în semn de salut şi-i întinse mâna. 

— Mi-a păru bine să vă revăd, domnule Ben Fielding. Sper ca afacerile 
dumneavoastră să prospere. A 

Asistentul primarului îl însoți pe Ben spre ieşire. În fata uşii se afla un 
tânăr îmbrăcat cu o jachetă din piele maro de o nuanță deosebită, de foarte 
bună calitate. Ben nu-şi putu dezlipi privirea de la ea. 

— De unde ai jacheta asta? întrebă el. 

— Este un cadou de la unchiul meu, spuse tânărul. 

— Lasă-mă să-i văd eticheta. 

Tânărul bătu în retragere. Primarul se ivi în cadrul uşii. 

— Ce se-ntâmplă? întrebă el. 

— Haina aceasta a aparținut prietenului meu care acum e în închisoare. 

— Sunt multe jachete de piele în Pushan, mormăi primarul, 


304 


a 


In sfârşit acasă 


— Dar nu ca aceasta, Verificati-i eticheta — scrie Marpas pe ea. Eu însumi 
am cumpărat-o ca să i-o dăruiesc lui Li Quan. Nu-i aparține acestui băiat. 

— Acest băiat este fiul meu. Fratele lui geamăn e la spital. Pleacă din 
biroul meu, domnule Fielding, ori voi da câteva telefoane să mă asigur 
că-mi vei părăsi şi fara. 

Primarul îl însoţi pe fiul său în birou şi tranti cu putere uşa în urma sa. Ben 
puse mâna pe clanţă, dar asistentul primarului îl apucă de brat de la spate, 
soptindu-i la ureche: 

~ Fratele mai tânăr al primarului este gardian secund la Corpul Şase. 

leşi afară cu Ben și îl conduse într-un colt mai îndepărtat al holului. Vorbea 
în şoaptă. 

— Eu mă ocup de majoritatea hârtiilor primarului. Semnez în locul lui când 
nu se află la birou. 

— Da? 

—Aş putea face cumva să aranjez un ordin prin care prietenul dumneavoastră 
să fie eliberat din închisoare. 

— Cum? | 

— Ce contează? 

— Cât m-ar costa aşa ceva? 

— Păreţi un om rezonabil. 

— Sunt. Ceea ce rămâne de văzut este dacă şi tu esti un om rezonabil. 

— Două mii de dolari americani. 

— Foarte nerezonabil. 

— Şi ce-ar fi rezonabil? 

— Cinci sute. 

-0O mie. 

— Şapte sute cinzeci este tot ce-ţi ofer. 

— Sunteţi un bun negociator, domnule Fielding. Şapte sute cinzeci de dolari 
americani să fie, în numerar. 

— Dar nu-i am acum la mine. 7 

— Cand va fi totul pregătit, sunati la acest număr. Îi oferi lui Ben o carte de 
vizită şi arătă spre un număr de telefon celular. Vă rog să nu sunati la birou. 
Mă voi întâlni personal cu dumneavoastră. A poi voi încerca să obțin ordinul 
de eliberare semnat în decursul a câtorva zile. Primarul nu citeşte chiar 
întotdeauna tot ce semnează. Dar trebuie să vă luaţi gândul de la jacheta 
aceea. Nu faceţi nimic necugetat care să vi-l ridice în cap pe primar. Asta i-ar 
dăuna în mare măsură mai ales prietenului dumneavoastră. 

APITOLUL 24 


S. AUZI UN CIOCĂNIT in uşă, apoi o pauză urmată de alte trei 
ciocănituri mai scurte, foarte apropiate între ele. Respirară ugurati. Oricine 
ar fi fost la uşă, acesta tocmai declarase că există un singur Dumnezeu, în 
trei persoane. 

Ming deschise uşa unui adolescent ud până la piele. 

— Huang — ce s-a întâmplat? 

-Un prieten din Corpul Şase a făcut o copie după semnătura de pe declaraţia 
lui Li Quan. Zhou Jin te roagă să spui dacă este vorba de semnătura lui sau 
nu. . 
Deschise o bucată de hârtie şi i-o întinse. . 

Ben arătă spre partea de jos a hârtiei şi îi puse lui Ming o întrebare al cărei 
răspuns era absolut convins că-l cunoaşte: 

— Este aceasta semnătura lui Quan? 

Ea incuviinta din cap şi-l trase pe Shen mai aproape de ea. 

— Unde este declarația în sine? îl întrebă Ben pe băiat. 

— Nu au făcut încă rost de ea. Au trimis doar semnătura. Zhou Jin a cerut 
să vadă toată declarația. 

— Nu înțeleg cum pot continua să-ți refuze dreptul de a-l vizita pe Quan. 

— Ei pot face tot ce vor, replică Minghua, iar vocea ei nu trăda nicio urmă 
de resentiment, ci mai degrabă resemnare. 

— Cred că îl pot scoate din închisoare, spuse Ben. 

— Dar cum? 

— O smecherie pe care am pus-o la cale cu cineva din biroul primarului. 

— Vrei să spui mită? 

— Se poate spune gi aşa. 

Umerii ei se prăbuşiră. 

— Nu poţi face asta, Ben Fielding. 

— Sigur că pot. Nu-i vorba de prea mulți bani. 

— Dacă la creştini eliberare din închisoare poate să fie cumpărat cu mită, 
asta încurajează la mai multe arestări. Devine mod de câştig de bani. Uneori 
acelaşi om e arestat de mai multe ori în fiecare săptămână pentru obţinere de 
bani de mită de la familie sau biserică, sau străini care încearcă să ajute, 
Nu poți da bani. Poate că ar ajuta pe Li Quan. Dar ar face mult rău la alţii. 

— Dar Quan trebuie să iasă de acolo. E clar că o duce greu. Nu arăta de loc 
bine ultima oară, iar acum... mai e şi declarația asta. 

— Ce vrea să spună Ben Fielding? 

— Vreau să spun... că îl maltratează, că-l supun la mari presiuni. Atâta tot. 


Ming puse jos receptorul. 

— Zhou Jin doreşte la noi mers la el acasă. Are copie declaraţie de la Li 
Quan. 

~ Poate că ar trebui ca Shen să rămână acasă, îi şopti Ben lui Ming, în timp 
ce-şi lua jacheta. 

— De ce? întrebă ea. 

— A, numai aşa, răspunse Ben, ajutându-l pe Shen să-şi închidă fermoarul 
jachetei şi ridicându-l pe umerii săi — fapt ce nu se dovedi deloc uşor. 

leşi pe uşă şi se îndreptă grăbit spre mașină prin ploaia rece. Parcurseră 
drumul tacuti, parcă maşina destul de agitat, apoi se grăbiră spre uşa de la 
intrare. Yin Chun îi invită pe toți să ia loc şi îi servi cu ceai. Abia după aceea 
Zhou Jin trecu la motivul pentru care-i invitase la el acasă. 

— Vă voi citi declarația făcută de Li Quan, spuse el. A fost bătută la maşina 
de scris, iar semnătura lui este chiar dedesubt. 

Ben o privi pe Ming putin jenat si făcu un semn cu capul spre Shen, 
întrebându-se dacă era bine că se afla şi el de faţă. Ea nu păru să-i înțeleagă 
temerile. 

— Eu declarând că Li Quan infractor mârşav, marionetă în mâna gweilos 

de diavoli străini şi distribuit ilegal literatură neaprobată de guvern. 
Eu vinovat de crime abominabile împotriva popor şi Partid. Mărturisesc ale 
mele infracţiuni, nemeritând libertate. 

După o secundă de tăcere, Ben izbucni în râs. 

— Sau gramatica chineză a lui Quan s-a ramolit de tot, sau n-a scris el toate 
astea. 

— Chiar deasupra e semnătura, spuse Zhou Jin. Declaraţia spune: 

„Eu leapăd credinţa mea în Yesu şi spun că Partidul are dreptate şi că statul 
are dreptate şi casele de rugăciune sunt nedrepte pentru veşnicie.” 

— Acum ştiu că n-a scris el una ca asta, exclamă Ben încântat. 

— Sigur că n-a scris-o el, spuse Ming. Tonul dezamăgit şi plin de mânie era 
inconfundabil şi era adresat în totalitate lui Ben. 

— Dar ai spus că este semnătura lui. Ce-ar fi trebuit eu să...? 

— L-au pus să semneze altceva, spuse Zhou Jin. Uite cât de jos pe pagină 
se află semnătura lui. Probabil că au scris ceva cu creionul, l-au lăsat să 
semneze cu cerneală, apoi au şters totul şi au tipărit cu maşina de scris peste. 
Quan ştie că nu trebuie să semneze o pagină goală în partea de jos. 

— Aşa făcut gi la tatăl lui, spuse Ming. O vreme Quan crezut că tatăl lui 
chiar a lepădat credința. Mai târziu a aflat adevărul. 

Il privi pe Shen. 

— Dar Li Shen ştiut tot timpul că orice este tatăl lui nu leapădă pe Zhu 
Yesu. 

Toţi ceilalți începură să vorbească, în timp ce Ben tăcea umilit. Când se 
făcu vremea să plece, o ajută pe Ming să-şi îmbrace jacheta de piele. 

— Îmi pare rău, Ming, şopti el. 

— Chan Minghua a fost colega de cameră lui Li Quan pentru mult mai 
multă vreme decât Ben Fielding, îi şopti la rândul ei. Cunoaşte mult mai 
bine la el. 

R DE PERETELE DE PIATRĂ, cufundat în întuneric, Li 
Quan încercă să-şi reamintească cuvintele înscrise în mintea sa. În acelaşi 
moment, marele Privitor rosti aceleași cuvinte, si odată cu el, Li Manchu, Li 
Wen şi Li Tong. 


Doamne, până când vei zăbovi să Te înduri de mine? Întoarce-Te, 
Doamne, izbăveşte-mi sufletul! Mântuieşte-mă, pentru îndurarea 
Ta! Nu mai pot gemând! În fiecare noapte îmi stropesc aşternutul, 
şi-mi scald patul în lacrimi. Mi s-a supt fața de întristare, si a 
îmbătrânit din pricina tuturor acelora ce mă prigonesc. Depărtaţi- 
vă de la mine, toți cei ce faceți răul! Căci Domnul a auzit glasul 
plângerii mele! Domnul mi-a ascultat cererile; Domnul va 
răspunde rugăciunii mele! 


Vineri, 14 decembrie, Ben apucă din nou pe drumul spre închisoare, dar 
de această dată era altfel. În maşină alături de el se aflau Ming și Shen. Când 
se apropie de porți, aceştia se lăsară jos, în timp ce Ben parcă maşina cât 
putu de aproape de gardul de sârmă ce ducea la poarta cea mare de metal. 

După ce se depărtă de maşină, Ben se lăsă în genunchi, blocând vederea 

dinspre maşină cu spatele său. Vârî repede plicul sub cărămizile sparte. 

Cel puțin de data asta era vorba de trei persoane la prețul uneia singure. 
Trecu de aceiaşi gardieni ca şi ultima oară. Se întrebă dacă primeau şi ei 
ceva din banii lui. 

Se apropie de partea gardului care oferea cea mai bună vedere de la maşină. 
Un gardian scund si îndesat îl conduse pe Li Quan afară. Corpul acestuia 
era diform de la pătura pe care şi-o ascunsese sub haină. Avea faţa suptă şi 
scăzuse mult în greutate. Păşea încet, clipind foarte des. Ben se întrebă la 
ce s-or fi gândind Ming şi Shen şi era recunoscător că-l puteau vedea numai 
de la distanţă. 

În timp ce-şi întinseră degetele unul spre celălalt prin gard, Ben îi şopti: 

— Mută-te putin mai la stânga. Ming şi Shen sunt in maşină. Vor şi ei să 
te vadă. 

Quan se făcu că-l priveşte pe Ben, dar se uită în schimb spre maşină, 
căutându-i înfrigurat cu privirea. Deodată, se ivi o mână plinuta la geam. 

— Shen imi face cu mâna! şopti el în engleză. 

Gardianul se apropie de gard şi se uită fix la maşină. 

— Nu mai văd nimic, şopti Quan. Probabil că acum îl ține Ming de braţ. 

— Fac tot ce pot să te scot de aici. 

— Şi pe ceilalți care sunt aici, pentru că sunt urmaşii lui Yesu! Îi scoţi şi 
pe ei? 

— Mi-e teamă că nu. Doar pe tine. 

— Atunci eu sunt privilegiat, iar alții nu. Ben descoperi în ochii lui Quan 
aceeaşi tristeţe pe care o auzea deslusit în cuvintele lui. 

— M-am întâlnit cu primarul, l-am rugat să-mi înlesnească o întâlnire cu 
guvernatorul închisorii, iar acum încerc să dau de un avocat districtual, 
Am intrat în legătură cu un membru al unei organizații de supraveghere 
a grupurilor de amnistiere şi a respectării drepturilor omului. Am discutat 
despre petiții, scrisori, vizitarea departamentului de stat, aplicarea presiunii 
pe plan politic, şi tot restul. 

— Eu cred că am făcut chiar mai mult decât atât. 

— Ce vrei să spui? 

— Am stat de vorbă cu Cel Care este în control. 

— Cu guvernatorul? 

Quan clătină din cap. 

— Cu primarul? 

— Vorbesc cu această persoană în fiecare zi. El este întotdeauna Acela la 
Care apelez înainte de toate. 

Fata lui Ben se posomori. 

— Vorbeşti despre Dumnezeu, nu-i aşa? Nu te supăra, dar cred că trebuie să 
stăm de vorbă cu nişte persoane ceva mai umane. 

— Dumnezeu este foarte uman. Numele Lui este Yesu. 

— Bine, dar mă refer la cineva care se găseşte aici cu adevărat. Vreau să 
spun... i 

— Yesu ne spune că e întotdeauna aici cu noi şi... 

— Credeam că vei fi recunoscător că am luat legătura cu toate aceste 
persoane şi am încercat să fac tot posibilul să te scot de aici. 

— Sunt recunoscător. Îi mulţumesc lui Dumnezeu în fiecare zi pentru 
prietenul meu Ben Fielding, pentru tot ce a făcut el pentru familia mea 
şi pentru ceea ce încearcă să facă pentru mine. Nu-mi doresc să stau în 
închisoare. Nu sunt un revoluţionar. Nici măcar un om prea curajos nu sunt. 
Sunt un simplu ajutor de lăcătuş care-şi doreşte să fie acasă cu soția şi fiul 
său. Tot ce-l rog pe Ben Fielding este să aducă problemele mele înaintea 
Celui Care deţine toată puterea, Care guvernează peste toți primarii şi şefii 
de poliţie, peste toți guvernatorii şi judecătorii, Care le ţine inimile în mâna 
Sa şi le poate schimba ca și când ar fi nişte simple picături de apă. 

— Este foarte greu să-i fac să mă asculte. 

— Dumnezeu te poate ajuta. 

— Nu reuşesc să-i fac să priceapă. 

— Dumnezeu a vorbit prin măgarul lui Balaam. Poate vorbi şi prin Ben 
Fielding. 

— Mulţumesc. 

— Asemănarea cu măgarul nu a fost intenţionată, spuse Quan. Am vrut 
doar să spun că rugăciunea este mult mai puternică decât petitiile civile 
şi telefoanele date departamentelor de stat sau unor grupuri care militează 
pentru drepturile omului. Toate sunt bune, dar rugăciunile sunt mult mai 
bune. 

— Cum spui tu. 

— Ai petrecut zilnic atâtea ore făcând mari eforturi pentru nevrednicul tău 
prieten. Eşti dispus să petreci o singură oră de rugăciune pe zi? Dacă da, 
cred că ai putea obţine mult mai multe rezultate. În rugăciune învăţăm că 
puterea se află în Yesu, nu în noi înşine. 

— Eu sunt genul de persoană care ia taurul de coarne. Sunt un om al 
acțiunii. 

Gardianul se apropie de ei. Quan îşi aruncă privirea din nou spre maşină. 
Văzu o mișcare rapidă şi zâmbi. Gardianul îl apucă de umăr. 

— Aşteaptă, Quan, spuse Ben. Am întrebat-o pe Ming despre scaun. Mi-a 
spus că o să-mi explici tu, 

În timp ce gardianul îl tara înapoi în întuneric, Quan începu să cânte. 

Odată ce reuşiră să treacă peste şocul provocat de înfăţişarea slăbită a lui 
Quan — se dovedi că fuseseră mai aproape de el decât sperase Ben — Ming 
şi Shen fură entuziasmați că-l putuseră vedea. În timp ce se depărtau, Ben 
întrebă: 

— Ce-ar fi să ne oprim să luăm nişte bing xi lin? 

Ochii lui Shen se măriră şi începu să bată încântat din palme. Zece minute 
mai târziu îşi savura bucuros inghefata. Își împărtăşiră tot felul de istorioare 
şi râseră cu poftă. Dar, dintr-o dată, şiroaie de lacrimi începură să curgă pe 
fața băiatului. 

— Ce s-a întâmplat, Shen? întrebă Ben. 

— Nu-i asa că lui Baba nu-i dau îngheţată? 

— Nu prea cred, răspunse el. | 

— Dar Baba vrea Shen să bucure de bing xi lin, zise Ming. El doreşte 
întotdeauna tot ce-i mai bun la băiatul lui. 

Shen îşi şterse lacrimile şi-şi termină portia de îngheţată. 

În timp ce se întorceau la maşină pentru a o lua înapoi spre casă, cerul 
întunecat deveni din ce in ce mai apăsător şi din el se porniră să cadă lacrimi 
grele, cenuşii, de ploaie. Ming şi Shen începură să cânte. Ben conducea 
posomorât pe străzile noroioase, bucuros că reuşise în cele din urmă 
să închirieze o mașină. Apropiindu-se de casă, la vreo cinzeci de metri 
depărtare, încetini. Ceva nu era în regulă. Casa părea a fi întreagă, şi totuși... 
ce putea să fie? Sigur. Arborele de ginkgo. 

Ming şi Shen, care încă nu observaseră nimic, cântau şi chicoteau în 
continuare pe bancheta din spate. Imediat ce viră înspre casă, Ben văzu 
limpede locul unde se aflase până nu demult copacul, în timp ce acesta zăcea 
acum trântit la pământ. Căzuse peste cotetul găinilor, distrugându-i gardul 
de sârmă. 

Ben opri motorul si, odată cu el, amuti şi bancheta din spate. Sări din mașină 
şi alergă la copac. Încremenit, în mijlocul perdelei grele de apă ce cădea din 
cer, se uita la lemnul galben al arborelui de ginkgo ce strălucea chiar în locul 
unde fusese tăiat cu fierăstrăul electric, Frunzele mari, catifelate începuseră 
deja să se ofilească. Curând aveau să fie uscate, şi nimic, nici măcar ploaia 
năvalnică nu le mai putea oferi viata pierdută. Un arbore bătrân de două sute 
de ani trântit la pământ. De către cine? De ce? 

Ming şi Shen i se alăturară între timp, şi acum stăteau şi ei pe loc, privind 
jncremeniti. 

Femeia se plecă în genunchi lângă copac şi atinse buturuga rămasă în urmă; 
apoi se ridică şi cercetă cu atenţie trunchiul copacului, părând să caute ceva. 
Descoperi literele gravate în scoarța lui şi le mângâie cu vârful degetelor. 

Ben îl luă pe Shen de mână şi se îndreptară spre casă. Uşa era larg 
deschisă. Mobila fusese aruncată care-ncotro, hainele zăceau răsfirate prin 
toată casa. Ben ridică scaunul cu spătar înalt şi îşi roti privirea prin încăpere, 
întrebându-se cu ce să înceapă. Privirea însă i se opri prin uşa deschisă 
asupra micutei Ming, cu jacheta de piele scăldată de stropii de ploaie, cu 
genunchii îngropaţi adânc în noroiul cleios şi cu capul prăbuşit peste copacul 
mort, care nu mai avea să-i aducă niciodată alinarea umbrei sale, asigurarea 
dragostei sau soaptele blânde despre o frumuseţe mai presus de priceperea 
minții omeneşti. 

APITOLUL 36 


oo 
ARDIANUL CEL GRAS intră în celula detinutului. Quan se 
chirci instinctiv. 

— A venit vizitatorul tău. 

Quan trecu împleticindu-se prin dreptul unui bec atârnat de tavan care 
arunca o lumină oarbă gi luă colţul pentru a se îndrepta spre scări. Zărind 
lumina zilei la capătul acestora, începu să urce grăbit, dornic nu numai să- 
| întâlnească pe prietenul său, ci şi să admire din nou cerul şi să-și umple 
plămânii cu aerul curat şi proaspăt de afară. Pasind în curte, descoperi spre 
deliciul său că ploua cu găleata. În momentul în care fu izbit de aerul rece şi 
umed, îl inspiră cu nesaf şi zâmbi cu toată fata. 

— Bună, prietenul meu drag, spuse Ben de cealaltă parte a gardului. 

— Fata îţi este îndurerată, remarcă Li Quan. 

— Nu suport să văd cât suferi, 

Quan îşi trecu degetele peste fata sa umedă. 

— Spui asta ca şi când suferința ar fi ceva neobişnuit. Dar nu e. Shengjing ne 
spune: ,,Preaiubitilor, nu vă mirafi de incercarea de foc din mijlocul vostru, 
care a venit peste voi ca să vă încerce, ca de ceva ciudat, care a dat peste 
voi: dimpotrivă, bucurafi-va, întrucât aveţi parte de patimile lui Hristos, iar 
apoi vă veți bucura şi vă veţi veseli, atunci când slava Lui va fi arătată in 
fața unei lumi întregi”. Am rostit aceste cuvinte adesea. Încerc să-mi fixez 
mintea asupra acelui apoi. 

În timp ce ecoul cuvintelor lui Quan mai persista încă, Ben percepu două 
voci războindu-se în mintea sa. Una susținea că Li Quan are dreptate, că 
perspeciiva pe care acesta o avea asupra lucrurilor era exact ce-i lipsea, 
lucrul după care sufletul său tânjea cel mai mult. Cealaltă voce însă îi şoptea 
că prietenul său nu era decât un prost, ce-i drept bine intenţionat, dar total 
ignorant de vreme ce putea să creadă o asemenea nebunie. Iar în acest 
moment, cea de-a doua voce era mult mai puternică. 

Ben îi relată ce se întâmplase cu arborele de ginkgo, în timp ce Quan 
cu fata sa lovită îndreptată spre cer, cu ochii închişi şi gura larg deschisă, 
încerca să prindă între buze cât mai mulţi stropi grei de ploaie. 

— Tai Hong a dat ordin ca arborele de ginkgo să fie tăiat, murmură el. 

— De ce? 

— Ca să le transmită tuturor un mesaj. 

— Ce mesaj? 

— Chinezii gândesc folosindu-se de ilustrații. Intentiona să spună că 
indiferent cât de veche este moştenirea sau credința familiei mele, ea poate 
fi nimicită. Familia mea va fi răpusă. Viaţa lui Li Quan se va sfârşi. Vieţile 
soţiei şi fiului meu pot fi şi ele curmate. Nu va exista nicio umbră, nicio 
scăpare din fața soarelui arzător al suferinței. Nici pentru mine, nici pentru 
ei. 

— Aşa crezi tu? 

— Cred că acesta este mesajul lui Mogui. Aproape că a reuşit să-mi distrugă 
credința pe vremea când eram tânăr. Mă rog doar să nu reuşească să-l prindă 
în ghearele sale pe Shen aşa cum a făcut-o cu mine. 

Ben scoase o sticlă cu apă din buzunarul jachetei sale şi o deschise, 

vârându-i gâtul printr-una din deschizăturile gardului şi ridicând-o uşor. 
O tinu bine, înclinând-o treptat, pe măsură ce Quan sorbea apa cu nesat, cu 
buzele strâns lipite de gâtul sticlei. Se înecă de câteva ori, dar asta nu-l făcu 
să se oprească până nu o goli. Ben încercă să găsească o altă poziţie mai 
bună pentru sticlă, iar gura lui Quan îl urmă de fiecare dată. Ben avu senzația 
ciudată că alăptează un sugar. După ce sorbi şi ultima picătură de apă, Quan 
îşi şterse buzele şi oftă, în timp ce Ben puse sticla goală înapoi în haină, 
regretând că nu-i putuse oferi mai mult de-atât prietenului său. 


Li Quan începu să recite din memorie 

Sufletul mi-i îngrozit de tot; şi Tu, Doamne, până când vei zăbovi să Te 
induri de mine? Întoarce-Ie, Doamne, izbăveşte-mi sufletul! Mântuieşte-mă, 
pentru îndurarea Ta! 

Dar nu putea auzi vocile mulțimii de îngeri şi de sfinţi care întrebau mereu 
acelaşi lucru: 

— Până când, Doamne, până când? 

Şi nici cuvintele rostite de Acela Care strânge rugăciunile slujitorilor 
Săi într-o cupă şi le păstrează ca pe-o comoară. De la tron se ridică o voce 
linistitoare, pe care pentru un singur moment o putu auzi şi Li Quan: 

— Nu mai este mult, fiul Meu. Nu mai este mult. 

Li Quan începu să cânte spre scaunul pe care-l pusese în mijlocul celulei 
sale. 


În cer e casa mea 
Lumea e trist pustiu. 
În cer e casa mea. 
Pericole şi griji 
În juru-mi stau noian 
Patria mea e-n ceruri. 
Acolo-i casa mea. 


Li Manchu, Li Wen şi Li Tong cântau aceleaşi versuri, într-o armonie 
perfectă. 

— Tu, Doamne, m-ai mângâiat, spuse Li Quan, dar eu ard de dorinţa de 
a-Ti sluji. Cum pot fi util dacă nu există niciun om cu care să vorbesc? 
Uneori le aud glasurile, dar nu-i pot vedea, nu-i pot atinge şi nici să stau de 
vorbă cu aceşti oameni nu pot. Deschide-mi, Doamne, o cale. Dă-mi şi mie 
o lucrare de făcut; foloseşte-mă ca pe-un vas al harului Tău. Şi încă Te mai 
rog, învaţă-mă ce să-i spun lui Ben Fielding. 


— I-ai supus pe amândoi testului. ÎI vor trece oare cu bine? 

— N-ai tu trebuință să ştii acest lucru. Experienţa este un învățător foarte 
sever, pentru că iti dă mai întâi testul, iar abia după aceea poți învăţa 
lecţia. Dar odată învățată, acea lecție are darul de a schimba un om pentru 
totdeauna. Ă 

— Nepotul meu este un prieten destoinic, nu-i asa? 

— Cel mai destoinic dintre prieteni. Mulţi sunt cei care se perindă prin 
viaţa unui om, dar ceea ce-l schimbă e un prieten, o familie, o biserică, un 
profesor, un coleg de cameră, un coleg de muncă. Apoi omul poate la rândul 
său schimba biserica, iar biserica o naţiune. Ben Fielding trebuie încă să se 
decidă asupra căii pe care doreşte s-o apuce. Calea pe care Eu am ales-o deja 
pentru el. 


Un gardian intră în grabă în celula lui Quan, urmat îndeaproape de Tai 
Hong. Quan reuşi să-şi închidă cătuşele chiar la timp. ÎI ridicara în picioare, 
îi desfăcură cătușele şi fi duseră mâinile la spate, apoi i le încătuşară la 
loc. ÎI aplecară cu fata înainte, lipindu-i fruntea de zidul dinaintea sa, astfel 
încât zidul să-i suporte întreaga greutate corporală. Tai Hong îi îndepărtă 
picioarele şi mai mult de zid, mărindu-i astfel încordarea trupului. 

— Să-ţi tii capul lipit de perete, sau vei încasa iarăşi bătaie si vei fi lipsit de 
mâncare, îl ameninţă Tai Hong. Las’ că vedem noi acum ce face Dumnezeul 
tău pentru Li Quan! În caz că te bate gândul să te lepezi de El, strigă după 
îndurarea lui Tai Hong. Poate că te va elibera. Pentru că un lucru e sigur, 
acum eşti în mâinile mele. 


— Nu ai nicio altă putere decât aceea dată de Mine, om făcut din țărână. 
Cel aflat pe tron se întoarse spre a asculta cuvintele Cititorului: 


Zdrobeste braţul celui rău, pedepseste-i fărădelegile, ca să piară 
din ochii Tăi! Domnul este Împărat în veci de veci; neamurile 
Sunt nimicite din fara Lui. Tu auzi rugăciunile celor ce suferă, 
Doamne! Le intéresti inima, Îţi pleci urechea spre ei, ca să faci 
dreptate orfanului şi celui asuprit, şi ca să nu mai insufle groaza 
omul cel luat din pământ. 


Optsprezece ore mai târziu, Quan se prabusi la pământ, fără cunoştinţă. 
Un gardian îl lovi cu toată puterea, îl bătu şi-l ridică înapoi în poziţia iniţială. 
Dar detinutul se prabusi din nou. 

~ Nu mai poate sta, îi raportă gardianul lui Tai Hong. 

— Atunci așezați-l pe-un scaun şi rezemați-i capul de perete! 

— Dar am obținut deja acea declaraţie de la el, nu? 

— Nu a mărturisit cu adevărat. Dar voi face tot ce-mi stă în putere să 
mă asigur că o va face! Nu-i permit eu ăstuia să se laude că nu l-am putut 
înfrânge. 

Când gardianul se întoarse în celulă, aducând cu el un scaun, Quan zăcea 
în aceeaşi poziţie chircită într-un colt. Se prefăcea a fi fără cunoştinţă. 
Soldatul lăsă scaunul jos, îi îndepărtă cătușele și încuie uşa în urma sa, dând 
detinutului câtva timp să-şi revină, înainte de a demara următoarea şedinţă 
de tortură. 

În mijlocul întunericului, Li Quan se ridică în şezut. Se uită câteva minute 
în şir la scaunul de lemn cu spătar înalt, apoi se întinse pentru a-l atinge, ca 
un om care îşi întinde mâinile spre mirajul din faţa ochilor săi, în iluzia că 
l-ar putea vreodată atinge. Dar simțind materia palpabilă, se prăbuşi asupra 
scaunului, îmbrățişându-l şi scăldându-l în lacrimile sale. 

APITOLUL 937 


L QUAN IEŞI, precum un popândău din grota sa. Orbecăi prin 
lumina puternică a zilei, în căutarea unei fete cunoscute. Când îl descoperi 
pe Ben, dădu din cap și se îndreptă cu paşi repezi spre acesta. Se aplecă, 
apucă un betisor de pe jos, apoi se rezemă cu un umăr de gard. 

— Ce s-a întâmplat? 

— A, nimic. 

— Nimic o fi atunci când ţi-o arăta fata ca a unui om normal. Dar fata ta e 
plină de vânătăi. Ce s-a întâmplat? 

— Am fost vizitat din nou de Tai Hong. 

— De-ar ajunge odată mișelul ăsta pe mâinile mele, zob l-aş face. 

— Atunci sper că nu va ajunge niciodată în mâinile tale. N-aş vrea să devii 
ca el. Un vechi proverb spune că: „Cel care caută răzbunare mai bine-ar săpa 
mai întâi două gropi.” 

— S-ar putea să merite, dacă aş fi sigur măcar că într-una dintre gropi s-ar 
odihni el. 

Quan scutură vehement din cap. 

— Crăciunul e aproape, nu? 

— Mai sunt două zile, spuse Ben. 

— Îți mai amintesti piața aflată lângă pescărie, acolo unde l-am văzut pe 

jupuitorul de țipari? 

— Cum aş putea uita? 

— Proprietarul pieţii este un prieten de-al meu. Uneori reuşeşte să facă 
rost de o portocală prin preajma Crăciunului. Aici la noi sunt foarte greu de 
găsit. Obişnuiam să le-o ofer lui Shen şi lui Ming în dimineața de Crăciun. 
Ei o decojesc, apoi insistă să iau şi eu măcar o felie, dar bucuria mea cea mai 
mare nu este atât să mănânc eu din ea, cât să-i văd pe ei mâncând. Te rog, ai 
putea încerca să le faci rost de o portocală? 

Ben înghiţi cu greu nodul care îi urcase în gat. 

— Sigur. 

Nu menţionă nimic despre faptul că-i cumpărase deja o bluză frumoasă lui 
Ming şi un costum special pentru Shen. 

— Acum, te rog, povesteşte-mi despre Ming şi Shen. 

Ben învățase să-i relateze lui Quan povestioare alese cu grijă. Acesta era 
modul chinezului de a selecta exact gluma potrivită pentru a caracteriza o 
anume persoană. Îi povesti de excursia făcută împreună cu Shen la pescuit 
pe răul Wenrong, prilej cu care văzuseră un bursuc, pe care Shen îl urmări 
până în apropierea vizuinii sale. Apoi îi relată o discuţie interesantă avută cu 
Ming. Quan zâmbi admirativ şi-l rugă să intre în cât mai multe detalii. 

Ben se hotări să nu-i spună nimic despre faptul că-i invitase de câteva ori 
la cină în oraş. Dar îi povesti că fuseseră la un restaurant elegant. Ochii lui 
Quan începură să lucească. Nu arăta nici cea mai mică fărâmă de gelozie 
sau deprimare, ci pur şi simplu încântare şi recunoştinţă. Ben se simți ușurat, 
dar şi deranjat într-o oarecare măsură de atitudinea prietenului său, Ştia că 
el ar fi reacţionat cu totul altfel, să fi fost în locul lui. Asta îi reamintea de 
diferența imensă dintre el şi vechiul său prieten, diferență care nu-i făcea 
niciun fel de plăcere. 

— Şi cum mai este prietenul meu, Ben Fielding? Spune-mi câte ceva despre 
el. 

— Dă la telefoane, se întâlneşte cu tot felul de oameni. Încearcă să te scoată 
de aici şi să țină în același timp la distanță compania Getz de toată mizeria 
asta de Laogai. 

— Nu, nu. Spune-i lui Li Quan o poveste în care să apară şi câte ceva 
despre inima lui Ben Fielding. 

Rugămintea lui îl prinse pe Ben cu garda jos. Nu-i veni nimic altceva în 
minte decât... 

— Ti-ag putea spune o poveste. Dar sunt sigur că nu-ți va face plăcere s-o 
auzi. 

— Nu mă urnesc de-aici până nu vine gardianul să mă târască înapoi în beznă. 

Aşa că, cu cât te codeşti mai mult, cu atât se face mai frig. Te rog, oferă-i 
puțină căldură unui biet deţinut cu povestea ta. 

Ben oftă, apoi începu să povestească. 

— Cu câteva săptămâni înainte să vin aici, predam la un seminar despre 
succesul în afaceri. Cu o noapte înainte de asta, mă aflam singur în camera 
mea de la hotel. M-am... îmbătat rău de tot şi m-am plimbat o seară întreagă 
printre toate canalele de televiziune pe care le recepționa televizorul din 
cameră. Am petrecut seara singur cuc. Îmi scosesem costumul meu Hugo 
Boss şi-l atârnasem pe un umeraş. Văzu expresia goală de pe fata lui Quan. 
Este vorba de un costum de două mii cinci sute de dolari, adică... o grămadă 
de yuani. Oricum, mi s-a făcut rău dintr-o dată. Am încercat să ajung la baie, 
dar nu am reuşit. Am vomitat drept pe costumul meu. Aşa că a trebuit să 
sun la ora 2 dimineaţa la o curățătorie. Ti-am spus eu că nu-i o poveste prea 
interesantă. 

— Nu am obiceiul să caracterizez o poveste până nu-i aud finalul, spuse 
Quan. 

— l-am lăsat pe toţi cu gura căscată la seminar. Chiar reuşisem să-i fac să 
creadă că sunt un personaj foarte important. Unul dintre cei prezenţi citise 
un articol despre mine în Kiplinger s şi mi-a cerut chiar un autograf. Îţi 
poţi imagina una ca asta? Oricum, câteva persoane deosebit de importante 
m-au invitat să luăm cina împreună şi m-am întors ulterior în cameră într- 
o dispoziție excelentă. Doar că m-am trezit din nou singur, sentimentul de 
euforie a dispărut încet — cum se întâmplă de altfel de fiecare dată — şi m-am 
simţit din nou gol şi fără sens. Am început să beau, apoi m-am dus jos la 
barul hotelului. Am stat acolo, sperând că va veni vreo femeie şi va flirta 
putin cu mine — probabil că-mi doream să am şi eu siguranța că sunt un 
bărbat adevărat. Ei bine, a venit şi femeia. Luase şi ea parte la seminarul 
ținut de mine. I-am comandat câteva pahare de băutură, iar ea s-a apucat să 
se cuibărească la pieptul meu. Pe urmă, chiar când eram pe punctul să obțin 
ceea ce credeam că-mi lipseşte, m-a cuprins brusc un sentiment de vinovăţie, 
am început să mă tem de tot felul de boli şi, mai rău decât toate, că trebuia 
să împart acelaşi pat cu o femeie complet străină, sperând o noapte întreagă 
că va binevoi să plece în zori. Aşa că am inventat o scuză şi m-am întors 
în cameră, unde am petrecut toată seara singur, alături de un televizor care 
m-a înnebunit cu reclamele la laxative, la medicamente împotriva durerii şi 
la Viagra. 

— Ce e Viagra? 

~ Nu contează. 

‘— Şi care ar fi morala poveștii lui Ben Fielding? 

— Trebuie neapărat să fie vreo morală? 

— Pentru cei înţelepţi, tot ce se întâmplă are şi o morală. 

— Poate că eu nu mă număr printre cei înţelepţi, dar... iată-mă îmbătându-mă, 
vomitând pe costumul meu, apoi comportându-mă de parcă aş fi cel mai 
extraordinar om din univers, predând la un seminar despre succes, în fata 
unei încăperi ticsite de tineri care iau notițe din ceea ce spun, la fel cum 
obişnuiam şi eu să iau notițe de la oamenii pe care-i consideram de succes. 
Apoi încerc să agat o femeie, imaginandu-mi că asta este ceea ce-mi doresc 
cu adevărat, ca să realizez imediat ce mă simt dorit de ea că, de fapt, nu mi-o 
trebuie. Sau poate că se prefăcea doar că mă doreşte. Nu contează. Morala? 
Nimic nu este ceea ce pare a fi. Chiar şi atunci când obţii ceea ce-ţi doreşti, îţi 
dai seama că nu acel lucru îţi lipseşte în realitate, Intelegi ce vreau să spun? 

— Spune-mi mai multe, îl rugă Li Quan. 

Ben ridică din umeri. 

— Ce vrei să-ți mai spun? Am dat greş în rolul de sot şi de tată. Am eşuat 
în calitate de creştin. În noaptea aceea petrecută în Cincinnati am înțeles o 
treabă — că Ben Fielding nu este capabil decât de-un singur lucru. Afacerile 
sunt domeniul meu. Pune-mă în sala de şedinţe sau într-un târg de vânzări, 
şi plutesc deja în al nouălea cer. Pune-mă lângă familia mea și sunt cel mai 
mare ratat. Pune-mă să trăiesc singur şi ai reuşit să mă faci să mă simt un 
nimic. Şi acum încununarea poveștii: iată-mă venind în China, bogat şi plin 
de succes. La început îl compătimesc pe fostul meu coleg de cameră când 
descopăr că nu e decât un simplu ajutor de lăcătuș şi că toate visurile sale 
s-au prefăcut în cenușă. Vezi tu, Quan, eu locuiesc în casa pe care tu ai visat- 
o dintotdeauna — de fapt, ca să fiu sincer, locuiesc chiar în mai multe case. 
Comparativ cu mine, tu nu ai nimic. Dar apoi mă uit la Ming gi la Shen, la 
cât de mult te adoră şi mă trezesc că sunt gelos. Tu esti la închisoare, unde te 
bat de te zvântă, şi nu ştiu cum se face că ajung să tânjesc să am şi eu ceea 
ce ai tu. Dacă e să mă compar cu tine, mă trezesc că, în realitate, eu sunt cel 
care nu are nimic. 

Quan încuviință din cap. 

— Ei bine, ăsta e urâtul adevăr. Fostul tău coleg de cameră este succesul 
întruchipat pe plan profesional, dar un jalnic faliment când vine vorba de 
orice lucru care contează cu adevărat. Şi când l-am mai văzut şi pe cel mai bun 
prieten al meu făcând muncă silnică pentru o fabrică chineză la construcția 
căreia am contribuit si eu în mod semnificativ, nu pot decât să mă întreb dacă 
mai pot vorbi de succesul meu, chiar şi în domeniul afacerilor. 

~ Este oare Li Quan cel mai bun prieten al tău? 

— Ei bine, poate că nu în ultimii douăzeci de ani, dar înainte de asta, cu siguranță. 

Iar acum, am început iarăşi să simt la fel. Oricum, chestia aceea din Cincinnati 
este mica mea poveste patetică, micul secret murdar al lui Ben Fielding. 

— Şi de ce te-ai hotărât să-mi spui mie toate astea? 

— Pentru că tu m-ai făcut să le spun. Si poate pentru că... nu mai există 
nimeni altul căruia i-aş fi putut spune aşa ceva. 

— Sunt onorat că m-ai ales pe mine să-mi istoriseşti povestea ta. Dar mai 
este Cineva Căruia I-o poți spune. 

— Lasă-mă să ghicesc. Yesu. 

— Ben Fielding este un bun ghicitor. 

— Îți mai aminteşti când am discutat despre ţelurile mele şi m-ai întrebat: 
„Ce-i foloseşte unui om să câştige lumea întreagă dacă îşi pierde sufletul?” 

— Mi-amintesc. 

— Fii sincer cu mine, Quan. Tu crezi că sunt pierdut? Adică, dacă aş muri 
astăzi, aş merge în iad? 

Quan îl privi pe Ben, căutându-i privirea. După o pauză lungă de vreo zece 
secunde spuse: i 

— M-am gândit la întrebarea ta. Nu sunt sigur că sunt în posesia răspunsului. 
Cândva credeam că esti creştin. Si cred şi acum că cei care se găsesc în 
mâna Tatălui sunt acolo prin harul Lui. Cu toate astea am întâlnit multi care 
credeau că sunt creştini, dar mă tem că nu erau. Am văzut multe asemenea 
exemple în America. Pentru ei a fi creştin însemna doar să faci o serie de 
fapte bune şi să te abfii de la a face fapte rele. Cred că multi erau siguri că 
sunt creştini, când adevărul era altul. Aceasta este una dintre strategiile lui 
Mogui. 

— Tu crezi că sunt creştin? 

— Ai fost crescut într-o familie de creştini. Ai participat la întruniri ale 
creştinilor. L-ai invitat chiar şi pe colegul tău de cameră la o astfel de 
întrunire, lucru pentru care iti este veşnic recunoscător. Puteai face oare 
toate astea fără să fii creştin? Da. Eu nu sunt pus să-ți judec sufletul. Însă 
Yesu a spus că cei care-L urmează vor fi recunoscuţi după roadele lor. 

Ben dădu încet din cap, gânditor. 

— Te întreb, Ben — ai purtat tu roadele lui Yesu? Nu cred că există nimeni 
altul care să cunoască mai bine răspunsul la această întrebare în privinţa lui 
Li Quan decât Ming, Shen sau Zhou Jin. Aşa că te întreb — ce-ar spune Pam, 
Melissa şi Kim dacă ar fi întrebate: „Este Ben Fielding un creştin adevărat?” 
Ce-ar spune secretara ta, angajații şi partenerii tăi de afaceri? 

Ben văzu perindându-se prin fata ochilor săi o pleiadă de fete, dintre care 
se distinseră cele ale lui Pam, Kim, Melissa şi Doug. 

Ar spune că nu. 

Gardianul îl înşfăcă brutal pe Quan de umăr, dar pentru un moment acesta 
opuse rezistenţă. Îşi întinse betisorul şi desenă simbolul peştelui în tirana. 

— Crăciun fericit, Ben, spuse el, zâmbind cu toată fata. 

Gardianul îl îmbrânci pe Quan, care căzu la pământ. Îi lovi şi îşi ridică 
apoi repede privirea spre Ben, ca şi când tocmai şi-ar fi adus aminte că 
trebuie să se stăpânească cât timp este în văzul altora. Ben îşi vâri degetele 
printre deschizăturile gardului, strângând furios în pumni sârma ghimpată, 
care-i sfâşie carnea. Îi venea să se repeadă după gardian, dar ştia că nu putea 
s-o facă, Aşa că se uită cum prietenul lui e împins cu brutalitate spre blocul 
celulelor. Quan aruncă o ultimă privire în urmă şi-i zâmbi cu gura până 
la urechi. Înainte de a ajunge în fata uşii celulei sale, Li Quan cânta acea 
cântare despre patria sa. Trei prizonieri care lucrau petecul de pământ din 
jurul închisorii i se alăturară, fredonând aceeaşi cântare. Începură să cânte 
tot mai tare, cu zâmbete tot mai vizibile pe feţele lor. Cei trei gardieni făcură 
schimb de priviri, nefiind siguri ce aveau de făcut. Unul dintre ei îşi deschise 
gura şi începu să cânte: „Patria mea e-n ceruri. Acolo-i casa mea.” 

Abia atunci descoperi Ben că mâinile îi erau pline de sânge. Le şterse de 
haină si îşi vari degetele în gură. Rămase acolo nemiscat, privind, ascultând 
şi strângând totul în inima sa. Auzindu-i pe deţinuţii aceia cântând, avu 
pentru un moment impresia că se găseşte în prezența Bucuriei însăși şi că, 
dacă şi-ar fi întins mâna, ar fi putut aproape s-o atingă. Aproape. 


Quan începu să murmure în întuneric cuvintele ascunse în inima sa. 

„Ştiu că Răscumpărătorul meu este viu, şi că se va ridica la urmă pe 
Pământ. Chiar dacă trupul mi se va nimici, şi chiar dacă nu voi mai avea 
carne, totuşi voi vedea pe Dumnezeu. Îl voi vedea şi-mi va fi binevoitor; 
ochii mei ÎI vor vedea, şi nu ai altuia. Sufletul meu tânjeşte de dorul acesta 
înăuntrul meu!” 

Gardianul aruncă o privire în celula lui Quan prin zăbrelele gemuletului 
care nu avea mai mult de două laturi de palmă. Obişnuit cu întunericul, 
Quan desluşi cu uşurinţă disprețul din ochii acestuia. 

— Nu mai zâmbi! urlă bărbatul. 

— Dar nu zâmbesc, răspunse Quan. 

— Ba da, zâmbeşti! răcni gardianul. Începu să scuture uşa celulei lui, dar 
apoi se depărtă, îndreptându-se spre alta. 

Deodată, Li Quan se ridică în picioare şi-şi lipi fata de zăbrele. 

— Gardian! strigă el. Văzând că nu vine nimeni, strigă mai tare: Su Gan! 

Gardianul se întoarse şi începu să scuture uşa cu şi mai multă furie. 

— Cine ţi-a spus cum mă cheamă? Taci, sau vin înăuntru şi te fac eu să-ţi 
tii gura! : 

— Su Gan, domnule, vă rog, am o rugăminte la dumneavoastră. 

— Dacă nu mă poți plăti, nu dau doi bani pe rugăminţile tale. 

— Aş dori să fac ceva pentru dumneavoastră. 

Quan văzu surpriza amestecată cu dispreţ din ochii gărzii. 

— Închisoarea asta este atât de mizeră, începu Quan. Fecale peste tot. 
Şobolani şi gândaci care se hrănesc cu ele. Dumneata nu eşti deţinut, dar 
probabil că te simţi ca şi când ai fi închis. Su Gan este nevoit să inspire aerul 
ăsta imputit, să păşească cu grijă din cauza mizeriilor ce se scurg din celule. 
Li Quan vă poate ajuta. Daţi-mi voie să merg din celulă în celulă şi să fac 
curăţenie în locul ăsta mizerabil. Daţi-mi nişte apă, nişte perii şi ceva săpun, 
şi vă pot arăta de ce sunt în stare! Tata, Li Tong, a fost măturător de străzi, 
curăța excepţional orice loc. Cel mai bun măturător de străzi din China. 

Iar eu sunt fiul tatălui meu! 

APITOLUL 29 


Lu. 


Ming îl întâmpină plină de căldură pe tânărul aflat la uşă. Acesta purta 
ochelari şi era îmbrăcat ca un student. Avea fafa rotundă, trăsături clare și 
ochi căprui, pătrunzători. Lui Ben i se păru că-l cunoaște de undeva. Nici 
nu mă mir, se gândi el. Arăta aşa cum probabil va arăta şi Shen peste vreo 
cincisprezece ani. 

— Yue este nepotul preferat al lui Li Quan! strigă Ming încântată. Acesta 
Ben Fielding, coleg de cameră al lui Quan din America. 

— Harvard, murmur tânărul. Sunt onorat să vă întâlnesc. An Nou fericit. 

— Şi tie îţi doresc încă de pe-acum un An Nou Chinezesc fericit, spuse 
Ben. Vorbeşti engleza foarte bine. Cuvintele lui aduseră un zâmbet larg pe 
faţa lui Yue. 

— Să fac nişte ceai verde, se oferi Ming. Li Yue povesteşte lui Ben Fielding 
despre el. 

Yue se aşeză pe podea, lângă scaunul cu spătar înalt. 

— Studiez la seminar. De asemenea, obişnuiesc să vizitez colegiile din 
apropiere şi să stau de vorbă cu studenţii. 

— De ce? 

— Le spun studenţilor despre Yesu. Ca să-i provoc să cerceteze afirmaţiile 
Lui. Partidul Comunist a avut succes în încercarea sa de a opri disensiunile 

pe plan politic, însă nu poate opri mişcarea Duhului Sfânt în universităţi. 
Nu îndrăznesc să spun mai mult de-atât. Dar îţi pot spune că Dumnezeu 
lucrează. 

— Cum e la seminar? 

Yue ridică din umeri. 

— Multe lucruri sunt plicticoase, pentru că nu găseşti altceva decât 
propagandă de Partid şi nu Cuvântul lui Yesu. Totuşi avem un profesor care 
crede în Biblie. De multe ori, seara, ne ia pe câţiva dintre noi deoparte şi ne 
învaţă. 

— Un singur profesor care crede în Biblie? Cine e? 

— Ajunge atât. Episcopul Bisericii Tripartite a atacat adevărata teologie 
biblică. Numai adevărul este periculos, asa că, dacă bisericile sunt liberale, 
ele nu constituie niciun pericol pentru Partid. De fapt, le pot folosi chiar în 
sprijinul lor. Seminarile sunt strategice. 

— Câte seminarii există? 

— Au fost optsprezece, acum sunt douăzeci şi unu. Seminarul Nanjing 

este cel mai mare. O sută şaptezeci de studenți — dar pentru fiecare zece 
care se înscriu, sunt respinşi alți nouă. Mao a închis Seminarul Nanjing 
şi a transformat clădirile de piatră ale acestuia în barăci de armată. A fost 
redeschis sub politica „uşilor deschise” practicată de Deng. Seminarul e 
condus de Consiliul Creştin Chinez, care e la fel ca Biserica Tripartită. 
Trei studenţi au fost dati afară. Directorul i-a denunţat în mod public pentru 
că au refuzat să cânte cântece comuniste la o ceremonie a şcolii și au propus 
să fie intonate imnuri creştine. Membrii facultăţii care cred în Shengjing și 
cei care au predat în cadrul caselor de rugăciune au fost demisi. Mulţi dintre 
cei din stafful seniorilor şi dintre cei cu titluri universitare au fost pensionati 
sau dati afară de către preşedinte. El e marioneta Partidului. 

— Mi s-a spus că seminarile sunt dovada vie a libertăţii religioase din 
China. 

— Ceea ce se întâmplă la Seminarul Nanjing nu mi se pare deloc o 
dovadă de libertate. Episcopul a făcut o chemare la „adaptarea teologiei 
la socialism”. Toate cursurile despre Epistola către Romani şi Apocalipsa, 
precum și cursul de Apologetică au fost înlocuite cu noi cursuri despre Deng, 
Educaţie tripartită şi Educaţie militară. Cam aşa ceva s-a întâmplat şi în 
seminarul meu. Tocmai de aceea am fost exmatriculat acum cinci săptămâni. 
Participam la cursurile seminarului subteran. 

— Unde? 

—Ajunge atât. A fost fondat de un pastor dintr-o casă de rugăciune în vârstă 
de optzeci şi doi de ani. A fost ameninţat cu închisoarea dacă seminarul 
continuă să funcţioneze. Dar închisoarea nu este o ameninţare prea serioasă 

pentru un om care şi-a petrecut deja treizeci şi patru de ani acolo. L-am ajutat 
să organizeze alte întâlniri, un altfel de seminar. De asta mă găsesc aici. 

— La ce fel de întâlniri te referi? 

fl privi cu ochii mari. Apoi el şi Ben rostiră în acelaşi timp: 

— Ajunge atât. 


Ben stătea cu capul descoperit în aerul rece al iernii. Ca de obicei, aştepta 
nervos, nerăbdător, încercând să se încălzească, cu privirea aţintită spre uşa 
pe care urma să fie scos Quan din gaura lui neagră si insalubră. Văzu o 
apariţie în uşa clădirii, un om firav, îmbătrânit, care şchiopăta evident şi a 
cărui piele avea culoarea unui bolnav de icter sau hepatită. 

Ben îl privi pe acest om, care dintr-un motiv anume se apropia de el. Simti 
cum i se opreşte inima în loc. 

— Quan? 

Încercă să-şi ascundă oroarea. Îşi atinseră degetele arătătoare prin 
deschizăturile gardului. 

— Miroşi a... săpun. 

— Da. 

Quan părea să strălucească, cu fata şi vocea surprinzător de pline de 
viata. 

— E mai bine decât miroseam ultima oară, nu? Am veşti extraordinare! 
Trebuie să le spui familiei mele şi casei de rugăciune. Dumnezeu mi-a 
ascultat rugăciunile. Mi-a dat o lucrare! 

— Ce? E 

— Merg dintr-o celulă în alta, ducând mesajul lui Yesu. 

~ Dar credeam că ai fost pus într-o celulă izolată. 

— Dumnezeu mi-a deschis uşa. Merg să-i vizitez pe ceilalți bărbaţi din 
închisoare, Majoritatea nu au văzut pe nimeni intrând la ei în celulă, decât 
ca să-i snopească în bătaie. Eu îi ajut şi le slujesc în timp ce le curăț celula. 
Le aduc dragostea lui Yesu. Am vizitat deja doisprezece oameni. Si când am 
plecat, pe şase dintre ei nu i-am lăsat singuri. 

— Ce vrei să spui? 

— Când am plecat, Yesu era cu ei. Trei erau credincioşi deja, unul chiar 
pastor. L-a cunoscut pe tatăl meu, Li Tong! Alţii trei şi-au plecat acum 
genunchii înaintea lui Yesu, Care le-a promis că nu-i va părăsi cu niciun 
chip. Când trec pe lângă celulele lor, in drum spre altele, pentru a le curăța, 
obişnuiesc să le cânt „În cer e casa mea”. 

După ce termin de curăţat toate celulele, o voi lua iarăşi de la capăt. 

Apoi voi începe să-i învăţ pe fiecare din Shengjing. Îi voi învăţa în timp ce 
deretic pe-acolo. 

— Te lasă gardienii să faci aşa ceva? 

— Duhoarea care-i scârbea pe gardieni aproape că a dispărut. Pantofii lor 
nu mai sunt distruși. Detinutii sunt încântați că nu mai sunt la fel de singuri 
ca până acum. Sunt încântați să afle că, chiar dacă s-ar întâmpla să moară 
aici, vor mosteni viata veşnică. Sunt încântați să ştie că Dumnezeu nu i-a 
uitat, că această lume nu e casa lor, că vine ziua când vor fi eliberaţi. 

— Sună mai degrabă a întâlnire de evanghelizare decât a închisoare. 

— Cei din închisoare nu sunt la fel de distrași de la realitate ca cei de-afară. 
Se gândesc mai mult la moarte. Îşi pun şi ei întrebarea: „Să fie aceasta ziua?” 
Nu-şi pun atât de mult nădejdea în planurile lor şi în succesul pe care ţi-l 
oferă această lume. Eu le spun despre Yesu şi despre cerul Său, iar ei ascultă 
înfometați, mult mai atenți decât majoritatea celor cu care stau de vorbă în 
atelierul de lăcătuşerie. Te rog, spune-i lui Ming, lui Shen si lui Zhou Jin 
despre lucrarea lui Li Quan. 

— Le spun, dar cu o condiţie — trebuie să-mi răspunzi mai întâi la o 
întrebare. f 


— M-au numit meşter tâmplar, grăi Li Wen. Dar comparativ cu Tine, eu nu 
sunt decât un biet ucenic. 

Lucrau împreună, meşter şi ucenic, asamblând şi sculptând, folosindu-se 
de o simplă daltă pentru lemn şi de o rindea, mesterind cu mâinile lor lucruri 
pe care nicio maşinărie din lume nu le-ar fi putut face. 

— Mâinile Tale sunt atât de îndemânatice şi de puternice, spuse Li Wen. 
Şi totuşi atât de pline de gingăşie. i 

— Am multă experienţă în domeniu. Iar aceste mâini sunt deprinse cu 
lemnul. 

— Nimic din ce-am făurit în Lumea Umbrelor nu se compară cu asta. 

— Ceea ce ai construit tu avea valoare, pentru că ai construit pentru Mine 
şi cu Mine. Dar cu toate astea, ceea ce va construi Li Wen în viitor va fi mult 
mai măreț. Eu-sunt izvorul îndemânării şi al darurilor tale. Eu am fost Cel 
Care ţi-am plăsmuit inima şi ţi-am condus mâinile în lumea întunericului. 

— Tu eşti Meşterul Constructor. - 

— Eu am construit uneltele şi plugul. Eu am făurit omul si universul. 
Eu sunt Creatorul locului pregătit special pentru voi. Ochii Lui scrutară 

orizontul, privind spre o porțiune din acest vast ținut pe care Li Wen nu o 
văzuse încă. 
— Îți mulțumesc că m-ai rugat să particip şi eu la această construcție alături 
de Tine, că m-ai ajutat să învăţ privind îndemânarea mâinilor Tale. 
Tâmplarul Îşi puse mâna peste capul ucenicului. 
~ Pentru Mine este o mare plăcere să pot construi împreună cu tine, 
Li Wen. 


— Care-i întrebarea ta cea importantă, Ben? 

— Trebuie să-mi spui ce-i cu scaunul acela! 

— Ce scaun? întrebă Li Quan, neputându-şi stăpâni un zâmbet ce i se 
întindea pe toată faţa. 

— Ştii prea bine despre ce vorbesc. Scaunul din lemn de mahon, cu spătar 
înalt, care e mereu neocupat. Ming şi Shen mi-au spus c-o să-mi explici tu. 
Nu reuşesc să smulg niciun cuvânt din gura lor. 

— Li Wen a construit acel scaun. A fost un meşter dintre cei mai aleşi, 
cunoscut în toată provincia sa. I-a luat mai bine de un an. A început să-l 
construiască în cinstea tatălui său, Li Manchu. Dar pe parcurs a devenit 
scaunul lui Yesu. Atunci când veneau alţii care pretindeau că sunt la 
conducerea lumii, scaunul îi amintea Cine e adevăratul Rege. 

— De aceea seamănă atât de mult cu un tron? 

— Unul foarte modest, ce-i drept. Dar aşa e. Şi numai Unul singur e vrednic 
să stea în el. Acelaşi Care este mereu prezent în casa familiei Li. Tatăl meu 
a învățat acest lucru încă de când era copil. La fel ar fi trebuit şi eu, dar mie 
mi-a luat tare mult să învăţ. Shen înţelege acest lucru deja. 

— A avut un profesor bun. 

~ Mă tem că nu suficient de bun, deşi Ming a completat multe din scăpările 
mele. Scaunul este un obiect de aducere aminte a tuturor generaţiilor de 
credincioşi din familia Li, începând de la Li Manchu. Dar mai important 
decât orice e faptul că acest scaun ne aminteşte mereu de promisiunea 
făcută de Yesu că va fi întotdeauna cu copiii Săi. La fiecare masă pe care o 
luăm împreună, ne amintim că El este cu noi. Când stăm seara în casă, când 
mergem noaptea la culcare, ne amintim că El este acolo, veghind asupra 
noastră. Indiferent ce s-ar întâmpla. 

— Nu s-a aşezat nimeni pe scaunul acela până acum? 

— Tatăl tatălui meu, Li Wen, l-a învățat pe fiul său că Yesu stă cu adevărat 
pe scaun şi că, deşi El se află pretutindeni si scaunul nu e altceva decât un 

simplu simbol, el reprezintă totuşi un simbol foarte important. Li Wen nu 
a permis nimănui să se aşeze în el, şi la fel a făcut şi Li Tong la rândul lui. 
Ne-a spus că, dacă ar fi să ne așezam pe acest scaun, i-am uita semnificația. 
Chiar şi atunci când aveam mai mulți oaspeți, scaunul rămânea neocupat, 
în timp ce tata sau eu ne aşezam pe podea. Eu unul am avut de multe ori 
resentimente fata de el pentru că avea pretenţia să stau pe jos, când în casă 
aveam un scaun atât de bun. Eram tânăr şi nesăbuit. 

— Mai bine nesăbuit în tinerețe decât mai târziu, murmură Ben. 

— Da. Quan zâmbi. Acesta ar fi un bun proverb chinez. Mai există nădejde 
în privinţa lui Ben Fielding. Spune-mi, bunul meu prieten, cum ati petrecut 
de Crăciun? 

— Am luat portocale pentru Ming şi Shen. Şi banane. Şi grapefruit. 

— Ben Fielding este un adevărat făcător de minuni, rosti Quan, în timp 
ce lacrimi grele se rostogoliră în voie pe obrajii lui. Cu siguranță că s-au 
bucurat mult. Îşi înălță privirea spre ceruri. Yesu, [ti mulțumesc pentru 
bunătatea Ta. 

Ben strânse mai tare gardul în pumni şi se agăță mai strâns de degetele 
lui Quan. Chiar în acel moment se apropie și gardianul pentru a-l conduce 
pe deţinut înapoi în văgăuna sa. Li Quan se întoarse în celula sa dezolantă 
cântând, iar Ben Fielding realiză că nu-l multumise niciodată lui Dumnezeu 
pentru un simplu fruct şi se întoarse deznădăjduit la vehiculul său elegant. 


În timp ce Li Wen lustruia cu mâinile suprafața uşor zgrunturoas& 
lemnului, Regele făcu un pas înapoi şi spuse: 

— lată — l-am terminat. Mângâie cu mâna braţele şi spătarul scaunului şi 
zâmbi. Scaunul a fost făcut pentru Li Wen. Ia loc. 

— Nu. Nu se poate. E mult prea frumos. Nu sunt vrednic. 

— Eu hotărăsc cine primeşte darurile Mele. Deci, ia loc. 

Li Wen se aşeză. Scaunul era desăvârşit, conturat exact după forma dorită. 
Se simțea ca si când ar fi plutit pe un nor de puf. Chiar şi peste zece mii de 
ani acest scaun va dăinui neschimbat. 

— ft poţi lua cu tine pe pământul cel nou. Va sta în marea casă a celor din 
semintia Li. - 

— Mulţumesc, Stăpânul meu. Li Wen este nevrednic. 

— Nu crezi oare că Eu știu mai bine cine este nevrednic şi cine nu? întrebă 
Regele râzând. Li Wen a construit cândva un scaun pentru Mine. Astfel de 
lucruri nu le uit cu niciun chip. Acum sunt mulțumit că am construit la rândul 

Meu unul pentru el. Şi, nu uita, tu m-ai ajutat să-l construiesc. 

— Dar acest scaun este mai presus de tot ce-ar fi putut Li Wen construi 
vreodată. 

— Ceea ce ai făcut tu pentru Mine a egalat vreodată ce am făcut Eu pentru 
tine? 

— Nu. Niciodată. 

— Haide să nu ne închipuim că lucrurile s-ar putea schimba acum. 

Tâmplarul păşi în spatele scaunului şi-Şi puse mâinile pe umerii lui Li 
Wen. Ji masă uşor ceafa cu mâinile Sale care la început păruseră atât de 
aspre şi puternice, dar care acum se dovedeau blânde şi moi. 

— Li Wen, îndemânarea şi talentul tău e mai mare decât îţi poți închipui. 
Eu însă ştiu asta. Am planurile Mele în legătură cu tine, cu modul in care îţi 
vei folosi aceste calități în noua Mea lume, pentru a face lucruri la care nici 
nu ai visat vreodată. 

— Cât mai este până atunci, Regele meu? 

— Nu mai e mult, prietene, spuse El, indreptandu-si statura hotărât. Nu mai 
e mult. 

APITOLUL 39 


Mena MING, Zhou Jin spune că pot avea încredere în Ben 
Fielding. Este adevărat? 

Ming încuviință din cap, deşi nu atât de repede pe cât i-ar fi plăcut lui 
Ben. 

Li Yue îl privi pe Ben. 

— Vă amintiţi de seminarul de care v-am vorbit? 

— Nanjing? 

— Nu, acel altfel de seminar, cel la instituirea căruia contribui si eu. După 
cum spuneam, acel seminar este pregătit. Unii au călătorit mai multe zile ca 
să ajungă până acolo. Arata spre Ben. Dumneavoastră mă veţi însoți. 

— Pentru ce? Vrei să te duc cu maşina? 

— Nu, vom merge pe jos. Nu-i departe. Dar ni s-a arătat că, după ce a 
participat la întâlnirile casei de rugăciune şi după ce a stat alături de familia 
lui Li Quan, Ben Fielding ar trebui să vină şi să vadă cu ochii săi cum este să 
fii parte a seminarului nostru special. Poate că veţi primi câteva răspunsuri 
la întrebările pe care le aveți. 

— Ce întrebări? 

— Acele întrebări pe care şi le pun toți oamenii în adâncul sufletului lor. 
E un lucru hotărât. Ne veţi însoți. Nepotul lui Quan, deşi tânăr şi necopt, se 
dovedea a fi la fel de încăpățânat ca şi unchiul său. 

— Când? 

— Mâine noapte. 

— Dar unde vă întâlniți? 

— Ajunge atât. Este o şcoală a cărei locaţie şi orar sunt în continuă 
schimbare. Unchiul Li Quan a participat şi ca student, şi ca profesor. Acolo 
a avut ocazia să-şi exercite în cea mai mare măsură vocaţia lui de profesor. 

— De unde vin oamenii? 

— De peste tot. Unii parcurg câte şaizeci de kilometri pe jos, alții câte două 
sute cu bicicleta. Pe unii nu-i vom cunoaşte decât în ziua când vor sosi. 
Mâine seară va veni în vizită un profesor musafir. Chiar şi după ce a obosit 
de atâta predicat, studenţii — în marea lor majoritate fermieri şi muncitori 
din fabrică — nu sunt dispuși să-l lase să se odihnească. Îl îndeamnă să le 
vorbească în continuare din Cuvântul lui Dumnezeu. 

— Cine este acest profesor musafir? 

— E din America. 

— Serios? Cum îl cheamă? 

— Ajunge atât. Vei afla mâine seară. 


— Face parte din procesul meu de reeducare, spuse Quan, în timp ce 
Ben se uita uluit la semnele adânci de pe fata lui. Dar se pare că nu prea 
funcționează. Nu mă număr printre cei mai buni studenţi ai lor. 

— N-ai putea să te plângi putin, ca să mă simt şi eu mai bine? 

— Nu-i chiar atât de rău. Am doi colegi de cameră. Le-am spus Yin şi 
Yang. 

— Poftim? 

— Sunt doi gândaci, zâmbi el. 

— Quan, te simţi bine? 

— Încă n-am înnebunit. În închisoare omul învață cum să aprecieze 
lucrurile mărunte. Kongzi spunea: „Orice lucru are frumuseţea lui, dar nu 
oricine o poate vedea.” Când eşti privat de multe alte lucruri, înveţi să vezi 
frumuseţea ascunsă în orice lucru, oricât de mic. Kongzi s-a înşelat în unele 
privinţe, dar nu în acest caz. 

— Cine-i Kongzi? 

— N-ai auzit de Confucius? 

— Cum să nu. l-am uitat numele chinez. 

Quan zâmbi. 

— No problema. 

— Yin şi Yang zici? 

— Nu sunt primii colegi de cameră mai ciudati pe care-i are Li Quan. 

— Tare nostim, ce să spun. Ben se relaxă putin. Cum reuşeşti să nu-ţi pierzi 
minţile? ‘ 

— Cant Beethoven, Mozart şi Schubert. Într-o seară am cântat toată partitura 
de la Mesia, 

— Ai acces la vreun pian? 

— N-am spus asta. Tata m-a învăţat că mintea este liberă, chiar şi atunci 
când trupul e legat în lanţuri. Aşa se face că nu e zi să nu particip la studiu 
biblic, cu Zhu Yesu ca profesor şi Shengjing ca manual. 

— Ai o Biblie? 

— Am una în inima mea. 

— Nu te simți... singur? 

— Fără Ming şi Shen şi fără casa noastră de rugăciune? Ba da. Şi fără 
prietenul meu Ben Fielding? Ba da, deşi fi mulțumesc lui Dumnezeu pentru 
minunea vizitelor tale. Însă Yesu este cu mine. $i am întâlnit multi fraţi de 
prin alte locuri. Am spălat podelele şi picioarele a cincisprezece deţinuţi 
până acum. Am învățat numele tuturor şi le-am spus mai departe altora. 
I-am întrebat dacă am voie să spăl şi celulele de sus, ca să pot sluji mai mult. 
Sunt în urmă cu lucrarea mea din cauza... a ceea ce mi-au făcut de curând. 
Dar am întâlnit un doctor arestat pe motiv că ar fi „deranjat ordinea publică”, 
vorbindu-le neîncetat pacienţilor săi despre dragostea lui Yesu. Şi alți trei 
pastori. 

— Trei? 

— Toţi sunt lideri ai unor case de rugăciune din această provincie. Unul 
dintre ei a botezat peste două mii de noi convertiți. Lucrează într-o zonă în 
care oamenii sunt atât de săraci că nu dețin decât un rând de haine fiecare. 

Îi botează doar în sezonul cald, pentru că altfel riscă să îngheţe cu toții. Doi 
au fost prinşi în timp ce luau parte la un seminar ilegal ale cărui cursuri 
aveau loc în subsolul unei case. 

— Că veni vorba... Li Yue m-a informat că voi lua parte la un seminar 
deseară. 

— Te-au invitat? Asta este foarte neobişnuit. 

— Nu i-aş spune chiar invitație. Mai degrabă ordin. 

Quan zâmbi din nou cu toată fata, iar Ben văzu că-i lipsea un dinte şi altul 
îi fusese spart. 

— Ei riscă mult mai mult decât tine. Oricum, pentru tine se apropie vremea 
să părăseşti China — n-ar fi chiar atât de rău dacă te-ar trimite autoritățile 
acasă. Însă pe chinezii creștini nu-i azvârle afară, ci înăuntru. Majoritatea 
fraţilor prinşi la seminarul subteran au stat la închisoare cel puţin câteva 
luni. Unul se află deja aici de şase ani. Mulţi au fost supuşi torturilor. 

Se spun istorii despre martirajul creştinilor din locurile de unde vin, lucruri 
care nu au fost nicicând prezentate de vreun ziar. 

— Ca de exemplu? 

— Au existat mutilări şi crucificări. Şi alte lucruri ruşinoase — într-un Oraș 
au mâncat carnea creştinilor. 

— Fugi de-aici! Nu pot să cred una ca asta. 

— Unul dintre pastori susţine că este adevărul gol-golut. Tu crezi ce vrei, 
Ben Fielding. Dar eu atâta ştiu — Mogui îi urăşte pe cei slabi, pe cei nevinovați 
şi pe toți copiii lui Dumnezeu. Lovindu-i pe ei, Îi loveşte, de fapt, pe Yesu. 
Iti imaginezi poate că în spatele politicii „un singur copil”, a avorturilor 
silite, a ordinelor cu privire la sterilizarea femeilor, a închiderii şi torturii 
credincioşilor se găseşte mâna unui om? 

Quan tresări şi-şi duse mâna la tâmplă. 

— Ce ti-au făcut? 

— Wang Mingdao este tatăl mișcării caselor de rugăciune. El a spus: 

„Ne stau înainte zile de mari încercări. Aceeaşi apă care clipoceşte pe lângă 
vaslele bărcii s-ar putea s-o şi scufunde.” 

— Quan, spune-mi ce fi-au făcut. 

— Nu contează. 

— Pentru mine contează. 

— Fraţii nu doresc compătimire, ci rugăciuni. Şi Biblii, ca cei insetati să se 
poata satura. 

— Aveţi nevoie de mult mai mult decât rugăciuni şi Biblii. 

— Când Îi spui da lui Yesu, spui da şi suferinţei. La urma urmei, un om 
trebuie mai întâi să escaladeze munții pentru a vedea văile. 

— Ce mai pot face pentru tine, Quan? 

— Spune-le lui Ming, lui Shen, lui Li Yue şi lui Zhou Jin să se roage pentru 
Dewei, Dingbang, Hop, Jun şi Ho, care se află încă în celulele lor. Toţi 
aceştia sunt acum frații mei. Oare sunt si frații tăi, Ben Fielding? 

Ben se făcu că nu aude întrebarea, în timp ce-şi scoase carnetelul pentru a 
nota numele rostite de Quan. 

— Nu ţi-e greu să crezi într-un Dumnezeu care Își lasă slujitorii să sufere? 
întrebă el. 

— Zhu Yesu este un leu feroce. Ghearele Sale sunt foarte ascuţite. Faptul 
că Leul a devenit Mielul jertfit nu înseamnă că încetează a mai fi Leu. Şi nu 
e un leu domesticit, Ben. Căile Lui ne depăşesc. Dumnezeii din imaginația 
noastră nu ne surprind niciodată. Însă Yesu o face. Pentru că El e mai presus 
de tot ce-am putea noi plăsmui cu mintea noastră — de aceea El este singurul 
care poate umple golui din inimile noastre, așa cum nu o poate face niciun 
idol făurit de mâna sau mintea omenească. 

— Leul de pe masa voastră — e un simbol al lui Yesu? 

— Înţelegi deja multe lucruri. Colegul meu american nu e chiar atât de 

prostut cum pare. Glumeam! Leul reprezintă un simbol obişnuit la chinezi, 
aşa că BSP-ul nu ştie că, atunci când îl privim, ne gândim, de fapt, la El. 
Laba lui se odihneşte pe un glob. Acesta reprezintă pământul. Întreaga lume 
este sub piciorul Leului. Nici măcar balaurul nu-l poate smulge de-acolo. 

— Dar dacă El este un leu, cum de sunteţi atât de siguri că... într-o bună zi 
nu vă va înfuleca? 

Quan se gândi puţin. 

— Prefer să mă înfulece El decât să fiu dat spre hrană oricui altcuiva. 

Ben îl privi nedumerit, neştiind ce să mai spună. 

— Suferinţa ne reamintește că luăm parte la o luptă spirituală. Ştim cine este 
Cel pentru Care luptăm. Ştim şi cine ne este duşmanul. Chiar şi în celulele 
noastre ne rugăm pentru credincioşii din afara Chinei, mai ales pentru cei 
din America. În belşugul şi libertatea de care va bucurati, aveţi toate șansele 
să uitaţi că vă aflați angrenati într-un război. 

~ Iti voi obţine eu libertatea. 

— A făcut-o deja cineva. Leul. 

— Vorbesc despre adevărata ta libertate. 

— Yesu a spus: „Veţi cunoaşte adevărul, iar adevărul vă va face liberi.” 
Shengjing spune: „Dacă vă eliberează Fiul, veți fi liberi cu adevărat.” Aceasta 
este adevărata libertate. Un om zace în închisoare şi este liber. Altul se află 
în afara gratiilor şi rămâne legat. Nu crezi că este acest lucru adevărat, Ben 
Fielding? 


Su Gan descuie celula pentru a-l lăsa pe Quan să intre, apoi o încuie la loc 
în urma lui. Li Quan nu văzu pe nimeni, dar simţi prezenţa cuiva în cel mai 
întunecat colț, acolo unde duhoarea părea să fie deosebit de intensă. 

În patru labe, cufundând un burete imens într-o găleată plină cu apă cu 
săpun, Quan se prezentă locuitorului celulei. În timp ce începu să frece de 
zor podeaua de ciment, bărbatul se apropie putin, şi o rază de lumină căzu 
pe fata lui. Quan tresări, sperând ca bărbatul să nu-l fi observat. Era palid, 
adus de umeri şi atât de ramolit, încât cu greu s-ar fi putut recunoaşte o ființă 
umană în spatele infatisarii sale. Fata lui arăta exact precum masca pe care o 
purtase tatăl lui Quan după mulți ani petrecuţi în spatele gratiilor. 

— De când eşti aici? întrebă Quan. 

Bărbatul nu răspunse nimic, apoi îşi drese glasul, ca şi când ar fi încercat 
să-şi amintească cum se emit sunetele. 

— Eu... nu ştiu. 

Quan realiză că nu mai auzise niciodată acea voce, sau cel putin nu mai 

mult de câte-un țipăt poate. Acestuia nu-i dăduse niciun nume. Nu se rugase 
niciodată pentru el. 

— Ai fost singur? 

— Doi ani de zile am fost în celulele de sus cu alţii. Dar am căzut în dizgrație. 
Sunt dizident politic, spuse el obosit. Un gardian m-a auzit vorbind împotriva 
Partidului. M-a torturat. M-a aruncat aici. Asta se-ntâmpla... poate acum trei 
ani? Nu ştiu. i 

` — Cum te cheamă? 

Tăcu, de parcă încerca să-şi amintească. 

— Wan. Mă numesc... Wan Hai. 

— Eu sunt Li Quan. Îi întinse mâna. Bărbatul se retrase repede înapoi 
în întuneric. Quan își ţinu mâna întinsă, iar Wan Hai continuă să bată în 
retragere, după care îi întinse încet ceea ce părea a fi un bat. Bratul său. Quan 
apucă delicat mâna fragilă şi plină de cruste. 

— Li Quan este onorat să-l întâlnească pe Wan Hai. Şi după ce termină de 
spălat podeaua, ar dori să spele picioarele onorabilului Wan Hai. Apoi Li 
Quan îi va spune nişte istorisiri, nişte poveşti adevărate, despre un Rege care 
a venii să spele picioarele oamenilor. 


344 


In sfârşit acasă 


AL. 


APITOLUL AO 


E RA O NOAPTE FARA LUNA, iar stelele străluceau. Doar câţiva 
nori razleti atâmau ici şi colo, încercând în zadar să ascundă picăturile 
luminoase împrăştiate pe boltă. 

Ben păşea prin pădurice, urmându-l îndeaproape pe Li Yue, care ţinea 
în mână o lanternă. Se împiedica într-una de pietre şi de crengile căzute la 
pământ. Călcă într-o baltă secată pe jumătate, un fel de mlaştină minusculă. 
Înjură printre dinţi de vreo două ori, sperând ca Yue să nu cunoască acele 
cuvinte din limba engleză. Tinea în mâna stângă Biblia în limba engleză a 
lui Quan, pe care Li Yue insistase s-o ia cu ei, dar ar fi dat orice să fi avut în 
schimb o lanternă proprie. 

Deodată, Li Yue se opri din mers şi stinse lanterna. În stânga, apăru cineva 
din spatele unui copac. Ben se întoarse, ridicând mâinile sus. 

— Ni hao, şopti cineva. Li Yue îl îmbrăţişă. 

Şi acest bărbat avea lanterna sa proprie. După un alt kilometru li se mai 

alătură cineva, de-acum fiind trei lanterne care luminau în noapte. 
Ben era singurul care nu avea lanternă, fiind silit să se descurce cu lumina 
pe care-o furnizau ceilalți. Drumul începu să devină mai liber, mai uşor de 
parcurs, astfel încât Ben reuşea în sfârşit să desluşească mai limpede zonele 
noroioase, pietrele şi crengile răzlețe şi să le evite. Destinația lor nu se vedea 
încă, dar călătoria în grup era mult mai plăcută. 

— Stati, spuse unul dintre călătorii fără nume, cu vocea unui bătrân. Stingeti- 

vă luminile. Toate lanternele se stinseră imediat. Aşteptaţi si închideți-vă 
ochii pentru câteva secunde. 

Ce-i asta? 

— Acum deschideti-i şi uitati-va în sus, 

Ben îşi înălță privirea către un cer acoperit cu o puzderie de stele. 

Era cea mai frumoasă boltă cerească pe care o văzuse vreodată. Stelele păreau 
nişte gămălii de ac, în culori de-un albastru, roşu şi alb strălucitor, de parcă 
în spatele vălului negru al nopții, printre toate acele gămălii colorate, se 
afla un imens furnal pe punctul de a exploda, distrugând întreg pământul cu 
căldura şi lumina sa. Ben avu impresia că toate acele puncte luminoase erau 
vârfurile unor săgeți fără număr îndreptate spre el. Aproape că-şi. dorea să 
fie străpuns de ele, şi cu toate acestea mai păstra încă o rezervă de luciditate 
ce-l îndemna să respingă această idee. 

— Iată, începu bătrânul, fata lui Dumnezeu. 

Localitatea Pushan era ascunsă dincolo de dealul pe care tocmai îl suiseră. 
Ben nu reuşea să vadă nici măcar o singură lumină de la vreo casă din oraş. 

— Faţa lui Dumnezeu este uşor de umbrit cu luminile oamenilor, spuse 
bătrânul. Însă ea stă şi ne-aşteaptă noapte de noapte, ori de câte ori nu o 
învăluie norii. Totuşi cât de rare sunt momentele în care ne ridicăm ochii 
spre El. 

După ce rămaseră astfel câteva minute, Li Yue spuse: 

— Acum trebuie s-o luăm din loc. 

— Da, da, tinerii trebuie mereu s-o tot ia din loc, mormăi vârstnicul. 

Li Yue conduse grupul încă vreo doi kilometri, până la o casă scundă, 
construită chiar lângă o stâncă uriaşă. În spatele draperiilor trase de la 
singurul geam ce putea fi văzut, cu greu se putea desluşi lumina lumânărilor 
dinăuntru. Yue îi conduse spre cel mai depărtat colț al casei, unde Ben 
descoperi vreo zece biciclete. Intrară, întâmpinați de nenumărate voci care 
le urau bun-venit. 

Casa era mult mai spațioasă decât părea din afară. La dreapta, Ben se 
aştepta să vadă un perete constituit de fațada stâncii, dar zări o încăpere în 
care se intra printr-un fel de gură de peşteră. Casa fusese construită chiar la 
gura peşterii. La lumina lumânărilor, Ben văzu mai multe frunze veştede, 
sugestive pentru destinaţia acelui loc — un magazin de legume. Fu nevoit să 
se aplece serios pentru a reuşi să intre. Aerul era umed, mustind de mirosuri 
organice. 

Un bărbat mai în vârstă cu o barbă lungă gi albă îl conduse chiar în faţă. 
Ben văzu câteva lumânări arzând în capătul peşterii, apoi mirosi şi simţi 
umbrele altor oameni. Ochii îi cercetară atent încăperea. Oriunde exista 
suficientă lumină pentru a putea distinge câte ceva, descoperi numai fete 
zâmbitoare şi prietenoase. Trei bărbaţi se ridicară, întinzându-și mâinile 
către el. 

Purtau jachete si cămăși, pantaloni şi pantofi vechi şi nu aveau şosete. Haine 
de lucru. Bătrânul îl conduse, făcându-i semn să se aşeze lângă un bec golaş 
ce atârna la capătul unui cablu rezemat de peretele de piatră. 

Începură să cânte un cântec cu cuvinte stranii, care sunau mai degrabă a 
poveste decât a versuri: 


Din vremea când Biserica dintâi se născu în a Cinzecimii zi, urmaşii 
Domnului cu toții la jertfă s-au dat bucuroşi. 

Zeci de mii viaţa şi-au dat ca Vestea cea Bună să zboare pretutindeni. 

Şi astfel coroana vieții-au primit. 


Yue se apropie şi se aşeză alături de Ben, înghesuindu-se între el şi un 
altul. Ben se simţi înghesuit din toate părțile, şi dintr-o parte şi din cealaltă, 
chiar şi din spate. Yue îi şopti: 

— Această cântare se numeşte „Să fii martir pentru Domnul”. Este foarte 
populară în casele de rugăciune. Ben ascultă cuvintele cântării pe măsură ce 
ea continua: 


Acei apostoli ce pe Domnul L-au iubit până la capăt 
Gata să-L urmeze pe Domnul pe-al crucii drum. 
Ioan exilat pe insula pustie a Patmosului. 

Ştefan — lovit cu pietre de mulțime până muri. 
Matei fu tăiat în bucăţi de oameni în Persia. 
Marcu muri când picioarele-i fură sfârtecate de doi armăsari. 
Doctorul Luca a fost spânzurat cu cruzime. 
Petru, Filip şi Simon pe cruce-au fost rdstignifi. 
Păgânii de piele pe Bartolomeu îl jupuiră. 

Toma în India muri sfasiat de cinci cai. 
Apostolului Iacov capu-i căzu sub regele Irod. 
Iacov cel mic fu tăiat în bucăţi de-un ascuţit fierdstrdu. 
Iacov. al Domnului frate, fu cu pietre-omorâit. 
Iuda de-un stâlp fu legat şi muri de săgeată. 
Matia în Ierusalim fost-a decapitat. 

Pavel a fost un martir al lui Nero. 


Cântecul avea un ritm regulat, însă Ben se gândi că versurile erau cel puțin 
macabre şi stranii. Se întreba cum de puteau toți oamenii aceştia să-l cânte 
cu atâta entuziasm. 


Gata sunt eu crucea să-mi iau şi să merg înainte, 
Pe-apostoli să-i urmez pe drumul de jertfă. 
Ca zeci de mii de noi suflete să poată mântuirea găsi, 

Sunt gata să las totul şi martir al Domnului să fiu. 
Vocile crescură în intensitate pe măsură ce cântau refrenul: 


Să fii al Domnului martir, 
Să fii al Domnului martir, 
Sunt gata să mor fără teamă pentru-al meu Domn. 


Când, în sfârşit, se încheie cântarea, Yue spuse: 

— Peşterile-case sunt minunate. Ne putem ruga şi putem cânta cât ne fin 
plămânii, pentru că nimeni din afară nu ne aude. 

Bătrânul îi şopti ceva lui Yue, care la rândul său îi spuse lui Ben: 

— S-au rugat timp de trei ore până să ajungem noi aici. 

— Asta înseamnă că întâlnirea e pe sfârşite? 

— Nu. E de-abia la început. Credincioşii chinezi au un motto: „Puţină 
rugăciune înseamnă puţină putere. Fără rugăciune nu ai nicio putere.” 

Yue arătă spre câțiva saci. 

— Fiecare aduce câte o sacoșă mică, plină cu mâncare, pentru a contribui 
la hrana pe cele două sau trei zile petrecute aici. Unii au Biblii; alții nu. 
Câţiva conduc câte-o congregatie. Sunt fermieri, pescari, învățători, morari, 
tâmplari. Muncitori de tot felul. Uite, chiar acum au luat o mică pauză. 

Nu mai suntem nevoiţi să vorbim în şoaptă. 

Ben îi privi cum şedeau umăr lângă umăr, împungându-i pe cei din faţa lor 
cu genunchii. Descoperi un bătrânel care-i zâmbea cu toată fata. Zhou Jin, 
pastorul lui Quan! Îi zâmbi înapoi. 

Bătrânul îi şopti ceva grăbit la ureche lui Yue, dar Ben nu reuşi să audă 
nimic. 

— Spune că lipsesc şase persoane. Se gândesc că probabil au fost urmăriţi. 
Cel puţin doi pastori au slujit drept iepuri. 

— Iepuri? 

— Când vrem să ne întâlnim într-un loc, cu câteva ore înainte să se apropie 
timpul de plecare, iepurii o iau în altă direcţie si sunt urmăriți de BSP. 
Această metodă le permite celorlalți să călătorească mai liber, 

Zhou Jin se apropie de Ben, inghesuindu-se lângă el, în timp ce o altă 
persoană ocupă imediat locul părăsit. Arătă spre un om care purta o căciulă 
groasă şi îi şopti: 

— Acela este Chiu Yongxing. A parcurs o sută patruzeci de kilometri pe 
jos. 

Ben făcu socoteala — mai bine de optzeci de mile. 

— S-ar putea să fi fost urmărit la început, dar, după ce treci de primii 
treizeci de kilometri, de obicei poți fi liniştit că i-ai pierdut pe toți în urma 
ta. Obosesc şi ei să te tot urmărească. Iar el a evitat toate posturile de control 
ale poliţiei de pe drumurile principale. 

— Cât i-a luat? 

— Cinci zile. 

Yue arătă spre un alt om, de vreo cinzeci de ani, cu haine ponosite dar cu 
ochii plini de bucurie şi zâmbet larg pe fata, deşi dinții îi erau de-un galben 
maroniu. 

— Mi s-a spus că acest pastor s-a rătăcit. Dar când a ajuns aici, radia de-a 
dreptul. A spus că aseară, când s-a aşezat la gura focului, în fata lui a apărut 
un bărbat, de nicăieri. 

— Ce? 

— Bărbatul i-a spus că trebuie să schimbe direcţia. L-a îndrumat exact pe 
unde s-o ia pentru a ajunge aici. Iar după aceea s-a făcut nevăzut. 

Ben încercă să nu se arate chiar atât de sceptic pe cât se simțea. 

— Întotdeauna vă întâlniți aici? 

— Nu. Dacă adunarea este mare, uneori chiar în mijlocul unui câmp. 

Sau urcăm pe coama unui munte. Unul din locurile noastre preferate este 
o livadă izolată de drum şi de privirile indiscrete. Iarna acolo este cel mai 
bine. i 

— De ce? 

— Când e foarte frig, BSP-ul nu se mai sinchiseşte să ne urmărească, iar 
infiltratorii de obicei nu vin. Trebuie să ai o motivaţie foarte puternică pentru 
a îndura un asemenea frig. 

Un alt bărbat se ridică. Li Yue îi şopti lui Ben: 

— Începe din nou întrunirea. Dumnealui este, de asemenea, un pastor, din... 
scuze, dar ajunge atât. 

Bărbatul mărunţel, adus de umeri, se aşeză în spatele unei mese lucrate 
cam din topor, pe care se găsea un singur pahar de apă. De-odată faţa lui 
se umplu de mânie. Luă paharul în mâini, îl privi şi-l strânse cu putere în 
pumn, tremurând şi vărsând astfel o bună parte din apă pe jos. ÎI strânse atât 
de tare, încât Ben fu convins că avea să-l spargă în cele din urmă. Venele de 
la tâmple i se umfiară. 

O fi posedat? Sau şi-o fi pierdut minţile? 

Aruncă paharul cu apă la pământ, la numai un metru de picioarele lui Ben, 
apoi călcă pe el, făcându-l fărâme. Ben sări în picioare şi se trase înapoi, 
trezindu-se dintr-o dată că, în afara bărbatului celui furios, era singurul care 
se ridicase în picioare. Toţi ceilalți priveau tensionati. Cu privirea aprinsă, 
bărbatul începu să fărâme tot mai mult sticla sub picioarele sale, executând 
un fel de marş în jurul cioburilor, de parcă ar fi sărbătorit ceva. Privi în jurul 
său plin de îngâmfare. 

Apoi se uită în ţărână şi văzu ceva. Se opri pentru a-l ridica. Era un 
ciob de sticlă. Apoi găsi un alt ciob, si un altul, şi o grămadă de aschii de 
sticlă împrăştiate pretutindeni pe jos. Pasi prin peşteră, apoi isi privi tălpile 
sandalelor şi scoase si din ele sticlă spartă. Cu cât călca mai furios peste 

sticlă, cu atât aceasta sărea mai tare în toate părțile. Acum încerca frenetic să 
reasambleze paharul spart, ca şi când, dacă punea fiecare bucăţică alături de 
alta şi le ţinea pe toate în mână, ar fi reuşit. Dar era imposibil. În cele din urmă, 
aruncă toate cioburile din nou la pământ, dezgustat, îşi ridică frustrat mâinile 
în sus, îi îmbrânci pe cei ce-i stăteau în drum şi năvăli afară din peşteră în 
camera din faţă. 

Ben privea uluit. 

În ce m-oi fi băgat? 


Ferice de cei săraci în duh, căci a lor este Împărăția Cerurilor! 
Ferice de cei flămânzi şi însetaţi după neprihănire, căci ei vor fi 
săturaţi! Ferice de cei ce plâng, căci ei vor fi mangdiati! Ferice va fi 
de voi când, din pricina Mea, oamenii vă vor ocări, vă vor prigoni, şi 
vor spune tot felul de lucruri rele şi neadevărate împotriva voastră! 

Bucuraţi-vă şi veseliti-vd, pentru că răsplata voastră este mare 
în ceruri. 


Văzându-şi fiul chinuindu-se în închisoare, Li Tong recită în soapta aceste 
cuvinte liniştitoare, în speranța că Li Quan va simţi cumva mângâierea lor. 

Tovarăşul său îi puse mâna pe umeri. 

— Ce spui despre credinţa ta, Li Tong, acum că ţi-ai primit răsplata cea mare 
— sau mai degrabă că ai văzut începutul ei? 

— Îmi doresc să fi putut înțelege mai limpede acest lucru încă de-atunci. 
Am găsit pacea. Uneori m-am bucurat. Dar nu-mi amintesc niciodată să mă fi 
veselit, să fi sărit în sus de bucurie. 

— Dar acum sari în sus de bucurie, nu? 

— Zi de zi. Pământul însemna să merg afară în frig ca să tai lemne si să 
alimentez soba cu cărbuni. Raiul înseamnă să şezi în fata focului cu familia si 
prietenii, bucurându-te de căldură, râzând şi visând la ziua de mâine, fără să te 
mai temi de ceea ce fi-ar putea aduce ea. 

Li Tong î îi atinse mâinile tovarăşului său, le ridică şi se uită la ele. 

—Nu voi uita niciodată prețul plătit pentru bucuria mea. 


În timp ce Ben înlemnise, stupefiat încă, ceilalți zâmbeau, dând din cap 
afirmativ şi aplaudând entuziasmați. Trei tineri se străduiau cât puteau de bine 
să strângă cioburile risipite peste tot, ca să le pună apoi cu grijă într-o eşarfă 
de mătase. 

Pastorul cel vârstnic intră înapoi în peşteră, zâmbind şi dând din cap. 

Ben se aplecă spre Yue. 

— Ce-a fost asta? 

În timp ce toți ceilalţi intonau o nouă cântare, Li Yue îşi lipi buzele de 
urechea lui Ben şi şopti. 

— Acum multi ani de zile, Ni Tuosheng — Watchman Nee ~ a fost rugat să ia 
cuvântul într-o adunare. Ştia că în mijlocul mulțimii se găseau şi mai multe 
persoane din conducere, care doreau să-l aresteze de-ndată ce va pronunța 
numele lui Yesu sau va vorbi despre Biserică. Când s-a ridicat în picioare, 
a văzut pe masă un pahar cu apă pregătit pentru el. Deodată l-a aruncat la 
pământ şi l-a zdrobit cu călcâiul. Dar cu cât îl călca mai furios, cu atât sticla se 
împrăștia mai mult, Oriunde punea piciorul, cioburile ajungeau tot mai departe. 
Apoi s-a aşezat. Necredincioşii au crezut că înnebunise. Dar cei credincioşi au 
înţeles. Era un fel de predică fără cuvinte. Nu l-au putut aresta — cum ai putea 
aresta un bărbat pe motiv că a predicat, dacă el n-a rostit niciun cuvânt? 

— Dar ce semnifica gestul lui? 

— În încercarea de a distruge Biserica, guvernul n-a făcut altceva decât s-o 
împrăștie mai departe. În loc să o tind în siguranţă, în mâna sa, statul a pierdut 
controlul asupra ei, iar Biserica se inmulteste sub comunism la fel cum s- 
a înmulţit şi Israelul sub tirania lui Faraon. Guvernul Chinei face încercări 
disperate să obțină din nou controlul asupra ei. Dar cu cât ne calcă mai mult 
în picioare, cu cât ne lovesc mai tare, cu atât fac ca Biserica să prospere sub 
propriile lor călcâie. Îi închid pe oameni în închisori, iar aceştia duc acolo 
odată cu ei si Vestea cea Bună. Paharul nu va putea fi controlat. Cioburile se 
împrăştie peste tot. Același stat care persecută Biserica este un instrument în 
mâinile lui Dumnezeu, prin care El face ca Biserica Sa să crească. 

— Ce ilustrație straşnică. 

— Şi unchiul Quan o folosea adesea. 

— O folosea? 

— Mătuşica Ming l-a rugat să se oprească — pentru că le spărgea toate paharele 
din casă! 

— Suntem gata să fim învăţaţi din Shengjing, spuse bătrânul cu barbă. 

Să-i dăm voie învățătorului nostru din această seară să deschidă Cuvântul lui 
Yesu înaintea noastră. 

Incăperea se umplu de-un murmur general. Ben privi în jur, căutându-l în 
întuneric pe musafirul din America. 

— Unde-i învățătorul? şopti el spre Li Yue. 

— E-aici. 

— Unde? 

~ Este tocmai pe punctul de a ieşi în faţă. 

— Cine e? 

— ÎI cheamă Ben Fielding. 

APITOLUL 4 p 


P PLIN DE SÂNGE al lui Su Gan îl lovi din nou pe Quan 
în față. 

— Scrie declarația! 

— De ce tii mortis s-o scriu eu, când poți s-o scrii tu şi să spui după aceea 
că eu am scris-0? 

ÎI lovi iarăşi. 

— Marturiseste! 

— Ce vrei să mărturisesc? 

— Trădarea. Înşelăciunea. Toate crimele pe care le-ai comis împotriva 
statului. 

— Dar nu am făcut nimic greşit — adică nu am făcut toate crimele astea 
de care mă acuzați. Am greşit eu multe la viața mea. Am mărturisit totul 
înaintea Dumnezeului meu. Ochii lui Quan erau intunecati de durere. 
Ce-aş putea scrie? 

Su Gan îl lovi din nou, apoi îi întinse creionul şi o bucată de hârtie. 

— Întâlniri ilegale. Propagandă ilegală. Prozelitism cu copii. 

Quan înşfăcă creionul, cu capul vuindu-i de durere, cu ochii împăienjeniți 
de un văl întunecat. Cuvintele începură să se astearnd pe hârtie. Scria din 
ce în ce mai repede. Su Gan se retrase putin, privindu-l în linişte. Zâmbi 
satisfăcut. 

După vreo zece minute, Li Quan termină de scris şi îi înmână mărturisirea 
sa lui Su Gan. Gardianul o luă, deschise uşa şi mărșălui până-n biroul 
directorului. 

Ochii Celui Ce vedea totul, care numai putin mai devreme fuseseră 
două lacuri adânci de har şi profundă durere, se întoarseră spre Su Gan, 
transformându-se în ceva exploziv şi îngrozitor. Cel Care doar câteva 
secunde mai devreme părea gata să întindă mâna, să atingă şi să vindece, 
acum părea gata mai degrabă să-Şi ridice braţul, să înşface paloșul și să-l 
arunce cu toată puterea asupra pământului, despicându-l în două, Dragostea 
Sa pentru cei prigoniti părea de neseparat de mânia Sa faţă de persecutori. 

La fel de cert ca faptul că acei ochi plini de compasiune îl priviseră pe Li 
Quan era şi faptul că acum aceiaşi ochi erau două cratere de vulcan în plină 
erupție, fixându-l pe Su Gan. Regele Îşi plimbă privirea peste întreaga planetă 
cufundată în tăcere, iar globul pământesc, care era un minunat amestec de 
verde şi albastru, devenise o minge de cenuşă. Charisul părea pe punctul de a 
scuipa foc, iar pământul arăta ca o coală uscată de hârtie, gata să fie mistuită 
de flăcări. Li Manchu, Li Wen şi Li Tong îşi ținură respiraţia, întrebându-se 
cu toţii dacă nu cumva sosise în sfârşit momentul mult aşteptat. 

Dar ochii Regelui se potoliră la foc. Albastrul şi verdele îşi reluară locul 
obişnuit pe fata pământului. Planeta care păruse a se găsi în pragul sfârşitului 
rămăsese intactă. 

Deocamdată. 


— Dumnezeu v-a trimis din America să ne vorbiti. Suntem gata. 

— Dar... eu nu... cred că e o neînțelegere. Nu există nicio cale ca eu... 

Li Yue îl ridică pe Ben în picioare. 

— Ce-i asta? Un fel de păcăleală? Ce-ar trebui să le spun eu oamenilor 
ăstora? 

Îi vorbi în engleză lui Yue, sperând ca ceilalți să nu-l înțeleagă. Şi aceştia 
păreau că într-adevăr nu-l înțeleg. În tăcerea ce se prelungea, fiecare ochi din 
peşteră îl privea... aşteptând... tânjind. 

Deodată, ca la o comandă tainică, toate capetele se plecară și câţiva dintre 
ei începură să se roage fierbinte. Un val de foc năvăli în trupul lui Ben. Oare 
ar trebui să încerce să facă lucrul ăsta imposibil? 

— Bine-aţi venit, strigă cineva din mulțime. fnvafati-ne cuvintele lui 
Dumnezeu. 

— Dar ce-ar trebui să spun eu? îl întrebă Ben pe Yue. 

Singurul subiect despre care ştiu să vorbesc sunt afacerile. 

— Yesu te-a trimis ca să ne înveţi. Nu despre afaceri, ci despre Cuvântul 
lui Dumnezeu. 

Li Yue se întoarse spre adunare si îi întrebă în chineză. 

— Ce-aţi dori să vă învețe Ben Fielding? 

Urmă o discuţie aprinsă, din care Ben nu putu înțelege mare lucru. Pastorul 
care mersese cale de cinci zile părea să aibă un cuvânt greu de spus, la fel 
şi Zhou Jin. 

~ Nu-i interesează afacerile, spuse în cele din urmă Yue. Ei vor să le 
vorbeşti din Biblie. Acum se decid doar asupra cărţii din care să vorbeşti. 

— De ce vorbesc doar varstnicii? 

— Pentru că ei sunt Lao Da, Fraţii Dintâi. Cunosc foarte bine Biblia. Ei şi-au 
câştigat dreptul de-a hotărî. Majoritatea au petrecut ani grei de închisoare. 

— Învaţă-ne, spuse un Lao Da, din cartea lui Ioan. 

Ben începu să răsfoiască Biblia în limba engleză pe care i-o dăduse Quan, 
fără a-și mai putea aminti dacă Evanghelia după Joan era la început, la 
mijloc sau spre sfârşitul Bibliei. În cele din urmă deschise la cuprins. Iat-o. 
Deschise grăbit la pagina 927. 

— Cred că o voi citi. 

— Da, citeşte-ne-o verset cu verset, iar apoi învață-ne despre ceea ce vrea 
să ne spună Dumnezeu, zise Yue. Ca să putem noi înţelege, trebuie mai 
întâi să intelegeti dumneavoastră. Citiţi pur şi simplu cu voce tare până veți 
înţelege mesajul. 

— Dar... cu ce să-ncep? 

— Cu începutul. 

Fete zâmbitoare se aplecară în aşteptare. Doar o treime dintre ei aveau 
Biblii proprii, iar ceilalți stăteau cu privirea ațintită spre el. Ben trase cu 
ochiul spre Zhou Jin, elocventul pastor cu peri albi la picioarele căruia 
stătuse câteva duminici la rând, sorbindu-i învățătura de pe buze. De ce n-o 
fi predând dânsul? 

— Vorbeşte în chineză sau în engleză, spuse Yue. Voi traduce eu. 

Ben făcu schimb de Biblii cu Yue şi începu să citească în chineză. 

Se lupta, nefiind prea familiarizat cu unele cuvintele tipice limbajului 
biblic. 


La început era Cuvântul, şi Cuvântul era cu Dumnezeu, şi 
Cuvântul era Dumnezeu. El era la început cu Dumnezeu. Toate 
lucrurile au fost făcute prin El; şi nimic din ce a fost făcut, n-a 
fost făcut fără El. În El era viaţa, şi viata era lumina oamenilor. 


Lumina luminează în întuneric, şi întunericul n-a biruil-o. 

Li Yue conduse adunarea în rugăciune, rugându-L, pe Dumnezeu să-l 
împuternicească pe Ben Fielding pentru a-l deschide Cuvântul. Ben privi 
în ochii celor douăzeci şi unu de bărbaţi şi a celor cinci femei din peşteră. 
Observă pentru întâia oară un bărbat din primele rânduri a cărui fata trăda 
setea sa şi a cărui sprânceană era brăzdată de o cicatrice mare. 

În timp ce citea, ei incuviinfau solemn cu capul. Ben realiză că pentru 
aceşti oameni cuvintele citite de el reprezentau mult mai mult decât pentru 
sine. Continuă să citească până ajunse la versetul 18. Se opri, pentru că în 
Biblia chineză de aici începea un nou subcapitol. 

Începu să vorbească în engleză. 

— Ei bine, cred că vorbeşte despre felul în care .. Cuvântul era în relaţie 
cu Dumnezeu şi că e vorba despre... ei bine, că exista... Dumnezeu, cred, 
sau ceva de genul ăsta. Si... că totul, sau aproape totul, a venit la viaţă prin 
Cuvânt... sau prin El, sau aşa ceva. Poate că totul s-a întâmplat la acel mare 
Big Bang. Oricum, ştiţi ce vreau să spun, nu? 

O singură privire pe care i-o aruncă lui Li Yue îl făcu să înțeleagă imediat 
că habar nu aveau. Ben se întoarse spre Yue pentru traducere. Dar în loc de 
aceasta, primi o privire în care se citea o stânjeneală fără margini. 

Yue încercă o formă de traducere în chineză mult mai consistentă, însă 
Ben nu putu să nu observe că versiunea acestuia era mult mai bună decât 
originalul. Auzind varianta îmbunătăţită a lui Yue, începu să spere că 
acesta-l va acoperi într-o oarecare măsură, astfel încât ceilalţi să nu-l 
considere chiar atât de idiot pe cât se simțea el. Ben încercă să citească, apoi 
să reformuleze totul cu propriile sale cuvinte, comentând fiecare verset. În 
disperarea sa, începu să se roage să-şi amintească ceva din lucrurile pe care 
le auzise cu multi ani în urmă, la studiile biblice la care participase în timpul 
facultăţii şi în biserică, Se chinuia să reformuleze ceea ce cuvintele singure 
păreau deja să spună. 

Ben încercă să vorbească din nou în chineză, dar realiză imediat că erau 
mult mai receptivi atunci când li se adresa în engleză, iar Li Yue le traducea. 
Când începeau să vocifereze, revenea la engleză, care era mai puţin dificilă 
pentru el şi-i permitea să se gândească ce avea să spună în continuare, în 
timp ce Li Yue traducea. Reluă citirea versetelor direct din Biblia chineză. 

„Şi Cuvântul S-a făcut trup, şi a locuit printre noi, plin de har, şi de adevăr. 
Şi noi am privit slava Lui, o slavă întocmai ca slava singurului născut din 
Tatăl.” 

Murmurul mulţimii se amplifică. Bărbaţii şi femeile îl priveau pe Ben de 
parcă ar fi fost un învățător deosebit de profund. 

Dar tot ce fac este să citesc! Şi-atunci pricepu. Cartea este, de Japt, cea 
care-i atinge, nu comentariile mele fără noimă. 

Când îşi rezumă comentariul, ei se potoliră. Chiar în acel moment totul se 
lumină în mintea sa. Cuvântul este Yesu. Cristos este Cuvântul. Ben citea 
despre Isus. El este Cuvântul — Isus! 

fnvatand el însuşi din comentariile lui Yue, Ben începu să-L vadă tot mai 
deslusit pe Isus printre rândurile versetelor. Pe când ajunse la capitolul al 
doilea, traducerea lui Yue se apropia tot mai mult de cuvintele rostite de 
Ben, pentru că şi ceea ce spunea Ben era tot mai aproape de mesajul real al 
cărţii. Cuvintele lui păreau de prisos, dar descoperi că fiecare persoană în 
parte primea cu toată solemnitatea şi bucuria orice afirmaţie despre Isus. 

Ben ajunse cu lectura la cel de-al treilea capitol: 


Fiindcă atât de mult a iubit Dumnezeu lumea, că a dat pe 
singurul Lui Fiu, pentru ca oricine crede în El să nu piară, ci să 
aibă viaţa veşnică. Dumnezeu, în adevăr, n-a trimis pe Fiul Său 
în lume ca să judece lumea, ci ca lumea sd fie mântuită prin El... 
Şi judecata aceasta stă în faptul că, odată venită Lumina în lume, 
oamenii au iubit mai mult întunericul decât lumina, pentru că 
faptele lor erau rele. Căci oricine face răul, urăşte lumina, şi nu 
vine la lumină, ca să nu i se vădească faptele. Dar cine lucrează 
după adevăr, vine la lumină... 


Ben citi şi reciti fiecare verset, încercând să înțeleagă sensul acestora. 
Continuă lectura cu capitolele patru şi cinci. 

Apropiindu-se de sfârşitul capitolului cinci, Ben citi: 

„Cum puteţi crede voi, care umblati după slava pe care v-o dati unii altora, 
şi nu căutaţi slava care vine de la singurul Dumnezeu?” 

Deodată, simți cum fruntea i se umple de broboane mari de sudoare. Îi luă 
ameteala. Îşi privi ceasul. Era deja ora unsprezece şi jumătate. Vorbea de cel 
puţin trei ore. 

— Trebuie să mă aşez. 

— Da. Dar nu te poți opri să ne vorbeşti, spuse Lao Da. 

Una dintre femei răzbătu cu greutate prin mulțime şi-i aduse un scaun. 
Alta sări repede cu un pahar cu apă. După ce luă o inghititura, Ben se prefăcu 
că bea în continuare, gândindu-se că apa nu era fiartă şi că stomacul lui de 
american nu va tolera aşa ceva. 

Aşezându-se, continuă cu lectura în capitol şase: 


Pâinea lui Dumnezeu este aceea care se pogoară din cer, şi 
dă lumii viaţa. „Doamne, I-au zis ei, dă-ne totdeauna această 
pâine. ” Isus le-a zis: „Eu Sunt Pâinea vieții. Cine vine la Mine, 
nu va flămânzi niciodată; şi cine crede în Mine, nu va înseta 

niciodată. ” 

Ben îşi ridică privirea din text şi le puse o întrebare: 

— V-a fost vreodată foame cu adevărat? 

Dădură cu toții din cap. Câteva momente mai târziu, o femeie îi aduse 
o chiflă tare şi galbenă de mălai şi un bol de orez cu un sos cald deasupra. 
Râseră cu toții. Apoi ea le înmână tuturor câte ceva de mâncare. 

Dacă unii nici nu se atingeau de bucate, alții aveau în faţă propriile boluri, 
iar betigoarele lor munceau de zor, în timp ce Ben continua să vorbească. 
lar atunci când Yue traducea, Ben lua şi el îmbucături mari si grăbite. 
Mâncarea-l întremă imediat, însă buzele îi erau aproape uscate. Paharul se afla 
chiar în fața sa, dar nu îndrăznea să se atingă de apa aceea contaminată. 

Ben începu să-şi piardă capacitatea de concentrare. Dar continuă să 
citească şi să recitească până la capitolul şapte. 


În ziua de pe urmă, care era ziua cea mare a praznicului, Isus 
a stat în picioare, şi a strigat: „Dacă însetează cineva, să vină la 
Mine, şi să bea. Cine crede în Mine, din inima lui vor curge râuri 
de apă vie, cum zice Scriptura.” 


— V-a fost vreodată cu adevărat sete? întrebă el, umezindu-si putin 
buzele. 

Toţi dădură din cap şi murmurară ceva ce suna a incuviinfare. 

— Poate doar cei care au însetat cu adevărat vor putea aprecia la adevărata 
lor valoare aceste cuvinte. Ben simţi cum îi pulsează capul undeva în partea 
stângă. 

— Învățătorul trebuie să se odihnească putin, anunţă Yue gi se ridică în 
picioare. 

Una dintre femei păşi în fata, cărând ceva în mână. Apă îmbuteliată! 
Probabil că o cumpăraseră din magazin. Deschise sticla pentru el. Auzind 
susurul prospetimii, Ben o înşfăcă însetat, o duse la gură şi-şi lăsă capul pe 
spate, înghițind pe nerăsufiate. Era rece, dar ce era cel mai important, era 
apă. Nu-şi amintea să mai fi gustat vreodată ceva atât de bun. Era evident 
că toţi stăteau aţintiți cu ochii pe el, dar el nu se simţea în stare să facă 
altceva acum decât să lase apa să curgă pe gât în jos. Câteva picături de apă 
se prelinseră de pe buzele sale pe cămaşă. O secundă mai târziu, sticla era 
goală. 

Toată tărăşenia provocă hohote de râs, încuviințări din cap și susoteli. 

Yue îi spuse lui Ben: 

— Puneti-/e o întrebare. Si vă veţi putea odihni sau veţi putea mânca în 
timp ce ei vor răspunde. 

Ben îi întrebă în chineză: 

— De ce faceţi atâta drum gi stati atât de târziu în noapte treji pentru a putea 
fi la acest seminar? 

— Cei mai mulți dintre noi care avem pregătire teologică suntem foarte 
înaintați în vârstă, spuse un Lao Da. Fără o instruire biblică adecvată, erezia 
poate deveni o problemă serioasă. Seminarile tripartite nu sunt suficient de 
multe și nici suficient de bune. Biserica creşte prea repede. Nu putem ţine 
pasul cu recolta. 

— Noilor credincioşi le lipsește discernământul, spuse cel mai solid dintre 
ei şi cu o voce de bas, cel a cărui sprânceană era brăzdată de cicatricea 
cea mare. Îmbrăţişează repede învățături false. Liderii tineri trebuie să fie 
educați pentru a putea recunoaște o erezie. 

— Ce fel de erezie? întrebă Ben. 

Lao Da se priviră între ei ca şi când s-ar fi întrebat cu ce să înceapă. 

Un bărbat mic de statură, ai cărui dinţi lipseau în mare parte, luă cuvântul, 

— Un bărbat care nu-L asculta pe Yesu a căzut într-o fântână părăsită în 
timp ce traversa un desert. A căzut cu capul în jos şi a rămas blocat acolo. 
Nu avea circumferința suficient de mare ca să-i permită să se răsucească, aşa 
că a început să se roage: „Doamne, dacă mă scoţi afară de aici, Te voi urma 
tot restul vieţii mele.” A tot strigat el după ajutor, dar ştia că n-avea nicio 
speranţă. Sângele continua să i se adune în cap. În cele din urmă, a fost prea 
slăbit ca să mai strige. Deodată a auzit nişte voci. A simţit cum picioarele 
îi sunt prinse de-o funie. N-a mai trecut mult şi a fost tras afară şi a putut 
respira din nou aerul proaspăt de la suprafaţă. 

— Ce minunat, spuse Ben. 

~ Da, dar iată ce nu-i chiar asa de minunat — acum el este liderul unui 
cult cu mai bine de zece mii de adepți care cred că singurul mod în care 
rugăciunea e ascultată este dacă stai în cap. 

— Cred că glumiti. 

— Ba sunt foarte serios, spuse Lao Da. Ceea ce nu reuşesc comuniştii să 
facă pentru slăbirea Bisericii, rezolvă ereziile. Majoritatea problemelor vin 
nu atât din partea ateiştilor care vin şi spun că Dumnezeu nu există, cât din 
partea acelora care adoptă tot felul de idei ciudate pentru că nu cunosc Biblia. 
Sunt milioane de noi convertiți care nu au o Shengjing. Unii sunt călăuziți 
de persoane care-şi spun sieşi cristoşi sau profeti. Unii îi învaţă că trebuie 
să divorțeze de consortii lor necredinciosi. Alţii spun că orice convertire 
trebuie dovedită prin petrecerea a trei zile şi trei nopți în rugăciune înaintea 
lui Dumnezeu. 

— În satul meu, spuse un om, două femei au vrut să-şi aducă fiii ca jertfă, 
imitând povestirea despre Avraam şi Isaac. Acela era singurul pasaj biblic 
pe care-l aveau. 

— Toate aceste lucruri sporesc neîncrederea guvernului în casele de 
rugăciune, spuse Li Yue. Totuşi guvernul este cel care cauzează apariţia de 
erezii prin faptul că nu permite să avem mai multe Shengjing şi ne obligă să 
ne ascundem, silindu-ne fie să nu putem afla nimic despre Biblie, fie să ne 
punem în joc libertatea prin întâlniri de tipul acesteia. 

— Poate că lucrurile se vor schimba, spuse altul. Am auzit că guvernul 
începe să înlesnească transmisiunile radio pe teme biblice, așa că, dacă 
oamenii vor începe să creadă în Shengjing, cel puţin nu vor mai cădea în 
greşelile care-i pândesc pe alţii. 

— Sunt pastorul Fu Chi, spuse bărbatul cel bine făcut, cu cicatricea la 
sprânceană. Vin din satul An Ning, de peste munți. L-am întâlnit pe prietenul 
dumneavoastră Li Quan. Un frate deosebit, 

Ben încuviinţă, surprins să simtă cum i se umezesc ochii. Privi din nou 
la cicatricea bărbatului. Stai putin. Nu eşti tu cel de care povestea Wang 
Shaoming? 

— Luptătorul lui Yesu din munţi? Așa-l numim noi pe Wang Shaoming, 
spuse Fu Chi zâmbind. Alţi câţiva încuviinţară din cap. Am trecut munții în 
căutare de oameni de la care să învăţ mai mult din Shengjing. Acum patru 
săptămâni, fiul meu a fost arestat pentru că a distribuit literatură creştină, pe 
care o primise de la Shaoming. N-o să mă-ntorc în satul meu până nu aflu ce 
s-a întâmplat cu unicul meu fiu. 

— Înţeleg, spuse Ben. 

— Dar ne-ai întrebat ceva, îi reaminti Fu Chi cu vocea sa groasă şi profundă, 
iată și răspunsul meu: oamenii sunt mai înfometați după hrană spirituală 
decât după orez şi pâine. Pentru că nu au capacitatea de a distinge între 
adevăr şi minciună, pot fi atraşi cu uşurinţă în grupări care promovează 
învățături false. Un bărbat dintr-un sat vecin mi-a spus: „Trebuie să aud şi 
eu vocea, trebuie s-o aud şi eu...” Bătrânii din biserica lui i-au dat termen 
până în ziua a douăzeci şi doua a lunii să audă vocea lui Dumnezeu. Dacă nu 
o va auzi, va fi pierdut pe veci. Nici nu-i de mirare că era atât de înnebunit 
spre miezul nopții celei de-a donăzeci şi una zile! Mai târziu, am aflat că s-a 
sinucis. 

Fu Chi îşi plecă spăşit capul. 

— A făcut parte dintr-unul din cultele „vocii auzite”. Fondatorul ei deținea 
o singură pagină din Biblie. Fragmentul era din Faptele apostolilor capitolul 
9, povestirea despre convertirea lui Pavel pe drumul Damascului. Neavând 
ait pasaj la care să privească, pastorul a tras concluzia: „Acesta este modul 
în care ştim că suntem mântuiți — când Isus ne va vorbi în aşa fel, încât să-L 
putem auzi.” 

— Deci, înţelegi de ce avem atâta nevoie de ajutorul tău, spuse un alt Lao 

Da. Avem nevoie de educaţie teologică. Prigoana nu este cea mai gravă 
problemă cu care ne confruntăm. Ci erezia. Râvna fără pricepere. Trecem 
printr-o vreme de criză. 

— Cel rău este un înşelător, un mincinos, spuse Fu Chi. Dacă nu-i poate 
împiedica pe oameni să-L urmeze pe Yesu, va face tot ce-i stă în putință 
pentru a-i duce pe căi greşite. Tara noastră este atât de mare, iar oamenii 
atât de săraci. Prea săraci ca să poată călători pentru a lua parte la cursuri 
de educare. Oamenii de la țară abia dacă au patru clase. În unele provincii 
rurale, analfabetismul atinge încă mai bine de optzeci de procente. 
Noii convertiți provin din rândurile şamanismului. Vrăjitoria şi farmecele 
sunt la ordinea zilei. Neavând o educaţie sănătoasă cu privire la Biblie, cum 
ne-am putea aştepta ca ei să se dezlipească cu totul de aceste obiceiuri? 

Vorbiră despre toate aceste lucruri încă vreo treizeci de minute. Ben era 
atât de fascinat de povestirile lor, încât trebui să-şi reamintească să ducă 
următoarea îmbucătură la gură. Acum se discuta despre informatori şi despre 
cei infiltrați în biserici. 

— Uneori, spuse Fu Chi, frecându-şi inconştient cicatricea, suntem nevoiți 
să luăm măsuri extreme pentru a fi siguri că cei infiltrați nu se găsesc in 
mijlocul nostru. 

— Însă uneori, spuse Zhou Jin, privindu-l drept în ochi pe Fu Chi, măsurile 
luate sunt exagerate. 

— V-aţi odihnit îndeajuns? îl întrebă o femeie pe Ben. Acum am dori noi să 
vă adresăm câteva întrebări. Sunteţi pastor în America? 

— Nu. 

— Prezbiter? Sau diacon? 

— Nu. 

— Cum slujifi în biserica dumneavoastră? 

— Păi, eu... ăăă... 

— Sunteţi un profesor foarte înzestrat. Poate sunteți învățător în biserica 
dumneavoastră? 

— Nu. 

— Îi ajutaţi pe cei din cadrul bisericii aflați în nevoie? 

— Păi, nu chiar. 

— Dar atunci cum slujiti în biserica dumneavoastră? 

— Să-l lăsăm pe prietenul nostru să se mai odihnească câteva minute, spuse 
Li Yue. Este obosit. În America nu se obişnuieşte să se stea atât de mult în 
biserică. Dânsul va trebui să-şi adune toate puterile pentru a se putea ridica 
din nou şi a ne învăţa cuvintele lui Yesu. 

— N-am terminat încă? întrebă Ben. 

După ce intonară un imn şi se rugară timp de o jumătate de oră, Ben se 


363 


RANDY ALCORN 


apucă din nou să citească până simți cum îi bubuie capul. Li Yue insistă ca 
adunarea din prima seară să ia sfârşit. Rosti o rugăciune finală. Era aproape 
ora 3 dimineaţa. 

— Acum am terminat, îi spuse Yue lui Ben. Unii vor dormi în aer liber. Însă 
dumneavoastră, fiind profesor, veți dormi într-un pat. Dimineaţa vom lua 
micul dejun împreună. Apoi veți continua să ne învățați. 

— Iarăşi? 

— Nu vor pleca înainte să fi terminat Evanghelia după Ioan. 

— Dar nu am ajuns decât la capitolul 9. Câte capitole sunt în total? 

— Douăzeci şi unu. 

Ben îl privi stupefiat, nefiind capabil să scadă nouă din douăzeci şi unu. 

— Sunteţi norocos, spuse Li Yue. Au fost cazuri când au confiscat bagajele 
profesorului pentru a-l împiedica să părăsească localitatea. Sunt foarte 
dornici să primească învățătura. 

Ben porni împleticindu-se spre patul ce-i fusese pregătit. Era sigur că, 
odată adormit, nu se va mai trezi niciodată. Şi dacă ar fi fost să se trezească 
totuşi, ştia că avea s-o ia de la capăt cu predatul. Ben Fielding igi puse capul 
ciufulit pe patul unde nu se afla nicio pernă şi, înainte să se poată hotărî dacă 
era un pat confortabil sau nu, înainte chiar să-şi găsească poziția preferată, 
începu să sforăie zgomotos, dormind dus. 

APITOLUL 49 


C APUL LUI QUAN PULSA CU PUTERE. Nu mai primise apă de 
o zi şi jumătate. 

Astepta nerăbdător următoarea vizită a lui Ben. Era sigur că urma să 
vină în curând. Se ruga ca, de această dată, să găsească cuvintele potrivite 
pe care să i le spună acestuia, cuvinte pe care Yesu să le poată folosi pentru 
a atinge inima prietenului său. Apoi îşi puse obişnuita întrebare: Oare astăzi 
este ziua? 

Începu să recite un psalm din memorie. 

„Cum doreşte un cerb izvoarele de apă, aşa Te doreşte sufletul meu pe 
Tine, Dumnezeule!” 

Apoi rosti cuvintele rostite cândva de Yesu: 

„Dacă însetează cineva, să vină la Mine şi să bea.” 

Li Quan aproape că simţi aievea apa răcorindu-i gâtlejul uscat. 

Pentru un moment, văzu pe peretele din fundul celulei sale late de doi 
metri o lumină difuză ce părea să izvorască dintr-un loc tainic, inundând 
încăperea. Simti în aer nişte cuvinte ce îi erau adresate. Si, deşi nu le putu 
desluşi, le văzu strălucirea și simţi mângâierea lor. Setea lui era în continuare 
reală. Dar aproape că simți apa răcoroasă a unui izvor tainic. Aproape. 

Privitorii cercetară pământul, scrutând cu ochii lor fiecare cort, fiecare 
peşteră, văgăună sau temniță. Regele privi înspre continente, cercetând cu 
ochii fiecare loc în parte. Din timp în timp se oprea, incuviintand. 

fn Olanda, o biserica micuță se aşeză in genunchi si rosti o rugăciune 
pentru cei prigoniti. În Australia, o biserică strânsese o sumă de bani 
special pentru o lucrare ce consta în transportul de Biblii în țări cu regimuri 
restrictive. În Coreea, o altă biserică făcea planuri cum să traverseze graniţa. 
În Singapore, un bărbat îşi părăsea familia pentru a pilota un avion spre o 
destinație izolată. Ochii Regelui se odihniră acum asupra unui grup de copii 
de clasa a cincea care luau parte la cursurile şcolii duminicale şi tocmai 
strângeau nişte bani. 

— Asta-i tot ce-am câștigat vara trecută când am tuns iarba, spuse un 
băieţel. 

— Aceştia sunt banii pe care i-am strâns pentru o bicicletă, zise o fetiţă, 
zâmbind. 

Un alt băiat îi înmână cu mândrie un plic învățătoarei sale. Ea-l deschise, 
apoi îl privi atentă. De unde sunt? 

— I-am povestit mamei şi lui tati că am vorbit despre creştini prigoniti şi că 
vrem să-i ajutăm. Le-am spus cum facem toți câte un sacrificiu, strângând 
bani pentru ei. Părinţii mei au spus că ar dori şi ei să contribuie. Aşa că 
am hotărât că nu mai vreau să merg la Disneyland. Le-am zis că putem să 
mergem în weekend pur şi simplu pe malul lacului din apropiere. Aşa am şi 
făcut. Ne-am distrat de minune, Astia sunt toţi banii pe care i-am fi cheltuit pe 
avion, pe hotel, pe biletele de intrare şi pe tot restul, ştiţi dumneavoastră. 

Regele îi urmărea, incuviintand şi zâmbind. Apoi şopti ceva. Soapta Lui 
fu atât de puternică, încât se auzi în tot cerul. 

— Mulţumesc, le spusese EI copiilor de la şcoala duminicală. Se întoarse 
spre bărbaţii, femeile şi îngerii martori ai cerurilor. 

— Ori de câte ori ati făcut aceste lucruri unuia din acești foarte neinsemnati 
frați ai Mei, Mie mi le-aţi făcut. 

Regele se întoarse spre Scriitor. 

— Toate astea sunt pecetluite în mintea Mea şi nu le voi uita în vecii vecilor. 
Dar scrie totul în carte, ca nici Charisul să nu uite niciodată. 

Îşi întoarse privirea spre planeta întunecată, spre oamenii aflați în genunchi, 
spre bărbatul ce conducea avionul din Singapore, spre biserica ce strângea 
fonduri, spre copiii de la şcoala duminicală. 

— Niciodată nu voi uita ce afi făcut pentru Mine — nimeni nu va uita 
niciodată. Şi mare va fi răsplata voastră! 

Următorul lucru pe care-l simţi Ben fu o atingere caldă pe vârful nasului. 
Lumina dimineţii îi răni ochii prin geam, făcând să strălucească orezul 
lipicios pe care i-l întindea o chinezoaică. Faţa ei îi trezi amintirile din ziua 
precedentă, din peşteră, când începuse să tălmăcească Shengjing verset cu 
verset. Să fi fost oare doar un vis? Nu. Feţele şi mirosurile erau prea reale, la 
fel ca si murmurul si forfota celor din camera alăturată. 

La numai treizeci de minute de la trezire, cu o ceaşcă de ceai într-o mână 
și cu Biblia în cealaltă, Ben şedea într-un scaun de răchită şi citea rar şi 
tare capitolul 10 din Evanghelia după Ioan. Citea şi recitea fiecare verset în 
parte iar şi iar, până ajunse să înţeleagă atât el, cât şi toţi ceilalți. Din când 
în când, le mai punea câte-o întrebare. Îi întrebă dacă avusese careva dintre 
ei oi. Doi dintre ei răspunseră că da. Altă dată îi rugă să explice cu propriile 
lor cuvinte ce înseamnă că Yesu este păstorul şi oamenii oile. Ben asculta 
de parcă n-ar mai fi auzit nimic din toate astea până atunci. Ascultându-le 
cuvintele înțelepte, învăţa lucruri la care nu gândise vreodată. Şi, în timp ce 
ei vorbeau, simți un imbold, o chemare intensă, ca şi când ceva minunat şi 
în același timp înfricoşător s-ar fi apropiat de el. Era ca şi când ar fi privit 
nişte nori vărateci îngrămădindu-se pe cer într-o după-amiază fierbinte, 
contempland fulgerele tot mai dese ce anunțau o furtună cumplită. 

Două ore mai târziu, citi: 

„Să nu vi se tulbure inima. Aveţi credință în Dumnezeu, şi aveţi credință 
în Mine. În casa Tatălui Meu sunt multe locaşuri. Dacă n-ar fi aşa, v-aş fi 
spus. Eu Mă duc să vă pregătesc un loc. Şi după ce Mă voi duce și vă voi 
pregăti un loc, Mă voi întoarce şi vă voi lua cu Mine, ca acolo unde sunt Eu, 
să fiți şi voi.” 

— Cred că este vorba despre... rai, nu-i aşa? 

Cinzeci de minute mai târziu, începu cel de-al cincisprezecelea capitol. 


Eu sunt adevărata viţă, şi Tatăl Meu este vierul. Pe orice mlădiță, 
care este în Mine şi n-aduce roadă, El o taie; şi pe orice mlădiţă 
care aduce roadă, o curăță, ca să aducă şi mai multă roadă. Acum 
voi sunteți curafi, din pricina cuvântului pe care vi l-am spus. 

Rămâneţi în Mine, şi Eu voi rămâne în voi. După cum mlădița 
nu poate aduce roadă de la sine, dacă nu rămâne în viţă, tot aşa 
nici voi nu puteți aduce roadă, dacă nu rămâneţi in Mine. Eu 
sunt Vifa, voi sunteţi mlddifele. Cine rămâne în Mine, şi în cine 
rămân Eu, aduce multă roadă, căci despărțiți de Mine, nu puteți 
face nimic. Dacă nu rămâne cineva in Mine, este aruncat afară, 
ca mlădița neroditoare, şi se usucă; apoi mlădițele uscate sunt 
strânse, aruncate in foc, şi ard. 

Ben privi uluit cuvintele din fata ochilor săi şi spuse mulţimii: 

— Văd că mâncarea este gata. Vom servi prânzul acum, iar apoi ne vom întoarce 
la semnificaţia acestor versete. 

Deşi era adevărat că-i era foame, Ben simți că are nevoie de timp. Dacă avea 
de gând să le explice acele cuvinte, poate că i-ar fi prins bine o pauză în care să 
priceapă el însuşi semnificația lor. 


Unde era Ben? Să se fi întors în America? Quan tânjea să-i vorbească despre 
nevoile lui spirituale. Se rugase ca Ben să vină în dimineața aceea. Dar de ce 
nu-i răspundea Dumnezeu la rugăciune? 

Disperarea începu să-l cuprindă şi să-i apese umerii, ca o povară căzută 
asupra sa din cer. Nereuşind să închidă un ochi toată noaptea, chinuit de dureri 
inimaginabile, îngrozit şi scârbit de propria sa persoană, îngrijorat peste măsură 
pentru Ming şi pentru Shen şi cuprins de disperare pentru sufletul lui Ben 
Fielding, se zvârcolea şi tremura din toate mădularele în bezna celulei sale, 
plângând deznădăjduit. 

— Yesu, ajută-mă. 

Apoi se ridică în picioare, începu să se plimbe de la un capăt la altul al celulei 
sale, impleticindu-se la fiecare pas, şi strigă cât îl ţinură puterile: 

— Pleacă de la mine, Mogui! Li Quan nu este al tău ca să-ți baţi joc de el cum 
vrei tu. El aparţine Altuia — Aceluia Care ţi-a sfărâmat țeasta. Revendic sângele 
lui Yesu spre a-ţi desprinde ghearele din sufletul lui Li Quan. Ridică scaunul, ca 
şi când l-ar fi folosit spre a tine la distanţă un monstru uriaş. Nu ai nicio putere 
asupra mea, Satană. Războiul îl ai de dat cu Regele meu. Iar pe El nu-L poţi 
înfrânge! 

Li Quan se prabusi la pământ ca o păpuşă de cârpe, agăţându-se de scaun în 
cădere. Chiar în acel moment, mâna nevăzută a Cuiva îi dărui în sfârşit somnul 
mult dorit. 


După o lungă după-amiază şi o cină scurtă, Ben se ridică şi reluă cititul de 
unde se opriseră, undeva la mijlocul capitolului 19 din Ioan, la distanță de doar 
două capitole de finalul cărţii. 


Pilat a zis ludeilor: „Iată Împăratul vostru!” Dar ei au strigat: 
„da-l, ia-L, răstigneşte-L!” „Să-L răstignesc pe Împăratul vostru?” 
le-a zis Pilat. Preoții cei mai de seamă au răspuns: „Noi n-avem alt 
împărat decât pe Cezarul!” Atunci L-a dat în mâinile lor, ca să fie 

răstignit. 

Dat fiind faptul că Ben citise aceste cuvinte în chineză, traducerea lui Li 
Yue nu era necesară. Totuși, Ben se opri. Cuvintele i se opriră în gât. 
Se aşeză. : 

Li Yue vorbi timp de câteva minute, spunând: 

— Doar Yesu este Cezarul. 

Apoi îi învăță în felul său până la capitolul 20, unde se vorbea despre 
apariţia lui Cristos după învierea Sa. În cele din urmă, Ben îi făcu semn că 
este gata să continue. Se ridică şi citi: 


Apoi i-a zis lui Toma: ,,Adu-fi degetul încoace, şi uită-te la 
mâinile Mele; şi adu-fi mâna, şi pune-o în coasta Mea; şi nu 
fi necredincios, ci credincios.” Drept răspuns, Toma l-a zis: 
„Domnul meu şi Dumnezeul meu!” ,, Tomo, i-a zis Isus, pentru că 
M-ai văzut, ai crezut. Ferice de cei ce n-au văzut, şi au crezut.” 
Isus a mai făcut înaintea ucenicilor Săi multe alte semne care nu 
Sunt scrise în cartea aceasta. Dar lucrurile acestea au fost scrise, 
pentru ca voi să credeţi că Isus este Cristosul, Fiul lui Dumnezeu; 
şi crezând, să aveți viața în Numele Lui. 


__Ben simţi o povară nesfârşită pe umerii săi şi un gol dureros în piept. 
Îi făcu din nou semn lui Li Yue să-i ia locul. Se sprijini cu mâna de spătarul 
scaunului său. În timp ce părăsea adunarea, murmură spre mulțime: 

— Nu mă simt prea bine. Li Yue va termina ce am început eu. 

Îşi făcu loc prin aerul dens şi umed al încăperii ce găzduia adunarea, apoi 
ieşi pe uşă, trezindu-se sub cerul întunecat al nopții. O altă noapte fără lună. 
Trase adânc aer în piept. 

Se depărtă de casă, apropiindu-se de un arbore singuratic de ginkgo 
care se înălța atât de sus spre cer, că ai fi spus că-l atinge cu ramurile sale. 
Îşi lăsă privirea să poposească asupra aştrilor şi începu să vorbească cu 
Creatorul lor. Îi vorbi despre lucrurile îngrozitoare pe care le făcuse, despre 
minciuni, abandonuri şi trădări — lucruri pe care crezuse până de curând 
că avusese motive întemeiate să le facă. Aduse înaintea Lui pe Pam, pe 
Melissa şi Kimmy, pe Doug, aceştia fiind numai câțiva dintre cei pe care-i 
rănise. Ben Fielding căzu în genunchi, fără a-i mai păsa de faptul că-şi 
murdărea hainele de pe el. 

— Imi este foarte greu să cred în Tine, Isuse. Totuşi cred cuvintele care sunt 
scrise. Înţeleg acum care este realitatea. Tu eşti Cel de Care am fugit toată 
viața. Dar Tu eşti şi Cel după Care am tânjit în tot acest timp. Poate că nu am 
crezut cu adevărat niciodată până acum, nici chiar în timpul facultății când 
trăiam cu convingerea că sunt credincios. Tu eşti Regele, nu eu. Am obosit 
să mă tot chinui să-mi conduc viața. Nu mă pricep la asta. Am călcat totul în 

picioare. Acum cred că Isus este Cristosul, Fiul lui Dumnezeu. 

Te rog să-mi dai şi mie acea viață veşnică pe care ai promis-o. Te rog să-mi 
dai Duhul Tău cel Sfânt. Te rog curăță-mă de păcatele mele. Te rog, Isuse, 
umple Tu golul din inima mea. Te rog fii pentru mine Acela după Care am 
tânjit toată viata. Singur nu reușesc să îmi împlinesc toate dorurile din suflet. 
Am nevoie de Tine. 

Într-o celulă întunecată, la doar cincisprezece kilometri depărtare, 
un deținut singuratic se ruga pentru sufletul lui Ben Fielding. În casa de 
rugăciune aflată la numai douăzeci de metri depărtare, pe măsură ce întâlnirea 
își continua cursul normal, nu puţini erau cei care se rugau pentru vindecarea 
profesorului din America. Afară, sub cerul negru al nopții — înaintea feței lui 
Dumnezeu — rugăciunile tuturor erau ascultate. 

Într-un alt loc, osanale şi o bucurie fără margini zguduiră un ţinut întreg 
din temelii. Chiotele și sărbătoarea umplură atmosfera. Ben, care se afla 
şi-acum tot îngenuncheat, îşi ridică privirea în sus, părându-i-se că a auzit 
pentru o secundă o şoaptă purtată pe aripile vântului ce părea să vină chiar 
de după coama dealului. Pentru prima oară în viaţa sa, nu se mai simţi singur 
şi părăsit. 


372 


In sfârşit acasă 


‘APITOLUL 43 


UAN PASI ÎN CELULA ce găzduia vocea ușor răgușită, de 


bariton, pe care o recunoştea vag, dar pe care nu fusese în stare s-o identifice. 
Il numise „Sila” şi se rugase pentru acel om zi de zi. ' 

Quan rămase stupefiat de ceea ce văzu înaintea ochilor. Un trup ce părea 

‘a fi fost cândva vânjos zăcea acum prăbuşit la pământ. Piciorul şi brațul 

stâng îi fuseseră zdrobite şi nu primiseră niciun fel de îngrijire medicală. 
Fruntea îi era brăzdată de o rană adâncă, infectată şi plină de puroi. Quan 
făcu tot ce putu pentru a-i veni în ajutor, regretând că nu e mai priceput în 
ale medicinii. = 

Il ridică pe Sila cu braţele sale. li dădu sticla de apă pe care i-o trimisese 
Ben Fielding, fără a intui cu ce preţ. 

— Mai bea, îi spuse bărbatului. 

Iar omul se supuse recunoscător. În cele din urmă, îl întrebă pe Quan: 

— Nu mă recunosti? 

Quan îl privi cu atenție. La început rana îi aminti de cicatricea lungă a lui 
Sprânceană-crestată. Dar era mai mult de-atât — da, recunoscu trăsăturile 
feţei locotenentului tânăr din raidul din casa de rugăciune. 

— Eşti fiul lui Fu Chi? 

El încuviință din cap. 

— Fu Liko, unicul fiu al lui Fu Chi, pastor în satul An Ning. Poate că mă 
voi alege şi eu cu o cicatrice ca şi cea a tatălui meu. 

Quan il strânse în braţe şi începu să-i cânte încetişor. A poi îi spuse cuvintele 
scrise în inima sa, pe care nimeni nu i le-ar fi putut scoate de acolo: 

„Nu se va face niciun rău şi nicio pagubă pe tot muntele Meu cel Sfânt; căci 
pământul va fi plin de cunoştinţa Domnului, ca fundul mării de apele care- 
| acopăr. În ziua aceea, Vlastarul lui Isai va fi ca un steag pentru popoare; 
neamurile se vor întoarce la El, şi locul odihnei Sale va fi plin de slavă.” 

~ Vă rog din nou să mă iertati, şopti Fu Liko. Regret din tot sufletul 
ce-am făcut în dimineața aceea. Îmi pare rău mai ales pentru că l-am speriat 
pe fiul dumneavoastră. Este un băieţel foarte curajos. Am si eu o fiică de 
vârsta lui. 

— Nu trebuie să-ţi ceri de două ori iertare pentru acelaşi lucru, spuse Li 
Quan. Dumnezeul nostru aude şi te iartă încă de la prima mărturisire. 

— N-am mai reuşit de-atunci să mă întorc în satul meu. Nu mi-am mai 
văzut fiica de trei luni. Poate că nici n-o voi mai vedea vreodată în lumea 
asta. 

Quan îi şopti: 

— Zhen jin bu ba huo lian. 

Tânărul dădu din cap. 

— Aurul veritabil nu se teme de foc. 

Quan îi sprijini capul fratelui său, lăsându-l să se odihnească la pieptul lui. 
Începu să cânte blând „Patria mea e-n ceruri...”, mângâind creștetul unicului 
fiu al lui Sprânceană-crestată. 


Un bărbat scund, cu pielea neagră ca tăciunele, păşi în faţa marii adunări 
ce se întindea mai departe decât puteau zări ochii de vultur ai lui Li Tong. 

— Avem atenţia îndreptată asupra întunecatei planete. Am fost martorii 
suferinței fraților şi surorilor noastre. Ne amintim de propriile noastre dureri 
şi ne bucurăm nespus că am fost eliberați de ele. Însă frații noştri nu au fost 
încă eliberaţi. Voi citi cuvintele lui Elion. Ascultati acum la cererea fierbinte 
a celor suferinzi. Ne vom ruga pentru ei prin aceste cuvinte inspirate: 


Doamne, până când Te vei uita la ei? Scapd-mi sufletul din 
cursele lor, scapă-mi viața din ghearele acestor pui de lei! Si 
eu Te voi lăuda în adunarea cea mare, şi Te voi slăvi în mijlocul 
unui popor mare la număr. Să nu se bucure de mine cei ce pe 
nedrept îmi sunt vrăjmaşi, nici să nu-şi facă semne cu ochiul, cei 
ce mă urăsc fără temei! Căci ei nu vorbesc de pace, ci urzesc 
înșelătorii împotriva oamenilor linistiti din țară. Îşi deschid gura 
larg împotriva mea, şi zic: „Ha! Ha! Ochii noştri îşi văd acum 

dorința împlinită!” Doamne, Tu vezi: Nu tăcea! Nu Te depărta 
de mine, Doamne! Trezeşte-Te şi scoală-Te să-mi faci dreptate! 
Dumnezeule şi Doamne, apără-mi pricina! 


Mulțimea martorilor izbucni într-un glas: 

— Doamne, Tu ai văzut toate acestea; nu tăcea! Nu Te depărta de ei, 
Doamne! 

Pământul de sub picioarele lui Li Tong se cutremură, în timp ce acesta 
îşi alătură si el glasul la cel al mulțimii. Se întoarseră cu toţii spre tron şi-L 
priviră în ochi pe Cel Care şedea pe el: 

— Trezeşte-Te şi scoală-Te să le faci dreptate! Dumnezeule şi Domnul 
nostru, apără-le pricina! 


— Guvernatorul doreşte să-l vadă pe Li Quan, zise gardianul, deschizând 
uşa. 

— Mi-ai spus pe nume, Su Gan. Oare am devenit o persoană în ochii tăi? 

Su Gan nu răspunse nimic, ci îl îmbrânci pe Li Quan fără prea multă 
tragere de inimă. 

În timp ce mergeau, Quan spuse: 

— Ti-am vorbit deja de câteva ori despre dragostea lui Yesu. Te-ai predat 
Lui? 

Gardianul îl zori din nou, cu si mai puțină convingere decât înainte. 

— Mi-ai spus de atâtea ori să nu mai zâmbesc, chiar şi atunci când nici 
măcar nu zâmbeam. De ce-mi tot spui aşa? 

— Pentru că... ochii tăi par să zâmbească tot timpul. 

Intrară în biroul spaţios al directorului, unde Quan nu mai fusese niciodată. 
Doi gardieni pe care-i recunoscu se aflau şi ei de faţă, alături de alţi trei 
bărbaţi necunoscuți, dintre care doi la costum şi cravată. 

Directorul tremura, roşu la faţă. Se ridică în picioare în spatele biroului 
său. 

— Asta numesti tu declarație? Cum îți permiti să scrii astfel de mârşăvii? 

Quan nu răspunse nimic. 

— Vorbeşte sau te omor în clipa asta! 

Quan trase adânc aer în piept. 

— Nu mă poți omori decât dacă Yesu iti va permite s-o faci, însă Biserica 
Lui n-o vei putea nimici cu niciun chip. Primii creştini au spus: „Sângele 
martirilor este sămânţa Bisericii.” Cu fiecare martir care moare, o mie de noi 
creştini se ridică pentru a-i lua locul. 

Directorul, cu o privire întunecată şi fioroasă, păși în faţa biroului şi se 

apropie la cinci pași de Li Quan, scuturându-şi capul într-o parte şi-n alta, 
ameninţător ca un câine turbat. 

— Ascultaţi şi dumneavoastră declaraţia lui Li Quan! Ridică pagina la 
lumină şi citi: 


Yesu a creat toți bărbaţii şi femeile. Ei şi-au ales singuri calea şi au 
devenit păcătoşi, căzând în dizgrație față de Creatorul lor. Dar El îi 
iubeşte atât de mult, încât a devenit unul de-al lor şi a murit pe cruce 
pentru păcatele lor. El cheamă pe fiecare om să-şi mărturisească păcatele 
şi să accepte darul mântuirii Sale. Toţi cei care nu vor face astfel vor 
ajunge în iadul veşnic, cu păcatele neiertate. Toţi cei care acceptă darul 
lui Dumnezeu în Yesu devin parte a Bisericii. Ei vor trăi împreună cu El 
în rai. Ingenuncheati înaintea Lui astăzi, până nu este prea târziu. 


Directorul îşi ridică atât de înfuriat capul, încât din colţul gurii sale 
zbură puţină salivă în aer. Aruncă hârtia pe jos şi o călcă mâniat în 
picioare. Quan se ghemui, sigur că urma să fie lovit. 

Dar deodată directorul înmărmuri. O tăcere grea se lăsă în încăpere. 
Încercă să spună ceva, dar limba-i era lipită de cerul gurii şi n-o putea 
urni din loc. Tuşi, încercând să înghită, apoi căzu lat la pământ. 

Su Gan alergă la el şi-l ridică. Îl târâră cu greu până la fotoliul său 
dindărătul biroului. Su Gan îi aduse un pahar cu apă. Directorul o sorbi 
pe nerăsuflate, apoi încercă să pună paharul pe tăblia biroului, dar acesta 
căzu jos şi se făcu țăndări. Se ridică şi-ncepu să se împleticească, călcând 
din greşeală prin cioburi. Enervat, păşi cu toată puterea în mormanul de 
sticlă spartă, făcând-o fărâme mici care săriră în toate părţile. Un ciob 
mai mare ateriză chiar în fața lui Li Quan. 

Niciun cuvânt nu fusese încă rostit. Ultimele fraze pe care directorul le- 
a citit — cele scrise de Quan, detinutul care freca podelele urât-mirositoare 
ale închisorii — rămaseră în aerul încăperii ca un parfum deosebit... sau 
ca o ghilotină nemiloasă. 


Marele general se apropie de dreapta tronului. Păşi peste marmura 
brună, transparentă, plimbându-şi privirea pe deasupra continentelor. 
Avu grijă să nu calce cu piciorul pe covorul lung şi roșu, cu marginile 
aurite, care era rezervat cu desăvârşire altora. 

Îngenunche înaintea tronului Comandantului său, având chiar sub 
picioarele sale continentul Țării Arcului, numit de pământeni America 
de Sud. 

— Bine-ai venit, Mihail, spuse Regele. Ce veşti mai ai de la tovarășii tăi, şi 
ce vești Mi-aduci de la cei ce se trag din sămânța lui Adam? 

— Dorinţa soldaţilor Tai e neschimbată. Să le dai mână liberă si-Ti distrugă 
dușmanii şi să ridice stindardele Tale regesti peste sângele lor. Slujitorii Tai 
doresc să invadeze întunecata planetă şi să sfârșească o dată pentru totdeauna 
războiul sfânt. Nu mai dorim să fim martorii vărsării niciunui strop de sânge 
nevinovat. Ardem de dorinţa de-ai îngropa pe cei cu inima împărțită, care-L 
insultă pe Regele nostru şi încearcă să uzurpe ceea ce este cu desăvârşire al 
Tău. 

Regele dădu din cap. 

— Da, vă văd mărşăluind încoace şi-ncolo ca nişte lei în cuşcă, privind 
mereu în jos, dornici să ducefi cu voi judecata Mea. Vă văd arzând de dorința 
de a nimici planeta întunecată şi de a distruge toți duşmanii Charisului. 

— Da, Domnul meu. Dar nu este aceasta şi dorința inimii Tale? Nu noi 
suntem cei care am instituit ceea ce se cheamă dreptate. Oare nu chiar Tu ai 
poruncit distrugerea răului şi instaurarea dreptății? 

— Da, încuviinţă El. La vremea potrivită. 

— Dar când, dacă îmi este îngăduit să întreb, Doamne, când va fi vremea 
potrivită? Slujitorii Tai se întreabă de ce nu pui acum capăt istoriei, o dată 
pentru totdeauna. 

— Şi la fel te întrebi şi tu, Mihaile, soldatul Meu credincios. Regele se 
ridică şi făcu câțiva paşi, urmat în dreapta Sa de Mihail. În momentul în care 
voi aduce judecata şi voi pune capăt î întregii suferințe de pe pământ, destinul 
etern al tuturor oamenilor va fi pecetluit. Începând din acea secundă, niciunul 
nu se va mai putea alătura Mie. Să pun capăt istoriei o dată pentru totdeauna 
va însemna să pun capăt şi harului — pe care-L ofer cu toată dărnicia şi care 
M-a costat atât de scump. 

— Nu dorim ca cei răi să scape nepedepsiti. 

— Nu vor scăpa. 

— Nu dorim ca cei drepți să-şi piardă răsplata. 

— Nu o vor pierde. 

— Dorim ca purtătorii-chipului care sunt răi să-şi primească pedeapsa. 

— Aşa se va şi întâmpla cu toţi cei care-Mi resping oferta. 

— Dorim ca slujitorii Tăi să fie mângâiați. 

— li mângâi în fiecare oră. lar ziua mângâierii veşnice va veni fără doar si 
poate, înfăşurându-i precum un nor. 

— Slujitorii Tai doresc, de asemenea, să îndepărteze orice lucru care-Ti 
produce durere. Pentru că ştim că suferi dureri mari pentru mireasa Ta, pe 
care-o aştepţi. 

Regele dădu din cap. f 

— Patimile lor sunt drepte şi curate. Am ales de bună voie această durere 
a inimii şi ea va dispărea odată cu trecerea ultimelor suferinţe ale ultimului 

Meu copil. Dar nicio secundă mai repede. Eu cunosc ceasul, dar nu-ți este dat 
tie sau lor să-l cunoaşteţi. Legiunile tale au cele mai sfinte dorinţe, Mihail, 
dar mai sunt multe lucruri legate de harul Meu pe care nici chiar acum ei nu 
le pot înțelege. 

— Aşa e, Domnul meu, rosti Mihail. 

— Şi ce spun cei din familia Mea? Care sunt cuvintele copiilor lui Elion şi 
ai miresei lui Yesu? 

~ Ştii doar, Doamne, murmură Mihail. Ei strigă fără-ncetare spre Tine, zi 
şi noapte. Îţi cer intervenţia, Îţi aşteaptă revenirea. Îi aud pe multi întrebând: 
„Unde este? Oare nu-l pasă? De ce îngăduie atâta durere?” 

Regele oftă greu. 

— Prea grabnici sunt ei să convoace providența la curtea de judecată. 
Noaptea nu va întrece secunda în care ea va fi absorbită de primele raze 
ale dimineţii. Cu cât durează noaptea mai mult, cu atât așteaptă mai cu dor 
răsăritul. ÎI privi pe Mihail în ochi. Acestea sunt cuvintele pe care le şoptesc 
slujitorilor Mei în somn. 

Arhanghelul dădu din cap. 

— Ei nu înțeleg că nu lucrez doar aici, pregătindu-le un loc, ci şi acolo, 
pregătindu-i pe ei pentru acel loc. Privi în altă parte, apoi Îşi întoarse ochii 
înapoi la Mihail. Nu doar omul şi luptătorii Mei se întreabă de ce zăbovesc, 
Mihaile. Vorbeşte. 

— Cum aș putea să nu mă întreb neîncetat de ce-Ti ascunzi brațul judecător 
şi izbăvitor? 

— Să-ţi fie oare chiar de neînțeles motivele Mele? 

— Nu, Regele meu. Iertare. Nu sunt. Îşi plecă genunchiul stâng la pământ şi- 
şi pironi privirea în jos spre podeaua maronie, sub care-şi întindea mantaua 
un pământ însângerat. 

— Bine, rob bun şi credincios. Regele Îşi asternu mâna pe umărul lat al 
generalului. Pentru că motivul Meu Îmi este desluşit. Pentru că nu iau în 
seamă decât sfatul Celor Trei. Şi nimic altceva. 

Yesu privi în jos, spre omenirea suferindă împrăștiată pe toată suprafața 
planetei. Regele Isi înălță mâinile străpunse, acoperite de răni grotesti şi le 
întoarse spre continentele de la picioarele Sale. Apoi şopti în adierea vântului 
tăcut ce-nvăluia universul întreg: 

~ lată, v-am săpat în palmele mâinilor Mele. 

"APITOLUL 44 


E RAO DIMINEAȚĂ GEROASĂ, dar soarele strălucea neobişnuit 
de puternic. Ben tremura din tot trupul în timp ce păşea încoace şi-ncolo. 
Astepta de cel puţin o jumătate de oră. 

În clipa în care-şi văzu prietenul, inima i se strânse. Trupul tui Quan se 
ramolise. Arata cu cel putin zece centimetri mai scund. Când se apropie de 
gard, duhoarea se dovedi copleşitoare. Ben se stăpâni cât putu să nu facă 
un pas înapoi. Îşi pusese în gând ca, de-ndată ce-l va întâlni pe Quan, să-i 
istorisească totul despre seminar şi despre convertirea sa, dar nu fu în stare. 

— Ce ti-au facut? 

— Mi-au legat mâinile şi gleznele laolaltă. Lanţul era foarte scurt. Am stat 
aşa vreo... cinci zile. 

— Cinci zile? 

— Nu sunt sigur. Poate patru. Sau şase. Mă bucur foarte mult că ai venit. 
M-au dezlegat şi chiar mi-au dat de mâncare. 

Ben întinse mâna şi atinse obrazul stâng al lui Quan, care era sfâşiat de o 
rană deschisă, partial acoperită cu un petic albastru din mâneca sa. Camasa 
nu-i era încheiată până jos, iar vântul nemilos îi dezveli nişte răni roşietice 
ce păreau să provină de la nişte arsuri. 

— Nu mă aşteptam să-ți mai îngăduie ; să mă vezi, spuse Quan. Nu în halul 
în care sunt. 

Quan intuise corect. 

Lui Ben chiar i se spusese că nu-l putea vedea cu niciun chip. Trebuise să 
plătească două sute de dolari pentru a-i face să se răzgândească. 

— Ce s-a întâmplat? 

— Nimic rău. 

— E îngrozitor. 

— Sunt norocos. Multi o duc mult mai rău decât mine. 

— Cine ţi-a făcut asta? 

— Tai Hong. 

— Cum? 

Quan rosti un cuvânt în chineză pe care Ben nu-l mai auzise până atunci. 

— Ce-i aia? 

— Cred că voi i-ați spune un fel de ciomag pentru vite. 

Ben îl privi, nevenindu-i să-i creadă urechilor, Îi venea să urle, să ia o 
armată de mercenari şi să pună la pământ toată închisoarea, s-o ardă din 
temelii. 

— Mă doare pentru tine, Quan, dar aici nu mai este vorba numai despre 
tine. Acestea sunt violări grave ale drepturilor omului. Lumea întreagă 
trebuie să afle. 

— Credincioşii chinezi nu prea dau doi bani pe drepturile noastre, cum 
fac unii fraţi din Occident. Ceea ce ne macină pe noi este mai degrabă 
responsabilitatea de a-L sluji pe Yesu. Dar nu mă înțelege greşit. Eforturile 
depuse de frați înseamnă mult pentru noi, ca de altfel şi eforturile tale pentru 
mine. Însă rugăciunile lor înseamnă mult mai mult. Aşa că mai bine să-şi 
concentreze eforturile pentru a ne face rost de Biblii şi de posibilitatea de 
a ne pregăti teologic. Dumnezeu v-a dat multă cunoaştere, iar nouă multă 
râvnă. Biserica din China are nevoie de amândouă. 

Ben avea impresia că peste faţa prietenului său fusese aşternută o mască 
fină din piele. Cu greu îl putea privi, dar se sili s-o facă. Deodată îl văzu pe 
Quan zâmbind. 

— Trebuie să-ţi dau câteva veşti minunate, spuse acesta, ridicat pe vârfuri, 
amintindu-i lui Ben de Li Shen. Într-o clipită se transformase dintr-un om 
în toată firea într-un copil. Am întâlnit un om pe care-l cheamă Wan Hai. 
Un dizident politic care se află aici de cel puţin cinci ani, din care doi i-a 
petrecut izolat. Am fost deja de două ori să-i curat celula. De două ori i-am 
spus despre dragostea lui Yesu. A doua oară, chiar înainte să mi se pună 
cătuşele la loc, şi-a mărturisit păcatele şi L-a primit pe Yesu în viața sa. 
Îmi pare rău pentru suferința lui. Cu toate astea, dacă ar fi fost liber şi cu o 
viață plină de confort, nu cred că Wan Hai ar fi devenit un urmaş al lui Yesu. 
A suferi pentru o vreme este un pret mic pe care-l ai de plătit în schimbul 
fericirii veşnice. 

Ben îl privi deschis pe prietenul său în ochi. 

— Quan, asta e minunat. 

Dar ceea ce se întâmplă cu tine nu mai poate continua astfel. Arăţi... 
execrabil. 

Quan izbucni în râs, 

— Habar n-am cum arăt. Aici nu avem oglinzi. Dar, după câte-mi spui tu, 
aş fi chiar bucuros să nici nu am de-a face cu ele. Mă pot lipsi de privilegiul 
de a mă vedea... execrabil. Dar un lucru ştiu. Un gardian pe nume Su Gan 
mi-a spus că ochii-mi zambesc. 

Ben îl privi. 

— Da, cred că zâmbesc. Bărbaţii îşi împletiră degetele prin orificiile 
gardului. 

~Am şi eu câteva veşti bune, spuse Ben. Ştii că urma să merg la seminarul 
acela subteran? Ei bine, m-au rugat să le tin o predică — m-au silit, mai bine 
zis. 

— Să ţii o predică? 

„—Niei mie nu mi-a venit să cred. Cineva trebuie să fi făcut o confuzie sau 
ceva de genul ăsta. I-au spus nepotului tău că eu sunt profesorul pe care-l 
aşteptau. Dat fiind faptul că ştia atâtea lucruri despre mine, nici el n-a înțeles 
cum se putea una ca asta, dar a făcut aşa cum i-au spus. Niciodată n-am să 
pricep cum a fost posibilă asa o încurcătură. 

— Poate că nu a fost o încurcătură. Sau poate că Dumnezeu a stat în spatele 
încurcăturii, cu un plan ascuns. 

— Poate că nu chiar atât de ascuns. În timp ce rosteam cuvintele scrise in 
Shengjing, s-a întâmplat ceva cu mine, 

— Ce? 

— Am început să le cred. 

Chiar în acel moment un gardian se apropie de Quan. 

—Asteapta. Trebuie să-ți mărturisesc. Am devenit... urmaş al lui Isus. Şi de 
data asta sunt cât se poate de serios! 

În timp ce gardianul îl trăgea de brat, Quan isi întoarse capul spre Ben şi 
zâmbi cu toată ființa lui, aratandu-si toți dinții care-i lipseau. Strigă cât îl 
ţinură puterile: 

— Lăudat fie Yesu! apoi începu să cânte. 

Gardianul îi arse o palmă. Quan cântă și mai înfocat. 

Ultimul lucru pe care-l mai zări Ben înainte ca Li Quan să dispară fură 
lacrimile ce şiroiau pe fata acestuia, Lacrimi despre care ştia că nu se datorau 
faptului că fusese pălmuit. 


— Deţinuţii se plâng că nu-i lăsăm afară, anunţă gardianul cel gras la o oră 
după vizita lui Ben. Astăzi rugamintile voastre au ajuns la urechile noastre. 

Veţi fi scoşi la aer. 

Câţiva murmurară recunoscători, dar Li Quan ştia ce înseamnă asta. Soarele 
era strălucitor, însă afară era îngrozitor de frig. Gardienii îi conduseră într- 
o curte interioară, care nu se vedea din dreptul gardului. Le ordonară să-și 
dezbrace hainele şi să se culce pe jos. Nişte pari de care fuseseră legate nişte 
lanţuri fură infipti în pământ. Gardienii le puseră deţinuţilor cătuşe la mâini 
şi la picioare, apoi se retraseră înăuntru. Câţiva dintre ei izbucniră în hohote 
batjocoritoare de râs. 

Pielea descoperită a lui Quan era deja înghețată de frig. Şi ce era cel mai 

rău, nu îşi putea freca mâinile de trup şi nici nu se putea mişca pentru a-şi 
pune puţin sângele în mişcare. Soarele care strălucea atât de tare, încât aveai 
impresia că i-ar fi putut oferi şi puțină căldură era înșelător. Vântul îngheţat 
ce-i muşca pielea îl făcea să se simtă ca şi când ar fi fost jupuit de viu. 
Nu putea face diferența între îngheț şi arsură. Se întreba dacă nu cumva aşa 
arăta iadul, doar că lipsit de orice sursă de lumină. Ii mulțumi lui Yesu că, 
deşi iadul era ceea ce-ar fi meritat, n-avea să-l cunoască niciodată, pentru că 
Regele său se coborâse în locul lui acolo. 

După patru ore, tot corpul îi era amortit, iar razele puternice ale soarelui 
care-i cădeau pe pleoapele închise îi produceau durere. Buzele crăpate ale 
lui Quan tânjeau după o picătură de apă. 

Recita în minte cuvintele din Shengjing. Cum doreşte un cerb izvoarele de 
apă, aşa Te doreşte sufletul meu pe Tine, Dumnezeule! Sufletul meu inseteazd 
după Dumnezeu, după Dumnezeul cel viu. 

La ora patru, după cinci ore lungi petrecute afară, Quan simţi o umbră pe 
fata sa. Îşi deschise ochii. Doi gardieni se opriseră în dreptul său. Unul avea 
o pătură în mâini şi-o întinse peste el. Celălalt se opri deasupra lui şi-i duse 
un pahar cu apă la buze. Quan îşi ridică puţin capul, încercând să găsească 
o poziţie cât mai comodă. Apoi, încet, gardianul începu să toarne apa pe 
pământ la doar câţiva centimetri de buzele lui. Celălalt smulse pătura de pe 
el. Cei doi izbucniră în râs, apoi se îndreptară spre alt deţinut pe care să-l 
chinuiască. 

Quan continua să-şi spună că indiferent cât de rău se simţea, crucea lui 
Yesu Jidu fusese de mii de ori mai rea. Infinit mai rea. Iar Cel Care urcase pe 
cruce pentru el, o făcuse de bună voie. Nimeni nu-L silise. Pentru că nimeni 
nu L-ar fi putut sili. 

Aiurand, pe jumătate în agonie, Quan se văzu pe plaja din Florida, pe care 
o vizitase cândva în timpul facultăţii. Pentru o secundă chiar simţi căldura 
acelor locuri. Se văzu muşcând dintr-un fruct zemos şi simţi chiar cum îi 
înghite sucul răcoros şi proaspăt. $i pentru o clipită trecătoare, acel gust 
sublim îi învălui limba. Apoi setea-i reveni, odată cu senzaţia nesfârşită de 
frig. i 

— Ai răbdare, preaiubito. Iarna nu va dura o veşnicie. Primăvara este deja 
pe drum. Pământul înghețat e pe cale să rodească, iar trosnetul dezghetului 
va zgudui din temelii străfundurile pământului. 

În timp ce Scriitorul nota furibund, Regele se ridică şi, cu ochii inrositi de 
mânie, arătă spre persecutorii lui Li Quan şi ai tovarăşilor săi. 

Cititorul rosti: 

— Ochii Domnului sunt peste cei fără prihană, şi urechile Lui iau aminte la 
strigătele lor. Domnul Îşi întoarce Faţa împotriva celor răi, ca să le şteargă 
pomenirea de pe pământ. 

Regele strigă: 

— Faptele voastre sunt scrise aici, fii ai morţii. Faptele fiecăruia dintre 
voi. Şi veţi plăti pentru fiecare durere pe care aţi produs-o copiilor Mei. Își 
întoarse privirea spre tortionari şi-ncepu să tremure de mânie, iar venele I 
se umflară la tâmple. Ori de câte ori ati făcut aceste lucruri unuia din aceşti 
foarte neinsemnati frați ai Mei, Mie Mi le-aţi facut. Si Eu nu uit. Cei ce se 
găseau în apropierea tronului se traseră înapoi din fata furiei Regelui, când 
Acesta Îşi plecă privirea spre sutele de ţinuturi de pe fata pământului. Ochii 
Săi pătrunzători vedeau toate faptele celor din întuneric, precum şi ale celor 
din lumină. Regele vedea totul si nu uita nimic. 


— Nu, Martin, nu mă pot întoarce încă. Quan se află încă în închisoare şi 
tratamentul la care e supus e sub orice critică, iar soţia şi fiul său au nevoie 
de sprijin. 

— Ce-i cu tine, Ben? Ai pierdut noțiunea timpului? Ne aflăm în mijlocul lui 
ianuarie, pentru Dumnezeu. Oamenii ăştia n-au decât să-şi vadă de viețile 
lor ca şi până acum. Din câte ştiu eu, compania la care lucrezi se numeşte 
Getz International şi nu Amnesty (Amnistie, n.trad.) International. 

— Ei au nevoie de mine. 

— Noi avem nevoie de tine. Şi-n caz că ai uitat, noi îți plătim salariul! 

— Dar asta nu-i o vacanţă de lux. A fost sugestia ta să locuiesc la fostul meu 
coleg de cameră. 

— Şi crezi că nu regret? O regret în fiecare zi, de două luni încoace! Ar fi 
trebuit să-l trimit pe Jeffrey. Nu s-ar fi întâmplat niciodată una ca asta. Ai 
depăşit deja numărul zilelor cât a fost programat să stai acolo cu încă pe- 
atâta, 

— Am mai purtat o dată discuţia asta, Martin. Nu mi-am mai luat concediul 
de cinci ani încoace. S-au strâns mai bine de trei luni. Ca să nu mai vorbim 
de concediile de boală de care aş fi putut beneficia. 

— Eşti bolnav sau ce? i 

— Da, sunt bolnav. Sunt bolnav de-o grămadă de lucruri. Dar hai să vedem 
partea frumoasă, Martin. Îți mai aminteşti sloganul tău de vis: „Getz cunoaşte 
China — noi am trăit acolo.” Ei bine, cu cât locuiesc mai mult aici, cu atât 
mai sincer vei fi când vei flutura sloganul tău înaintea altora! 

— Crede-mă, am încercat deja să mă consolez cu asta. Dar hai să fim serioşi, 
Ben. Mă simt ca şi când nu te-aş mai cunoaşte. Ce se întâmplă cu tine? 

— Ce se întâmplă este că am un prieten care are mari necazuri — drepturile 
lui sunt călcate în picioare. 

— Nu poți rezolva toate problemele din lumea asta. Getz scoate anual 
douăzeci şi opt de milioane de dolari din China şi există potenţialul să 
triplăm această cifră în următorii cinci ani. Iti aminteşti de individul care 
mi-a vândut pontul ăsta? Îl cheamă Ben Fielding si îmi doresc tare mult 
să revină cu picioarele pe pământ. Ben, n-am de gând să mă mai milogesc 
mult. Bordul mi-a pus foarte clar în vedere că, dacă vei continua să sacrifici 
interesele companiei Getz în favoarea interesului personal, vei pierde mai 
mult decât şansa de a deveni vreodată director executiv. Vei fi concediat. 

~ Acum sunt pe cont propriu, mă folosesc de concediul la care am dreptul. 
Nu reprezint compania. 

— Asta s-o crezi tu. M-am bucurat să aflu că Chi a reintrat în posesia 
Mitsubishiului. Eu i-am spus s-o facă, Ben. Nu vreau să te distrezi pe banii 
companiei. Nu mai doresc să arunci în stânga şi-n dreapta cu cărțile de 
vizită, ca şi când ai fi cine ştie ce detectiv particular, jongler politic sau ceva 
de genul ăsta. Aş prefera chiar să nici nu mai pomeneşti de compania Getz 
International. De fapt, ce-ar fi să arunci toate cărţile alea de vizită la coşul 
de gunoi? Te-ai purtat ca un adevărat Don Quijote, luptându-te cu morile de 
vânt. Mă faci să-mi fie ruşine de tine, Ben. Ţi-ai tăiat craca de sub picioare. 
Ce-ai de spus în apărarea ta? i 

— Păi... cred c-ar trebui să-ți spun şi eu ceva, Martin. 

— Ascult. 

— Am... 

— Aşa? 

— Am devenit creştin. 

Urmă o pauză ce părea să nu se mai sfârşească. 

— 0... Doamne. Sper că glumesti. Exact de-asta aveam nevoie acum, Ben. 
E bine. E chiar foarte bine. 

APITOLUL 43 


E S-A ÎNTÂMPLAT cu fata ta? îl întrebă Ben pe Quan. 

— M-am ars putin de la vânt şi soare, atâta tot. 

— Te-au lăsat să stai la soare? 

- Da. 

— Ei, asta da! Sper că te-ai învelit bine. Pielea ti-este însă atât de uscată. 

— Acum e mult mai bine. 

— Dar buzele ti-s crăpate, uite, au început să sângereze. Ce... 

— Acum e mai bine, Ben Fielding. Ai veşti de la familia mea? 

— Le este tare dor de tine. Îţi transmit toată dragostea lor. Shen a devenit 
un adevărat jucător profesionist de Frisbee între timp. Ming mi-a povestit 
lucruri extraordinare despre fostul meu coleg de cameră. Ne-au vizitat mai 
multe persoane, au venit nişte femei s-o ajute pe Ming şi câţiva bărbaţi care 
s-au oferit să mă ajute să am grijă de casa voastră. Am ajuns să-i cunosc pe 
majoritatea celor din casa voastră de rugăciune. 

Quan zâmbi. 

— Încerc şi-acum să te scot de-aici, dar nu contenesc să mă lovesc de 
ziduri. 

— China are o droaie de ziduri de cărămidă. 

— Când văd prin câte trebuie să treci, mă gândesc la cumnatul meu. 

E membru într-o biserică mare din California. Acum multi ani în urmă 


391 


RANDY ALCORN 
N ZI CUR aaaea 


ne-a spus mie şi lui Pam: „Dacă-L slujiti pe Dumnezeu, veţi fi bogaţi şi 
prosperi.” 

— In China se întâmplă exact invers. Este posibil să te bucuri de bogății 
şi de prosperitate înainte de a deveni creştin. Dar odată ce-ai început să-L 
slujeşti pe Dumnezeu, arareori se întâmplă să rămâi la fel. 

— Păi, poate că o evanghelie care este dreaptă în California, dar nu şi în 
China nu e Evanghelia autentică. 

— Prietenul meu a născocit un proverb. Foarte înțelept. 

— Quan, nu trebuie să-ţi pierzi nădejdea. Nu crezi că lucrurile se pot totuşi 
îmbunătăţi? 

— Ba da. Dar oare în lumea asta? Nu putem sti. Speranţa noastră este într- 
o altă lume. M-aş bucura să auzi rugăciunile înălțate în celulele pe care 
le curt. Fraţii nu se roagă doar pentru deschiderea Chinei. Se roagă mai 
puternic ca cerul să se deschidă în fata Chinei! Îşi întinse degetele prin gard. 
Dumnezeu Îşi împlineşte planul Său. El este mai presus de închisori, de 
BSP, de primar şi de Partid. Toate acestea sunt instrumente în mâinile Sale. 
Se foloseşte de ele, la fel cum s-a folosit de Mao Tzedun. 

— Mao? Dumnezeu s-a folosit de Mao? Haide, Quan. Când oamenii caută 
dovezi pentru a demonstra că nu există Dumnezeu se gândesc la Mao, Hitler, 
Stalin, Pol Pot şi la toți cei care au comis genociduri. 

— Cu toate astea, Mao a fost o unealtă în mâna lui Yesu pentru a-Si construi 
Biserica. 

Ben îl privi pe Quan, nereuşind să înțeleagă o iotă din cuvintele acestuia. 

— Mao a fost un călugări! care a încercat să oprească un car al triumfului, 
rosti Quan. Când conducătorul carului a hotărât că e timpul să pornească mai 
departe, a trecut fără probleme peste Mao. Preşedintele a fost disponibilizat. 
A încercat să sugrume Biserica. El a murit, însă Biserica a renăscut, 

Ea conduce acum carul triumfului peste mormântul său. 

— Uite, Quan, acum sunt creştin si încerc din răsputeri să înţeleg. Dar... pur 
şi simplu nu reuşesc. 

— Gândeşte-te un pic, Ben Fielding, Când a venit Mao la putere, existau 
mai puţin de un milion de creştini în toată China, iar cei care existau nu erau 
uniți. Multi lideri au fost seduşi de modernismul occidental şi s-au îndepărtat 
de Cuvântul lui Dumnezeu. Biserica avea nevoie de curăţire internă, iar în 
afară exista putin interes în ce-L privea pe Yesu. Atunci a venit Mao. Părinții 
mei mi-au povestit cum au instalat difuzoare peste tot, la felinare şi prin 
copaci şi în fiecare dimineaţă erau treziti de cântecul „Estul este Roşu”, un 
cântec în care se spunea că Mao este „marele salvator al poporului”. Mao a 
fost un uzurpator, un prefăcut, un om mărunt care a reuşit să facă mult rău. 
Promisiunile pe care şi le-a încălcat au lăsat un mare gol în urma lui. Mulţi 


" Cu referire la specia de insectă care poartă acest nume (n.trad.). 

au recunoscut atunci că adevărul este Shengjing şi nu cartea cea roşie şi că 
Yesu este adevăratul Mântuitor, nu Mao, care pretindea acest lucru. 

— Şi totuşi zecile de milioane de oameni care au murit... 

— Chiar şi tatăl meu a murit sub conducerea lui Mao. Cu toate astea, Li 
Tong obişnuia să spună: „Mao Tzedun este cel mai mare evanghelist al 
Chinei.” EI a creat acel vacuum pe care-l poate umple doar Zhu Yesu. Mao 
i-a expediat pe toți misionarii şi a persecutat Biserica. Dar, de la o jumătate 
de milion, numărul creştinilor a crescut la optzeci sau o sută de milioane, 
câți sunt astăzi. 

— Dar cu ce pret, Quan? 

— Cine suntem noi să vorbim de pret? Dumnezeu a urât ce a făcut Mao, dar 
s-a folosit de asta. Noi nu înțelegem providenta. Chinezii spun: „Un noroc 
poate prevesti o nenorocire, care, la rândul ei, poate ascunde un noroc.” 
Dumnezeu lucrează şi dincolo de ceea ce se arată ochilor nostri, şi după colt 
şi pe acoperiş. Avem noi un proverb: „Nimeni n-ar trebui să judece un tablou 
dacă nu-i vede decât partea din spate.” 

— E clar că lucrurile scapă de sub control atunci când nişte nebuni şi nişte 
dictatori ajung să omoare oameni? 

— Să scape de sub controlul cui? Al lui Ben Fielding? Sau poate al lui Li 
Quan? Desigur. Dar Yesu nu Se ascunde din fafa unor dictatori semeți. 
Nu-Si pleacă capul înaintea unor conducători de război demni de milă 
precum Mao, Stalin şi Hitler. Mao este responsabil pentru tot răul pe care 
I-a făcut. Însă Shengjing spune: „Inima împăratului este ca un râu de apă 
în mâna Domnului pe care îl îndreaptă încotro vrea.” Mao nu L-a putut 
călca pe Dumnezeu în picioare. A pregătit în o sută de feluri calea pentru 
răspândirea Evangheliei, cum n-a putut-o face niciun misionar. 

— Ce vrei să spui cu asta? 

În momentul! când Ben îi adresă această întrebare, văzu cum Li Quan cel 
vlăguit prinde noi puteri, transformându-se într-un profesor de istorie dornic 
de a preda şi de a lumina mintea studentului său. 

— Când a venit Mao la putere, nu exista nicio rețea de drumuri. Misionarii 
care-și făceau lucrarea în țară erau nevoiţi să călătorească câte şapte luni 
pe asini. Săptămâni în şir nu se dădeau jos de pe spinările acestor animale. 
După ce Mao a început să construiască drumuri, ei au putut ajunge în diferite 
zone din țară în mai putin de-o săptămână, de-această dată cu trenul sau cu 
autobuzul. 

— A construit toate drumurile astea pentru a-şi susține cauza sa, nu a 
Bisericii. 

— Aşa credea si el. Când a ajuns la putere, în China se vorbeau trei sute 
de limbi şi o mie de dialecte diferite. Mao a semnat un decret prin care 
chineza!? a devenit limbă oficială. A dat ordin ca orice conversaţie pe teme 


12 În orig., mandarin, cu referire la dialectul mandarin (n.trad.). 

educaţionale, de afaceri sau pur si simplu discuții publice să fie purtate 
în chineză. A dat ordin ca cele patruzeci şi şapte de mii de pictograme să 
fie simplificate în așa fel, încât cartea sa roşie să fie de dimensiuni mici 
şi uşor de transportat. Acestea s-au redus la cincisprezece mii. Dintr-odată 
traducerea Cuvântului lui Dumnezeu a devenit o sarcină mult mai uşoară, 
era de-ajuns o singură traducere pentru întreaga naţiune. Ai auzit de Wycliff 
Bible Translators"? Ei n-ar fi putut realiza niciodată ceea ce a făcut Mao 
Jzedun pentru Biserică. Numai şase la sută din populaţie ştia să citească, 
însă el a ordonat alfabetizarea populaţiei, iar acum aproape nouă zeci la sută 
pot citi — aproape toți locuitorii de la orașe. Citesc toți aceştia cuvintele cărții 
roşii? Nu — citesc cuvintele lui Yesu! Asta, atunci când reuşim să facem ca 
ele să ajungă în mâinile lor. 

— Chiar crezi că în spatele acestor evenimente se ascunde Dumnezeu? 

— Sigur că da. Mao a avut intenţiile cele mai malefice, dar Dumnezeu este 
întotdeauna bine intenționat. Mao s-a ridicat pe sine la rang de dumnezeu, 
dar în ochii lui Dumnezeu nu era decât un băieţel rătăcit. La fel cum l-a 
folosit Dumnezeu pe Faraon pentru a-Si scoate poporul din Egipt şi a-l duce 
în Tara Promisă, tot aşa l-a folosit şi pe preşedintele Mao pentru a pune 
bazele Bisericii în China. 

Quan gesticula cu mâna ca un profesor care se străduieşte să-i facă pe 
studenții săi să priceapă. 

— Mulţi creştini au absolvit cu rezultate meritorii universităţile, deşi atunci 
când conducerea afla că participau la întâlnirile caselor de rugăciune îi 
pedepsea. Autorităţile i-au transferat la cele mai prost plătite munci — adesea 
în provincii care se aflau la mii de kilometri de casele lor. Au fost siliți 
să presteze munci de slugă. Elevilor creştini din licee nu [i s-a permis să 
participe la examenele de admitere în colegii şi facultăți. Au fost trimişi la 
munci grele în provincii izolate, departe de prietenii şi familiile lor. Totuşi 
Dumnezeu era la lucru. La început, El i-a învăţat ce înseamnă umilința, dar 
apoi i-a folosit ca misionari. Niciun creştin nu a vizitat satele izolate unde 
au fost trimişi aceşti elevi. Iar când au ajuns acolo, au dus cu ei Evanghelia. 
Recolta spirituală a crescut. Evanghelia s-a răspândit cu repeziciune dintr- 
un sat în altul. Mii de biserici care au fost sădite atunci există până-n zilele 
noastre și au dat naştere multor altor biserici. Ben Fielding, nu vezi cum 
Yesu distruge cauza lui Mogui? Balaurul nu e decât un câine legat sub laba 
Leului. 

— Sunt prea multe animale în ilustratia asta, rosti Ben cu ochii închişi. 

— Leul s-a folosit de balaur pentru a-Si duce la îndeplinire propriile Sale 
dorinţe. În loc să nimicească Biserica, a reuşit s-o înmulțească. 

— La fel ca omul care calcă prin cioburi de sticlă şi le împrăștie prin toată 


13 Societate biblică care se ocupă cu traducerea Bibliei în diferite limbi ale lumii. 

camera cu propriile sale picioare, spuse Ben. 

— Da. Dar asta este exact ilustratia folosită de... 

— Watchman Nee, spuse Ben. Cine altul? 

Quan se opri stupefiat, evident luat prin surprindere. Ben zâmbi încântat, 
savurând din plin momentul. 

~ Mao a proclamat o evanghelie falsă şi a lăsat în urma sa o sete la nivel 
național după adevărata Evanghelie. Însuşi Dumnezeu Îşi pune în aplicare 
planul prin faptele unor oameni — aşa cum a fost şi Şase Patru. Înainte de 
ziua aceea, era foarte greu să le vorbeşti studenţilor despre Yesu. Sperantele 
lor cu privire la reforma politică se năruiseră, şi, de-atunci încoace, mulţi au 
pornit în căutarea reformei spirituale. Sunt gata să-L asculte pe Yesu. 

Cât despre Li Quan, am fost onorat să fac cunoscut mesajul lui Yesu în 
atelierul de lăcătușerie şi-acum în închisoarea aceasta. 

— De ce l-a lăsat Dumnezeu pe Mao să scape, cu toată suferinţa pe care a 
produs-o atâtor oameni? De data asta nu mai încerc să fiu sceptic. 

E o întrebare cât se poate de sinceră. 

Quan ridică din sprâncene. 

— Ce te face să crezi că a scăpat? 

~ Păi... n-a scăpat nepedepsit? 

Quan îl privi atent pe Ben. 

— Mi-ai spus că ai vizitat Memorialul Preşedintelui din Piaţa Tienanmen. 
Ce-ai găsit acolo? 

— Păi, dacă n-aş fi fost tratat ca un VIP şi escortat până-n față, n-aş fi 
apucat să văd nimic niciodată. Erau mii de chinezi care stăteau la rând. Toţi 
cei pe care i-am văzut înăuntru îşi ţineau copiii de mână şi păreau că-l jelesc 
pe Mao. 

— Cum arăta încăperea? Dar trupul lui? 

— Ce-are asta a face cu discuţia noastră? Ei bine, clădirea este enormă, dar 
încăperea în sine e mică şi întunecată. Corpul este păstrat într-un sicriu din 
sticlă, luminat de undeva de deasupra. Am fost surprins să constat cât de mic 
părea corpul lui. Era ca o păpuşă de ceară, nu un om, acoperit în cea mai 
mare parte de drapelul Chinei. 

— Regele Irod mâncat de viermi. 

— Poftim? 

— Un înger al Domnului l-a răpus la pământ pe regele Irod pentru că nu 
l-a dat cinste lui Dumnezeu. Shengjing spune că a fost mâncat de viermi 
şi a murit, în timp ce Cuvântul lui Dumnezeu propăşea și ajungea tot mai 
departe. Aşa-i şi-aici. Mao a murit. S-a veştejit ca o frunză uscată. Yesu, Cel 
pe Care L-a urât atât, trăieşte. Iar Biserica şi Scriptura pe care a încercat din 
răsputeri să le distrugă, dăinuiesc şi ele. 

— Dar membrii partidului lui Mao se duc la casele lor elegante şi sorb 
şampanie, în timp ce tu-ti iroseşti viata aici. N-arăţi bine deloc, Quan. 

Ei în schimb arată ca şi când ar duce-o foarte bine. 

— Ben Fielding vorbeşte despre ceea ce se vede. Omul se uită la suprafaţă, 
însă Dumnezeu se uită la inimă. Omul se uită la ceea ce izbeşte ochiul. 
Dumnezeu în schimb, priveşte la cele nevăzute. Gardianul care tocmai se 
pregăteşte să vină să mă ia pare liber, iar eu nu. Dar lucrurile nu sunt aşa 
cum par. Spui că făcătorii de rele o duc foarte bine? Dacă un om sare de 
pe-o clădire, iar tu apuci să-l vezi în timp ce zboară prin dreptul ferestrei 
tale, ai putea spune că o duce foarte bine. Dar nu e mult până starea lui va fi 
cu totul alta, nu-i aşa? Dumnezeu este Cel Care judecă, Ben. Dacă oamenii 
se întorc la Yesu, răul făcut le va fi iertat. Dar dacă nu, nu vor scăpa niciodată 
nepedepsiti pentru acesta. Moartea nu e un zid; e o ușă. Noi trăim de-această 
parte a morții, însă mai există şi cealaltă. 


Unde e palatul meu? Şi unde-mi sunt slujitorii? Nu ştie nimeni cine 
sunt? y 

Întunericul vast şi rece îi izbea obrazul. ÎI simțea ca pe o degerătură, 
arzându-i pielea. 

Am fost cel mai puternic om din Zhongguo. Am dat naştere Republicii 
Poporului. Am fost onorabilul tată al țării mele. Lumea mi s-a închinat. Am 
fost dumnezeu! Aşteptă, ascultând nemişcat în tăcere. Nu mă aude nimeni? 

Vocea i se pierdu în marele şi întunecatul vid. Nicio urmă de ecou, pentru 
că nu exista nimic care să o poată duce mai departe. Sunetele fură pe dată 
absorbite într-un nimic infinit. Cuvintele nu reuşiră să răzbată mai departe 
de buzele sale acoperite cu băşici. 

O paradă de nenumărate milioane de oameni mărşălui prin mintea sa. 
Sentința lui era să retrăiască suferințele fiecăreia dintre victimele sale. 
Se găsea aici de douăzeci şi cinci de ani deja. În fiecare minut al acestor 
ani retrăise suferințele pe care le provocase altora. Fiecare tortură impusă 
de regimul pe care-l instituise o suferea acum el însuşi, una după alta, la 
nesfârşit. Poate că, odată ajuns la capăt, avea s-o ia de la început, astfel încât 
milioanele de chinuri pe care le suferise până acum nu erau decât un simplu 
exercițiu de încălzire înainte de meci. Durerea era insuportabilă, dar nu avea 
altă posibilitate decât s-o suporte. Nu exista nicio eliberare în inconştient 
— niciun medicament pe care să-l fi putut lua, niciun somnifer, nicio picătură 
de alcool — chinul era fără sfârşit, neîntrerupt. 

Ardea de dorința de a-şi smulge ochii din cap, pentru a nu mai vedea iar 
şi iar grozăviile ce se perindau prin fata lui, de a-și sparge timpanele pentru 
a nu mai auzi toate acele gemete şi urlete, de a-şi smulge limba pentru a 
nu mai gusta din putreziciunea pe care el însuşi o legiferase. Dar nu avea 

capacitatea de a se autodistruge. Acum nu mai deținea controlul asupra 
sa, asupra destinului său, nu mai avea nicio putere asupra lui sau a altora. 
Nu mai era nimeni lângă el căruia să-i dea ordinul de a reglementa situația, 
nimeni care să-i pregătească cina alcătuită din opt feluri de mâncare, pentru 
a-i astâmpăra foamea continuă, nimeni care să-i servească o portie de 
mao-tai. Nu mai era nimeni pe care să-l asuprească şi pe care să-l manipuleze, 
nimeni care să-l mai slujească şi nimeni care să mai poată fi pedepsit pentru 
vreo greşeală comisă. Nimeni care să îl salute şi să îşi coboare vocea sau 
creștetul în prezența sa. 

Unde-or fi toți? 

Când te simți mizerabil îți doreşti compania altora, iar el de mult tanjea 
după consolarea oferită de alții. Dar toți ceilalți fie rămăseseră pe pământ, fie 
se aflau în siguranță în rai sau închişi în iadurile lor proprii, aflate la distanțe 
incomensurabile. 

Singurătatea era chinuitoare. Nu auzea nimic altceva decât urletele 
victimelor sale, nu simțea decât durerea acestora, nu vedea nimic în afară 
de sângele vărsat al acelor oameni, nu gusta decât voma lor, nu simţea decât 
tortură. Nu se avea decât pe sine. Şi nu se putea suferi, pentru că se vedea 
exact aşa cum era. Iar priveliştea aceea îngrozitoare îl revolta mai presus de 
orice. 

Simţi o arsură. Un val de furie îl luă cu asalt. Mânie şi amărăciune, 
ostilitate fără țintă, frustrare — toate îl făceau să-şi dorească să răbufnească. 
Dar nu era nimeni acolo la care să poată răcni. Niciun angajat incompetent, 
niciun dizident, niciun pastor creştin, niciun țăran neajutorat. Nu era nimeni 
pe care să-l bată, să-l împuşte, să-l spânzure sau să-l lase să moară de foame. 
Nimeni care să se chircească de frică înaintea puterii marelui preşedinte, 
ctitorul Republicii. Nimeni care să-i lustruiască pantofii şi să-i maseze cu 
loţiune picioarele arzânde. 

Mâhnirea şi furia se războiau în sufletul său. Iadul lui era un fel de cancer 
` în plină ascensiune, care îl rodea, îl devora, îl nimicea. Era ca un rug aprins 
ce nu se mai mistuia, întreținând astfel acel foc necontenit. 

Murise complet nepregătit — iar acum era prea târziu pentru asta. Si, ca şi 
când tortura n-ar fi fost de-ajuns, un fel de greață îl cuprinse încă de când 
pasise pe acest tărâm. Sperase că va dispărea cu timpul, sau cel putin că avea 
să se obişnuiască. Dar nimic din toate astea nu se întâmplă. Ba dimpotrivă, 
era din ce în ce mai rău. 

Acum vedea desluşit toate rationamentele sale. Argumentele lui împotriva 
unui Creator nu au fost de natură intelectuală, aşa cum îi plăcuse să susţină. 
Respingându-L pe Creator, şi-a imaginat că se putea ridica pe sine la rang de 
Judecător. Dar a dat greş. Ateismul i-a otrăvit sufletul şi a dus la moartea a 
milioane de oameni. Dar acum ateismul său confortabil nu mai exista, nu-l 
mai putea readuce la viaţă nici măcar pentru o clipă trecătoare, pentru că 

pierduse o dată pentru totdeauna puterea de a nega realitatea. 

Îşi trăise zilele scurte ca şi când ziua de mâine nu ar fi existat. Crezuse 
în minciuna că toți oamenii erau datori să-i dea lui socoteală, dar că el nu 
avea de dat socoteală in fafa nimănui. Crezuse şi în minciuna că moartea 
avea să-l transpună într-o stare de inconştiență veşnică. Acum ştia adevărul 
— şi cât de bine ştia — acum cunoştea blestemul de a fi întotdeauna treaz, 
permanent în alertă, incapabil să-şi aline suferința printr-un moment cât de 
mic de relaxare, somn sau distracţie. 

Crivatul iadului îi izbea trupul. Pe aripile acestuia răzbăteau până la el 
sunete sublime, de veselie, de la o sărbătoare dintr-un loc aflat la mare 
distanţă. Vocile acestea îi erau cea mai mare tortură. Pe multe dintre ele le 
recunoştea, erau ale unor creştini pe care îi prigonise, aparțineau închinătorilor 
Tâmplarului, pe care El îi ucise. Retrăia chinul lor de atunci, de această dată 
de cealaltă parte a baricadei. La ora la care îşi dăduse sufletul, când el însuşi 
şi tot ce sustinuse de-o viaţă se năruia sub ochii lui, aceşti oameni şi lucrurile 
în care credeau ci se aflau în plină ascensiune. Era înfrânt. Regele lor îl 
detronase încă din timpul vieții sale pe pământ — şi cu atât mai mult în viata 
aceasta de pe urmă. 

Auzindu-i pe aceşti oameni sărbătorind în îndepărtatul lor regat, îşi 
imaginase la început că îl blestemau pe el, celebrându-i demisia. 

Se gândea la ei ca la nişte duşmani veşnici care vor glăsui o eternitate întreagă 
despre cât de mare vrăjmaş le fusese. Dar în timp descoperi ceva mult mai 
îngrozitor. Ei nu-l înjurau şi nici nu-şi sărbătoreau marea victorie asupra lui. 
Dimpotrivă, nu-i acordau nici cea mai mică importanţă. Era insignifiant. 

În ierarhia eternă a lucrurilor, el nu mai avea niciun cuvânt de spus. 

Nici un cuvânt? Dar cum îndrăznesc să mă ignore? Ei nu Ştiu cine sunt 
eu? 

Afirmase cândva: „Nu există niciun Dumnezeu; nu vreau să am nimic 
de-a face cu El.” Rugăciunea lui de ateu convins a fost ascultată. Dumnezeul 
omniprezent a ales să-şi retragă prezența din acest unic loc, transformându-l 
într-un uriaş deşert cosmic. Era un ghetou de proporţii imense, deşi, 
comparativ cu raiul, atât de mic că s-ar fi putut rătăci printr-o crăpătură 
din zidurile acestuia. Situat într-un spaţiu îndepărtat şi gol, nu exista niciun 
pericol ca vreun cetățean al Charisului să se împiedice vreodată de el. Viaţa 
lui, cu toate lucrurile pe care le considera realizări proprii, nu era decât un 
abur risipit în neant. 

Oprifi-vé odată şi ascultați-mă! Opriţi-vă sau o să... o să... 

Nu avea nicio putere să-şi ducă la împlinire amenințările. Niciun motiv să 
i se dea ascultare. Şi nicio ureche care să-l audă măcar. 

O sete cumplită şi nici un strop de apă s-o stingă. O foame teribilă şi nici 
o fărâmă de hrană s-o potolească. O singurătate chinuitoare şi nimeni lângă 
el s-o aline. Dumnezeu nu era acolo. Dorinţa îi fusese îndeplinită. Pe pământ 

reuşise destul de bine să-L respingă pe Dumnezeu şi cu toate astea să se 
bucure în continuare de binecuvântările şi darurile Lui. Acum nu mai avea 
nicio îndoială că orice lucru bun vine de la El. Nu mai putea să le-mpace 
pe-amândouă, nu aici. Unde nu e Dumnezeu, nici bine nu-i. Un adevăr care 
avea să dăinuiască pentru totdeauna. 

Îşi dorise o lume unde să nu deţină nimeni controlul, unde să nu-i fie 
adresat niciun ordin. Şi iată că obținuse exact ceea ce-și dorise. Se întrebase 
în ascuns uneori dacă mai există ceva după moarte, spunându-şi că, dacă tot 
era să meargă în iad, i-ar fi plăcut să fie el stăpân pe-acolo. Dar iată că aici nu 
era loc de conducător, pentru că nu existau supuşi... doar un singur deținut 
— el însuşi — într-o singurătate eternă. 

li lipsea sunetul râsetelor. Aici nu-i ardea nimănui de râs şi nici n-ar fi 
avut cum, pentru că nu exista bucurie şi speranță. Începu să înțeleagă ceva 
dureros. Aici nu era loc de istorie şi nici vreo evidenţă a vreunui eveniment. 
Nu exista introducere, intrigă, punct culminant sau deznodământ. Niciun 
personaj care să evolueze. Doar un nimic perpetuu. O teribilă, eternă 
plictiseală. Nimic care să-l distragă de la beţia acestui etern acum. 

şi păcălise prietenii şi-şi înşelase duşmanii, dar moartea nu o putuse 
păcăli, nici înşela. Bărbatul acesta fără nume, chircit, vlăguit de groază, fata 
in fafa cu propriile sale fapte, condamnat de ele, primea în sine pedeapsa pe 
viaţă pentru tot ceea ce săvârşise. Îşi dorea să vină cineva în vizită, oricine. 
Tânjea după un mesaj de bune intenţii din partea vreunui demnitar străin, 
după vreo cerere de audienţă. Dar nu. Ştia că nu avea să mai vină nimeni şi 
că nimeni nu dorea să vină. Nu se putea întoarce la Beijing — ştia prea bine 
că însuşi Beijingul urma să fie nimicit în curând ca o floare ofilită de vântul 
uscat al verii. Poate că nici nu mai exista. 

Nimeni care să se teamă de el. Nimeni care să facă reverente înaintea lui. 
Nimeni care să-l audă. Nimeni care să se gândească la el. 

El, care se pretinsese a fi salvatorul omenirii, era pentru veci lipsit de 
Mântuitor. Ignorat şi insignifiant. Gol, amărât şi plin de regrete. Fără urmaşi. 
Fără inimă. Fără speranță. 

Pentru totdeauna, în vecii vecilor. 

B EN, MING SI SHEN stăteau toţi trei pe jos şi scriau cu tocurile 
pe aceeaşi bucată de material cafeniu. Ben se uita mai întâi în Biblie, scria 
câteva cuvinte, după care se uita din nou pe paginile ei pentru a se asigura 
că a scris corect, Shen copia la rândul lui. Ben băgă de seamă că Ming scria 
cu repeziciune şi totuşi cu toată atenţia, însă rareori trebuia să-şi arunce 
privirea în Shengjing pentru a afla care erau următoarele cuvintele ce 
trebuiau scrise. 


Directorul se trezi lac de sudoare şi tocmai îşi dregea glasul, când auzi o 
voce: 

— Lan An — pentru ce Mă prigoneşti? 

De unde putea să vină acea voce? 

— Nu-i mai răni pe copiii Mei. 

Lan An privi în jur, gesticulând disperat cu mâinile, ca şi când ar fi încercat 
să împrăştie întunericul din jur. Sau să se apere de lumină. Căzu în genunchi 
îngrozit, plângând în hohote. 


401 


RANDY ALCORN 


Li Quan stătea pe o bancă de pe malul râului Wenrong, în timp ce Shen se 
juca printre pietre, iar Ming, aşezată alături de el, despacheta bocceluta cu 
merinde. Ben Fielding se afla și el prin apropiere, cu undita sa lângă cea a 
lui Quan. Ming îi puse nişte gheaţă pe fruntea fierbinte. 

Era foarte uşor să îți imaginezi toate aceste lucruri în întunericul tăcut 
al celulei, să călătoreşti în orice loc cu ajutorul minţii. Quan Îi mulțumi 
lui Dumnezeu pentru imaginaţia lui, pentru toate cărțile pe care le citise la 
vremea sa, pentru toate poveştile pe care le ştia şi care îi curgeau nestăvilite 
prin minte, chiar şi atunci când era prea obosit pentru a le rosti cu voce tare. 
Cele mai straşnice povestiri îl săturaseră, deși într-un fel îi măriseră şi mai 
mult setea. În această celulă, lipsit de orice confort şi plăcere, incapabil să 
facă ceea ce ar fi dorit, era eliberat de orice lucru care i-ar fi putut distrage 
atenţia. Tot ce avea era mintea sa şi ceea ce strânsese în ea. Quan Îi mulțumi 
lui Yesu pentru fiecare ceas pe care-l petrecuse meditând la Cuvântul Lui, 
izvorul din care se adăpa acum în fiecare zi. Chiar şi în acele momente, 
chinuit de acea arsură de nesuportat a pielii, celula deveni un fel de sanctuar, 
un loc tainic de întâlnire cu Preaiubitul său. Un loc unde golul putea fi umplut 
şi, atunci când se golea, putea fi umplut din nou la loc, iar şi iar. 

— Atunci am spus: „El mi-a pus picioarele pe stâncă, şi mi-a întărit paşii. 
Mi-a pus în gură o cântare nouă, o laudă pentru Dumnezeul nostru.” 

Deşi nu el scrisese aceste cuvinte, Quan le rosti ca şi când ar fi fost ale 
sale. 

Uşa celulei se deschise brusc. Trupul lui Quan se chirci. În celulă intră un 
bărbat pe care nu-l mai văzuse niciodată venind în vizită la el până atunci. 
Directorul? Oare visa? Nu. Lan An dădu să se aşeze pe scaunul liber, dar în 
ultimul moment se răzgândi. Începu să măsoare celula încoace şi-ncolo. 

— După ce ţi-am citit declaraţia, am simţit cum mă strânge ceva de 
gât, începu el. Nu m-a mai lăsat să spun niciun cuvânt. Ştii cumva ce s-a 
întâmplat? 

Quan încuviință din cap. 

— A fost mâna lui Dumnezeu. 

— Dumnezeu nu există. 

— Dacă eşti convins de asta, de ce ai mai venit la mine? 

— Dumnezeu nu există, atât îţi spun! 

— Nu faci decât să reproduci cuvintele care fi-au fost vârâte în cap. Oare 
tot ce-ai fost învățat s-a dovedit a fi adevărat? 

— Nu ştiu. 

— Eşti un om cu educație, spuse Quan. Ai absolvit o facultate, nu? 

— Universitatea Jiao Tong din Shanghai. Îşi îndreptă spatele în timp ce 
rostea aceste cuvinte. 

— Atunci răspunde la întrebarea pe care ţi-o adresează un alt absolvent de 
facultate. Din toate câte se pot cunoaște despre univers, tu cât cunoşti? 

— Nu sunt sigur, 

— Atunci să presupunem. Să fie treizeci la sută? Zece? Cinci? 

— Din tot ce se cunoaşte? Mai putin de unu la sută. 

— Da. Mult mai puţin de unu la sută. Acum să te întreb altceva. Gandeste-te 
bine înainte să-mi dai vreun răspuns. În acele mult mai mult de nouăzeci şi 
nouă de procente din tot ce există în univers şi despre care tu nu ştii nimic, 
n-o fi cu putință să locuiască şi Dumnezeu? 

Se gândi timp de douăzeci de secunde, apoi răspunse: 

— Cred că este posibil. 

— Bine. Asta înseamnă că Mogui nu a reuşit să te orbească de tot. Acum a 
venit timpul ca Li Quan să-ţi spună despre acest Dumnezeu. Cine este El, ce 
dorește... şi ce ne oferă. 


Pe 22 ianuarie Ben îşi făcu apariţia la porţile închisorii cu o sacoşă în 
mâini. Gardianul din perimetrul extern se apropie de el, cu semnul dolarilor 
citindu-i-se în ochi. 

După ce îi fu înmânată sacoşa, acesta scoase din ea un tricou Prince 
cafeniu, pe care se găsea desenată imaginea unei rachete albastre de tenis şi 
a unei mingi galbene. ÎI desfăcu putin la gât pentru a-i examina eticheta. Ben 
înghiți în sec, în timp ce bărbatul făcu un semn spre etichetă. 

~ XXL? Deţinutul nu este atât de mare. 

— Dar îi place să poarte tricouri largi, murmură el. 

— Va trebui să mă convingi că merită să-i duc asta. 

— Treizeci de dolari? 

— Înainte mi-ai dat o sută de dolari americani ca să-i duc haine. 

— Bine. Îţi dau cinzeci. 

— O sută, făcu gardianul, înapoindu-i sacoşa. 

— De acord. Ben îşi desfăcu portofelul şi îi întinse cinci bancnote de 
douăzeci de dolari, împreună cu tricoul. Dar atunci să-i duci şi sticlele astea 
două cu apă, bine? Şi vezi cum faci să ni se permită ceva mai mult timp să 
stăm de vorbă. Ai înţeles? 

Gardianul dădu din cap. Ben se îndreptă spre locul deja obişnuit al 
întâlnirilor lor de la gard, felicitându-se în gând pentru modul jalnic în care 
se încheiase ultima sa negociere. 

După vreo cinci minute îşi făcu apariţia şi Quan, care se opri să-l studieze 
din cap până în picioare. 

— Prietenul meu nu pare să fi dormit prea bine. Cum ar spune un american 
bine-crescut, arăţi execrabil. 

Ben izbucni în râs. 

— Mulţumesc pentru tricou, spuse Quan. Mă bucură enorm. Îl privi în ochi. 
Spune drept, dai mită ca să mă poţi vedea? 

Ben ridică din umeri. . 

— Indiferent câte vizite fac şi câte telefoane dau, nu reuşesc să te scot de- 
aici. 

— Trebuie să te rogi şi să fii răbdător; si nu te strădui peste măsură, că s-ar 
putea să stai în calea planurilor ascunse ale lui Dumnezeu. 

— Mda? Păi, dacă ar fi după mine, aş invada locul ăsta cu zeci de camere 
de luat vederi ale televiziunilor din vest şi as supune atenției publice toată 
corupţia care există aici. 

— Pronosticul meu este că ar fi un mare număr de aparate distruse şi de 
oase rupte, dar nici urmă de reportaj care să părăsească teritoriul Chinei. 
Un vechi proverb spune: „Asigură-te că ai trecut fluviul înainte să-i spui 
crocodilului că nu s-a spălat pe dinți.” 

— Mda, ştii, cunosc și eu unul: „Dumnezeu îţi dă, dar nu-ți bagă-n 
traistă.” 

Quan râse slab. 

— Ben Fielding are dreptate. Uneori nu e de ajuns doar să așteptăm, ci 
trebuie să luăm atitudine! 


— Multe proverbe înțelepte există în poporul meu. 

— Da, Li Tong. Şi cine crezi că le-a dat această înțelepciune? 

— Tu. Cine altul? 

Tâmplarul zâmbi. 

— Încă din prima secundă după moartea unui om, acesta ştie cum ar fi 
trebuit să-şi trăiască viaţa, spuse Li Tong. Numai că e deja prea târziu să se 
mai întoarcă ca să mai îndrepte ceva. E prea târziu pentru un necredincios, 
pierdut în temnifele iadului. Dar şi pentru un credincios, care nici el nu poate 
să mai schimbe alegerile făcute cândva şi nici să-şi urmeze Regele cu mai 
multă dedicare. 

— Dar eu v-am dat Cuvântul Meu, ca să ştiţi că nu trebuie să aşteptaţi până 
în ziua morții pentru a afla cum ar fi trebuit să vă trăiţi viata. Îşi petrecu 
mâna pe după mijlocul lui Li Tong, în timp ce păşeau alături prin crângul 
minunat cu arbori de ginkgo sculptați cu toată migala, care-şi unduiau 

frunzele-evantai de-un verde crud în boarea uşoară a vântului. 

— M-ai slujit credincios, Li Tong. Nu desăvârşit, dar cu toată credincioşia. 
Rasplata-ti va fi mare. 

— Tata m-a învăţat să nu las niciodată ascultarea de Yesu pe altădată. 

— Tatăl acesta al tău a fost un om înţelept, rosti o altă voce, apropiindu-se 
de ei din spate. 

— Poate pentru că tatăl Jui l-a învățat bine, se auzi un al treilea glas. 

— Li Manchu şi Li Wen, spuse Regele râzând. Bine-ati venit, prietenii Mei. 
Îşi puse mâna pe capetele lor și îi mângâie pe creştet. Curând vor fi atâția din 
clanul familiei Li că voi fi nevoit să măresc locuinţa cu câteva încăperi. 

Toţi trei râseră bine dispuşi si se îmbrățişară. 

„Când râsetele se stinseră, Li Tong ÎI privi în ochi pe Rege şi mijloci pentru 
fiul său, Li Quan, pe care-l vedea prin portal discutând cu Ben Fielding în 
afara celulei sale. Li Wen și Li Manchu mijloceau și ei la rândul lor. Atunci 
Regele Își ridică privirea şi Se rugă, intervenind înaintea Tatălui pentru ca 
Acesta să lucreze în viețile copiilor Săi Li Quan şi Ben Fielding. 


— Înainte să vină şi să mă ducă înapoi, trebuie să te rog să-i transmiti un 
mesaj lui Li Yue sau lui Zhou Jin. Ei vor şti ce să facă pentru ca această veste 
să le parvină celor de peste munţi. Este un mesaj pentru un pastor numit Fu 
Chi. 

— Fu Chi? Cel cu cicatricea aceea mare? 

— De unde ştii? 

— A participat şi el la seminarul din peşteră. Mi-a spus că fiul lui se află în 
închisoare. Îl căuta. E aici cumva? 

— Primul mesaj este de la Fu Liko pentru tatăl său, Fu Chi. Cel de-al doilea 
e pentru tânăra mireasă a lui Fu Liko şi pentru fiica lor nou născută. Este 
foarte important să te asiguri că aceste veşti vor ajunge la ei. 

— Voi face tot posibilul. 

Ben îşi scoase carnetelul şi pixul din buzunarul hainei. 

— Scrie cu mare atenţie. Mesajul pentru Fu Chi este: „Ne vom întâlni în 
curând.” 

— Va fi eliberat? 

— A şi fost. 

— Nu înţeleg. Dacă a fost eliberat, de ce nu se poate duce acasă să le ducă 
chiar el mesajul? 

— A ajuns deja acasă. 

— Nu mai înțeleg nimic, Quan. 

— Fu Liko a murit acum două nopți. Chiar înainte de asta, mi-au permis să 
intru în celula lui şi s-o curăţ. Ştia că nu mai are mult de trăit. M-a rugat să-i 
transmit soţiei şi fiicei lui trei lucruri. Fiica lui e doar un copil, aşa că soţia 
lui va trebui să i le spună atunci când va creşte mare. Le-am tot repetat de 
atunci în minte ca să nu le uit. Scrie, Ben Fielding. 

— Sunt gata. 

— Acestea sunt cele trei mesaje ale lui Fu Liko: Nu uita niciodată că Yesu 
este Regele. Nu uita niciodată că adevărata ta casă se află într-o altă lume. 
Nu uita niciodată că tatăl tău te aşteaptă acolo să vă reintalniti. 

— Voi face absolut tot ce-mi stă în putință ca să le trimit mesajul. 

— Scrie-ţi aceste cuvinte în inimă, Ben Fielding, nu doar pe hârtie. Pentru 
că ele nu sunt doar pentru familia lui Fu Liko, ci în acelaşi timp pentru mine 
şi pentru tine. 

Cu îi înmână plicul sigilat lui Minghua. Insistă ca ea să 
semneze de primire, apoi dispăru grăbit pe bicicleta sa. 

Minghua îl deschise şi privi uluită scrisoarea. 

— Ce este, Ming? întrebă Ben. 

Femeia îi întinse anunțul, iar el îl citi cu voce tare. 

„Conform articolului şaptesprezece din codul civil din Pushan, cei care au 

încălcat ordonantele și au devenit prin aceasta o ameninţare la adresa statului, 
îşi vor pierde dreptul de posesiune asupra oricărei forme de proprietate 
legală, care va fi luată în custodie sau administrare de către oraş. 
Date fiind infracțiunile comise de Li Quan, acesta a pierdut dreptul de 
posesiune începând cu data arestării sale. Orice rezident al casei sale este 
anunțat prin prezenta că locuinţa trebuie evacuată în decurs de zece zile, 
după care casa şi proprietatea vor fi luate de către Autoritatea Administrativă 
din Pushan, aflată sub comanda Biroului de Securitate Publică din acest 
oraş.” 

— Ne iau casa, sopti Minghua fără putere. Quan spus că poate să întâmple 
aşa într-o zi. Dar... unde să ducem la noi? 

Se ridică în picioare, se uită în jur, apoi începu să-şi aranjeze lucrurile în 
geamantan, Se duse la un sertar din care scoase un sac. Puse în el ciurul de 
sare, apoi o sticlă neîncepută cu bulion. 

— Ming, aşteaptă. Mai ai încă zece zile la dispoziție. Îl sun pe Johnny, 
avocatul companiei noastre. Încercăm să vedem ce putem face. 
Ming îşi întoarse privirea spre el. 
— Cum luptă un şoricel cu un tigru? 


Cititorul rosti Cuvântul înspre portal, ca şi când le-ar fi trimis oamenilor 
pe care şi el şi Scriitorul îi urmăreau acolo jos mesajul pe calea aerului: 


Încredinţează-ţi soarta în mâna Domnului, încrede-te in El, şi 
El va lucra, El va face să strălucească dreptatea ta ca lumina, 
şi dreptul tău ca soarele la amiază. Taci înaintea Domnului, şi 
nădăjduieşte in El. Nu te mânia pe cel ce izbuteşte în umbletele lui, 
pe omul, care îşi vede împlinirea planurilor lui rele. Lasă mânia, 
părăseşte iuțimea; nu te supăra, căci supărarea duce numai la 
rău. 

Fiindcă cei răi vor fi nimicifi, iar cei ce nădăjduiesc în Domnul 
vor stăpâni tara. Încă puțină vreme, şi cel rău nu va mai fi; te vei 
uita la locul unde era, şi nu va mai fi. Cei blânzi moştenesc fara, 
şi au belşug de pace. 

Cel rău face la planuri împotriva celui neprihanit, şi scrâşneşte 
din dinți împotriva lui. Domnul râde de cel rău, căci vede că-i 
vine şi lui ziua. Cei răi trag sabia şi îşi încordează arcul, ca să 
doboare pe cel nenorocit şi sărac, ca să junghie pe cei cu inima 
neprihănită. Dar sabia lor intră în însăşi inima lor, şi li se sfărâmă 
arcurile. 

Mai mult face puţinul celui neprihănit, decât belșugul multor 
răi. Căci brațele celui rău vor fi zdrobite, dar Domnul sprijină 
pe cei neprihăniți. Domnul cunoaşte zilele oamenilor cinstiţi; 
şi moştenirea lor ţine pe vecie. Ei nu rămân de ruşine în ziua 
nenorocirii, ci au de ajuns în zilele de foamete. Dar cei răi pier, şi 
vrăjmaşii Domnului sunt ca cele mai frumoase păşuni: pier, pier 
ca fumul. 


Li Quan se aşeză pe jos în celula lui Wan Hai, spălându-i acestuia picioarele. 
Când termină, îşi scoase tricoul, îl întoarse pe dos si îl întinse pe podea într- 
un loc uscat, unde lumina bătea cel mai tare. Cuvintele păreau să se ridice în 

relief de pe suprafaţa materialului, radiind parcă o lumină proprie. 

Quan arătă spre caracterele frumos caligrafiate. 

— Acesta este Cuvântul lui Dumnezeu, copiat de mâna celei pe care sunt 
onorat s-o numesc soția mea, Chan Ming. Aici e capitolul al doilea din 
Epistola către Filipeni. Scrisă de marele apostol Pavel. Ti-am vorbit despre 
convertirea lui de pe drum. 

— Drumul Damascului, rosti Wan Hai, cu vocea unui copil curios. 

— Da. Wan Hai este un student conştiincios. Această epistolă a fost scrisă 
de Pavel pe când era întemnițat. 

— Întemnițat? 

—Da.A fost de multe ori închis. Dumnezeu se foloseşte din plin de oamenii 
închişi. Şi doreşte să se folosească şi de Li Quan şi de Wan Hai. Acum, vom 
începe cu versetul 1. 

După o jumătate de oră gardianul încă nu-și făcuse apariția pentru a-l 
scoate pe Quan din celulă. Su Gan era bolnav, iar subordonatul său, gardianul 
cel înalt şi uscativ, stătea afară pe hol, ascultând însetat fiecare cuvânt. 

Li Quan îi adresa din când în când câte o întrebare lui Wan Hai, iar gardianul 
se trezea la rândul său murmurând răspunsul. 

— Acum este timpul ca Wan Hai să citească şi el versetele. 

Quan mişcă tricoul din loc, încercând să găsească mai multă lumină. 
Deodată, un mănunchi de raze căzu drept pe tricou. Îşi ridicară ochii spre 
geamul din uşă. Gardianul zâmbitor le tinea lanterna sa. Amândoi deținuții 
dădură recunoscători din cap. 

Wan Hai începu să citească: 


Să aveţi în voi gândul acesta, care era şi în Yesu: El, cu toate că 
avea chipul lui Dumnezeu, totuşi n-a crezut ca un lucru de apucat 
să fie deopotrivă cu Dumnezeu, ci S-a dezbrăcat pe sine însuşi şi a 
luat un chip de rob, făcându-Se asemenea oamenilor. 

La înfăţişare a fost găsit ca un om, S-a smerit şi S-a făcut 
ascultător până la moarte, şi încă moarte de cruce. De aceea şi 
Dumnezeu L-a înălțat nespus de mult, şi l-a dat Numele, care este 
mai presus de orice nume; pentru ca, în Numele lui Isus, să se 
plece orice genunchi al celor din ceruri, de pe pământ şi de sub 
pământ, şi orice limbă să mărturisească, spre slava lui Dumnezeu 
Tatăl, că Yesu Jidu este Domnul. 


Bărbații amufira cu toții, meditând la aceste cuvinte. Şi ce-ar mai i fi putut 
să adauge, când ele însele erau atât de pline de putere? 
Douăzeci de minute mai târziu, Quan atrăgea atenția asupra unei parti din 

tricou unde scrisul părea diferit. 

— Această parte din capitol a fost transcrisă de Li Shen, singurul meu fiu. 
Are opt ani. 

— Dar scrie foarte bine, remarcă Wan Hai. 

— Da, Si este deja un înfocat învățăcel al Shengjingului. 

Stătură de vorbă încă o oră. Wan Hai punea întrebări, iar Li Quan cita din 
Shengjing pentru a-i răspunde. Gardianul pleca pentru a-şi face datoria prin 
altă parte, dar revenea repede şi sorbea în continuare fiecare cuvânt. 

— Deci Pavel spunea că viaţa sa trebuie să se verse ca o jertfă de băutură, 
dar că se va bucura nespus chiar şi în mijlocul temnifei şi va face tot ce-i stă 
în puteri pentru a le da din bucuria lui şi altora. Cel Care l-a întărit pe Pavel 
în închisoarea aceea romană e Cel Care-l întăreşte pe Li Quan şi pe Wan Hai 
aici, în Corpul Şase, nu-i aşa? 

Wan Hai încuviință din cap. 

— I-a dat bucurie lui Pavel. Oare îi va refuza această bucurie lui Quan sau 
lui Wan Hai? 

— Nu. 

— lar acum ne apropiem de finalul capitolului. Întoarse tricoul într-o 
parte. 

— Ce-s astea? întrebă Wan Hai? Ce-i cu semnele astea nostime? 

— Engleză, spuse Li Quan. 

Wan Hai se strâmbă. 

— E tare ciudată. Nu are niciun sens. Cum poate citi cineva aşa ceva? 

— Într-adevăr, nu e la fel de reuşită ca şi chineza. Dar mă va ajuta să- 
mi amintesc cuvintele potrivite, spuse Quan. Acest pasaj a fost transcris de 
prietenul meu, Ben Fielding. El înțelege chineza, însă nu scrie prea bine cu 
caractere chinezeşti. Aşa că a scris în engleză. Ben Fielding este cel care 
ne-a adus aceste cuvinte sfinte în închisoare. Acum, să ascultăm ce ne spune 
apostolul... 

Wan Hai se aplecă in faţă, însetat să sorbească cu nesat fiecare cuvintel. 


— Este un profesor excelent, îi spuse Li Tong tovarăşului său. L-ai înzestrat 
în mod aparte. 

— Da, rosti Cel Care coborâse de pe tron pentru a se plimba alături de 
prietenul Lui prin grădina Sa favorită. În tot Pushanul nu vei găsi un profesor 
mai bun ca Profesorul Li Quan. 

~ Omul meu de încredere a făcut o vizită în închisoare, spuse Johnny. 
Prietenului tău nu-i merge prea bine. 

— Asta ştiu. Îi plătesc pe gardieni cu bani grei pentru a-mi fi îngăduit să- 
I văd o dată pe săptămână, uneori chiar de două ori. Preţurile însă sunt în 
creștere. Am trimis vorbă băncii mele deja de trei ori să-mi trimită bani. 
Johnny, îl bat rău de tot pe Quan. fl supun la torturi groaznice. 

— Nu pot să cred că te-au lăsat să-l vezi în continuare. Străinilor nu le 
este permis acest fel de acces. Nouă ni se oferă câte un tur de recunoaştere 
regizat, în care ni se arată tot ce-i frumos, pentru a se asigura că nu vedem 
fata întunecată a lucrurilor, nimic din ce-ar putea știrbi imaginea regimului. 
Ştii care-i şpilul, Ben. Imaginea e totul. Atât iti spun, eu unul nu sunt o 
persoană prea religioasă, dar cred că e o adevărată minune că ai reuşit să-ți 

„vezi prietenul în condiţiile astea. 

— Poate chiar este o minune, spuse Ben. Poate că în jurul nostru se 
întâmplă nenumărate minuni pe care nici măcar nu suntem capabili să le 
recunoaştem. 

-O fi, nu am de unde să ştiu. Dar pazeste-te, Ben. Ai văzut prea multe. 
Nu vreau să-ţi par melodramatic, dar sincer să fiu, mă întrebam... 

— Ce? ` 

— Ai grijă, bine? Ştii, se mai întâmplă să moară câte un musafir şi pe 
tărâmuri străine. Accidente. Probleme medicale. Nu contează. 

Ben simţi cum se crispează. - 

— Ai citit prea multe romane de aventuri, Johnny. Ce-ai mai aflat de la 
sursa ta cu privire la Quan? 

— Se pare că unul dintre gardieni a avut milă de el şi i-a dat un scaun. 

— Serios? Asta-i bine. 

— Nu chiar. Spune că în fiecare zi când trece gardianul prin dreptul celulei 
lui şi priveşte înăuntru, prietenul tău stă pe jos. 

— Da? 

— Şi stă de vorbă cu scaunul. 

Ben râse cu poftă. 

— Vorbesc foarte serios, Ben. Nu stă pe scaun. Vorbeşte cu el! 

Ben râse şi mai tare. 

— Încep să am serioase îndoieli în ceea ce te priveşte, Ben. Poate că Martin 
chiar are dreptate. Poate că prietenul tău nu este singurul care a luat-o 
razna. 

Regele îşi trecu privirea peste planeta cufundată în tăcere, cu ochii arzând 
de pasiune pentru copiii Săi aflaţi în suferință. 

— ÎI aşteaptă pe cel din urmă martir, spuse Li Manchu. 

— Poate că îl zăreşte chiar acum, zise Li Wen. 

— Poate că e chiar Li Quan, completă Li Tong. 

— Sau poate Li Shen. 

— Poate chiar Ben Fielding. 

— Oare fiul meu va fi un martir? întrebă Li Tong. 

— Va fi el cel din urmă martir? făcu şi Li Manchu. 

— Doar Unul cunoaşte răspunsul, rosti Li Tong. Cel ai Cărui ochi sunt nişte 
focuri mistuitoare. 


— Tu esti, Martin? Ce se întâmplă? 

— Mă termini, Ben. Am primit două plângeri cu privire la tine de când am 
vorbit ultima oară săptămâna trecută. M-a sunat un demnitar pe care cu greu 
am reușit să-l înțeleg, cineva de sus, de la BSP sau din Partid, nu pot să-ţi 
spun cu siguranţă. Tot ce ştiu este că, dacă a participat vreodată la vreun curs 
de limbă engleză, ar trebui să-şi ceară banii înapoi. În orice caz, sunt nebuni 
de furie pentru cuibul de vipere pe care tu nu te poți abtine să nu-l zgândări. 
Au spus că, dacă n-ar fi în joc firma Getz International, te-ar fi deportat deja 
de câteva săptămâni bune. Ei nu sunt oamenii confruntărilor — dacă dau un 
telefon înseamnă că treaba e extrem de serioasă. A fost o convorbire deosebit 
de neplăcută şi când te gândeşti că nici n-am înţeles mare lucru. 

— Ai spus că au fost depuse două plângeri? 

— Zhang, din Grupul Ling, mi-a reamintit că nu suntem unica companie 
producătoare de semiconductori și microcipuri de pe fața pământului. 

„A început să-mi ingire toate firmele concurente. Ben, atât iti spun, dacă ne 
taie craca de sub picioare, Getz ar putea da de bucluc. Travis şi suporterii săi 
din conducere îmi amintesc mereu că m-au tot prevenit de asta. Depindem 
în totalitate de conturile Chinei. Chestiunea muncii silnice a fost dată la o 
parte. Trebuie să o laşi baltă. Povestea e de domeniul trecutului. 

— Şi cum am putea fi siguri? Nu mi se permite nici măcar accesul la 
dosarele angajaţilor din fabrica noastră. Ce părere ai? 

— Îţi lipseşte detașarea emoţională necesară pentru a judeca obiectiv 
lucrurile. 

— Aici nu te contrazic. Mi s-a cam terminat detaşarea emoţională. Dar am 
în schimb observaţii de primă-mână. 


414 


În sfârşit acasă 


— E cultura lor. Să nu-ţi treacă prin cap că le poți spune ce au de făcut. 

— Dacă s-ar fi pus problema de a mânca sau nu labe de gâscă, aş fi trecut 
totul cu vederea fără să mai stau pe gânduri. Dar nu e vorba de niciun aspect 
cultural aici. E o chestiune de morală. Nu-i deloc acelaşi lucru. 

— Mişcă-ţi fundul de-acolo, atât îți spun Ben. Măcar cu atât imi eşti dator. 
Am fost cel mai entuziast susţinător al tău la GI. Şi în ultima vreme, crede-mă, 
ai avut mare nevoie de aşa ceva. Asta e o afacere internă. A lor, nu a noastră. 
Lasă-i să se descurce singuri! 

— La fel cum lagărele de concentrare au fost o afacere internă a Germaniei? 
Sau gulagurile o afacere internă a Moscovei? 

— Tu te auzi ce spui? O iei razna rău de tot. Vorbesti despre nazişti şi KGB! 
Şi asta face parte din noua ta pasiune religioasă? Şi eu merg la biserică, dar 
tu întreci orice măsură. Trezeşte-te! 

— Martin, uite ce e, am nevoie de... 

— S-a terminat, Ben. Am sperat că nu voi fi nevoit să iau taurul de coarne, 

dar tu mă sileşti s-o fac. Am fost mult mai răbdător cu tine decât ar fi trebuit. 
Dar asta e. Trebuie să o laşi baltă, că de nu te las eu pe tine baltă! 
Mă înţelegi? Fă-ţi bagajele şi vino acasă. Şi asta nu-i o rugăminte. Te vreau 
aici într-o săptămână. Adică pe 31 ianuarie. Nici o zi mai târziu. Dacă vii 
în câteva zile, ajungi la timp pentru Super Bowl. ÎI trimit pe Jeffrey să facă 
curat după toate prostioarele pe care le-ai făcut tu pe-acolo. Nu-i îngreuna 
şi mai mult misiunea. Ai priceput? 


Un biciclist aduse un plic sigilat pe numele „Ben Fielding”. 

[L-I înmână lui Ben, care îi oferi câțiva yuani. Băiatul zâmbi şi o luă din loc, 
privindu-şi bucuros comoara din palmă. 

Nu-i chiar FedEx, dar îşi face destul de bine treaba. 

Ben deschise plicul şi citi. 

„Prin prezenta, Ben Fielding este expulzat din China pe motiv că s-a 
implicat în activități incompatibile cu viza pe care o deţine. Trebuie să se 
prezinte la biroul BSP din Pushan şi să părăsească China nu mai târziu de 2 
februarie.” 

Uau! Aştia-mi dau mai multe zile decât Martin. 

Casa lui Quan era aproape goală. Ming şi Shen plecaseră, aranjându-şi 
noua locuință în jumătatea de cameră pe care le-o pusese la dispoziție Zhou 
Jin din casa sa înghesuită. Ben se aşeză pe pat, pe singurul rămas din cele 
trei. Era pe punctul de a porni spre casa lui Zhou Jin ca să-şi ia rămas bun. 

Doar patul, scaunul de mahon şi câteva lucruşoare rămăseseră în urmă. 

Un gândac îşi croia drum peste pat. 

— Tie nu ţi-a adus nimeni la cunoştinţă nota de evacuare, colega? Ehe, cred 
că vei avea curând noi colegi de cameră. O să-mi lipseşti. 

Vorbesc cu gândacii. Dar ar putea fi şi mai rău. Cel puţin eu încă nu 
m-am apucat să le dau nume. 

Casa arăta mult mai rău fără mobilă şi fără cei care o locuiseră. În ciuda 
faptului că era îmbrăcat cu jacheta şi că avea o pătură așternută peste picioare, 
Ben tremura de frig. 

După câteva minute se ridică, traversă încăperea și îngenunche î în fata 
scaunului gol. Începu să plângă. Deschise Biblia înaintea sa şi reciti un 
verset din Epistola 1 Petru, pe care i-l arătase Ming chiar în dimineața aceea 
şi pe care îl subliniase. 

„Aruncaţi asupra Lui toate îngrijorările voastre, căci El însuși îngrijește 
de voi.” 

Gândindu-se că a făcut tot ce i-a stat în putință, fără a reuşi să obțină 
rezultatul dorit, Ben îşi rezemă capul de lemnul fin și atât de onorat al 
scaunului. Simţi o uşoară mângâiere. 

Ei bine, chiar dacă nu deţin eu controlul, măcar acum ştiu că lucrurile se 
află în puterea Ta. Si dacă stau un pic să mă gândesc, e mult mai bine aşa, 
nu? 

Începu să râdă. Apoi continuă să vorbească îndelung cu Proprietarul 
scaunului. 

IL TIMP CE QUAN DARDAIA de cealaltă parte, Ben îi aruncă peste 
gard pătura făcută sul. Recunoscător, gardianul creştin care îl insotise pe 
Quan îşi întoarse privirea în altă parte. Aerul era atât de rece, încât Ben 
simţea cum îi muşcă din obraji. 

~ Cum eşti? întrebă el. 

— Am mâncat mult peşte, spuse Li Quan. 

— Ming are un mesaj pentru tine. Ben îi înmână o bucată de hârtie, pe care 
Quan o citi, ferindu-se pe cât putu de privirile curioase ale celor trei gardieni 
din preajmă. 

— Ce spune? întrebă Ben. 

Quan roşi şi îi arătă mesajul, iar Ben începu să-l citească cu voce tare: 

„Te iubesc, Li Quan. iti mulțumesc că nu mi-ai oferit niciodată cioburi, ci 
numai pietre de jad.” 

— Dar eu nu i-am dat niciodată vreo piatră de jad. Nu mi-am putut 
permite. 

— Ştii ce-a vrut să spună, nu-i aşa? 

Quan încuviință cu capul, apoi zâmbi. 

— Am dat greş, începu Ben. Trebuie să-ţi spun ceva şi nu ştiu cum. 

— Le-au făcut vreun rău lui Ming sau lui Shen? 

— Nu, dar v-au confiscat casa. Din cauza întâlnirilor ilegale şi a Bibliilor. 
Am încercat să-i împiedicăm cumva pe căi legale, dar nimic n-a mers. 

Aici nu am nicio influență. Nicio firmă respectabilă nu vrea să se implice, 
Johnny spune că e ca şi când te-ai apuca să tragi la țintă în întuneric. 

Nu ştim ce să mai facem. Ieri am mutat toate lucrurile din casă. Eu stau 
acum la hotel. 

— Jar ei unde locuiesc? 

— Cu familia lui Zhou Jin. 

— Asta e bine. Quan isi privi vârfurile pantofilor. Aceea oricum n-a fost 
niciodată casa noastră. 

— Cum adică? 

— Casa în care locuiam nu era a noastră. La fel cum nici închisoarea asta 
nu e casa mea. Minghua ştie asta. Şi Shen ştie — sau va învăța curând. 

Casa noastră e în altă parte, Mă rog pentru Ming şi pentru Shen. Zidurile 
temnitei nu-mi pot înăbuși rugăciunile. 

— Îmi pare rău că nu am putut face nimic. 

— Nu suntem decât oameni, Ben. Nu putem face nimic ca pământul să se 
învârtă. Tatăl nostru este Cel Care se ocupă de asta şi nu are nevoie în niciun 
fel de ajutorul nostru. Şi mai este şi providenta asta a Sa într-un fel hilară, un 
ciudat simţ al umorului pe care adesea nu-l înțelegem, ba uneori mă întreb 
dacă îl înțelegem vreodată. Cred că întâlnirea noastră la Harvard este una 
dintre glumele Lui. lar acum, după atâția ani, ne-a adus din nou împreună, 
nu fără motive bine întemeiate. În America, dacă nu ar fi fost colegul meu de 
cameră care să mă ducă la acele întâlniri, poate că nu aş fi devenit niciodată 
urmaş al lui Yesu. 

— Iar aici, în China, dacă nu ar fi fost colegul meu de cameră care să mă 
ducă la acele întâlniri, poate că nu aş fi devenit niciodată urmaș al lui Yesu. 
Da, înțeleg. O glumă a providentei. 

— Ai citit din Shengjing? 

~ Zilnic. Zhou Jin şi Li Yue mi-au fost de mare ajutor. 

— Te-ai rugat lui Yesu? 

— În fiecare ceas. M-am întâlnit de câteva ori cu Li Yue ca să ne rugăm 
împreună. 

— Atunci Ben Fielding nici că ar fi putut să-mi aducă veşti mai bune. 

E mult mai extraordinar decât dacă ai fi venit să-mi spui că voi fi eliberat. 

Ben își privi prietenul în ochi şi-şi dădu seama că vorbeşte din toată inima. 
Îşi scoase mănuşile si isi şterse ochii strajuiti de gene înghețate. 

— Şeful meu face presiuni asupra mea. Trebuie să fiu acasă în şase zile. 
Am mai primit şi o notă de evacuare din partea BSP-ului. Nu ştiu dacă e 
vorba de o deportare oficială, dar nu am de gând să mă războiesc cu ei. 

Mă mir doar că le-a trebuit atât de mult timp până să mi-o trimită. 

— Da. A sosit timpul să pleci. 

— Aseară când mă rugam, am îngenuncheat şi mi-am odihnit capul pe 
scaunul cel gol. Cred că nu am greşit. 

— Cel al Căruia este scaunul a fost încântat, sunt convins de asta. Când ţi-ai 
pus capul pe scaun, ţi l-ai aşezat în poala lui Yesu. 

— Voiam de mult să te întreb ceva: când a ars casa părinţilor tăi, unde se 
găsea scaunul? 

— În aceeaşi cameră cu celelalte lucruri. Aproape toate au fost distruse. 

Scaunul a supraviețuit. A rămas cu mirosul acela de ars, dar atâta tot. 
Este cea mai prețioasă avere pe care o avem aici pe pământ. Poate că e unica 
noastră comoară, alături de însuşi Cuvântul lui Dumnezeu. Să nu crezi prin 
asta că nu suntem recunoscători pentru hainele de piele pe care ni le-ai adus. 
Sau pentru discul de Frisbee. 

— Imi pare rău că sunt nevoit să vă părăsesc aşa. 

— Tata îmi spunea adesea că un bun urmaş al lui Yesu este ca o vită — gata 
oricând fie pentru jug, fie pentru altar, pentru slujire sau pentru jertfă. 

Nu ştiu cum va fi ziua de mâine aici pe pământ, dar ştiu că ceva mult mai 
măreț ne aşteaptă dincolo. Pentru asta am ales să trăiesc. Esti liber să pleci, 
Ben Fielding. Acum a sosit timpul. Mă voi ruga pentru tine. 

— Şi eu mă voi ruga pentru tine. De această dată, vorbesc cât se poate de 
serios. Ben îl privi pe Quan. Tu când te rogi pentru mine, ce ceri? 

— Să ajungi să fii persecutat. 

~ Poftim? 

— Si ca prin asta să cresti. Să înveți să stai neclintit. Să ştii că eşti luptător 
într-un război. Să îți pui întotdeauna armura şi să înveți să foloseşti sabia 
Duhului, Cuvântul lui Dumnezeu. 

— Deci, în timp ce eu mă rog să suferi mai puţin, tu te rogi ca eu să sufăr 
mai mult? 

— Amândoi ar trebui să ne rugăm ca celălalt să trăiască într-un mod plăcut 
lui Yesu. Nu doresc să-l ştiu pe prietenul meu în suferință, dar cred că uneori 
suferinţa e singurul mod în care poți învăţa ce înseamnă cu adevărat slujirea. 
În casele noastre de rugăciune există foarte puţine lucruri în care să ne punem 
nădejdea, în afară de Dumnezeu. În America, aveţi mult mai multe lucruri în 
care să vă puneţi nădejdea. Însă nimeni în afară de El nu poate duce povara 
speranței noastre. Dar noi uităm asta adesea. Testul prosperității nu e uşor 
de trecut. 

— Sper să apuc să te mai văd înainte de a pleca. Dacă nu reuşesc, atunci 
aceasta va fi întâlnirea noastră de rămas-bun. 

— Te voi aştepta pentru o ultimă oară. Acum i însă trebuie să te rog să-i duci 
un mesaj lui Li Shen. 

— Sigur. 

— Spune-i să nu se ruşineze de lanțurile tatălui său. 

— Dar nu-i este ruşine de tine, Quan. 

— E un fiu mult mai bun decât am fost eu. Când eram tânăr, mi-era atât de 
ruşine de tata. Quan rosti cu greu aceste cuvinte şi-şi plecă crestetul. 

— Lui Ming îi este dor de mica ei lăcustă, spuse Ben. 

Quan rosi. 

— Salut-o din partea mea. Transmite-i toată dragostea mea. Se opri când isi 
auzi propria voce frângându-se. 

— E o femeie minunată, zise Ben. 

~ E cea mai deosebită femeie pe care am cunoscut-o vreodată, oftă Quan. 
Şi acum are de dus pe umerii ei mult mai mult de jumătate din micul nostru 
cer. 

~ Cerul vostru e mult mai mare decât crezi, prietene, spuse Ben. Mult mai 
mare decât toate zările pe care le-am visat vreodată. 

— Până acum? întrebă Quan cu subînţeles. 

— Până acum, răspunse Ben. 

Quan îşi întinse trei degete prin deschizăturile gardului şi-l atinse pe 
prietenul său pe cap. Se rugă cu voce tare, plin de o pasiune care-l pătrunse 
pe Ben ca un fior electric. 


— Bine, Ben, opreşte-te o clipă. Eşti bine? întrebă Pam F ielding. 

— Da. Da, sunt foarte bine. Pentru prima oară de ani de zile, sunt bine. 

— Ai băut? 

— Apă fiartă şi frunze de ceai verde, nimic altceva. 

— E vreo glumă de-a ta? 

— Nu, Pam. Mă simt bine şi nu sunt beat deloc. Ben făcu o pauză pentru a 
se aduna. Vreau să ştii că m-am pocăit. Mi-am predat viata lui Isus. El este 
Domnul şi Mântuitorul meu. Nu ştiu cum altfel să ţi-o spun. S-a întâmplat 
acum câteva săptămâni. A fost la un seminar subte... lasă, nu contează. 

Îţi povestesc eu când ajung acasă. Asta dacă vrei să asculfi povestea. 

— Dacă vreau să ascult povestea? Da, adevărul e că sunt foarte curioasă 
s-o aud — dacă vorbeşti serios, dacă chiar s-a întâmplat una ca asta. Bine, 
stai un moment, lasă-mă să mă asigur că nu visez, să înțeleg toate astea pe- 
ndelete, îl rugă Pam. Ben şi-o imagină ridicându-se din pat în capul oaselor, 
frecându-se la ochi, încercând din răsputeri să-şi alunge somnul. Deci, stau 
de vorbă cu fostul meu sot, Ben, a cărui voce n-am mai auzit-o de vreo patru 
luni de zile, exceptând robotul telefonului. Mă trezeşte la ora 4 dimineaţa, 
sunând din China. Îmi spune să mă rog pentru Quan, care este la închisoare, 
iar apoi să dau câteva telefoane prin zonă să văd dacă nu pot face rost de 
vreo zece-douăsprezece Biblii în limba chineză, urmând ca apoi să vină 
cineva să le ridice de la mine de-acasă? 

— Păi, cam aşa ceva. Cred că ai cuprins totul în câteva cuvinte. 

Pam râse cu poftă. Râsul ei vesel îi aduse încă o dată zâmbetul pe buze. 

— Da, sigur, Ben. De ce nu? Mai pot face şi altceva pentru tine? 

— Da. Salută-le pe Melissa şi pe Kim din partea mea. 

— Am o idee şi mai bună. Kimmy e chiar aici — se întreabă dacă s-a 
întâmplat ceva. Cred că vorbeam destul de tare. Ti-am spus că aici este 4 
dimineaţa? Chicoti şi dădu receptorul mai departe, acoperindu-l şi şoptindu-i 
ceva de neînțeles lui Kim. 

— Tati? Cand vii acasă? 

— Cam într-o săptămână. Cum eşti, puişor? 

— Destul de bine. Mulţumesc pentru felicitarea de Crăciun şi pentru 
cadourile pe care ni le-ai trimis. Ne este tare dor de tine. 

— Şi mie mi-este dor de voi, Kimmy. Tare dor. S-au întâmplat o grămadă 
de lucruri pe-aici. Mami îţi va spune mai multe. Dar... ai să te rogi pentru 
mine? 

— Să mă rog pentru tine? Auzi şuşotitul de la celălalt capăt al firului. Sigur 
că am să mă rog pentru tine, tati. Doar că nu-mi aminteam să-mi mai fi cerut 
una ca asta până acum. 

— Păi, cred că de această dată chiar am nevoie. Prietenul meu, Li Quan, 
este în închisoare. 

— De ce? 

— Pentru că... pentru că este creştin. 

— Asta da! 

— Da, asta da! Mama îţi va povesti mai multe. Mi-e dor de tine, scumpo. 
- Mi-este tare dor. 

— Şi mie, tati. Şi mă voi ruga pentru tine, bine? Mami şi cu mine ne vom 
ruga amândouă pentru tine, chiar acum. 


~ Salut, Jeffrey. Te pregăteşti să vii la Shanghai, nu-i asa? Ne întâlnim 
la şedinţa cu cei din grupul Ling în Bancorp Building. Da, văd eu cum fac 
să trec de gărzi pentru a ajunge la tine să te pun la curent cu toate cele 
întâmplate până acum. Adică, cu toate chestiunile ce privesc compania. 
Nu cu problemele personale legate de prietenul meu. Te voi scuti de istoria 
care l-a scos din fire pe Martin. Scuză-mă dacă am reuşit să incure putin 
lucrurile pe-aici, dar te ştiu priceput la descâlcit ifele. Sunt sigur că vei face 
ordine cât ai zice peşte. Dar mai e ceva, Jeff. Aş avea nevoie să-mi faci o 
mică favoare. N-ai putea trece pe la Pam înainte de plecare? 

— Pe la Pam? Fosta ta soţie? Nu ştiam că voi doi... 

— Suntem prieteni. Ea va avea pregătită o cutie, pe care mi-o va trimite 
prin tine. 

— Ce fel de cutie? 

— Va fi destul de grea. Sunt cărți. 

— Îți trimite cărți? Parcă era vorba că vei ajunge foarte curând acasă. 

— Sunt pentru nişte prieteni de-ai mei de-aici. Au nevoie de cărți să 
citească. 

— Bine, fie. 

— Este un act de bunăvoință. Am întâlnit multi chinezi care mi-au fost de 
foarte mare ajutor. Vreau să le ofer câte un semn al aprecierii mele. 

— Ce spui de nişte pixuri drăgălaşe şi nişte căniţe de cafea din plastic cu 
însemnele companiei Getz? N-ar fi atât de grele. 

— Nu. Am nevoie de cărți. 

— Ştii, mi-am cam făcut bagajele. 

— Mai fii minte anul trecut când te-am scos afară din barul acela din Hong 
Kong? 

— Bine, bine. Ne-am înţeles. O cutie de cărți să fie. 


Li Tong trecu pe lângă Privitori, însoţindu-l pe noul venit, care era cu totul 
fascinat de ceea ce vedea. 

— Cititorul citeşte mereu. Însă Scriitorul îți poate răspunde la unele 
întrebări. 

— Cine eşti? îl întrebă Fu Liko pe Scriitor. 

— Eu sunt ochii lui Elion, Martorul tuturor faptelor oamenilor, Îi cercetez 
în lumea cea întunecată pe copiii asupriti ai lui Elion. Le înregistrez toate 
faptele făcute cu credincioşie, pentru ziua judecății şi a răsplății. Mihail 
îmi consultă dosarele pentru a trimite soldaţi în ajutorul lor. De asemenea, 
înregistrez toate ofensele care le sunt aduse... fiecare dintre acestea va fi 
„răsplătită” cu vârf şi îndesat. 

— Ce ai văzut? întrebă Fu Liko. 

Scriitorul întârzie cu răspunsul, scriind furios celelalte imagini care 
invadară portalul. În cele din urmă rezumă în câteva cuvinte răspunsul său, 
fără a-şi dezlipi ochii de la portal. 

— Locurile pe care le cunoşti ca fiind Indonezia, Mianmar, Laos, Cuba, 
Columbia, Maroc, Egipt, Nigeria, Arabia Saudită, Sri Lanka, Bangladesh, 
Vietnam, Coreea de Nord, Iran, Pakistan. Și desigur China. Și multe alte 
locuri. 

— Văd ceva de culoare roşietică deasupra fiecăreia dintre aceste țări. 

Nu observasem înainte să îmi atragi tu atenţia. 

— Este sângele martirilor, care se vede întotdeauna de aici. Ochii cerului 
sunt fixati fără încetare asupra acelor lucruri pe care le priveşte Yesu. 

Iar ochii Săi sunt întotdeauna indreptati asupra slujitorilor Săi în suferință. 

— Întotdeauna? 

— Întotdeauna. 

Uitându-se şi el, Fu Liko nu putu distinge decât nişte imagini şterse. 

— Nu reuşesc încă să văd ceea ce vezi tu. Acum la ce te uiţi? 

— Fraţilor din Laos li s-a spus că trebuie să semneze un document prin 
care să renunţe la credinţa lor. Dacă nu o vor face, vor fi obligați de către 
oficialităţile oraşului să-şi părăsească locuinţele, recoltele și locurile de 
muncă. Guvernatorii de provincii, şefii poliţiei şi primarii satelor lucrează 
mână în mână la hărţuirea celor care-L urmează pe Elion. Şefii guvernului îi 
denunţă pe creştini în ziare, numindu-i subversivi şi o ameninţare la adresa 
unității naționale. Poliția le-a închis bisericile. Încearcă chiar să-i facă să dea 
bani preoților budişti. Unii sunt mituiti pentru a ponegri numele creştinilor. 

— Şi ce mai vezi? 

~ Văd o fată în Pakistan care s-a botezat acum trei ore. De numai cinci 
minute i-au tăiat gâtul, pentru că botezul este considerat apostazie în Islam. 
Cred că e pe punctul de a ni se alătura. Mai văd o altă fată violată în Maroc. 
Incearcă s-o silească să memoreze Coranul, dar ea rămâne fidelă Domnului. 
Chiar acum doi băieţi din Indonezia sunt arşi şi torturați. Persecutorii lor 
sunt gata să le uşureze chinul, dacă se leapădă de Domnul lor, dar ei refuză. 
Continuă să scrie neobosit, chiar şi în timp ce vorbea. 

Fu Liko se întoarse spre Li Tong. 

— Dar cum de putem vedea toate astea? Credeam că în cer toate priveliştile 
şi amintirile ne vor servi doar pentru a ne face fericiţi. 

— Ţi-ai imaginat că fericirea cerului se bazează pe ignoranta evenimentelor 
de pe pământ? Nu. Este o chestiune de perspectivă, nu de ignoranță. Regele 
spune că suferă alături de copiii Săi. Chiar şi aici, putem simţi durerea. 

— Dar nu promite Shengjing că va şterge orice lacrimă? 

— Această promisiune se referă la perioada de după înfrângerea păcatului, 
după ce Regele Isi va instaura Regatul. Acea vreme nu a sosit încă. 

— Ce ţară e aceea de acolo? Se numără şi ea printre cele înroşite. 

— O cunoaştem sub numele de Sudan. Acolo locuiesc milioane de creştini 
care suferă. Mulţi au fost răpiți şi inrobifi de către musulmanii din nord. 
Sunt abuzati sexual şi bătuți. Clădirile bisericilor lor sunt arse din temelii. 
Guvernul îi bombardează. Femeile sunt violate. Copiii sunt torturați. Încearcă 
să-i silească să se convertească la Islam. Este... de neconceput. 

— Nu mă aşteptam să învăţ aici astfel de lucruri. Ştiam că noi avem de 
suferit în China, dar niciodată nu mi-am imaginat cât de mulţi sunt cei care 
trec prin suferințe asemănătoare. Dacă aş fi ştiut, m-aş fi rugat pentru ei. 

Scriitorul arătă spre o altă atrocitate, apoi îşi aşternu peniţa pe hârtie pentru 
a o consemna cu viteza luminii. Cititorul rosti: 

— Cred ei oare că Regele nu vede? Se gândesc poate că nu-l pasă de 
suferința pe care o cauzează ei copiilor Săi? Cu o mână îi va scăpa şi îi va 

mângâlia pe copiii Sai; iar cu cealaltă va arunca sabia asupra capetelor celor 
ce-i asupresc. 


— Când? şopti Fu Liko la urechea lui Li Tong. 
— Nu ştiu, dar cred că foarte curând. 


— Gardianul mi-a adus un bol de orez cu carne de pui, îi spuse Quan lui 
Ben. Soţia lui a pregătit-o pentru mine. 

— De ce? 

— Cred că... este interesat de Li Quan. Ascultă cuvintele mele şi-mi pune o 
droaie de întrebări. Dar acum este rândul lui Ben Fielding să mă asculte. 
Aş vrea să-ţi mulțumesc pentru că ai avut grijă de familia mea şi pentru toate 
încercările tale de a mă scoate din închisoare. Pentru că mi-ai adus tricoul cu 
Shengjing şi sticlele cu apă şi pentru că mi-ai adus mereu mesaje de acasă. 

— Cu plăcere. Dar ascultă aici, Quan. Gardianul creştin mi-a spus că cei 
de la biroul BSP-ului s-au înfuriat îngrozitor când au auzit de întâlnirile 
noastre. Se pare că directorul adjunct şi trei dintre gardieni au împărțit banii 
între ei, iar cineva a aflat, Ben ridică mâna. Ştiu că nu voiai să-i fi plătit, dar 
asta am făcut. Oricum, le-am spus că până mâine plec şi că nu trebuie să afle 
nimeni că mi-au mai permis o dată să iti fac o ultimă vizită. Nu menţionă 
însă faptul că trebuise să le fluture vreo trei bancnote de câte o sută de dolari 
prin fața nasului pentru a-i determina să se răzgândească. Şi tot nu mă simt 
în largul meu să te părăsesc astfel. 

— Ai familia ta de care trebuie să te ingrijesti. 

— Dar sunt divorțat. Familia mea nu locuieşte cu mine. Şi de fapt nici nu 
au prea mare nevoie de mine... 

— Nu-l asculta pe Mogui. Ba au nevoie de tine, Ben Fielding. Mult mai 
multă nevoie decât iti închipui tu. Biserica de aici se va îngriji de Ming şi de 
Shen. Dar de familia ta cine se va îngriji? 

— Au tot ce le trebuie. Dacă ar fi să ne luăm după standardele tale, nu au 
trebuinţă de nimic. 

— Au trebuinţă de un sof si de un tată, care să le iubească şi să le conducă. 
Dacă Dumnezeu va dori să te ia de lângă ele, aşa cum m-a luat pe mine de 
lângă Ming şi Shen, asta ar trebui să fie decizia Lui. În niciun caz a ta. 

— Mda, m-am gândit la asta. M-am gândit mult. Aş vrea să îndrept lucrurile, 
dar nu sunt sigur că sunt gata s-o fac, Quan. Chiar dacă treburile sunt vraiste 
pe-aici, pot simți aievea prezența lui Dumnezeu. Mi-e teamă că, odată plecat, 
voi pierde din nou această perspectivă. 

~ Asta mi-aduce aminte de o adunare din timpul facultăţii, spuse Quan. 
Nu departe de campusul de la Harvard. Evanghelistul le-a cerut oamenilor 

să-şi plece capetele, să-şi închidă ochii şi să ridice o mână sus dacă doresc 
să-L urmeze pe Cristos. Ceea ce-mi amintesc foarte bine este cum îi asigura 
el pe toţi că „nimeni nu te va vedea dacă iti ridici mâna; că este o decizie 
doar între tine şi Dumnezeu”. Pe vremea aceea nu am băgat de seamă. 

Dar între timp m-am tot gândit că cel care ÎI urmează cu adevărat pe Yesu 
trebuie s-o recunoască într-un mod public, Chiar şi aici în China, poate că o 
vreme ne întâlnim in secret, dar când vine timpul potrivit, suntem chemaţi să 
ne asumăm riscurile de a le face şi altora cunoscut faptul că suntem urmaşii 
Săi. Să fie oare Ja fel şi în America? 

— Nu sunt un expert în a fi creştin, dar cred că nu. Cunosc multi învățători, 
asistenţi sociali, consilieri şi chiar oameni de afaceri cărora le este teamă să 
declare că sunt creştini. Uneori e chiar de înțeles. Preţul pe care trebuie să-l 
plătească poate fi enorm. Îţi poţi pierde chiar şi... locul de muncă. 

— Să-ţi pierzi slujba pentru că te declari creştin? În America? Chiar atât de 
mult s-au schimbat lucrurile? 

— Da, s-au schimbat. Trebuie să-ţi mărturisesc că fostul tău coleg de 
cameră a concediat un creştin pentru faptul că vorbea prea mult la birou 
despre convingerile sale religioase. 

— Sunt sigur că vei face tot ce-ţi stă în putinţă să îndrepți greșelile din 
trecut, spuse Quan. Wang Mingdao a fost întrebat la un moment dat dacă 
are vreun mesaj pentru creştinii din vest. El a spus: „Nu uitaţi că cel mai 
obişnuit motiv al căderii este teama de oameni.” De Dumnezeu ar trebui să 
ne temem, nu de oameni. Trebuie să înveţi să stai ferm de partea Domnului 
tău, indiferent de ceea ce vor crede oamenii despre tine. 

— Aici am văzut o mulțime de astfel de cazuri, 

— In timp ce curatam podelele în celulele lor, am discutat cu doi pastori 
care aveau credinţa că Dumnezeu va face din China baza misiunii mondiale 
de a duce mesajul în toate țările lumii. Nu suntem doar beneficiarii faptului 
că alti oameni au ascultat chemarea. Intentionim să ducem Evanghelia lui 
Yesu mai departe, cu o şi mai mare putere de pătrundere decât Hudson 
Taylor şi misionarii care ne-au adus-o nouă. 

— Poate că ar trebui s-o aduceţi şi în America. 

— Da, Şi poate că Ben Fielding va fi unul dintre primii noştri misionari. 

— Mă gândeam dacă nu ar trebui să-mi dau demisia de la Getz. Poate că 
ar trebui să investesc mai degrabă în consultanță sau chiar să-mi deschid 
propria mea companie. 

— Poate că ar trebui să faci ceva în aparență mult mai greu — să rămâi 
acolo unde esti ca urmaş ferm al lui Zhu Yesu şi să faci ceea ce doreşte El 
în afacerea ta. Lasă la latitudinea lor dacă te vor concedia sau nu. Si oare 
nu e timpul să te întorci la studenții tăi din domeniul afacerilor, să predai în 
universitate şi să le spui ceea ce se petrece cu adevărat în China — şi cele 
bune şi cele rele? 

— Poate că nu-mi vor permite să mă întorc la catedră. 

— Lasă-i pe ei să decidă asupra acestor lucruri. Datoria ta este să faci tot ce- 
ți stă în putință. Dumnezeu poate închide uşi şi fără ajutorul tău. Si ce spui 
de chinezii care vin la studii în America, ca şi colegul tău de cameră? Cine le 
cunoaşte limba şi țara mai bine decât Ben Fielding? Ai putea deschide uşile 
casei tale pentru ei, ţi-ai putea deschide inima în fata lor, i-ai putea atinge 
pentru Zhu Yesu. Ai putea să le povesteşti despre colegul tău de cameră. 

— Nu sunt vrednic de una ca asta, Quan. Este un lucru atât de măreț. 

— Da, tu eşti nevrednic, aşa cum sunt şi eu, dar nu trebuie să-ți neglijezi 
chemarea. Ştiai că în 1262 Kublai Khan a cerut ca o sută de învăţaţi creştini 
să fie trimişi în China? Cererea lui nu a fost satisfăcută niciodată. China ar fi 
putut fi schimbată atunci prin intermediul Evangheliei, dar lucrurile nu s-au 
întâmplat astfel. Acum studenţii chinezi vin să studieze în fara ta, în oraşul 
tău. Cu siguranță îi poți influența. 

— Tu eşti cel care ai fost dintotdeauna un învățat, nu eu. 

— Eu nu sunt nimic mai mult decât un simplu ajutor de lăcătuș, fiul unui 
măturător de străzi, iar acum unul care freacă podelele închisorii. 

— Ai dreptate, spuse Ben, întinzându-şi degetele printre deschizăturile 
gardului şi atingându-l uşor, în timp ce Quan îşi lăsă capul în jos, dar toată 
suflarea din cer şi de pe pământ se va opri şi va spune despre Li Quan: 
„Aici a locuit un mare ajutor de lăcătuş, un om care freca excelent podelele 
închisorii, un om care şi-a făcut slujba cu prisosinta.” | 

Gardianul cel înalt se apropie de ei şi îşi puse mâna pe umărul lui Quan. 

— S-a şi terminat timpul nostru, frate? întrebă detinutul. 

— Am mai putea avea zece minute? îl rugă Ben. 

Gardianul încuviință. 

— Când ajung acasă, Quan, ce ai vrea să le spun oamenilor? 

— Spune-le că, dacă vor să ne ajute, să ne trimită Biblii. Şi să se roage 
pentru noi. Să se roage ca martorii suferințelor noastre să vadă că Zhu Yesu 
e viu, de vreme ce ne dă puterea să îndurăm toate câte ni se fac. Să se 
roage ca mâncarea mucegăită din închisoare să capete un gust plăcut pentru 
noi. El a făcut minunea asta de nenumărate ori. Să se roage ca zdrentele pe 
care le purtăm iarna să ne încălzească cu adevărat. Să se roage ca bătăile 
şi torturile să nu ne slăbească, ci dimpotrivă, să ne întărească credința. 
Şi ca duşmanul nostru să nu ne umple inimile cu deznădejde şi disperare, 
nici nouă şi nici celor dragi ai noştri. Să se roage ca toate închisorile de pe 
tot cuprinsul Chinei să devină adevărate centre de trezire spirituală, să se 
roage pentru creștinii din bisericile înregistrate, ca să se lipească strâns de 
Yesu, şi pentru casele de rugăciune — să devină invizibile în ochii poliţiei, 
dar vizibile pentru oricine altcineva. Să se roage ca fiii şi fiicele noastre să 
nu se ruşineze de taţii şi de mamele lor care se află în închisoare. 

Ben nota sârguincios toate cele spuse de Quan. 

— Tu ai ajuns să-L cunoşti pe Dumnezeu aici, in China, Ben, şi ai învăţat 
multe. Când te vei întoarce acasă, aminteşte-ţi că Dumnezeul tău din America 
este la fel de mare ca şi Dumnezeul tău din China. 

— Cum adică? 

— În timpul cât ai fost aici, ai învățat cât de mică şi limitată îţi este puterea. 
Roţile progresului nu se rotesc cu prea mare uşurinţă în China. Nu poţi 
realiza atât de multe pe cât ai dori. Dar asta se va schimba de îndată ce vei 
ajunge acasă. Vei începe să crezi că poţi face multe lucruri de unul singur, 
prin propriile tale puteri. Vei fi ispitit să te rogi mai puțin, să nu mai pui 
atâtea întrebări şi chiar să nu te mai încrezi la fel de mult în Dumnezeu. 

De aceea iti spun, aminteste-ti că Dumnezeu este acelaşi şi acolo ca şi aici 
şi că trebuie să înveţi să te increzi în El la fel de mult cum ai învățat s-o faci 
aici. 

— Quan... fie nu ţi-e frică? 

— Recitam o poezie scrisă în cinstea unui misionar martirizat. A fost tipărită 
şi răspândită prin toată țara mea. Tata avea o copie în Biblia sa şi o alta lipită 
sub masă, în caz că aceasta i-ar fi fost confiscată. Au trecut multi ani de când 
am invafat-o pe de rost. Am scris-o săptămâna trecută cu săpun pe peretele 
din celula mea. Când eşti cu adevărat pasionat de frecatul podelelor, ai acces 
la o cantitate impresionantă de săpun! La început a fost scrisă în engleză, aşa 
că am invafat-o pe de rost în engleză. Imi dai voie să ţi-o recit? ` 

Ben incuviinta. 


Să-mi fie teamă? Dar de ce? 
Să simt cum duhu-mi eliberat tresaltă? 
Să trec de la durere la mult-dorita pace, 
Să simt cum încetează trudă şi chin de-o viață? 
Să mă tem — pentru atâta? 
Să mă tem? Oare de ce? 


(Teamd? De ce să-mi fie teamă? 
De-a duhului eliberare? 
De-a rănii grele vindecare? 
De-al vieţii chin înstrăinare? 
De asta să îmi fie teamă?) 


Li Quan se opri şi îşi întoarse capul. 

— Ce este? întrebă Ben. 

— Pentru un moment... nu mi-am mai auzit vocea. Mi s-a părut... că aud o 
alta — sau poate erau două sau trei voci — rostind cuvintele astea. Iarta-mi, 
Ben. Dar poate că încep să-mi pierd minţile. 

— No problema. 

Mintea mea e antrenată în cele bune, a ta in cele mai putin bune. Ce-ar fi să 
te odihnesti putin şi... 

— Voi continua. Quan medită o clipă, îşi ridică privirea si recită mai 
departe: 


Să mă tem? Oare de ce? 

Să mă tem a vedea faţa Celui Ce m-a salvat 
S-aud al Său prea-dulce ,, Bine-ai ajuns acas!” 
Să văd slăvita rază ce scaldă răni de har? 
Să mă tem — pentru atâta? 

Să mă tem? Oare de ce? 

Un trup, o sfărâmare, o inimă străpunsă; 

O noapte, şi-un răsărit, o, câtă slavă-n ceruri! 
În rana Sa oglindă avem şi alinare! 

Să mă tem — pentru atâta? 

Să mă tem? Oare de ce? 

S-ating prin a mea moarte ce viața nu putu — 
Multime împietrită să scalde al meu sânge, 
Tar suflete curate din beznă renăscând? 

Să mă tem? Oare de ce? 


(Teamă? De ce să-mi fie teamă? 
Să-l văd pe-al meu Mântuitor 
Cum mă primeşte zâmbitor 
Tămăduind răni care dor? 

De asta să imi fie teamă? 
Teamă? De ce să-mi fie teamă? 
De-un trup, de-o inimă străpunsă? 
De noaptea ce zorii-i anunță? 
De minunata jertfă-adusă? 
De asta să îmi fie teamă? 
Teamă? De ce să-mi fie teamă? 
Că moartea-i viaţă prin Cuvânt? 
Că ne-am spălat în sânge sfânt, 
Făcând un veşnic legământ? 
De asta să imi fie teamă? 


— Vorbeşti de parcă te-ai pregăti să mori, spuse Ben. 

— Nu încape îndoială că voi muri, Ben Fielding. La fel cum vei muri şi tu. 
Singura întrebare este: „Oare astăzi voi muri?” Oricare ar fi răspunsul, ar 
trebui să fim amândoi gata, nu-i aşa? 

— Da. 

— Te rog, du-le un mesaj lui Ming şi lui Shen. Spune-le că-i iubesc şi că ne 
vom revedea. Transmite-le şi un verset din Epistola către Galateni: 

„Să nu obosim în facerea binelui; căci la vremea potrivită, vom secera, dacă 
nu vom cădea de oboseală.” Spune-le că cele mai importante cuvinte sunt 
dao le shihou — „la vremea potrivită”. 

Pentru o secundă Li Quan păru cât se poate de solemn, ca imediat după 
aceea un zâmbet larg să îi cuprindă întreaga fata. 

— Ce este? întrebă Ben. 

— Mai tii minte cum îmi doream dintotdeauna să scriu o carte? 

— Sigur că da. Intentionai să devii Profesor Quan, autorul a nenumărate 
volume. 

— Sunt rare cazurile în care un ajutor de lăcătuş devine scriitor. Totuşi eu 
scriu deja o carte pe pereţii celulei mele. 

— Cum aşa? 

— După ce lucrez toată ziua la curăţatul altor celule, folosesc o bucăţică 
de săpun pentru a-mi scrie povestea pe ziduri. Când sunt mulțumit de cele 
scrise, învăţ totul pe de rost înainte de culcare. Apoi, dis de dimineaţă, când 
mă trezesc, recit ce am învăţat şi încep din nou să scriu. Sigur, nu există 
nimeni care să-mi citească cartea. Nici nu pretind să-mi fie publicată! Dar 
poate că e şi asta o glumă a providentei. Dao le shihou — a sosit vremea 
potrivită ca Li Quan să scrie o carte! 

C OPILUL SE LIPI STRANS de mama sa, in timp ce stăteau astfel 
întinşi în patul lor. 

— Ce are scumpul meu Li Shen? îl întrebă ea blând, ștergându-i cu grijă 
lacrimile de pe obraji. 

— Ce-i fac lui Baba? 

— Nu ştiu, dar ştiu că Yesu este cu el. 

— Nu vreau să-i facă niciun rău. 

— Nici eu nu vreau asta. 

— Vreau să vină Baba acasă. 

— Va fi în curând acasă, în siguranţă, spuse Ming. Simt asta. Dar până atunci 
el doreşte ca Ming şi Shen ai lui să îşi găsească toată puterea în Yesu. 

Shen se lipi din nou de mama sa şi plânse îndelung pe umărul ei. Lacrimile 
lor se prelingeau pe jos, amestecându-se. 


ÎI priveau pe Rege, care era înconjurat de o mare mulţime de îngeri ce-şi 
aduceau plângerile înaintea Lui. În timp ce, dintre ei, puţini erau cei cărora 
le era permis accesul în apropierea Sa, aceştia aveau un regim special — nu 
pentru ei înşişi, cât pentru cei în numele cărora veneau. 

Li Manchu, Li Wen şi Li Tong se apropiară. Dată fiind relaţia lor cu 
Regele, sângele lor era de viţă regală şi accesul le era îngăduit fără nicio 
restricție. Regele îi atrase în interiorul minţii sale uriaşe ca să poată vedea 
ceea ce vedea El — copii abandonaţi care îşi duceau veacul pe străzi, răpiți, 
bătuţi, molestati, tăiați în bucăţi de oameni în halate albe, exterminați de 
pesticidele oamenilor. 

— Feriți-vă să defaimati pe vreunul dintre aceşti micuti; spuse Regele, si-Si 
proiectă cu atâta tărie sunetul grav al glasului Său în lumea cea întunecată, 
încât acesta se auzi pe pământ ca un tunet. Căci vă spun că îngerii lor în 
ceruri văd pururea fața Tatălui Meu care este în ceruri. 

Regele arătă apoi spre îngrijitorul unei biserici, care certa nişte copii, 
spunându-le că nu au dreptul să se dea în leagăn în acel loc şi alungându-i 
de acolo. _ 

~ Lăsaţi copilaşii să vină la Mine, şi nu-i opriţi, căci Împărăţia Cerurilor 
este a unora ca ei. 

Regele se adresă de această dată unor oameni care tocmai ieșiseră să ia 
cina duminică, după serviciul de seară şi le întorceau spatele unor copii ai 
străzii. 

~ Voia Tatălui vostru din ceruri este ca să nu piară nici măcar unul din 
aceşti micuti. 

Apoi privi spre un om care, împreună cu sofia lui, culegeau astfel de copii 
de pe stradă şi îi duceau într-o clădire, unde le ofereau mâncare caldă, un loc 
de dormit şi un adăpost sigur, nepierzând ocazia să le spună despre Stăpânul 
lor. La celălalt capăt al iumii, în Africa, îi privea pe oamenii Săi care purtau 
de grijă copiilor născuți cu SIDA, mulţi dintre ei deja orfani sau care urmau 
să devină orfani în scurt timp. 

Regele [si manifestă aprobarea. 

— Ori de câte ori face cineva aceste lucruri unuia din aceşti foarte 
neinsemnati frați ai Mei, Mie Mi le face. 

fi privi cu placere pe oamenii care le ofereau copiilor o baie caldă, le 
citeau poveşti, îi îmbrăţişau şi râdeau împreună cu ei. Zâmbi cu toată fata. 

— Mulţumesc, şopti EI, pentru că Îmi faceţi aceste lucruri. 

Îşi întoarse privirea spre nişte bărbaţi care unelteau, stând la pândă, şi 
făceau poze unor copii, recurgând la practici inimaginabile. Privi spre câţiva 
bărbaţi care adunaseră o grămadă de fete speriate şi le vindeau unor străini. 
Îi privi pe oamenii îmbrăcați în halate albe, care conduceau maşini luxoase 
câştigate cu prețul sângelui a multor copii nevinovaţi. Îi privi fără ocoliş pe 
cei care se făceau vinovaţi de toată suferința copiilor. Iar ochii Săi aruncau 
fulgere. 

— Eu i-am creat pe aceşti copilaşi. l-am purtat pe braţele Mele, Mi-am pus 
mâinile peste ei şi i-am binecuvântat. Iar voi îi pângăriţi, profitati de ei, vă 
comportati ca şi când v-ar sta la dispoziţie. Ar fi mai de folos pentru voi să 

vi se lege o piatră de moară de gât şi să fiți aruncaţi în mare decât să ajungeţi 
să cunoaşteţi ceea ce veţi avea de suferit din partea Mea. 

Apoi îşi întoarse privirea spre oamenii care se făceau că nu-i văd pe 
copii, prea ocupați ca să împartă cu ei o cină, o pătură sau o sumă de bani. 
Ei nu făceau nimic, sau aproape nimic pentru a fi de ajutor, iar Regele le 
socoti refuzul de a oferi sprijin celor în nevoie ca pe un aport la creşterea 
suferinței. 

— Vouă celor care vă intoarceti privirea, spunând că aceşti copii ai Mei nu 
sunt problema voastră: Pocăiţi-vă! Pentru că Eu sunt Cel Căruia I-ati întors 
spatele. lar Eu nu voi uita cu niciun chip. 

Îşi întoarse apoi privirea către cei care se îngrijeau de soarta copiilor, 
oferindu-le ajutor, şi spuse simplu: 

— Bine. Răsplata voastră va fi mare. 

Regele ii privi din nou pe copii, deşi cei din jurul Lui ştiau că nu încetase 
nicio clipă să-i privească. Pentru un moment zâmbi, apoi râse; dar văzu 
dintr-odată altceva şi lacrimi grele începură să I se prelingă din ochii ce 
parcă îi luaseră foc, arzând cu o căldură nespusă. 

— Mulţi sunt cei de pe pământ care își întorc privirile de la copii, îi spuse 
Li Tong lui Fu Liko. Însă ochii Cerului nu se întorc niciodată de la aceştia. 
Niciodată. 


Duminică dimineaţa, Quan recita din Shengjing şi scria pe perete cu bucata 
sa de săpun, ridicându-şi ambele braţe, de vreme ce mâinile îi erau prinse în 
cătuşe. Scria cuvintele lui Pavel, aşternute pe hârtie chiar înainte ca acesta 
să fie decapitat din porunca lui Nero: 

„Insă Domnul a stat lângă mine, şi m-a întărit, pentru ca propovăduirea să 
fie vestită pe deplin prin mine.. -Şi am fost izbăvit din gura leului. Domnul 
mă va izbăvi de orice lucru rău, şi mă va mântui, ca să intru în Împărăția Lui 
cerească. A Lui să fie slava în vecii vecilor! Amin.” 

Quan citi cuvintele, le recită, le rosti ca pe o rugă. Se rugă apoi pentru 
Biserică — pentru casa lui de rugăciune şi pentru zecile de mii de case de 
rugăciune răspândite pe tot cuprinsul țării lui mult iubite. 

Auzi o cheie răsucindu-se în broască. Se aştepta să fie omul cu mâncarea, 
dar îl văzu în schimb pe Tai Hong şi se dădu înapoi cu pas împleticit. 

— Ai distribuit ilegal Biblii. Au fost şi alţii care te-au ajutat. Vreau nume. 
Nume de chinezi si nume de străini. Dacă accepti să-mi dai aceste nume, te 
scot din închisoare. Dacă nu, o vei păţi rău de tot. 

— Nu-mi pot trăda fraţii. 

— Atunci leapădă-te de Cristosul în care sustii că crezi. Dacă o vei face, voi 

fi mai blând cu tine. 

— Nu mă pot lepăda de Domnul meu. 

— Un cetăţean chinez trebuie să-i fie loial statului! 

— Eu fi sunt loial în întregime lui Yesu, Domnul cerurilor şi Domnul 
Chinei. 

Tai Hong îl plesni cu toată puterea peste față şi urlă de durerea propriei 
sale lovituri. Mâniat, scoase o lantern de la brâu şi îl lovi din nou pe Quan 
la tâmplă cu atâta putere, încât învelişul tare, de plastic, al lanternei se făcu 
țăndări. Acum Hong se tinea de mână, simțind o durere şi mai acută. 

Quan se ridică anevoie în picioare. Hong ridică lanterna în aer, gata să 
lovească din nou. Apoi o trânti cu toată puterea de perete. Scoase un pistol de 
calibru mare şi-l îndreptă spre Quan, cu degetul pe trăgaci. Apoi îl întoarse 
invers, îl ridică deasupra capului detinutului şi-l lovi cu toată puterea cu 
patul armei. Lovitura fu însoțită de un trosnet cutremurător. Craniul lui 
Quan cedase în fata impactului. 


— Aceasta este ziua, spuse un tată. 
— Mori în pace, fiul meu, zise Celălalt. 

R.. îşi plecă privirile spre pământ şi arătă cu degetul. 


— De ce Mă prigoniti? 

Strigătul Său răsună până în cel mai îndepărtat colt al universului, dar cei 
de pe Pământ nu auziră nimic. 

Alergând din templu î înspre locul de unde răsunase strigătul, Mihail se 
opri deodată. ÎI privi cu ochi mari pe Rege, care Îşi întinse mâna dreaptă 
după paloşul ce se găsea lângă tronul Său. Apucă mânerul acestuia şi-l ridică 
la jumătate de metru deasupra pământului. Mihail îşi tinu respiraţia. 

Lumea nu este vrednică de ei! tuna Regele. Paloşul tremura uşor în mâna 
Sa. Apoi îl vâr încet la loc. 

— Până când, Dumnezeule, va batjocori cnet şi va nesocoti vrăjmaşul 
fără curmare Numele Tău? Pentru ce Îţi tragi înapoi mâna şi dreapta Ta? 
Ridic-o şi nimiceşte-i! 

Regele păru să nici nu-l bage în seamă pe Mihail, o ființă care de altfel 
reușea să atragă atenţia oricărei creaturi. Ochii Lui priviră în schimb spre 
un om care zăcea într-o temniţă îndepărtată, dar nu chiar atât de îndepărtată 
ca mâna Sa să nu-l poată atinge. Îşi întinse spre acesta palma goală, în care 
purta însemnul cuielor, şi zise: 

— Te aştept, bunul meu slujitor. În prezența Mea vei descoperi plinătatea 


439 


RANDY ALCORN 
See EEE OSE 


bucuriei. La dreapta Mea sunt plăceri fără număr. Eu sunt fericirea după care 
ai tânjit dintotdeauna, plăcerea după care însetai, pacea pe care ai căutat-o 
îndelung în nopțile întunecoase şi fără sfârşit, Noaptea este aproape gata. 
Fii credincios până la moarte şi-ţi voi da cununa vieţii. 


Însoţit de gardianul cel înalt, directorul închisorii, Lan An, intră grăbit în 
celula lui Li Quan. Sosise tocmai la timp pentru a-l vedea pe şeful poliţiei 
ştergându-şi mâinile într-o batistă albă, care între timp se făcuse roşie. 
Directorul căzu în genunchi si verifică pulsul detinutului. Apoi îşi apropie 
capul de pieptul lui, lipindu-si urechea strâns de acesta. 

— leşi afară din închisoarea mea, tună el spre Tai Hong, apoi sări din nou 
în picioare. 

— Eu sunt şeful poliției! protestă acesta. 

— Iar eu sunt directorul Corpului Şase din Pushan! Închisoarea aceasta nu 
este în subordinea ta. 

— De ce-L prigoneşti pe, Yesu? îl întrebă gardianul cel uscativ pe şeful 
poliţiei. 

~ Acest om nu este Yesu. Nu e decât un deţinut nenorocit. 

— El este al lui Yesu. Gardianul îşi încrucişă braţele la piept, ştiind că era 
timpul să ia poziție. Daca îl lovesti pe el, ÎI lovesti pe Yesu. 

— Te voi raporta pentru ce ai făcut, urlă directorul la rândul lui. Afară! 
Asupra mea nu ai nicio putere! 


Era o dimineață mohorâtă de duminică, dar cerul acoperit de nori se 
însenina văzând cu ochii. Durerea începuse să mai cedeze. De fapt, părea că 
dispăruse cu totul, deşi se aştepta să revină cu şi mai multă intensitate. 1 se 
întâmpla însă ceva ce nu mai experimentase niciodată, nici măcar în vis. 

Se simţea ca un om cu gâtlejul uscat, însetat la culme, care reuşise în 
sfârşit să se târască până la Izvorul unui Râu, iar acum începea să bea, cu 
teama că totul nu e decât un miraj. Dar era cât se poate de real; acum putea 
bea pe săturate din apa proaspătă. 

În timp ce Quan zăcea astfel în mijlocul prafului, simţi o mână puternică 
apucându-i-o pe a sa. Se aştepta să depună un efort imens pentru a se 
ridica, dar nimic de acest fel nu se întâmplă. Se ridică fără cea mai mică 
greutate. Se simţi debusolat, la fel ca în excursia aceea cu bicicletele pe care 
o întreprinsese cu Ben cu atâţia ani în urmă în Atlantic City. fl văzu pe Tai 

Hong apropiindu-se de el şi se ghemui cât putu. 

Tai trecu drept prin el. Quan se întoarse si mai apucă să-i vadă spatele. 

Imposibil. 

Privi în jos şi văzu un trup diform, cu încheieturile unite printr-o pereche 
de cătuşe cenuşii şi murdare. Cămaşa cea albastră, cu mânecile suflecate era 
zdrențuită, plină de sânge şi uzată. Pantalonii erau şi ei uzati şi decolorati. 
Nicio şosetă. Capul avea o rană hidoasă într-o parte. Încet-încet începea 
să priceapă că cel pe care îl privea era chiar el. Sau mai degrabă... ceea ce 
lăsase în urma sa. 

Într-o secundă de o copleşitoare claritate, Li Quan înţelese că tocmai ieşise 
din trupul său la fel cum iese un om din pantofii cu care a fost la lucru. 

Condus de făptura cea înaltă care nu înceta să-l țină de mână, zări un om 
pe care nu-l mai văzuse din prima sa zi de închisoare. Era doctorul, care 
se grăbea să ajungă la un telefon. Spre surprinderea sa, Quan auzi dialogul 
purtat între cele două persoane. 

— A murit acum câteva minute. E prea târziu? ÎI mai pot folosi? 

— Nu-i mai bate inima? 

— Nu. 

— Până ajunge la noi, nu mai avem ce face cu ficatul lui. Am mai avut 
discuția asta odată. Trebuie să ne sunafi înainte să vă apucaţi de treabă, să 
ne dati semnalul. 

Doctorul înjură. 

— Spune-i asta lui Tai Hong. 

— Ce pierdere teribilă. Un ficat perfect, rinichii, inima, toate perfecte — şi 
mai mulți yuani decât ni s-a oferit vreodată. Trebuie să căutați acum un 
alt deţinut care stă să moară. Dar ţineţi minte, de ficat avem nevoie foarte 
repede. Primarul este nerăbdător. Fiul lui e pe moarte. 

— Nu e nevoie să așteptăm, spuse doctorul. Cu putin ajutor, putem face ca 
un alt deținut să moară cât de repede. Voi face din nou evaluarea probelor de 
sânge, a vârstei şi a celorlalți factori. De data asta nu vom mai da greş. 

— Ai grijă să fie aşa. Nu amâna, dar nu spune nimic de față cu Lan An. S-a 
întâmplat ceva cu directorul. Nu vreau să afle nimic. 

Quan înțelese că aceşti bărbaţii îşi imaginau că nimeni nu le aude 
conversaţia. Dar în tot acest timp un univers nevăzut îi înconjura fără 
încetare. Nu exista intimitate în adevăratul sens al cuvântului. 

Quan simţi din nou mâna insofitorului său pe brat, dar abia de această 
dată se întoarse spre a-l examina. Era un bărbat vanjos, cu pielea tuciurie, 
cu părul lung, îmbrăcat în haine albe. Avea statura şi forța unui luptător 
încercat. Muschii săi tari ca oţelul îl făcură să se infioare. Îşi întoarse privirea 
de la luptător la sine. Părea să poarte aceiaşi pantaloni şi pantofi ponositi, 
identici cu cei care-l înveşmântau pe omul fără suflare din celula lui. Ca şi 
când ar fi fost doi oameni perfect identici, unul răpus la pământ, iar celălalt 

în picioare. Ca şi când ar fi existat un fel de punte temporală între moarte şi 
viata de apoi. 

— Eu sunt acela cu adevărat? Sunt mort? 

— Nu, eşti viu. Trupul ce zace este mort. Voi trebuie să treceţi prin poarta 
morții pentru a intra în viață. 

— Atunci aceasta este ziua, spuse Quan, meditând asupra implicatiilor 
acestui fapt. Dar dumneata cine eşti? 

— Eu sunt Jadorel. Te-am însoțit încă din ziua morții tatălui tău. Eram 
alături de tine chiar şi înainte de asta, de pe vremea când erai foarte mic. 

— Au trecut mai bine de douăzeci şi cinci de ani de când a murit Li Tong. 
Dar pe dumneata nu te-am mai văzut până azi. 

— Multe sunt lucrurile pe care nu le-ai mai văzut niciodată până acum. 

— Şi totuşi îmi pari cumva cunoscut. 

— Poate că m-ai mai văzut totuşi, doar că nu ştiai că mă vezi. 

Fata-i brăzdată de riduri avu o uşoară tresărire în colţurile gurii. Bărbatul 
îşi întinse mâna şi-i atinse capul lui Quan, în locul unde fusese lovit cu 
arma. 

Quan se chirci instinctiv, pregătindu-se să simtă o durere ascuţită, dar nu 
simți decât o atingere blândă. Fi 

— Durerea nu o vei mai simți niciodată, spuse Jadorel. Î privi pe Quan, 
care părea derutat. Ai multe întrebări. Şi multe vor fi răspunsurile pe care le 
vei primi. A sosit timpul exodului, Li Quan din Hangzhou. Sunt alții care te 
aşteaptă în măreaţa țară, în lumea pentru care ai fost creat. . 

— Jadorel, rosti Quan, pe măsură ce în mintea lui se făcea lumină. În tot 
acest timp, tu erai acela, nu-i aşa? 

— Da, spuse el. Uneori simteai însuşi Duhul lui Elion înăuntrul tău. Alteori, 
îl percepeai în afara ta, în imediata ta apropiere, la fel ca atunci, în celula 
din temniţă. Iar alteori simţeai o prezență care te veghea. Acela eram eu, 
Jadorel, soldat al Regelui Yesu. Am fost trimis de Mihail însuşi. 

Jadorel il luă pe Quan de mână şi-l conduse drept spre zidul celulei. Quan 
îşi ridică braţul drept și se strânse ușor, pregătindu-se pentru impact. 

Dar la fel ca Jadorel, continuă să meargă, trecând de-a dreptul prin zid. 
Văzu pietrele cenușii înconjurandu-l din toate părţile, biroul din partea 
exterioară a temnifei, apoi un alt zid, tufişurile din spatele anexelor și gardul 
de sârmă, prin care trecură fără cea mai mică dificultate. Acum păreau că 
pășesc pe aer şi, deşi pasul nu-şi schimbase lungimea, făcură o cotitură si 
se treziră deodată... chiar în dreptul casei lui Zhou Jin. Prin pereţii acesteia, 
Quan zări o femeie. 

— Minghua! Trebuie să mă duc la ea. 

— Nu te poate auzi — la fel cum nu m-ai putut auzi nici tu pe mine până 
acum. ee 

— Dar cumva ştiam totuși că eşti acolo. Oare mă va putea simți si ea? 


442 


In sfârşit acasă 


— Poate că da. 

Quan străbătu prin zid şi-şi întinse mâna pentru a atinge fruntea soţiei sale. 
Dar degetele îi trecură prin capul femeii ca un peştişor prin apă. 

Minghua zâmbi. Apoi se schimbă la față. Căzu în genunchi. 

— Yesu, fii cu Quan. Protejează-l. Mângâie-l. 

— Sunt aici, Ming, preaiubita mea. Şi sunt bine! 

Un băieţel cu fafa somnoroasă se ridică din patutul său. 

— Vino să te rogi cu mine, Shen. Să ne rugăm pentru tatăl tău. 

— S-a întâmplat ceva, mami? 

— Şşşt. Să nu-l trezim pe Zhou Jin. Cred că se întâmplă ceva cu tatăl tau. 
Roagă-te pentru el. 

Shen ingenunche în fata scaunului gol, aflat acum în colțul casei lui Zhou 
Jin, şi-şi odihni capul de perna din material. 

— Ganxie ni pentru baba al meu, Li Quan. Sunt foarte mândru de el. 

— E mândru de mine? sopti Quan. 

— Aşa şi trebuie să fie, spuse Jadorel. Şi alții sunt. 

Quan îşi întinse mâna ca să-l mângâie pe Shen dar, la fel ca mai-nainte, 
mâna îi trecu prin creștetul acestuia. În acest răstimp, simţi starea sufletească 
a băiatului, o căldare de spaimă aşezată pe un fundament de pace. 

— E îngrijorat. 

— Da, dar crede cu putere în ceea ce l-au învățat părinții săi. Crede că 
mâna Regelui poate atinge cel mai îndepărtat cătun al acestei lumi. Nicio 
îngrijorare nu poate rezista în fata unei asemenea credințe. 

— Sunt mort? Eşti sigur? E ca şi cum... aş fi viu. Dar cu mult mai bine! 

— Ai ieşit din Lumea Umbrelor la fel cum iese un om dintr-o încăpere. 
Acum te afli în faţa uşii celeilalte lumi, cea pe care noi o numim „lumea 
reală”. Lumea Umbrelor este la fel de reală, dar atât de palidă, de cenusie şi 
de vagă, ruptă de viata pulsând din restul universului lui Elion. Cei aflaţi în 
Lumea Umbrelor nu simt tot ce se află dincolo de ei. Şi totuşi ce ce se află 
acolo, dincolo de această lume, e aproape totul. 

— Aş vrea să rămân cu ei. 

— Nu, nu vrei, pentru că ştii că nu aceasta este dorința Regelui cu privire 
la tine sau la ei. 

— Da. Dar îmi pot lua rămas bun? 

Jadorel încuviinţă din cap. Quan îngenunche alături de Ming. De vreme 
ce nu-şi putea odihni mâinile deasupra creştetului ei, şi le tinu înăuntrul 
acestuia, minunându-se de această capacitate. 

— Rămâi cu bine, Minghua. Mulţumesc, preaiubito, pentru că ai ţinut 
jumătatea ta de cer la înălțime... şi o atât de mare parte din cerul meu. 
Vino degrabă. 

Păşi spre Shen, trecându-şi mâna prin trupul băiatului şi atingându-i 
inima. 

~ La revedere, Shen. Ai grijă de mama ta. Tatăl tău, Li Quan, este şi el 
foarte mândru de tine, Ai fost gata să mori pentru Zhu Yesu. Acum trăieşte 
pentru E]. S-ar putea ca asta să fie mai greu. Vino degrabă. Dar nu foarte 
degrabă. Mă voi ruga pentru tine, unicul meu fiu. 

Quan îşi întoarse privirea spre Jadorel. 

— Mă voi mai putea ruga pentru el, nu? 

~ Sigur, răspunse Jadorel, privindu-l de parcă nu ar fi înţeles rostul 

întrebării. Ai vorbit cu Regele când erai pe pământ, cu atât mai mult vei 
vorbi când vei fi în fara Sa. Însă acum zăboveşti prea mult pe drumul dintre 
lumi. Este timpul ca Li Quan să vină acasă, în locul unde nu a mai fost 
niciodată, dar unde a tânjit dintotdeauna să ajungă. 
, Quan se îndepărtă de Ming şi Shen, apoi se întoarse, urmându-l pe Jadorel. 
Incepura să urce, ca şi când ar fi păşit pe treptele unei scări nevăzute. 
Următorul lucru conştientizat de Quan fu că Jadorel îl ridică pe braţele sale 
masive, purtându-l fără să depună cel mai mic efort, ca şi când greutatea sa 
ar fi fost neglijabilă. 

— Îmi pare rău că nu pot umbla mai bine, spuse Quan. 

— Nu te scuza, replică Jadorel. E prima oară cînd ai trecut prin moarte. 

Quan zări îndată o mulțime de creaturi ce păreau să urce şi ele treptele 
pe care mulți luptători asemeni lui Jadorel le urcau şi le coborau. Deodată, 
auzi urlete de afară şi văzu nişte monștrii zburători ce sfârtecau aerul si 
se trânteau cu toată puterea de barierele nevăzute ale pasajului, lăsând în 
urma lor la locul impactului o substanță uşor mucilaginoasă. Quan nu simţi 
nicio urmă de teamă, era mai degrabă fascinat. Monştrii se asemănau foarte 
mult cu Jadorel, dar feţele le erau contorsionate, iar comportamentul bestial 
îi făcea să pară mai degrabă animale decât făpturi inteligente. Însă Quan 
întrezări inteligența în privirile lor, o reminiscență palidă a ceva ce fusese 
cândva, o inteligenţă care o depășea de departe pe a sa. 

— Toţi aceştia erau acolo şi până acum, nu-i asa? 

Quan văzu durerea din privirea lui Jadorel. Luptătorul spuse: 

— M-am luptat cu ei de dragul Regelui şi... al tău. 

Trecură prin lumea intermediară şi se apropiară de ceea ce părea a fi un 
portal, cu o grămadă de feţe îndreptate spre ei. Quan auzi o mulţime de voci, 
dintre care unele vorbeau în chineză, altele în engleză şi cel puţin în vreo alte 
zece limbi pe care nu fu în stare să le recunoască. 

— Vine! strigă cineva din altă parte. Soseşte Li Quan, iar Jadorel îl poartă 
în braţe! 

Continuară să meargă, traversând un fel de film transparent, ca şi când ar 
fi străpuns un sac amniotic, păşind de-a dreptul într-o altă lume. Li Quan se 
simțea de parcă toată viata sa ar fi zăcut în durerile facerii şi abia acum s-ar 
fi născut cu adevărat. 

Luni dimineața, Ben se găsea întins în patul său din hotelul Zuanshi din 
Pushan, pe jumătate adormit. Telefonul care sună asurzitor îl trezi de-a 
binelea. Bâjbâi după receptor. 

— Ben? 

— Johnny? Acum e rândul tău să mă trezeşti din somn? Nu ştii că fiul 
rătăcitor al firmei Getz ajunge acasă peste câteva zile? 

~ Tocmai am primit un telefon de la persoana de contact din Shanghai 
— cel care obținea informaţiile de la sursa sa din închisoare. 

— Aşa. Şi? 

— Nu ştiu cum să-ţi spun, Ben, şi sper că nu e vorba de o informatie falsă. 
Nu putem ști cu certitudine. 

— Ce să ştiţi cu certitudine? 

— E vorba de Li Quan. Mi-a spus că... e mort. 


445 


In sfârşit acasă 


‘APITOLUL 5 | 


L, FEL CUM FUSESE CÂNDVA născut din căldura intimă a 
pântecului în lumea plină de confuzie rece, de zgomote asurzitoare şi de 
lumini artificiale orbitoare, Li Quan fusese slobozit de această dată de pe 
nişte meleaguri chinuite de spasme şi umbre într-un tărâm senin, învăluit 
într-o blândă şi caldă adiere şi scăldat într-o lumină naturală. Primul său 
impuls fu să-şi spună: 

— În sfârşit, iată adevărata lume! 

Lumina strălucitoare, dar totuşi blândă îi permise să distingă feţele celor 
prezenţi. O descoperi pe Han Meizhen, pe care mama sa obişnuia s-o 
numească Sora a treia. Auzi un râs cunoscut, apoi se întoarse şi-l văzu pe 
vărul său Li Qiang, cu care se jucase adesea înainte ca acesta să moară în 
mod misterios pe când aveau doar zece ani. Arăta oarecum schimbat, dar 
ochii, ochii îi erau aceiaşi, iar amintirea tuturor lucrurilor pe care le făcuseră 
împreună îl copleşi pe dată pe Quan. Qiang îl apucă de mână. Palma acestuia 
era atât de caldă, de materială, de umană chiar. Quan se aşteptase să găsească 
raiul plin de suflete dezbrăcate de trup, plutind printre nori. Zâmbi cu toată 
fata. Ceea ce exista aici era cu mult mai bine! 

Isi întoarse capul şi zări o femeie cu cel mai larg zâmbet din câte văzuse 
vreodată, un zâmbet ce părea să-i ajungă până la urechi, plin de o nemărginită 
încântare. Îngheţă la vederea ei. O auzi chicotind, apoi văzu lacrimi de 

fericire revărsându-i-se din ochii migdalati. 

— Draga mea mamă! 

— Scumpul meu fiu! 

Se îmbrățişară. Deşi adesea îl strânsese mama sa în brațe, parcă niciuna 
din acele îmbrățişări nu i se păruse lui Quan atât de lungă ca aceasta. Sau să 
fi fost oare de vină acea cupă adâncă plină cu amintiri dragi şi rugăciuni pe 
care a percepea înăuntrul ei şi despre care nu şi-ar fi putut imagina niciodată 
că poate fi transmisă printr-o simplă îmbrățişare? 

— Am atâtea să-ţi povestesc, Mamă. Pentru început, despre o femeie care 
te-a văzut în visele ei. 

— Lin Chaoxing, soția lui Lin Shan, şeful poliţiei? Zâmbi când observă 
surprinderea de pe fata lui Quan. Am ales câteva locuri speciale pe care sunt 
sigură că fiul meu le va îndrăgi! 

Trecând prin mulțimea celor care-l felicitau și-l loveau prieteneşte pe spate, 
Quan se bucura de multe întâlniri neaşteptate, dar se opri când descoperi 
înaintea sa trei bărbați care stăteau împreună. Pe cel dintâi, care era şi cel 
mai înalt, nu-l recunoscu, deşi simţi că ar fi trebuit să-l recunoască. Bărbatul 
păşi înainte, îşi întinse braţele şi-şi puse mâinile peste capul lui Quan. 

In momentul când acesta îl atinse, Quan ştiu totul. 

— Li Manchu? Onorabilul meu străbunic. 

— Nu mă onora pe mine. Dar, te rog, îmbrățişează-mă! 

După ce se strânseră în braţe, cel de-al doilea, pe care Quan nu-l mai 
văzuse de pe vremea când era doar un băiețel, păşi la rândul său înainte şi-i 
puse, de asemenea, mâinile pe creştet. 

— Li Wen. Sunt onorat să vă reîntâlnesc, bunicule. $i se îmbrățişară. 

Dar pe cel de-al treilea nu l-ar fi putut confunda cu nimeni altul. Ochii lui 
străluceau chiar mai intens decât o făcuseră pe pământ, ochi pe care Quan 
îi văzuse ultima oară ascunși îndărătul unei măşti a morţii. Ochii arzători şi 
plini de viață ai tatălui său. Dar zâmbetul lui era acum mult mai larg, mult 
mai asemănător cu al mamei sale, iar dinţii îi erau albi şi desăvârşiţi. 

— Li Quan, spuse el, cu ochii umezi. Bine-ai venit, fiul meu. Se strânseră în 
braţe şi rămaseră astfel, plângând amândoi îmbrăţişaţi. Plangeau cu suspine, 
fiecare sorbind povara celuilalt. 

— Mi-e atât de ruşine, tată, şopti Quan. Aştept de atâta vreme să-ţi spun 
că-mi pare rău. 

— Te-am auzit spunând-o de nenumărate ori. Dar şi o singură dată ar fi 
fost de-ajuns. Te-am urmărit, Li Quan. Tatăl tău este foarte mândru de tine. 
Ruşinea ta va fi spălată pentru totdeauna, de-ndată ce vechile tale haine vor 
fi schimbate cu altele noi. 

Până atunci Quan uitase că hainele de pe el erau în continuare intinate cu 
mizeria şi sângele din cealaltă lume. 

— Avem multe de povestit, spuse Li Tong. Sunt multe lucruri pe care 

doresc să ți le arăt. Dar mai întâi, noi trei am primit deosebita onoare de a te 
conduce înaintea Lui, a Regelui din Charis. 

Li Tong arătă spre un loc minunat. Quan nu-l observase până-n acel 
moment, având toată atenția îndreptată asupra oamenilor. Acum deveni 
conştient de grădini, de peisaj şi de clădirile magnifice ce străjuiau orizontul. 
Cei patru bărbaţi păşiră împreună spre palat. Sau să fi fost oare un templu? 

— Inaintea ta se întinde calea ce duce la tron. Noi te vom conduce până în 
curţile exterioare. Apoi, tu şi Jadorel veți păşi mai departe. Ne întâlnim la 
ospăț. 

Quan îşi privi tatăl, bunicul şi străbunicul şi văzu cum toți trei îşi plecară 
fruntile în același timp. Alături de Jadorel, Quan păși pe dalele de marmură 
ce duceau spre marele palat. Apoi se întoarse deodată spre insotitorul său. 

— Tu ai fost cel de la cutremur, nu-i aşa? Omul care m-a ajutat, care mi-a 
plătit şcoala. Tu erai. 

Colţurile gurii lui Jadorel se înălțară vizibil, pregătindu-se să zâmbească, 
parcă pe neaşteptate. 

— Vorbim mai târziu despre acele vremuri, rosti el. Şi eu am câteva 
povestioare să-ţi spun, lucruri la care vei privi în urmă cu mirare. 

Uşile din lemn ce dădeau spre palat păreau să aibă pe la vreo zece metri 
înălţime. Un uşier impunător, mai înalt chiar decât Jadorel, îl privi pe Quan 
şi încuviință din cap. Se dădu la o parte, în timp ce uşile masive alunecară în 
lături. În acea secundă, Quan zări la capătul sălii pe Cel Care şedea pe tron 
şi se aruncă în genunchi. La fel şi Jadorel. 

— Intraţi, robi buni şi credincioşi! Vocea răsună plină de autoritate şi putere, 
dar şi de încântare. 

Se ridicară, iar Jadorel îl împinse pe Li Quan înaintea sa. 

— Tu trebuie s-o iei înainte. Tu eşti cel programat astăzi. Cât despre mine, 
te voi urma îndeaproape, chiar în spatele tău, poate putin mai la stânga. 

Quan privi cu ochi mari covorul lung şi roşu ca sângele, ce avea de-o 

margine şi de alta câte-o fâşie de mai bine de un metru din aur curat. 
La fiecare şase metri, o coroană de spini fesut& cu fir de aur părea să iasă 
aievea din covor şi totuşi aceştia nu-i răneau tălpile. Quan merse înainte, în 
timp ce Jadorel îi reflecta fiecare mişcare ca o oglindă, păşind în urma lui, la 
stânga, pe covor, cu un respect plin de sfințenie. 

În timp ce păşea astfel, Quan realiză pentru prima oară că mâna sa 
dreaptă era în continuare încătuşată. Ciudat, nu simtise până acum greutatea 
cătuşelor, şi, prin urmare, nu se simtise incomodat de ele. Dar acum că 
devenise conştient de prezenţa lor, le scutură aproape involuntar, apoi isi 
privi cămaşa albastră, pantalonii uzati şi pantofii distruși. Se simţi stânjenit. 
Isi dorea să fi putut face o baie măcar şi să se fi schimbat de haine înainte. 

Apropiindu-se mai mult de tron, văzu că acesta era foarte frumos, dar 
nici pe departe atât de imens sau de regesc pe cât îşi imaginase el înainte. 

Era un scaun, evident făcut de mâna unui mare meşter tâmplar. De fapt, 
îi amintea tare mult de scaunul cu spătar înalt făcut de bunicul său, care 
se aflase neocupat lângă masa lor în toţi acei ani şi care acum se afla tot 
neocupat în casa lui Zhou Jin. 

În timp ce Quan pasi pe covor, o multime tot mai mare de oameni se 
strangea de-o parte si de alta. Multi erau chinezi, dar printre ei se aflau fete 
de toate culorile. Pe unii chiar îi recunoscu. Zhang On, un vechi prieten al 
tatălui său. Han Ho, care se întorsese la Zhu Yesu în atelierul de lăcătuşărie, 
rugându-se împreună cu Li Quan şi Zhou Jin. Han Ho rosti spre Quan: 

— Xiexie. 

Zâmbetul lui însă ascundea toată multumirea de care avea nevoie Quan. 

Apoi Quan descoperi o față curată şi zâmbitoare, pe care ultima oară o 
văzuse într-o celulă din închisoare. 

— Fu Liko! exclamă el, se pare că destul de tare, din moment ce toți ceilalți 
izbucniră în râs. Îşi întinse degetele şi atinse fruntea tânărului. Aici era rana 
aceea? 

— Cred că da. Dar... Fu Liko îşi atinse faţa cu degetele şi zâmbi. Nu sunt 
prea sigur! 

Quan îşi întoarse privirea înapoi spre drumul acoperit de covorul cel roşu. 
Cam la vreo douăzeci de metri de tron văzu că, sub cărămizile din sticlă 
maronie, se întindeau toate continentele pământului, desfăşurate precum un 
covor, poate pentru ca fiecare eveniment să fie văzut mai bine. Nimic nu 
scăpa atenţiei Cerului. 

Când Li Quan ajunse la zece metri depărtare de tron, Cel Ce şedea pe 
acesta sări în picioare precum un leu impunător şi coborî treptele, alergând 
în întâmpinarea lui. Copleşit de emoție, Quan se prăbuşi în genunchi în 
faţa Leului. Simti cătuşele desprinzându-i-se de la încheietură şi căzând cu 
zgomot pe jos, la picioarele Regelui. Văzu că, în momentul când metalul 
atinse podeaua, acesta nu mai era de un cenușiu murdar. Fusese preschimbat 
în aur curat. 

Li Quan trase adânc aer în piept, inspirând cu nesat parfumul ametitor 
al Regelui si cuibarindu-si capul in barba Lui ca in coama unui veritabil 
leu. Când Regele îşi întinse mâinile spre el să-i cuprindă fata, Quan Îi văzu 
desluşit urmele rănilor. Regele Îşi trecu mâna peste vechile cicatrici de pe 
urechea şi gâtul lui Quan. În secunda în care cicatricile Lui le atingeau pe ale 
sale, le simţea dispărând. Urmele acelor răni păreau să se topească ca prin 
farmec, absorbite parcă de mâinile Regelui. Ca urmare, lui Quan i se păru că 
rănile Regelui deveniseră mai mari. 

Apoi Regele atinse părul năclăit de sânge uscat de la tâmpla stângă a lui 
Quan. Acesta simţi o substanţă ca un lichid dens pătrunzând în capul său. 
Desi nici atunci când îl atinsese Jadorel nu simtise nici urmă de durere, abia 
acum se simți vindecat în întregime. Acum percepea ceva mai mult decât 

simpla absenţă a durerii: prezenţa unei vitalitati intense. 

După ce-l strânse din nou în brațe, Regele strecură ceva în palma lui Quan. 
Un obiect greu. O coroană? Sigur nu pentru Li Quan, care-şi tratase cu atâta 
dispreţ tatăl. Cu siguranță nu pentru Li Quan, a cărui ruşine fusese confesată 
în liniştea grea a multor nopți. 

Îi întinse coroana Regelui. 

— Nu sunt vrednic să port coroana Ta, şopti el. 

— Ceea ce spui tu este pe jumătate adevărat. Dar cei care-şi recunosc 
nevrednicia şi Imi recunosc vrednicia, crezând în ea, pe aceia Eu îi consider 
vrednici. Eu sunt Cel Care hotărăsc, nu? Iar Eu spun acum că Li Quan va 
purta coroana pe care am facut-o pentru el! 

Regele îi puse coroana pe crestet. Quan o simţi odihnindu-i-se grea pe 
frunte gi suspina, plin de o bucurie negrăită. 

— Îmi cer iertare că sunt atât de murdar. Îmi pare rău că nu m-am putut 
curăța mai întâi. 

Regele Îşi apropie buzele de urechea lui Quan şi şopti: „No problema.” 

Quan ÎI privi spre a vedea dacă era în regulă să râdă si când Îi văzu pe Yesu 
zâmbind, îşi dădu şi el drumul. Regele râse îndelung împreună cu Quan si 
toţi cei prezenți zâmbiră, întrebându-se care era gluma tainică pe care cei 
doi o împărtăşeau. 

— Cât despre curățitul tău, spuse Regele, sarcina asta Îmi revine Mie. 
Charisul nu este al celor care s-au curăţit cu propriile lor mâini, ci al celor 
care au fost curatiti de Mine. 

Quan privi mâinile Regelui şi descoperi de această dată nu numai 
cicatricile, ci şi faptul că palmele Lui erau aspre şi atât de întinate, încât 
părea că murdăria care se adunase pe ele nu-ar fi pituto spăla nici zece mii 
de ape. 

— Eu te-am curățit. O voi mai face odată, pentru ultima oară. Apoi nu va 
mai fi nevoie. Am un nume nou pentru tine, pe care nu-l va şti nimeni — doar 
tu şi cu Mine. I-l şopti lui Li Quan la ureche. Ochii lui Quan se luminară. 
Vei domni alături de Mine — peste o ţară pe care ţi-o voi rândui Eu. 

Dar despre aceste lucruri vom vorbi mai târziu. Acum avem alte priorități. 
Jadorel ţi-a adus haina. 

Quan se întoarse şi-l privi pe înger, care stătea semet, cu o haină albă 
în mâini. Făptura înaltă privea cu o mirare tăcută, de parcă nu reuşea să 
priceapă atâta familiaritate plină de dragoste, atâta intimitate afişată de Rege 
în relaţia cu acest om simplu. 

Regele îl ridică pe Quan în picioare. Acum se priveau faţă în faţă. Se lăsă 
o tăcere desăvârşită. Quan simţi aşteptarea marii adunări a martorilor din 
jurul său. 

Deodată Regele îl ridică de la pământ şi îl ţinu astfel suspendat în aer, 
rostind cu o voce tunătoare care nu străpunse urechile lui Quan, dar care, 

acesta era sigur, fusese auzită la milioane de ani lumină depărtare. 

— Bine, rob bun gi credincios! Vocea Lui părea răgetul unui leu, în timp ce 
răsuflarea Sa dulce şi caldă mângâie faţa lui Quan. Ai fost cândva Li Quan 
din Hangzhou. Acum eşti Li Quan din Charis, marea cetate, capitala ţării 
veşnice fără hotar. Ai fost credincios în puţine lucruri, te voi pune peste 
multe lucruri. Intră în bucuria Domnului tău! 

În timp ce Quan încerca să înțeleagă toate implicaţiile cuvintelor Regelui, 
cei de față izbucniră în aplauze furtunoase. Dar îi trebui câteva secunde 
să-şi dea seama că era vorba de ropote de aplauze. Acum vedea mulțimea 
intrând valuri-valuri prin uşile laterale ale paiatului. Gardienii se dădeau la 
o parte, permițându-le această îndrăzneală, această încălcare a protocolului 
de la palat, de vreme ce ei erau înşişi copiii Regelui. Se apropiară cu toții 
grăbiţi de Quan şi de Rege, alergând peste covorul roşu de care nici chiar 
îngerii nu îndrăzneau să se atingă. 

Quan isi văzu străbunicul, bunicul şi tatăl oprindu-se și aplaudându-l 
împreună, alături de cei ce se aflau în primele rânduri ale norului de martori 
si care puteau mărturisi cu toții o viaţă trăită frumos. ÎI văzu pe Jadorel, care 
stătea la dreapta Regelui şi aplauda gi el uşor, făcând intenţionat o larmă 
asurzitoare. 

Şi chiar atunci sub ochii lui se petrecu un lucru remarcabil, ceva ce nu şi- 
ar fi putut închipui vreodată. Li Quan Îl văzu pe Însuşi Regele aplaudând. 
Sunetul era atât de pătrunzător că-l făcu să dea înapoi. Era un sunet mai 
presus de tot ceea ce auzise în toată viaţa sa, sunetul pentru care păreau să 
fi fost create urechile sale şi pentru care fusese acordat auzul său. Li Quan 
din Hangzhou, umilul ajutor de lăcătuş, nu auzise niciodată până în acest 
moment sublimele aplauze ale Cerului. 


Ben o finu în braţe pe Ming până aceasta se prabusi în genunchi plângând. 
Şedea pe patul lui Shen, alături de copilul care se trezise de mai puţin de 
două minute. Auzind cuvintele lui Ben Fielding despre tatăl său, expresia de 
pe fata lui Li Shen se schimbă pe rând de la confuzie la neîncredere, apoi la 
o tentativă de stoicism, Acum însă, o teamă uşoară, dar tot mai pătrunzătoare 
se întinse peste faţa lui, precum o maree care se târăşte hulpavă peste nisipul 
neatins al litoralului. Tremura, cu fata grăsuță schimonosindu-i-se, apoi 
vocea lui subțire, de copil, lăsă să-i scape un țipăt cutremurător. 

ZI 


APILTOLUL 59 


MULȚIME DE VOCI se uniră într-un singur vuiet de încântare. 
O intimitate fără asemănare unea această mulțime, o apropiere cum Li Quan 
nu cunoscuse niciodată în mijlocul unei adunări atât de mari de oameni, deşi 
parcă trăise mici frânturi ale acesteia în adunarea din casa de rugăciune. 
Auzea toate aceste voci care glăsuiau fiecare pe limba ei şi se veselea din toată 
inima de caracteristicile fiecărei limbi în parte. Auzi chiar câteva dialecte ale 
limbii chineze, swahili, norvegiană, limbi ale aborigenilor, hmong, tagalog, 
persană, greacă, ebraică, arabă. Ciudat, le recunoștea pe toate pe nume şi, 
auzindu-le pe fiecare în parte, vizualiza parcă aievea trăsăturile fiecărei 
culturi, chiar şi a acelora cu care nu fusese niciodată familiarizat. Oameni 
din toate popoarele, triburile, națiunile şi vorbitori ai fiecărei limbi erau aici, 
trăind laolaltă, sub acelaşi stindard, sub un singur Rege. 

Uneori, fără niciun avertisment, mulțimea se întorcea spre tron şi începea 
să cânte. Talazurile puterii ce luau naştere în aceste momente îl copleşiră la 
început pe Quan, dar acum începea şi el să înveţe să se lase prins de valurile 
închinării, urcând pe acestea şi ajungând tot mai aproape de Cel Ce şedea 
pe tron. 

Când se încheie una dintre cântări, Regele cobori de pe tron şi i se alătură lui 
Li Quan. Îşi petrecu brațul pe după acesta, apoi păşiră unul lângă celălalt. 

— Ce crezi despre noua ta casă? Am făcut-o pentru tine. Sunt anumite 

porțiuni din ea la care construiesc încă, folosind materialele de construcție 
pe care Mi le trimit copiii Mei de pe pământ. Sigur, va fi un loc cu mult 
mai minunat când o voi repune pe pământul cel nou. Dar chiar şi acum sunt 
multe lucruri pe care doresc să ti le prezint, Li Quan. De fapt, mai multe 
decât ai putea vedea vreodată! 

Quan îşi plimbă privirea de-a lungul orizontului, copleșit de multitudinea 
de culori pe care nu le mai văzuse niciodată, sau, chiar dacă le văzuse, ochii 
săi fuseseră incapabili să distingă subtilitatile nuantelor. Oftă, uimit de tot 
ceea ce vedea, atât de fascinat de toate, încât nici nu se auzi oftând. Nu mai 
fusese niciodată atât de copleşit de ceva, atât de pierdut de propriul eu, atât 
de cufundat în încântare. Puritatea aerului din cer îi umplea plămânii. Văzu 
cai şi căprioare, câini și pisicute, iepuri şi veverite, bursuci şi arici. Până 
acum nu se gândise niciodată că animalele ar putea sărbători şi ele pline de 
bucurie, dar exact asta era impresia pe care i-o făceau când le vedea pe toate 
alergând şi săltând voioase, jucându-se unele cu altele şi cu oamenii. Văzu 
copaci sub ale căror frunze găseai lumină în loc de umbră. Unii dintre ei erau 
incarcati de citrice, pe care trecătorii le culegeau şi le savurau în plimbările 
lor. 

Li Quan îşi aminti de locul său preferat de pescuit şi de dealul pe care-l 
escalada cu atâta plăcere, de pajiştea unde ieşise la picnic cu Ming în timpul 
lunii lor de miere. Îşi aduse aminte de cele mai frumoase locuri din cealaltă 
lume şi realiză că toate acestea nu fuseseră decât frânturi ale splendorii 
copleșitoare de aici. 

În comparaţie cu ce avea acum, lumea din care venise nu era decât un 
sărman tărâm al umbrelor, lipsit de culoare şi limitat la două dimensiuni. 
Acest loc era plin de prospețime, captivant, explodând de atâta culoare şi 
splendoare. Nu doar văzul şi auzul îi erau atinse, dar şi mirosul şi gustul. 
Fiecare coamă de deal, fiecare munte, fiecare cădere de ape, fiecare animal 
ce zburda prin ierburi înalte păreau să-l îndemne necontenit să li se alăture, 
să iasă din anonimatul său şi să pătrundă în acest minunat întreg. Tot acest 
univers era ca un izvor cu apă rece într-o după-amiază fierbinte de august. 
Lumina îl ademenea mereu să vină, să se alăture marii aventuri, 

— Ştiu despre ce este vorba, spuse Quan. 

— Spune-Mi, rosti Tâmplarul. 

— Materia e cea care aruncă toate acele umbre în cealaltă lume. Cercurile 
de acolo sunt doar copii palide ale sferelor de aici. Pătratele sunt copii ale 
cuburilor de aici. Triunghiurile de acolo — ale piramidelor de aici. Pământul 
nu este decât o construcție plană. Aici... ei bine, interiorul este mai mare 
decât ceea ce se vede din afară, nu-i asa? Câte dimensiuni sunt de fapt? 

— Mult mai multe decât ai apucat să vezi până acum, spuse Regele râzând. 

— Acesta este Locul care defineşte şi conferă sens tuturor spațiilor, zise Li 
Quan. Niciodată nu mi-am imaginat că va fi astfel. 

— E cam acelaşi lucru, începu Regele, cum este cu copilul nenăscut care 
nu-şi poate imagina minunăţiile ce se găsesc dincolo de pântecul în care e 
ascuns, singura lume pe care a apucat s-o cunoască. 

Apucă mâna lui Quan în mâinile Sale. Quan simţi asperitäțile şi intensitatea 
urmelor adânci lăsate de cuie. 

Privi acele mâini. Erau mâinile Tâmplarului care tăiase lemnul şi făcuse 
toate lucrurile, inclusiv universuri, îngeri şi oameni. Aceleaşi mâini, se 
minună Li Quan, care purtaseră o cruce din bârne grele de lemn pe un deal 
golaş şi părăsit. Aceleaşi mâini si picioare care fuseseră cândva străpunse de 
cuie pe acea cruce din Lumea Umbrelor, în cel mai groaznic ceas al timpului 
măsurat de ceasornice. Groaznic şi minunat totodată, pentru că era tocmai 
Rana care vindecase toate celelalte răni. Mâinile şi picioarele singurului 
om nevinovat şi fără de păcat, care fuseseră rănite pentru vecie pentru ca 
oamenii păcătoşi să nu mai fie nevoiți să poarte rănile pe care ei în schimb 
le meritau cu prisosinté. Văzu toată durerea în acele mâini. Era o durere ce 
scruta timpul — uşa. spre plăcerea eternă. Quan rămase fără cuvinte. 

Ce răspuns ar fi fost potrivit? 

— Am făcut-o pentru tine, spuse Regele. Şi aş face-o din nou. Dar sunt 
recunoscător că nu mai e nevoie. S-a terminat. Plata a fost întregită. Tot ce 
mai rămâne, înainte să poată începe marea aventură, e să întorc pe dos lumea 
căzută şi să o transform în acea lume pe care am plănuit-o de mult. 

Quan arătă spre Lumea Umbrelor. 

— Odată ajuns aici, nimeni nu ar mai suporta să se întoarcă vreodată 
acolo. 

— Cel Ce pleacă din acest loc pentru a merge acolo, o face doar pentru a 
duce la îndeplinire o misiune critică, spuse Regele. Şi doar dacă nu există 
nicio altă modalitate de a o duce la îndeplinire. 

— Aş vrea să mă pierd în Tine şi în această lume a Ta, precum un strop de 
apă în fluviul măreț ce se transformă într-o uriaşă cascadă. 

— Aşa va fi. Toată viata ta ai tânjit după o persoană şi după un loc anume. 
Eu sunt Persoana. Acesta este locul. Te vei pierde în Mine şi în această lume 
şi, pierzându-te astfel, pentru prima oară te vei găsi cu adevărat. 

— Mă simt de parcă aş bea direct din Izvorul Fluviului. Asta înseamnă oare 
că nu voi mai înseta niciodată de acum înainte? 

— Vei avea parte de cea mai dulce dintre dorinţe si aceasta îţi va fi îndeplinită, 
iar şi iar. Charisul nu înseamnă nicidecum lipsa dorințelor, ci împlinirea 
lor. Raiul nu înseamnă să nu mai ai mâncărimi, ci să le poți scărpina ori 
de câte ori ai nevoie. Cât despre locuinţă, cred că eşti de acord cu mine că 

în cealaltă lume! 

Quan râse cu poftă de gluma făcută, iar Regele râse împreună cu el. 

— Când îţi doreai o casă mare în lume, spuse Regele, de fapt, tânjeai după 
casa Mea. Doar că nu o ştiai. Copiii Mei de acolo nu prea se pricep să 
viseze, să ştii. Visele lor sunt prea mici. La fel cum făcea și Ben Fielding 
cândva, își fixează privirile la un nivel mult prea coborât. Aleg să se joace în 
noroi într-o zi rece și ploioasă, când ceea ce le ofer Eu este o pajiște senină 
sub razele calde ale soarelui, pâraie care susură, cu apă rece şi proaspătă, 
munți falnici şi lacuri imense, zări albastre care-şi întind mantaua în fata 
stelelor, deschizând poarta spre nenumăratele lumi dincolo de ele. Fiii lui 
Adam încearcă din răsputeri să se declare mulțumiți cu prea putin — iar asta-i 
împiedică să poată fi cu adevărat satisfacuti. 

— Ben Fielding a fost schimbat, nu-i aşa? 

— Da. Eu l-am schimbat. Li Quan va avea un loc de cinste din care va putea 
vedea cât de departe se va ajunge cu schimbările. 

Noul venit simţi născându-se în el mii de întrebări şi o putere fără precedent 
de a le formula în cuvinte. Simti că, în momentul în care va rosti prima 
întrebare, nu se va mai putea opri. 

Regele zâmbi şi-Şi ridică mâna. 

— Ai multe de învăţat — şi vei savura fiecare moment din acest proces. 
Acum eşti înăuntru — şi vei intra tot mai adânc, ajungând în locuri unde 
universul tău se va extinde tot mai mult. Dar toate astea îţi stau încă înainte. 
Acum a sosit timpul să te spăl în apă caldă, să te îmbrac în haina ta cea nouă 
şi să te pregătesc pentru ospăț. 

— Ospat? 

— Am pregătit o petrecere în onoarea credinciosului Meu slujitor, Li 
Quan. 

Quan fl privea stupefiat. 

—O, da. Avem mii de invitaţi — toţi cei care au influenţat în vreun fel viata 
ta sau a căror viata a fost atinsă de tine pentru veşnicie. Pe unii nu-i cunoşti 
încă; iar pe mulți i-ai uitat. Dar Eu nu uit cu niciun chip. Mama şi bunica ta 
au insistat să pregătească masa. Am fost suficient de inspirat să nu mă pun în 
calea lor! Râse cu poftă, iar râsul Său părea atât de palpabil de parcă ar fi fost 
o prezență aievea, înălțându-l pe Quan. Să nu le spui că ţi-am spus, dar au 
pregătit peste. Îți va plăcea gustul — râurile sunt limpezi, iar peştii delicioşi! 

— Peşti? 

— Dacă vrei, Li Quan, putem merge odată la pescuit împreună. Întotdeauna 
am fost fascinat de tâmplari şi de pescari. Iar după ce te-ai odihnit şi ai facut 
cunoştinţă cu noua ta casă, am multe de făcut pentru tine. Vom merge în 

marea sală a literaturii. Am acolo o carte pe care ai început s-o scrii cândva. 
Aş dori s-o termini. 

— O carte? 

— Da. Dar acum nu vei mai scrie cu săpun. Cartea pe care ai început-o în 
lumea întunericului a supraviețuit trecerii în această lume. Trebuie scris şi 
restul povestii şi multi sunt cei care o vor citi. Acum le poţi lua interviurile 
pe care le doreai martirilor Boxerilor. Şi mai sunt nenumărate subiecte 
fascinante pentru cărțile pe care le vei scrie în viitor. Acum vei putea scrie cu 
toată claritatea din care nu ai putut avea decât frânturi în Lumea Umbrelor. 
Acum vezi cu ochi clari şi plini de discernământ, revigorati de aerul curat 
al Charisului. Da, pentru tine am plănuit să scrii cărți, dar nu în lumea cea 
veche, ci în aceasta. Ceea ce vei scrie aici va aduce lumină şi cunoaştere 
~ fie şi tuturor celor care o vor citi. Iar Mie Îmi va face mare plăcere. Pe 
lângă aceasta, iti va fi de folos când va veni vremea să predai. 

— Să predau? 

— Charisul este un loc al învățăturii şi al descoperirilor, unde mintea 
însetează după pricepere şi după o cunoaştere mereu mai mare. Creaţia Mea 
tânjeşte să fie explorată. Vei învăța tot mai multe despre Mine şi lumea Mea. 
Sunt inepuizabil, să ştii. În cele din urmă îi vei învăţa pe alții. Se amuză de 
expresia stupefiată de pe faţa lui Quan. Da, este adevărat. În Universitatea 
din Charis am păstrat vacant un loc special pentru Profesor Li Quan! 


Ben se afla în casa lui Zhou Jin, luându-şi rămas bun de la ultimii vizitatori. 
Fusese o înmormântare care-ţi frângea inima şi totuşi triumfatoare. 

O femeie ce purta o tunică ştearsă şi o pereche de pantaloni cenușii diformi 
se ridică spre a-l saluta. Ochii îi erau strălucitori şi plini de viaţă, iar părul 
negru şi argintiu tuns drept, la nivelul urechilor. Zâmbetul ei cald îi aminti 
de cel al mamei sale. Faţa ei îi părea să strălucească, iar ochii îi erau ca 
nişte flăcări vii. Unde...? Sigur că da — o văzuse în acea primă duminică în 
biserică, în colțul din fata camerei. 

— Aceasta este Sun Fen, o prezentă Ming. 

— Îmi este familiar numele dumneavoastră, îi spuse Ben femeii. 

— Ti-au spus ce a făcut Yesu pentru Sun Fen? 

— Nu-mi amintesc exact. 

— Am fost oarbă, iar Yesu mi-a dat vederea. 

— Dumneata erai femeia cea oarbă? 

— Da. A făcut o mare minune. 

— Ai fost cu adevărat oarbă? Eşti sigură? Abia după ce rosti cuvintele, 
realiză cât de prosteşte sunau acestea. 

— Da. Când eşti orb timp de treizeci şi şase de ani, ajungi să fii foarte sigur 
de asta. Zâmbi şi privi spre Ming, a cărei mână mică se chinuia din răsputeri 
să înăbuşe un chicotit, apoi îşi reîntoarse privirea la Ben. 

— Dar cea mai mare minune este că inima mea era oarbă, iar acum poate 
vedea. Mă bucur nu atât pentru că văd, cât pentru că El mi-a scris numele 
în ceruri. Căci acolo Mirele meu spune că Îi voi vedea fata. Bărbatul care 
m-a cerut în căsătorie a renunțat la mine când am orbit. Nu am fost niciodată 
căsătorită, dar am un sof. 

Fen o privi din nou pe Ming, iar de această dată chicotiră împreună. 

— Pe Cel a Cărui îmbrățişare tânjesc să o simt, a Cărui față tânjesc să o văd. 
Şi faţa femeii strălucea din nou de-a dreptul. 

După ce se retrase şi ultimul invitat, Ben ieşi afară alături de Minghua. 

— Avionul meu pleacă mâine în zori. Trebuie să-mi fac bagajele şi să apuc 
câteva ore de somn înainte să pornesc spre Shanghai. 

— O să întorci la noi, Ben Fielding? 

— Sunt sigur de asta. 

— Cu afaceri? 

— Probabil. Dar mi-ar plăcea să pot veni să vă văd, pe tine şi pe Shen. 

— Poate că aduci şi pe soție şi pe fiice ale tale? 

— Mai vedem. Sper că da. M-am gândit chiar... să pornesc cu Wang 
Shaoming în satele din munți. 

Ming zâmbi. 

— Aceasta ar fi o chemare măreaţă. 

Îşi ridică privirea spre el. 

— Fost foarte drăguţ de la Ben Fielding că purtat de grijă soție şi fiu la 
prietenul lui. 

— Voi sunteţi cei care mi-afi purtat mie de grijă. Ben o privi în ochi, căutând 
cuvintele potrivite. Continuă să {ii partea ta de cer, Minghua. 

— Unul singur tine cer întreg. Şi până acum nu dat drumul la el. Se ridică 
pe vârfuri şi-l sărută pe obraz. 

— Mulţumesc, Ben Fielding, pentru că ai dat la mine piatră de jad. Te rog 
să îmbrăţişezi tare pe Pam Fielding, pe Kim şi pe Melissa din parte la Chan 
Minghua, soția lui Li Quan. 

Quan păşi alături de Jadorel, părăsind petrecerea de bun-venit, un 
eveniment atât de extraordinar, încât abia aştepta să se poată retrage în linişte 
spre a medita asupra fiecărui detaliu în parte. Se bucura de pildă pentru că 
reuşea să-şi amintească in mod surprinzător fiecare fata, nume sau detaliu pe 
care crezuse că-l uitase. Era ca şi când memoria de bază a creierului său ar 
fi fost multiplicată de o sută de ori, iar acum putea extrage orice informaţie 
ar fi dorit. 

— Trebuie să-mi iau rămas bun, îi spuse Jadorel. 

— Poftim? Dar de-abia te-ai întors din misiune. 

— Lucrarea ta din Lumea Umbrelor a ajuns la capăt. A mea încă nu. 

— O altă misiune, atât de curând? 

— Da. Un tânăr are nevoie de mine acum. 

— Cine? 

— Se numeşte Li Shen. 

— Shen? Te duci la Li Shen? 

- Îl voi sluji la fel de credincios cum l-am slujit pe tatăl său, Quan, pe bunicul 
lui, Tong, pe străbunicul lui, Wen, şi pe stră-străbunicul lui, Manchu. 

— Ai fost şi îngerul lor păzitor? 

— Da. 

— Dar Shen nu are deja îngerul lui? 

— Poate că este o persoană specială si de aceea Regele consideră că are 
nevoie de încă unul. 

— Eu... nu ştiu cum să-ţi mulțumesc. 

~ Credincioşia ta față de Elion este mulțumirea mea. Atunci când copiii 
de humă nu-l slujesc Lui, păzitorii fac nişte servicii pentru care nu li se va 
putea mulţumi niciodată. ` 

Îşi ridică sabia în aer, strigă ceva într-o limbă de neînțeles pentru Quan şi 
se făcu nevăzut. Câteva momente mai târziu, privind prin portal, Li Quan 
îl zări pe Jadorel făcându-şi apariția alături de Li Shen. Băiatul şedea de 
unul singur într-un colţ, cu Biblia tatălui său deschisă înaintea sa. Copia 
într-un caiet verset după verset din cartea Apocalipsei. Quan vedea desluşit 
cuvintele scrise de acesta: 


Pentru că pârâşul fraților noştri, care zi şi noapte îi pâra 
înaintea Dumnezeului nostru, a fost aruncat jos. Ei l-au biruit, 
prin sângele Mielului şi prin cuvântul mărturisirii lor, şi nu şi-au 
iubit viață chiar până la moarte. De aceea bucuraţi-vă, ceruri, şi 
voi care locuiti în ceruri! Vai de voi, pământ şi mare! Căci diavolul 
s-a pogorât la voi, cuprins de o mânie mare, fiindcă ştie că are 
puţină vreme. 

Quan simți mâna lui Li Tong pe umărul său. ‘ 

— Îl vom veghea aşa cum te-am vegheat şi pe tine. Şi ne vom ruga ca Regele 
să-Și primească toată slava şi în viața acestui Li. Moştenirea noastră este de 
mare pret, fiul meu. Nu suntem vrednici de ea, dar Regele Yesu este. 

Li Quan observă la trei metri de Shen o privelişte pe care n-o mai zărise 
până acum şi îşi tinu răsuflarea. Mai era cineva care-l urmărea pe Shen, 
Cineva aşezat în bătrânul scaun de lemn. Mâinile Lui purtau semnele cuielor. 
EI singur putea fi prezent în două lumi în acelaşi timp. 

Li Tong îl conduse pe Quan departe de portal. 

— Martirii se adună ori de câte ori un nou martir ajunge acasă. S-a şi 
organizat festivitatea de bun-venit. Vei întâlni bărbaţi, femei şi copii din 
multe natii. Este cel mai mare dintre onoruri. 

Quan îşi întoarse încă o dată privirea spre Li Shen, care se îndrepta acum 
spre un alt arbore de ginkgo, cu lanterna într-o mână şi cu Jadorel urmându-l 
îndeaproape. Băiatul frânse o crenguţă din copac şi începu să deseneze în 
țărână, la lumina lanternei. 

— Desenează peştele, remarcă Li Quan. 

— Poate că el va fi acela, spuse tatăl său. Nu contenim să ne-ntrebăm. 

— Ce anume? 

— Ultimul martir. Cel a cărui moarte va marca invadarea lumii întunericului 
de către Rege. Cel a cărui ieşire din Lumea Umbrelor va fi ultima anunțată 
în eternul regat al luminii. 

APITOLUL 59 


PR ESTE POVESTEA MEA, rosti Ben, în timp ce Doug îl 
privea cu ochi mari de pe canapeaua din sufrageria casei sale, nevenindu-i 
să creadă că avea parte de o asemenea vizită, ca să nu mai vorbim de 
cuvintele lui. 

— Asta da! 

— Numai atât ai de spus? 

— Cred că atât e de ajuns ca să cuprindă cam tot ce am de spus, zise Doug. 
Asta da! 

— Vorbele pe care le-ai rostit la ultima noastră discuție m-au făcut să mă 
simt vinovat că i-am întors spatele lui Cristos. Am avut resentimente fata de 
tine. Te rog să mă ierti. 

— Dumnezeu m-a iertat pe mine, Ben, şi ceea ce i-am făcut eu Lui este cu 
mult mai rău decât tot ce ai putea să-mi faci tu vreodată. Cine sunt eu să nu- 
ti ofer iertarea mea? 

— Ei bine, acesta-i primul motiv pentru care am dorit să te văd. Al doilea e 
că aş dori să te angajez din nou. 

— Glumeşti. 

— Cu plata întreagă pentru tot timpul în care ai lipsit — să tot fie vreo patru 
luni, cred, pentru că atât am lipsit şi eu din țară. 

— Spune-mi, este o glumă? 

— Ti se pare că am chef de glume? 


465 


RANDY ALCORN 


— Iar domnul Getz este de acord? 

— Mi-a dat mână liberă. Noi am greşit. Nu. Eu am greşit. Îmi slujeam mie 
când ar fi trebuit să-L slujesc pe Dumnezeu. Un vechi prieten mi-a adus 
aminte acest lucru. 

— Păi, acum lucrez undeva cu jumătate de normă, dar nu am reuşit î încă 
să-mi găsesc un loc de muncă potrivit, spuse Doug. Mă voi gândi serios la 
propunerea ta. Între timp, aş vrea să te invit la biserică. Pam este întotdeauna 
acolo, să ştii. $i Kim la fel. Pe Melissa n-am mai văzut-o de o vreme. 

Dar oricum, ce-ar fi să mă insotesti duminică? 


Strămoşii lui Li Quan îl prezentară fraţilor şi surorilor sale din Indonezia, 
Libia, Vietnam şi Iran. 

— Eu sunt Mehdi Dibaj. Bine-ai venit. 

Un bărbat negru cu un zâmbet luminos îl salută. 

— Benjamini Youhanna. Cândva ambasador al Sudanului, acum pensionat 
şi ajuns acasă! 

Trei bărbaţi albi se apropiară. 

— Eu sunt Graham Staines. Aceștia sunt fiii mei, Philip şi Timothy. 

Tatăl tău ne-a povesti multe despre tine. 

Altul păşi în față. 

— Eu sunt Juan Coy. Cândva din Columbia. Acum din Charis! 

Quan ar fi vrut să stea puţin la taclale cu fiecare dintre martirii pe care-i 
întâlnea, însă Li Tong îl apucă pătimaş de brat. 

— Acum e timpul să-i întâlneşti doar, îi vei putea căuta mai târziu pe fiecare 
în parte. Doresc să-ți prezint cinci buni prieteni de-ai mei, care au ajuns în 
Charis nu la mult timp după mine. 

Quan îi privi pe cei cinci bărbați, dintre care unul părea să-i amintească 
de Ben. 

— Aceştia sunt frații mei, spuse Li Tong: Nate, Pete, Ed, Roger şi Jim. 

— Suntem onorati să-l întâlnim pe Li Quan, spuse unul dintre ei. Ai părăsit 
ceea ce nu puteai păstra pentru a câştiga ceea nu vei putea pierde. lar ceea 
ce ai câştigat este nemărginit. 

Bărbaţii îl îmbrățişară pe Quan, î 
bucuroşi împreună. 

Era acum rândul lui Li Manchu să-l apuce pe Quan de brat şi să-l tragă în 
altă parte. 

— lată un musafir special pe care l-am invitat să se alăture părtăşiei 
martirilor cu această ocazie. El este omul care mi-a operat ochii în copilărie. 
El m-a condus la Yesu pe când eram copil. 

— Hudson Taylor? întrebă Quan. 

— Da, rosti bărbatul. $i nu am nicio legătură cu Elizabeth. Zâmbi, apoi îl 
privi pe Quan deschis. Te-am urmărit, m-am rugat pentru tine. Este un mare 
privilegiu să-l întâlnesc pe Li Quan în persoană. 

Li Quan rămase fără grai. Apoi simţi din nou o mână aştemându-i-se pe 
umăr. Era iarăşi Li Tong, alături de care se afla de această dată un om mărunt, 
cu fata luminoasă. 

— Acesta este unicul meu fiu, Li Quan. Iar acesta, Quan, este primul din 
şirul nostru. Fratele nostru Ștefan. 


— L-ai reangajat pe Doug? întrebă Martin. Fie. Nu-mi pasă, Ben. Tot ce mă 
interesează este să facem afaceri în China. 

— Nu spun să nu facem afaceri. Nicidecum. Sugerez doar să ne folosim de 
prezența noastră acolo, de relaţiile pe care le-am închegat ca să ne expunem 
clar poziția — că nu vom închide ochii când vine vorba de drepturile omului. 
Am putea să le punem în vedere că dorim să fim şi noi prezenţi când au loc 
interviurile pentru angajari. Am un plan prin care să mă asigur că nu va mai 
lucra niciun prizonier politic sau religios în nicio fabrică de-a noastră sau în 
fabricile cu care avem contracie. 

— Negociază cu grijă, Ben. Nu uita că esti pe teren minat. Timpul petrecut 
în China a lăsat urme. Sunt sigur că te vei reface. Ai pierdut mult din 
credibilitatea de care te bucurai înainte. Stăteai deja pe scaunul liderului, 
iti puteai pune planurile în aplicare cu uşurinţă — aveai mari şanse să preiei 
toată afacerea în trei ani. Dar acum bordul de conducere a ridicat o mulţime 
de semne de întrebare. Travis şi ceilalți nu mai aşteaptă decât o gafă cât de 
mică din partea ta. Jeffrey e în Shanghai, încercând să repare ce-ai distrus 
tu din relaţia cu Won Chi şi să aplaneze conflictul cu autoritățile. Unii din 
bord gândesc acum că Jeffrey ar fi cea mai potrivită alegere pentru postul de 
director executiv; spun că ar trebui să încep să mă ocup de el, de vreme ce 
pe tine nu mai putem conta ca pe vremuri. Trebuie să ne gândim la binele 
companiei. Trebuie să ştim în cine ne putem încrede, cine va acţiona în 
interesul firmei Getz International. 

— Cred că binele reprezintă în ultimă instanță ceea ce e în interesul 
tuturor. 

— O teorie interesantă de altfel. Dar cine decide ce este bine şi ce nu? 
Uite ce e, Ben, mi se face rău când mă gândesc prin ce a trecut prietenul tău. 
Dar trebuie să mergi mai departe, să laşi trecutul în urmă. Dacă nu o faci, 
poţi să-ţi iei de pe-acum rămas bun de la postul de director. 

Ben oftă din greu. 

— Poate că sunt alte lucruri mai importante decât să ajung director. 

Martin îl privi de parcă nu-i venea să-şi creadă urechilor. 

— Şi asta-i una din realizările ălora care te-au hipnotizat? Unde l-ai ascuns 
pe adevăratul Ben Fielding? 

Ben începu să râdă. 

— Cred că sunt și eu la fel de surprins ca şi tine când mă aud rostind aceste 
cuvinte. Dar chiar vorbesc serios. 

~ Nu-mi place că trebuie să-ți spun asta, Ben, dar suntem toți cu ochii pe 
tine. 

— Nu sunteţi singurii mei spectatori, rosti Ben. Şi Dumnezeu e cu ochii pe 
mine. lar Ei vede cu adevărat tot, chiar şi o mulţime de lucruri la care voi nu 
aveți nici cel mai mic acces. 

— Mda? Păi, până una alta, noi suntem cei care-ţi plătim salariul. 

— Aurul veritabil nu se teme de foc, spuse Ben. 

— Poftim? 

— E un proverb pe care obişnuia să-l spună Li Quan. 

Ben ieşi din biroul lui Martin şi intră în propriul său birou. Trase fotoliul 
din spatele mesei şi îl împinse pe roti până aproape de canapeaua pe care o 
păstra pentru musafiri. Se duse în magazie si găsi un scaun vechi, mult mai 
puțin impunător, pe care-l plasă în spatele mesei sale. 

Se întoarse la canapea, privind ţintă la scaunul cu spătar înalt în care 
şezuse în ultimii cinci ani. Căzu în genunchi şi vorbi cu Cel Care ocupa de- 
acum scaunul cel gol. 


— Regele Elion a pus stăpânire pe el, rosti Li Tong. 

— Da, spuse Li Quan. 

— Poate că într-o bună zi va face pentru Yesu mai mult decât oricare dintre 
noi, spuse Li Wen. 

— Să sperăm, spuse Li Manchu. 

Quan simţi o nouă Prezenta în spatele lor. Simti pe umeri atingerea 
inconfundabilei Mâini, cu strânsoarea ei fermă şi totuşi mângâietoare. 

— Am planuri mari cu Ben Fielding. Priviţi şi fiţi martori. 


Când se ridicară în picioare să cânte, lui Ben i se păru că aude un suspin 
în spatele său. Se întoarse şi privi înspre cealaltă parte a intervalului dintre 
bănci. Ochii săi îi întâlniră pe cei ai lui Kim. În timp ce fafa ei trecea de la 

şoc la încântare, fața lui Pam era încă înmărmurită sub influența șocului. 

Nu trecu mult şi Kim începu să chicotească, molipsind-o şi pe Pam. 

Ben observă zâmbete pe fețele mai multor persoane din preajmă la izbucnirea 
fetei sale, precum şi privirea rece si dispretuitoare a uneia dintre femei. 

Cântarea se apropie de sfârşit, iar pastorul se ridică pentru a începe 
predica. 

— Mesajul meu se intitulează: „Închinarea înaintea unui Dumnezeu care 
nu face ceea ce dorim noi.” Vă rog să deschideţi Bibliile dumneavoastră la 
cartea Habacuc. 

Ben îşi cobori privirea în Biblia în limba engleză a lui Quan. Ming şi 
Shen nu ştiau citi suficient de bine în engleză pentru a se putea bucura cu 
adevărat de ea, iar Ming insistase să o ia cu el. Ben se supuse, dar numai cu 
o condiție, să-i trimită în schimb cât mai multe Biblii în limba chineză. 

— Cum se numește cartea? şopti Ben către Doug. 

— Habacuc. Hai, dă-mi voie să te ajut. Doug întoarse paginile în locul lui. 

— Ştiu exact unde să găsesc Evanghelia după loan, şopti din nou Ben. 

De-ndată ce luă sfârşit serviciul divin, Kim îi făcu cu mâna tatălui ei pe 
deasupra mulțimii şi se aruncă în braţele lui. 

— Tati! Când te-ai întors? 

— De câteva zile. 

— Îmi pare atât de bine că ai venit la biserică. 

— Şi mie, Kimmy. Si mie. 

Pam se apropie sfioasa, alăturându-se lor. Povestiră câteva minute, apoi 
Ben le spuse: 

— Pot să vă invit să luaţi prânzul împreună cu mine? 

Pam murmură: 

— Păi, ştii, Sandy mă aşteaptă să trec pe la ea şi... 

— Sigur că ia prânzul cu tine, tati. Am eu grijă s-o sun pe Sandy şi să-i 
explic totul. Eu mă întâlnesc cu Melissa la Taco Bell. Pe curând! 

Kim se întoarse, cu fata numai zâmbet, şi-i spuse lui Ben: 

— O să te invit şi eu odată să luăm prânzul împreună. Sau ce spui de cina 
de marti seara? 

— O, sigur. Marti seara este excelent. 

— Nu trebuie să-ți verifici agenda? îi sopti Pam. 

— Nu. Apoi adresându-i-se lui Kim: 

— Te sun eu marti să îți spun când trec să te iau. 

li făcu vioaie cu mâna şi dispăru în mulţime. 

Ben şi Pam merseră împreună până la maşina ei, în dreptul căreia se opriră, 
povestind vreo treizeci de minute. 

~ Aş vrea s-o întâlnesc pe această Ming, rosti Pam. 

— Ai îndrăgi-o. Şi ea te-ar indragi. 

— Da? 

— Mda. Voi două... ei bine, semănaţi foarte mult. 

— Mulţumesc. 

— De fapt, chiar m-a rugat să te îmbrăţişez din partea ei. 

— Şi-atunci, ce mai aştepţi? 

O cuprinse încurcat cu brațele, dar simțind îmbrățişarea ei, o strânse cu 
toată căldura la piept, dorindu-și să nu se mai termine niciodată. Făcu un 
efort să se desprindă din imbratisare. 

— Ce s-a întâmplat cu tine acolo, Ben? 

— Am văzut tot felul de lucruri. Pentru prima oară. Lucruri pe care nu le 
pot explica în cuvinte. Lucruri care mă depăşesc. 

— Pe zine? Te depăşesc? Asta da! 

— Bine, bine. izbucni în râs. Pam, m-am schimbat. Am devenit un ucenic 
al lui Isus. Vorbesc serios. 

— Ce înseamnă pentru tine să fii ucenicul Lui? 

— M-am întrebat şi eu. Dacă Quan a fost gata să-şi dea viata pentru Cristos, 
eu sunt oare în stare să-mi asum riscul de a fi dezaprobat de colegii de 
muncă? Sunt oare gata să-mi pun în joc slujba? Popularitatea? Poate într-o 
bună zi chiar libertatea? Sau viata? 

— Grele întrebări. 

— Da, dar răspunsurile îmi devin cu fiecare nouă zi tot mai clare. 

Rămaseră amândoi tacuti secunde în şir, până când Pam rupse tăcerea. 

— Mie una mi-e foame. Ce zici, mergem să mâncăm la restaurantul 
chinezesc? 


Li Quan savura fiecare clipă în parte petrecută în acest tărâm. Descoperea 
frumusețea necunoscută care-l chemase mereu. Ar fi vrut să vadă dincolo de 
ea, să poată coborî dedesubtul ei şi să se cuibărească acolo, acoperindu-se cu 
ea ca şi cu o pătură. Ar fi vrut să se piardă în acel ocean al frumuseţii şi al 
bucuriei, să devină una cu el. Nu dorea să stea afară si să rămână un simplu 
privitor. şi dorise dintotdeauna să facă parte din toate acestea. Acum, în 
sfârşit, dorinţa lui era îndeplinită. 

Focul bucuriei care evadase din tărâmul umed al umbrelor ardea intens 
şi plin de viata in Charis. Flăcările sale se ridicau la înălțimi nebănuite şi, 
chiar când îşi imagina că mai sus de-atat nu pot urca, ajungea să constate 
un alt lucru nou, să facă o nouă descoperire într-o nouă persoană pe care 
o întâlnea, iar încântarea aceea plină de viață întreținea ca un combustibil 
focul necontenit al bucuriei. 

Ceea ce lui Quan nu-i venea să creadă nici în ruptul capului era adevărul 


470 


A 


In sfârşit acasă 


de care-l asigurau cu toții, că acest loc nu era raiul propriu-zis, ci doar un loc 
de aşteptare, un fel de antecameră, şi că adevăratul loc nu se arătase încă. 
Odată ce vor primi trupuri noi şi se vor putea desfăşura în voie pe pământul 
nou — iar Li Tong nu voia să renunţe sub nicio formă la prelegerile sale 
pe această temă — totul avea să fie mult mai bine. Dar cum era posibil ca 
lucrurile să fie mai bune de atât, de ceea ce întrecea deja cu mult imaginația 
lui deloc săracă? 

Văzu ceva în zare. 

— Ce este acea clădire înaltă din spatele „Zidului Martirilor”? întrebă 
Quan. 

— Este Sala Judecăţii, spuse tatăl său. Solomon a construit propria sa 
sală de judecată, dar nu ştia că aceea era doar modelul la scară mai mică al 
acesteia, al adevăratei Săli. 

— Ce se va întâmpla aici? 

— Regele va judeca popoarele. Dreptatea Sa se va ridica şi nu se va odihni 
până nu-şi va fi primit fiecare faptă bună răsplata cuvenită şi până când răul 
nu va fi distrus cu desăvârşire. 

— Cât timp mai trebuie să treacă până atunci? întrebă Li Quan. 

Li Tong privi spre Regele Care şedea pe tronul Său. 

— Paloşul Său este încă în teacă, dar chiar în acest moment mâna tare a 
Regelui se află pe mânerul lui. 


— Alo, bună. Sunt Ben Fielding de la Getz International. Am mai predat 
niște cursuri de economie la universitate... Da. În orice caz, tocmai m-am 
întors dintr-o călătorie de patru luni din China. Suntem prinşi cu o mulțime 
de afaceri acolo. Cunosc destul de bine şi limba chineză. Ştiu că aveți multi 
studenţi chinezi printre voi... Chiar atâţia? Grozav. Oricum, sunt sigur că 
mulți dintre ei tocmai au ajuns şi sunt destul de dezorientati — şocul cultural 
şi toate cele. Am vrut doar să mă ofer voluntar să le arăt câtorva dintre 
ei împrejurimile. Poate chiar să-i ajut aşa cum pot în privința adaptării. 
intelegeti ce vreau să spun? ... Serios? Mda, sună bine. Voi fi acolo. 

Ben puse receptorul în furcă, zâmbind. Se uită la mesajul pe care i-l 
adusese secretara lui, Jen, şi formă numărul. ` 

~ Chew Gan? Da, aici Ben Fielding de la Getz International. Ni hao. Foarte 
bine, xiexie. Ştiai că am fost plecat patru luni de zile în China?... Da, tocmai 
m-am întors. A fost o călătorie uimitoare. Ascultă, cât vei sta în Portland? 
Eşti liber joi la prânz? Mă gândeam că poate am putea sta de vorbă. 

Am o carte pe care m-aş bucura să ţi-o pot oferi şi tie. Îți voi explica atunci 

mai multe. Ştii pe unde vine Fish House de la intersecția Couch Street cu 
Third Avenue, unde ne-am întâlnit vara trecuta?... Exact. Aceea este. 11:45? 
Excelent. Ne vedem joi. 


~ lar acum am o promisiune de împlinit, îi spuse lui Quan tatăl său. 

— Ce promisiune? 

— Li Tong i-a promis cândva lui Li Quan că-l va duce la Marele Zid. 

Mă refeream atunci la ceea ce numeam noi Marele Zid — deşi acela nu este 
chiar atât de mare, mai ales că nu peste mult nu va mai rămâne piatră pe 
piatră din el. Unde am de gând să te duc eu acum este Zidul Comemoririi şi 
al Onoarei, pe care Regele spune că-l va muta de aici pe pământul cel nou. 
Acest zid este dedicat martirilor. Numele fiecărui martir din orice loc şi din 
orice timp este scris pe el. Fiecare din cei pe care i-ai întâlnit la adunare 
îşi are numele gravat acolo. Regele inscripționează fiecare nume cu însăşi 
mâna Sa, folosind vârful unui cui. Primul nume este cel al lui Ştefan. 

Şi numele meu se află acolo. Şi numele lui Li Manchu şi al lui Li Wen. La fel 
şi-al tău. Poate că-ntr-o zi va fi şi al lui Li Shen. Numai Yesu ştie. 

După ce se plimbară alături şi povestiră o vreme, ajunseră lângă zid. 

— E magnific, murmură Quan. Nu am mai văzut niciodată asemenea piatră, 
asemenea manoperă. Zidul se înălța semet deasupra lor, înclinându-se in asa 
fel, încât numele se găseau scrise şi în fata ochilor lor şi deasupra fruntii. Tatăl 
îşi petrecu brațul pe după Quan şi începură să citească, pe rând, numele de pe 
zid. Când atingea Li Tong un nume, vedeau de îndată şi persoana respectivă 
şi întreaga ei viaţă de pe pământ, trăită în slujba lui Yesu. Quan şi tatăl său 
parcurseră o distanță mare, trecându-şi degetele pe deasupra unor porţiuni 
de zid curbate în mod minunat, care le servi drept potecă şerpuitoare printre 
meandrele istoriei. Quan fu uimit să vadă cât de multe nume era înscrise 
pe zid, unii dintre cei numiţi locuind în parti ale lumii despre care nici nu 
auzise. Pentru un student al facultăţii de istorie, ăsta era... ei bine, raiul. 

— Nicio istorisire nu este uitată aici, spuse Li Tong. Yesu a făurit acest 
memorial viu. Prin decretul Său, relatările cu privire la credincioşia de pe 
pământ vor fi repovestite în jurul focurilor şi al meselor din Charis. Ceea ce 
am văzut noi astăzi reprezintă numai o frântură din povestirile marete ce se 
află scrise aici. Ne vom întoarce ori de câte ori vei dori. 

— Mi-ar face nespusă plăcere, onorabile tată. Nespusă. 

Li Tong arătă spre un nume proaspăt gravat: Li Quan. 

— Numele meu pe Zidul Comemorării si al Onoarei, şopti Li Quan, cu 
voce tremurândă. Zidul Martirilor. 

— Da, rosti Li Tong, însă aici noi îi spunem pe numele pe care i l-a dat 
Yesu. El îi spune „Marele Zid”. 

EPILOG 


P, ÂNĂ CÂND, Doamne? strigară milioanele de voci. 

— Pentru asuprirea celor slabi şi pentru gemetele celor nevoiaşi, iată că Mă 
voi cobori la ei, rosti Regele, si îi voi mântui. 

Regele se ridică înaintea tronului Său. Ochii Lui — şi ai tuturor celor din 
ceruri — se opriră acum asupra unui tânăr lăcătuş din Pushan, care agoniza într- 
o închisoare, murind de tuberculoză, scuipând sânge la fiecare nou acces de 
tuse. În timp ce viata lui Li Shen se stingea, Regele înşfăcă mânerul paloşului 
Său şi îl smulse din teacă. ÎI ridică deasupra capului cu braţul întins. Fluieră 
după un armăsar alb ca neaua, o făptură fără seamăn, care aproape că zbură 
către stăpânul său, fornăind nervos şi se ridică falnic în două picioare, dornic 
să pornească la luptă. Regele, strălucind cu strălucirea a o mie de quasari!*, 
încălecă pe nobilul Său armăsar. 

Tot cerul era cu ochii pe tânărul care-şi dădea ultima suflare la picioarele 
chinuitorilor săi. Chiar în acea secundă, Regele-razboinic, cu ochii umezi şi 
plini de mânie, răcni cu o voce care zgudui din temelii cerul și pământul: 

— Ajunge! 

Mihail îşi ridică braţul, armatele cereşti scoaseră un chiot şi milioane de 
cai se strânseră laolaltă, purtând în spinare războinici din fiecare semintie şi 
popor, vorbitori ai fiecărei limbi. Uşile veşniciei săriră într-o parte. 


14 Obiecte cosmice, cu strălucire de zeci sau sute de ori mai puternică decât a celor 
mai mari galaxii, care emit intens radiounde. 

O armată călare cum nu se mai pomenise vreodată părăsea un regat pentru a 
năvăli într-un altul. 

— S-a împlinit vremea, tună Regele. Izbaviti poporul Meu! Nimiciti 
inamicul! Luceafărul Diminetii, care coborâse cândva ca un Miel, se întorcea 
de-această dată ca un Leu şi mii de galaxii erau înmănuncheate în trena robei 
Sale regesti. 

O oaste straşnică se strânse din zările îndepărtate ale universului, înaintând 
printre miliardele de stele şi planete ce parcă înmărmuriseră. Hoarde fără 
număr de luptători păşeau nestingherite prin nebuloasa Orion, înconjurate 
de-o puzderie de culori. Oastea înainta spre Terra într-o cadență asurzitoare. 
Fără şei sau hamuri, veneau călare cu toții pe nişte armăsari Thoroughbred" 
albi şi semeti, care păreau să-şi cunoască misiunea la fel de bine precum 
călăreţii lor. Unii dintre cai trăgeau după ei care de foc, traversând bolta ca 
nişte meteoriți. 

O legiune de îngeri se strânse în formaţie în spatele Comandantului, 
străjuind ambele flancuri. Nu la mare depărtare de El se aflau doisprezece 
bărbaţi şi, imediat în spatele lor, o mare mulţime de martiri, luptători ale 
căror mâini se lipiseră parcă de prăselele săbiilor, iar văpăile dreptăţii care le 
înflăcărau privirile păreau să explodeze într-un veritabil infern. 

În mijlocul lor venea un bărbat ce strălucea ca lumina soarelui la amiază, 
călărind semet pe un armăsar de vază. Numele acestui războinic era Li Quan. 
Alţi patru bărbați din semintia Li călăreau la pas cu el, câte doi de fiecare 
parte, printre ei numărându-se și unul care nu de multe clipe li se alăturase. 
Noul venit privea în jur cu ochii mari, încercând să priceapă ce i se întâmplase. 
Incepea să realizeze că tocmai fusese catapultat dintr-o temniţă mizeră din 
Pushan drept pe spinarea unui falnic armăsar, alături de tatăl lui mort, care, la 
o adică, era mult mai plin de viaţă decât şi-l amintea. 

Râuri de lavă roşietică se prelingeau din munţii ce brăzdau planeta în ruine. 
Un fluviu roşu, fierbinte şi plin de lumină ardea totul în calea sa, trecând 
printre copaci şi stânci. Cutremure, valuri uriaşe si inundaţii asaltau oraşele. 
Un pământ chinuit se răzbuna cu vârf şi îndesat pe conducătorii săi căzuți 
care-i provocaseră ruina. Lumea gemea și se văicărea în durerile sfârşitului 
— sau să fi fost o renaștere? 

— Izbăveşte-ne! strigau pâlcurile răzlețe de fugari, străini, şi pelerini — cei a 
căror casă nu fusese nicicând pe pământ, cei de care lumea nu fusese niciodată 
vrednică. 

Pe cernita planetă, regatele oamenilor se prefăceau în scrum. Ca o coasă ce 
seceră totul în cale-i, cutremurele doborau fără milă şiruri-şiruri de zgârie- 
nori. Bursele de valori se făceau tandari. Afacerile ardeau. Toţi cei a căror 
nădejde şi refugiu fusese pământul... se treziră într-o clipă pe drumuri. 

Atunci am văzut cerul deschis şi iată că s-a arătat un cal alb! 


'5 Rasă de cai de proveniență arabă, renumiţi pentru forţa şi rezistența lor (n.tr.) 

Cel Ce sta pe el se cheamă „Cel credincios” şi „Cel adevărat”, pentru că El 
judecă şi Se luptă cu dreptate. Ochii Lui erau ca para focului; capul îl avea 
încununat cu multe cununi împărăteşti şi purta un nume scris pe care nimeni 
nu-l ştia, decât numai El singur. Era îmbrăcat cu o haină muiată în sânge. 
Numele Lui este Cuvântul lui Dumnezeu. Oştile din cer Îl urmau călare pe cai 
albi, îmbrăcate în in subțire, alb şi curat. Din gura Lui ieşea o sabie ascuțită, 
ca să lovească cu ea Neamurile, pe care le va cârmui cu un toiag din fier. Şi va 
stoarce strugurii în teascul mâniei lui Dumnezeu, Cel Atotputernic. Pe haină 
şi pe coapsă avea scris numele acesta: Regele regilor şi Domnul domnilor. 

Soarele s-a făcut negru ca o haină de doliu, luna s-a făcut toată ca sângele. 
Şi stelele au căzut din cer pe pământ, cum cad smochinele necoapte dintr-un 
smochin, când este scuturat de un vânt puternic. Cerul s-a împărțit în două, 
ca o carte de piele pe care o faci sul. Şi toți munții şi toate ostroavele s-au 
mutat din locurile lor. Regii pământului, domnitorii, căpitanii oştilor, 
cei bogaţi şi cei puternici, toți robii şi toți oamenii slobozi — cu toții s-au 
ascuns în peşteri şi în stâncile munţilor. Şi zicea munților şi stâncilor: ,,Cadeti 
peste noi, şi ascundeti-ne de Faţa Celui Ce şade pe scaunul de domnie şi de 
mânia Mielului.” 

Mibail arătă spre pământ, spre Mamona şi consoarta lui, Babilon, şi răcni: 

~ Păcatele ei s-au suit până la cer, iar Dumnezeu e gata s-o judece pentru 
faptele ei netrebnice. Răsplătiţi-i cum v-a răsplătit ea, si intoarceti-i de două 
ori cât faptele ei. Turnati-i îndoit în potirul în care a amestecat ea! Pe cât s-a 
slăvit pe sine însăşi, si s-a desfatat în risipă, pe atât dati-i chin şi tânguire! 
Pentru că zice în inima ei: „Șed ca împărăteasă, nu sunt văduvă, şi nu voi sti 
ce este tânguirea!” Tocmai pentru aceea, într-o singură zi vor veni urgiile ei: 
moartea, tânguirea şi foametea. Şi va fi arsă de tot în foc, pentru că Domnul 
Dumnezeu, care a judecat-o, este tare. 

Şi împărații pământului, care au curvit şi s-au dezmierdat în risipă cu ea, 
când vor vedea fumul arderii ei, o vor plânge şi o vor boci. Ei vor sta departe, 
de frică să nu cadă în chinul ei, şi vor zice: „Vai! vai! Babilonul, cetatea cea 
mare, cetatea cea tare! Intr-o clipă ţi-a venit judecata!” 

Au plâns şi s-au jelit de prăpădul ei... pentru că deveniseră una cu dumnezeii 
cărora li se închinaseră. 

Apoi, la vreo treizeci de metri deasupra pământului pârjolit, Cititorul, 
călare pe un cal măreț în spatele lui Mihail, strigă din răsputeri: 

— In oraşele tale a fost găsit sângele profeților si al sfinţilor, al celor tineri şi 
al celor vârstnici, al celor mici şi al celor mari. Elion răzbună sângele tuturor 
celor care au fost injunghiati pe pământ. 

Se întoarse spre mulțimea de călăreți din spatele său şi spuse: 

~ Insă voi, ceruri, bucurati-va de soarta voastră. Şi iarăşi bucurati-v4, popor 
sfânt al lui Dumnezeu, apostoli şi profeti! Căci Dumnezeu a judecat cetatea 
cea mare şi a răzbunat sângele vostru. 

Chiar pe când vorbea Cititorul, un balaur uriaș îi adună laolaltă pe toți regii 

pământului, iar oștile lor se strânseră la un loc pentru a porni război împotriva 
Călăreţului şi a oastei Sale. Toţi ochii care îndrăzniră să privească se opriră 
îngroziţi asupra Omului de pe minunatul armăsar alb, a Omului cu față de 
leu, a cărui furie era oglindită de întreaga Sa făptură, însă ochii lor nu puteau 
zăbovi asupra Lui, pentru că El le făcea inimile să se topească precum gheaţa 
sub razele soarelui de amiază. 

Strigătul de luptă al sutelor de milioane de războinici răbufni de la un capăt 
la celălalt al cerurilor. $i se porni războiul chiar în vadul îngust ce se întinde 
între rai şi iad, pe planeta numită Pământ. Văzduhul era încărcat de tumultul 
luptei — tânguirile asupritorilor măcelăriți şi chiotele victorioase ale celor 
asupriti cândva, bucuroși că în sfârşit sosise clipa eliberării lor finale. 

Unii dintre războinici cântau în timpul măcelului, ridicând săbiile pentru a 
străpunge cu un brat pe cei ce-i asupriseră, iar cu celălalt pentru a-i ridica pe 
cai pe cei căzuţi. 

Bratul lung al Regelui secera fulgerător şi plin de putere. Nădejdea rasplatii, 
care le păstrase mintea limpede celor suferinzi, era în sfârşit revendicată. 
Niciun copil al cerului nu fusese atins de sabie în acea zi, pentru că universul 
nu mai putea tolera vărsarea nici măcar a unui strop de sânge neprihănit. 

Cerul îşi slobozise toată mânia. Pământul îşi sângera spaima. Se apropia de 
sfârşit ultima noapte a lumii îmbătrânite. 

La un semn al Leului, Mihail isi ridică sabia puternică şi o înfipse cu toată 
forța în balaurul cel mare. Cu muşchii încordându-i-se sub efortul imens pe 
care-l depunea, Mihail îşi ridică geamănul răzvrătit şi aruncă fiara ce urla 
într-o groapă adâncă. Chinuitorul oamenilor, vânătorul de femei, răpitorul 
de copii, prigonitorul celor neprihaniti se chirci de groază. Marea oaste a 
luptătorilor cerului chiui de bucurie. i 

Batalioanele Charisului isi plecară privirea asupra feței pustiite a 
pământului, spre solul pârjolit al vechii lumi. Nimic nu supraviefuise focurilor 
holocaustului. Nimic, în afară de Cuvântul Regelui, de poporul Său, şi de 
faptele de aur, de argint şi de pietre prețioase faptuite de aceştia pentru El în 
îndelunga noapte ce se lăsase după apusul Edenului. 

Ostasii-si azvârliră armele, ologii-şi părăsiră cârjele, orbii-si deschiseră 
ochii şi văzură. Îşi ridicară cu toţii mâinile spre cer şi începură să cânte si să 
danseze, imbratisandu-se unii pe alții, pentru că toți ştiau că fiecare din cei ce 
rămaseră pe pământ se aflau acum sub protecția sângelui Regelui şi nu mai 
aveau de ce să se teamă. Regele îi adună pe copii în braţele Sale. 

Le şterse lacrimile. 

Apoi se auzi vocea răsunătoare a Cititorului: 

— Lăudaţi pe Dumnezeul nostru, toți robii Lui, voi care vă temeti de EI, 
mici şi mari! 

Glasul unei mari mulțimi, ca vuietul multor ape, ca bubuitul unor tunete 
puternice, zicea: 

— Aleluia! Domnul, Dumnezeul nostru cel Atotputernic imparateste. 

Să ne bucurăm, să ne veselim, şi să-I dăm slavă! Căci a venit nunta Mielului, 
iar Mireasa Lui s-a pregătit. I s-a dat să se îmbrace cu in subțire, strălucitor, şi 
curat, inul faptelor neprihănite ale sfinţilor, imputernicifi de Rege. 

Mihail îşi şterse sângele de pe sabie şi o puse cu grijă la loc în teacă. Strigă 
spre Scriitor cu o voce tunătoare, care se făcu auzită peste mulțimile aflate în 
sărbătoare: 

— Scrie: Ferice de cei chemaţi la nunta Mielului! 

Toţi ochii se întoarseră spre Rege. În tot universul se lăsă tăcerea, în 
aşteptarea cuvântării Sale. i 

— Voi schimba pustiul într-o grădină, glăsui El. Voi aduce aici locuin 
pe care am pregătit-o pentru tine, mireasa Mea. Va fi un pământ nou, un 
pământ plin de viață, plin de verde şi albastru, mai măreț decât tot ce-a fost 
vreodată. Lumea Umbrelor este din nou a Mea, iar Eu o voi readuce la viață. 
Iată Împărăţia Mea. Voia Mea se va împlini. Iarna s-a sfârşit. Iată, în sfârşit, 
primăvara! 5 

Urale pline de bucurie se înălțară din gloata celor fără număr. Regele Îşi 
înălță mâinile. Văzându-l rănile adânci din palme, mulțimile ce ovationau îşi 
amintiră de preţul inimaginabil pe care-l plătise pentru marea sărbătoare. 

Războinicii se felicitară reciproc. Cei eliberaţi îşi imbratisara eliberatorii, 
bucurându-se de mult-aşteptata întâlnire cu cei care cândva făcuseră parte 
din rândurile lor. În mijlocul gloatei doi bărbaţi ajunseră faţă în față. Ochii li 
se opriră unul asupra celuilalt. Li Quan şi Ben Fielding se imbratisara. 

Multimile fără număr începură să cânte cântarea pentru care fuseseră cu toții 
creaţi, o cântare ce răsuna peste mii de miliarde de planete şi se răsfrângea în 
celelalte milioane de miliarde de locuri din fiecare cotlon şi ungher al imensei 
creaţii. Spectatorii, orchestra şi corul intonau cu toții o măreaţă simfonie, 
o cantată grandioasă de rapsodii melodice şi armonii neasemuite. Cu toții 
erau parte a acestei muzici. Unul singur alcătuia audiența, Audienta Unicului. 
Zâmbetul aprobator al Regelui mângâia corul precum un foc mistuitor lanurile 
uscate de grâu. 

După ce se stinseră ultimele acorduri ale cântării, Audienta Unicului se 
ridică în picioare şi, înălțându-şi brațele imense, începu să aplaude bucuros 
cu palmele-I strapunse, iar miile de aplauze zguduira pământurile şi cerurile, 
atingând fiecare coltisor al cosmosului. Aplauzele Lui continuară multă 
vreme, pentru că nimeni şi nimic nu le-ar mai fi putut opri. 

În mijlocul gloatelor de închinători ai lui Yesu, stând alături, se aflau 
familiile lui Li Quan şi Ben Fielding, femei şi copii, întâlnindu-se astfel 
pentru prima, dar nu şi pentru ultima oară. 

Şi chiar în acel moment fiecare dintre ei realiză cu o claritate desăvârşită 
un lucru ce părea evident. Se întrebară cum de nu-l văzuseră în tot acest timp. 
Ceea ce ştiau în acea clipă, cu fiecare celulă a noii lor făpturi, era faptul că 
acestea erau Persoana şi Locul după care tânjiseră o viață întreagă... şi de 
care aveau să se bucure toată eternitatea. i 

Notă către cititori 


AUTORUL gi artistul a cărui lucrare este expusă imediat după coperta din 
față au hotărât ca toate drepturile de autor ale acestei cărți să fie destinate 
Bisericii persecutate. Fondurile vor fi folosite în scopul mângâierii, 
sprijinului și încurajării familiilor martirilor creştini aflați în suferință. 
Ele vor fi mesagerul dragostei lui Cristos prin răspândirea Evangheliei şi 
prin faptul că vor ajuta la distribuirea de Biblii în țări unde creştinii sunt 
persecutați. 

Randy Alcom, Ron DiCianni şi Editura Tyndale House Publishers 
încurajează cititorii să înveţe mai multe lucruri despre Biserica persecutată 
din lume. Îi putem sluji pe fraţii şi pe surorile noastre în Cristos prin 
rugăciuni, prin sprijinul nostru financiar sau în multe alte feluri. Pentru a vă 
păstra la curent cu informaţii de ultimă oră, inclusiv cu lista unor organizaţii 
meritorii a căror prioritate este slujirea Bisericii persecutate, vizitaţi site-ul 
www.epb.org/safelyhome. Acest site vă va prezenta numeroase lucrări şi 
subiecte actuale de rugăciune pentru credincioşii aflaţi în suferinţă. 

Tot aici veţi putea afla care este Ziua Naţională de rugăciune pentru Biserica 
persecutată si veţi avea ocazia să citiți numeroase versete ce tratează tema 
persecuției şi a martirajului. 

În cazul în care nu aveţi posibilitatea de a accesa Internetul, dar doriți să 
obţineţi aceste informaţii, suntem bucuroşi să vă trimitem o copie dacă veţi 
suna sau ne veţi scrie la următoarea adresă: 


Eternal Perspective Ministries 
2229 East Burnside 423 
Gresham, OR 97030 

USA; 

info@epm.org 

+1 (503) 663 6481 


Împăratul le va zice: „Adevărat vă spun că ori de câte ori ati făcut aceste 


lucruri unuia dintre aceşti foarte neinsemnati frați ai Mei, Mie Mi le-aţi 
făcut!” (Matei 25:40) 

Perspective Ministries (EPM), o organizaţie nonprofit al cărei scop este 
promovarea unei vieți din perspectivă eternă şi atragerea atenţiei asupra 
persoanelor cu nevoi speciale, care necesită sprijin şi ajutor de orice formă, 
incluzându-i pe săraci, pe cei persecutați şi pe copiii nenăscuți. 

Lucrând ca pastor timp de paisprezece ani înainte de a fonda EPM, 
Randy este un cunoscut învățător şi vorbitor la numeroase conferinţe, A luat 
cuvântul în numeroase ţări şi a fost intervievat în cadrul a mai mult de 350 
de emisiuni de radio și televiziune. A predat cu jumătate de normă în cadrul 
unor facultăți precum Western Seminary si Multnomah Bible College. 
Randy locuieşte in Gresham, Oregon, împreună cu soţia sa, Nanci, cu care 
are două fiice, Karina si Angela. 

Randy produce revista trimestrială distribuită gratuit, Eternal 
Perspectives, care tratează diverse probleme. Este autorul a treisprezece alte 
cărţi, printre care In Light of Eternity: Perspectives on Heaven [În lumina 
veşniciei: perspective asupra cerului], Money, Possessions and Eternity 
[Banii, posesiunile şi veşnicia]; ProLife Answers to ProChoice Arguments 
[Răspunsuri în favoarea vieţii ridicate de problema avortului]; Sexual 
Temptation [Ispita sexuală]; Restoring Sexual Sanity [Restaurarea vieții 
sexuale normale]; Js Rescuing Right? [Este permisă salvarea?]; Does Birth 
Control Pill Cause Abortion? [Anticonceptionalele pot provoca avort?]; 
Women Under Stress [Femei sub influenţa stresului] — la care soția sa, Nanci, 
este coautoare; şi The Ishbane Conspiracy [Conspiratia Ishbane] — la care 
fiicele sale, Angela si Karina, sunt coautoare. Cele patru romane bestseller 
ale sale sunt Deadline [Termenul limita], Dominion [Stăpânirea], Edge of 
Eternity [Marginea veşniciei] şi Lord Foulgrin 5 Letters [Scrisorile lordului 
Foulgrin]. 

Telurile vieţii lui Randy sunt: (1) să transmită importanţa strategică de a 
ne investi timpul oferit pe pământ, banii, posesiunile si toate oportunităţile 
în lucrări care au nevoie de toate acestea, de altfel singurele care vor conta în 

veşnicie; şi (2) analizarea, predarea şi aplicarea implicărilor de ordin moral, 
social şi relational ale învăţăturii creştine în prezent. 

Opinii cu privire la cărţile sale sau cereri legate de diverse publicaţii, 
precum şi orice alte probleme le puteți adresa la 


Eternal Perspective Minstries (EPM) 
2229 East Burnside, 423 

Gresham, OR 97030 

USA 


+1 (503) 663 6481 

Puteţi lua legătura cu EPM şi la adresa de e-mail: info@epm.org. 

Pentru mai multe informatii despre EPM sau Randy Alcorn, precum şi 
pentru fonduri necesare diferitelor misiuni în slujba Bisericii persecutate, 


pentru apărarea celor nendscuti sau alte chestiuni legate de perspectiva 
eternității, vizitaţi site-ul www.epm.org 

